
NOTA TRADUCĂTORULUI | 


1. Scopul acestei culegeri este să înifățişeze cititorului O 
imagine a prozei istorice laline, reprezentată prin cei mai de 
seamă creatori ai ei. Spre deosebire de edițiile integrale, aca- 
demice, menite să slujească drept izvor istoric cercetătorilor, 
fragmentele din prezentul volum urmăresc în primul rînd va- 
Joarea literară a textelor. Criteriile călăuzitoare în selectarea 
materialului au fost, deci, conținutul atractiv, cît mai apro- 
piat de înțelegerea omului modern, precum și măiestria rea- 
lizării artistice. În scopul de a reda cu cît mai multă fidelitate 
textele traduse, am încercat — și am fi bucuroşi dacă am fi 
izbîndit măcar în parle în această încercare — să păstrăm 
fiecărui autor tonalitatea stilistică proprie, începînd de la 
slilul sec, de raport militar, al lui Cezar, trecînd prin arhais- 
mul notoriu al lui Sallustiu și îndreptindu-ne, prin elegantele 
pagini ale lui Tit Liviu, spre sinteza de proză artistică a lui 
Tacit, 

2. Am folosit următoarele texte latine: 

— Cezar: ed. L. A. Constans, Belles Lettres, Paris, 1941, 
vol. II. ; 

-— Sallustiu : ed. B. Ornstein, Belles Lettres, Paris, 1924. 

— Tit Liviu: ed. Bayet, Belles Lettres, Paris, 1940 (Cartea 
dł}; ed. Altera Mueller, Teubner, Lipsiae, f.a. (cărțile a IV-a, 
a V-a); ed, Zingerle, Vindobonnae-Pragae-Lipsiae, 1890 (căr- 
jile a XXI-a—a XXII-a), 1883 (cartea a XXX-a). 

— Curtius : ed. Edm. Hedicke, Teubner, Lipsiae, 1919. 

— Tacit: 

Agricola, ed. E. de Saint Denis, Belles Lettres, Paris, 

Istorii, ed. H. Goelzer, Belles Lettres, Paris, vol, L, 
1938. i 

Anale, ed. H. Goelzer, Belles Lettres, Paris. vol. I—III, 
1938. 

— Suetoniu : ed. H. Ailloud, Belles Lettres, Paris, vol. I—III, 
1931—1932. 

3. Titlurile interioare gi notele din subsolul textului aparțin 
traducătorului; la Cezar, titlurile paragrafelor (date în 
cursive) s-au tradus după cele din versiunea iranceză a edito- 
Tului textului latin. 


NOTA REDACŢIEI 


i 


]. În ceea ce priveşte numerotarea cărților, a capitolelor, 
a paragrafelor amintim cititorilor semnificaţiile cifrelor. 

— Cifra romană indică numărul cărții în cazurile unei lu- 
<rări cuprinzind mai multe cărți. De pildă: Cezar, Războiul 
împotriva galilor, VI, 11—28 sau VII, 1—8; Tit Liviu, De la 
întemeierea Romei, I, 24—26 sau XXX, 12—15 etc. 

— Cifra arabă sau grupul de cifre arabe indică, în acest 
caz, capitolul, Astfel Cezar, Războiul împotriva galilor, VI, 
ł1—28 sau VII, 1—8 etc. 

În cazul lucrărilor nedivizale în „cărți, ca, de pildă, Sal- 
lustiu, Conspirația lui Catilina sau Tacit, Viaţa și purtările lui 
iulius Agricola, cifra arabă (sau grupul de cifre arabe) arată 
numărul capitolului. 

În prefață și în prezentările bio-bibliograiice se vor întiîlni, 
uneori, pe lingă cele două cifre mai sus amintite (o cifră ro- 
mană şi una sau un grup de două ciire arabe) o a treia cifră 
arabă ce indică numărul paragrafului la care se face aluzie. 
Astfel: Cezar, Războiul împotriva galilor, I, 52, 3—4 sau IV, 
14, 5, în care I e numărul cărţii, 52 — numărul capitolului şi 
3—4 — numărul paragratelor citate, i 

În cazul lucrărilor nedivizate în „cărți“ se pot întîlni două 
cifre arabe dintre care prima reprezintă capitolul şi a doua 
paragraful. 

Astfel: Sallustiu, Conjuraţia lui Catilina, 39, 4 (capitolul 
39, paragraful 4). 

2. Notele explicative din prefață, şi, respectiv, din prezen- 
tările bio-bibliografice aparțin lui M. Nichita. 


Redacţia 

Li 

În antichitate, scrierea istoriei a cunoscut, în linii mari, 
două orientări : una științifică, de căutare a adevărului, adică 
de cercetare cauzală, alta artistică, de transformare și exage- 
rare a faptelor, determinată adesea de scopuri propagan- 
distice. Aceste. două tendințe s-au împletit de-a lungul vremii 
în operele diferiților scriitori și, indiferent de predominarea 
uneia sau a celeilalte, în ansamblu istoriografia antică a fost 
o formă a prozei literare. La constituirea şi dezvoltarea ei ca 
atare, o contribuţie însemnată a adus poezia epică, populară 
și cultă, datorită atit formei comune de expunere — naraţia t, 
cît și conţinutului — reflectarea „faptelor” istorice. Legenda 
eroică (sau mitologică), creaţie a fanteziei artistice pe baza 
unor fapte reale, este înregistrată și de străvechile cronici 
din tradiția greacă și, romană. 

O influență decişivă în tratarea literară a istoriei a avut-o 
însă elocinţa, atit de dezvoltată în antichitate, și mai cu seamă 
retorica, știința care a stat la baza artei cuvîntului. Lui Cicero 
îi revine meritul de a ne fi deslușit raporturile principiale 
dintre istorie și oratorie, în încercarea sa de fundamentare 
teoretică a istoriografiei romane. Aceasta este văzută de el 
ca „o operă prin excelență oratorică”' — opus oratorium ma- 
xime (Despre legi, II, 2, 5), „© îndatorire a oratorului” — 
munus oratoris (Despre orator, II, 6, 30). Retorica era treapta 
superioară a educaţiei intelectuale la romani și prin ea tre- 
ceau în mod inevitabil toți oamenii de litere. Pe de altă parte, 
obiectul elocinţei cuprinzind toate domeniile vieții, îl în- 
deamnă pe Cicero să preconizeze necesitatea culturii generale 
pentru orator, ca mijloc “de cunoaştere a realității. Astfel și 


1 Quintilian (35—95), în Institutio oratoria (Învățătura oratorică). çon- 
siderä istoria „foarte apropiată de poeți şi, într-un anumit fel, poezie, i 
fără versificaţie”, 

istoria intră în sfera de preocupări a oratorului, atît în exer- 
cițiile de școală cît şi în practica forului. Coincidenţa parţială 
a obiectului, izvorită dintr-o educaţie comună, justifică prin 
urmare, ca un prim argument, calitatea de istoric a oratorului.. 
Dar mai importantă este chiar concepţia dominantă în istorio- 
grafia antică și romană îndeosebi, cu privire la rolul decisiv 
al personalităților în istorie, „Pe măsură ce se lărgește și se 
adincește creaţia istorică a oamenilor, trebuie să crească și 
proporțiile acelei mase a populaţiei care este un factor istoric 
conştient.” ! Dar într-un stadiu nedezvoltat al forţelor de pro- 
ducţie, așa cum era orînduirea sclavagistă, gradul de organi- 
zare și de conştiinţă a maselor era și el redus. De aceea ele 
puteau fi ușor mînuite de conducători creind astfel iluzia că 
aceștia ar fi motorul acțiunilor și al evenimentelor 2. Carac- 
terul predominant aristocratic al societății romane â făcut ca 
istoricii, aparținînd (ca și la greci) clasei dominante, să-și în- 
drepte atenţia în mod deosebit asupra personalităţilor ridicate 
din rîndul categoriilor privilegiate, singurele care se pot dez- 
volta și afirma în orînduirile bazate pe clase antagoniste °. 
Acest punct de vedere a determinat alegerea metodei de 
creaţie recomandată de retori, care se identifică, de fapt, cu 
însăși munca de tipizare artistică : studierea omului ca individ 
sub toate aspectele, arta de a reconstitui împrejurările și oa- 
menii, căutarea mobilurilor care au determinat acțiunile. De 
asemenea, căutarea documentelor, a probelor și. a mărturiilor 
putea să deprindă pe istoric cu studiul izvoarelor. Între arta 
oratorului şi a istoricului există şi anumite contingențe de 
formă : istoria folosește discursuri ale personajelor, reconsti- 
tuite sau transformate de scriitori după regulile retoricii. Pe 
de altă parte, naraţia, forma specifică de expunere a istori- 
cului, este și o parte constitutivă a discursului 4, iar genul 
deliberativ e „foarte apropiat” de istorie pentru că „și po 


1 Lenin, Opere, 2, E.S.P.L.P., 1955, p. 509. 

? în: mintea cercetătorilor premarxiști se produce o confuzie între 
«forța personală“ şi „forja socială“ care o susține. (Apud Plehanov, 
Rolul personalității în istorie, E.S.P.L.P., 1956, pp. 43—44). 

? Vezi şi Bazele iilozoiiei marxiste, Ed. Pol., 1959, p. 717. 

Cicero o considera chiar baza, punctul de plecare (tons). al celor- 
laite părți ale discursului (Despre orator, II, 330), 


ei me 

vestește în chip ales și descrie adesea un ţinut sau o luptă” 
(Oratorul, 66). Cele două arte nu se confundă totuși. Cicero 
delimitează specificul lor pe plan stilistic arătînd că, spre 
deosebire de exprimarea jidiciară, aspră și combativă, cea a 
povestirii istorice, deși nuanţată, are o cursivitate domoală 
și echilibrată în ansamblu (Despre orator, II, 64 și Oratorul, 
66). Există, prin urmare, o elocvenţă caracteristică istoriei, 
practicată de scriitorii greci, citați și analizaţi cu multă pă- 
trundere în lucrarea Despre orator (II, 55). Idealul istoriei 
elocvente precopizat de Cicero se bazează pe împletirea celor 
două tendinţe generale, arătate la început : : cea ştiinţifică şi 
cea literară. Legile principale (fundamenta) ale istoriei, după 
Cicero, sînt adevărul și imparţialitatea, iar metoda de com- 
punere (exaedificatio) se bazează pe o serie de procedee care 
țin mai ales de investigația și zugrăvirea artistică a, faptelor 
(Despre. orator, Il, 62—63). Această formulă s-a realizat abia 
după o îndelungă perioadă de pregătire în care elementele 
idealului teoretic al lui Cicero au apărut treptat și izolate, în 
practica tradiției analelor, 

Prima formă istoriogratică a constituit-o cronica oficială — 
Analele — scrisă de Pontifex Maximus t unde se notau, înţr-un 
stil sec şi în ordine strict cronologică, evenimentele mai de 
seamă ale anului, externe și interne. Metoda inaugurată și 
materialul au fost folosite apoi de primii scriitori culți, repre- 
zentanţi ai vieţii publice romane. Astfel apare la sfîrşitul se- 
colului al III-lea și în prima jumătate a secolului al il-lea 
analistica romană în limba greacă, adresată romanilor culţi și 
orientului grec în curs de cucerire, Un moment important il 
marchează opera istorică a lui Cato cel Bătrin (234—149) scrisă 
pe la jumătatea secolului al II-lea î.e.n. și intitulată Origines 
(Inceputurile). O serie de elemente noi, de concepţie şi me- 
todă, deosebesc această lucrare de cele precedente: selec- 
tarea materialului, în locul înregistrării globale nediferenţiate ; 
varietatea erudită a informaţiilor (geografie, etnografie, mo- 
ravuri, curiozităţi ș.a.) ; elemente de istorie mai generală, 
italică şi universală (așezările italice, Spania, Galia, Britania, 
Cartagina) ; introducerea elocvenţei prin folosirea dicursuri- 


1 Cea mai înaltă magistratură religioasă a romanilor, 


XII PROZĂ ISTORICĂ LATINĂ 


lor. Analiștii următori au continuat să scrie sub influența 
vechii tradiţii și a lui Cato. O nouă etapă se constituie spre 
stirșitul secolului, în vremea Grachilor. Asistăm acum la o 
specializare și o concentrare a obiectului, spre deosebire de 
înșiruirea întregii istorii romane de la origini, practicată în 
trecut. Preferinţa scriitorilor se îndreaptă către istoria con- 
temporană, apar, în locul cronicii, monografia și memoriile. 
De asemeni, dincolo de simpla relatare a faptelor, își face loc 
spiritul de cercetare a izvoarelor și explicația cauzală. Sem- 
pronius Asellio inaugurează această direcţie, după cum 
L. Caelius Antipater este, în aceeași perioadă, inițiatorul 
orientării artistica În lucrarea consacrată celui de-al doilea 
război punic, pe lingă erudiție, el folosește și miraculosul 
(visuri și prodigii), descrieri spectaculoase (o furtună, mulțimea 
soldaţilor romani debarcaţi în Africa), discursuri. Istoria sa 
capătă intonații mai solemne și slujeşte urmașilor drept model 
de scriere mai îngrijită (Despre orator, II, 54). Scriitorii de la 
începutul veacului I continuă aceste linii de dezvoltare, fără 
a se ridica, din punct de vedere calitativ, deasupra inițiatori=- 
lor din epoca Grachilor. Astfel Cicero avea dreptate să afirme 
că istoricii de pînă atunci fuseseră mai mult povestitori — 
narratores — şi nu transformatori artistici — exornatores — 
(Despre orator, II, 54) ai evenimentelor și că, de fapt, „istoria 
lipsește din literatura noastră” (Despre legi, I, 2, 5). Idealul 
propus de el în anul 55, în De oratore — asocierea spiritului 
științific cu cel artistic într-o tratare elocventă, literară, a isto- 
riei — avea să fie realizat practic de scriitorii următori. Re- 
zultătul îmbinării celor două orientări, concretizat în valoarea 
și specificul operelor, va fi determinat de poziţia şi vederile 
fiecărui autor. Se poate stabili așadar o corelaţie între 
ideologia politică izvorită din poziţia de clasă, concepţia 
istorică și concepția artistică, Această legătură ne propunem 
s-o urmărim 'la principalii reprezentanţi ai prozei istorice, cu- 
prinși și în prezenta culegere, încadrîndu-i în etapele de evo- 
luţie a societăţii și literaturii latine. 

Un șir neîntrerupt de conflicte, răsturnări și războaie civile 
domină istoria romană în veacul I î.e.n. Contradicţiile sociale 
şi lupta pentru putere. provoacă o dezlănțuire de -pasiuni şi 

ambiţii, o cheltuire de energie și inițiativă care generează, pe 
plan spiritual — individualismul — una dintre trăsăturile ca- 
racteriștice ale epocii. Varianta activă a acestei tendinţe e 
reprezentată prin oamenii practicii politice. Experiența lor 
directă și reflecţiile făcute pe marginea vieţii publice la care 
participă se oglindesc în proza istorică a vremii. Cei mai de 
seamă scriitori în genul amintit sînt doi membri ai grupării 
democratice a Romei, ai partidei „popularilor'. 

Cel dintii este Gaius Iulius Caesar, om politic, iscusit co- 
mandant de oști, care instaurează pentru o vreme la Roma 
dictatura militară ca formă de guvernămint. Campania din 
Galia (58—51) ca și războiul civil împotriva armatelor sena- 
toriale conduse de Pompei (49—48) au fost momente decisive 
în instaurarea dictaturii lui Caesar. Dar prelungirea războiului 
galic, precum și lipsa unei împuterniciri legale în cazul con- 
flictului cu Pompei au întreținut în cercurile senatoriale o 
mișcare de opoziţie față de care Caesar a fost silit să se justi- 
fice.: De altfel, la Roma, faptele sale de arme ajungeau de- 
formate de zvonuri răuvoitoare murmurate la ureche (Cicero, 
Scrisoare către Caelius, Ad familiares, VIII, 1) sau căpătau 
proporţii de legendă în ochii admiratorilor: „Ce de așezări, 
natură și ținuturi, ce moravuri și popoare, ce lupte și mai 
ales ce fel de comandănt îmi mai lauzi !” (Cicero, Scrisoare 
către iraiele Quintus, TI, 1), Astfel de orientări tendenţioase 
ale opiniei publice îmbrăcau la Roma și forma scrisă, O bo- 
gată literatură de epistole și pamflete circula dînd glas pasi- 
unilor politice ale acelei vremi. Pentru a-și apăra prestigiul 
în ochii contemporanilor și ai posterității, Caesar alege și'el 
calea scrisului oprindu-se însă la genul commenitazii-lor. Ter- 
menul latin (ca și cel grec hypomnémata) desemnează, în ge- 
neral, un material neelaborat din punct de vedere artistic, 
aflat în stadiul de note. Așa erau vechile colecţii de acte pu- 
blice și private. Ca specie a prozei, el denumește jurnalul 
personal, memoriile comandanților militari sau ale oamenilor 
politici. La greci, acest fel de literatură a înflorit în special 
în epoca lui Alexandru și a principilor helenistici și avea 
cu precădere o tendinţă panegirică. La Roma, ele au apărut 
o dată cu luptele politice din vremea Grachilor, din necesi- 

tatea de justificare a conduitei simțită de unii reprezentanţi 
ai vieţii publice, cum au fost, între alții, Q, Lutatius Catulus, 
erudit și orator și, la începutul secolului I, dictatorul L. Cor- 
nelius Sylla. Caesar nu putea folosi nici tonul panegiric fiind 
vorba de propria sa persoană, nici vehemența părtinitoare a 
pamfletului, trebuind să evite deopotrivă tocmai cele două 
orientări extremiste ale opiniei publice cu privire la campa- 
niile sale, El avea nevoie de o metodă de convingere cu o 
cit mai mare aparenţă de obiectivitate: Da aceea şi alege ca 
model raportul militar, de felul celor primite de la subalternii 
săi sau adresate de el însuși Senatului, în timpul campaniilor, 
Pe acesta îl supune însă unei munci de transformare artistică 
ale cărei principii și metode sint determinate de tendința apo- 
logetică a scrierilor sale. Om al acţiunii nemijlocite, plin de 
energie și voinţă, folosește ca instrument de persuasiune lite- 
rară același factor de care s-a slujit și în activitatea practică : 
rațiunea. Luciditatea planurilor sale de strateg asociată cu 
îndrăzneala deciziilor i-au asigurat succesele militare şi poli- 
tice. De aceea și vede motorul istoriei în inteligenţa coman- 
dantului care funcționează, după părerea sa, ca un principiu 
organizator al materialului obiectiv : natură, oameni, circum- 
stanțe. Dar aplicarea acestui principiu la propria persoană 
într-o lucrare apologetică nu se putea face, așa cum am spus, 
într-o formă nemijlocită, fără riscul autoelogierii. De aici ne- 
cesitatea transformării artistice, care este la Caesar o artă a 
disimulării. Rădăcinile ei le aflăm chiar în activitatea și com- 
portarea politică a personajului nostru : dărnicia demagogică 
şi goana după popularitate, utilizarea. poziției democratice ca 
mijloc de a ajunge la putere; pe de altă parte, atitudinea mo- 
derată și indulgentă (clementia) faţă de adversari pentru a-i 
ciştiga de partea sa și a-și masca tendințele dictatoriale. Pe 
plan artistic, în Comentarii, Caesar încearcă un proces de 
obiectivare, de integrare a persoanei sale în mersul istoriei. 
Astfel se înfățișează ca acţionînd în interesul general „după 
obiceiul şi pilda poporului roman” și subliniază în permanență 
devotamentul (studium) maselor de soldaţi față de actele sale 
precum și adeziunea populațiilor supuse sau a orașelor italice, 
Pe aparența acestei baze patriotice şi populare caută el să-și 

legitimeze acțiunile. La o asemenea tendință de prezentare 
„obiectivă”, de fapt, obieetivistă, corespunde și un mod im- 
personăl de expunere. Caesar vorbeşte despre sine ca şi des- 
pre ceilalți, la persoana a treia, fără să participe direct cu 
aprecieri ale sensibilităţii 'sau imaginaţiei. Afectivul și pito- 
rescul sînt evitate. Poziţia personală a autorului se deghizează 
într-o logică obiectivă tendențios construită. Arta lui Caesar 
e o artă a demonstraţiei și a compoziției care folosește ca 
principal mijloc de expresie desfășurarea faptelor, acțiunea. 

Acest caracter impersonal și intens pragmatic dă operei 
sale un gen de frumusețe abstractă, cerebrală, care se imbune 
prin echilibrul construcției şi forța acțiunilor. Era răspîndit 
în antichitate obiceiul de a scrie memoriile într-o formă rie- 
desăvirșită pentru a servi apoi ca material de prelucrare ar: 
tistică într-o operă cu caracter panegiric. În acest scop per- 
sonalitățile vremii își dedicau însemnările unor oameni de 
talent, cum a făcut, de pildă, Q. Lutatius Catulus adresînd 
poetului epic Aulus Furius ' memoriile privind consulatul său 
şi victoria asupra cimbrilor (102—101 î.e.n). La fel procedează 
și Cicero, adresindu-se scriitorului grec Poseidonios din Apa- 
meia ? și. romanului Lucceius, pentru a obţine glorificarea, lite- 
rară a consulatului său din 63 î.e.n. Caesar depășește prin 
realizarea artistică a Comentariilor, stadiul unor simple note, 
lucrù remarcat ca atare de toți contemporanii săi : „Ele au fost 
editate ca să nu le lipsească scriitorilor cunoaşterea unor 
fapte atît de importante, dar sînt atît de valoroase, după - pä- 
rerea tuturor, încît în loc să la ofere pare că au tăiat scriito- 
rilor orice posibilitate” (A. Hirtius, prefața cărții a Vill-a 
din Comentarii). 

Contempâran și colaborator al lui Caesar a fost scriitorul 
Caius Sallustius Crispus. Pornind de la o bază democratică, 
idealul său politic este republican-conservator : restabilirea 


1 Aulus Furius: contemporan al lui Catulus, autorul unui poem An- 
hales. 

z Poseldonios : filosof stoic originar din Siria (135—51 î.e.n), format 
la Atena, Conduce o școală proprie la Rhodos şi stă o vreme și la 
Roma, Opera sa cuprinde scrieri filosofice, geografice, şi istorice, filo- 
logice şi matematice, 

republicii (republica restituta), a libertăţii cetățenilor romani 
(Scrisoare către Caesar, I, 13). Scriitorul nostru se teme de 
revoluție, de lupta internă, în care vede primejdia de prăbușire 
a puterii romane : „trebuie întărite așadar avantajele bunei- 
înţelegeri — concordia — și înlăturate neajunsurile vrajbei — 
discordia” — (Scrisoare către Caesar, II, 5). Ieşirea din criză 
constă, după Sallustius, în redresarea celor două categorii de 
„ameni liberi: plebea şi aristocrația senatorială. În acest scop 
el recomandă lui Caesar o politică de reforme morale spri- 
jinită pe anumite măsuri de ordin material (Scrisoarea I). .Ur- 
mărind un ideal de stabilitate și „domnie înfloritoare” a Romei 
(prosperum imperium), scriitorul are o poziţie critică faţă de 
toate forțele social-politice aflate în conflict, contrare echili- 
brului dorit. De pe acest fond se detașează, ca o componentă 
a poziţiei sale democratice, ostilitatea față de nobilitas, ali- 
garhia senatorială. La această latură pozitivă a ideologiei sale 
politice — atitudinea critică generală faţă de societatea rto- 
mană — corespunde, pe planul concepției istorice, “principiul 
imparţialității. La formarea lui și-au adus contribuţia 
însă și alţi factori ce trebuie luaţi în consideraţie. Mai întîi : 
înclinația spre cunoașterea şi meditație asupra vieţii politice, 
realizate atit prin observare cît și prin lecturi (Scrisoare 
către Caesar, I, 1 şi 10). În al doilea rînd, experienţa directă 
a vieţii publice i-a adus, pe lingă -incontestabile avantaje 
materiale, și destule insuccese militare şi politice. Poate și 
contradicția semnalată de scriitor între practica coruptă a 
vieţii politice la care s-a supus și principialitatea sa de gîn- 
ditor moralist să fi contribuit la deziluzia și părăsirea defi- 
nitivă a vieţii publice. Retragerea însoțită de lipsa interesului 
personal, imediat, i-au asigurat o relativă independenţă de 
cuget şi astfel, revenind la “preocupările intelectuale din tine- 
1eţe, s-a apucat să înfățișeze istoria poporului- roman „cu atit 
mai mult cu 'cît spiritul îi era eliberat de speranţă, teamă 
și pasiunile partidelor din stat” (Catilina, IV, 2). Năzuinţa spre 
imparţialitate, încercarea de a se situa deasupra celor două 
tabere politice romane creează necesitatea unui criteriu obiec- 
tiv de apreciere. Sub influenţa tradiţiei istoriografice generale 
a antichităţii și mai ales a filozofiei grecești (Platon, Posei- 

-donios, Dicaiarhos 1), popularizată la Roma de Cicero, Sallus- 
“tius recurge la un element subiectiv : factorul moral, un alt 
principiu important al concepţiei sale istorice. Pornind de la 
o concepţie dualistă a ființei umane, autorul pune accentul 
pe superioritatea spiritului asupra trupului, considerîndu-l 
drept forța esenţială! a naturii omenești, orientată pozitiv sau 
negativ. Schimbările istorice sînt determinate, după Sallustius, 
de calitățile morale ale oamenilor : „soarta se schimbă o dată 
<u moravurile” (Catilina, II, 5). Un rol pozitiv în mișcarea 
istorică îl atribuie virtuţii, care ar sta la baza civilizaţiei 
materiale (Catilina, II, 7), ar asigura echilibrul social-politic 
(Catilina, II, 3), ar determina calitatea omului și a acţiunilor 
sale. Virtutea devine astfel expresia punctului de vedere de- 
mocratic : meritul personal izvorit din „matura umană unică 
și comună" este opus nobleţii ereditare, de castă, a aristocra- 
tiei. (Războiul cu Iugurta, discursul lui Marius, cap. 85, 15). 
Elementul moral conceput așadar ca o forță istorică deter- 
minantă este, tocmai datorită acestui fapt, peniru scriitorul 
nostru, şi un criteriu al judecății politice precum și o bază 
filosofică a imparţialităţii. 

Influenţa factorului etic, subiectiv, în istorie este indisolubil 
legată de teza privind rolul personalității. „Statul roman a 
fost trainic mai ales datorită conducerii sale” (Istorii, I, 9); 
„gindindu-mă îndelung am ajuns la concluzia că virtutea 
aleasă a cîtorva cetățeni a realizat totul” (Catilina, 53, 4). 
Respingind rolul întîmplării (Iugurta, I, î) sau al soartei, Sal- 
lustius subliniază: că valoarea forței umane,. esenţa - ei 
este activitatea — industria — iar natura acesteia este deter- 
minată de rolul conducător al spiritului în viața omenească. 
Teza platoniciană a nemuririi sufletului este însă depășită de 
scriitorul nostru prin aplicarea ei concret istorică. În locul 
dăinuirii veșnice a sufletului, el proclamă eternitatea activi- 
tății umane exprimată în motivul gloriei. Scopul vieţii este 


+ Dicaiarhos : filosof peripatetic, unul dintre discipolii lui Aristotel, 
A trăit cam în a doua jumătate a secolului al IV-lea î.e.n. A scris în 
cele- mai variate domenii: filosofie, geografie, istoria culturii, politică, 
filologie. 

această dorință de a-și prelungi cît ‘mai mult existenţa în 
amintirea oamenilor prin cultivarea unor îndeletniciri spiri- 
tuale (artes animi) : „acela mi se pare că trăiește cu adevărat 
și se bucură de viaţă care, consacrat unei anumite preocupări, 
caută gloria unei fapte de seamă sau a unei îndeletniciri 
demne” (Catilina, II, 9). Conţinutul unor astfel de preocupări 
se bazează pe practicarea virtuții, nemurirea faptelor alese 
este o „glorie a virtuţii” (luguria, I, 3). Totodată, pe lingă 
această formă de nemurire cu avantaj oarecum personal, se 
obține un rezultat important și pe plan istoric: dominarea 
evenimentelor (luguria, I, 5). 

Dintre activităţile spirituale, atenţia lui Sallustius se fn- 
dreaptă, în chip firesc, asupra celei politice (a omului de stat) 
şi a celei literare (a istoricului). Deși le declară la fel de 
lăudabile în principiu, el respinge, totuși, pe cea politică. Ar- 
gumentele aduse reflectă propria experienţă cu deziluziile ei, 
precum și gîndirea istoricului moralist care constată cu amără- 
ciune moravurile corupte ale epocii, nerecunoașterea meritelor, 
riscul personal de a fi supus resentimentelor (Iugurta, III). De 
aceea alege pentru sine cealaltă cale, a scriitorului care zu- 
grăvește faptele altora. Echivalarea creației literare cu cea 
politică practică pune în evidență importanţa istoricului și 
dificultatea sarcinii sale. El trebuie să realizeze în expresia 
literară o forță egală cu a faptelor vii, „faptele trebuie ega- 
late prin vorbe” (Catilina, III, 2). În al doilea rînd, poziţia sa, 
critică sau laudativă, e supusă unor aprecieri subiective care 
pot duce la acuzaţia de părtinire. Întîlnim din nou grija pen- 
tru imparțialitate, raportată aici la opinia cititorilor (Catilina, 3). 
Cu realizarea condiţiilor de mai sus, istoria e concepută ca 
o operă de o deosebită utilitate patriotică. Aceasta decurge din 
valoarea ei normativă, îndemnul la virtute pe care-l conțin 
exemplele pozitive în opoziție cu practica coruptă a prezen- 
tului (Iugurta, 4). În ultimă analiză, tot elementul etic, așadar, 
fundamentează și activitatea creatoare a istoricului. 

În ceea ce priveşte obiectul operei, Sallustius îşi propune 
să înfățișeze faptele poporului roman „în mod episodic", în 

măsura în care îi apăreau „demne de amintire” (memoria 
digna). Criteriul de selectare al acestora se bazează pe ra- 
portul dintre elementul istoric obiectiv și impresia produsă 
asupra scriitorului. Alegerea subiectului este determinată de 
specificul momentului istoric obiectiv. Conjuraţia lui Catilina 
i s-a impus prin „noutatea crimei și a primejdiei” (4, 4), răz- 
boiul cu lugurta „deoarece atunci pentru prima dată a fost 
înfruntată trufia nobililor” (5, 1), Acest specific este receptat 
însă de Sallustius ca impresie intensă, deci artistic: „crima 
și. primejdia” în cazul conjurațţiei, iar războiul iugurtin i se 
impune „în primul rînd” prin faptul că a fost „mare şi crîn- 
cen, şi victoria schimbătoare”. Legătura stabilită astfel între 
intensitatea impresiei și importanța faptului istoric care o 
determină ajută la realizarea tipicului. Esenţialul istoric de- 
vine semnificativ artistic. Cît privește modalitatea şi forma de 
realizare a acestuia, ele depind de sensul şi ritmul mişcării 
istorice așa cum o concepe Sallustius. Procesul de descom- 
punere a societății romane provocat, printre altele, și de 
coruperea moravurilor şe desfășoară o bucată de vreme 
„treptat”, cu remedieri parţiale : „Toate acestea, la început, 
au crescut încetișor, înirînate din cînd în cînd, pe urmă însă, 
după ce se molipsiră toţi ca de o năprasnică bolişte, cetatea 
se prefăcu și cîrmuirea ajunse, din dreaptă și bună, crudă și 
de. neîndurat” (Catilina, 10, 6). Aceeaşi evoluţie lentă urmată 
de izbucniri o întîlnim și în caracterul personajelor. Simpto- 
mul declinului și elementul constant al acestei mișcări, urmărit 
de istoric în toate operele sale, este conflictul social-politic 
dintre populari și optimaţi. Aceste două elemente, mișcarea 
precipitată și contradicţiile, determină caracterul dramatic al 
istoriei lui Sallustius. 7 
Avindu-l drept model pe Tucidide, istoricul roman împru- 
mută de la acesta cercetarea cauzală și imparțialitatea, ca 
principii de investigație. Din tradiția helenistică își însușește 
metoda de tratare artistică-dramatică, minus atitudinea pane- 
girică. El se conformează astfel idealului ciċeronian și reali- 
zează prin împletirea celor două direcții o operă originală, 

putind fi considerat, așa cum îl elogiază poetul, Marţial, drept: 
primul istoric artist. $ 

Asasinarea lui Caesar (44) a amînat pentru cîtäva vreme: 
instaurarea dictaturii militare. După un nou șir de războaie 
civile, bătălia de la Actium (31) desemnează învingător -în- 
lupta pentru putere pe nepotul adoptiv al lui Caesar, Ocia- 
vianus. Acesta instaurează o nouă formă de guvernămînt, 
principatul, și primește numele de Augustus. Pentru consoli- 
darea și legalizarea puterii monarhice a fost nevoie de o in~ 
tensă muncă de propagandă avînd ca obiect forma republicană 
sub care noua putera de stat își deghiza esenţa, Foarte preţios 
a fost sprijinul literaturii. Talentele vremii s-au integrat în 
mișcarea de susţinere a sloganurilor principatului. Unul dintre 
argumentele propagandei era de a înfățișa prezentul drept o 
potențare și o încununare a celor mai bune virtuţi din în- 
treaga evoluţie anterioară a puterii romane. Și desigur că o 
operă istorică monumentală era foarte nimerită în acest scop. 
Titus Livius a împlinit această necesitate scriindu-șşi istoria : ; 
De la întemeierea Romei, 

Idealul său politic era cel republican-conservator — concor- 
dia civilis — „bună înțelegere între cetățeni” (IX, 19) ṣi „unire 
între fruntași și toate treptele sociale” (XXXIV, 49). Scriitorul. 
elogiază actele de solidarizare ale diferitelor categorii de oa- 
meni liberi împotriva primejdiei externe mai ales, subliniind 
inițiativa și exemplul Senatului (XXVI, 36). Nuanţa senato- 
rială a acestui ideal a determinat anumite rezerve în atitudi- 
nea și concepţia lui T. Livius faţă de regimul lui Augustus. £ 
Critica prezentului, sublinierea procesului de decădere și posi- 
bilitatea de prăbușire a imperiului sub propria-i mărime și 
putere sint afirmate chiar în prefața programatică a operei, 
Totuşi nu s-a ajuns la o deosebire de esenţă între ideologia. 
regimului și cea a istoricului. Acesta din urmă apreciază po- 
zitiv pacea adusă de Augustus considerind-o tocmai ca o ex- 
presie a idealului său de concordia și este animat de aceeași, 
dorință de menţinere și redresare a puterii romane. Astfel, 


1 Tacit ne spune că Augustus îl numea „pompeianul“ din pricina admi- 
raţiei pentru Pompei, tipul eroului senatorial (Anale, IV, 34). 

lozinca principatului, de restaurare a „obiceiului sträbun” 
{mos maiorum) coincide și cu vederile lui T., Livius. Obiectul 
principal şi ideea centrală a operei sale este Roma ca putere 
universală — caput orbis terrarum — (|, 16, 7). Istoricul își 
propune sä dezvăluie forțele care au dus la constituirea şi 
dezvoltarea internă şi externă a imperiului (Preiaţă, 9). Orien- 
tarea sa tradiționalistă îl face să ţină seama între altele și de 
factorul divin, considerat mai ales ca o putere protectoare 
„prin care poporul roman a ajuns la o culme atît de mare” 
{XLIV, í, 11). T. Livius face un loc destul de mare în operă 
„semnelor” divine și ceremoniilor religioase, dar introduce 
unele elementa realiste în considerarea lor. Teama în fața 
evenimentelor provoacă credulitatea și răspîndirea „miracole- 
lor” în vremuri vitrege. De asemenea religia e considerată 
ca un instrument de acţiune politică chiar de la începuturile 
societăţii romane, „un mijloc foarte eficace pentru mulțimea 
mepricepută și grosolană din acele secole” (I, 19, 4). De aceea, 
obiectul operei sale, în ultimă analiză, nu este o demonstrație 
a rolului providenţei în istorie ci „viața, moravurile, eroii 
şi îndeletnicirile” (Prefaţă, 9), forța morală — virtus populi ro- 
mani — care a oprit statul de la prăbușire în momentele 
eritice (XXVI; 41, 12). Acordînd importanţă factorului uman 
în istorie, T. Livius îl tratează diferențiat din punct de vedere 
social. El desconsideră în general mulțimea socotind-o slu- 
garnică sau anarhică, lipsită de măsură în folosirea libertăţii 
(XXIV, 25, 8). Laudă însă forța maselor organizate, armata 
zomană, cheia succeselor și a puterii, dar reliefează mai cu 
seamă rolul eroilor, al comandanților, magistrați de frunte, 
consuli 1. Rolul căpeteniei este de a folosi prilejurile favora- 
bile şi de a supune întimplarea acțiunii sale conștiente — 
consilium — (XXVIII, 44, 8), 

În considerarea forțelor care au făurit puterea Romei, in 
ciuda contrastului adus de comparaţia cu prezentul, viziunea 
lui T. Livius este optimistă. Cercetarea trecutului are, ce-i 


-1 Seneca Retorul arată pe’ bună dreptate că între istoricii romani 
T. Livius. s-a distins mai mult ca toţi prin măreția eroilor” (Suasoriae, 
YI, 21), Pi J 

drept, ca scop imediat, fuga și reculegerea din vitregiile răz- 
boaielor civile (Prefajă, 5; IX, 17). Dar contactul intens cu 
evenimentele istoriei aşa cum le înţelege și le descifrează 
autorul nostru, descoperirea forţelor arătate mai sus, care 
au făurit trăinicia Romei, are ca rezultat optimismul, El reţine 
în special procesul de creștere ; descompunerea a început muli 
mai tirziu decît în alte state (Prefață, 11). Perioada îndelun- 
gată de strălucire a puterii îi inspiră încrederea în posibili- 
tatea de îndreptare, condiționată de idealul său de pace și 
armonie (IX, 19). De aici entuziasmul patriotic al scriitorului. 
Mai presus de gloria literară îl satisface faptul de a se fi 
străduit „din toate puterile spre amintirea faptelor celui din- 
tîi popor din lume” (Prefaţă, 3). Din patriotismul său decurge 
şi conceperea artistică a istoriei, „desfătarea'”' provocată citi- 
torilor prin „împodobirea” operei cu imaginea faptelor eroice 
din trecut (IX, 17). Același rezultat îl are și valoarea norma- 
tivă, utilitatea morală a istoriei. Pildele pozitive sau nega- 
tive care slujesc ca îndreptar în comportarea cetățeanului tre- 
buie a fi cuprinse „într-un monument falnic” (Prefaţă, 10), 
Imaginaţia poetică devine astfel un instrument necesar de zu- 
grăvire, determinat de însuși obiectul operei sale: foloșirea 
legendelor este justificată de măreţia Romei (Prefaţă, 7). Ad- 
mirăția și devotamentul scriitorului, patriotismul său aristo- 
cratic și tradiţionalist, își găsește cea mai potrivită formă de 
exprimare în arta retorică. Prin aceasta el se apropie de linia 
istoriografiei helenistice, temperată însă de influenţa analis- 
ticii latine, Astfel el evită digresiunile geografice sau etho- 
grafice, povestirile romanţate fără legătură directă cu istoria, 
curiozitățile. Retorica e sobră, susținută de un efort spré con- 
tinuitate şi echilibru în compoziţie și expresie. În acoami 
constă și clasicismul scriitorului. 

- Regimul întemeiat de Augustus a dăinuit vreme de cinci 
veacuri, dar contradicţiile societății romane au continuat sä 
se manifeste îmbrăcînd forme noi. După o scurtă perioadă 
alimentată de iluziile păcii, asistăm în parțea a doua a dom- 
niei la o înăsprire a situației care duce la momente de criză 
sub urmaşii lui Augustus. Un conflict deosebit de vehement 
se iscă între împărat și mişcarea de opoziție senatorială, între 
tendințele absolutiste, tiranice, ale puterii imperiale şi do- 

tinta de independenţă a cercurilor aristocratice. Iniţiativa și 
rolul politic al acestora este îngrădit de acțiunea unor noi 
forţe social-politice : liberţii parveniți introduși direct în 
curtea împăratului, cavalerii din care se alcătuiește un per- 
fecţionat aparat administrativ, armata, garda pretoriană și 
apoi cea din provincii, cu un rol deosebit în menţinerea și 
schimbarea puterii, iar pe deasupra un şir de împărați de- 
menţi și vicioși. Lupta se ascute mai ales în problema succe- 
siunii, unul dintre punctele neclare, nereglementate juridic, 
ale noului regim. Se organizează comploturi împotriva împă- 
raţilor, iar aceștia, la adăpostul legii de lez-maiestate, dez- 
lănțuie împotriva nobilimii senatoriale campanii de prigonire, 
deosebit de violente sub  iulio-claudieni (14—68) şi Domi- 
ian (81-—96).. 

Într-o asemenea situaţie, istoriografia secolului I e.n. cu- 
noaște două orientări extremiste: una de opoziţie, ivită în 
cercurile senatoriale republicane. Printre reprezentanții ei s-au 
aflat Titus Labienus și Cassius Severus sub Augustus, Cre- 
mutius Cordus sub Tiberius. Operele acestora au fost inter- 
zise sau arse, iar autorii au sfîrşit de moarte năprasnică. 
Din atmosfera curții imperiale se ridică tendința opusă, de 
.adulație a regimului. Velleius Paterculus şi Valerius Maximus 
elogiază în operele lor domnia lui Tiberius. 

La sfirşitul secolului I vine la tron dinastia Antoninilor care 
pune capăt conflictului cu Senatul printr-o. politică liberală. 
Atitudinea îngăduitoare a lui Nerva (96—98) şi Traian 
(98—117) faţă de aristocrație, face inutilă opoziţia. În cercu- 
rile aristocratice se produce astfel o destindere provocată de 
iluzia independenţei și, totodată, o înviorare a sentimentului 
„patriotic“. În afară de aceasta, politica de extindere şi în- 
tărire a granițelor, succesele militare împotriva Dacilor şi 
Armeniei, măsurile economice de redresare a Italiei au dus 
la consolidarea imperiului. Scriitorii trecuţi prin epoca tul- 
bure a tiraniilor şi aflaţi sub înrîurirea ideologiei de opoziţie 
“trăiesc din plin bucuria primelor momente de împăcare pe 
-care o simt, mai cu seamă, ca pe o condiţie favorabilă crea- 
jiei : „Se scrie cu mai multă libertate și de aceea chiar mai 
cu plăcere” (Plinius cel Tinăr, Scrisori, II, 18, 6). 

Într-un astfel de climat se situează creaţia celui mai de 
seamă istoric latin Publius Cornelius Tacitus. Reprezentant af: 
nobilimii senatoriale, el a fost un colaborator prudent al re- 
gimului, deţinind funcții și avantaje sub Flavieni (69—96), 
dar a trecut şi printr-o perioadă mai dificilă şi rezervată în 
ultimii ani ai lui Domițian. De aceea, poziţia sa politică: 
se află pe o linie de mijloc, între opoziţia radicală și lingu-: 
şirea servilă, practicate în general de contemporanii săi. Idea- 
lul republican e privit cu nostalgie. În opera sa străbat „ur- 
mele libertăţii muribunde” (Anale, I, 74), „chipul trecutului"! 
(Anale, III, 60) sau „vechile așezăminte” (Anale, IV, 63), men- 
ționate din cînd în cînd în contrast cu prezentul, ca „pilde 
de dreptate sau consolare în nenorocire” (Istorii, IIL, 51). Alt- 
minteri își dă seama de faptul că trecutul este depășit. Forma. 
mixtă de stat din vremea războaielor punice, socotită perfectă 
de Polibius și Cicero, nu poate dăinui (Anale, IV, 33), nici 
severitatea moralei tradiționale nu mai e pe măsura genera- 
ţiilor noi (Istorii, I, 18). Libertatea veritabilă a apus o dată cu 
republica (Agricola, II). Astfel imperiul îi se impune ca sin- 
gura formă necesară instaurată în interesul păcii (Istorii, I, 1):- 
Dar pentru a echilibra libertatea — pentru Tacitus „o liber- 
tate a Senatului” (Agricola, II) — cu principiul monarhic, 
istoricul caută o formulă de legalitate constituțională care să 
exprime acordul de interese dintre împărat și Senat.. Soluțio- 
narea o vede în guvernarea lui Nerva și, respectiv, Traian. 
Nerva „a înmănuncheat lucruri odinioară de neiîmpăcat, prin- 
cipatul şi libertatea” (Agricola, III). Plinius arată că e vorba 
de fapt de o renunțare la vechea libertate în interesul privi- 
legiilor acordate cu mărinimie de împărat: „răsplată egală 
după merite” (Panegiricul!, XLIV, 6—7}. Același criteriu al 
meritului era chemat să rezolve și problema succesiunii. Adop- 
țiunea din afara familiei, din rîndul aristocrației senatoriale, 
trebuia să asigure un împărat reprezentant al intereselor aces- 
teia: „faptul că am început să fim aleşi va ține locul liber- 


ve 


1 Panegiricul : discurs festiv rostit în Senat. la 1 septembrie 100 e.n., 
de Pliniu (62—113), cu prilejul intrării sale în funcţia de consul, E un elogiu 
al lui Traian, veritabil manifest ideologic al colaborării dintre Senat 
și împărat, 5 

tăäții...” pentru că „adopțiunea va găsi pe cel mai bun” {Isto- 
rii, I, 16). Datorită acestui liberalism, Senatul își recapătă în 
aparenţă prestigiul tradițional de organ reprezentativ al sta- 
tului și devine o sursă de recrutare a împăraților. 

În conformitate cu acest ideal, pus în practică cu destulă 
eficacitate de Antonini în cursul secolului al II-lea, Tacitus își 
delimitează obiectul istoriei sale. Planul global a fost acela de 
a înfățișa : „amintirea sclaviei trecute și mărturia bineface- 
rilor prezente” (Agricola, III). Tirania lui Domițian în con- 
trast cu destinderea adusă de Nerva și Traian a constituit 
punctul de plecare al meditaţiilor istoricului. În prima sa 
operă. Agricola, socrul autorului, e prototipul candidatului 
ideal la domnie. De aceea îl elogiază pentru obiîrșia nobilă, 
calitățile de militar și morale cu care a guvernat Britania, 
atrăgîndu-și gelozia lui Domițian. Apoi caută „tainele pu- 
terii” (Istorii, I, 4) urmărind procesul de înfiripare dramatică, 
în condiţiile războiului civil din anul 68—69, a soluţiei guver- 
namentale adoptate de Antonini (Istorii). Dar deziluziile în- 
cercate și în faţa noilor împărați au întunecat cîmpul de cer- 
cetare al istoricului care renunţă la planul de a înfățișa „fe- 
ricirea timpurilor" prezente și se întoarce înapoi pe firul 
vremii, pînă la principatul lui Augustus, spre a urmări evoluţia 
tiraniei sub dinastia iulio-claudiană (Anale). Această căutare 
retrospectivă a originilor răului, proiectind în trecut dezamăgi- 
rile prezente, îl apropie pe Tacitus de înaintașul și modelul 
său Sallustius. Ca și acesta, Tacitus proclamă ca principiu fun- 
damental al istoriei imparţialitatea, izvorită la el din urmă- 
toarele baze sociale și ideologice : mai întîi, calitatea de co- 
laborator moderat și prudent al imperiului a creat o dispoziţie 
favorabilă unei relative obiectivităţi. Nici partizan slugarnic, 
nici opoziționist declarat, el s-a putut strecura prin perioadele 
de tiranie fără a deveni curtean sau victimă (Anale, IV, 20). 
Această poziţie l-a ajutat să cunoască viaţa. imperiului, să-și 
înăbuşe resentimentele și să-și maturizeze „în tăcere” (Agri- 
cola, III) spiritul critic. În al doilea rînd, preocuparea pentru 
adevăr înseamnă în concepția lui Tacitus (ca şi pentru Sallus- 
tius), desprinderea de sub înrîurirea pasiunilor imediate, inte- 
resate şi deformante, și grija de a transmite viitorului (Istorii, 

"I, 1) esența morală, pozitivă sau negativă, a realităţii. Aceasta 
este „sarcina analelor”, (Anale, IV, 65), iar condiția principală 
de sezisare și exprimare a adevărului este libertatea. De aici, 
atitudinea critică a lui Tacitus față de istoricii epocii impe- 
riale cărora, lipsindu-le libertatea, „au călcat în picioare ade- 
vărul” prin necunoaşterea vieții publice de care se înstrăi- 
nează, printr-o atitudine ostentativ-dușmănoasă sau linguși- 
toare (Istorii, |, 1 ; Anale, I, 1). Astfel istoricul nostru se de- 
limitează deopotrivă față de opoziţioniști şi panegiriști, pro- 
punindu-și să scrie „fără dragoste și fără ură” — neque amore 
et sine odio — (Istorii, 1, 1), „fără mînie şi părtinire' — sine 
iza et studio — (Anale, I, 1). 

De tendința spre obiectivitate se leagă cercetarea cauzală 
a faptelor (Istorii, I, 4), un alt principiu important al concep- 
ţiei sale. În acest sens, el distinge două categorii de cauze: 
una de natură transcendentă, providenţială, denumită fatum 
(destin), fortuna (soartă) sau putere a zeilor opusă întimplării 
(Anale, VI, 22). Rolul ei este de a „pune la cale”, de a pro- 
duce cea de a doua categorie: originile și cauzele” (initia 
causasque) imediate ale evenimentelor (Istorii, 1I, 1; 69). În 
privința cauzelor supranaturale, concepţia lui Tacitus, nu în- 
deajuns de consecventă şi evoluind pe parcursi, este, în ge- 
neral, sceptic-raționalistă, în mai mare măsură decit la T. Li- 
vius, În determinarea concretă a fiecărui eveniment se, enu- 
meră deseori pe același plan cauze din cele două categorii, 
divine și umane, marcînd astfel importanţa lor, în orice caz, 
egală. Dar destinul are un rol secundar în istoria lui Tacitus ?, 
autorul subliniază valoarea cauzelor imediate, a forţelor 
umane. Printre acestea se numără, în primul rînd, capacitățile 
spirituale, rațiunea și priceperea (Istorii, III, 60 ; Anale, IV, 20), 
dar mai ales impulsurile psihologice, reacțiunile imediate în 
faţa evenimentelor. Cauzele materiale şi intenţiile politice se 
exprimă sub formă de porniri afective, întreaga istorie a lui 
Tacitus se desfășoară la temperatura pasiunilor din care izvo- 


1 Ph. Fabia, Ireligiozitatea lui Tacit, Journal des savants, 1914. 
2 Alain Michel, Cauzalftatea istorică la Tacit, Revue des Etudes An- 
ciennes, 1—2/1959. 

răsc faptele, Cercetarea cauzelor devine astfel o pătrundere 
în intenţiile ascunse și pornirile dominante ale personajelor, 
istoricul se transformă în portretist și dramaturg, El caută 
esenţialul sub fenomene aparent nesemnificative: „nu va fi 
fără folos să cercetăm fapte la prima vedere neînsemnate, 
din care se nasc deseori acţiuni cu rezultate importante” 
(Anale, IV, .32). Raportul dintre pasiuni și acţiuni capătă un 
mers dramatic tocmai prin contrastul. între punctul de por- 
nire, nebănuit, neglijabil, și dezlănțuirea inevitabilă, de pro- 
porţii, a consecinţelor, 

Căutînd mobilurile ascunse ale evenimentelor și încercările 
dramatice de a se găsi o soluţie, Tacitus are o vedere pesi- 
mistă asupra istoriei, accentuată pe măsură ce înaintează în 
compunerea operei. Izvorul acestei amărăciuni stă în îngri- 
jorarea istoricului pentru soarta imperiului : în afară, amenin- 
tarea popoarelor din provincii, primejdia constituită de spi- 
ritul lor de libertate și posibilitatea unirii împotriva Romei 
(Agricola şi Germania). În interior, conflictul acut între Senat 
și puterea imperială care putea degenera oricind în tiranie. 
Amintirea apăsătoare a trecutului, în ciuda schimbării aduse 
de Antonini, sporea teama faţă de posibilitatea revenirii unui 
tiran (Agricola, lII}. La acestea se adaugă și dezamăgirile pre- 
zentului. „Principele ideal" — optimus princeps — n-a putut 
schimba esenţa oriînduirii. Mai mult, liberalismul lui Traian 
a curmat opoziţia Senatului, fără a-i reda acestuia vechea 
autoritate și iniţiativă. Împăratul își exercita cu severitate 
controlul asupra dregătorilor prin aparatul său birocratic. 
Tacitus a cunoscut personal situaţia ca proconsul în Asia. 
Și în problema adopţiunii, rolul Senatului s-a dovedit inutil 
în fața Curţii care impune alegerea lui Hadrianus prin intri- 
gile femeilor , Libertatea se reducea în cele din urmă la liber- 
tatea de a critica pe împărații anteriori și a lăuda pe cel 
prezent 2. Tacitus a fost şi el o victimă a iluziilor senatoriale 
contrazise” de realităţi, și neputinţa propriei clase îl face să 
vadă soarta Romei în culori întunecate. | 


a Paratore, Tacito, Ed. Varese, Milano, 1951. „. 
.* H, Bardon, Împărații și literatura latină, Paris, Les belles lettres, 
1940, pp. 369—372 şi 372 şi următoarele. 

De aici, caracterul tragic al istoriei sale. Cadrul se res- 
tringe, tot mai mult, în Anale, la viața de Curte și culisele ei. 
În locul evenimentelor de proporţii epice ale istoriei repu- 
blicane, războaie victorioase sau lupte interne pasionante, 
scriitorul își îndreaptă atenţia, în primul rînd, spre dramele 
individuale ale viîrfurilor societății : „noi vom înșirui porunci 
aprige, acuzaţii continui, prietenii înșelătoare, pieirea nevi- 
novațţilor și cauze ale morţii” (Anale, IV, 33). Acestea i se par 
monotone prin repetarea lor și obositoare. Dar Tacitus deși 
concepe istoria artistic, nu urmărește „desfătarea"” cititorului 
printr-o lectură odihnitoare. El nu menajează „dezgustul” celor 
care au trăit faptele zugrăvite şi nici susceptibilitatea celor 
afectaţi de exemplul moravurilor înfățișate (Anale, IV, 33 şi 
“VI, 7). Scopul istoriei este tocmai „de a nu trece sub tăcere 
virtuțile şi de a inspira vorbelor și faptelor strimbe teama de 
infamie în ochii posterităţii” (Anale, III, 65). Proiectînd carac- 
terul exemplar al faptelor istorice pe planul viitorului, Ta- 
citus dă o sancţiune morală trecutului și află cheia de depă- 
șire a prezentului : faptele de laudă ale epocii sale pot sluji 
şi ele de pilde urmașilor. De aceda „întrecerea în virtute cu 
strămoșii” (Anale, III, 55) îi apare ca un refugiu din atmosfera 
întunecată a vremii, un element de permanenţă umană în fața 
destrămării istorice. O  licărire optimistă, exprimată timid, 
dacă nu ca speranţă, în orice caz, ca dorință de mai bine. 

Dacă Tacitus a fost reprezentantul ideologiei senatoriale, 
contemporanul său mai tînăr, Gaius Suetonius Tranquillus, 
aduce în istoriografia latină de la începutul secolului al II-lea 
punctul de vedere al cavalerilor. ! Ordinul ecvestru e în 
această vreme o clasă în plină ascensiune și înnoire, un spri- 
jin important al puterii imperiale. Recrutaţi printre elemen- 
tele cele mai întreprinzătoare din rîndul nobilimii municipale, 
dintre liberţi și ostași, prințre greci și orientali, sau în pro- 
vincii, ei sînt folosiţi în administraţie datorită spiritului prac- 
tic, priceperii în afaceri, Lipsiţi de prejudecăţi de castă și 
dornici să lucreze pentru a se ridica, ei constituiau și din 


î Francesco Della Corte, Suetonio, Eques Romanus, Ed. Varese, Mi- 
fano, 1958. | 

punct de vedere politic o categorie mai neutră, ușor de atras 
și de mâînuit!. În rîndul lor intră și un număr de intelectuali, 
folosiţi în treburile cancelariei, Sub Claudius se înființează în. 
mod oficial o serie de departamente specializate ale birocra-. 
ției imperiale, constituindu-se astfel un vast aparat func- 
ționăresc alcătuit cu precădere din cavaleri. Din ierarhia ad-- 
ministrativă se desprind trei secretariate care formează un: 
cursus honorum? al ordinului ecvestru : procurator a studiis: 
(un fel de arhivar, consilier tehnic care pregătea ordinele- 
şi deciziile) ; — a bibliothecis (conducător al bibliotecilor pu-- 
blice) și, cea mai importantă — ab epistulis (director al co-- 
respondenţei imperiale). Suetonius le-a străbătut pe toate,- 
fiind ales pemtru calitățile și preocupările sale de erudit.. 
Prietenul și protectorul său, Plinius cel Tinăr, îl caracteri-- 
zează ca pe un om dedicat studiilor — scholasticus — și un 
savant — eruditissimus — foarte cinstit şi corect în același 
timp —probissimus, honestissimus, | 
Aceste două aspecte ale personalităţii și activităţii lui Sue- 
tonius, calitatea de colaborator al imperiului de pe poziţia: 
cavalerilor şi priceperea tehnică a omului de litere, func-- 
ționarul corect și filologul erudit, au contribuit la formarea; 
concepţiei sale istorice. Pornind de la acceptarea puterii im-. 
periale ca o realitate de fapt, el o face fără nostalgii repu-- 
blicane și fără entuziasm deosebit faţă de Antonini, ca Tacitus, 
Critică tirania împăraţilor anteriori, apropiindu-se prin aceasta: 
de poziția senatorială, dar nu trece la elogierea celor prezenţi 
cărora le recunoaște, sobru, „infrînarea şi cumpătarea', 
fără a-i numi (Domițian, 23), iar cînd are ocazia să-l pome- 
nească pe Hadrian o face în același chip, fără nici un fel de- 
apreciere (August, 7). De altminteri, chiar natura slujbelor ocu-. 
pate cereau funcţionarului doar corectitudine și pricepere pro- 
fesională, spre deosebire de magistraturile curule ocupate de 
Tacitus, care aveau mai multă implicaţie politică și puneau: 
aristocrației senatoriale problema libertăţii în relaţiile cu îm- 
păratul, Idealul politic al lui Suetonius este statul bine admi- 
nistrat de către un împărat cu răspundere, sprijinit pe consiliub 


1 Francesco Della Corte, op. ch. 
2 Cursus honorum : ierarhia demnităţilor publice romane. 

său şi pe aparatul birocratic la care colaborează ordinul 
ecvestru, ! În calitate de secretar, scriitorul nostru a cunoscut 
mecanismul vieții publice a imperiului aşa cum se reflecta în 
actele oficiale şi în intensa circulație a corespondenței, dar 
a putut pătrunde totodată și în tainele Curții, în viața privată 
a cezarilor. De aceea viața publică și evenimentele sînt recep- 
tate de Suetonius în raport cu puterea imperială, ca reacțiuni 
sau emanații directe ale acesteia. Astfel, viața personală a 
împăratului în întregul ei i se impune ca realitate unică, etalon 
și obiect de cercetare a istoriei. Aceasta și explică orientarea 
spre genul biografiei în tratarea căreia, aplică însușirile și 
metoda eruditului. În afară de sursele indirecte, literare, 
Suetonius a folosit foarte mult și informaţiile directe, scrise 
și orale. Curiozitatea sa de filolog şi anticvar iscodește cu pa- 
siunea curteanului, discret în aparenţă, care vede și aude 
totul. Nici o posibilitate de investigație nu e nesocotită : ac- 
tele oficiale, testamentele lui Caesar, Augustus și Tiberius, co- 
respondența și operele literare ale cezarilor, lucrări literare 
mai puțin cunoscute, diferite manuale, culegeri erudite sau 
vorbe de spirit, inscripții, precum și numeroase mărturii ano- 
nime, mai ales orale, de la miartori oculari ai evenimentelor, 
o amintire auzită în tinereţe de la bunicul său, relatările oa- 
menilor de la curte, versurile care circulau pe seama împăra- 
ților, zvonurile, o vorbă strigată din mulțime, un fragment 
de conversaţie prins în treacăt de cineva ș.a. O dată adunate, 
informaţiile sînt supuse unui proces de selectare mai ales 
cantitativă. Suetonius reproduce fragmente din materialul 
scris şi subliniază deseori că nu poate reda toate mărturiile 
cunoscute de el. Al doilea principiu al metodei sale este 
clasificarea pe categorii — per species (August, 9) reprezen- 
tînd diferitele forme de activitate și aspecte ale vieţii în inte- 
riorul cărora se înșşiră faptele selectate. Acestei munci de 
sistematizare îi lipsește însă spiritul critic al unei istorii știin- 
țifice şi pasiunea care să însuflețească artistic materialul. 
Răceala scriitorului este de fapt o formă a imparțţialităţii sale, 
rezultată din indiferența politică a cavalerilor și conformis-. 
mul „corect” al funcţionarului. Ea are avantajul de a da 


1 Francesco Della Corte, op. cit., pp. 160 și 229, 

faptelor impresia de autentic, lăsîndu-le să vorbească de la 
sine. Atitudinea scriitorului poate fi dedusă, totuși, indirect, 
pornind de la natura unora dintre acele species care conțin, 
implicit, şi criterii de apreciere. Cel mai important este.punc- 
tul de vedere moral inclus în gruparea faptelor după virtuți 
şi vicii, raportul dintre ele determinînd calificarea împăratului 
respectiv. În al doilea rînd, superstițiile cezarilor, atitudinea 
lor față de religie și prodigiile care însoțesc momentele de- 
cisive ale vieţii lor, naşterea, venirea la putere, moartea, 
constituie şi ele un mijloc de apreciere indirectă care se 
adaugă celui dintii. Ele sînt prezentate însă pe comparti- 
mente, şi cititorului îi rămîne latitudinea de a face legăturile 
necesare. 

Vastul material de detalii și fapte particulare care alcă- 
tuiesc biografiile lui Suetonius are o valoare semnificativă, 
reprezentativă pentru realitatea individuală pe care o înfăţi- 
şează : viaţa împăratului. Dar aceasta nu este căutată şi rea- 
lizată artistic de autor, ci e conținută în natura faptelor și în 
însumarea lor la categorii morale. „Ar fi prea lung să înșir 
cu de-amănuntul faptele crude ale acestuia ; va fi de ajuns să 
enumăr felurile (genera) ca pe nişte modele (exemplaria) de 
cruzime (Domițian, 61). Selectarea și clasificarea eruditului 
echivalează așadar, întruciîtva, procesul de tipizare. 

Subt pana lui Suetonius biografia capătă astfel o înfățișare. 
nouă și distinctă faţă de tradiţia cunoscută și folosită ca model 
în alcătuirea operei sale. Ea se depărtează de cercetarea cau- 
zelor istorice și restrînge sfera evenimentelor la viaţa parti- 
culară a împăratului. Această concentrare este anihilată însă 
de expunerea per species, caracteristică tipului de biograție 
literară alexandrină, folosit la Roma de Varro și de gramaticul 
Valerius Probus. Suetonius o aplică însă nu numai literaţilor 
ci și omului politic, împăratului. Prin renunțarea la criteriul 
cronologic de expunere el se depărtează și de tradiţia analis- 
tică romană și de biografia helenistică-peripatetică, Comparat 
cu contemporanul său Plutarh și cu aproape întreaga istorio- 
grafie romană, el se deosebește prin lipsa de pasiune și preo- 
cupare artistică în tratarea istoriei. Operă de erudit fără a fi 
un tratat tehnic, operă de funcționar imperial, dar neizvorită 

din utilitatea imediată a slujbei, avînd ca obiect viaţa perso- 
nalităților supreme ale statului fără a cădea în elogiu sau 
pamflet. Prin aceste delimitări, cu aspecte pozitive şi negative, 
genul biografic realizat de Suetonius s-a impus prin ori- 
ginalitatea sa servind ca model istoricilor următori, pînă în 
evul mediu. 

După Tacitus şi Suetonius istoriografia romană nu mai cu- 
noaşte reprezentanţi de seamă. La sfîrşitul secolului al III-lea, 
o dată cu domnia lui Dioclețian (284—305), statul roman se 
transformă în monarhie absolută, dominat (dominus — stăpin) 
şi înlătură definitiv elementele principatului întemeiat de 
Augustus, care mai persistaseră într-o oarecare măsură pină 
sub Antonini. Criza şi declinul orînduirii sclavagiste romane 
se oglindește şi în orientarea prozei istorice care nu aduce 
elemente deosebite de concepţie și metodă și se află sub 
influența tendinţelor din epoca lui Traian. Astfel Panegiricul 
lui Plinius şi în general tradiţia literaturii pro-imperiale se 
regăsesc într-o culegere din secolul al IV-lea, Panegyricl 
Latini. Atitudinea lingușitoare față de împărați este exprimată 
într-o formă declamatorie, vădind influenţa școlilor retorice 
din Gallia, de unde proveneau o bună parte din autorii 
elogiilor. Pe o poziţie asemănătoare se află și scriitorii unei 
alte culegeri din aceeași epocă, intitulată Historia Augusta. 
Avind ca model biografiile lui Suetonius pe care îl continuă 
şi cronologic, ele alcătuiesc o literatură de Curte caracteri- 
zată prin banalitate, detalii nesemnificative pentru viaţa îm- 
-păraților, și prin adulaţie. Singura figură mai originală din 
„această perioadă este cea a lui Ammianus Marcellinus care 
pe la sfîrşitul secolului al patrulea scrie o istorie în 31 de 
cărți (primele 13 s-au pierdut), mergind de la moartea lui 
Domițian (96) pînă la moartea lui Valens (378). El continuă 
„astfel pe Tacitus, modelul său, care l-a influențat și în unele 
elemente de concepție, cum ar fi năzuința spre imparţialitate 
şi adevăr. În opoziţie cu anecdotica măruntă din scrierile con- 
4emporanilor, Marcellinus proclamă gravitatea istoriei al cărei 
obiect trebuie să fie treburile publice şi nu cercetarea faptelor 
banale (XXVI, 1, 1). E animat de entuziasm pentru’ puterea 
imperială a Romei, dar critică, în același timp, ca un filosof 

moralist, simptomele descompunerii. În zugrăvirea evenimen- 
telor, tablouri, discursuri și portrete, nu atinge forța artistică 
a lui Tacitus. Are în schimb mai multă precizie, în special 
în cunoașterea realităților militare. În rest, perioada la care 
ne referim a cunoscut numeroase lucrări de compilaţie și eru- 
diție, neinteresante ca'idei sau valoare literară. 


A 


Istoriografia romană s-a născut în taina caselor aristocra- 
tice, făurită de marele pontifice și alimentată de literatura 
arhivelor publice și private, A ieșit apoi la lumină sub im- 
pulsul orgoliului: „patriotic”' al unei societăți în ascensiune 
și, timp de un veac și jumătate, cît durează perioada analis- 
tică, s-au înfiripat principalele tendințe, metode de creaţie 
şi forme. În toiul conflictelor și al pasiunilor civila se con- 
stituie câ proză artistică prin Sallustius. Se înflăcărează apoi 
de admiraţia trecutului și speranțele într-un viitor fericit, 
cu Titus Livius. Mai tîrziu se înnegurează cutremurată de 
silnicia despotismului imperial și neputința păturilor domi- 
nante, la Tacitus, Pătrunde indiscretă și malițioasă în viața 
intimă a cezarilor, cu Suetonius, La urmă obosește și-și stinge 
personalitatea în operele panegirice ivite de-a lungul întregii 
perioade imperiale, sau își sleiește elanurile în lucrări gra- 
tuite de erudiție și, uneori, istorie romanțată, 

„Descoperirea concepției materialiste a istoriei, sau, mai 
bine zis, consecventa aplicare și extindere a materialismului 
asupra domeniului fenomenelor sociale, a înlăturat două nea- 
junsuri principale ale teoriilor istorice anterioare'.t Din 
punct de vedere al valorii universale, neajunsurile teoriilor 
istorice premarxiste le găsim şi în istoria antică, în general, 
și în cea romană, în special. În explicaţia cauzală a faptelor, 
scriitorii antichităţii au cercetat mai ales "motivele ideologice 
ale activităţii istorice a oamenilor” 2, fără a vedea legitatea 
obiectivă de la baza acestora ?. În al doilea rînd, ei au nesoco- 


1 Lenin, Opere, 21, capitolul K. Marx. Concepția matertalistă a Isto- 
riei, E.S.P.L.P., 1955, p. 42, 

Lenin, op. cit, p. 42. 

3 O excepție o constituie opera lui Tucidide şi a lui Appian, care 
aratăä determinarea economică a evenimentelor. 

tit acţiunile maselor populației și au absolutizat rolul persona- 
lităților, desprinzîndu-le de condiţiile obiective și de „acţiu- 
nile claselor (subl: în original) a căror luptă determină dez- 
voltarea societăţii” 2. 

Aplicînd în mod comparativ aceste idei la istoriografia 
greacă și romană, vom desprinde trăsăturile distinctive ale 
fiecăreia și originalitatea celei romane. 

Proza istorică a grecilor se caracterizează prin mai multă 
obiectivitate decit cea romană, datorită unor condiţii speci- 
fice de viață și cultură. La formarea unui spirit pozitiv de 
cdrcetare, au contribuit: dezvoltarea generală a științelor în 
Grecia (mare parte dintre ele folosite ca discipline auxiliare 
ale istoriei) ; influența pozitivă pe care au avut-o asupra gîn- 
dirii istoricilor, cultura progresistă și ideologia democrației 
ateniene ; călătoriile sau pasiunea pentru studiu. Toţi acești 
factori au lărgit orizontul de cunoaștere al istoricilor greci, 
creînd o bază de comparaţie şi judecare multilaterală a feno- 
menelor, și i-au ajutat să-și depășească limitele poziţiei de 
clasă sau ale patriotismului local, apropiindu-se de o cerce- 
tare în spirit mai științific a procesului istoric. 

Istoriografia romană, în schimb, e mai bogată în atitudini, 
mai plină de resurse emotive: patriotism aristocratic, deza- 
'măgiri și resentimente, încredere în viitar, critică îndiîrjită sau 
'exaltare, tot acest colorit afectiv a cerut o haină literară 
de exprimare. Pasiunea politică izvorîtă din poziţia ideologică 
a scriitorilor a pus în mișcare, la fiecare în parte, un anu- 
mit resort subiectiv, un criteriu de reflectare și valorificare 
a faptelor și acesta, la rîndul său, a determinat gradul și 
modul de tratare artistică a istoriei, individualitatea bine 
marcată, originală, a fiecărei creaţii. 

Tinzînd spre obiectivitate, istoriografia greacă avea un ca- 
racter mai reflexiv, urmărea în mare parte informarea, pe 
cît cu putinţă exactă, a cititorului și a posterităţii. 

Romanii accentuează rolul moral-normațiv al istoriei și con- 
sideră scrierea ei drept o „îndatorire patriotică” (Cicero, 
Despre legi, I, 2, 5). Freamătul pasiunilor politice care schimbă 


—. n. [— 


1 Lenin, Opere, 1, E.S.P.L.P., 1958, p. 404. 

uneori sensul adevărat al faptelor, „împodobindu-le", lasă o 
impresie puternică de vitalitate., 

Cu rezervele formulate în privința valorii științifice, proza 
istorică latină transmite peste vreme, tocmai datorită calită- 
ților ei artistice, un mesaj de trainică actualitate. Prin neim- 
plinirile timpului de atunci și mentalitatea străveche îngră- 
dită de prejudecăți și vederi păfimașe, străbate biruitoare o 
idee, sporită de-a lungul vremii în curgerea vijelioasă a isto- 
rieł romane. Sallustius i-a dat glas aflindu-i rădăcinile în vor- 
bele înțelepte ale tradiţiei populare: „Realitatea ne-a arătat 
că adevărul e cel rostit de Appius în proverbele sale, anume 
că omul este făuritorul soartei sale”. 


Mihai Nichita 


CEZAR 


. GAIUS IULIUS CAESAR 
"(10044 î.e.n.) 


Li 


Se trăgea după tată din ginta patriciană Iulia, iar după 
mamă, din ginta plebeiană Aurelia. Tradițiile de familie îl 
legau de partida popularilor: era nepot al luptătorului de- 
mocrat Marius și se căsătorește cu fiica lui Cinna, un partizan 
al celui dintîi. De aceea pășeşte în viața politică şi străbate 
„cariera onorurilor'” sprijinit mai ales pe această grupare al 
cărei promotor devine. Astfel, ajunge, rînd pe rînd, la cele 
mai înalte dregătorii civile, militare și religioase. A îndeplinit 
şi iuncția de triumvir (60) alături de Crassus și-de Pompei, iar 
după înfrîngerea acestuia (48) capătă o serie de împuterniciri 
care-i asigură puterea dictatorială “nelimitată. În persoana sa, 
calitățile, excepționale de om politic și de comandanti militar 
se împleteau cu o viață morală în care se potențaseră parcă 
toate viciile societății romane a timpului. Lacom și jefuilor, 
risipitor şi desfrînat, alternînd pasiunea pentru lux cu o viață 
militară severă, Aceste vicii erau subordonate însă, în mare 
parte, ambijiei şi scopurilor politice : „din jafurile cele mai 
evidente şi din despuierea templelor a putut susține şi chel- 
tuielile războaielor civile şi ale triumiuriior și spectacolelor 
sale.” (Suetonius, 54). 

Importanța istorică a lui Cezar constă în faptul că, înfele- 
gînd mai clar necesitatea obiectivă, a instaurat dictatura mili- 
tară ca formă obligatorie de trecere de la republica aristo- 
cratică la imperiu, mijloc de soluționare a contradicției între 
vechea formă de stat republicană și noul conţinut de putere 
mondială a Romei. Politica de echilibru între diferitele grupări 
ale oamenilor liberi nu i-a reuşit însă, din cauza 'contradicții-. 
lor prea mari dintre acestea și datorită compoziției sociale 

eterogene a partizanilor săi. 1 Favorizaţii și nemuļfumițļii apar- 
țineau tuturor categoriilor. Plebea a fost înșelată în așteptările 
unor reforme radicale, optimații erau nemulțumiți de tendin- 
jele sale monarhice și astfel complotul senatorial a reușit. 
Cezar e asasinat (44). 

Activitatea politică se împletește strîns cu cea literară. În 
campaniile războinice, printre locotenenţii săi se aflau oameni 
de litere și multe dintre scrierile lui Cezar au fost compuse 
în clipele de răgaz sau inspirate direct din viuța militară. Ni 
se menţionează diverse categorii de opere, multe dinire ele 
pierdute. 

Omul politic şi generalul a fost şi orator. Stilul discursurilor 
sale îmbină „gustul alegerii cuvintelor” cu „podoabele orato- 
rice”, părînd „nişte tablouri bine pictate aşezate în plină 
lumină” (Cicero, Brutus, 261). ' 

Lucrări poetice : versuri în limba greacă și poezii de dra- 
goste, Iter, o descriere în versuri a „călăioriei” de 27 de zile 
făcută în Spania (46). Laudes Herculis, un poem în cinstea 
eroului mitologic și o tragedie, Oidipus. De analogia, un tra- 
tat lingvistic scris în timpul trecerii Alpilor (54) în războiul 
galic. Anticato, un pamflet politic, răspuns la scrierile elo- 
gioase ale lui Cicero' şi Brutus la adresa lui Cato cel Tiînăr. 
Toate acestea nu ni s-au păstrat. 

Opera istorică : 1. Commentarii de bello gallico (Memorii des- 
pre războiul galic) au fost publicate la sfîrșitul campaniei 
(52—517. 2. Commentarii de bello civili, în trei cărți, descrie 
evenimentele cuprinse între 1 ianuarie 49 și noiembrie 48. A 
fost publicată după moartea lui Cezar într-o formă nerevă- 
zută, de aceea e mai puțin izbutită din punct de vedere lite- 
rar. Înir-o situație asemănătoare se găsesc gi celelalte me- 
morii aparținînd probabil locotenenților lui Cezar, care au 
completat tabloul campaniilor: cartea a VIll-a din Bellum 
Gallicum scrisă de Hirtius, face legălura cu războiul civil, în- 
fățişind evenimentele anilor 51—50. Alte trei cuprind luptele 
duse în provincii după înfrîngerea lui Pompei : Bellum Alexan- 
drinum are ca autor tot pe Hirtius. Bellum Africum, scrisă de 


1 Apud N. A. MAp chiu Istoria Romei, Editura de Stat, București, 1951, 
p. 228. 

un participant aparținînd legiunii a l-a gi Bellum Hispaniense, 

scrisă tot de un martor al campaniei. Ultimele două lucrări 

conțin multe elemente de vorbire populară fiind alcătuite, pro- 

babil, de oameni mai puțin instruiți. Ele au importanță pentru 
istoria limbii latine. 

Pentru a aprecia valoarea istorică a operei lui Cezar tre- 
buie să ținem seamă de prezentarea tendenţioasă şi apologe- 
tică. În cucerirea Galiei erau interesate și vîrfurile avute ale 
societății romane, iar Cezar avea împulterniciri legale. De 
aceea gradul de obiectivitate este mai mare. În cazul conilic- 
tului cu Pompei însă, lupta împotriva propriilor cetățeni şi a 
forjelor senatoriale reprezentante ale statului, era mai greu 
de justificat, De aceea Războiul civil are un caracter mai 
subiectiv. Cezar încearcă să arunce toată vina pe adversari, 
deiăimîndu-i şi, în același timp, îşi exagerează caracterul paș- 
nic şi clemența. Proporțiile și sensul real al evenimentelor pot 
fi delimitate dacă jinem seama de metoda de deformare a ade- 
vărului 1. Aceasta constă într-un proces de falsificare a 
cauzalității bazat pe următoarele două procedee mai impor- 
tante : a) asocierea și disocierea faptelor în compoziție spre 
a sugera cititorului o anumită succesiune a evenimentelor, do- 
rită de autor; b) aparența cauzală a pretextului, prezentarea 
singularului sau a incidentalului drept general și semnificativ. 
Aşa este, de pildă, justificarea cuceririlor prin tendințele agre- 
sive ale populațiilor din Galia și Germania ; invocarea cali- 
tății de apărător al galilor împotriva germanilor ; extinderea 
„vinei” unor căpelenii sau triburi la întreaga colectivitate. 

De asemenea, Cezar folosește, ca mijloc de deformare, şi 
exagerarea în proporțiile sau chiar calitatea anumitor fapte : 
amploarea lucrărilor de fortificație făcute de romani, pierde- 
rile imense ale dușmanilor, minimalizarea rolului locotenenți- 
lor săi, denigrarea duşmanilor etc. Ceea ce rămîne valabil din 
punct de vedere istoric este autenticitatea faptelor, chiar dacă 
dimensiunile și înlănțuirea lor este falsificată. Cezar nu a 
putut schimba chiar natura evenimentelor petrecute, pentru că 
avea martori în contemporanii săi. De aceea ele își păstrează 


1 Michel Rambaud, Arta deformärii istorice în „Comentariile lul Cezar", 
Paris, 1952. 

o valoare istorică apreciabilă, constituie, pentru războiul galic 
îndeosebi, principala sursă de informaţie. 

Cît priveşte valoarea artistică, aceasta se vede mai întîi 
în specificul naraţiei. Succesiunea faptelor se face într-o anu- 
mită ordine determinată de legile strategiei, de „logica şi rîn- 
duiala ariei militare” (rei militaris ratio atque ordo). În mare, 
diferitele episoade ale campaniilor decurg în trei etape: in- 
formarea, manevrele pregătitoare, acțiunea. Aceasta din urmă 
însă nu se desfășoară în mod absolut, conform planului „după 
ordin”, Prezența ordonatoare a lui Cezar, sensibilă mai ales 
în primele două etape, lasă apoi o anumită independență ac- 
țiunii propriu-zise ; aici intervine inițiativa maselor, a loco- 
ienenţilor săi precum și acțiunile neprevăzute ale dușmanilor, 
Tocmai aceste momente de desfășurare obiectivă a forțelor 
creează un anumit ritm al mișcării epice, marcat din loc în loc 
de :intervenţțiile raționale ale sirategului. Cu un ochi de spe- 
cialist şi de artist, Cezar surprinde rapiditatea deplasărilor și 
a ciocnirilor : „după ce-i loviră şi risipiră cu uşurinţă, cobo- 
rîră spre rîu cu o iuțeală de necrezut, încît aveai impresia că 
în același timp sînt lîngă pădure și în rîu şi deja încăierați cu 
ai noştri” (Bellum Gallicum, I, 19, 7) sau: „ai noştri, la darea 
semnalului, năvăliră cu atîta îndirjire împotriva dușmanilor, 
iar aceștia se năpustiră atît de brusc și de repede, încît nu 
mai avură loc să arunce lăncile. Zvirlindu-le se luptară cu 
săbiile corp la corp” (Bellum Gallicum, I, 52, 3—4). 

Natura diferită a faptelor cît şi modul uniform al relatării 
lor, creează o anumită tensiune internă, implicită în acțiune. 
Cezar înregistrează la rece, fără a diierenţia afectiv, fapte de 
natură să impresioneze diferit pe cititor și care se relietează 
prin chiar simplitatea enunțării. Victoriile sînt relatate fără 
emfază, insuccesele și panica armatei romane fără pesimism, 
situaţiile tragice ale populaţiei civile sînt menţionate ca o 
simplă componentă a ansamblului războinic, punînd în evi- 
dență uneori cruzimea şi cinismul învingătorului : „iar restul 
mulținiii de copii și de femei, căci ieșiseră de acasă și trecu- 
seră Rinul cu toţi ai lor, începu să fugă în toate părțile: 
Cezar trimise cavaleria în urma lor" (Bellum Gallicum, IV, 
14, 5). 


Cezar, Notă bio-bibliografică soi 
` Arta scriitorului se vede și într-o anumită tendință de indi- 
vidualizare. Pe fondul acțiunilor de masă, Cezar detașează din 
fuga întîmplărilor portrete instantanee de eroi anonimi sau 
ofițeri de diferite grade. Gesturi spontane de eroism gi sacri- 
ficiu în momente de cumpănă i se par „vrednice de amintit”. 
Menţionarea acestora însoțită de scurte notații lasă impresia 
unor epitafe puse în toiul luptei la căpătiiul celor morți pe 
care n-ai vreme nici să-i plîngi nici să-i admiri: „atunci lui 
T. Balventius care în anul] trecut fusese primipili, bărbat vi- 
teaz şi cu mare autoritate, o lance îi străpunge ambele coapse ; 
Q. Lucanius, de același grad, luptind vitejește în timp ce venea 
în ajutorul fiului său împresurat, e ucis ; L., Cotta, legatul, îm- 
bărbătind toate cohoriele şi centuriile e lovit în plină față de 
un proiectil” (Bellum Gallicum, IV, 35, 6—8). „Stegarul L, Pe- 
irosidius, înconjurat de o mare mulțime de vrăjmași, aruncă 
drapelul înlăuntrul parapetului, iar el, lupiînd viiejeşte în faja 
taberei, e ucis. Ceilalţi susțin cu greutate atacul pînă spre 
seară ; noaptea, nemaisperînd nici o salvare, se sinucid cu 
toții pînă la unul” (Bellum Gallicum, IV, 37, 6—7). 

Stilul lui Cezar poartă pecetea forței comandantului militar 
și a artistului tendențios. Necesitatea unei demonstrații obiec- 
live și convingătoare își află un sprijin în ideile şi practica 
lingvistică a scriitorului. Elementul rațional caracteristic omu- 
lui de acțiune şi istoricului apare și în idealul de claritate şi 
corectitudine în exprimare pe care-l urmărește : „Cezar însă, 
folosind rațiunea, corectează deprinderea vicioasă și coruptă 
printr-o deprindere pură şi corectă” (Cicero, Brutus, 261). În 
tratatul De analogia, Cezar combate cuvîntul neobișnuit și 
neîntilnit, este așadar un adept al principiului analogiei în 
limbă, recomandă folosirea cuvintelor cunoscute ale vorbirii, 
Claritatea se realizează prin simplitate în exprimare. Spre 
deosebire de practica sa oratorică, în Comentarii autorul nos- 
tru evită imaginile și vorbirea iigurată. Unele procedee relo- 
rice, mai legate de vorbirea firească, sînt folosite cu cumpă- 
tare. Așa sînt, de pildă, unele forme de repetiţie (aliterajii, 
anaiore) cu scopul de a sublinia logic ideea. Această simpli- 


1 Primipil ; comandantul primei centurii dintr-o legiune romană, însăr- 
cinat cu paza steagului, 

tate se obține şi prin discernămîntul în alegerea cuvintelor, 
elegantia verborum, principiul fundamental al latinei corecte 
(Cicero, Brutus, 261). Criteriul de alegere îl constituie purita- 
tea şi proprietatea termenilor. Cezar are preferință pentru 
anumite forme dintr-o serie sinonimică, socotite de el mai po- 
trivite, mai corecte și mai clare decit altele. Așa, de exemplu, 
între trei denumiri ale noțiunii de „rîu” : fluvius, amnis, flu- 
men el îl alege pe cel din urmă. O sursă importantă în consti- 
tuirea stilului Comentariilor o alcătuiesc rapoartele militare 
de la care a pornit, Înteresant este cum le prelucrează Cezar 
potrivit cu scopul urmărit în opera sa. De pildă, precizia 
tehnică, datele numerice sînt înlocuite cu expresii mai vagi, 
euiemistice uneori, adjective și adverbe care diminuează sau 
exagerează realitatea : puţin, cîțiva, unii, aproape, cam, de 
ajuns, mai mult, un foarte mare număr, mulți, toţi, cei mai 
mulţi etc. Apoi, repetarea anumitor formulări în desemnarea 
unor realități sau situații asemănătoare, unele notații psiho- 
logice şi morale exprimate sentențios creează în ansamblu o 
impresie de ordine şi simetrie necăutată, constituie un echiva- 
lent al locurilor comune din retorică. 1 

În sintaxă, volumul frazei şi ordinea elementelor dovedesc 
aceeași utilizare artistică şi tendenjioasă; De exemplu, numele 
lui Cezar e plasat de foarte multe ori la început, ca subiect; 
la el se: raportează predicatele propoziției principale, expri- 
mâînd acțiuni cognitive sau decizii. Construcţiile participiale şi 
propozițiile subordonate (cauzale și temporale) servesc de 
justificare a acțiunilor întreprinse, 

Claritatea în exprimare bazată pe corectitudinea limbajului 
şi unitatea tonului dau cititorului o impresie de echilibru și 
pondere. În aceasta constă şi îrumusejea clasică a stilului lui 
Cezar, ale cărui Comentarii au fost apreciate de Cicero: 
„vrednice de toată lauda ; căci sînt nude, corecte şi elegante, 


wit 


despuiate, ca de o haină, de orice podoabă oratorică" (Brutus, 
262). 


1 Rambaud, op. cit., p. 38. 


RĂZBOIUL ÎMPOTRIVA GALILOR 


VI, 4141—28. 
VII, 1—8; 68—89. 


VI, 11—28. 


d 
Obiceiurile galilor și ale germanilor. 


11 Obiceiurile galilor. Grupările potrivnice. O 
dată ajunși în acest punct, nu ni se pare nepotrivit 
să înfățișăm obiceiurile galilor și ale germanilor, cît 
și prin ce anume se deosebesc între ele cele două 
neamuri. În Galia, nu numai în toate cetăţile și în 
toate satele şi în toate cătunele, ci chiar în fiecare 
casă aproape, se află grupări potrivnice. Căpete- 
niile acestor grupări sînt cei socotiți a: avea cea: 
mai mare trecere; în puterea lor stă judecarea și 
cumpănirea tuturor treburilor şi a hotăririlor de 
seamă. lar la temeiul acestui obicei se află, după 
cîte se pare, un străvechi așezămînt: mici un om 
din norod să nu fie lipsit de ocrotire împotriva 
unuia mai puternic; fiecare căpetenie păzeşte ca 
nu cumva vreunul dintre ai lui să fie asuprit sau 
înșelat, iar, dacă face altminteri, nu mai are nici o 
trecere printre ai lui. Această rinduială domnește 
în toată Galia, pe tot întinsul ţării, căci toate cetă- 
tile sînt împărţite în două grupări. 

12 Cînd sosi Cezar în Galia, căpeteniile uneia 
dintre grupări erau heduii 1, ai celeilalte sequanii ?. 
Aceştia, fiind mai puţin puternici prin ei înşişi — 
căci heduii se bucurau de o străveche autoritate şi 
aveau o numeroasă clientelă? — își adăugase pe 


1 Heduii : unul dintre cele mai puternice popoare galice, di aia în 
Galia celtică teritoriul situat între Loire și Saône. 

* Seguani : popor galic, ocupind în Galia celtică teritoriul situat între 
Saône, Ron, Jura, Rin și Vosgi. 

3 Clientelă : totalitatea clienților, cetățeni depinzind de alţii conside- 
rați superiori prin starea materială sau prin poziţia socială. 

germani și pe Ariovist+ și, cu multe dărnicii și 
mari făgăduieli, îi atrăsese de partea lor. Într-ade- 
văr, după mai multe războaie norocoase și după ce 
au pierit toţi nobilii heduilor, ei ajunsese la o ase- 
menea putere, încît își cîștigară de la hedui o bună 
parte a clientelei, luară ostatici pe fiii căpeteniilor 
lor, îi siliră să facă jurămînt de obște că nu vor 
începe nimic împotriva sequanilor, apucară o parte 
din ţara de la hotar pe care o cucerise şi își dobîn- 
diră întîietatea peste toată Galia. Minat de această 
nevoie, Diviciacus % plecase la Roma să ceară aju- 
tor de la Senat, dar se întorsese fără să isprăvească 
nimic. Schimbîndu-se lucrurile o dată cu sosirea lui 
Cezar, după ce li s-au înapoiat heduilor ostaticii, 
ei își recăpătară vechea clientelă și dobîndiră, cu 
ajutorul lui Cezar, și alta nouă — fiindcă toți cei 
care ajungeau la prietenia lor vedeau că trăiesc 
mai ibine şi că sînt mai cu dreptate cirmuiți. Astfel, 
cum heduii își sporeau şi pe alte căi trecerea și 
vrednicia, sequanii pierdură întîietatea. Locul lor îl 
luară remii€; vădindu-se ei deopotrivă în priinţă 
la Cezar, cei care, din pricina vechilor dușmănii, 
nu se puteau nicidecum uni cu heduii, se alăturau 
acum clientelei remilor. lar aceștia îi ocroteau cu 
sirguință și astfel își păstrau o autoritate pe cit 
de nouă, pe atit de neașteptat izbindită. Așa stä- 
teau pe atunci lucrurile: heduii erau pe departe 
cei dintîi, iar al doilea loc al vredniciei îl țineau 
remii. 

13 Clasele sociale. Druizii. Pretutindeni în Galia 
douä sînt clasele oamenilor cu vază, chemați la 
orice dregătorie. Căci poporul este pus aproape în 
rînd cu sclavii, nu cutează nimic prin el însuși şi 


+ Ariovist : căpetenie a suebilor, birit de Cezar în 58 î.e.n. 

s Diviciacus : personaj de vază din regiunea heduilor, aparţinînd or- 
dinului druizilor. 

9 Remi : popor gal, ocupînd în Galia belgică teritoriul pe care se află 
astăzi, în Franţa, departamentele Marne, Ardennes, Aisne, Meuse, pre- 
cum şi o parte a statului Luxemburg, 

nu i se cere niciodată părerea. Cei mai mulţi, co- 
pleșiţi de datorii, de mulţimea birurilor sau de 
asupririle mai-marilor, intră în robie la nobili; 
asupra lor nobilimea dobindește aceleași drepturi 
pe care le au stăpinii asupra sclavilor. Iar din cele 
două clase, una este a druizilor, cealaltă a cava- 
lerilor. Cei dintii au pe seamă religia: ei oficiază 
sacrificiile publice și private ; ei tălmăcesc datina; 
sumedenie de tineri vin să înveţe la ei, așa fel încît 
printre qali oamenii aceştia se află în mare cinste. 
Căcj ei hotărăsc, în adevăr, în toate pricinile pu- 
blice sav private și, dacă s-a tăptuit o fărădelege, 
dacă s-a întîmplai un omor, dacă s-a ivit o neîn- 
țelegere cu privire la vreo moştenire sau la vreo 
hotărnicie, despăgubirile şi amenzile tot ei le sta- 
tornicesc : dacă fie un om oarecare, fie chiar un 
popor nu se supune hotărîrii lor, îl opresc de la 
sacrificii. Aceasta este la dinșii cea mai grea pe- 
deapsă. Cei care au fost astfel opriţi sînt trecuţi 
în rîndul nelegiuiților și al ucigașilor; toţi îi 'oco- 
lesc, toţi fug de însoţirea şi de vorba lor, ca nu 
cumva molipsindu-se de la dinșii să pățească vreun 
neajuns. Nu li se îngăduie să-şi revendice dreptu- 
rile, nu sînt primiţi părtași la nici o ceremonie, 
Dintre toţi acești druizi se află fruntaş unul, care 
deține cea mai mare putere. La moartea lui, îi ur- 
mează sau cel care, dintre cei rămași, i-a întrecut 
prin vrednicie, sau, dacă sînt mai mulţi deopotrivă, 
întîietatea o hotărăște votul druizilor, cîteodată 
chiar armele. Într-o anume vreme din an, ei se 
adună într-un loc sfinţit, între graniţele carnuţilor.?, 
țară care se socotește a fi drept în centrul Galiei. 
Aci se strîng din toate părţile pricinașii și se supun 
hotăririlor şi sentințelor date de ei, Se crede că 
învăţătura lor s-ar fi născut în Britania şi că de 


1 Carnuţi : popor gal, trăind în regiunea orașului Orleans de astăzi; 
luaseră parte (împreună cu senonii — vezi Cezar, VII, 1, n. 2) şi la 
răscoala din 53. 

acolo a trecut în Galia ; încă și astăzi cei care vor 
s-o pătrundă mai bine se îndreaptă înspre ţara 
aceea pentru învăţătură. 

14 Druizii nu obișnuiesc să meargă la război și 
nici nu plătesc biruri la fel cu ceilalţi : au scutire 
de oaste și sînt apăraţi și de orice fel de îndato- 
rire. Stirniţi de atîtea foloase, mulţi vin singuri la 
învăţătura lor, mulţi sînt trimiși de părinţi şi nea- 
muri. Se spune că acolo ei învaţă pe dinafară un 
mare număr de versuri. Astfel mulţi rămîn timp 
de 20 de ani la învăţătură. Ei socotesc că aceste 
învățături nu se cade a fi încredințate scrisului, pe 
cită vreme în celelalte treburi, în socoteli publice 
și private, se slujesc de alfabetul grecesc, Au hotă- 
rît astfel, pare-mi-se, pentru două pricini: fiindcă 
nu vor. să se răspîndească învăţătura lor în popor 
și ca nu cumva discipolii, încrezîndu-se prea mult 
în litera scrisă, să-și cultive mai puţin memoria ; 
așa li se întîmplă celor mai mulţi: bizuindu-se pe 
sprijinul scrierii, își slăbesc memoria și sirguința 
de a învăţa pe de rost. Druizii urmăresc mai ales 
să-i încredinţeze că sufletele nu pier, că după 
moarte, trec de la unii la alţii; în felul acesta so- 
cotesc ei că se îndeamnă mai mult oamenii la vite- 
jie, o dată ce li s-a înlăturat frica de moarte. Pe 
lîngă acestea, dezbat şi împărtășesc tineretului nu- 
meroase probleme în legătură cu stelele și cu miș- 
carea lor, cu mărimea lumii și a pămîntului, cu 
natura lucrurilor, cu puterea și atributele zeilor 
nemuritori. 

15 Cavalerii. A doua clasă este cea a cavaleri- 
lor. Aceștia, atunci cînd e nevoie şi dacă se iscă 
vreun război (ceea ce, înainte de sosirea lui Cezar, 
obișnuia să se întîmple aproape în toţi anii, fie că 
porneau ei jignirea, fie că răzbunau una ce li se 
făcuse), se duc cu toţii la.război şi, dintre ei, pe - 
cît este unul mai strălucit ca neam sau avere, pe 
atît are mai mulţi clienţi și sclavi pe lingă dinsul. 

Aceasta este singura trecere şi putere pe care o 
CUNOSC. 

„16 Religia. Întreg poporul galilor este cu totul 
în puterea superstiţiilor și din această pricină cei 
care sînt atinși de boli grele, sau cei care iau parte 
la lupte și se află în mijlocul primejdiilor — fie că 
aduc jertfe omenești, fie că se leagă s-o facă, folo- 
sind ca slujitori ai acestor jertfe pe druizi. În cre- 
dinţa lor, pentru a răscumpăra o viaţă de om, miînia 
zeilor nemuritori nu poate fi îmblinzită decit prin- 
tr-o altă viaţă omenească şi asemenea ceremonii 
de sacrificiu sînt instituite la ei în mod public. 
Alţii au niște momiîi uriașe, ale căror mădulare, 
împletite din nuiele, le umplu cu oameni vii; după 
ce le dau foc, cei dinăuntru îşi dau sufletul cuprinși 
de flăcări. Jertfirea celor care au fost prinși furînd 
sau tilhărind sau făptuind alte fărădelegi, o soco- 
tesc mai plăcută zeilor nemuritori, dar dacă nu se 
afla destui din aceștia, ajung să jertfească chiar și 
nevinovaţi. 

17 Cel mai mult îl cinstesc pe zeul Mercurs: 
idolii săi sînt cei mai numeroși ; pe el îl socotesa 
descoperitorul tuturor meșteșugurilor, călăuza tu- 
turor drumurilor și a călătoriilor, pe el îl cred cel 
mâi puternic în dobindirea ciîștigurilor și în negoțţ. 
După el îi cinstesc pe Apollo, pe Marte, pe Jupiter 
și pe Minerva. Despre aceștia își închipuie cam 
aceleași lucruri ca și celelalte popoare: că Apollo 
vindecă bolile, că Minerva transmite cunoştinţe pri- 
mordiale despre lucrări şi meşteşuguri, că Jupiter 
ține stăpînirea împărăției cereşti, că Marte cîr- 
muiește războaiele. Lui îi consacră de obicei, atunci 
cînd hotărăsc să înceapă lupta, prada pe care o vor: 
lua în război; dacă biruie, îi jertfesc prada vie, iar 
restul e îngrămădit într-un singur loc. La multe 


€ Mercur, Apollo, Marie, Jupiter, Minerva: Cezar numește zeitățile 
galice după cele romane cu care se aseamănă: Mercur este Teutates; 
Apollo -— Belenos; Marte — Esus; Jupiter — Taranis. Numele zei- 
tății gale ce corespunde Minervei nu e cunoscut, 

obşti se pot vedea, în locuri sfinţite, movile înăl- 
țate din astfel de lucruri; şi se întîmplă foarte rar 
ca, înfrîngînd rînduiala religiei, vreunul să cuteze 
să ascundă din pradă sau să ia ceva din cele închi- 
nate ; şi grozavă pedeapsă, cu cazne, este hotărită 
pentru asemenea faptă. 

18 Toţi galii se zic coboritori din Dispater?: 
taina aceasta, spun ei, le-au dezvăluit-o druizii. De 
aceea, ei măsoară toate răstimpurile nu cu numărul 
zilelor, ci cu al nopţilor ; zilele de naștere, începu- 
tul lunilor și al anilor, le socotesc astfel, încît ziua 
să înceapă cu noaptea. În rest, se deosebesc în- 
deobște de celelalte popoare prin aceea că nu le 
îngăduie copiilor să apară înaintea lor în faţa 
lumii, decît atunci cînd sînt destul de mari ca să 
poată intra în oştire, și socotesc ruşinos ca un fiu 
nevirstnic să stea faţă în faţă cu tatăl său într-un 
loc public. 

19 Dreptul familial. Ceremoniile funerare. Cîtă 
avere a primit bărbatul zestre de la soţia lui, tot 
atita pune și el din bunurile sale la un loc cu 
zestrea, după ce s-a făcut prețăluirea. Se ţine o sin- 
gură socoteală a întregii averi, și ciștigul se pune 
deoparte : aceluia dintre soţi care trăiește mai mult 
îi vin amîndouă părțile, împreună cu cîștigurile de 
pînă atunci. Bărbatul are asupra nevestei, ca și asu- 
pra copiilor, drept de viață şi de moarte; ori de 
cîte ori moare un cap de familie de viță ceva mai 
aleasă, neamurile lui se adună şi, dacă moartea. 
iscă bănuială, soţia este pusă la cazne la fel cu 
sclavii: dacă a fost dovedită, o ucid în chinuri, cu 
foc şi cu toate muncile. Înmormîntarea este, în ra- 
port cu gradul de civilizaţie a galilor, strălucită și 
somptuoasă ; toate cite se socotește că le îndrăgea 
răposatul. cînd era viu le aruncă în foc, chiar și 
animalele, şi pînă cu puţin înainte de data acestei 
povestiri, într-o ceremonie dreaptă și deplină, chiar 


2 Dispater : zeul morţii, corespunzător cu romanul Pluto. 

sclavii și clienţii despre care se știa sigur că ră- 
posatul i-a iubit se ardeau, împreună cu dînsul. 

20 Secretul de stat. Cetățile pe care le socot mai 
bine întocmite au consfințit prin legi ca oricine 
ar afla de la popoarele vecine vreun zvon sau vreo 
veste cu privire la sfatul lor, să  încunoștinţeze 
pe magistrați şi să nu împărtășească nimănui ni- 
mic, căci, după cum e știut, adesea oameni necu- 
qetaţi și nepricepuţi se înspăimîntă de zvonuri 
mincinoase, se îndeamnă la fapte nesocotite și iau 
cele mai grave hotăriri. Magistraţii tăinuiesc cele 
ce se cuvin tăinuite şi împărtășesc mulţimii cele 
pe care le-au socotit folositoare. Despre treburile 
statului nu e îngăduit să se vorbească decit în adu- 
nările oficiale. 

21 Obiceiurile germanilor. Germanii se deosebesc 
mult în privinţa acestor obiceiuri. Într-adevăr, ei 
n-au nici druizi care să rînduiască sacrificiile și nici 
nu îndrăgesc jertfele. În rîndul zeilor nu-i soco- 
tesc decit pe aceia pe care-i wăd -cu ochii și de ale 
căror binefaceri se bucură în chip vădit: Soarele, 
Vulcan și Luna; de ceilalţi nici n-au auzit măcar. 
Toată viaţa şi-o petrec la vinătoare sau îndeletni- 
cindu-se cu meșteșugul armelor; de mici copii se 
învaţă cu munca și cu traiul aspru. Acei care și-au 
păstrat cît mai tirziu fecioria se bucură de foarte 
mare laudă prinire ai lor: ei cred că astfel ajung 
să-şi mărească statura trupului, să-și sporească pu- 
terile şi mlădierea. Să fi cunoscut femeie înainte de 
douăzeci de ani trece la dinșii drept unul din lu- 
crurile de mare ruşine; altminteri nu fac nici o 
taină din treburile acestea, căci pe de o parte băr- 
baţii şi femeile se scaldă în rîuri laolaltă, și pe de 
alta, se îmbracă în piei și în nişte scurte de rent, 
cea mai mare parte a corpului lăsind-o dezgoliiă. 

i Ren: e vorba, probabil, nu de ierbivorul nordic, ci de un fel de 


material de piele, păros și impermeabil, care, cu un cuvînt celtic, se 
numeşte reno. 

22 Împotriva vieţii sedentare. Agricultură fac pu- 
țină şi cea mai mare parte din hrana lor se alcă- 
imiește din lapte, brînză și carne. Nimeni nu stă- 
pinește o suprafață anume de pămînt: sau un ogor, 
ci magistraţii și căpeteniile hotărăsc în fiecare an 
familiilor și grupurilor de oameni trăitori laolaltă 
cite o țarină, atît şi unde socotesc ei de cuviinţă, 
iar după trecerea anului sint obligaţi să treacă pe 
alt lot. Pentru această rînduială, ei aduc numeroase 
temeiuri : ca nu cumva, ademeniţi de o îndelungată 
ședere pe același loc, să-și schimbe îndeletnicirile 
războinice pentru agricultură ; ca nu cumva să riv- 
nească la mărirea ogorului și astfel cei mai puter- 
nici să-i izgonească din pămiînturi pe cei slabi; ca 
nu cumvă, spre a se apăra de frig și căldură, să- și 
clădească locuințe prea îngrijite; ca nu cumva să 
se ivească lăcomia de avere, din care se nasc ne- 
înțelegeri şi certuri; ca să poată struni poporul, 
după ce le-au sădit în suflet liniştea, văzînd tot 
omul că averea lui este deopotrivă cu a celor mai 
puternici, 

23 Nimic nu găsesc cetățile mai vrednic de laudă 
decit ga, nimicindu-și vecinii, să facă pustiu de jur- 
împrejurul lor, pe o cît mai mare întindere. Ei so- 
cotesc drept semn de virtute ca vecinii, izgoniți 
din ogoarele lor, să emigreze şi ca nimeni să nu 
cuteze de a se așeza în preajma lor; astfel ei se 
cred totodată și mai apăraţi, nemaiavind a se teme 
de vreo năvălire neașteptată. Cind vreo: cetate se 
împotriveşte unui atac sau pornește război, se aleg 
magistrați să conducă războiul, cu drept de viaţă 
şi de moarte. În vreme de pace nu există magistrat 
unic, ci căpeteniile ținuturilor și ale satelor fac 
dreptate şi împacă neînțelegerile, fiecare printre ai 
săi. Hoţia n-are de loc nume rău cînd se făptuiește 
în afara hotarelor cetăţii; ei spun că acestea se 
fac pentru călirea tineretului și spre izgonirea le- 
neviei. Dacă, într-o adunare, una dintre căpetenii 

zice că va întreprinde o campanie și cere să se 
înfăţișeze cei care doresc să-l urmeze, aceia icare 
încuviinţează omul și acțiunea se ridică și, făgă- 
duind ajutorul Jor, primesc laudele mulţimii; aceia 
dintre dinşii care nu-și ţin făgăduiala se socotesc 
dezertori și trădători şi, pe viitor, nu se mai bucură 
de nici o credinţă în astfel de împrejurări. Pîngări- 
rea ospitalităţii o socotesc fărădelege ; pe acei care 
vin la ei dintr-o pricină sau alta îi ocrotesc cu evla- 
vie, le ţin deschise casele tuturor și împărtășesc 
mesele cu dinşii. 

24 Gali și germani. A fost o vreme odinioară 
cînd galii îi întreceau în vitejie pe germani. Se 
războiau în afara graniţelor lor și, fiindcă erau prea: 
mulţi și n-aveau pămînt destul, trimiteau coloni 
peste Rin. Astfel, locurile cele mai rodnice din Ger- 
mania, în jurul pădurii Hercinilor (a cărei faimă 
văd că era cunoscută lui Eratostene!! şi altor 
greci) — ei o numesc Orcynia — le-au apucat vol- 
Cii tectosagi !? şi s-au statormicit acolo; neamul 
acesta păstrează pînă în zilele noastre acele săla- 
șuri şi are cel mai bun nume de dreptate și vred- 
nicie războinică. Dar astăzi, în vreme. ce germanii 
stăruie să se nevoiască în aceeași viaţă săracă și 
răbdătoare, neschimbîndu-și nici hrana, nici portul, 
pe gati, 'dimpotrivă, vecinătatea cu provinciile 
noastre și negoţul pe apă iau învăţat şi i-au în- 
dulcit cu belșugul: încetul cu încetul s-au deprins 
Şi ei cu gindul că sînt cei mai slabi şi, învinși în 
multe războaie, nu se mai potrivesc nici ei înșiși 
în vitejie cu germanii. 

25 Pădurea Hercinilor. Întinderea acestei păduri 
a Hercinilor, de care a fost vorba mai sus, este de 


11 Eratostene : celebru savant grec (276—196 î.e.n.), astronom, geograf, 
matematician, filolog, poet și filosof; directorul bibliotecii din Alexandria. 

12 Volcii tectosagi : popor galic care, înainte de a emigra în jurul 
pădurii amintite, locuiau regiunea ce cuprinde astăzi în Franța depar- 
tamentele Haute-Garonne, „Aude, Arieges și Pirineii Orientali, 

vreo nouă zile drum, călătorind fără multe bagaje ; 
altminterg nu se poate hotărnici, căci germanii nu. 
cunosc măsurătorile drumurilor. Începe la hotarele: 
helveţilor t*, nemeţilor și rauracilor și ajunge, ur- 
mind firul Dunării, pînă la hotarele dacilor şi ale 
anarților; aci se încovoaie la stînga, îndepărtin- 
du-se de fluviu şi, datorită mărimii ei, atinge ho- 
tarele multor popoare ; nu există nimeni, în aceste 
locuri ale Germaniei, care să poată spune că a auzit 
pe vreunul sau că a ajuns el însuși la marginea ei, 
chiar după 60 de zile de drum, nici care să știe 
în «ce loc începe: se pare că într-insa viețuiesc 
multe neamuri de fiare sălbatice „care în alte locuri 
nu se văd; dintre ele, acelea care se deosebesc ceł 
mai mult de altele și care par vrednice ide amintit 
sint următoarele : 

26 Fauna. Există un bou asemănător cu cerbul, 
care are în mijlocul frunţii, între urechi, un singur 
corn, mai înalt şi mai drept decit coarnele cunos- 
cute de noi; la vîrf, cornul se desfășoară larg, în 
chip. de frunze și de ramuri. Femela și bărbatul 
sînt la fel şi același le este chipul și mărimea 'coar- 
nelor. 

27 Mai sînt nişte animale numite elani. Înfăţișa- 
rea și felurimea pieilor lor seamănă cu a caprelor, 
dar sînt ceva mai înalți, au coarnele ciuntite și 
picioarele fără încheieturi, de aceea pentru a 
dormi nu se culcă şi, dacă au căzut cumva, nu se 
mai pot pune pe picioare, nici ridica. Drept paturi 
le slujesc copacii: se sprijină de ei și dorm așa, 
numai puţin aplecaţi. Cind, după urme, vinătorii 
descoperă locul unde obișnuiesc să se odihnească, 
slăbesc din rădăcini sau crestează toţi 'copacii de 
jur-împrejur, atita numai cît să arate întru totul 


13 Helveţi : popor galic, ocupind aproximativ teritoriul pe care se 
află Elveţia de astăzi. Nemeji: popor germanic, locuind pe coasta Ri- 
nului, în dreptul orașului Speyer din Bavaria de astăzi. Anarţi: trib 
dacic (7) locuind pe coastele rîului Tisa de astazi. ` 

ca şi cum ar fi rămas în picioare. Cind elanii se 
sprijină 'aici ca de obicei, copacii crestaţi se pră- 
bușesc sub greutatea lor și ei cad o dată cu dinşii. 

28 Un al treilea neam este cel al zimbrilor. Ca 
mărime sînt ceva mai mici decît elefanții, iar ca 
înfăţişare, culoare și chip seamănă cu taurul. Au 
mare putere și sînt foarte iuți, și cind l-au văzut, 
nu cruţă nici om, nici animal. Prinzindu-i cu iscu- 
sință în groape de lupi, îi ucid; tinerii se îndelet- 
nicesc cu acest soi de vinătoare, a cărei osteneală 
îi oţeleşte ; cei care au ucis cît mai multe aseme- 
nea fiare înfăţişează obștii coarnele drept mărturie 
şi culeg mare laudă. Însă nici chiar prinzînd zim- 
brul ide mic nu-l pot domestici sau obişnui cu omul. 
Lărgimea coarnelor, înfățișarea şi soiul lor se 
deosebesc mult de cele ale boilor noștri. Sint foarte 
căutate : le ferecă buza cu argint și, la marile 
ospeţe, le folosesc drept cupe. : 


VII, 1—8. 


' Ivirea lui Vercingetorix. 


1 Conjuraţie generală. Statornicind liniştea în 
Galia, Cezar pleacă în Italia, ca să-și ţină sfatul. 
Acolo află de uciderea lui P. Clodius * şi, luînd 
cunoştinţă de hotărîrea Senatului ca toţi tinerii să 
fie chemați sub arme, poruncește recrutarea în 
toată provincia. Hotăririle luate ajung repede în 
Galia Transalpină. Galii adaugă de la ei și trag, 
din zvonuri, o concluzie care li se părea evidentă : 
anume că Cezar este ţinut pe loc de tulburările de 
la Roma şi că, în toiul unei asemenea învălmășeli, 
ii este cu neputinţă să vină la armata lui. Îndem- 
naţi de un asemenea prilej, încep, ca unii care și 
pînă acum abia răbdau supunerea la puterea ro- 
mană, să facă mai slobod şi mai fățiș planuri de 
război. În sfaturi tăinuite, ţinute prin păduri şi prin 
dosnice locuri, căpeteniile gale se pling între ele 
despre moartea lui Acco?, arată că o asemenea 
restriște poate cădea și asupra lor şi jelesc 
obşteasca nenorocire a Galiei; făgăduind tot felul 
de răsplăţi, ei cer cu tărie să înceapă războiul și, 
cu primejdia vieţii, Galia să fie dezrobită, Cea din- 


t Publius Clodius Pulcher: tribun al poporului în 58 f.e.n., partizan 
al lui Cezar, a fost ucis de către sclavii lui Milo, partizan al lui Pom- 
pei, într-o încăierare, în ianuarie 52, Acest asasinat a iscat o mare tul- 
burare la Roma. 

z Acco : căpetenie a senonilor (popor gal trăind în regiunea oraşului 
Lyon de astăzi), se află în fruntea răscoalei din anul 53, După înăbu- 
şirea răscoalei, e predat lui Cezar și ucis în chinuri. 

tii grijă — zic ei — trebuie să fie ca, îmainte de 
a ieși la iveală sfaturile lor tăinuite, să i se taie 
lui Cezar legătura. cu armata. Lucru lesne de făcut, 
cîtă vreme nici legiunile nu cutează, în lipsa ge- 
neralului lor, să iasă din taberele de iarnă, nici 
generalul nu poate ajunge iără escortă la legiuni. 
În sfîrşit, mai bine să piară luptind, decît să nu-și 
redobîndească străvechea glorie războinică și li- 
beriatea moștenită de la strămoşi. 

2 În mijlocul :acestor tulburări, 'carnuţii spun cu 
glas mare că, pentru mîntuirea patriei, ei nu se 
dau îndărăt de la nici o primejdie și făgăduiesc 
să pornească cei dintii răscoala. Că neputîndu-se, 
deocamdată, lega între ei printr-un schimb ‘de osta- 
tici — ca să nu răsufle ceva — ei cer să se lege 
cu jurământ solemn, depus în faţa steagurilor ostă- 
șești, strînse mănunchi — ceea ce, după obiceiul 
lor, cuprinde cea mai evlavioasă ceremonie — ca 
nu cumva, după ce vor începe răscoala, ceilalţi 
să-i părăsească, Lăudînd 'cu toţii pe carnuţi, și după 
ce s-au legat cu jurămînt toţi cei de faţă, stator- 
nicesc data răscoalei şi ridică sfatul, 

3 Măcelul de la Cenabum ?. Sosind ziua sorocilă, 
carnuțţii, conduşi de Cotuatos și de Conconeto- 
dumnos (nişte smintiţi) năvălesc, la un. semn, în 
Cenabum, măcelăresc pe cetăţenii romani care se 
statorniciseră acolo pentru negoţ — printre ei şi 
pe C. Fufius Cita, un cinstit cavaler roman, pe care 
Cezar îl așezase intendent al aprovizionării — şi 
le pradă averile. Ştirea ajunge curînd în toate ce- 
tăţile Galiei. Căci, de îndată ce se petrece ceva 
mai însemnat sau mai deosebit, galii împrăștie prin 
strigăte ştirea peste cimpuri şi ținuturi; acolo al- 
tii o primesc din nou și o dau mai departe veci- 
nilor; așa se întîmplă şi acum. lar cele săvirşite 


3 Cenabum : oraș a! carnuțiior, astăzi Orleans, 

la Cenabum, în zori, au fost auzite, înainte de sfir- 
șitul primei străji 4, în hotarele arvernilor 5, la o de- 
părtare de aproape o mie o sută şaizeci de pași ê. 

4 Vercingatorix ?. Urmând şi acolo această pildă, 
Vercingetorix, fiul lui Celtilus, arvern, tînăr cu 
multă influenţă, al cărui tată avusese domnia în- 
tregii Galii şi fusese ucis de concetăţenii lui fiindcă 
rîvnea să fie rege, își adună clienții și— fără nici 
o greutate — îi înflăcărează : cind îi află gindul, 
aleargă toţi la arme. E oprit de unchiu-său Go- 
bannitio și de alte căpetenii care nu socoteau că 
trebuie, ispitită soarta unei asemenea încercări ; e 
izgonit din orașul Gergovia ; totuși, nu se lasă, și 
recrutează de la țară sărăcimea și prăpădiţii. După 
ce strînge această trupă, ademenește la gîndul lui 
pe toţi concetăţenii pe care-i întilnește, înteţindu-i 
să ia armele pentru libertatea Galiei și, cu oaste 
multă adunată, izgonește din cetate pe potrivnicii 
săi, 'de care fusese însuși 'alungat cu puţine zile 
înainte. Ai lui îl numesc rege. Trimite chiar solii 
peste tot şi roagă stăruitor pentru păstrarea cre- 
dinţei. Curînd i se alătură senonii, parizii $, picto- 
nii, cadurcii, turonii, aulercii, anzii și toţi ceilalți de 
la țărmul Oceanului ; printr-o hotărire comună i se 
acordă comanda supremă. Luiînd această putere, 
cere ostatici de la toate cetăţile înșirate mai sus, 
poruncește să i se aducă de îndată atîţia și atiţia 


4 Sfîrşilul primei străji : noaptea era împărțită în 4 străji (vigilia). 
În anotimpul în care se petrece acțiunea, sfirșitul primei străji e în 
jurul orei 20. 

5 Arverni : unul dintre cele mai puternice popoare gale; trăiau în 
centrul Franţei de astăzi, cam în regiunea departamentelor Puy-de-Dôme 
şi Cantal, 

6 O mie o sulă pșaizeci de paşi: cca 1,740 km (1 pas = cca 1,5 m). 

T Vercingetorix : vitează căpetenie a arvernilor, răscoală pe gali îm- 
potriva romanilor, îl respinge pe Cezar din Gergovia, dar prins și împre- 
surat la Alezia este dus la Roma şi ucis în anul 46 î.en. 

8 Parizii : ca și pictonii, cadurcii, turonii, aulercii, anzii — popoare 
galice. 

ostași, hotărăște cîte 'arme să făurească fiecare ce- 
tate la ea acasă şi pină la ce soroc; se îngrijeşte 
cu deosebire ide călărime. În conducere, uneşte har- 
nica sirguinţă cu cea mai mare strășnicie : pe care 
șovăiau îi înduplecă cu asprimea pedepselor. În- 
tr-adevăr, 'dacă se făptuieşte o greșeală grea, o 
pedepsește cu moartea prin foc și cu toate caznele, 
iar pentru una mai ușoară pune să se taie vinova- 
tului urechile sau să i se scoată cîte un ochi și 
trimite omul acasă, ca să fie pildă celorlalți și să 
se îngrozească și alții de asprimea pedepsei. 

5 După ce, cu asemenea cruzimi, îşi stringe în 
grabă o armată, Vercingetorix trimite pe cadurcul 
Lucterius, bărbat de o mare îndrăzneală, 'cu o parte 
din trupe la ruteni’, iar el însuși porneşte către 
biturigi 10. La venirea lui, biturigii trimit solie la 
hedui, ai căror clienţi erau, rugindu-se să-i ajute 
să înfrunte mai lesne trupele vrăjmașe. Heduii, 
sfătuiți de locţiitorii pe care îi lăsase Cezar pe 
lîngă armată, trimit în ajutorul biturigilor trupe de 
călărime şi pedestrași. Cînd ajung la fluviul Li- 
ger 11, care 'desparte pe biturigi de hedui, trupele 
se opresc acolo cîteva zile și, necutezirid să treacă 
fluviul, se întorc acasă; locţiitorilor noștri le ra- 
portează că s-au fntors de frica vicleniei biturigilor, 
despre care au aflat că plănuise ca, ei pe de o 
parte și arvernii de cealaltă, să-i învăluiască dacă 
vor trece fluviul. Dacă au făcut-o pentru pricina 
declarată locţiitorilor, sau dacă au fost minaţi de 
ginduri viclene, nu putem, în lipsa unui argument 
temeinic, să spunem nimic sigur. O dată plecaţi, 
biturigii se unesc de îndată cu arvernii. 

6 Cezar revine în Galia. Vestindu-i-se acestea 
lui Cezar în Italia şi văzînd el că, (datorită vred- 

* Ruteni : popor celtic, trăind în centrul Franţei 'de astăzi. 


10 Biturigi : popor galic, trăind în regiunea orașului Bourges de astăzi. 
ii Fluviul Liger: astăzi Loire, 

niciei lui Cn. Pompeius 17, treburile dinăuntru se 
află pe un mai bun făgaş, pornește spre Galia 
Transalpină. Ajuns acolo, se vedea într-o mare 
anevoinţă: cum să poată ajunge la armata lui? 
Într-adevăr, dacă-și chema legiunile în provincie, 
își dădea seama 'că, pe drum, vor trebui să poarte 
fără dinsul război, iar dacă se îndrepta însuși că- 
tre armată, pricepea că, în asemenea vreme, nu 
putea să-și încredinţeze fără primejdie viaţa nici 
chiar celor care păreau liniștiți. 

7 În vremea aceasta, Lucterius 'cadurcul, care 
fusese trimis la ruteni, cîștigă 'cetatea de partea 
arvernilor,: Înaintează la nitiobrogi 1% și la gabali, 
ia 'ostatici 'de la amîndouă popoarele și, adunînd 
o numeroasă oştire, Încearcă să năvălească în pro- 
vincie, pe la Narbona tt. Primind această veste, 
Cezar socoti că, din tot ce plănuise, trebuie să plece 
întîi la Narbona. Cum 'ajunge, face pe cei slabi să 
mai prindă inimă, lasă garnizoane la rutenii Pro- 
vinciei, la volcii arecomici 15, la tolosaţi şi în ju- 
rul Narbonei — regiuni 'care erau, toate, la hotarul 
dușmanului — și poruncește ca partea de trupe din 
Provincie și întăririle ce le adusese din Italia să 
fie concentrate la helvieni 16, care aveau hotar cu 
arvernii, 

1* Cnaeus Pompeius Magnus : general al lui Sylla, proconsul în Spa- 
nia (76 î.e.n); consul (71), membru, cu Cezar și Crassus, în primul 
triumvirat (60). Intrat în rivalitate cu Cezar (54), este zdrobit de acesta 
în bătălia de la Pharsalus (Thesalia — 49) și ucis în Egipt, unde căuta 
un refugiu, Tradiţia politică romană a căutat mai tirziu să-l prezinte 
pe Pompei ca pe un martir pentru libertate, pentru republică și pentru 
strămoșeștile tradiţii, imagine falsă căci, deși a pierit ca reprezentant 
al: partidului optimaţilor, el și-a schimbat în repetate rînduri orientarea 
politică, neavind constantă decit dorința de putere și idealul conducerii 
absolute, Marx arată că, și ca general, era „o nulitate” (Scris, către 
Engels, în Marx și Engels, Opere, Ed. rusă, vol. 23, pag. 15): 

18 Nitiobrogi, gabali: popoare galice, | 

11 Narbona : oraş al volcilor; există, cu același nume, și astăzi, îm 
Franța, . ; 

15 Volci arecomici, tolọsaļi : popoare galice. 

__28 Helvieni : popor galic, 

8 Cezar trece munţii Ceveni!?. Orînduindu-se 
acestea — Lucterius se și oprise, ba chiar dădea 
înapoi, căci socotea primejdios să pătrundă prin- 
tre garnizoanele noastre — pornește spre helvieni, 
Deși munţii Ceveni, care despart pe arverni de hel- 
vieni, împiedicau trecerea, din pricina zăpezii 
foarte înalte în toiul acesta al iernii, totuși, despi- 
cîndu-se 'pe o adîncime de 6 picioare !8 nămeții, și 
astfel deschizîndu-se drum, răzbește, cu preţul uria- 
șei osteneli a ostaşilor, la hotarele 'arvernilor. Pe 
cînd aceștia erau încă uluiți de năprasnicul atac, 
căci se credeau apăraţi de Ceveni ca de o redută 
şi niciodată nimeni — fie chiar un călător singu- 
ratic — nu putuse deschide, în acest anotimp, mă- 
car o potecuţă, Cezar poruncește călăreţilor să se 
desfășoare pe © întindere cit mai mare şi să bage 
groaza în dușmani. Curînd, vestea și solii ajung 
la Vercingetorix ; îngroziţi, arvernii îl înconjoară 
şi îl roagă să se gîndească la avutul lor, să nu 
îngăduie dușmanilor să-l nimicească, mai cu seamă 
că vede bine că tot războiul s-a strămutat la ei. 
Mişcat de rugăminţile llor, își ridică tabăra, pleacă 
de la biturigi și se îndreaptă spre arverni. 


11 Ceveni: munţi în Galia, existenți cu același nume și în Franța de 
astăzi. 
18 6 picioare : cca 2 m. 


VII, 68—89, 


Asediul Aleziei. Biruinţa romanilor. 
Vercingetorix se predă, 


68 Vercingetorix la Alezia!. Cezar îl urmăreşte. 
După ce i-a fost pusă pe fugă toată călărimea, 
Vercingetorix își retrage îndată oștile pe care le 
așezase în faţa taberei; pornește către Alezia, un 
oraş ':al mandubienilor ?, și porunceşte ca bagajele 
să fie scoase din tabără și trimise după el. Cezar, 
rostuindu-și bagajele pe colina cea mai apropiată 
şi lăsînd strajă două legiuni, îl urmăreşte atît cât 
îi îngăduie vremea zilei, ucide aproape trei mii de 
dușmani din ariergardă și, 'a doua zi, își așază ta- 
băra în faţa Aleziei. Dîndu-şi seama de buna po- 
ziţie a orașului, cum şi de faptul că dușmanii erau 
îngroziți deoarece călărimea, arma în care-și pu- 
neau cel mai mult nădejdea, fusese înfrîntă, în- 
deamnă la lucru pe soldaţi și începe împresurarea. 

69 Așezarea Aleziei. Poziţia celor două oștiri. 
Oraşul însuşi era așezat pe virful unei coline, pe 
un loc atît de înalt, încît era limpede că nu va 
putea fi cucerit decît printr-un asediu, Poalele co- 
linei erau scăldate din două părţi de două rîuri. 
Înaintea oraşului se întindea o cîmpie lungă, de 
aproape 3 mii de paşi; din toate celelalte părţi, 
coline de aceeaşi înălţime înconjurau de aproape 
orașul. La poalele colinei, toată partea răsăriteană 


1  Alezia :; oraș așezat în regiunea Burgundiei de astăzi; în amintirea 
eroicelor lupte din 52 î.e.n., poporul francez a ridicat, pe locul unde se 
bănuie a fi fost oraşul, o statuie a lui Vercingetorix, operă a celebrului 
sculptor A. Millet (1816-1891), 

: Mandubieni : popor galic. 

«ra plină de oștile galilor, care săpase un șanț şi 
ridicase un meterez înalt de 6 picioare. Lucrările 
efectuate 'de romani se întindeau pe o lungime de 
10 mii de pași. Taberele erau așezate în locurile po- 
țrivite și, tot acolo, se găseau 23 de întărituri, unde 
se rinduiau ziua 'santinele, ca să nu izbucnească 
vreun atac neaşteptat ; noaptea ele erau păzite de 
veghetori și de strajă tare. 

70 Întrîngerea călărimii gale. În timp ce se exe- 
cutau lucrările, se iscă o luptă de cavalerie, chiar 
în cîmpia care se întindea, cum arătarăm mai sus, 
între coline, pe o lungime de trei mii de paşi. 
Ciocnirea este foarte violentă de amindouă părţile, 
Cezar trimite pe germani în ajutorul alor noștri, 
care începeau să se clatine, şi așază legiunile în 
faţa taberei, ca să împiedice un atac neprevăzut al 
pedestraşilor. Ajutaţi de legiuni, ai noștri prind 
inimă ; puși pe fugă, dușmanii, numeroși, se încurcă 
unii pe alții și, porţile lăsate fiind foarte strimte, 
se strivesc. Germanii îi urmăresc mai înverșunat 
pînă la fortificaţii. Se face mare măcel; părăsin- 
du-şi caii, mulți încearcă să treacă șanțul și să sară 
zidul. Cezar poruncește legiunilor pe care 'le aşe- 
zase în fața parapetului să înainteze puţin. Galii 
se zăpăcesc la fel cu cei dinăuntrul fortificaţiei : 
gîndind că dușmanii dau năvală asupra lor, se în- 
deamnă strigind să pună mîna pe arme; mulți, 
loviți de groază, dau buzna în oraș, Vercingetorix 
poruncește să se închidă porţile, ca să nu rămină 
tabăra mneapărată. După ce ucid mulți dintre dinșii 
şi le iau mulțime de cai, germanii se retrag. 

71 Vercingetorix îşi trimite îndărăt călăreții și 
cere ajutor. Vercingetorix hotărăşte să-şi expedieze 
cavaleria noaptea, înainte ca romanii să ispră- 
vească lucrările lor de fortificaţie. Celor care 
pleacă le riînduiește să meargă fiecare la cetatea 
lui şi să adune la război pe toţi cei în vîrstă de a 
purta arme. Le amintește tot ce-i datorează şi îi 

roagă fierbinte să se gindească la mintuirea lui și 
să nu-l lase pradă caznelor dușmanului pe el, care 
a făcut atitea pentru libertatea patriei. Le arată că, 
dacă nu vor fi destul de iuți, 80 de mii de oameni 
din cei mai buni vor pieri o dată cu dinsul. Dacă 
face socoteala, are provizii pentru abia 30 de zile, 
însă cruţindu-le cu scumpătate, s-ar putea ajunge 
şi pentru ceva mai mult. Diîndu-le aceste porunci, 
își expediază în liniște cavaleria în timpul străjii 
a doua, prin spărtura care mai exista încă în liniile 
noastre. Dă poruncă să i se aducă tot griul; așază 
[pedeapsă cu moartea pentru cei care nu-i vor urma 
ordinul ; îmiparte la fiecare vitele aduse din belșug 
de mandubieni; hotărăște să li se măsoare griul 
cu zgircenie și cu socoteală ; aduce îndărăt în oraș 
trupele pe care le rinduise (sub ziduri. În chipul 
acesta, se pregătește să aștepte ajutorul Galiei și 
să ducă războiul, 

72 Lucrările lui Cezar în jurul Aleziei. Aflînd 
toate acestea de la fugari și prizonieri, Cezar în- 
cepe următoarele lucrări: sapă un șanț de două- 
zeci de picioare, cu malurile drepte, astfel încît 
fundul șanțului să fie tocmai atît de larg cît distanţa 
dintre buzele lui ; șanțul il face la patruzeci de pi- 
cioare depărtare de celelalte întărituri, aceasta ca 
nu cumva — obligat cum era să culprindă atîta spa- 
ţiu și fiindu-i anevoie să înconjoare întreaga linie 
de bătaie cu ostași -— dușmanul să-l surprindă, fie 
năpădind noaptea în fortificaţii, fie aruncînd ziua 
săgeți într-ai moștri, care erau ocupați la lucrări. 
Lăsînd acest interval, sapă două șanțuri de cîte 
cincisprezece picioare lățime și de adincime egală ; 
pe cel dinăuntru îl umple, în locurile șeţe și joase, 
cu apă întoarsă din rîu. În spatele lor clădește o 
înălțătură și o parcană de 12 picioare. Adaugă la 
aceasta un meterez și creneluri, la joncţiunea tera- 
sei și a parapetului așază trunchiuri de copaci mari 
și ascuţite, care să împiedice căţăratul inamicului, 

şi înconjoară toată construcţia cu turnuri, la dis- 
tanță de 80 de picioare unul de altul. 

73 Trebuia, simultan, să se adune materialele de 
construcţii şi proviziile și să se şi lucreze la forti- 
ficaţii atit de 'complicate, în timp ce ai noştri erau 
lipsiţi de trupele icare operau departe de tabără; 
pe de altă parte, galii încercară în repetate rînduri 
să atace fortificațiile noastre și, cu toată puterea, 
să răzbească idin cetate prin mai multe părţi. Aşa- 
dar, Cezar socoti să sporească încă fortificaţiile,. 
astfel încît să se poată apăra 'cu un mai mic număr 
de ostași. 

După ce tăiară deci trunchiuri de copaci sau ra- 
muri destul de zdravene, după ce le beliră de 
scoarță și le ciopliră virfuri foarte. ascuţite, săpară 
şanţuri neîntrerupte, de cîte cinci picioare adin- 
cime. Înfipseră acolo acești pari şi, ca să nu poată 
fi smulși, îi legară între ei la bază, lăsindu-le afară 
numai ramurile. 

Erau cinci şiruri, legaţi între ei și împletiţi ; cei 
care se virau pe aci se trăgeau singuri în ţeapă în 
virturile cele foarte ascuţite. Le 'porecliseră 
„Cippi" 3. În faţa acestora, săpară, în șiruri oblice 
și așezate în șatrange t, gropi de trei picioare adîn- 
cime, care mergeau îngustindu-se spre fund. În 
aceste gropi înfigeau, ica să nu răsară decit cu 4 
degete de la pămînt, pari netezi, de grosimea unei 
coapse, cu virful foarte ascuţit și pirlit în foc ; tot- 
odată, pentru a-i întări și statormici, umpleau cu 
pămînt bătătorit fundul la o adîncime de un picior; 
restul gropii era 'acoperit cu vreascuri și crengi, ca 
să ascundă 'capcana. Se făcură opt asemenea șiruri, 
la cîte trei picioare depărtare unul de altul. Le 
porecliseră „crini“, pentru asemănarea lor cu 
această floare. În față acestor gropi înfigeau pe 
de-a-ntregul în pămînt țăruși lungi de cîte un pi- 

> Cippi: cippus — stilp, coloană funerară. 

+ În şatrange; în carouri, ca pătrățelele de şah. 

Cior, cu un icîrlig de fier în vîrf; le semănau în 
tot locul, unul lingă altul, și le porecliseră „agă- 
ţători”, 

74 Săvirşindu-se acestea, Cezar, urmînd pe cit 
îi îngăduia terenul linia cea mai prielnică, făcu, pe 
o întindere de 14 mii de pași, fortificaţii de același 
fel, dar aşezate invers, împotriva atacurilor din 
afară, în aşa fel încît nici cea mai numeroasă ceată 
să nu poată — fiind el eventual nevoit să se înde- 
părteze — străpunge străjile fortificației și nici să 
nu-l poată sili să iasă cu primejdie din tabără ; po- 
runceşte ‘ca fiecare să-și stringă nutreţ şi hrană pe 
30 de zile. 

75 Oastea'auxiliară a galilor. În timp ce la Ale- 
zia se înfăptuiau acestea, galii, ţinînd o adunare a 
căpeteniilor, hotărăsc să nu mai strîngă, cum propu- 
sese Vercingetorix, pe toți cei în vîrstă de oaste, ci 
să ceară fiecărei cetăţi un număr limitat, ca nu 
cumva, într-o asemenea învălmăşeală, să nu se mai 
poată nici păstra disciplina, nici deosebi ostașii dife- 
ritelor popoare și nici asigura aprâvizionarea. Cer 
de la hedui şi de la clienţii lor, segusiavii5, ambi- 
varețţii, aulercii branovicezi și blanoviii, 35 de mii; 
cer un număr egal de la arverni, la care se adaugă 
eleuteţii, cadurcii, gabalii, vellaviii, care sînt, potri- 
vit tradiției, vasalii lor; cîte douăsprezece mii de 
sequani, senoni, biturigi, santoni, ruteni și. carnuțţi ; 
zece de la belovaci ; [tot atîția de la.lemovici ;] cite 
opt de la pictoni, turoni, parizieni şi helveţi ; de la 
[senoni], ambiani, mediomatrici, petrocori, nervi, 
morini, nitiobrogi, cîte cinci mii ; de la aulerci şi ce- 
nomani tot atiţia ; de la atrebaţi 4; de la veliocasi, 
lexovii şi aulercii eburovicezi cîte trei; de la rau- 
raci şi boieni cîte o mie ; 20 de mii de la totalitatea 
cetăților care mărginesc oceanul şi care-și zic armo- 
ricani ; printre care coriosoliții, redonii, arabibarii, 


5 Segusiavii : ca şi ambivarefii, qulercii branovicezi, blanoviii, eleu- 
teții, gabalii, vellaviii etc., popoare galice, 

caleţii, osismii, lemovicii, vnelii. - Dintre aceștia, 
belovacii nu-și trimit deplin contingentul, zicînd că 
ei vor purta cu romanii război pe socoteala și după 
capul lor și că nu rabdă să le poruncească nimeni ; 
totuși, la rugămintea lui Commius ê, trimit, în semn 
de prietenie, două mii de ostași. 

76 De credincioasele și folositoarele slujbe ale 
acestui Commius se bucurase — cum arătarăm mai 
sus — anii trecuți Cezar în Britania; pentru a le 
răsplăti, el poruncise ca cetatea lui să fie scutită de 
bir, îi restituise legile și instituţiile și-i atribuise su- 
zeranitatea asupra morinilor 7. Totuși, atîta era de 
obștească dorinţa întregii Galii de a-și recuceri 
libertatea și de a-și redobîndi vechea glorie ostă- 
șească. încît nici recunoștinţa, nici amintirea priete- 
nească n-o putură clinti ; se avintară toţi, cu trup 
și suflet, în război. Adunîndu-se 8 mii de călăreți şi 
vreo 240 de mii pedestrime, îi împărțiră și îi numă- 
rară pe pămîntul heduilor şi le numiră ofiţerii. Co- 
manda supremă o dau lui Commius atrebatul, hedui- 
lor Viridomarus și Eporedorix și arvernului Verca- 
sivelaunus, vărul lui Vercingetorix. Acestora le 
adaugă pe delegaţii cetăților, ca, întruniţi în consi- 
liu, să conducă treburile războiului. Toţi pleacă spre 
Alezia însuflețiţi și plini de încredere, căci nu se 
îndoia nici unul că singură vederea unei asemenea 
mulțimi va fi cu neputinţă de suportat, mai cu seamă 
într-un îndoit război, cei împresuraţi încercînd să 
răzbească din cetate, în timp ce, din afară, se va ivi 
atita gloată de călăreţi și pedestrași. 

77 Cuvîntarea lui Critognatus. lar împresurații 
din Alezia, trecînd ziua în care așteptau ajutor de 
Ja ai lor, isprăvindu-și toate proviziile și neștiind 
ce se petrece la hedui, adunară sfatul spre a chibzui 


2 Commius ; căpetenie a galilor, învestit de Cezar rege al atrebaţilor; 
în anul 52 este ales în fruntea armatei coaliţiei galice trimisă în ajutorul 
Aleziei ; după înăbușirea răscoalei, Commius continuă vreme îndelungată, 
prin războaie de gherilă,: lupta împotriva cotropirii romane. 

T Morini : popor galic, 

despre deznodămiîntul întîmplărilor. Şi fură rostite 
felurite păreri, unii socotind să se închine, alții să 
răzbească în afară, atita vreme cît îi mai ajutau 
puterile ; dar mi se pare că nu trebuie lăsată deo- 
parte cuvintarea lui Critognatus, pentru ciudata și 
nelegiuita ei cruzime. Acest bărbat, arvern de o 
foarte nobilă obirșie și care se bucura de foarte 
mare vază, zise: 

„Nu am de gind să spun nimic despre cei care 
numesc închinare cea mai rușinoasă robie ; sînt de 
părere că aceștia nu trebuie socotiți cetăţeni și nici: 
primiţi în sfat. Eu nu voi să-i cunosc decit pe cei 
care sînt pentru atac, îndemn în care cu toţii recu- 
noașteţi că stăruie amintirea vitejiei strămoșești. 
Mişelie se cheamă asta, nu vitejie, să nu poţi răbda 
puţin nevoia. 

- Dintr-aceia care înfruntă moartea, mai lesne se 
găsesc, decît cei în stare să îndure răbdători sufe- 
rinţa. Și încă, aş încuviința această părere (așa de 
mult preţuiește în ochii mei cinstea mai-marilor), 
dacă aș vedea că numai vieţile noastre se pun în 
cumpănă ; dar în hotărîrea: noastră trebuie să avem 
în vedere Galia întreagă, pe care ne-am chemat-o 
într-ajutor. Ce inimă credeţi că vor avea cînd vor 
fi pierit în același loc 80 de mii de oameni, din nea- 
mul și din sîngele lor, și ei vor fi siliți să se bată 
aproape pe înseși cadavrele acestora ? Nu-i păgu- 
biţi de sprijinul vostru pe unii care, pentru mintui- 
rea voastră, au neşocotit primejdia propriei lor vieţi 
și feriți-vă ca nu cumva, cu prostia și nesocotinţa 
voastră, să prăvăliți, ca nişte nevolnici la suflet, 
Galia întreagă şi s-o înlănţuiţi- într-o veșnică robie. 
Ce, fiindcă n-au ajuns aici la zi, vă îndoiţi de cre- 
dința și statornicia lor ? Cum adică? Vă închipuiţi 
că. de plăcerea lor: forfotesc în fiecare zi romanii 
acolo, în fortificațiile exterioare ? Dacă, toate căile 
către noi fiind tăiate, nu puteţi afla o confirmare 
prin vestitorii acelora, folosiți mărturia acestora că 

sbsirea lor se apropie : de aceea trudesc ei, îngro- 
ziti, zi și noapte, la fortificații. Câre e, așadar, päre- 
red mea ? Să facem ce au făcut strămoșii noștri în 
războiul cu cimbrii și teutonii $, care nici pe departe 
nu'se potrivește cu acesta: împresuraţi în cetăţile 
lor și siliți, ca și noi, de foamete, și-au prelungit 
viața cu trupurile, celor care, prea bătrîni, nu erau 
de folos războiului — și nu s-au închinat dușmanu- 
lui. Şi dacă o astfel de pildă ar lipsi, eu aș găsi înăl- 
țător ca, pentru libertate, să facem noi-începutul! și 
să-l lăsăm pildă urmașilor. Prin ce anume se potri- 
vea războiul acela cu acesta ? După ce au prădat 
Galia și au dus-o la nenorocire, cel puţin au plecat 
odată și odată din hotarele noastre și s-au dus în 
străine pămînturj ; ne-au lăsat legile, instituţiile, 
ogoarele, libertatea. Ce vor însă romanii, sau ce 
doresc ? Nimic altceva decît ca, mînaţi de pizmă 
cînd află pe unii glorioși și puternici în război, să 
li se înfigă în ogoare și cetăți și să-i supună într-o 
veșnică robie. Niciodată nu și-au purtat altminteri 
războaiele. Și dacă despre popoarele mai îndepărtate 
nu știți nimic, priviți Galia, care stă hotar în hotar 
cu noi, priviți la ea cum, adusă în stare de provin- 
cie, cu legile și instituţiile schimbate, plecată sub 
securile lictorilor ?, se încovoaie într-o robie fără 
sfîrşit.” 

78 După un schimb de vederi, hotărăsc ca acei 
care, din pricina sănătății sau a vîrstei, sînt nefolo- 
sitori războiului, să iasă din cetate, iar ei să încerce 
totul înainte de a ajunge la soluția lui Critognatus ; 
totuși, dacă situaţia îi va sili și dacă ajutorul va în- 
tirzia, vor pune-o în lucrare, mai curind decit să 
capituleze sau să primească condiţiile de pace. Man- 
dubienii, care îi primise pe ei, sînt siliți să iasă din 

3 Cimbrii și teutonii : e vorba de invazia acestora în Galia și Italia, 
din anul 113 î.e.n, 


? Lictori : însoțitori ai celor mai înalți magistrați, înaintea cărora mer- 
geau purtind fascii, ca semne ale puterii. 


cetate împreună cu copiii și nevestele lor. Ajunși la 
fortificațiile romanilor, cerșeau plingind și cu tot 
felul de rugăminți să fie primiți robi și să li se dea 
ceva de mîncare. Dar Cezar așeză străji la parapete 
și interzise primirea lor. 

79 Sosirea oștirii auxiliare. În vremea aceasta, 
Commius și ceilalți generali cărora li se dăduse co- 
mandamentul suprem ajung în fața Aleziei și, după 
ce ocupă o colină mai retrasă, se opresc la nici o 
mie de pași de liniile noastre. A doua zi, scoțînd că- 
lărimea din tabără, umplu toată cîmpia, care ară- 
tarăm că măsura 3 mii de pași în lungime ; trupele 
de pedestrași le așază puţintel retrase, pe pante. Din 
Alezia se deschidea priveliștea asupra întregului 
cîmp. Văzînd că le sosește ajutorul, se adună, se 
firitisesc, și inimile tuturor se îndeamnă la bucurie. 
Înaintîndu-și deci trupele, le rînduiesc în faţa cetă- 
ţii împresurate, aruncă grătare peste groapa cea mai 
apropiată și o umplu cu pămînt, în sfîrșit stau gata 
de atac și de orice s-ar întîmpla. 

80 Biruinfa călărimii romane. Cezar, după ce-și 
rinduiește toţi pedestrașii pe amîndouă părțile forti- 
ficaţiei, aşa ca, la nevoie, fiecare să fie pe locul lui 
și să și-l cunoască, poruncește călărimii să iasă din 
“tabără și să pornească lupta. Perspectiva era des- 
chisă tuturor taberelor, care se înșiruiau pretutin- 
deni pe creste, și toţi ostașii, cu ochii ațintiți la 
luptă, așteptau să-i vadă deznodămiîntul. Printre că- 
lăreţi, galii semănau ici și colo arcași și pedestrași 
de armătură ușoară, care, slăbind ai lor, să le vină 
în ajutor și să înfrunte șarjele călărimii noastre, 
Răniţi năprasnic de aceștia, mulţi de-ai noștri pără- 
seau lupta. Încredințaţi de mai marea lor vrednicie 
în luptă și văzîndu-i pe ai noştri covirșiți de supe- 
rioritatea numerică, toţi, din toate părţile, atît cei 
încercuiți în fortificaţii, cît și cei care le venise în 
ajutor, își îmbărbătau, cu ţipete și urlete, camarazii. 

Lupta desfäşurîndu-se sub ochii tuturor și orice 
faptă, fie de eroism, fie de lașşitate neputînd rămînea 
ascunsă, dorul slavei ca şi teama de rușine le dä- 
deau deopotrivă părților amîndouă îndemn la vite- 
jie. De la amiază și pînă aproape de asfințit, lupta 
continua fără ca biruința să se aleagă, cînd germa- 
nii, concentrîndu-se într-un singur punct, șarjară în 
rînduri strînse inamicul și-l dădură îndărăt ; călăre- 
ţii o dată puși pe fugă, arcașii fură încercuiți şi mă- 
celăriţi. Ai noștri, din celelalte puncte ale cîmpului, 
ji urmăresc asemenea pe fugari, împiedicîndu-i să 
se regrupeze. Iar cei care ieșise din Alezia, cătrăniţi, 
pierzind aproape nădejdea biruinţei, se întorc în 
cetate. 

81 Atac neizbutit împotriva liniilor romane. După 
o singură zi, răstimp în care fabrică un mare număr 
de grătare, scări și căngi de fier, galii ies tiptil, în 
miez de noapte, din tabără și se îndreaptă către for- 
tificaţiile noastre din cîmpie. Izbucnesc deodată 
țipete, ca astfel cei încercuiți în cetate să cunoască 
venirea lor, și încep să zvirle grătarele, să-i zgu- 
duie cu prăștii, cu săgeți și cu pietre pe ai noștri de 
pe parapet, pregătindu-se să desfășoare toate ope- 
rațiile unui asalt. În vremea aceasta, auzind țipătul, 
Vercingetorix dă semn de trimbiţă alor săi și-i 
scoate afară din oraș. Ai noștri aleargă la fortifica- 
ție, fiecare la locul lui care-i fusese desemnat cu 
cîteva zile înainte, și, cu prăștiile, cu librilele 10, şi 
cu parii pe care-i așezase pe parapet, îi înspăimîntă 
pe gali și-i pun pe fugă. Bezna astupă ochii și jert- 
fele sînt numeroase de amindouă părțile. Tormen: 
tele 11 zvîrle ploaie de săgeți. Dar legaţiii? M. An: 


w Librilă ; maşină de război care arunca pietre de o libră (cca 333 gr.). 

11 Torment ; maşină “de război care arunca săgeți. Deşi primitive, ma- 
șinile de război române aveau un considerabil efect moral asupra adver- 
sarilor ; Cezar le folosea pe scară largă, 

12 Legat; aici, locotenent, 

tonius 1 şi C. Trebonius 14, cărora le cădea apărarea 
acestui sector, trimiteau, în locurile unde înțelegeau 
că ai noștri slăbesc, întăriri aduse din fortărețele 
dindărăt. 

82 Atita vreme cit se aflau mai departe de forti- 
ficaţii, galii își păstrau, datorită numeroaselor săgeți 
pe care le azvirleau, o oarecare superioritate ; cînd 
însă se apropiară, se înfigeau pe neaşteptate în cîr- 
lige, sau cădeau în gropi și se trăgeau în țeapă, sau 
piereau străpunși de sulițele murale 15 aruncate de 
pe parapet și din turnuri. Suferă pierderi grele în 
toate punctele, dar nu izbutesc nici o străpungere ; 
cînd se luminează de zi, temîndu-se să nu fie învă- 
luiți din coastă de vreun atac din taberele de sus, 
se retrag pe poziţiile lor. lar cei dinăuntru, care'se 
îndeletniceau să scoată mașinile menite de Vercin- 
getorix pentru atac și să umple primele gropi, zăbo- 
vind prea mult în aceste pregătiri, nici nu se apro- 
piase de fortificaţii, cînd află că ai lor s-au retras. 
Astfel, neisprăvind nimic, se întorc în oraș. 

83 Bătălia hotăritoare. Respinşi de două ori cu 
mari pierderi, galii chibzuiesc ce e de făcut: cer 
sfatul celor care cunosc locurile ; află de la dinșii 
amănunte despre așezarea taberelor superioare și 
despre felul cum sînt apărate. Era la nord o colină 
pe care, din pricina marii ei întinderi, ai noștri nu 
izbutise să o cuprindă în reţeaua de fortificaţii : ta- 
băra au trebuit s-o așeze pe un loc puţin prielnic 
şi ușor înclinat. Legaţii C. Antistius Reginus 16 și 


35 Marcus Antonius : celebrul triumvir (83—30). 

«4 Caius Trebonius : cvestor în 60, tribun al poporului în 55 și acum 
locotenent al lui Cezar în Galia, unde rămîne pînă la sfirșitul războiului. 
în timpul războiului civil'e de partea cezarienilor, ceea ce nu-l împiedică 
să fie amestecat în conspirația tare a dus la uciderea lui Cezar. După 
moartea dictatorului, piere asasinat în Asia (44) al cărei guvernator era. 

.% Sulițe murale ; pila muralia — sulițe grele aruncate tot de mașini. 

11 Aniiştius Reginus : cunoscut numai din activitatea lui de locotenent 
al iui Cezar în Galia. 

C. Caninius Rebilus 1 o ţineau cu două legiuni. După 
ce, cu cercetași, recunosc locurile, generalii inamici 
aleg 60 de mii de oameni din efectivul total al ace- 
lor cetăţi care aveau cea mai mare faimă război- 
nică ; hotărăsc în taină între dînșii ce și după ce 
plan anume se cuvine să acţioneze ; sorocesc ceasul 
atacului pentru vremea amiezii. Pun trupele sub 
comanda arvernului Vercasivelaunus, unul dintre 
cei patru generali, neam cu Vercingetorix. Acesta 
iese din tabără la prima veghe 18, apoi, sfîrșindu-și 
manevra aproape de ziuă, se camuflează pe după 
munte și dă poruncă ostașilor să se odihnească după 
trudele nopţii. Cînd vede că se face amiază, se în- 
dreaptă spre tabăra de care vorbirăm mai sus ; tot- 
odată, călăreţii începură să vină mai aproape de 
fortificațiile din cîmpie, și celelalte trupe se desta: 
şoară în fața faberei [galilor].  " 

84 Zărindu-i din cetățuia Aleziei pe ai lui, Veram 
getorix iese din oraș ; pune în față grătarele, prăji- 
nile, musculii 1%, coasele și toate cîte le pregătise 
pentru atac. Bătălia se dă deodată în toate locurile, 
și toate întăriturile sînt puse la încercare : unde li 
se pare un punct mai slab, acolo dau toți năvală. 
Oștirii romane, răspindite pe o atit de mare întin- 
dere, nu-i vine.lesne să reziste în atîtea puncte de- 
odată. Mult îi îngrozesc pe ai noștri și ţipetele care 
izbucnesc în spatele luptătorilor, fiindcă își dau 
seama că soarta lor atîrnă de mîntuirea altor luptă- 
tori ; într-adevăr, primejdia ascunsă zdruncină ade- 
sea cel mai strașnic curajul. 


*1 C, Caninius Rebilus: alt locotenent al lui. Cezar în Galia, unde 
desfăşoară o bogată activitate aailițază. la parte la războiul civil, în 
tabăra cezarienilor. 

18 Prima Veghe : vezi Cezar, VII, 3, n. 4. 

12 Musculil ; musculus, textual „șoricel“”' — galerie mobilă, construită 
'din biîrne groase şi solid blindate, montată pe roții la adăpostul acestor 
galerii, care-i apărau de pietre și de săgeți; atacanţii abordau: intăritu- 
rile spre a încerca, fie să le dărime săpindu-le la bază, fie să le Speuă 
cu ajutorul berbecilor, ma. 

85 Cezar, care și-a ales un bun punct de observa- 
ție, urmărește tot ce se întimplă, în toate părţile; 
celor în nevoie le trimite ajutoare. De amîndouă 
părțile, mințile sînt stăpînite de gindul că e un mo- 
ment care nu se mai întoarce, cînd se cere suprema 
strădanie : galii își dau seama că, dacă nu izbutesc 
să răzbească, ultima nădejde e pierdută; romanii 
nădăjduiesc că, dacă biruie, se sfirșeşte cu toate 
chinurile lor. Lupta e crîncenă mai ales la fortifica- 
tiile de pe colina de sus, unde arătarăm că fusese 
trimis Vercasivelaunus. Neprielnicul povîrniș al lo- 
cului în pantă are și el o mare însemnătate. Unii 
aruncă săgeți, alţii înaintează în chip de broască 
țestoasă % ; trupe proaspete înlocuiesc într-una pe 
cei osteniți. Ţărîna pe care toți atacanţii o aruncă 
în fortificațiile noastre le ușurează galilor cățăratul 
și îngroapă totodată obstacolele pe care romanii le 
ascunsese în pămînt ; ai noștri nu mai au nici arme 
şi nici puterile nu-i mai ajută. 

86 Aflînd acestea, Cezar trimite în ajutorul celor 
în nevoie pe Labienus °! cu șase cohorte; îi porun- 
cește ca, dacă nu poate rezista, să întoarcă cohortele 
și să încerce un contraatac ; aceasta să n-o facă însă 
decît la mare strimtoare. Se duce personal la ceilalţi 
luptători, îi îndeamnă cu stăruință să nu se lase: 
doborîţi de osteneală ; le arată că de această zi și 
de acest ceas atîrnă roadele tuturor luptelor de pînă 
atunci. Asediaţii, pierzîndu-și nădejdea în locurile 
şețţe — căci întăriturile erau strașnice — încearcă 


% In chip de broască țestoasă: testilutilne iacta — manevră folosită 
la asaltul unei întărituri : atacanţii înaintau cu scuturile ridicate deasupra 
capetelor, ca : selzii unei carapace de broască ţestoasă. Cei din fruntea 
„broaştei* stăteau cît se poate de drepţi, în vreme ce acei din urmă 
şi din flancuri umblau încovoiați sau în genunchi. „Broaştele” veneau 
una după alta și, cînd cea dintii ajungea la întăritură, ostașii celei de-a 
doua se cățărau pe scuturile ultimelor rînduri ale precedentei. 

3: Titus Atius Labienus : general al lui Cezar în) Galia, unde desfă- 
şoară o prodigioasă activitate militară și stringe o considerabilă avere. 
În timpul războiului civil se află în tabăra lui Pompei, şi-l biruie, pe 
Cezar la Dyrrachium, 

să se caţere pe înălțimi şi adună laolaltă acolo toate 
cîte le pregătise pentru atac, Răstoarnă, cu o ploaie 
de săgeți, pe apătătorii de pe turnuri, umplu șauţu- 
rile cu pămînt și cu vreascuri, sparg cu coasele re- 
duta și parapetul. 

87 Cezar trimite întîi pe tînărul Brutus 22 cu co- 
hortele, apoi, cu altele, pe legatul C. Fabius2*; în 
sfîrșit, întețindu-se bătălia, aduce el însuși forțe 
proaspete. Punînd lupta pe drumul cel bun și res- 
pingind pe inamic, se îndreaptă spre locul unde îl 
trimisese pe Labienus : ordonă să fie aduse 4 cohorte 
din fortul cel mai apropiat și poruncește ca o parte 
din călărime să-l urmeze pe el, iar alta să înconjoare 
fortificațiile exterioare şi să-i cadă inamicului în 
spate. Labienus, dacă vede că nici gropile, nici șan- 
țurile nu pot stăvili avîntul inamicului, stringe lao- 
laltă 40 de cohorte, pe care, cu ajutorul norocului, 
le-a scos din posturile cele mai apropiate, și îl infor- 
mează prin curieri pe Cezar despre ce crede el că e 
de făcut. 

88 Biruinţa lui Cezar. Cezar se grăbeşte, pentru a 
lua parte la luptă. Ghicindu-l — după culoarea 
veșmîntului ?+ cu care obișnuia să se împodobească 
la bătălie — că sosește, văzînd escadroanele și co-= 
hottele care-l urmau după poruncă — fiindcă de pe 
înălțimile unde se aflau aveau toată perspectiva 
pantelor pe care el le cobora — dușmanii purced la 
luptă. Un strigăt răsună din amîindouă părțile și În- 
dată, de pe un parapet și din toate fortificațiile, alt 
strigăt îi răspunse. Lepădînd sulița, ai noștri apucă 


2 Brutus : Decimus Iunius Brutus Albinus — fiul lui D. Iunius Brutus 
(consul în 77 î.e.n.). Locotenent al lui Cezar în Galia, comandă apoi în 
vremea războiului civil flota cezarianii, Mai tîrziu, M. Brutus, cu care 
era rudă, îl atrage în conspirația împotriva lui Cezar; ia parte la asa- 
sinarea dictatorului și. piere el însuşi, în 42, ucis de Antonius, 

23 Ç, Fabius: Caius Fabius, unul dintre generalii lui Cezar; face toată 
campania din Galia şi-i rămine credincios în vremea războiului civil. 

21 Culoarea veșmîntului : e vorba de mantaua de purpură paludamen; 
tum pe care în bătălii generalii romani o purtau ca pe un semn distinc 
tiv, peste armură, 

spada. Dușmanii se pomenesc cu cavaleria în spatele 
lor. Alte cohorte se apropie : ei o iau la goană. Călă- 
reții îi urmăresc pe fugari. Se face mare măcel. Se- 
dulus, generalul și căpetenia lemovicilor armoricani, 
e ucis; pe Vercasivelaunus arvernul îl prind de viu 
"în timp ce fugea; 74 de steaguri ostășești sînt aduse 
la Cezar ; dintr-atita mulţime, puţini se întorc teferi 
în tabără, Văzind din oraș măcelul și fuga oameni- 
lor lor, asediațţii pierd nădejdea eliberării şi îşi re- 
trag trupele de la fortificaţii. De îndată ce primesc 
ordinul, trupele auxiliare îi părăsesc pe gali și o iau 
la fugă, Dacă ai noștri n-ar fi fost istoviți de nume- 
roasele intervenţii și de truda unei zile întregi, ar 
fi putut nimici întreaga armată dușmană, La miezul 
nopții, cavaleria trimisă să-i urmărească le ajunge 
ariergarda ; mulţi sînt prinși și uciși, ceilalți scapă 
cu fuga în cetăţile lor. 

89 Vercingetorix se predă. A doua zi, Vercinge- 
torix, aduniîndu-șşi sfatul, le arată că el n-a pornit 
războiul pentru interese personale, ci pentru liber- 
tatea de obște ; fiindcă sînt siliți să se supună sorții, 
el le stă la dispoziţie, ca să-i astîmpere pe romani 
fie ucigîndu-l, fie dîndu-l viu în mîinile lor. Se tri- 
mit soli la Cezar cu această întrebare. El poruncește 
să-i fie predate armele și căpeteniile. Își așază co- 
mandamentul în fortificaţii, în faţa taberei: acolo 
i se aduc căpeteniile; Vercingetorix se predă; ar- 
mele i se aruncă la picioare. După ce pune deoparte 
pe hedui și pe arverni, gindind să-și poată, prin ei, 
reciștiga popoarele lor, împarte ca pradă de război 
pe ceilalți prizonieri la toată armata, cîte unul 
de cap. ` 


SALLUSTIU 


GAIUS SALLUSTIUS CRISPUS 
(86—35 î.e.n.) 


S-a născut la Amiternum, în ţinutul sabinilor, dintr-o ifa- 
milie de plebei nu prea înstăriți. Mediul provincial și obirşia 
au iniluențat încă de la început orientarea democratică a tină- 
tului, Intrat în viața publică (55—54), își destășoară activita- 
tea ca reprezentant al partidului „popularilor”, în fruntea că- 
ruia se afla Cezar. Înverșunarea sa împotriva oligarhiei 
senatoriale și a lui Cicero s-a manifestat mai ales în anul 52 
cînd, în. calitate de tribun, combate partida adversă şi pe 
Milo, ucigașul democratului Clodius. Ni s-a păstrat și textul 
unei invective, Contra lui Cicero, scrisă probabil în anul 54 
dar considerată, în general, aprocriiă, de cercetătorii ino- 
derni. Nobilimea l-a atacat cu nu mai puțină vehemenţă. În 
anu] 50 este. exclus din Senat pe motive de imoralitate. Scan- 
dalurile sale amoroase, deși exagerate de tradiția aristocra- 
tică prin care ni s-au transmis informațiile, au avut desigur 
o bază de adevăr. În timpul și după conflictul lui Cezar cu 
Pompei, a cunoscut o serie de succese mediocre sau înirîn- 
geri în viața politică și militară, peste care a putut trece nu- 
mai datorită îngăduinţei și proiecției lui Cezar. Acesta îl 
readuce în Senat în anul 48 şi-l scapă, plătind o sumă de bani, 
de procesul care i se intentase pentru jefuirea provinciei 
Africa (Numidia). Guvernarea -acesteia a fost de aliiei ultima 
funcție ocupată de Sallustius. Neputînd să ajungă pînă la 
consulat, deziluzionat probabil și de evoluția spre dictatură 
a lui Cezar, rămas şi fără protecția acestuia după anul 44, 
scriitorul se retrage la vila lui, situată în mijlocul renumitelor 
grădini de la Roma care-i poartă numele (Horti Sallustiani), 
construite cu banii obținuți din exploatarea Numidiei. Avînd 

baza materială asigurată, îşi consacră restul existenței com- 
punerii operelor istorice, 

În ansamblu, ele alcătuiesc un fel de trilogie a cărei temă 
principală este procesul de descompunere a puterii romane 
prin lupta celor două facțiuni, oligarhia senatorială — opti- 
maţii, și plebea — popularii, 

Cea dintii, Despre conspirația lui Catilina (De coniuratione 
Catilinae) înfățișează acest moment dramatic din istoria Ro- 
mei (64—63). 

Lucrarea are următorul cuprins: I 1. Prolog teoretic 
(cap. 1—4). 2. Portretul lui Catilina (5). 3. Digresiune istorică 
asupra moravurilor și a puterii romane (6—13). 4. Pregătirea 
conjurației și încercarea din anul 66 (14—19). II Etapele com- 
plotului (20—31): 1. Desfășurarea evenimentelor la Roma, 
culminind cu ședința Senatului din 8 noiembrie 63, în care 
Cicero, investit cu puteri extraordinare, rosteşte primul din- 
tre cele 4 discursuri catilinare. 2. Plecarea lui Catilina în 
tabăra militară a aliatului său, Manlius, și încercările lor de 
a cîştiga unele alianțe. La Roma se pregătește lupta armată 
contra răsculaților. III Descoperirea completă a conjuraţiei 
de către Cicero. IV Dezbaterile din ședința Senatului, din 
5 decembrie 63, în centrul cărora stau cele două discursuri 
rostite de Cezar și Cato; executarea complicilor arestați. 
V Ultimele încercări ale lui Catilina, lupta finală şi moar- 
tea sa. | 

A doua lucrare, Războiul cu Iugurta (Bellum Iugurthinum), 
marchează un moment anterior în istoria conflictelor civile, 
un moment de ridicare a democraţilor împotriva aristocrației. 
Elementul caracieristic al acestei lucrări îl constituie impor- 
tanja factorului extern, ca mijloc de. a pune în evidență 
contradicţiile interne ale Romei și mai ales venalitatea aristo- 
crației, vinovată, și în ochii istoricului, și de izbucnirea şi de 
prelungirea războiului cu regele numid, 

Evenimentele celor 6 ani (111—105) sînt dezvoltate după 
următorul plan: I 1. Prolog teoretic (1-—4). 2. Începuturile 
și educaţia militară a lui lugurta în armata romană a lui 
Scipio Africanul; adoptarea de către unchiul său, Micipsa 
(5—10). 3. Luptele dinastice și înlăturarea prin violență a 


Sallustiu, Notă bio-bibliografică 47 


fraților săi, Hiempsal şi Adherbal (11—26). 1I Războiul cu 
romanii (după uciderea lui Adherbal, protejatul lor): 1. Cam- 
paniile nereușite duse de comandanții aristocrați (27—39). 
2. Comandamentul lui Metellus, primele succese ale romanilor 
(40—62). 3. Prelungirea împulternicirii lui Metellus și con- 
iinuarea luptelor. Intrarea în scenă a lui Marius, reprezentant 
al democraților : portret cu scurte date biografice, ambiția de 
a ajunge consul, alegerea și numirea în calitate de coman- 
dant în locul lui Metellus (63—83). 4. Comandamentul lui 
Marius, Succese militare ; intrarea în scenă a lui Syila, re- 
prezentant al aristocrației, caracterizare favorabilă. 5. Sfîrşitul 
războiului. lugurta e prins prin trădare, datorită uneltirilor 
abile ale lui Sylla; triumful lui Marius, 

A treia lucrare, intitulată Istorii (Historiae), face legătura 
cronologică între primele două, Perioada tratată se întinde 
din 78, unde se oprise istoricul Sisenna (anul morții lui Sylla 
„şi moment de ridicare a democraților contra nobilimii), și se 
oprește la anul 67, fără o altă justificare decit moartea scrii- 
torului. Cuprinde 5.-cărți dintre care ne-au rămas 4 discursuri 
și două scrisori în culegerea unui retor și peste 500 de irag- 
mente de mică întindere, citate de gramatici și scriitori. — 


* 


Valoarea istorică a operei lui Sallustius stă în obiectivita- 
tea relativă a poziției sale critice. Democratul Sallustius nu 
ezită să dezvăluie şovűiala şi anarhismul plebei romane, 
arată ambiția demagogică a şefilor „populari”, primejdia dic- 
taturii (Catilina, 39, 4 și Iugurta, 3, 2) conținută în năzuința 
şi abuzul de putere personală a ambelor partide (Catilina, 
38, 3). Vina principală a decăderii o poartă oligarhia aristo- 
cratică, „silnicia” și „bunul plac al celor puţini” (potentia... 
arbitrium... paucorum) (Catilina, 39, 1; Iugurta, 41, 7). Pe de 
altă parte, însă, el recunoaște și priveşte cu simpatie träsä-- 
turile pozitive de caracter ale unor aristocrați ca Metellus şi 
Sylla (lugurta) sau Cato, în comparație cu Cezar (a se vedea 
discursurile și portretul celor doi în Catilina). Cu tot efortul 
de a fi imparțial, în judecăţile istoricului străbat resentimente 

și înfățișări părtinitoare. De exemplu, în cazul conjurației, 
rolul lui Cicero e apreciat cu zgircenie, Sallustius strecoară 
și unele împunsături ironice la adresa consulului, punindu-le 
în gura lui Catilina ; în schimb, încearcă să scoată din cauză 
pe Cezar și pe Crassus (48, 49) care participaseră din umbră 
la complot. În ceea ce priveşte explicația cauzală, se acordă 
un rol covirșilor factorului subiectiv, elementului moral, deși 
Sallustius arată legătura cu condițiile materiale (Catilina, 2). 
În sfîrșit gi o limitare de perspectivă: istoricul nu vede ele- 
mentul nou care se dezvoltă. Mișcarea istoriei e văzută ca 
o decădere progresivă cu amenințarea prăbușirii; de aici 
pesimismul său. 

Valoarea artistică a operei ni se impune însă în mod de- 
osebit. Principalul mijloc de expunere, narajia, are un carac- 
ter dramatic. Pe planul general al compoziției, expunerile de- 
fapte alternează cu pasaje descriptive avînd caracterul unei 
digresiuni — filozofice  (prologurile), retrospectiv-isturice 
(Catilina, 5—12 tabloul moravurilor romane), descrieri geogra- 
fice (mai ales în lugurta) și chiar portretele și' discursurile. 
Integrate însă în unitatea operei prin conținutul și plasarea“ 
lor, ele au rolul de a pregăti mersul acțiunii, fiind astfel un 
fel de pauze de acumulare a tensiunii dramatice !. Acest ca- 
racier al narajiei rezultă și din distribuirea planurilor ac- 
jiunii, constituite din cele două tabere aflate în luptă: 
democrații și nobilimea, conjuraţii și Senatul, Roma și Africa, 
armata romană şi cea a lui lugurta. Legătura dintre ele se 
realizează tocmai. prin digresiunile amintite, cît gi printr-o: 
serie” de peripeții care sporesc emoția cititorului : tratative 
sau urzeli diplomatice, denunţuri sau demascări. În lugurta, 
în special, un rol deosebit îl joacă surpriza, incertitudinea, de- 
terminată de doi factori : sălbăticia locurilor și necunoașierea 
lor de către romani (asperitas et insotentia loci, 50), și carac- 
terul nesiatornic și viclenia numidului ; „Era în el atîta vicle- 
nie și atita iscusință politică şi cunoaștere a locurilor încît 
nu știai dacă e mai periculos cînd e absent sau de faţă, cînd 
acceptă pacea sau cînd poartă războiul” (46, 8). Atacurile: 


* P. Perrochat, Digreşiunile lui Sallustius, Revue des Etudes Latines, 
Paris, 1950. - 

sale repezi în zori sau în amurg, „pe cărări ascunse“, „pe 
drumuri de noapte și nestrăbătuie", „prin locuri prăpăstioase”, 
faptul că se predă şi că reia războiul de atitea ori, creează o 
stare de continuă nesiguranță şi așteptare pentru romani 
(varia victoria), „rezultatul îndoielnic“”, de care vorbește în 
prolog (5, 1). Dar mai ales în unităţile narative mici, în po- 
vestirile de luptă se vede arta scriitorului de a alterna și a 
confrunta planurile. Bătălia de lîngă Cirta, de exemplu (101) 
se dă în 4 sectoare simultan. Mobilitatea vicleană a numizilor 
și promptitudinea romanilor ne fac să asistăm la îniruntarea 
gradată a forțelor. În momentul culminant atenția se concen-, 
trează asupra lui lugurta care, singur în mijlocul romanilor, 
izbutește să scape cu abilitate. Finalul luptei, împrăștierea 
numizilor, este anunţat scurt. În încheiere, un tablou de“an- 
samblu, construit cu o remarcabilă forță sculpturală, zugră- 
vește rezultatul încăierării, dezastrul numizilor. Ochiul artis- 
tului cuprinde într-un singur cadru o serie de planuri spațiale 
şi cinetice care se suprapun, alcătuind „o privelişte îngro- 
zitoare” (horribile spectaculum) : „erau urmăriți, fugeau, erau 
uciși, prinși; cai și oameni doboriți şi mulți, loviți de răni, 
nu puteau nici să fugă, nici să stea locului, aci se trudeau 
să se ridice, aci se prăbușeau ; apoi, cît cuprindeai cu ochii, 
totul era acoperit cu lănci, scuturi, cadavre, şi printre ele, 
pămîntul mînjit de sînge'. 

Principalele însușiri ale stilului lui Sallustius sînt expresia 
tendinței „de a egala faptele prin vorbe”, reflectă o muncă 
literară intensă pe măsura evenimentelor descrise: „chiar 
din operă rezultă cu evidență munca” (labor) (Quintilian, 
X, 3, 8). 

Prima calitate remarcată şi de scriitorii antici este concizia, 
în termeni latini: brevitas (scurtimea) şi velocitas (rapidita- 
tea). Forța acțiunii sau intensitatea pasiunilor își găsesc un 
mod adecvat de redare datorită acestei însușiri. Ea se reali- 
zează, în general, printr-o economie de mijloace lingvistice, 
elipsa și asindetul! fiind procedeele cele mai frecvente. Tre- 
cerea de la o idee la alta se face de multe ori brusc, prin 


1 Asindetul : figură de stil constind în suprimarea conjuncţilior copu- 
lative. i 

omiterea unei judecăţi intermediare implicată în succesiunea 
a două fraze şi vizibilă doar în particula care o introduce pe 
cea de a doua. Această vorbire concentrată a fost comparată 
cu cea a vechilor inscripții romane şi texte de legii, senten- 
jioasă şi lapidară. 

A doua trăsătură este inconcinnitas, disonanța, evitarea 
deliberată a construcţiilor simetrice, variația în expresie. 
Sallustius foloseşte, totuşi, unele procedee ale armoniei re- 
orice, dintre care mai ales, antiteza, pentru valoarea ei dta- 
matică; ca mijloc de subliniere a contrastelor obiective ; dar, 
și în astfel de pasaje, monotonia este ocolită. 

Împletirea celor două calități de mai sus dau frazei lui 
Saljustius un deosebit relief. Iată cum este redată, de pildă, 
confuzia provocată în armata romană de un atac prin sur- 
prindere al numizilor (lugurta, XXXVIII, 5): „Soldaţii ro- 
mani, (1) loviți de o zarvă neobișnuită, unii apucau armele, 
/ alții se ascundeau,./ o parte încurajau pe cei înspăimîntaţi, 
/ iîremătau în toate părțile ; (2) mare putere a vrăşmașilor, 
cer întunecat de noapte şi nori, primejdie. pretutindeni ; (3) 
pînă la urmă nu se ştia dacă e mai sigur să fugă sau să ră- 
mînă”, | j 

Se. poate observa, și în traducerea romînă, structura diferită, 
gradația şi concentrarea celor trei momente ale pasajului. 
Chiar acolo unde formula sintactică este identică, variația se 
face, în original, prin sinonime lexicale, gramaticale sau 
schimbări de topică. 

„Cît privește materialul lingvistic folosit, acesta se caracte- 
rizează şi el prin diversitate. E cunoscută preferința lui Sal- 
lustius pentru arhaisme pentru care a şi fost acuzat că le-ar 
fi iurat din opera lui Cato. În realitate, comunitatea idealului 
de severitaie morală a celor doi scriitori ca şi influența lui 
Tucidide l-au determinat pe Sallustius să dea un colorit ar- 
haic vorbirii sale. Pe de altă parte, a fost atras şi de valoarea 
poetică a unor arhaisme cum ar fi, de pildă, verbele intensive 
sau parataxa?. Alături de arhaisme întîlnim şi numeroase 
neologisme, unele de proveniență grecească, diferite întorsă- 


1 Bignone, Storia della letteratura latina, vol. III, Firenze, 1950. , 
2 Parataxa : juxtapunerea, i i 

turi sintactice îndrăzneje, calchiate 'după expresii greceşti, 
precum și inovaţii proprii ale scriitorului. La acestea trebuie 
adăugată și preferinja acordată formelor poetice, ca de pildă : 
mortalis (muritor) folosit pentru „om'" etc. 

Toate acesie elemente, valorificate în sensul calităților sti- 
listice arătate mai sus, dau exprimării lui Sallustius o de- 
osebilă forță și vitalitate. EI realizează astfel, cu mijloace 
proprii, idealul stilistic de gravitate (în grecește : semnâtes) 
al lui Tucidide, utilizînd însă şi prototipul latin al acestuia, 
proza lui Cato. Unitatea și forța expresivă realizată cu diver- 
sitate dar și cu economie de mijloace lingvistice fac din Sal- 
lustius un clasic, original și deosebit, atît de abundența reto- 
rică a lui Cicero! cît şi de aticismul purist al lui Cezar. 


- 


1 Apuleius, Apologia, 95, opune parsimonia (economia) lui Sallustius, 
ia opulentia (bogăţia) lui Cicero. 


CONSPIRAȚIA LUI CATILINA 


5—21 ; 48—55 ; 60—61. 


5—21. 


Portretul lui Catilina. Consideraţii asupra 
destoiniciei romanilor de demult. Decadenţa 
Romei. Încercările lui Catilina. 


5 Fost-a Lucius Catilina om de bun neam, virtoș 
la trup și la suflet, dar cu firea spurcată și tică- 
loșită. Încă de flăcău l-au desfătat luptele lăuntrice, 
uciderile, răpirile, dihonia și întru ele și-a trăit 
tinerețea. Peste închipuire de răbdător la foame, la 
frig, la nesomn, avea o inimă cutezătoare, vicleană, 
nestatornică, în stare de orice prefăcătorie sau as- 
cunziș, era lacom de bunul altuia, risipitor cu al 
lui însuși, aprig în pofte, destul de meșter la cu- 
vînt, dar puțin la judecată. Închipuirea lui cea fără 
de stavilă nu mai contenea cu năzuinţele-i nemă- 
surate, nemaicrezute și nemaipomenite. Și, de în- 
dată după ce se înstăpîni tirania lui Lucius Sylla, 
pe omul acesta îl năpădi o cumplită poftă să se în- 
scăuneze el; nu mai căta la nimic și nici mijloacele 
nu şi le alegea, ci numai și numai să apuce puterea. 
Zi de zi, crudul lui suflet era mereu mai zbuciumat 
de sleirea avuţiilor părintești şi de amintirea fără- 
delegilor sale, două racile pe care însuși le adîn- 
cise, cu isprăvile amintite mai sus. Îl mai stirneau 
și năravurile corupte ale cetăţii, pe care.o copleșeau 
două rele grozave și potrivnice : desfrîul și lăcomia. 

Fiindcă împrejurarea m-a adus să ispitesc năra- 
vurile cetăţii, povestirea însăși mă îndeamnă să o 
iau iarăși de mai sus și, în puține vorbe, să istori- 
sesc ceva despre așezămintele strămoșilor, așa cum 
se înfățișau ele în viaţa casnică și în cea militară, 
cum äu cirmuit ei republica și cît de mare ne-au 
lăsat-o, și. cum, încetul cu încetul și pe nesimţite, 


e o 

a ajuns, din culmea frumuseţii și a gloriei, în ulti- 
mul hal de sluţenie și mișelie. 

6 Cetatea Roma, după cîte am aflat eu, au în- 
temeiat-o și au stăpinit-o întii troienti — care, con- 
duși de Aeneas!, rătăceau de colo pînă colo, în 
căutarea unui sălaș — și, împreună cu ei, abori- 
genii, un neam de oameni sălbatici, fără legi, fără 
cîrmuire, slobozi. și nestăpiniţi de nimeni. După ce 
se întrolocară, aceste două neamuri, deși de alt 
sînge, de altă limbă și trăind după datini felurite, e 
de necrezut cît de iute se contopiră; într-adevăr, 
în scurtă vreme, această gloată împrăștiată și răz- 
leaţă se prefăcu în una și aceeași cetate. Dar după 
ce, sporită prin statornicirea locuitorilor, prin așe- 
zarea unui obicei al pămîntului și prin noile ogoare, 
starea acestora se arăta îndeajuns de înfloritoare și 
de puternică, se întimplă, precum adesea la oamenii 
muritori, că din belșug se iscă pizmă. Regi şi no- 
roade vecine îi cercară deci cu război; puţini din 
prieteni le săriră într-ajutor, căci ceilalți, loviți de 
spaimă, se ţineau departe de primejdie. Ci cu ne- 
clintit cuget la vatră și la oștire, romanii grăbesc, 
se pregătesc, se îndeamnă unul pe altul, înfruntă 
pe duşmani și ocrotesc cu armele libertatea și 
moșia părintească. Apoi, după ce, cu a lor vitejie, 
îndepărtau primejdia, le săreau în ajutor aliaților 
sau prietenilor și astfel, mai mult împărțind decit 
primind foloase, își ciștigau alianțe. Aveau o 
dreaptă cîrmuire, cu nume de regalitate. Oameni 
aleși, cu trupul slăbit de ani, dar cu mintea întărită 
de înțelepciune, erau sfetnicii republicii ; atît virsta, 
cît și asemănarea grijii ce i-o purtau le dăduse nu- 
mele de patres?. Mai tîrziu, după ce puterea regi- 


4 Aeneas : rege legendar al Troiei, eroul celebrei epopei a lui Vergiliu, 
Eneida ; conform legendei, după căderea Troiei, debarcă în Italia, în 
Latium : de aici tradiția potrivit căreia romanii își atribuiau o  obirșie 
troiană. 

2 Patres : părinţi, 

lor, așezată la început întru paza libertăţii și creș- 
terea republicii, se prefăcu într-o trufașă tiranie, 
schimbară legea și își dădură doi cirmuitori, cu 
putere pe un singur an; în felul acesta socoteau 
să ferească sufletul omenesc de semeţia ce o dă 
îndelungarea atotputerniciei. 

7 Estimp începu fiecare să mai prindă la inimă și 
să-și desfășoare în voie iscusința; căci bunii se 
află mai mult decît răii în prepușul regilor, pe care 
întotdeauna vrednicia celorlalţi îi înspăimîntă. lar 
cetatea, după ce-și cuceri libertatea, e de necrezut 
ce iute spori: o îmboldea dorul de slavă. Întiîi și 
întîi flăcăii, de îndată ce se făceau volnici într-ale 
războiului, învățau, nevoindu-se la muștru în ta- 
bere, meșteșugul ostășesc, şi aflau plăcere în fru- 
museţea armelor și a cailor de bătălie, iar nu în 
celetnice * şi ospeţe. Pentru asemenea bărbaţi deci 
nu se afla muncă prea grea, nici loc prea aspru sau 
prăpăstios, nici dușman înarmat care să-i înspăi- 
minte : vrednicia lor biruise totul. Ci rivna întru 
vitejie era mai cu seamă aprigă între ei înșiși; să 
lovească un dușman, să se caţăre pe un zid, să fie 
privit cînd împlinește o asemenea ispravă, către 
acestea zorea fiecare și acestea le socotea drept 
cele mai mari bogății, drept cea mai bună faimă și 
cea mai înaltă nobleţe. Erau lacomi de cinste și 
darnici cu banii; căutau slava fără margini și o 
cuminte bunăstare. Aș putea aminti în care locuri 
norodul roman, cu o mică oştire, a pus pe goană 
mari armate vrăjmașe, ce orașe pe care firea însăși 
le clădise ca pe niște cetăţi le-a împresurat și cu- 
cerit, dacă aceasta nu m-ar duce prea departe de 
cele începute. 

8 Ci fără îndoială că soarta pretutindeni dom- 
nește ; după buna-i plăcere și nu după dreptate, ea 
le străluminează sau le întunecă pe toate. Isprăvile 
atenienilor au fost, desigur, măreţe și strălucite, 


3 Celetnică ; prostituată, 

însă, după cîte socot eu, sub măsura faimei lor. Dar 
fiindcă au ieșit de acolo scriitori cu har, în lungul 
și-n latul pămîntului faptele atenienilor sînt vestite 
ca cele mai de seamă. Tot astfel, vrednicia celor 
care au înfăptuit lucruri măreţe este cinstită atit 
cît au fost în stare penele măiestre s-o laude. Iar 
neamul roman n-a avut niciodată parte de aseme- 
nea belșug, fiindcă minţile cele mai luminate erau 
ale celor mai lipsiţi de răgaz: nimeni nu-și vădea 
harul decît în breasla lui și fiecare era mai bucuros 
să înfăptuiască, decit să vorbească, să-și vadă is- 
prăvile slăvite de alții, decit să le istorisească el 
pe ale altora. 

9 Deci în timp de pace și în timp de război se 
păzea buna-cuviinţă și buna-înţelegere, iar setea de 
hrăpire mai că nici nu se ivise; la ei dreptatea și 
binele erau o. poruncă mai curind firească decit 
pravilnicească. Cearta, dezbinarea, ura le aveau cu 
vrăjmașii ; între ei cetățenii nu se întreceau decit 
în vrednicie.. Mărinimoși în cultul zeilor, erau cu 
punga strînsă la ei acasă și credincioși prietenilor. 
Două sînt temeiurile — cutezanţa în război și cum- 
pătarea la pace — pe care le puneau și în viața 
casnică, și în cea de obște. Și am pentru aceasta 
dovezi foarte tari, și anume: în războaie au fost 
mai adesea nevoiți să pedepsească pe cei care au 
atacat fără ordin ori au întîrziat să părăsească lupta 
după ce se sunase retragerea decit pe unii care 
să-și fi lăsat steagurile de izbeliște sau care să se 
fi dat bătuţi și să fi fugit de dușmani; iar în timp 
de pace oblăduiau mai mult cu răsplata decit cu 
frica, jignirile fiind mai bucuroși să le ierte decit 
să le răzbune. 

10. Dar cînd, prin muncă și dreptate, republica 
începu să crească, cînd regi mari fusese înfrînți în 
războaie, cînd neamuri sălbatice și: țări întinse 
fusese supuse, cînd Cartagina, potrivnica Romei, 
fusese! stirpită de pe fața pămîntului, cînd țări și 
mări le stăteau la picioare, soarta se zbîrli și începu 


Sallustiu, Catilina, 10—11 . 59 


să le amestece pe toate. Oamenii aceștia, care în- 
durase cu seninătate osteneala, primejdia, vremu- 
rile grele și aspre, nu aflară în odihnă și belșug — 
lucruri altminteri vrednice de dorit — decît povară 
și nenorocire. Astfel crescu întii nesațul de aur, 
apoi dorul de mărire; acestea au fost sămința tu- 
turor relelor. Într-adevăr, lăcomia nimici credinţa, 
cinstea, și celelalte ale binelui ; în locul lor ea sădi 
în oameni mîndria, cruzimea, disprețul zeilor, me- 
zatul general. Trufia îi sili pe mulți să se facă 
vicleni, una să creadă și alta să spună, prietenii şi 
dușmanii să și-i aleagă nu după ce preţuiesc, ci 
după cit folosesc, virtutea să o facă din credință — 
fățărie. Toate acestea, la început, au crescut înce- 
tişor, înfrînate din cînd în cînd, pe urmă însă, după 
ce se molipsiră toţi ca de o năprasnică boliște, 
cetatea se prefăcu, și cîrmuirea ajunse, din dreaptă 
și bună, crudă şi de neîndurat. 

11 Ci, la început, mai mult decît lăcomia chinuia 
sufletele oamenilor ea le vițiu care, orișicum, e 
mai aproape de virtute. Într-adevăr, slava, cinstea, 
puterea, şi- o doresc deopotrivă de fierbinte și cel 
vrednic, și cel nevrednic, numai că unul silește 
spre ele pe calea cea dreaptă, iar celălalt, căruia îi 
lipsesc mijloacele cinstite, vrea să le apuce cu 
viclenii și strîmbătăți. Dimpotrivă, lăcomia poftește 
banul, pe care înțeleptul nu și l-a dorit niciodată; 
ca și cum le-ar năpădi cu o cumplită otravă, ea 
mișelește trupul și sufletul celor mai viteji; veșnic 
fără de sfîrșit, veșnic nesătulă, nimic, nici belșugul, 
nici sărăcia n-o potolesc. Iar după ce, cucerind cu 
armele puterea, Lucius Sylla dădu urmări grozave 
unor strălucite începuturi, se puseră toţi pe jafuri 
și tilhării ; unul rîvnea o casă, altul un ogor, birui- 
torii pierdură orice măsură și orice rușine, năpăs- 
tuindu-i pe concetăţenii lor cu cele mai grozave și 
sălbatice fărădelegi. Mai mult, ca să-și cîştige cre- 
dinţa ei, Lucius Sylla își ținea, împotriva obiceiului 
strămoșesc, oştirea din Asia în prea multă slobo- 

zenie și destrăbălare. Ţările molatice și dezmierdate 
mlădiară curind inimile tari ale ostașilor. Acolo a 
deprins pentru întîia oară armata poporului roman 
libovul 4 și petrecerea, acolo dragul de trupiști 5, de 
tablouri și de vase cizelate, acolo să le fure de la 
cetățeni și cetăţi, acolo să prade capiștile ô, acolo 
să spurce toate cele sfinte și lumești. Desigur că 
asemenea ostași, o dată ce-și însușiră biruinţa, nu 
mai lăsară învinșilor nimic. Traiul bun tulbură ade- 
sea și sufletele înţelepţilor. Şi atunci, cum să se fi 
înfrînat acești stricaţi în chiar mijlocul biruinţii 
lor ? 

12 Cînd bogăţia începu să fie o cinstire care, la 
rîndul ei, naște slavă, dregătorii, putere, virtutea 
începu să-și piardă din strălucire, sărăcia să fie 
socotită drept rușine, disprețul de avere drept rea- 
voință. Astfel, de pe urma bogățiilor, desfriul și 
totodată lăcomia și o nestăvilită trufie năpădiră 
tinerimea : apucau, risipeau, din al lor nu cruţau 
nimic, la al altuia rîvneau, rușinea și sfiala, cele 
dumnezeiești și cele lumești le aruncaseră de-a 
valma, fără pic de evlavie și cumpănă. Plătește 
osteneala ca, după ce ai cunoscut polăţile 7 și cona- 
cele noastre, înălțate ca niște adevărate orașe, să 
vezi și capiștile zgilor, clădite de strămoșii noștri, 
cei mai cucernici muritori. Într-adevăr, altarele zei- 
lor ei le împodobeau cu credinţa, căminele cu vred- 
nicia, iar dușmanilor nu le răpeau decît puterea de 
a face rău. Pe cînd, dimpotrivă, aceștia de azi, cei 
mai nevolnici dintre oameni, le smulg, cu preţul 
celor mai grele nelegiuiri, aliaților lor toate bunu- 
rile pe care vitejii  biruitori li le-au lăsat; ca și 
cum a făptui strimbătăţi ar fi într-adevăr singurul 
mijloc de a-ţi învedera puterea. 


* Libov : dragoste (trupească). 
5 Trupișite : statuia, 

" Capiște : templu. 

7 Polată : palat, 

13 Dar ce să mai pomenesc eu unele de necrezut 
pentru cine nu le-a văzut cu ochii lui: munţi mutaţi 
din loc, clădiri înălțate în mijlocul mărilor, de cîte 
o mină de cetățeni. Asemenea oameni își băteau 
parcă joc de avuţiile lor, căci, în loc să le folo- 
sească cinstit și 'cum se cade, se sileau să le risi- 
pească fără nici o rușine. Ci graba la spurcata îm- 
preunare, destrăbălarea pîntecelui și toate celelalte 
destrăbălări năpădiseră deopotrivă ; bărbaţii sg fă- 
cuseră niște paceavure, muierile preacurveau în 
văzul tuturor; pentru cele ale praznicului, cotro- 
ceau uscatul și apele ; dormeau înainte de a le veni 
somnul, nu aşteptau să li se facă foame, sau sete, 
sau frig, ci tuturor acestor nevoi firești le-o apucau 
înainte cu dezmierdat huzur. Acestea împingeau la 
fărădelegi tinerimea, care-și sleia avuţia părin- 
tească. Sufletul lor, nărăvit de stricăciuni, nu se 
mai descotorosea de patimi şi astfel se aruncau și 
mai adînc în viltoarea tuturor cîștigurilor și chel- 
tuielilor nesăbuite. 

14 Într-o cetate atît de mare și atît de stritată, 
Catilina își alcătui prea-lesne un adevărat alai din 
toate blestemăţiile și nemerniciile. Într-adevăr, toţi 
dezmăţaţii, toți curvarii, toţi craii de poduri, care, 
cu mîna, cu burta sau cu scîrbavnicul mădular, 
făcuseră puzderie, din averea părintească Și se în- 
glodaseră pînă în git în datorii ca să aştearnă mu- 
șamaua peste ticăloșiile și fărădelegile lor ; pe lingă 
ei, veniți din toată lumea, toți spărgătorii legilor 
dumnezeieşti și omenești, osîndiţi de judecată sau 
păscîndu-i frica de judecata isprăvilor lor ; apoi cei 
care, cu braţul sau cu limba, se hrăneau din sîngele 
cetățenilor şi din sperjur; în sfîrşit, toţi cei pe 
care-i muncea scîrba obștească, sărăcia lucie sau 
sufletul lor vinovat, iată cine erau soții lui Catilina 
și prietenii lui de taină. Dacă vreunul încă nepăcă- 
toșit se strecura în ceata lor, frecușul zilnic cu 


5 Cu mina: la jocul de zaruri, 

dînșii îl descînta şi pe el şi îl făcea curînd să le 
semene întocmai. Cel mai mult căuta să facă însă 
casă cu tinerii, ale căror inimi mlădii și lesne de 
viclenit se lăsau cucerite fără împotrivire. Într-ade- 
văr, înteţind la fiecare patima vîrstei lui, unuia îi 
hotrea ° tălaniţe, altuia îi cumpăra cîini şi cai, în- 
tr-un cuvînt, nu-și cruța nici cheltuiala, nici milo- 
sîrdia, pînă cînd nu și-i robea cu desăvirșire. Ştiu 
că au fost unii care ziceau că tinerimea care venea 
în casă la Catilina călca legile pudorii, dar zvonul 
acesta a ieşit mai curînd după urma celorlalte decît 
dintr-un fapt anume. 

15 Încă de cînd era flăcău, Catilina a făptuit nu- 
meroase nelegiuite spurcăciuni, cu o fecioară de 
neam mare, cu o preoteasă a Vestei +°, şi altele îm- 
potriva legilor omenești și dumnezeiești. În sfîrşit, 
s-a aprins de dragoste pentru Aurelia Orestilla, fe- 
meie la care, în afară de frumuseţea ei, nici un om 
de treabă n-a găsit vreodată ceva de laudă, și 
fiindcă, de frica unui fecior de-al lui, mărișor 
acuma, pe care-l avea dintr-o altă căsătorie, stătea 
la îndoială dacă să se mărite cu el, se ia de sigur 
că şi-a ucis fiul, golindu-și căminul pentru nele- 
giuita nuntă. Aceasta mi se pare a fi fost și pricina 
pentru care și-a grăbit isprava. Într-adevăr, inima 
lui necurată, învrăjbită și cu zeii, şi cu oamenii, 
nu-și mai găsea liniște nici în somn, nici în veghe, 
într-atita îl stăpinea cazna mustrărilor de cuget; 
Aşa se face că era vinăt la faţă, cu privirea rătă- 
cită, umbla'ba alergind, ba șovăind pe picioare, 
într-un cuvînt, vraiștea sufletească i se citea pe 
obraz și pe toată înfățișarea. 

16 Ci tinerimii, pe care, cum spuserăm mai sus, 
o ademenise, îi paradosea !! în tot chipul. meșteşu- 


* A hotzi: a 'practica proxenetismul, 

 Preoteasă a Vestei: fecioară care întreținea focul „sacru“ în tem- 
plu! Vestei, zeița căminului. E vorba de Fabia, sora Terentiei, soția lui 
Cicero, 

t A paradosi: a învăța ceva pe cineva, 

gurile răutăţilor. Dintre ei își alegea și le slujea și 
altora jurători strimbi și martori mincinoși, îi silea 
să socotească drept nimic credința, averea și. pri- 
mejdiile ; apoi, după ce le călca în picioare numele 
şi cugetul, le poruncea altele și mai grozave. Dacă, 
întîmplător, nu avea la îndemînă o pricină anume 
ca să făptuiască blestemăţii, atunci cu atit mai 
vîrtos hărţuia și ucidea vinovaţi și nevinovaţi, de- 
sigur ca nu cumva, trîndăvind, mîinile și inimile să 
înceapă a amorți; mai ales degeaba îi plăcea să-și 
desfășoare răutatea și cruzimea. Cu deplină cre- 
dinţă în asemenea prieteni și tovarăși și văzind 
totodată țara întreagă înglodată în datorii și pe cei 
mai mulți din ostașii lui Sylla aduși în sapă de 
lemn de risipa lor cea fără de îriu, amintindu-și de 
vechile lor prădăciuni și cugetind la război civil, 
Catilina făcu planul să răstoarne republica. În Italia 
nici o oştire ; Cneius Pompeius purta război la ca- 
pătul pămîntului ; el însuși năzuia în bună nădejde 
la consulat, Senatul n-avea nici urmă de bănuială: 
pretutindeni liniște şi pace, şi toate aceste împre- 
jurări îi erau prielnice lui Catilina, 

17 Așadar, în jurul calendelor!? de cireșar, în 
vremea consulilor Lucius Cezar 13 şi Caius Figulus 1%, 
îi cercetă întîi pe fiecare, însuflețindu-i pe unii, pe 
alții ispitindu-i; le arăta mijloacele lui, nepaza 
republicii și marile foloase ale răscoalei. După ce 
află cam tot ce dorea să știe, îi strînse laolaltă pe 
toţi, şi anume pe cei mai scăpătați și pe cei mai 
cutezători. Acolo se adunară senatorii Publius Len- 
tulus Sura, Publius Autronius, Lucius Cassius Lon- 


1 Calende : lunile aveau trei zile care purtau o denumire anume; 
calendele — prima zi a lunii; idele — ziua de 15 în martie, mai, iulie 
şi octombrie şi ziua de 13 în celelalte luni; nonele — a noua zi înainte 
de ide. 

13 Lucius Iulius Caesar : nepotul lui Caius Iulius Caesar. 
` M Caius Marcius Figulus: împreună cu precedentul, a fost conșul în 
anul 64 î.e.n. Citind o dată, romanii menționau întotdeauna numele celor 
doi consuli în funcție în anul respectiv, 

ginus, Caius Cethegus, Publius și Servius, feciorii 
lui Servius Sylla, Lucius Vargunteius, Quintus 
Annius, Marcus Porcius Laeca, Lucius Bestia, 
Quintus Curius ; afară de ei, cavalerii Marcus Ful- 
vius Nobilior, Lucius Statilius, Publius Gabinius 
Capito, Caius Cornelius și încă numeroși oameni 
de frunte din colonii și municipii 16. Mai erau și alți 
părtași la uneltire, dar mai pe ascuns; numeroși 
oameni de neam, pe care îi mina mai mult dorul de 
stăpînire decît sărăcia sau alte nevoi. Pe de altă 
parte, aproape întreaga tinerime, mai cu seamă cei 
de neam, era prielnică planurilor lui Catilina; 
acești flăcăi, care aveau de unde să trăiască în 
tihnă, în huzur și în dulceaţă, au dat deoparte te- 
meiul de dragul netemeiniciei și pacea de dragul 
războiului. Au fost chiar, în vremea aceea, unii 
care au crezut că Marcus Licinius Crassus !7 nu era 
străin de sfătuirile lor : deoarece Cneius Pompeius, 
pe care îl ura, se afla în fruntea unei puternice 
oștiri, iar fi plăcut să se ridice orice putere potriv- 
nică, încredințat de altminteri că, dacă uneltirea va 
izbîndi, îi va fi lesne să se înstăpînească el la con- 
ducere, | | 

18 Ci încă înainte de acestea, cîțiva oameni, 
printre care și Catilina, au lucrat de asemenea 
uneltire împotriva republicii ; voi înfățișa fapta lor 
cît mai aproape de adevăr. În vremea consulilor 
Lucius Tullus** și Marius Lepidus %, consulii de- 


15 Lucius Bestia : tribun al poporului în 121 î.e.n, își câștigase simpa- 
tiile nobilimii rechemînd pe P, Popilius din exilul unde-l trimisese Caius 
Grachus, 

*% Municipiu ; titlu dat orașelor supuse autorității Romei, care își păs- 
trau însă dreptul de a se administra singure, și ai căror locuitori eraw 
cetățeni romani, 

"1 Marcus Licinius Crassus: triumvir împreună cu Pompei și Cezar 
(60 i.e.n,), 

15, 0 Lucius Volcatius Tullus și Marcus Aemilius Lepidus: consuli în 
anul 66 î.e.n. 

signaţi 2 Publius Autronius și Publius Sylla fuseseră 
urmăriți și osîndiţi pentru a fi călcat legile electo- 
rale. Puțin mai tîrziu, Catilina, tras în judecată 
pentru hoţie din haznaua aliaţilor, fusese oprit să 
candideze la consulat, pe cuvînt că s-a înscris după 
legiuitul soroc., Era în vremea aceea un anume 
Cneius Piso, flăcău de neam, cutezător peste mă- 
sură, scăpătat și zurbagiu, pe care sărăcia și proas- 
tele lui nărăviri îl îndemnau să tulbure republica. 
Împărtășindu-i acestuia, pe la nonele?! lui undrea %, 
planul lor, Catilina şi Antonius se pregăteau ca, 
împreună cu dinsul, să ucidă în Capitoliu 3%, la ca- 
lendele lui ghenar?2f%, pe consulii Lucius Cotta %5 și 
Lucius Torquatus °’, apoi, punînd ei înșiși mîna pe 
fascii 27, să trimită pe Piso în fruntea unei oștiri să 
Scupe cele două Spanii 28. Dîndu-se însă de rostul 
unelţirii, hotărîră să mai amîne lovitura pînă la 
nonele lui făurar. Acum nu mai urzeau doar pieirea 
consulilor, ci aproape a întregului Senat. Și dacă, 
în faţa curiei 2, Catilina nu s-ar fi pripit să le dea 
tovarășilor săi semnul hotărît, atunci în ziua aceea 
s-ar fi săvîrşit cea mai grozavă fărădelege de cînd 
s-a întemeiat Roma. Dar fiindcă nu se adunase 
destul de mulţi uneltitori înarmați, această pripeală 
zădărnici întreaga izvodire, 

2 Consuli designaţi : consuli care aveau să intre în funcție în anul 
următor, 

21 None: vezi mai sus, nota 12, 

2 Undrea : decembrie, 

#3 Capitoliu ; una dintre cele șapte coline ale Romei, pe care era zidit 
templul lui Jupiter ; templul însuși. i 

z Calendele lui ghenar : ziua în care intrau consulii în funcție. 

252% Lucius Aurelius Cotta şi Lucius Manlius Torquatus : fuseseră aleși 
în locul lui Autronius şi P, Sylla, 

21 Fascii : mănunchi de nuiele de mesteacăn avînd legată la partea 
Superioară o secure și purtat, ca simbol al puterii, de lictorii care pre- 
cedau pe magistrați. 

zi Ceie două Spanii: Hispania citerior şi Hispania ulterior, cele două 
provincii spaniole din stînga și, respectiv, dreapta Ebrului. 

2 Curie : aici, locul unde se aduna Senatul. 

19 Mai tîrziu, Piso, pe atunci cvestor %, fu trimis 
pretor îi în Spania citerioară, cu sprijinul lui 
Crassus, care-l știa dușman de moarte lui Cneius 
Pompeius, De altminteri, nici Senatul nu s-a impo- 
trivit să i se dea provincia, fiindcă dorea ca un ase- 
menea spurcat să fie cît mai departe de ţară; tot- 
odată, numeroși oameni de seamă vedeau într-însul 
o strajă împotriva puterii lui Pompeius, care se 
făcuse înfricoşată. Dar în timpul unei călătorii în 
provincia lui, Piso fu ucis de niște călăreţi spanioli 
pe care îi avea în oștire. Sînt unii care zic așa, că 
acești barbari n-au mai putut răbda cîrmuirea lui 
cea strimbă, trufașă și crudă ; alții zic însă că acei 
călăreți, vechi și credincioși clienţi ai lui Cneius 
Pompeius, din porunca lui au tăbărit pe Piso, căci 
niciodată pînă atunci n-au făptuit spaniolii aseme- 
nea nelegiuire, deși pătimiseră destule de la nemila 
cîrmuitorilor. Noi vom părăsi această întrebare. 
Destul despre prima conjurație. 

20 Cind îi văzu adunaţi pe toţi cei pe care i-am 
pomenit mai sus, Catilina, deși pusese multe la cale 
cu fiecare din ei în parte, socoti, totuși, folositor 
să-i stringă laolaltă și să îndrepte către ei un cuvint 
de obște; îi luă deci deoparte în cel mai ascuns 
loc al casei și acolo, izgonind pe toți martorii, le 
vorbi cam aşa: 

„Dacă vitejia și credința voastră nu mi-ar fi bine 
cunoscute, împrejurarea s-ar arăta zadarnic priel- 
nică, zadarnic o mare nădejde, puterea însăși, s-ar 
afla în mîinile voastre, şi nici eu n-aş lăsa cele 
așezate pentru cele neașezate dacă aș fi înconjurat 
de niște fricoși și de niște nestatornici. Dar fiindcă 
adesea, și în vremuri de cumpănă, v-am cunoscut 
și strășnicia, și credința faţă de mine, inima mea a 


5 Cvesior ; magistrat însărcinat, la Roma sau în provincii cu admini- 
sirarea finanțelor, 

“1 Pretor: înalt magistrat, care urma în rang după consul, avind atri- 
buții judecătoreşti, 

cutezat cea mai măreață şi cea mai strălucită 
ispravă, mai ales după ce am priceput că binele și 
răul îl gîndiți cum însumi îl gîndesc: într-adevăr, 
a nutri aceleași rivne și aceleași scîrbe, iată care 
e tăria prieteniei. 

Planurile pe care le-am frămîntat în mintea mea 
le-aţi mai auzit, fiecare în parte, Simt însă pe zi ce 
trece cum mi se aprinde mai năprasnic inima cînd 
mă gîndesc ce soartă ni se pregătește dacă nu vom 
scutura noi înșine robia. Într-adevăr, de cînd pu- 
terea republicii a căzut, de cînd o stăpinește și o 
asuprește o mînă de oameni, lor şi numai lor le 
sînt tributari regii și tetrarhii %?, lor și numai lor le 
plătesc biruri noroade și naţiuni; noi, ceștelalți, 
viteji, harnici, de neam sau nu, am ajuns o turmă 
fără nici o trecere, fără nici o putere, slugi prea- 
plecate la unii pe care, dacă republica ar fi zdra- 
vănă, i-am face să ne știe de frică. Astfel toată tre- 
cerea, toată puterea, toate dregătoriile şi toate bo- 
găţiile sînt ale lor sau ale cui poftescei; nouă 
ne-au lăsat judecăţile, înfrîngerile, osîndele, sărăcia 
lucie. Pînă cînd vom mai răbda toate acestea, voi- 
nicilor ? Nu-i, oare, mai de preţ să mori cu vitejie 
decît să-ţi irosești în necinste o viaţă ticăloasă și 
mișelnică, în care n-ai fost decît bătaia de joc a 
trufiei altora ? Adevăr adevărat, mă jur pe cer și 
pe pămînt, biruinţa e în mîinile noastre ; vîrsta mi-e 
plină de vlagă, inima vajnică ; ei, dimpotrivă, sînt 
matufi 3 de tot, de ani și de huzur. Noi să purcedem 
numai, că mai departe treaba va merge singură ca 
pe roate. Poate, oare, un muritor cu inimă de bărbat 
într-însul să rabde ca pe ei să-i copleșească bogă- 
țiile, pe care le azvirlă ridicînd clădiri în mijlocul 
mărilor sau prăâvălind munţii din loc, cînd nouă ne 
lipsesc și cele spre fiinţă ? Ei să-și înalțe una după 
alta cite două sau mai multe case, cînd noi n-avem 


3: Tetrarh ; titlu dat suveranilor din Armenia și Iudeea. 
33 Matul : senil, 

nicăieri nici vatră? Degeaba tot cumpără la ta- 
blouri, la statui sau la vase cizelate, degeaba dă- 
rimă case nou-nouţe și-și fac altele în loc, degeaba, 
în sfîrșit, își hărțuie și-și pun la cazne averea, că 
nu pot, cu tot dezmăţul lor, s-o dovedească. Iară 
noi ? Acasă sărăcia, afară datoriile ; rău acum, mał 
rele gînduri pentru de-acum înainte ; într-un cuvint, 
ce altceva ne rămîne decit un biet suflet chinuit € 
Deșteptaţi-vă dară ! Iat-o, iat-o, libertatea, pe care 
de-atita vreme și-atit de fierbinte o rivniţi, iată și 
bogăţiile, cinstirile și slava, le puteţi vedea cu 
ochii voştri. Sînt răsplăţile pe care soarta le hără- 
zește biruitorilor. Împrejurarea, prilejul, primejdiile 
voastre și sărăcia, măreţele trofee ale luptei, toate 
acestea vă îndeamnă la faptă mai mult decît cuvin- 
tarea mea. Folosiţi-vă de mine ca general sau ca 
ostaș, mintea și braţul meu sînt ale voastre. Aceste 
planuri le voi împlini, cum trag nădejde, împreună 
cu voi, cînd voi fi consul; afară doar dacă nu 
cumva inima mă minte, și vouă vă place mai bine 
să fiți robi decît stăpîni.“ 

21 După ce ascultară cuvîntarea, acești oameni, 
îmbelșugaţi cu toate relele, dar lipsiţi de orice 
avere și nădejde, cărora zurba singură li se părea 
îndestulătoare plată, cerură totuși, cîţiva din ei, să 
li se amănunţească tocmeala războiului, să li ṣe 
arate ce foloase vor dobindi de pe urma luptei, și 
care anume erau mijloacele și planurile de viitor. 
Atunci. Catilina le făgădui schimbarea condicilor 34, 
proscrierea 55 bogațţilor, dregătorii lumești şi bise- 
ricești, pradă și toate cele pe care le dă războiul și 
bunul-plac al biruitorilor ; afară de aceasta le arată 


“u Schimbarea condicilor : a registrelor de socoteli, deci anularea dato- 
iilor vechi, , 

5 Proscriere : punere în afară de lege sau osîndă la moarte cu con- 
fiscarea averii, fără altă formă de judecată decit înscrierea pe un afiș 
a celui condamnat; condamnarea putea fi executată de oricine îl întil- 
nea pe condamnat, 

că Piso în Spania citerioară şi în Mauretania %, 
Publius Sittius Nucerinus % în fruntea unei oștiri 
sint părtași la sfatul lui ; că bunul lui prieten, Caius 
Antonius 58, încolțit acum de toate nevoile, candi- 
dează la consulat și că trage nădejde să-l aibă 
coleg ; de îndată ce vor fi consuli amindoi, va da 
semn să se treacă la fapte. O dată cu aceste făgă- 
duieli, acoperea de blesteme pe toți oamenii de 
treabă și-i lăuda pe ai săi, spunîndu-i fiecăruia pe 
nume: unuia îi amintea sărăcia, altuia poftele, 
unora, judecățţile și ocara ce-i piîndește, multora, 
biruinţa lui Sylla și prada pe care au avut-o. Cînd 
îi văzu pe toţi cu inimile înflăcărate, îi mai în- 
demnă să aibă grijă de candidatura lui şi sparse 
adunarea. 


55 Mauretania : regiune în Africa de Nord, la est de Numidia, 

% Publius Sittius : originar din Nuceria (oraș în Campania), fugise în 
Mauretania ca să scape de creditori, 

5 Caius Antonius Hybrida : fiul celebrului orator Antonius. Exclus din 
Senat, și apoi reprimit, fusese pretor în 66 î.e.n. şi avea să fie consul 
în 63 î.e.n. 


48—55. 


Soarta complicilor lui Catilina care fuse- 

seră arestaţi. Dezbaterile din Senat. Susţi- 

nerile lui Cezar și ale lui Cato din Utica. 
Execuția conspiratorilor. 


48 Descoperindu-se, într-acestea, conjurația t, 
prostimea, care, de dragul noului, fusese mai mult 
decît prielnică războiului, își schimbă gîndul din- 
tr-o dată și, blestemiîndu-l pe Catilina, începu să-l 
ridice în slavă pe Cicero: se bucurau și se vese- 
leau, de parcă i-ar fi slobozit din robie. Căci de la 
toate relele războiului ei așteptau pradă, și nu pa- 
gube, iar pîrjolul cel năprasnic și necruţător îi lo- 
vise cu deosebire, ca pe unii care n-aveau altă 
avere decit mica lor gospodărie și hainele de pe 
dinșii. 

A doua zi fusese adus în fața Senatului un oare- 
care Lucius Tarquinius, despre care ziceau că ple- 
case la Catilina și că l-au prins pe drum. Făgăduind 
el să dea, dacă i se asigură iertarea, amănunte des- 
pre uneltire și poruncindu-i consulul să spună ce 
știe, aduse Senatului cam aceleași informații ca și 
Volturcius ? despre cei care puseseră focul, despre 
măcelărirea. oamenilor de treabă, despre drumul 
răsculaților è ; adăugă pe deasupra că Marcus Cras- 


1 Descoperindu-se,., conjurația : Catilina fugise în Etruria, lăsînd în 
locul lui pe Publius Cornelius Lentulus. Conjuraţii intrară în tratative cu 
solii poporului galic și ai allobrogilor, care se aflau la Roma, și le făgăduiră 
o bună răsplată dacă îi vor ajuta; aceştia însă destăinuiră totul lui 
Cicero (investit cu puteri excepționale) care-i arestă pe principalii mem- 
bri ai conspirației, 

? Titus Volturcius : trimis cu scrisori și comunicări la Catilina, în Etru- 
ria, a fost arestat înainte de a pleca și a destăinuit totul. 

3 Drumul răsculaților ; marşul lor din Etruria spre Roma. 

sus îl trimisese la Catilina, ca să-i spună să nu se 
înspăimînte de poprirea lui Lentulus, Cethegus + și 
a celorlalți părtași ai uneltirii, ci, dimpotrivă, să 
pornească cu atit mai vîrtos asupra Romei, spre a 
îmibbărbăta inimile celorlalți și spre a-i mintui de 
primejdie pe cei închiși. 

Cind rosti Tarquinius numele lui Crassus, băr- 
bat de neam mare şi vestit, foarte bogat și cu o 
uriașă trecere, unii nu voiră să creadă că e ade- 
vărat, iar ceilalți, deși socoteau că lucrul e cu pu- 
tință, erau de părere că într-o împrejurare atit de 
gravă, un bărbat atit de puternic şi căruia atiţia 
îi erau îndatoraţi de pe urma a fel de fel de dara- 
veri personale, trebuie mai curînd cruțat decit stir- 
nit, şi strigară cu toţii că martorul e mincinos şi 
că afacerea trebuie adusă în fața Senatului. Aşa- 
dar Senatul, în plenul lui şi sub președinția lui Ci- 
cero, hotărî că, mărturia vädindu-se mincinoasă, 
martorul cată să fie pus în fiare și să fie oprit de 
a mai face alte declarații afară de numele celui 
care l-a îndemnat să spună o minciună atit de sfrun- 
tată, - 

Au fost pe atunci unii care au crezut că pira a 
urzit-o Publius Autronius pentru. ca, amestecîndu-l. 
pe Crassus, acesta, cu trecerea lui, să-i ocrotească. 
și pe ceilalți aflaţi în primejdia judecății. Alţii zi- 
ceau că Tarquinius fusese pus la cale de Cicero 
pentru ca nu cumva Crassus să tulbure republica 
luînd, ca de obicei, apărarea ticăloşilor. Eu însumi 
l-am auzit mai tirziu pe Crassus spunînd sus și tare 
că această cruntă ocară i-a fost adusă de Cicero. 

49 Dar tot atunci, Quintus Catulus” şi Caius 
Piso ê nu putură, nici cu rugămințile, nici cu făgă- 

1 Caius Cethegus : unul dintre conducătorii conspirației. 

5 Q. Lutatius Catulus : consul în 78 î.e.n. și cenzor în 65 î.e.n. În 62 
î.e.n, candidase la titlul de pontifex maximus şi fusese învins de Cezar. 

€ C. Calpurnius Piso : consul în 67 fen., și fost guvernator al Galiei 


Narbouneze. La începutul acestui an Cezar îl învinuise de delapidare: de 
bani publici şi Cicero îl apăráse. 

duielile și nici cu banii, să-l înduplece pe Cicero 
ca, fie cu ajutorul allobrogilor 7, fie cu al oricărui 
alt piriș, să-l amestece în chip mincinos și pe Ca- 
ius Cezar în uneltire. Amiîndoi nutreau, într-ade- 
văr, o cruntă dușmănie împotriva lui: Piso, pentru 
că, într-o judecată de hoţie din hazna, fusese în- 
vinuit de Cezar că a executat pe nedrept un om 
din Galia transpadană 8 ; Catulus, cu o ură nestinsă 
de cînd cu candidatura la pontificat, pentru că fu- 
sese, el, om bătrîn şi încărcat de cinste, înfrînt de 
un tinerel ca Cezar. Şi vremea părea foarte cu pri- 
lej, căci Cezar, deosebit de damic îm viaţa de toate 
zilele şi de mărinimosscu jocurile publice, era da- 
tor o sumedenie de bani. Neputîndu-l însă îndu- 
pleca pe consul la o asemenea mirșăvie, Piso și 
Cato au început să umble fiecare de colo pînă colo, 
răspîndind tot felul de clevetiri, pe care cică. le-ar 
fi aflat de la Volturcius și de la allobrogi, și atita 
ciudă au stirnit împotriva lui, încît cutare cavaleri 
romani care făceau de strajă cu armele în jurul 
templului Comcordiei °’, împinși fie de mărimea pri- 
mejdiei, fie de un imbold de-o clipă de a-și vădi 
cu cît mai multă strălucire dragostea de ţară, îl 
amenimțară cu săbiile pe Cezar cînd ieșea din Se- 
mat. 

50 În timp ce se petrec acestea în Senat și după 
ce fură răsplătiți solii allobrogilor și Titus Voltur- 
cius, ale căror mărturii se dovediseră întemeiate, 
liberţii și cîțiva clienţi de-ai lui Lentulus băteau 
fiecare drumurile, ispitind pe lucrători și pe robi 
să vină să-l răpească ; alții umblau după căpitanii 
de cete, care aveau meserie să facă zurbale pe bani. 
Pe de altă parte, Cethegus trimitea la sclavii și 
liberţii lui, unul și unul, meşteri la toate bleste- 

T Allobrogii ; vezi mai sus, nota f, 


» Transpadană : din stînga fluviului Padus. 
? Concordia ; zeița bunei-înţelegeri. 

mäățiile, rugîndu-i să pună mîna pe arme și să dea 
toți gramadă năvală la el. 

Consulul, aflind ce se urzește, își rînduieşte tru- 
pele după porunca împrejurării și a ceasului ace- 
luia şi, adunînd Senatul, cere să arate ce porun- 
ceşte să se facă cu prinșii. Ci cu puţin înainte, Se- 
natul, în plenul lui, îi arătase uneltitori împotriva 
republicii. Atunci Decius Iunius Silanus, pus cel 
dintii să-și dea părerea, fiind pe atunci consul de- 
signat, propune ica tuturor celor închiși și afară de 
ei lui Lucius Cassius 1%, lui Publius Furius, lui Pub- 
lius Umbrenus 11, lui Quintus Annius, dacă vor fi 
prinși, să li se dea cea mai grea osîndă ; apoi însă, 
mișcat de cuvintarea lui Caius Cezar, zice că se 
dă la părerea lui Tiberius Nero *, ca hotărîrea să 
se amine pînă cînd se va mai întări paza. Dar cînd 
veni rîndul lui Cezar și consulul îl rugă să-și spună 
părerea, el rosti cam aceste cuvinte : 

51 „Oricine chibzuieşște, o, senatori, despre o pri- 
cină îndoielnică, trebuie să fie slobod de ură, de 
părtinire, de miînie și chiar de milostenie. Mintea 
deosebește anevoie adevărul cînd aceste senti- 
mente îl învăluie și nimeni m-a slujit vreodată şi 
patimilor, și trebuinţelor sale. Dacă ţi-o strunești, 
judecata e tare; dacă o stăpînește, patima o su- 
pune, și gindirea nu mai are nici o tărie. Aș putea, 
O, senatori, să dau o mulţime de pilde de regi și 
noroade care au făcut greșeli, lăsîndu-se îurați de 
mînie sau de milostenie. Îmi place însă mai bine 
să spun ce au făcut drept și înțelept strămoșii noş- 
tri, care şi-au înfrint patimile sufletelor lor. 

În războiul macedonean 13, pe care l-am purtat 

1 Lucius Cassius Longinus, Publius Furius, Quintus Annius: fruntași 
ai conspirației, j | 

1 Publius Umbrenus : libert, părtaş al conspirației, mijlocise înţe- 
legerea cu allobrogii, 

12 Tiberius Claudius Nero : străbunicul împăratului Tiberiu. 

13 Războiul macedonean : a luat sfîrşit în anul 168 f.e.n, prin victorie 


de la Pydna repurtată de oștile comandate de generalul Paulus-Emilius 
asupra oşiilor regelui Perseus. 

impotriva regelui Perseus, Rhodos, cetate mare și 
bogată, care-și datora sporul poporului roman, ne-a 
fost necredincioasă și potrivnică. Dar cînd, după 
ce a stat războiul, au khibzuit despre ea, strămoşii 
noştri, ca să nu se poată spune că au pomit război 
impotrivă-i mai mult de dragul bogățiilor ei decît 
din pricina trădării, au cruţat-o. Tot astfel, în toate 
războaiele punice, deși cartaginezii au făptuit, atît 
în răgazurile luptei, cît şi în deplină pace, nume- 
roase nelegiuiri, totuși strămoșii noştri nu le-au: 
plătit niciodată asemenea 14, chiar cînd au avut pri- 
lejul : grija. lor era să-și păstreze vaza și nu să se 
folosească de asprimea legilor. Așijderea şi voi, o, 
senatori, trebuie să îngrijiţi să nu preţuiască nele- 
giuirea lui Publius Lentulus şi a celorlalţi mai mult 
decît vaza voastră, şi sfetnic să fie nu mînia, ci 
bunul vostru nume. Într-adevăr, dacă se poate găsi 
o pedeapsă pe potriva faptelor, încuviințez și eu 
măsura cea nouă; dar dacă nemăsurata lor nele- 
giuire depășește orice închipuire, socotesc că tre- 
buie să ne mărginim la litera legii. Cei mai mulţi 
dintr-aceia care și-au spus înaintea mea părerea 
au jelit cu dichis și cu artă nenorocirea ce paşte 
republica. Au înșirat una cîte una grozăviile răz- 
boiului și pătimirile învinșilor : răpiri de fecioare și 
de băieţi, copii smulși din braţele părinților, mume 
de familie nevoite să rabde toate poftele biruitori- 
lor, temple și cămine prădate, omoruri și pîrjoluri, 
tot locul copleșit de silnicia armelor de stirvuri, de 
singe și de lacrimi. Dar, pe zeii nemuritori, unde 
băteau aceste cuvîntări ? Să vă umple, oare, de ură 
împotriva uneltirii ? Ei da, desigur, unul pe care nu 
l-a mișcat trăirea acestor sălbăticii o să fie zguduit 
de o cuvintare! Nu-i aşa; nici unui muritor nui 
se par puţine suferinţele lui: mulţi chiar le soco- 


u Nu le-au plătii niciodată asemenea: în realitate cele trei războaie 
împotriva cartaginezilor (264-241 ; 219-201; 149-146) s-au încheiat cu 
nimicirea Cartaginei de către romani. 

tesc mai grele decît sînt. Dar nu aceleași sînt, o, 
senatori, și libertățile tuturora. Dacă pe unul care 
îşi duce zilele în umbră minia îl împinge să facă 
vreo greşeală, puțini O ştiu ; renumele fiecăruia e 
pe măsura locului său în lume; dar faptele celor 
care, învestiți cy o înaltă dregătorie, trăiesc pe 
culmile vieţii, toată suflarea le cunoaşte. Astfel, 
pe cît e de înalt locul, pe atît mai puţine sînt liber- 
tăţile. Aici nu e îngăduită nici părtinirea, nici ura, 
dar cel mai puţin îngăduită e mînia. Căci ceea ce la 
alții se socoate mînie, este, la cei aflători la putere, 
numită trufie şi cruzime. 

Eu sînt sigur, o, senatori, ică nici o caznă nu e 
destul de grea pentru fărădelegile acestora. Dar oa- 
menii își aduc de obicei aminte numai de cele de 
pe urmă, uitînd fărădelegile nemernicilor și nemai- 
vorbind decît despre osîndă, dacă a fost cît de cît 
prea aspră. 

Știu că cele spuse de Decius Silanus, bărbat pu- 
temic și viteaz, au fost spuse din dragoste de ţară 
și că într-o pricină atît de gravă nu l-a îndemnat 
nici hatirul, nici vrăjmăşia ; îi cunosc firea și cum- 
pătul. Totuși, moţiunea lui mi se pare nu cumplită 
— căci ce ar putea fi cumplit față de asemenea 
oameni ? — dar străină de rînduiala cîrmuirii noas- 
tre, | 

Sau spaima, sau grozăvia fărădelegii te-a adus, 
Silane, pe tine, consul designat, să propui o osîndă 
nescrisă în pravilă. Despre spaimă e de prisos să 
mai vorbim, mai ales acum, cînd, prin grija strălu- 
citului bărbat care e consulul nostru, atitea trupe 
se află sub arme. Iar despre osîndă pot să spun 
drept adevărul adevărat : în jale și durere, moartea 
nu este o pedeapsă, ci odihna tuturor caznelor, ea 
alină toate răutăţile vieţii — dincolo nu mai e 
bucurie și mici întristare. 

Ci pe zeii nemuritori, de ce în moţiunea ta n-ai 
adăugat să fie mai întîi certaţi și cu vergile ? Oare 

fiindcă legea Porcia 15 o opreşte? Dar și alte legi 
poruncesc asemenea ca cetățenilor osîndiţi să nu 
li se ia viaţa, ci să li se îngăduie surghiunul. Sau, 
oare, fiindcă e mai greu să fii biciuit decit să fii 
ucis ? Dar ce poate fi prea aspru: sau prea greu 
impotriva unor oameni dovediţi de asemenea fără- 
delegi ? Și dacă, dimpotrivă, ai făcut-o fiindcă pe- 
deapsa ar fi prea blîndă, cuvine-se, oare, să păzim 
legea în micile ei amănunte și s-o nesocotim în ce 
are 'ea mai însemnat ? 

Dar, se va putea spune, cine va mustra o hotă- 
rire luată împotriva dușmanilor republicii ? Ei bine, 
împrejurările, vremea și norocul, ale căror toane 
cîrmuiesc neamurile! Vinovaţii își vor fi meritat 
soarta, întîimple-se ce s-o întîmpla, însă voi, o, se- 
natori, luaţi seama că hotăriţi şi pentru alți învi- 
nuiți. Măsurile neobișnuite au ieșit întotdeauna din 
bune îndemnuri, însă cînd puterea a încăput pe 
mîna unor mepricepuţi sau a unora mai puţin cin- 
stiți, aceste pedepse pilduitoare s-au răsfrint, de la 
cei vrednici să le îndure, asupra altora care nu erau 
vrednici de atîta ocară. 

Lacedemonienii puseră atenienilor înfrinţi trei- 
zeci de bărbaţi 16 care să le cîrmuiaskcă republica, 
Aceștia începură să ucidă fără judecată o seamă de 
ticăloși, urîţi de toată lumea. La care norodul se 
înveseli, zicînd că s-a făcut dreptate. Mai tîrziu 
însă, cînd începu sä domnească tot mai mult bunul- 
plac, se apucară să ucidă de-a valma, după cheful 
lor, vinovați și nevinovaţi, umplindu-i şi pe toţi 
ceilalți de spaimă: astfel cetatea cea asuprită se 
căi amar de nebuneasca ei bucurie. 


15 Legea Porcia: confirma o străveche lege, potrivit căreia un cetă- 
tean roman nu putea fi nici biciuit, nici osîndit la moarte. 

16 Treizeci de bărbați : cei treizeci de tirani care au cîrmuit Atena 
după ce generalul spartan Lysandru i-a biruit pe atenieni la Algos Pota- 
mos (405 î.en), a 

În zilele noastre, cînd Sylla biruitor ucise pe Da- 
masippus 17 și pe ceilalți care se umflaseră din ne- 
norocirile republicii, cine n-a lăudat aceste măsuri? 
După dreptate, ziceau toți, au pierit acești nelegiu- 
iți, acești pescuitori în apă tulbure, care veșnic 
zguduiau republica cu. răzvrătirile lor. Ci mare pa- 
toste ni s-a tras de aici ; căci oricine rivnea o casă 
sau un conac, ba chiar cratita sau haina altuia, nu 
se lăsa. pînă nu-l trecea pe lista proscrișilor. Ast- 
fel toţi cei care s-au bucurat de moartea lui Dama- 
sippus au fost și ei curînd tirîți la același loc de 
osîndă, iar măcelul n-a luat sfîrșit pînă cînd Sylla 
nu i-a îmbuibat cu averi pe toți ai lui, 

Nu mă tem, fireşte, că asemenea rele ne-ar putea 
veni şi nouă, nici de la Marcus Tullius 16, nici de 
la vremea noastră ; dar într-un stat cu viață înde- 
lungată, numeroase și felurite sînt suietele oame- 
nilor. S-ar putea ca mîine, sub un alt consul, avînd 
şi el o oştire pe mînă, să luăm drept adevărată cine 
ştie ce închipuire ; și cînd, atunci, după pilda aces- 
tui decret al Senatului consulul va scoate și el sa- 
bia dim teacă, cine-i va mai pune stavilă, cine îl va 
mai potoli ? 

Strămoșilor noștri, o, senatori, nu le-a lipsit nici- 
odată nici chibzuinţa, nici îndrăzneala ; totuși mîn- 
dria nu-i împiedica să-și însușească așezămintele 
străinilor dacă le găseau cît de cît folositoare. De 
la samniţi 1? au luat tot felul de arme de apărare 
și de atac, de la etrusci % aproape toate însemnele 
magistraților ; într-un cuvînt, tot ce li se părea 
potrivit, oriunde, la un aliat sau la un dușman, ră- 
sădeau, cu cea mai mare grijă, acasă la ei, plă- 

17 Lucius Damasippus : pretor urban în 82 î.e.n.; răpusese numeroși 
senatori partizani ai lui Sylla, printre care și pe marele pontif Q. My- 
cius Scaevola, 

35 Marcus Tullius : e vorba de Cicero, 

1% Samniţi : locuitori din: Samnium, regiune din vechea Italie, cucerită 
de romani în 290 î.e.n. 


z0 Etrusci : locuitori din Etruria, regiune din vechea Italie, cuceriţă de 
romani în 283 î.e.n. 

cîndu-le mai bine să urmeze cele bune decit să le 
pizmuiască. Dar tot pe atunci, după un obicei adus 
din Grecia, îi certau cu vergile pe cetăţeni și nu 
dădeau osindiților pedeapsa cea mai de pe urmă, 
Cind republica se mări și, înmulțindu-se cetățenii, 
clicile se făcură atotputernice, fură năpăstuiți ne- 
vinovatii și se făptuiră numeroase samavolnicii ; 
atunci se dădu legea Porcia și altele asemenea, legi 
prin care li se îngăduia celor osîndiți să ia calea 
surghiunului, 

Acesta este, cred eu, cel mai de seamă și cel 
dintîi cuvînt pentru care trebuie să ne ferim de a 
hotărî peste litera legii ; acei care, cu atît de ne- 
însemnate mijloace, au făurit o împărăție atît de 
puternică aveau, fără îndoială, mai multă virtute 
și mai multă minte decit noi, care abia sîntem în 
stare să păstrăm o atît de temeinică agonisită. 

Ce-aș pofti eu adică ? Să-i slobozim pe cei În- 
chiși și să îngroșşăm cetele lui Catilina ? Nicidecum. 
Propun să li se confiște averea, iar pe ei să-i trimi- 
tem în fiare în municipiile cele mai bine întărite ; 
nimeni să nu mai aducă niciodată pricina lor nici 
înaintea Senatului, nici înaintea poporului; alt- 
minteri cine va face, Senatul să-l declare dușman 
al republicii și al vieţii tuturor.“ 

52 Cînd Cezar puse capăt cuvintării sale, senatorii 
începură să schimbe cîte o vorbă, arătîndu-și în- 
cuviințarea pentru una sau alta dintre părerile ros- 
tite, Iar Marcus Porcius Cato 21, cînd îi veni rîndul, 
cuvintă cam așa: 

„Cu totul altfel gindesc eu, o, senatori, cînd pri- 
vesc la această vreme de primejdie și cind cuget în 
sinea mea la cîteva dintre propunerile ce s-au făcut 
aici. După cîte am băgat de seamă, s-a vorbit des- 
pre osinda cuvenită unora care au pornit război 
împotriva moșiei, împotriva părinților lr, împo- 

>! Marcus Porciuis Cato: (93-46) cunoscut sub numele de Cato sia 
Utica, era pe atunci tribun designat, 

triva altarelor lor, împotriva căminelor lor; ade- 
vărata stare a lucrurilor ne îndeamnă însă să ne 
păzim de ei în loc să ţinem sfat cum să-i pedepsim. 
Alte vătămări se pot, într-adevăr, urmări numai 
după ce s-au înfăptuit, acestea însă, dacă nu iei 
seama. să le întimpini, degeaba mai alergi pe urmă 
la judecăţi : după ce s-a cucerit orașul, s-a mîntuit 
cu cei învinși. l 

Dar, pe zeii nemuritori, vă chem pe voi care ați 
pus intotdeauna casele, conacele, trupiștile, cadrele 
voastre mai presus decît republica : dacă, oricum 
ar fi ele, vreți să păstraţi aceste bunuri pe care 
atita le îndrăgiţi, dacă vreţi să vă bucurati în tihnă 
de dulceţile voastre, deșteptați-vă odată și vegheaţi 
asupra republicii. Nu e vorba acum de biruri și 
dări, nici de jigniri aduse aliaţilor; e în cumpănă 
chiar libertatea, chiar viața noastră. 

Adesea am ţinut, o, senatori, lungi cuvîntări în 
această aGunare ; adesea m-am plins de desfriul şi 
lăcomia cetăţenilor noștri, și mulţi dușmani mi-am 
făcut în felul acesta. Eu, care nu mi-am iertat nici- 
odată nici o greșeală, fie a trupului, fie a minţii, nu 
pot lesne cruța nelegiuitele pofte ale altora. Voi 
nesocoteaţi mustrările mele, dar republica era pu- 
ternică, bunăstarea ei răbda nepăsarea voastră. 
Acum însă nu mai e vorba dacă să trăim drept ori 
strimb, dacă sau cît de mare să fie puterea repu- 
blicii, ci dacă, bune, rele, toate ale noastre ne vor 
răminea sau vor cădea, cu noi cu tot, în mîna duș- 
mamnilor. Și mai vine nu ştiu Cine să-mi vorbească 
de blindeţe și de milă! Am pierdut, zău, de mult 
înțelesul cuvintelor : risipa cu banii altuia se nu- 
mește dărnicie, 'cutezanța nelegiuită — vitejie ; de 
aceea se află republica pe marginea prăpastiei. 

Bine, să fim dară, de vreme ce așa mi-e firea, 
mărinimoși .cu avutul aliaţilor. și milostivi cu hoţii 
vistieriei ; dar să nu fim darnici cu sîngele nostru 
şi să nu prăpădim pe toţi cetățenii cinstiţi de dra- 
gul de a cruța cîţiva tilhari. 

Frumos şi măiestrit a vorbit adineauri C., Cezar 
în această adunare ; el socoate, pasămite, neade- 
vărate cele ce se povestesc despre celălalt tărim, 
că răii stau pe osebite căi de ale bunilor, în locuri 
întunecate, aspre, uriîte și grozave. Este așadar de 
părere să se confiște averea. făptașilor, iar ei să fie 
întemnițați prin municipii, temându-se, desigur, ca 
nu cumva, rămînînd aceștia la Roma, să fie răpiți 
cu sila de tovarășii lor sau de vreo ceată de năi- 
miți. Ca şi cum răi și tîlhari nu s-ar găsi, într-ade- 
văr, decit la Roma, şi nu în toată Italia, ca și cum 
cutezanța nelegiuită n-ar fi mai de temut acolo 
unde puterea de pază e mai mică ! lată de ce socot 
eu că această măsură este deșartă dacă Cezar are 
vreo temere din partea lor; dacă, dimpotrivă, în 
mijlocul spaimei generale, singur el nu se teme de 
nimic, atunci cu atit mai vîrtos avem, pare-mi-se, 
a ne teme și eu, și voi toţi. Așadar, cînd veţi hotărî 
soarta lui Publius Lentulus și a celorlalți, să fiți 
bine încredinţaţi că o dată cu ei hotăriîţi și soarta 
oștilor lui Catilina și a tuturor uneltitorilor. Cu cât 
veţi fi mai hotăriîţi, cu atît va scădea inima În ei; 
dacă vă vor vedea cît de cît şovăielnici, vor da toți 
năvală, plini de o sălbatică hotărire. 

Să nu vă închipuiți că strămoșii noștri au făurit 
o republică puternică dintr-un stat marunt cu pu- 
terea armelor. Dacă ar fi așa, noi am stăpîni azi 
o țară mult mai frumoasă, fiindcă avem mai mulţi 
aliați și cetățeni, mai mulţi cai și arme decît aveau 
ei. Dar măreţia lor a avut alte temeiuri, care nouă 
ne lipsesc cu desăvirşire : înăuntru munca, în afară 
o dreaptă cîrmuire, în judecată un cuget liber, nu 
frînt de păcate și patimi. În locul acestora, noi 
avem desfriul și iubirea de arginţi, sărăcia vistie- 
riei și belșugul inșilor. Proslăvim bogăţia şi ne lä- 
făim trîndăvind. Nu facem nici o deosebire între 
buni și răi, intriga apucă toate răsplăţile datorate 
virtuţii. Nici o mirare : fiecare dintre noi nt se gîn- 
dește decit la el, acasă sinteţi robii plăcerilor, aici 

ai banului și ai hatirurilor ; iată de unde vine cu- 
tezanţa de a ataca o republică rămasă de izbeliște. 

Dar trec peste acestea. Cetăţeni de cel mai bun 
neam au uneltit pirjolul republicii, au chemat la 
război pe gali, pe cei mai crînceni dușmani ai nu- 
melui de roman, căpetenia dușmanilor se află cu 
oștirea lui asupra capului nostru. Și voi staţi și vă 
gindiţi ce să faceţi cu dușmanul prins între zidurile 
Cetăţii ? 

Aveţi milă, iată ce vă sfătuiesc | Rivna i-a minat 
pe bieţii tineri în păcat | Ba chiar daţi-le drumul cu 
armele la ei! Luaţi seama, numai, ca nu cumva, 
dacă vor pune mîna pe arme, astă blindeţe și milă 
a voastră să nu ducă la prăpăd ! Situaţia e, într-ade- 
văr, foarte grea, dar vouă, pasămite, nu vă e frică, 
Ba, dimpotrivă, vi-e o frică de moarte. Numai că, 
dim nepăsare și din bicisnicie sufletească, tărăgă- 
naţi acăstindu-vă unul pe altul, încrezători de bună 
seamă în zeii nemuritori, care de atitea ori au min- 
tuit această republică dim cele mai grele primejdii. 
Ajutorul zeilor nu se dobindește cu rugăciuni și 
cu milogeli muierești: vegheaţi, treceţi la fapte, 
judecaţi cum trebuie, și toate vor înflori. Cind te-ai 
lăsat pradă nepăsării şi netrebniciei, zadarnic îi vei 
implora pe zei: îi vei găsi miînioși și ameninţători. 

La strămoșii noștri, în războiul cu galii, Aulus 
Manlius Torquatus 2? l-a dat morţii pe fiul lui pen- 
tru că pornise la luptă impotriva poruncii; astfel 
alesul tînăr a plătit cu viața memăsurata lui vitejie. 
Și voi staţi la îndoială ce să hotăriţi cu cei mai 
cruzi dintre paricizi ? Desigur, toată viața lor de 
pînă acum se împotrivește nelegiuirii făptuite. De- 
sigur, cruțați vrednicia lui Lentulus dacă, de dra- 
gul rușinii, al bunului său nume, al zeilor sau al oa- 
menilor, a cruțat el însuși vreodată ceva. Iertaţi 

= Aulus Manlius Torquatus : episodul cu pedepsirea fiului său s-a pe- 


trecut în vremea unui război cu latinii (340 î.e.n.), și nu în cel cu galii 
(361), cînd Manlius își dobîndi și cognomenul de Torquatus. 

tinereţea lui Cethegus, că doar e prima dată cing 
pornește război împotriva patriei | Ce să mai zic 
de Gabinius, Statilius, Caeparius ?! Dacă ar fi avut 
vreodată cel mai mic respect pentru ceva, n-ar fi 
încercat asemenea urzeli împotriva republicii. În 
sfîrşit, o, senatori, dacă, pe Hercule 2%, am putea să 
ne îngăduim o greșeală, aș lăsa să vă înveţe în- 
timplarea, de vreme ce disprețuiți sfatul. Sintem: 
însă împresuraţi din toate părțile. Catilina cu oști- 
rea lui ne strînge de git; alți dușmani se află în- 
tre zidurile cetăţii, ba chiar în inima ei ; nici o pre- 
gătire, nici um sfat nu pot răminea tăinuite ;. de 
aceea, cu atît mai vîrtos trebuie să me grăbim. 

Aşadar, iată părerea mea: deoarece, prin nele- 
giuitele uneltiri ale acestor ticăloși 'de cetățeni, 
republica a fost adusă într-o cumplită primejdie, 
deoarece au mărturisit ei înșiși, întărind arătările 
lui Titus Volturcius şi ale solilor allobrogi, și au 
fost dovediți că au urzit împotriva cetățenilor Și a 
patriei măceluri, pîrjoluri, precum și alte bleste- 
mate și sîngeroase fărădelegi, să li se dea, potrivit 
mărturisirii lor, osînda cuvenită după rînduiala 
strămoşească celor prinși în flagrant delict de 
crima capitală.“ 

53 După ce Cato se așază, toţi conlsularii 24, pre- 
cum și cea mai mare parte a Senatului îi laudă 
cuvîntul, ridică în slavă tăria lui de suflet și își 
zic fricoși, mustrindu-se unul pe altul. Cato e ținut 
de strălucit și mare. Decretul Senatului se dă aşa 
cum îl propusese «el. 

Ci eu, care am citit și am ascultat multe despre 
strălucitele isprăvi făptuite de poporul roman, acasă 
şi în afara hotarelor, pe mări şi pe uscatţuri, am 
poftit să cercetez ce anume i-a însuflețit mai mult 
în toate aceste încercări. Ştiam că în numeroase 


2 Pe Hercule; frecvent jurămint roman, în care se invocă numele 
celebrului erou mitologic. 
4 Consular : fost consul, 

rînduri au izbit, cu o mină de ostași, mari legiuni 
vrăjmașe. Cunoșteam că au purtat, cu slabe mij- 
loace, războaie cu regi puternici și că au îndurat 
adesea vitregiile sorții; erau mai prejos de greci în 
arta cuvîntului, mai prejos de gali în gloria războiu- 
lui. Şi după o îndelungă chibzuinţă m-am încre- 
dințat că toate au fost săvirşite de neîntrecuta vir- 
tute a cîtorva cetăţeni ; aşa s-a făcut că sărăcia a bi- 
Tuit belșugul, că cei puţini i-au biruit pe cei mulţi. 
Dar cînd cetatea a fost stricată de huzur și de trin- 
“dăvie, republica s-a sprijinit, la rîndul ei, pe propria 
ei măreție, în ciuda viciilor generalilor și ale ma- 
gistraţilor, căci, precum dintr-un pintece stirpit, 
multă vreme nu s-a născut la Roma nici un om 
de seamă. În vremea mea însă au trăit doi bărbaţi 
care, deşi cu. firi deosebite, au avut cele mai stră- 
lucite însuşiri: Marcus Cato și Caius Cezar. Şi 
fiindcă povestirea i-a înfățișat, nu vreau să-i trec 
sub tăcere și să nu arăt, pe cît mă vor ajuta pute- 
rile, firea și obiceiurile fiecăruia, 

54 Erau așadar aproape deopotrivă ca neam, vir- 
stă și elocvenţă ; aveau aceeaşi mărime de suflet 
şi se bucurau de aceeași glorie, dar fiecare în felul 
lui, Cezar era vestit pentru dărnicia și mărinimia 
lui, Cato — pentru viața-i fără de prihană. Cel din- 
tii strălucea prin blîndeţe și modestie, celui de-al 
doilea i-a sporit faima—strășnicia. Şi-au făcut nume 
amâîndoi, Cezar dăruind, alinînd, cruțind, Cato îm- 
potrivinGu-se la orice hatir. Unul era oaza neno- 
xociţilor, celălalt — spaima răilor. Unuia îi lăudau 
îndatorința, celuilalt — statornicia. Într-un cuvînt, 
“Cezar își rinduise viața pe muncă și pe luptă ; plin 
de grijă pentru treburile.prietenilor săi, și le lăsa 
pe ale lui la o parte; nu zicea nu la nimic ce me- 
rita să fie acordat ; își dorea o înaltă comandă mi- 
litară, o oştire, un război nou, în care însușirile 
sale să poată 'eși în deplina lor lumină. Iar Cato 
sîrguia întru măsură, bună-cuviinţă și, mai ales, în- 

tru cumpătare. Nu se întrecea în bogății cu boga- 
ţii, nici în intrigi cu intriganţii, ci în îndrăzneată 
cu cei viteji, în întrinare cu cei austeri, în disprețul 
de cîştig cu oamenii dintr-o bucată ; prefera să fie 
cinstit decit să pară. Şi astfel, cu cit umbla mai 
puţin după glorie, cu atit mai mult aceasta îl urma. 

55 După ce, cum spuserăm, Senatul se uni cu pă- 
rerea lui Cato, consulul, socotind că trebuie neapă- 
rat s-o apuce înaintea nopţii ce sta să cadă, ca nu 
cumva în acest răstimp să se mai întîmple vreo răz- 
meriță, poruncește triumvirilor 25 să gătească cele 
de trebuință pentru aducerea la îndeplinire a osîn- 
dei. Aşezînd străji, îl duce el însuși pe Lentulus 
la temniţă. La fel fac pretorii cu ceilalți. Este în 
temniță, cînd te urci puţin spre stinga, un loc numit 
Tiullianum, cutundat la vreo douăsprezece picioare 
sub pămînt. Înconjurat de ziduri, avînd deasupra o 
boltă încheiată din arcuri de piatră, murdăria, 
bezna și putoarea îi dau o înfățișare cumplită și 
grozavă. 

De îndată ce Lentulus fu coborit în: această 
groapă, călăii, potrivit poruncii, îl sugrumară cu un 
juvăţ. Astfel și-a aflat acest patrician, fecior al 
strălucitului neam al Corneliilor, care a avut la 
Roma dregătoria de consul, un sfîrşit vrednic de nă- 
ravurile şi faptele lui. Într-același chip își împli- 
niră osinda Cethegus, Statilius, Gabinius și Cae- 
parius, 


e 


* Triumviri : magistrați cu atribuţii administrative şi politice, 


'60—61. 
J 
Bătălia de la Pistoia. Moartea lui Catilina, 


60 După: ce sfirșeşte aceste pregătiri, Petreius: 
dă semn cu trîmbițele și poruncește cohortelor să 
înainteze în pas încet. Oastea dușmană face la fel. 

Apropiindu-se pînă într-atita cît lupta să poată fi 
începută de armătura ușoară, se reped unii într-alţii 
cu strigăte grozave ; lăsînd sulițele deoparte, folo- 
sesc doar sabia, Veteranii își amintesc de izbinzile 
lor trecute și string cu putere pe dușman ; acesta re- 
zistă vajnic : bătălia e înfricoșată. 

Într-acestea, Catilina, cu o trupă mobilă, se > află 
mereu în linia întîi, sprijină pe cei care șovăie, 
aduce oameni proaspeţi în locul răniților, veghează 
peste tot, se bate el însuși cu multă inimă, izbește 
mereu pe vrăjmaş, face totodată slujbă de ostaș 
viteaz și de căpitan înţelept. 

Petreius, văzînd că, împotriva așteptărilor lui, 
Catilina îi ţine piept cu atita îndirjire, își repede 
cohorta pretoriană? în mijlocul liniei dușmane, o 
spulberă, îi măcelărește pe cei care mai luptau răz- 
leţiţi, apoi atacă din flanc amiîndouă aripile. Man- 
lius 8 și căpitanul din Faesulae 4 cad în primele rîn- 
duri cu armele în miini. 


1 Marcus Petreius : locotenentul lui Antonius și comandantul armatei 
Senatului, 

2 Cohorta pretoriană : cohortă alcătuită din pretorieni, ostași din garda 
personală a pretorului, 

3 Caius Manlius : centurion, locotenentul lui Catilina în Etruria; co- 
manda aripa dreaptă a oștirii, 

+ Căpitanul din Faesulae : numele lui nu e cunoscut; comanda aripa 
stingă a oștirii. 

Catilina, văzindu-și oștile zdrobite și pe el însuși 
rămas singur cu o mină de oameni, ia în sfirşit 
aminte la neamul lui și la vrednicia lui de odinioară; 
se azvirle în inima desișului de dușmani și se pră- 
bușește luptind, străpuns de lovituri. 

61 După ce se sfirşi lupta, abia atunci ţi-ai putut 
da seama cit de îndrăzneață și de vitează a fost 
oștirea lui Catilina. Căci fiecare acoperea cu trupul 
Jui neînsufleţit locul pe care, viu, i se hotărîse să 
lupte ; cîțiva, într-adevăr, pe care cohorta pretori- 
ană îi împrăștiase, au căzut afară din rînduri ; toţi 
însă răniți în faţă. lar Catilina a fost găsit departe 
de ai lui, înconjurat de leșurile dușmanilor; încă 
mai sufla, și pe chipul lui stăruia aceeași mindrie 
pe care a avut-o toată viața. 

Într-un cuvînt, în toată această bătălie nici un 
cetățean liber n-a fost tăcut prizonier nici în toiul 
luptei, nici în timpul urmăririi; într-atita nu şi-a 
cruțat nimeni viaţa, nici pe a dușmanului, nici pe a 
lui însuși. 

De altfel, nici oștirea poporului roman n-a cules 
o biruință fără lacrimi și fără sînge. Într-adevăr, cei 
mai viteji au pierit uciși în luptă ori au fost crunt 
răniți. Și mulţi care ieșeau din tabără ca să cerceteze 
sau ca să culeagă trofee, descopereau, întorcînd 
leșurile dușmanilor, unii un prieten, alţii un oaspe 
sau o rudă ; au fost și unii care și-au cunoscut cite 
un dușman personal. 

Astfel în toată oștirea domneau laolaltă bucuria 
și mîhnirea, jalea şi voia bună. 


RĂZBOIUL CU IUGURTA 


27—35 ; 84—85. 


27—39. 


4 
Începutul ostilităţilor. Tribunul Caius Baebius 
este corupt de Ilugurta. 


27 De îndată ce aceste întîmplări se aflară la 
Roma, și situaţia ajunse în chibzuinţa Senatului, mi- 
niştrii regelui începură din nou să întrerupă dezba- 
terile şi, fie cu trecerea pe care o aveau, fie cu tot 
felul de chichiţe, să tărăgăneze lucrurile, silindu-se 
să mai domolească vîlva unei atît de sălbatice färä- 
delegi 1. Şi dacă C. Memmius, tribun designat al ple- 
bei’, bărbat ager şi dușman al nobilimii, n-ar fi dez- 
văluit poporului roman că toate acestea sint urzeli 
ale cîtorva uneltitori care vor să-i dobindească lui 
iugurta iertarea nelegiuirii sale, fără îndoială că, 
încetul cu încetul, ura s-ar fi stins de-a lungul ne- 
sfirșitelor amiînări : atita putere aveau trecerea şi 
banii regelui! Dar fiindcă Senatul, cunoscîndu-și 
păcatele, se temea de popor, dădu, potrivit legii 
Sempronia 3, viitorilor consuli provinciile Numidia 
şi Italia. Acești. consuli erau Publius Scipio Nasica 4 


„1 Fărădelegi : lugurta asediase orașul Cirta, îl ucisese pe vărul său, 
Adherbal, care cîrmuia această parte a Numidiei, și măcelărise pe toţi 
bărbații din oraș; printre aceștia se aflau numeroşi cetățeni romani și 
italici care se îndeletniceau în Numidia cu negoţul. 

* Tribun... al plebei: fiecare dintre magistrații aleși anual spre a 
apăra interesele poporului, Designat: vezi mai sus, Catilina 18, nota 20, 
Calus Memmius a fost tribun în 111 î.e.n. şi apoi pretor, în 104; Cicero 
îi taudă talentul oratoric. 

* Legea Sempronia : potrivit acestei legi (123 î.e.n.) Senatul desemna 
provinciile care urmau să fie încredințate consulilor; consulii hotărau 
apoi între ei — fie trăgînd la sorți, fie prin bună învoială — provinciile 
în care să plece, | 

* Publius Scipio Nasica : fiul ucigașului lui Tiberius Grachus; moare 
în timpul consulatului său, i 

și Lucius Bestia 5 ; Calpurnius luă Numidia și Scipio 
— Italia. Se scriu ostașii ce urmează să fie duși în 
Africa şi se votează soldele și celelalte cheltuieli 
ale războiului, 

28 Ci lugurta, primind această veste potrivnică 
așteptărilor lui, care-și băgase în cap că la Roma 
toate sînt de vînzare, trimite soli la Senat pe fiul lui 
și pe doi prieteni credincioși, învățindu-i să învir- 
tească aceleași mijloace pe care le trimisese cînd cu 
omorul lui Hiempsal și să ispitească cu bani toată 
suflarea omenească. Apropiindu-se de Roma, Bestia 
face întrebare în Senat dacă îngăduie ca solii lui 
Tugurta să fie primiți înăuntrul zidurilor cetăţii și 
senatorii răspund că da, dar numai dacă vin să dea 
țara şi pe lugurta însuși ; altminteri să părăsească 
în cel mult zece zile Italia. Consulul poruncește să 
li sevestească numizilor hotărîrea Senatului, și 
astfel aceştia se întorc acasă fără nici o ispravă. 

Estimp Calpurnius, după ce-și pune la cale oștirea, 
își alege locţiitori cîțiva  oamenide neam mare, 
niște cîrtitori, a căror vază nădăjduia că va acoperi 
matrapazlicurile ce le cugeta. Printre aceștia se afla 
Scaurus $, a cărui fire și năravuri le pomenirăm mai 
sus. Iar consulul nostru avea multe și frumoase în- 
sușiri, și ale minţii și ale trupului, dar lăcomia le 
punea stavilă la toate: avea putere de muncă, era 
ascuțit la minte, destul de prevăzător, de loc prost 
în ale războiului, neclintit în faţa primejdiei, greu 
de prins în capcană, 

Ci legiunile străbătură Italia pînă la Regium?, 
apoi pînă în Sicilia, iar din Sicilia ajunseră pe apă 
în Africa. Deci ‘Calpurnius, care-și gătise zaha- 


5 Lucius Calpurnius Bestia : vezi Sallustiu, Catllina, 17, n. 15. 

6 Marcus Aemilius Scaurus : fost consul în 115 î.e.n.:; mai sus“ 
(cap. XV), Sallustiu îl caracterizează astfel; „bărbat de bun neam, des- 
toinic, tulburător, lacom de putere, de onoruri șa de bogății, dar ascun- 
zîndu-și cu „iscusință viciile”, 

7 Regium : oraș în sudul Italiei, astăzi Reggio. 

reaua $, pătrunse întîi cu toată puterea în Midia și 
dobiîndi prin luptă mulți prinși și cîteva orașe. 

29 Dar cînd, prin trimișii lui, lugurta începu să-l 
ademenească cu bani și să-i arate cît de anevoios 
e războiul pe care-l poartă, inima lui bolnavă de 
lăcomie s-a lăsat lesne amăgită. De altfel își luă 
tovarăș şi trepăduș pentru toate  uneltirile lui pe 
Scaurus, care, deși la inceput, din toți stricaţii 
clicii aceleia, fusese cel mai îndirjit dușman al rege- 
lui, totuși, în urma mulţimii de arginţi, ajunse, din 
bun şi cinstit ce era, un ticălos. La început lugurta 
plătea numai pentru zăbovirea războiului, gindind 
să poată, între timp, înfăptui ceva la Roma, cu 
banii sau cu trecerea sa. Apoi însă, văzindu-l pe 
Scaurus părtaş la urzelile lui, prinse bună nădejde 
că va putea să capete din nou pacea și hotărî să dez- 
bată el însuși cu ei toate condiţiile. Într-acestea, 
consulul trimite, pe de altă parte, la Vaga?, un 
oraș de-al lui lugurta, pe cvestorul Sextius — ca ză- 
log pentru buna credinţă. Slujba lui era, chipurile, 
luarea în primire a griului pe care Calpurnius il 
ceruse pe faţă de la soli, căci armistițiul se discuta 
în aşteptarea deplinei supuneri. Așadar regele veni, 
precum .hotărise, în tabără și, înaintea sfatului, spuse 
citeva cuvinte spre a potoli minia stirnită de faptele 
sale și spre a fi primit să se supună; celelalte se 
rinduiră în taină cu Bestia și cu Scaurus. A doua 
zi apoi, votindu-se în bloc întreg tratatul, se pri- 
mește supunerea. Și, potrivit poruncilor sfatului, i 
se dau cvestorului treizeci de elefanţi, numeroase 
turme și cai, precum şi o neînsemnată sumă de bani. 
Calpurnius pleacă la Roma, să prezideze alegerea 
magistraţilor 0. Între Numidia și armata noastră 
domnea pacea. 


* Zaharea : provizii de război, 

* Vaga: astăzi Badja, în Tunis. 

"9 Alegerea magistraţilor : care trebuiau să intre în funcţie în anul 
următor (110 f.e.n), 

30 De îndată ce se răspîndi zvonul despre trebu- 
rile din Africa și despre felul cum fuseseră purtate, 
toată. Roma începu, în pieţe și prin case, să vor- 
bească despre isprava consulului. Poporul era 
minios, senatorii tulburaţi. Stăteau la îndoială: să 
rabde o asemenea rușine, sau să anuleze decretul 
consulului ? Și cel mai mult îi oprea de la adevăr și 
dreptate vaza lui Scaurus, despre care se spunea că 
i-a fost lui Bestia sfetnic și tovarăș. 

Ci în mijlocul acestor șovăieli și nedumeriri ale 
Senatului, Caius Memmius, despre al cărui spirit 
de libertate și ură împotriva nobililor vorbirăm mai 
sus, nu înceta, în adunări, să îmboldească norodul ia 
răzbunare, să îndemne poporul roman să nu-şi tră- 
deze libertatea, să dea pe faţă trufia şi cruzimea 
celor de neam mare ; într-un cuvînt se silea să în? 
flăcăreze mulţimea în tot chipul. Deoarece, în vre- 
mea aceea, elocvenţa lui Caius Memmius se afla în 
mare cinste și har la Roma, am socotit că se cuvine 
să transcriu una dintre. atît de numeroasele lui cu- 
vintări ; am s-o povestesc cel mai bine pe aceea pe 
care, după întoarcerea lui Bestia, a rostit-o cam 
astfel în fața norodului : 

31 „Multe mă îndepărtează de la voi, o, cetăţeni, 
dar dragostea de patrie biruie toate aceste piedici: 
puterea clicii, slăbiciunea voastră, lipsa oricărei 
dreptăți şi, mai cu seamă, primejdia care, mai mult 
decît cinstea, este răsplata virtuţii. Căci mi-e rușine 
să vă amintesc cît de tare aţi fost, în acești cinci- 
sprezece ani, bătaia de joc a trufiei celor puţini, cum 
au pierit de mișelnic și de nerăzbunaţi apărătorii 
voştri, cît v-au stricat sufletele nepăsarea și lașita- 
tea. Şi acum, cind îi aveţi pe dușmani în mînă, 
șovăiţi, ba chiar vă temeţi și acum de ei, cînd ei 
ar trebui să tremure de frica voastră. Dar cu toate 
că așa stau lucrurile, un imbold al firii mă silește 
să merg împotriva clicii lor puternice. Da, eu mă 
voi folosi de libertatea pe care mi-au lăsat-o stră- 

bunii. Zădărnicia însă sau biruinţa strădaniilor mele 
e în mîna voastră, o, cetăţeni! 

Nu vă cer ca, așa cum au făcut adesea strămoșii 
voştri, să purcedeţi cu armele împotriva nedreptăţii ; 
acum nu e nevoie nici de silă, nici de vrajbă. Trebuie 
să-i prăbușiți cu aceleași mijloace ca ale lor înşile. 

După uciderea lui Tiberius Grachus 11, despre care 
spuneau că umblă să se facă rege, poporul roman 
a fost tîrît în judecăţi. După omorul lui Caius Gra- 
chus ! şi al lui Marcus Fulvius 15, iarăși au fos uciși 
în temnițe numeroși cetățeni din rîndurile voastre. 
Acestor măceluri le-a pus capăt nu legea, ci bunul- 
plac al nobililor. Dar să zicem că a pune poporul în 
drepturile lui înseamnă a umbla după domnie; să 
zicem că, dacă o pedeapsă oarecare cere numaidecit 
să fie vărsat sîngele cetăţenilor, e dreptate. De 
cîţiva ani fierbe acoperit în voi mînia că visteria e 
în pradă, că regi şi popoare libere plătesc tribut 
cîtorva nobili, că aceiași nobili au apucat pentru ei 
toate cinstirile și toată bogăţia. Şi încă, li s-a părut 
că nu e destul că s-au spurcat cu atitea mirșăvii; 
pînă la urmă au vindut dușmanilor legile, fala repu- 
blicii, toate cele omeneşti și dumnezeiești. lar cei 
care au săvirșşit toate acestea n-au nici o ruşine, 
nici o sfială : se plimbă ca niște călifari pe dinain- 
tea voastră, şi vă scot ochii cu sacerdoțţiile și con- 
sulatele, sau cu triumiturile lor, de parcă le-ar fi 
dobîndit cu cinstea, și nu cu hapca. Robii cumpăraţi 
cu bani nu rabdă nedreptatea stăpinilor lor, dar 
voi, o, cetăţeni, născuţi șpre a stapini, îndurațţi cu 
inima împăcată robia ? 


"1 Tiberius Grachus : tribun al poporului, a încercat o serie de reforme 
democratice, intrind în violent conflict cu aristocrația; a fost asasinat 
în 133 f.e.n. 

1: Caius Grachus : tribun al poporului, fratele precedentului și conti- 
puator al politicii acestuia ; a fost asasinat în 121 î.e.n. 

13 Marcus Fulvius Flaccus : unul din capii partidului populari a fost 
asasinat o dată cu Caius Grachus. 

Şi cine sînt, mă rog, aceia care s-au făcut stăpîni 
pe republică ? Nişte nemernici cu mîinile pătate de 
sînge, de o lăcomie sălbatică, oamenii cei mai pri- 
mejdioși și-cei mai trufașşi, care au scos la mezat 
credința, datoria, evlavia, cinstea și necinstea ! Unii 
i-au ucis pe tribunii plebei, alții v-au năpăstuit în 
judecăţi strimbe, cei mai mulţi au vărsat sîngele 
vostru, și din asta și-au făcut toţi scut. Căci cu cît 
a săvirșit fiecare mai multe rele, cu atît e mai apă- 
rat ; frica de propriile lor fărădelegi v-au insuflat-o 
vouă și bicisniciei voastre. Aceleași dorinţe, ace- 
leași uri, aceleași temeri îi unesc pe toţi; dar ceea 
ce între oameni cinstiți se numește prietenie este 
între ticăloși o cîrdășie nelegiuită. Și dacă dorul 
vostru de libertate ar fi pe măsura patimii lor de 
stăpînire, țara n-ar mai fi, ca acum, jefuită, iar ma- 
gistraturile ce le oblăduiţi le-ar cădea celor mai 
buni, nu celor mai cutezători. De două ori stră- 
moșii voștri, ca să-și cucerească dreptatea și ca 
să-și întemeieze cinstea ce li se cuvenea, s-au răs- 
culat și au ocupat, înarmaţi, Aventinul!f, și voi n-o 
să vă încordați, oare, toate puterile pentru liber- 
tatea pe care ei v-au lăsat-o ? Ba da, şi cu atit mai 
vîrtos cu cît e mult mai rușine să irosești libertatea 
cucerită, decît să n-o fi cucerit de loc. | 

«Ce vrei dară?» mă veţi întreba. Să ne ridicăm 
împotriva celor care au vîndut dușmanului repu- 
blica, dar nu cu sila și puterea, — e mai nevrednic 
de voi să le folosiţi, decit de ei să le sufere — ci 
pe calea judecății și după chiar mărturiile lui Iu- 
gurta. Dacă regele s-a supus cu adevărat, va asculta 
negreșit de poruncile voastre ; dacă le nesocotește, 
veţi fi lămuriţi ce fel de pace și supunere e asta, 
din care lugurta s-a ales cu mușamaua nelegiuirilor 
lui, cîteva mărimi cu nemăsurate cîștiguri şi repu- 
i aia ta ai La 


1 Aventinul : aluzie la cele două răscoale populare care au dus la 
instituirea tribunatului şi la căderea decemvirilor. 

blica cu pagubă și ruşine 15, Sau poate nu sînteţi 
încă sătui de tiranie și vă plăceau mai mult decit 
acestea vremurile 1% cînd regatele, provinciile, le- 
qile, dreptatea, judecăţile, războiul și pacea, într-un 
cuvînt toate cele omenești şi dumnezeiești, erau în 
mîna cîtorva inși, iar voi, adică poporul roman, ne- 
biruit de niti un dușman, stăpîn al tuturor neamuri- 
lor, erați mulțumiți numai să vă trageţi sufletul, căci, 
oare, cine dintre voi ar fi cutezat să se ridice împo- 
triva robiei ? 

Eu însă, deși socotesc din cale afară de rușinos 
pentru un cetăţean să rabde o jignire fără să o răz- 
bune, totuși, fiindcă sînt concetăţenii voştri, încă 
m-aș învoi să-i iertaţi pe acești nemernici, dacă mila 
voastră nu v-ar duce la pieire. Căci sălbăticia lor 
e atît de nemăsurată, încât li s-ar părea puţin lucru 
să fi scăpat nepedepsiţi pentru un rău săvirșit, dacă 
nu și-ar lua voia de a-l săvirși mereu și de-acum 
înainte ; iar voi veţi fi cuprinși de o spaimă fără de 
sfîrşit cînd veţi înţelege că trebuie sau să rămineţi 
robi de-a pururi, sau să vă păstraţi cu armele liber- 
tatea. Căci ce nădejde poate sta în credință sau Îm- 
păciuire ? Ei vor să stăpînească, voi — să fiţi liberi; 
ei — să facă strimbătăţi, voi — să le împiedicaţi ; 
într-un cuvînt, se poartă dușmăneșşte cu prietenii 
noștri, prietenește cu dușmanii. Poate fi pace sau 
prietenie în duhuri atît de potrivnice ? 

lată de ce vă sfătuiesc și vă îndemn să nu lăsaţi 
nepedepsită o asemenea nelegiuire. Aici nu mai e 
vorba de hoţie din haznaua de obște, nici de bani 
răpiți cu sila de la aliaţi, fapte care, deși grele, sînt, 
totuși, atît de dese, încît aproape nu mai trag la cîn- 


15 Cu alte cuvinte: sau capitularea lui lugurta e sinceră, şi atunci el 
se va supune poruncilor poporului roman, sau nu este şi atunci vinovă- 
ţia lui Bestia, Scaurus și a celorlalte căpetenii ale nobilimii va ieşi în 
vileag. 

16 Opoziţie între vremea mai veche, cînd plebea n-avea nici o cale 
împotriva bunului-plar a! patricienilor, și cea de acum cînd, pentru a fi 
liberi, n-au decît să-și exercite drepturile ce le stau la îndemînă, 

tar ; astăzi autoritatea Senatului a fost trădată unui 
dușman îndirţit, suveranitatea voastră i-a fost tră- 
dată ; la Roma și în oştire, republica a fost vîndută. 
Dacă toate acestea nu vor fi urmărite, dacă făptașii 
nu vor fi pedepsiţi, ce altceva se va întîmpla, oare, 
de-acum încolo, decit că vom trăi robi celor care 
le-au făptuit ? Căci a face ce pofteşti fără teamă de 
pedeapsă înseamnă a fi rege. 

Eu nu vă îndemn, o, cetățeni, să înclinați a lua 
drept rele faptele de bine ale concetăţenilor voștri, 
ci să nu prăpădiţi pe buni cruțîndu-i pe răi. De 
altfel, in viaţa politică e mai potrivit să uiţi o faptă 
bună decît o ticăloșie : cel bun se moaie doar dacă 
nu-l răsplătești, ticălosul se face mai aprig. Mai 
mult : dacă răul nu există, cel puţin n-o să ai mai 
tirziu nevoie de leacuri.“ 

32 Zicind acestea și mereu altele asemenea, Mem- 
mius hotărăște poporul să-l trimită pe Lucius Cas- 
sius,. care era pe atunci pretor, la lugurta, pentru 
ca, aducîndu-l, sub chezășia republicii, la Roma, 
faptele lui Scaurus și ale celorlalți învinovăţiţi de 
luare de mită să fie mai lesne vădite cu mărturia 
regelui. | 

În vreme ce se petrec acestea la Roma, căpitanii 
lăsaţi de Bestia în fruntea oștirii din Numidia, ur- 
mînd pilda generalului lor, săvîrșesc numeroase și 
cumplite mișelii. Au fost unii care, cumpăraţi cu 
bani, i-au înapoiat lui Iugurta elefanții, alții care 
i-au vîndut dezertorii, iar cei mai mulți prădau pro- 
vinciile în care domnea pacea : într-atîta boala lä- 
comiei le năpădise, ca o ciumă, sufletele. 

Și încuviinţindu-se, spre spaima întregii nobilimi, 
propunerea lui Caius Memmius, Cassius pretorul 
plecă la Iugurta, pe care, tulburat cum era şi neli- 
niştit de conștiința faptelor sale, îl înduplecă, totuși, 
ca, de vreme ce tot s-a supus poporului roman, să-i 
ispitească mai bine îndurarea decît puterea. 
Adaugă, pe lingă acestea, și chezășia lui personală, 

care nu plătea mai puţin la lugurta decît cea a re- 
publicii : atita era de mare pe atunci vaza lui Cas- 
sius. 

33 Aşadar Iugurta lasă pofala 17 regească și vine 
cu Cassius la Roma cu o înfățișare cît mai jalnică. 
Deşi avea el însuși destulă inimă, totuși, întărit și 
de toţi cei cu a căror trecere şi ticăloşie le făptuise 
pe toate de care vorbirăm mai sus, cumpără cu bani 
grei pe C. Baebius, tribunul plebei, pentru ca din 
nemăsurata lui cutezanţă să-și facă un scut împo- 
triva dreptăţii sau a silniciei. Și stringindu-se adu- 
marea poporului, deși mulțimea era vrăjmașă rege- 
lui, și unii cereau să fie pus în fiare, iar alții să fie, 
potrivit obiceiului strămoșesc, osindit ca un duş- 
man dacă nu-și dă pe faţă tovarășii, totuși, Caius 
Memmius, cătind mai mult ia prestigiul roman de- 
cît la dreapta-i miînie, potolea pornirile și alina 
patimile, arătind că pentru el cuvintul dat de re- 
publică e sfint. Apoi, făcindu-se tăcere, pune de 
se înfăţişează Iugurta și, luînd cuvîntul, îi amin- 
tește mirșăviile făptuite la Roma și în Numidia, îi 
arată nelegiuirile pe care le-a săvîrșit împotriva 
tatălui şi a fratelui său; deşi îi cunoaşte sfetnicii 
şi tovarășii, poporul roman doreşte să-i vădească 
el, cu gura lui; dacă îi va da pe faţă, poate să tragă 
bună nădejde de la dreptatea și îndurarea poporu- 
lui roman; dacă, dimpotrivă, tace, nu numai că 
nu-şi va mîntui tovarășii, dar își va spulbera lui 
însuşi orice nădejde, 

34 De îndată ce Memmius își încheie cuvintul, 
i se porunci lui Tugurta să răspundă; Caius Bae- 
bius însă, tribunul plebei, cumpărat cu bani, cum 
spuserăm mai sus, poruncește regelui să tacă. Mul- 
țimea, aflătoare în adunare, fäcuta-foc, îl amenință 
strigind, aruncîndu-i priviri furioase, dînd din mîini 
și din picioare, făcînd tot ce se face la mînie ; totuși, 
pînă la urmă, nemăsurata cutezanță rămase birui- 


1? Pofalä : pompă, fast, strălucire, 

toare. Astfel tras pe sfoară, poporul părăsește acdu- 
narea, iar lui Tugurta și lui Bestia și celorlalţi, că- 
rora le păsa de judecată, le vine inima la loc, 

35 În vremea aceea, se afla la Roma un oarecare 
numid, pe nume Massiva, feciorul lui Gulussa, ne- 
potul lui Massinissa, care, în vremea dezbinării din- 
tre regi, fusese împotriva lui lugurta și a trebuit 
ca, după cucerirea Cirtei şi uciderea lui Adherbal, 
să plece în surghiun. Spurius Albinus, care, în anul 
de după Bestia, era consul împreună cu Quintus 
Minucius Rufus î, îl convinge să ceară, ca unul ce 
se trage din stirpea lui Massinissa, domnia Numi- 
diei de la Senat, Iugurta fiind zdrobit de una şi ne- 
liniştea iscate de fărădelegile lui. Dornic de război, 
consulului îi plăcea mai mult tulburarea decit liniş- 
tea, Lui îi căzuse provincia Numidiei, iar Macedonia 
lui Minucius. 

De îndată ce Massiva începe să se miște, lui Iu- 
gurta i se pare că nu mai este 'destul de ocrotit de 
prietenii lui, împiedicaţi fie de remușcări, fie de 
faima lor cea proastă, fie de teamă; îi poruncește 
deci lui Bomilcar, omul lui cel mai apropiat și cel 
mai credincios, ca, punind ca și într-alte dăţi în 
lucrare banul, să-i gătească ucigași lui Massiva și, 
în cea mai mare taină, dacă se poate, sau oricum, 
dacă nu se poate, să-l răpună pe numid. Bomilcar 
împlineşte grabnic poruncile regelui și, prin oameni 
meșteri la asemenea. treburi, iscodește drumurile și 
ieșirile aceluia, ca și ceasurile şi locurile unde poate 
fi întîlnit. Apoi, la locul potrivit, îi întinde o cap- 
cană. Așadar, unul dintre cei puși să-l omoare îl 
atacă pe Massiva, însă nu cu destulă: socotinţă : îl 
ucide, dar, prins. el însuși, e încolţit de toată lumea 
— şi mai cu seamă de Albimus consulul — şi dă 
totul în vileag. Bomilcar, ca însoțitor al regelui, 
care venise la Roma sub ocrotirea republicii, e dat 


18 Spurius Postumius Albinus și Quintus (sau, după unii, Marcus) 
Minucius Rufus au fost consuli în 110 î.e.n. 

în judecată, mai mult după echitate și dreptul na- 
tural ? decit în virtutea dreptului ginţilor. Ci Iu- 
gurta, dovedit de o asemenea nelegiuire, n-a renun- 
țat să lupte împotriva unui adevăr săritor în ochi, 
pînă nu şi-a dat seama că ura stimnită de această 
faptă e mai puternică decit trecerea și banii lui. 
Așadar, deși la prima înfățișare dăduse chezași 
cincizeci de prieteni de-ai lui, totuși, mai grijuliu 
de propria-i autoritate decit de folosul chezașilor, 
îl trimite în taină pe Bomilcar în Numidia,. temin- 
du-se ca nu cumva celorlalți supuși ai lui să li se 
facă frică să-l mai asculte, dacă acesta va fi osîn- 
dit. Citeva zile mai tirziu a plecat și el, Senatul po- 
runcindu-i să părăsească Italia. Dar după ce ieși din 
Roma, se povestește că a privit- o. îndelung, în tã- 
cere, și apoi a zis: „O, oraș de vinzare, ce curînd 
vei pieri! Îţi lipsește doar cumpărătorul !“ 


1? Care erau jignite de această crimă. 


84—85. 


Marius combate nobilimea. 


84 Ales, cum spuseräm mai sus, consul! de no- 
rodul înflăcărat și pus în fruntea provinciei Numi- 
dia, Marius 3%, care fusese încă dinainte dușmanul 
înverşunat al nobilimii, o urmărea şi acum cu 
aceeași dîrzenie ; îi ataca pe toţi laolaltă și pe fie- 
care în parte, spunea peste tot că le-a smuls con- 
sulatul precum unor învinși trofeele, adăogind și 
altele spre slava lui și batjocura lor. În vremea 
aceasta pregătea, înainte de orice, cele de tre- 
buință războiului: împlinea rîndurile legiunilor, 
cerea trupe auxiliare de la popoare, regi și aliaţi, 
chema pe cei mai viteji cetățeni din Latium?, pe 
care îi cunoștea fie din oştire, fie din nume, și prin 
stăruinţe îi îndupleca și pe veterani să plece cu el. 
Nici Senatul, deși îl dușmănea, nu îndrăznea să-i 
zică nu la nimic. Ba mai mult, decretase cu bucurie 
înrolările excepţionale, socotind că slujba la oaste 
nu va fi pe placul norodului și că, astfel, Marius va 
pierde fie mijloacele trebuincioase războiului, fie 
dragostea poporului. Dar această nădejde se dovedi 
deșartă : într-atita ardeau toţi de dorinţa de a porni 


1 Consul ; fiecare dintre cei doi magistrați, aleși anual, care deţineau 
puterea executivă. 

3 Caius Marius : „homo novus* (vezi mai jos, nota 7), s-a distins prin 
vitejia lui în armată, Tribun al plebei în 119, a propus unele legi în 
favoarea ei. Candidind, în 108 (după ce fusese pretor) la funcția 
de consul, a fost ales cu sprijinul cavalerilor, al publicanilor și al ple- 
beilor. Insărcinat cu continuarea războiului împotriva lui lugurta, l-a 
biruit, l-a luat prizonier și l-a dus în lanțuri la Roma. 

3 Latium ; regiune din vechea Italie, 

cu Marius. Fiecare se vedea întorcîndu-se biruitor 
acasă, îmbogăţit de pradă, sau nutrea în suflet tot 
felul de alte asemenea nădejdi. Și nu puţin i-a aţițat 
Marius şi cu o cuvîntare a lui. Într-adevăr, după 
ce se decretă tot ce ceruse și urma să scrie ostașii, 
adună poporul ca să-i dea un nou îndemn, dar și 
pentru ca, potrivit obiceiului său, să probozească 4 
nobilimea. Și cuvîntă cam aşa: 

85 „Ştiu, o, cetăţeni, că mulţi folosesc alte mij- 
loace cînd vă cer puterea și altele cînd, după ce au 
dobîndit-o, o exercită : întii se arată plini de zel, ru- 
gători şi foarte la locul lor; pe urmă își dau în vileag 
netrebnicia şi trujia. Eu însă am cu totul altă părere. 
Într-adevăr, după cum  republica5 preţuiește mai 
mult decît un consulat sau o pretură, tot astfel mai 
multă grijă se cere cînd o cîrmuiești pe cea dintii 
decit atunci cînd umbli după celelalte. Și nu mă 
amăgesc de loc cu privire la datoriile la care mă 
sileşte nemărnginita voastră bunăvoință ; să pregă- 
teşti un război și să cruţi vistieria, să aduci la oaste 
pe nişte oameni pe care n-ai vrea să-i nemulțumești, 
să veghezi la toate și înăuntru, și afară, și toate as- 
tea, o, cetățeni, să le faci înconjurat de pizmași, de 
cei care îți bagă beţe-n roate, de părtașii elicilor, e 
mai greu, o, cetățeni, decît s-ar crede. Mai mult: 
alții dacă greșesc, neamul lor străvechi, isprăvile 
strămoșilor lor, trecerea neamurilor și aliaţilor lor, 
numeroasa lor clientelă, toate acestea le stau într-a- 
jutor ; cît despre mine, toată nădejdea mea se spri- 
jină pe propria mea vrednicie și cinste, şi atît. Îmi 
dau seama, o, cetățeni, că toate privirile sînt aţintite 
spre mine, că cei buni și cei drepţi îmi ţin partea — 
căci izbînda mea va fi spre binele republicii — dar 
nobilimea pindeșie prilejul să sară pe mine. De 
aceea cu atit mai vîrtos sînt dator să păzesc ca voi 
să nu fiți biruiţi, ca încercările lor să fie zădărnicite. 

“ A probozi: a dojeni, a lua la rost. 

5 Statul, adică. 

Așa am fost din anii copilăriei și pînă acum, deprins 

„cu toate muncile și primejdiile. Toate pe cîte, fără 
să aştept nimic în schimb, le făceam înainte de a 
cunoaște bunăvoința voastră, sînt hotărît, o, cetă- 
teni, să nu le părăsesc acum, cînd mi-am primit răs- 
plata. Cînd sînt la putere le vine greu să se stăpi- 
nească acelora care s-au prefăcut că sînt cinstiţi nu- 
mai de dorul izbînzii ; la mine care mi-am trăit toată 
viața slujind virtutea, săvîrşirea binelui a ajuns de 
mult o firească obișnuinţă. 

Mi-aţi poruncit să port războiul cu lugurta, lucru 
pe care-l rabdă greu nobilimea. Vă rog să cugetaţi 
bine o dată și încă o dată dacă nu e cumva mai bine 
să vă schimbaţi hotărîrea și să alegeţi, pentru acest 
război sau pentru altul asemenea, pe cineva din rîn- 
dul nobilimii, unul de viţă străveche, cu multe chi- 
puri ale strămoșilor ĉ, dar fără nici o pricepere ostă- 
șească, pentru ca, nevolnic desigur, într-o împreju- 
rare atît de anevoioasă, să-l apuce frica, să dea lu- 
crurile peste cap, și pînă la urmă să-și ia din rîndu- 
rile plebei un sfetnic care să-i șoptească ce are de 
făcut. S-a întîmplat adesea așa, ca unul pe care voi 
l-ați pus să poruncească să aibă el însuși nevoie de 
un stăpîn de la care să primească îndrumări. Și cu- 
nosc, 0, cetățeni, pe alții care, abia după ce au fost 
făcuți consuli, au început să silabisească istoria stră- 
moșilor și tratatele militare grecești, oameni care le 
fac toate pe dos, căci dacă, în timp, întîi ești numit 
în dregătorie și apoi o împlinești, stă totuși în firea 
lucrurilor să fii astfel pregătit dinainte, încît s-o 
împlinești cu vrednicie. Puneţi acum alături, o, cetă- 
teni, trufia acelora și pe mine, homo novus”, Ispră- 
vile pe care ei obișnuiesc să le citească sau să le 
audă eu le-am trăit, ba chiar le-am făptuit eu în- 


ë Chipuri ale strămoşilor : aşezate în atrium, aceste chipuri de ceară 
erau semnul vechimii și nobleţei unei familii. 

? Homo novus: „om nou“ (în opoziţie cu nobilis) cetățeanul care, cel 
„dintii din familia sa, ocupă o înaltă dregătorie. 

sumi ; ce Învață ei din cărți eu am învăţat pe cîmpul 
de bătaie. Hotăriţi acum ce preţuiește mai mult la 
voi ; fapta, sau vorba? Ei imi dispreţuiesc obîrșia, 
eu — netrebnicia lor ; mie îmi pun în spate întîm- 
plarea de pe urma căreia aș fi tras foloase, eu îi în- 
carc cu faptele lor nerușinate. Și, totuși, socotesc 
că, firesc, toţi oamenii sînt una și deopotrivă; cel 
mai viteaz este însă și cel mai nobil. Şi dacă, astăzi, 
i-am putea întreba pe strămoșii lui Albinus și ai lui 
Bestia pe cine și-ar fi ales strănepoţi: pe mine sau 
pe dinșii, ce altceva credeţi că ar răspunde decit că 
şi-au dorit ca urmaşi pe cei mai vrednici dintre toţi ? 
Și dacă e drept să mă batjocorească, atunci să-i bat- 
jocorească și pe strămoșii lor, a căror nobleţe pur- 
cede, ca și a mea, din propria lor vrednicie. Mă piz- 
muiesc pentru dregătoria mea; să mă pizmuiască 
dară și pentru munca mea, pentru faptul că sînt un 
om dintr-o bucată, pentru primejdiile pe care le-am 
înfruntat, căci prin acestea toate am dobindii-o. Or- 
biți de trufie, oamenii aceștia trăiesc de parcă nu 
le-ar păsa de dregătoriile voastre ; și, totuși, umblă 
să le apuce, ca și cum ar fi dus o viaţă care să-i facă 
vrednici de ele, Amarnic se amăgesc aceia care aș- 
teaptă o pleașcă atit de contradictorie: dulceaţa 
trîndăviei şi răsplata virtuţii, Și cind vorbesc în fața 
voastră sau a Senatului, cea mai mare parte a cuvin- 
tării o închină preamăririi strămoșilor lor. Li se pare 
că amintind strălucitele fapte ale acelora se fac și 
ei mai viteji. Dar se întîmplă. tocmai dimpotrivă. 
Căci cu cît apare mai scînieietoare viaţa strămoşi- 
lor, cu atît se vădeşte mai rușinoasă mișelia urma- 
șilor. Într-adevăr, așa stau lucrurile : slava străbună 
e ca o faclă care nu îngăduie să rămînă ascunsă nici 
vrednicia, dar nici ticăloşia strănepoților. Sînt lipsit 
de strămoşi, cetăţeni, da, o mărturisesc ; dar și acest 
lucru mai mult prețuiește, căci pot vorbi de cele ce 
le-am făptuit eu însumi. Priviţi acum cît sint de ne- 
statornici : foloasele pe care ei și le însușesc de pe 

urma vredniciei altora, mie, căruia mi se cuvin din- 
tr-a mea, nu mi le îngăduie, desigur fiindcă n-am 
acasă chipuri de-ale strămoșilor şi fiindcă sînt cel 
dintii nobil din neamul meu; este însă de bună 
seamă mai de laudă să-ți agonisești noblețea decît 
s-o terfelești după ce-ai dobindit-o pe de-a gata. 
Ştiu bine că dacă ar voi să-mi răspundă, s-ar pricepe 
la cuvintări măiestre și minunat ticluite, dar fiindcă, 
în legătură cu nemărginita voastră bunăvoință £ mă 
sfișie în tot locul pe mine și pe voi cu vorbele lor 
de ocară, n-am vrut să tac, ca nu cumva să ia înfri- 
narea mea drept o mărturisire a vinovăţiei. Într-a- 
devăr, nici o cuvîntare nu mă poate vătăma, mi-o 
spune cugetul meu: dacă e dreaptă, îmi va fi fără 
greșeală prielnică, dacă e strîmbă, viața și purtarea 
mea o dau de rușine. Dar fiindcă ei mustră hotărîrea 
voastră cu care mi-aţi adus cea mai de seamă cins- 
tire și cele mai grele îndatorinţi, gindiţi-vă bine o 
dată și încă o dată, ca să nu vă căiți. Nu pot, ca să 
vă fac să credeţi în mine, să vă înşir aici nici chipuri 
de-ale strămoşilor mei, nici triumfurile și nici con- 
sulatele lor, ci numai, dacă trebuie, securi ?, un stin- 
dard, falere şi alte răsplăţi ostășești, sau chiar ur- 
mele rănilor de pe trupul meu. lată chipurile mele, 
iată noblețea mea, și nu căpătată prin moștenire, ca 
a lor, ci agonisită de mine, cu preţul trudei mele şi 
al celor mai grele primejdii. Nu sint alese cuvin- 
tele mele, puţin îmi pasă. Virtutea răzbate prin ea 
însăși : dibăcia le trebuie lor ca să-și ascundă mirșă- 
via sub; cuvîntări dichisite. Nici carte grecească 
n-am învăţat : n-am poftit să învăţ, pentru că nici 
cei de la care se învaţă carte grecească nu s-au ales 
cu cine știe ce spor sufletesc de pe urma ei. Am 
învăţat în schimb altele, mult mai de folos republi- 


3 Nemărginita voastră bunăvoință : de a-i fi acordat lui Marius con- 
sulatul, ; 

? Securi : se dădeau drept recompensă ostaşilor care se distinseseră 
prin fapte de vitejie; tot astfel li şe dădeau stindarde și falere, niște 
plăcuțe de metal, cu podoabe în relief și care se purtau pe platoșă. 

cii : să lovesc un dușman, să păzesc un post, să nu 
mă tem de nimic decit de un nume rău, să rabd la 
ger și la arșiță, să dorm pe pănfintul gol, să îndur 
deodată și foamea, şi osteneala. Acestea sînt învă- 
țăturile pe care le voi da ostașilor; n-am să le fac 
o viaţă aspră, și eu să mă lăfăi în huzur, nici n-am 
să trag toată gloria asupră-mi, și pe ei să-i copleşesc 
doar cu caznele. Așa trebuie să facă un căpitan, așă 
trebuie să poruncească unor cetăţeni 'un cetăţean. 
Căci a trăi tu însuţi în dezmierdare și a-i sili pe os- 
taşi să rabde toate asprimile războiului e treabă de 
tiran, nu de căpitan. Aceste rinduieli și altele ase- 
menea le-au păzit strămoșii noștri și au făurit astfel 
slava lor și a republicii. Sprijinindu-se pe faima lor, 
nobilimea păcătoșită de astăzi ne disprețuiește cînd 
încercăm să facem ca ei şi cere de la voi toate cin- 
stirile de parcă li s-ar cuveni ca un drept, și nu ca o 
răsplată de care trebuie să fie vrednici. În grea rătă- 
cire se află însă acești trufași. Strămoșii lor le-au 
lăsat moștenire tot ce se putea lăsa : avuţii, chipuri, 
slăvită pomenire ; virtutea însă nu le-au lăsat-o, și 
nici nu se putea: e singurul bun care. nici nu se 
dăruie, nici nu se primește. Zic de mine că sînt zgîr- 
cit și necioplit, fiindcă nu mă pricep să rînduiesc 
cu iscusință un ospăț, fiindcă nu ţin un histrion 10 
și fiindcă n-am nici un bucătar dintr-aceia care costă 
mai scump decît un vechilIt, Așa e, o mărturisesc 
bucuros, o, cetăţeni. Fiindcă așa am învăţat de la 
părintele meu și de la alţi preacuraţi cetățeni : flea- 
curile se cuvin muierilor, iar bărbaţilor — munca; 
oamenii de bine să pună preț pe glorie, nu pe bogă- 
ție ; podoaba lor.-să fie armele, nu calabalicul casei. 
Facă dară și de-acum înainte cum le place și cum 
poftesc, libovească-se, beţivească-se, trăiască-și bă- 
trineţile acolo unde și-au irosit tinereţile, în nesfîr- 
1 Histrion :; actor, comediant, 


H Vechii ; sclavul însărcinat cu îngrijirea moșiei; un bun bucătar 
costa, ca sclav, mai scump decit un vechil. 

șite chiolhane, robi ai burții și ai celor mai ruşi- 
noase mădulare ; nouă să ne lase sudoarea, pulberea 
şi celelalte : ne sînt mai pe plac decît ospețele lor. 
Dar nici atîta nu le ajunge. Într-adevär, după ce s-au 
scăldat în toate spurcăciunile, acești ticăloși vor să 
le răpească celor vrednici răsplata. Și astfel, îngro- 
zitoarele vicii ale desfriului și mișeliei nu-i vatămă 
cituşi de puţin pe cei care le au, dar nimicesc în 
schimb biata ţară. 

Și acum, că le-am răspuns după firea mea, și nu 
cum ar fi cerut-o mirşăvia lor, voi spune cîteva cu- 
vinte despre cum stau lucrurile. Mai întîi de toate, 
trageţi bună nădejde, o, cetățeni, despre treburile 
din Numidia. Căci toate cele care-l ocroteau pină 
acum pe lugurta le-aţi înlăturat: setea de avere, 
nepriceperea, trufia. Pe de altă parte, oștirea începe 
să se deprindă cu locurile, dar, pe Hercule, e mult 
mai vitează decît norocoasă. Într-adevăr, o bună 
parte a fost sfărimată de lăcomia sau de nesăbuirea 
căpitanilor. Voi, așadară, care aveţi'anii de oaste, 
uniți-vă puterile cu mine și vegheaţi asupra republi- 
cii ; nimănui să nu-i facă frică nici restriștea celor- 
lalţi, nici semeţia căpitanilor. În marș sau în luptă, 
eu vă voi fi și sfătuitor, şi tovarăș, la toate primej- 
diile ; în toate împrejurările mă voi purta cu voi ca 
și cu mine însumi. Cu ajutorul zeilor, toate ne sînt 
gătite : “biruinţa, prada, slava ; şi chiar dacă toate 
acestea ar fi îndoielnice sau îndepărtate, încă s-ar 
cuveni ca toţi cetăţenii vrednici să alerge în ajutorul 
republicii. Căci nimeni n-a dobîndit nemurirea prin 
laşitate, și nici un părinte n-a dorit vreodată ca fe- 
ciorii lui să trăiască veșnic, ci să ducă o viață 
dreaptă și cinstită. Aş mai spune multe, o, cetățeni, 
dacă vorbele ar dărui îndrăzneală celor fricoși. Ce- 
lor viteji le-am vorbit destul.” 


TII LIVIU 


TITUS LIVIUS 
(59 ten. — 17 en.) 


Despre viața lui se cunosc foarte puține lucruri. S-a născut 
la Patavium (Padua de azi), un municipiu provincial renu- 
mit prin respectul pentru tradiție și severitatea moravurilor. 
Nu-i cunoaștem familia, bogată probabil, de vreme ce i-a 
permis scriitorului o educałie multilaterală şi îngrijită pre- 
cum și stabilirea de timpuriu la Roma. Printre scrierile sale 
ni, se menționează iratate filozofice, cu caracter -teoretic, şi 
dialoguri, în care împletea ideile filozofice cu exemplificarea 
istorică. De asemenea, lucrări cu caracter retoric: într-o 
scrisoare adresată fiului său recomanda ca model și unitate 
de apreciere pe Demostene şi pe Cicero. 

Opera istorică a umplut întreaga sa existență de peste 40 
de ani de creaţie. Începută între anii 27—25 î.e.n. ea cuprin- 
dea în total 142 de cărți înfățișind, aşa cum o arată și titlul, 
evenimentele De la întemeierea Romei (Ab Urbe Condita), 
pînă în anul 9 e.n. A fost publicată pe parcurs şi împărțită, 
se pare, în decade. Din toate acestea ni s-a păstrat doar o 
pătrime, 35 de cărți : 1-X conținînd istoria romană de la ori- 
gini pînă în anul 293 î.e.n şi XXI-XLV, din anul 218—167 
î.e.n. Din partea pierdută ne-au rămas unele urme, fragmente 
sau prelucrări didactice, din care menționăm aşa numitele 
periochae, un fel de rezumate ale tuturor cărților. 

Lui Titus Livius i-a lipsit experiența directă a vieții pu- 
blice, de aceea cunoștințele politice, militare, geografice sau 
etnografice nu au precizia tehnică cerută istoricului. N-a fost 
preocupat nici de cercetarea directă a documentelor, mentio- 
nate de el cu totul incidental, Opera sa e produsul „,cărți- 
“lor”, al izvoarelor indirecte din belşug folosite: întreaga tra- 
diție istoriografică latină, iar dintre greci, Polibiu. Valoarea 


10 

istorică depinde deci, în mare măsură, de calitatea surselor 
urmate în îniățișarea dileritelor perioade și evenimente. Două 
principii caracterizează atitudinea scriitorului nostru față de 
izvoare : cel dintii e scepticismul afirmat aţă de fragilitatea 
tradiției. El se plinge uneori de lipsa informațiilor, pune la 
îndoială autenticitatea mărturiilor deformate de vechime sau 
falsificate în arhivele particulare, proclamă dilicultatea com- 
parației ca metodă de selectare a informațiilor. Pe de altă 
parte, simte necesitatea de a se sprijini, totuși, pe o anumită 
sursă. Lui Titus Livius îi repugnă reconstituirile sau presupu- 
nerile nefundamentale : „nu prefer ceva scos din nimic” 
(XXII, 7, 4). Pe lîngă aceasta, ideologia tradiționalistă precum 
și calitatea de artist îl îndeamnă la acceptarea tradiției. Fi- 
delitatea (fides) devine astfel un principiu constructiv, o de- 
pășire a scepticismului, manifestată practic în următoarele 
procedee mai importante : scriitorul nostru menționează una 
sau mai multe variante fără a lua atitudine ;. alege varianta 
majorității sau pe cea mai veche ; respinge informațiile exa- 
gerate, datele numerice ale lui Valerius Antias, de exemplu ; 
mai rar, alege și susține afirmația unei anumite surse argu- 
mentînd-o pe baza logicii obiective a evenimentului, a gra- 
dului de probabilitate. Avem de a face aici cu principiul 
verosimilului folosit în argumentarea retorică. Titus Livius îl 
transformă într-un criteriu de prelucrare a izvoarelor. Imagi- 
naţia sa are un caracter concret, nu inventează ci dezvoltă 
materialul concret al surselor, potențează anumite elemente, 
respectiînd verosimilul. Așa se naşte o narație artistică în 
raport cu relatarea critică a lui Polibiu de pildă. 

Dar în ansamblul atît de vast al operei sale, realizarea 
artistică nu este unitară. Distingem, în mare, două forme de 
expunere : una, relatarea analitică pur enunțialivă, lipsită de 
imagine sau de părticiparea afectivă a autorului. Sînt simple 
enumerări de fapte: alegerile anuale de magistrați, efectivul 
şi distribuirea trupelor, itinerarii, lista prăzilor de război sau 
inventarul cortegiilor de triumi, prodigii și ceremonii reli- 
gioase, jocuri, evenimente mărunte. De pe acest fond de cro- 
nică se detașează pasaje și momente străbătute de un sufku 
eroic, expresie a eniuziasmului patriotic al scriitorului. Ma- 

terialul sec al izvoarelor capătă viață în povestirile episodice 

şi în discursurile personajelor, 

În privința celor dintîi, considerate în ansamblu, se disting 
printr-o anume predominare a generalului, a elementelor co- 
mune. Acestea se explică, în cazul scenelor de luptă, de 
exemplu, prin lipsa,cunoștințelor tehnice ale scriitorului, dar 
și prin tendința operei sale de a sublinia lecţia istorică, virtus 
romana, Repetarea dă o impresie de monotonie, dar, în același 
timp, pe planul general al compoziției, creează un ritm de 
epopee! adecvat unei istorii poetice și monumentale. 

Altă trăsătură a narației o constituie caracterul ei oratoric, 
Titus Livius recurge la elementul emotiv pentru a sublinia 
„Dilda"” care trebuie urmată sau evitată, „pledează" în sensul 
ideii susținute prin exemplu, apreciind iaptele și avertizînd 
cititorul asupra calităţii lor. 

Viața intimă, relaţiile de familie sau private dintre oameni, 
raportate la calitatea oficială a personajelor și la mersul isto- 
riei creează episoade sau momente zguduitoare. Ele constituie 
uneori un epilog care conturează o narație (Horatius învin- 
gător își ucide sora) sau sînt chiar cauza unui eveniment 
(povestirea Lucreției). 

Stilul reflectă tratarea inegală din punct de. vedere artis- 
tic a izvoarelor. Deosebim astfel mai multe straturi și tonuri 
de exprimare care se alternează de-a lungul operei: 

a Relatarea analitică lipsită de culoare poetică pare să re- 
producă stilul izvoarelor, cu fraze simple, propoziții scurte, 
paratactice. 

b Exprimarea amplă, destul de greoaie, cu tendința de a cu- 
prinde în cîte o frază supraîncărcată mai multe detalii di- 
ieriie, 

c Exprimarea artistică, aflată în povestirile izbutite și nui 
ales în variatele forme de discursuri: simple citate, ex- 
clamaţii ale personajelor în momente importante, formule 
oficiale, mesaje sau decrete, replici și răspunsuri în con- 
vorbiri, cuvîntări politice, diplomatice sau militare, toate 
înfăţişate fie în vorbire directă, fie indirectă. 


1 J. Bayet, Siudiul introductiv la ediţia Belles Lettres, Paris, 1940, 
LXXI, 

Idealul lingvistic al lui Titus Livius respinge concizia lui 
Sallustius socotind-o afectată, precum şi falsa severitate ba- 
zată pe goana după cuvinte vechi şi vulgare. Modelele sale 
au fost Demostene şi Cicero. Urmînd exemplul acestora rea- 
lizează „împodobirea'” faptelor într-un stil caracterizat de 
Quintilian „de un uimitor farmec și o limpezime deosebit de 
strălucitoare”. 

Judecat în ansamblu, Titus Livius e și el un clasic, dar de 
o altă nuanță decît predecesorii săi. El se distinge prin ames- 
tecul original între tendința spre unitate, concentrare a €x- 
presiei, pe de o parte, și inegalitate și variație, pe de altă 
parte. Retorica e mai reținută în general decît cea a lui 
Cicero, dar nu are întotdeauna regularitatea acestuia, Lim- 
bajul poeziei, evitat de orator, e folosit în proza istoricuiui, 
în conformitate cu orientarea epocii spre o expresie desă- 
vîrşită și 'solemnă. 


DE LA ÎNTEMEIEREA ROMEI 


l, 24—26 ; 46—48 ; 57—60. 
IV, 1—6. 

V, 39—42; 47—49. 
XXI, 1—14; 30—37. 

XXII, 43—51. 

XXX, 12—15; 20; 28—35. 


1, 24—26. 


Horaţii şi Curiaţii. A 


24 Din întîmplare, se aflau pe atunci în amiîn- 
două oștirile cîte trei fraţi gemeni, deopotrivă în 
vîrstă și în putere. Erau Horaţii și Curiații ; toată 
lumea e de aceeași -părege și în istoria veche nu 
există fapt mai cunoscut ; totuși, în această atit de 
vestită întîmplare stăruie o îndoială asupra nume- 
lor : din care popor erau Horaţii și din care Cu- 
riații ? Părerile istoricilor sînt împărțite; totuși, 
găsesc mai mulți înclinați să dea numele de Horaţi 
romanilor: socotința mea tot într-acolo înclină. 
Regii spun celor șase fraţi să scoată spadele, fiecare 
pentru patria lui: de partea biruitorilor va rămine 
și puterea. Se învoiesc toţi; se hotărăște ceasul și 
locul luptei. Înainte de a se încăiera voinicește, se 
încheie între romani și albani un tratat în care se 
arată că poporul ai cărui cetăţeni vor ieși biruitori 
din această luptă va stăpîni în bună pace asupra 
celuilalt. 

Clauzele sînt altele pentru fiecare tratat, dar 
toate se încheie după aceleași rînduieli. Iată-le pe 
cele-de atunci, tratatul fiind cel mai vechi de care 
se pomenește. Fecialul t îl întrebă astfel pe regele 
Tullus 2 : „Îmi poruncești, o, rege, să închei un tra- 


1 Fecial : preot al lui Jupiter, care avea sarcina de a încheia pace, 
alianțe etc. sau de a declara război. | ` 

? Tullus Hostilius : al treilea din cei șapte regi legendari ai Romei; ” 
domnește — după legendă — între anii 670—630 î.e.n. 

tat cu pater patraius ? al poporului alban ?“ „Da“, 
răspunse regele. „Cer de la tine, o, rege, iarba cea 
sfințită.” „Culege iarbă proaspătă“, zise regele. Fe- 
cialul aduse iarbă proaspătă din cetate, Apoi îl în- 
trebă pe rege: „Mă numești, o, rege, împuternicit 
regesc al poporului roman, urmaș al lui Quirinus.t ? 
Dai încuviințarea pentru vase și pentru ajutoarele 
mele ?” „Fă — răspunse regele — tot ce e de făcut, 
dacă nu e în dauna mea și a poporului roman, 
urmaș al lui Quirinus.” Fecialul era Marcus Vale- 
rius ; atingîndu-i capul și părul cu verbină5 îl în- 
vesti pater patratus pe Spurius Fusius. Pater patra- 
tus este cel care slujește ceremonia jurămintului, 
consfințind tratatul ; aceasta se săvirșește rostind o 
lungă și complicată litanie, pe care n-are rost să o 
redăm aci. Citind apoi clauzele tratatului, zise: 
„Ascultă, o, Jupiter; ascultă, o, pater patratus al 
albanilor ; ascultă, popor alban. Aceste clauze, așa 
cum fără viclenie au fost citite de pe aceste table 
cerate € în fața tuturor și de la un capăt la celălalt 
și așa cum au fost astăzi și aici limpede înțelese, 
poporul roman nu va fi niciodată cel dintii care să 
le calce. Dacă, printr-o hotărire fățișă, sau prin 
viclenie, le va călca el cel dintii, atunci lovește, o, 
Jupiter, în acea zi poporul roman, așa cum lovesc 
eu astăzi aici porcul acesta și cu atît mai puternică 
să-ți fie lovitura, cu cît ești însuți mai tare și 
atotputernic.“ Zicînd acestea, dobori porcul cu o 
secure de piatră. Cu formulele lor, albanii jurară 
și ei asemenea, prin mijlocirea dictatorului 7 şi a 
preoților lor. 
` 

2 Pater patratus : șeful colegiului fecialilor ; vezi mai jos, în același 
capitol. 

1 Quirinus : zeitate străveche, confundată uneori cu Romulus, din care, 
după legendă, se trăgea poporul roman (quiriţi). 

5 Verbină ; iarba socotită sfîntă, pe care o culesese fecialul. 

"€ Table cerate : scîndurele acoperite cu un strat de ceară, pe care se 
„Scria cu sula (stilum). 

1 Diciator : magistrat. suprem, ales în împrejurări excepţionale, pentru 
un timp limitat, în care era învestit cu putere absolută. 


Tit Liviu, De la întemeiere, 1, 25 117 


25 După ce se încheie tratatul, cei șase frați 
apucă armele, așa cum fusese hotărît. În timp ce 
amîndouă părţile îndemnau pe ai lor, zicîndu-le că 
zeii strămoșești, patria și părinţii lor, toţi cetățenii. 
aflători la vatră sau sub arme au privirile aţintite 
la armele și la braţul lor, ei, viteji cum erau. din 
fire şi stirniți și de aceste îndemnuri, pășesc la 
mijloc între cele două fronturi. Oștile stăteau rîn- 
duite una în faţa alteia, ferite de primejdie, dar nu 
de îngrijorare: era doar vorba de supremație şi 
aceasta atirna de vitejia şi de norocul cîtorva oa- 
meni. Așadar, cu ochii în patru și cu sufletul la 
gură, patima li se aprinde în inimi pe măsură ce 
urmăresc înfricoșata priveliște. 

Se dă semnalul și, cu săbiile goale, cei șase 
tineri se ciocnesc ca două batalioane, adunînd în- 
tr-înșii toată vitejia celor două mari oștiri. Nici 
unii, nici ceilalți, nu cată la primejdia vieţii lor, ci 
la triumful sau la subjugarea patriei, la soarta ei, 
care avea să fie așa cum înșiși i-o făureau. Încă de 
la cea dintii ciocnire, cînd auziră armele zăngănind 
şi văzură licărul de fulger al săbiilor, privitorii fură 
cuprinși de o grozavă înfiorare ; lupta nu se alegea 
nicicum şi toţi erau cu vorba și cu răsuflarea tăiată. 
Curînd încăierarea se încrincenă ; acum nu se mai 
vedeau doar zbateri de trupuri, săbii și scuturi în- 
vîrtindu-se de amîndouă părțile, ci răni și singe; 
cei trei albani fură răniţi, iar doi dintre romani se 
prăbușşiră morţi, unul peste altul. La căderea lor, 
izbucniră din oștirea albană strigăte de bucurie, 
iar nădejdea, nu însă și îngrijorarea, părăsi le- 
giunile romane, care tremurau pentru soarta singu- 
rului lor luptător, încolţit de cei trei Curiaţi. Din 
fericire, acesta rămăsese teafăr și, deși neînstare 
să-i înfrunte pe toţi trei laolaltă, era de temut pen- 
tru fiecare în parte. Ca să-i facă deci să lupte des- 
părţiţi, o luă la fugă, socotind că fiecare îl va 
urmări pe cît îi îngăduie rănile trupului. Ajunsese 

în goană destul de departe de locul luptei, cînd, 
întorcînd capul, îi vede pe urmăritori răzleţiţi ; cel 
dintii era foarte aproape. Se întoarce aprig împo- 
triva lui și, în vreme ce oștirea albană striga către 
Curiaţi să-i sară în ajutor fratelui lor, Horaţiu își 
și ucisese vrăjmașul și se pregătea, biruitor, pentru 
lupta următoare. Atunci, cu uralele pe care le pri- 
lejuiește de obicei o izbîndă la care nimeni nu mai 
trăgea nădejde, romanii își încurajează apărătorul, 
iar el se grăbește să pună capăt luptei. Înainte ca 
al treilea — care nu era departe — să-l poată 
ajunge, îl răpune şi pe al doilea dintre Curiaţi. 
Lupta era dreaptă acum, de fiecare parte unul sin- 
gur mai rămăsese viu, dar n-aveau nici aceeași 
inimă amîndoi, nici aceeași putere. Unul, cu trupul 
nestricat de sabie şi după o îndoită biruinţă, pornea 
ameninţător la cea de-a treia luptă ; celălalt, istovit 
-de răni, istovit de goană, abia își tirăște trupul și, 
dinainte biruit de pieirea fraţilor lui, vine în fața 
dușmanului biruitor. Nici n-a mai fost luptă. Plin 
de bucurie, romanul strigă : „Manilor 8 fraţilor mei 
le-am adus pînă acum două jertfe ; pe cea de-a treia 
o închin ţelului acestui război, ca Roma să fie stă- 
pînă peste Alba“. Albanul abia își mai purta ar- 
mele ; îi înfipse, de sus, sabia în git, îl dobori și-l 
despuie. 

Romanii îl primesc pe Horaţiu cu strigăte de iz- 
bîndă şi de recunoștință ; erau cu atît mai veseli 
cu cît primejdia fusese mai grea. Amindouă părțile 
purced apoi să-și îngroape morţii, dar inimile lor 
nu erau deopotrivă, căci unii se înălțase la stăpi- 
nire, iar ceilalți căzuse sub ascultare străină. Mor- 
mintele mai există încă, acolo unde a căzut fiecare: 
cele două ale romanilor laolaltă mai aproape de 
Alba, iar cele trei ale albanilor mai către Roma, 
dar depărtate unul de altul, așa cum au fost și cele 
trei lupte. 


4 


€ Mani : sufletele ` celor morți, considerate divinităţi, 

26 Înainte de a se despărţi, Mettius ?, potrivit tra- 
tatului, îl întreabă pe Tullus ce porunci are de dat, 
iar, acesta poruncește să ţină tinerimea sub arme, 
ca să se poată folosi de dinşii dacă va fi război cu 
triburile din Veii 0. Apoi oștile se întorc acasă. 

În frunte pășea Horaţiu, purtîndu-și întreitele 
trofee; sora lui, o fecioară logodită cu unul din 
Curiaţi, îl întîmpină la poarta Capena și, recunos- 
cînd pe umerii fratelui ei mantaua de războinic a 
logodnicului, pe care ea însăși i-o țesuse, își des- 
pletește părul și izbucnește în plins, strigindu-și pe 
nume logodnicul mort. Tînărul, semet, e scos din 
fire de bocetele pe care le scotea soră-sa în mij- 
locul triumfului lui și al veseliei tuturor. Trage 
sabia și-o străpunge pe copilă, copleșind-o cu ocări : 
„Du-te — îi spune — la logodnicul tău, cu dragostea 
ta ticăloasă, tu, care ţi-ai uitat de fraţii morți şi de 
cel viu, care ţi-ai uitat patria. Așa să piară toate 
romanele care vor jeli moartea dușmanilor.“ Sena- 
tul și norodul priveau cu groază această fărădelege, 
dar triumful încă proaspăt îl ocrotea pe făptaș. To- 
tuși, e tras în judecată în fața regelui. Ca să nu fie 
răspunzător pentru o judecată atit de tristă și de 
nepopulară, precum și pentru osînda care ar fi 
urmat după judecată, regele convoacă adunarea po- 
porului : „Numesc — zise — după lege duumviri î! 
care să-l judece pe Horaţiu pentru crimă împotriva 
statului”. Litera legii era cumplită: „Crimele de 
stat vor fi judecate de duumviri; dacă osînditul 
face apel, apelul se va judeca ; dacă judecata duum- 
virilor se confirmă, capul osînditului va fi învăluit; 
atîrnat cu o funie la stilpul infamiei, va fi bătut cu 
nuiele fie înăuntrul pomeriului ?, fie înafara lui, 


Pa a 


? Mettius Fufetius ; dictatorul alban, 

1 Veii : oraş în Etruria ; după legendă, a fost cucerit de romani în 
vremea regelui Servius Tullius (578—534 den). 

1! Duumvir : fiecare din cei doi membri ai unei înalte magistraturi. 

1? Pomeriu : întindere de pămînt în afara și înlăuntrul zidurilor cetă- 
ţii, în care nu era voie nici de clădit, nici de semănat. 

pînă ce osînditul va muri”. Se numesc, potrivit 
acestei legi, duumvirii, care, cu o asemenea lege, 
n-ar fi crezut să-l poată izbăvi de pedeapsă nici 
dacă ar fi fost nevinovat; osîndindu-l, deci, unul 
dintr-înșii grăiește : „Publius Horatius, te găsesc 
vinovat de crimă împotriva statului, Lictor, du-te 
și-i leagă mîinile.“ Lictorul se apropie și se pregătea 
să-i pună mîinile în laţ. Atunci Horaţiu, învăţat de 
Tullus, tălmăcitor plin de îndurare al legii, zise: 
„Fac apel“. Astfel, apelul trecu în judecata poporu- 
lui. Oamenii erau adînc mișcaţi de aceste dezbateri, 
mai ales cînd Publius Horatius tatăl declară că el 
socotește că fiica lui a fost ucisă după „dreptate, 
altminteri s-ar fi folosit el însuși de dreptul său de 
părinte ca să-și pedepsească feciorul. Se ruga apoi 
ca, după ce pînă mai ieri l-au văzut înconjurat de 
o familie atît de aleasă, să nu-l lase sărac şi de 
ultimul copil. Într-acestea, bătrînul îmbrăţișă pe 
tînăr şi arătă spre prăzile smulse de la Curiaţi, 
atirnate în locul care se cheamă şi astăzi Trofeul 
lui Horaţiu: „Pe acest viteaz — zicea — pe care 
abia l-aţi văzut păşind cu toată fala și slava biruin- 
ței, l-aţi putea vedea, o, quiriți, cu gitul în jug, 
zdrobit de lovituri și de cazne ? Ochii albanilor în- 
şişi ar răbda anevoie o atît de hidă priveliște. Hai, 
lictor, leagă aceste miini, care abia au lepădat 
sabia, după ce au dăruit poporului roman stăpini- 
rea | Hai, învăluie capul mîntuitorului Romei, atir- 
nă-l de stîlpul infamiei, lovește-l cu vergile fie înăun- 
trul pomeriului, dar atunci în mijlocul acestor prăzi 
și trofee cucerite de la dușmani, fie înafara pome- 
riului, dar în mijlocul mormintelor unde zac și Cu- 
riații ! Unde-l veţi putea duce, oare, pe acest tînăr, 
fără ca isprăvile lui vitejești să nu-l smulgă de la 
ruşinea unei asemenea cazne ?“ Mișcat și de lacri- 
mile părintelui, și de inima dirză la toate primej- 
diile a fiului, poporul îl izbăvi de pedeapsă, mai 
mult pentru prețuirea vitejiei sale decît după drep- 

tatea legii. Şi, ca omorul acesta atît de vădit să fie 
totuși spălat printr-o ispășire, se porunci tatălui să 
aducă jertfe pentru fiul său pe cheltuiala statului. 
După ce aduse aceste jertfe de „ispășire, care au 
trecut apoi din tată în fiu în neamul Horaţilor, bá- 
trînul așeză o grindă de-a curmezișul drumului și-l 
puse pe tînăr să treacă pe sub ea, ca sub un jug, 
cu capul învăluit. Ea mai există și astăzi şi e ne- 
contenit restaurată pe cheltuiala statului: se nu- 
mește „grinda surorii“. Iar Horaţiei i se ridică, în 
locul unde a doborit-o lovitura, un mormînt din 
piatră cioplită, 


I, 46—48. 


Tullia. Înscăunarea lui Tarquinius Superbus. 


46 Servius 1, deși, printr-o atît de îndelungată fo- 
losință, era, în fapt, rege, îl auzea totuși pe tînărul 
Tarquinius ? aruncînd vorbe prin toate părțile cum 
că ar domni fără voia poporului. Își cîştigă deci 
întîi mulţimea de partea lui, împărțind la fiecare 
cetățean cite o bucată din pămîntul cucerit de la 
dușman, și apoi nu mai șovăi să se înfăţișeze în 
adunarea poporului și să pună întrebarea dacă îl 
vor și dacă poruncesc ca el să le fie rege. Fu întărit 
rege cu o majoritate pe care n-o mai dobindise 
nimeni pînă atunci. Aceasta nu-i împuţină însă lui 
Tarquinius nădejdea de a ajunge la tron; dimpo- 
trivă, îmboldit de faptul că împărțirea păminturilor 
se lovise, după cum băgase de seamă, de împotri- 
virea senatorilor, acest tînăr înflăcărat din fire, a 
cărui inimă neastimpărată i-o mai, zădărea și ne- 
vastă-sa, Tullia, acasă, socoti că a găsit un prilej 
bun ca să-și întețească atacurile împotriva lui 
Servius în Senat și să se crească pe sine. 

Atunci palatul regal de la Roma fu și el teatrul 
unor tragice fărădelegi, desigur pentru ca sila de 
regi să aducă un ceas mai devreme libertatea și 
pentru ca această domnie, înscăunată prin fărăde- 


z Servius Tullius ; cel de-al şaselea rege legendar al Romei (578-534 
î.e.n.) ; fusese crescut de predecesorul lui, regele Tarquinius cel Bătrin 
(615-578 î.e.n.), care-i dăduse în căsătorie pe fiica lui, 

2 Tinărul Tarquinius : Lucius, viitorul Tarquinius Superbus, al şaptelea 
și ultimul din regii legendari ai Romei (534-510 î.e.n.); era căsătorit cu 
una din cele două fiice ale lui Servius Tullius, 

lege, să fie și cea din urmă. Acest Lucius Tarquinius 
nu e îndeajuns de limpede dacă era fiul sau nepotul 
lui ‘Tarquinius cel Bătrîn; totuși, după mărturia 
celor mai mulți istorici, mi-l închipui fiu — avusese 
un frate, pe Arruns Tarquinius, tînăr cu o fire 
blîndă. Cei doi se căsătoriseră, cum s-a spus mai 
sus, cu două fete“ ale regelui Tullius, avînd și ele 
purtări foarte deosebite. Întîmplarea a făcut astfel 
încît cele două inimi aprige să nu se fi căsătorit 
între ele, spre fericirea poporului roman, care a 
vrut, desigur, să prelungească domnia lui Servius și 
să așeze astfel temeiurile cetăţii. Trufașă cum era, 
Tullia suferea cumplit, negăsind la soţul ei nici o să- 
mință a poftelor de mărire și nici o fărîmă de cute- 
zanţă ; se întoarse atunci cu tot sufletul către celă- 
lalt Tarquinius, pe care-l copleșea cu laude, zicînd 
că da, acesta era un bărbat adevărat, de viță dom- 
nească, iar pe soră-sa o disprețuia, pentru că, feri- 
cită cu un asemenea bărbat, îi zădărnicea muierește 
toată îndrăzneala. Potrivirile dintre ei îi împinseră 
curînd unul către celălalt, cum se întîmplă adesea: 
Tău cu rău se adună ; dar aici capul tuturor răutăţi- 
lor a fost femeia. Se înnădi dar în vorbe de taină 
cu bărbatul celeilalte, împroșcîndu-și cu ocări soţul, 
care era fratele lui, şi sora, care îi era nevastă; 
după Tullia, ar fi fost mai bine ca ea să fie văduvăși 
el holtei, decît să aibă niște soţi atit de nepotriviţi, 
și să-și vadă toate drumurile închise de bicisnicia 
altora ; dacă zeii i-ar fi dăruit ei bărbatul de care e 
vrednică, n-ar mai trece mult și ar vedea acasă la 
dinsa sceptrul pe care-l vede în mîinile tatălui ei. 
Curînd, tînărul se împărtăși din cutezanţa ei; 
Arruns Tarquinius și Tullia cea tînără fură înmor- 
mîntați unul după altul și lăsară vetrele goale pen- 
tru noua căsătorie ; cei doi făcură nuntă, Tullius 
neîmpotrivindu-se, dar nici încuviințind-o. 

47 De atunci însă, din zi în zi, bătrineţele lui 
Tullius încep să fie mai amenințate, mai ameninţată 

să-i fie domnia : într-adevăr, după cea dintii nele- 
giuire, femeia cugeta acum la a doua. Zi şi noapte 
nu-i dădea pace bărbatului ei, ca nu cumva fărăde- 
legile trecute să fi fost săvirșite în zadar : n-avusese 
ea lipsă de un bărbat căruia să se cheme că-i este 
nevastă, și nici de un tovarăș tăcut de robie; îi 
lipsea un bărbat care să se socotească vrednic de 
a domni, care să-și aducă aminte că e fiul lui 
Tarquinius cel Bătrîn, care să voiască să pună mina 
pe sceptru, nu doar să tragă nădejde la el. „Dacă 
ești într-adevăr acela pe care am crezut că-l iau de 
bărbat, te cunosc de soţ și de rege; dacă nu, în- 
seamnă că am căzut din lac în puț, fiindcă peste 
netrebnicie am îngrămădit și fărădelegea. Ce mai 
stai ? Nu vii nici din Corint 5, nici din Tarquinii, ca 
tatăl tău, ca să cucerești o domnie străină : penații 4 
și zeii patriei tale, chipul tatălui tău, locuința ta 
regească, scaunul regesc pe care-l vezi într-insa, 
numele tău de Tarquinius, te numesc toate și te 
proclamă rege. Sau, dacă inima ţi-e nevrednică, de 
ce mai amăgești cetatea ? De ce mai faci pe fiul de 
rege ? Întoarce-te la Tarquinii sau la Corint, co- 
boară-te înapoi la obiîrșie, tu, care semeni cu frate- 
tău, şi nu cu taică-tău.' Cu aceste batjocoriri și cu 
altele asemenea, îl ațiță pe tînăr, și nu-și găsește 
nici ea liniște : Tanaquil, o străină, a fost în stare 
să țeasă o asemenea urzeală, încît a făcut doi regi, 
unul după altul, întîi pe bărbatul ei, și apoi pe 
ginerele ei, iar ea, născută din os regesc, să n-aibă 
nici o putere să facă sau să desfacă un rege |! 
Stirnit de aceste hachițe muierești, Tarquinius în- 
cepe să stăruie și să se roage de senatori, mai ales 
de cei de rangul al doilea; le aminteşte de binele 


pe care l-au avut de la taică-său și cere să fie răs- 


3 Corint : Tarquinius cel Bătrîn era originar din Corint, de unde, după 
ce se refugiase la Tarquinii, în Etruria, venise la Roma, împreună cu 
soția lui, Tanaquil, 

1 Penaţii : zeii casei, 

plătit ; pe tineri îi ademenește cu daruri; strălu- 
citele lui făgăduieli, precum și învinuirile pe care i 
le aduce regelui îl fac să crească în ochii tuturor, 
În sfîrșit, cînd i se păru că e vreme să treacă la 
fapte, năvăli în for 5, înconjurat de o ceată de oa- 
meni înarmaţi. Acalo, în fața mulţimii înspăimîntate, 
se așeză pe tronul regesc aflător în Senat și porunci 
crainicului să adune Senatul „la regele Tarquinius“. 
Senatorii se adunară într-o clipă, unii știind dinainte 
ce avea să se intimple, ceilalți temindu-se ca nu 
cumva, nevenind, să li se tragă vreun ponos, uluiţi 
de această întimplare nemaiauzită și nemaipomenită 
şi încredințaţi că se isprăvise cu Servius. Atunci 
Tarquinius începe să împroaște cu ocări obirşia cea 
josnică a lui Servius: „Acest sclav şi fecior de 
sclavă € după moartea nenorocită a părintelui meu, 
fără să lase, după datină, să se scurgă interregnul ?, 
fără să adune comiţiile 8, fără sufragiul poporului și 
fără încuviințarea Senatului, a uzurpat tronul pe 
care i l-a dat în dar o femeie. Acest rege, astfel 
născut și astiel făcut ca să fie pe placul josnicei 
gloate din care însuși face parte și pizmuind cinsti- 
rile ce-i lipseau, a răpit de la cei mai buni cetăţeni 
pămînturile pe care le-a împărțit la toți mișeii ; toate 
dările care se plăteau deopotrivă de către toată 
lumea le-a pus în spinarea mai-marilor cetăţii; a 
înființat recensămîntul ca să scoată ochii pizmașilor 
cu avuţiile celor bogaţi și ca să ştie de unde să 
facă, după bunul lui plac, pomeni la nepricopsiţi.” 

48 În mijlocul acestei cuvîntări, răsare Servius, 
înștiințat de un vestitor înspăimîntat, și, încă din 


° For: piaţă publică unde se țineau judecăţile și unde se aduna po- 
porul spre a dezbate treburile politice, 

* Sclav și fecior de sclavă: după legendă, pe cînd era însărcinată cu 
el, mama lui Servius (soția unuia din fruntașii orașului latin Corniculum, 
cucerit de Tarquinius cel Bătrîn) recunoscută printre captivii aduşi la 
Roma, a fost adăpostită în palatul regelui, unde a și născut, 

? Interregn : răstimp între două domnii. 

* Comiţii + adunări în care cetățenii alegeau magistraţii şi votau legile, 

vestibulul Senatului, strigă cu glas tare: „Ce în- 
semnează toate acestea, Tarquinius ? Cum de îndrăz- 
nești ca, atîta vreme cît încă mai trăiesc, să aduni 
Senatul și să te sui în scaunul meu ?“ Celălalt răs- 
punde cu semeţie că el șade pe scaunul tatălui său, 
că e mult mai bine ca domnia s-o moștenească un, 
fecior de domn și nu un sclav și că e destul de cînd 
își ride cu obrăznicie de stăpînii lui și-i înfruntă. 
Se iscă zarvă, toți strigă sprijinindu-l pe unul sau 
pe celălalt, poporul aleargă spre Senat ; era limpede 
că domnia va rămîne aceluia.care va birui. Atunci 
Tarquinius, silit de nevoie să meargă pînă la ultima 
îndrăzneală și, cum era și mai tînăr și mai vîrtos, 
îl apucă pe Servius de mijloc, îl scoate din Senat și 
dă cu el de-a azvirlita pe scări. Apoi se intoarce, 
ca să nu se împrăștie Senatul. Alaiul și prietenii 
regelui o iau la fugă ; regele însuși, aproape sleit de 
singe și cu un alai cîtuși de puţin regesc, zorea spre 
casă; ajunsese la capătul străzii Cipria, cînd oa- 
menii trimiși de Tarquinius să-l urmărească pe fugar 
dau peste el și-l ucid. Se pare că — precum nu i-a 
fost silă nici de celelalte fărădelegi — şi această 
faptă tot din îndemnul Tulliei s-a săvirșit. Sigur este 
însă — și toți sînt de aceeași părere — că s-a dus 
în carpentum ? pînă în for, și acolo, fără nici o sfială 
de adunarea bărbaţilor, l-a chemat afară din Senat 
pe soțul ei și l-a salutat cea dintii cu numele de 
rege. Poitind-o el să părăsească toată această for- 
fotă, se îndreaptă spre casă; ajunsese la capătul 
străzii Cipria, acolo unde era odinioară templul 
Dianei, și cîrmea spre dreapta, ca să coboare dealul 
Urbia şi să ajungă pe colina Esquilină, cînd vizitiul 
care mîna caii trase de hățuri și se opri în loc cutre- 
murat de spaimă, arătindu-i stăpinei hoitul lui Ser- 
vius, care zăcea în mijlocul drumului. Aici se po- 
vestește că s-ar îi întimplat o fărădelege sălbatică şi 


* Carpentum : trăsură închisă, cu două roata, pe care o foloseau fe- 
meile, ' 

fioroasă, pe care o pomenește și numele locului — 
strada Fărădelegii — unde Tullia, ieșită din minți și 
năpădită de furiile răzbunătoare ale surorii și ale 
soțului ei, mînă trăsura peste trupul lui taică-său., 
Cu trăsura crușită ! de sîngele părintelui ei ucis, 
spurcată ea însăși de stropi de singe, se întoarse 
la penaţii ei și ai soţului ei, care, miîniaţi, făcură 
ca acestui cumplit început de domnie să-i urmeze 
curînd un sfîrşit pe măsură. 

Servius Tullius a domnit patruzeci și patru de ani 
și în așa chip încît și unui urmaș înțelept și cum- 
pătat i-ar fi fost anevoie să-l întreacă ; pe de altă 
parte, ceea ce-i sporește încă gloria este că, o dată 
cu el, a pierit şi monarhia dreaptă și legitimă. Totuși, 
chiar această stăpinire, atît de blindă și de cum- 
pătată, avea de gind — cum spun unii istorici — să 
o lepede, ca fiind a unuia singur; Însă un criminal 
din casa lui nu-i dădu răgaz să-și ducă patria spre 
libertate, așa cum plănuise. | 


ii 


1 Crușit : înroşit, 


I, 57—60. 


Lucreția. Izgonirea regilor. 


57 Ardeea t o stăpîheau rutulii?, un neam foarte 
bogat pentru locul și vremea de-atunci; tocmai 
aceasta fu și pricina războiului, anume că regele 
Romei voia să-şi refacă vistieria, secătuită de măre- 
ţia monumentelor publice pe care le ridicase și, 
totodată, cu prada, să potolească inimile supușilor ; 
în afară că și-i ridicase împotrivă cu samavolniciile 
lui, aceştia erau mînioși că regele îi silise atîta vreme 
la trebăluială de salahori și la muncă de sclavi. Ín- 
cercă să cucerească Ardeea dintr-un singur asalt; 
neizbutind, începu să-i stringă pe dușmani împresu- 
rîndu-i și săpînd tranșee. În aceste garnizoane, ca 
în toate războaiele care cer mai multă răbdare de- 
cît vitejie, învoirile se dădeau destul de lesne, ofi- 
țerilor mai mult încă decît ostașilor. Feciorii regelui 
își omorau timpul întilnindu-se adeseori la ospeţe 
și petreceri. Într-o zi, pe cînd beau ei la un ospăț 
la Sextus Tarquinius 5, unde se afla și Tarquinius 
Collatinus 4, fiul lui Egerius, veni vorba de neveste. 
Fiecare şi-o lăuda pe a lui în chipul cel mai minu- 
nat. Convorbirea înflăcărîndu-se, Collatinus zice că 
vorbele nu preţuiesc nimic, dar că în cîteva ceasuri 


1 Ardeea ; cetate în vechiul Latium ; orașul există cu acelaşi nume și 
astăzi, 

? Rutuli : popor latin, locuind în tegiunea a cărei capitală era Ardeea. 

3 Sextus Tarquinius : fiul mai mic al regelui Tarquinius Superbus. 

t Lucius Tarquinius Coliatinus ; fiul lui Egerius — nepot de frate al 
lui Tarquinius cel Bătrîn și cel dintii guvernator al teritoriului sabin 
Collatia — deci văr cu Sextus. 

se pot încredința cu cît se află mai presus de toate 
celelalte scumpa sa Lucreția: „Tineri şi puternici 
cum sîntem, de ce n-am încăleca şi n-am merge să 
cercetăm cu ce se îndeletnicesc nevestele noastre ? 
Nimeni să nu creadă decît ce a văzut cu ochii lui, 
cînd le vor sosi pe neașteptate bărbaţii.  Înfierbîn- 
taţi de vin, strigă toţi: „Drept grăiești“, sar pe cai 
și zboară la Roma. Ajung la căderea serii şi se în- 
dreaptă apoi spre Collatia. Aici o află pe Lucreția, 
nu ca pe nurorile regelui, 'omorîndu-și timpul în 
ospețe și desfătări laolaltă cu prietenele, ci veghind 
în noaptea tirzie împreună cu slujnicele și torcînd 
lînă, așezată în mijlocul casei. Gloria întrecerii din- 
tre femei rămase de partea Lucreţiei. Întîmpină cu 
vesel obraz sosirea bărbatului ei și a Tarquinilor, 
iar soțul biruitor îi poftește din toata inima pe fe- 
ciorii de rege la un ospăț. Aici Tarquinius, ațițat 
de frumusețea Lucreţiei şi de neprihănita ei cinste, 
fu cuprins de pofta ticăloasă de a o silui. Pînă la 
urmă  sfirșesc această noapte de petrecere tine- 
rească și se întorc în tabără. 

58 Peste cîteva zile, Sextus Tarquinius vine, în 
ascuns de Collatinus și însoţit de un singur tovarăș, 
la Collatia. Nu-i bămuia nimeni planurile ; i se face 
o bună primire şi, după cină, e dus în odaia de 
oaspeţi. Arzînd de dragoste, așteaptă să se liniș- 
tească toţi în jurul lui și să-i cuprindă somnul, apoi 
trage sabia, vine la patul Lucreţiei, care dormea, 
ii pune mina stingă pe piept și-i spune: „Taci, Lu- 
creţia, sînt Sextus Tarquinius. Am spada în mînă; 
dacă sufli um cuvînt, ești moartă.“ Femeia deschide 
echii, speriată, se vede fără nici un ajutor și cu 
moartea lîngă ea. În vremea aceasta, Tarquinius se 
jură că o iubește, se roagă, cerșește și ameninţă, 
face tot ce poate ca să răscolească o inimă de fe- 
meie. Văzind-o neclintită şi nebiruită nici de frica 
morții, o ameninţă și cu necinstea;: îi spune că va 
pune lîngă cadavrul ei un sclav despuiat și ucis, și 

toți vor crede că a pierit într-un josnic adulter. Ca 
și cum biruitoare fr fi fost patima, această. amenin- 
țare fu mai tare decit virtutea cea neclintită a Lu- 
creției și Tarquinius plecă, mîndru că a întrînt cins- 
tea unei femei. Doboriîtă de năpastă, Lucreția trimite 
veste la Roma la taică-său și la Ardeea la soțul ei: 
să vină fiecare cu cîte un prieten sigur, să vină 
neapărat și deîndată, căci s-a întîmplat o nenoro- 
cire. Spurius Lucretius 5 sosește cu Publius Vale- 
rius 6, feciorul lui Volesus, iar Collatinus cu Lucius 
Iunius Brutus? ; acești doi se întorceau tocmai la 
Roma, cînd se întîlniră cu vestitorul Lucreţiei, O 
găsesc şezind prăpădită în iatacul ei. Cînd îi vede 
pe ai săi, izbucnește în lacrimi. „Nu ţi-e bine?“ o 
întreabă bărbatul. „De loc, răspunde ea. Ce bine îi 
mai rămîne unei femei care şi-a pierdut cinstea ? 
Collatine, în patul tău sint urme de bărbat străin. 
Trupul-mi-a fost siluit, sufletul însă a rămas curat ; 
moartea mea o va dovedi. Daţi-vă dreapta și juraţi 
că vinovatul nu va rămîne nepedepsit. E Sextus 
Tarquinius, care, cu chip de oaspe şi inimă de vrăj- 
maş, a venit azi-noapte aici cu sabia în mînă, ca 
să fure desfătări aducătoare de nenorocire pentru 
mine, dar și pentru el, dacă voi sînteţi bărbați.“ 
Jură toți pe rind şi îi alină sufletul abătut, arun- 
cînd vina pe făptaș, și nu pe ea, care a fost tîrîtă 
fără voie în păcat: mintea greșește, nu trupul, și 
unde gindul păcătos lipsește, nici vină nu poate fi. 
„Ce i se cuvine lui e treaba voastră să hotăriţi; 


5 Spurius Lucretius Tricipitinua : tatăl Lucreţiei. 

S Publius Valerius, feciorul lui Volesus : va propune (503 îe.n.), prin- 
tre altele, o lege care arunca anatema asupra persoanei și bunurilor ori- 
cui ar ţinti să devină rege; capătă cognomenul Publicola (cel care iubeşte 
poporul). 

7 Lucius Iunlus Brutus: una din cele mai celebre figuri ale antichi- 
tăți, Tatăl şi fraţii lui pieriseră ucişi de Tarquinius, iar el însuși izbuti 
să scape numai prefăcîndu-se că e rebun (de unde și numele de „,Brutus"). 
După izgonirea regilor și pe cînd era consul, fiii lui conspirară pentru 
restabilirea regalității ; Brutus îi osîndi la moarte și asistă personal la 
execuţie, zi 

cît despre mine, chiar dacă mă socotesc slobodă de 
păcat, nu mă cruț de pedeapsă. Niciodată vreo fe- 
meie nu va putea lua pildă pe Lucreția ca să mai 
trăiască după ce și-a pierdut cinstea.“ Avea un cuțit 
ascuns sub haină; și-l înfipse în inimă și, stră- 
punsă de lovitură, se prăbuși răpusă. Tatăl și soţul 
ei izbucniră în strigăte, 

59 Lăsîndu-i pe ei să jelească, Brutus scoase din 
rana Lucreţiei cuțitul plin de sînge și, ținindu-l în 
mînă, zise: „Pe sîngele acesta, atit de neprihănit 
înainte de nelegiuirea feciorului de rege, jur, și vă 
iau martori pe voi, o, zei, să-mi răzbun, cu foc şi cu 
sabie și cu orice mijloc îmi stă în putere, pe Lucius 
Tarquinius Superbus, pe nelegiuita lui soție și pe 
toți cei din neamul lui, şi să nu-l mai rabd rege la 
Roma nici pe el, nici pe oricare altul”. Îi dă apoi 
cuțitul lui Collatinus, pe urmă lui Lucretius și lui 
Valerius, minunați de duhul cel nou care se dez- 
văluia în inima lui Brutus. Rostesc același jurământ : 
jalea li se schimbă în mînie și cînd Brutus îi cheamă 
să doboare chiar acum puterea regească, îl urmează 
toți ca pe o căpetenie. | l 

Scot din casă trupul Lucreției și-l duc în for; ca 
de obicei, mulțimea. e stirnită de o priveliște atît 
de ciudată și de mîrşavă. Înfierează care mai de 
care nelegiuirea feciorului de rege și samavolnicia 
lui.. Îi zguduie și jalea părintelui, şi Brutus, care 
osindeşte lacrimile și scîncetele zadarnice și îi în- 
deamnă să facă ce trebuie să facă niște bărbaţi şi 
niște romani : să pună mîna pe arme și să purceadă 
împotriva celor care au cutezat să se poarte 
dușmămneşște. Tinerii cei mai hotărîți se înfățișează 
singuri, înarmaţi ; toți ceilalți îi urmează. Un deta- 
șament rămîne pe lingă tatal Lucreţiei; se pun 
străji la porțile Collatiei ca nu cumva cineva să-i 
vestească familiei regale răscoala ; cealaltă oştire 
pleacă, în frunte cu Brutus, spre Roma. Ajungînd 
acolo, această gloată înarmată stirnește spaimă și 

tulburare pe unde trece; apoi însă, văzînlu-i în 
cap pe fruntașii cetății, lumea își dă seama că, 
oricum, toate acestea trebuie să aibă vreun rost. 
Crumta fărădelege nu zguduie inimile celor de la 
Roma mai puţin decit în urbea Collatiei ; din toate 
colțurile orașului dau toţi năvală în for. Cind se 
string toţi, un 'crainic cheamă poporul la tribunul 
călărimii, magistratură pe care o ţinea pe atunci 
Brutus. Acesta, lepădînd toate sentimentele și ideile 
pe care se tăcuse pînă atunci că le are, finu o cu- 
vintare, în care vorbi despre  silmicia și poftele 
spurcate ale lui Sextus Tarquinius, despre mîrșava 
necinstire a Lucreţiei și de jalnicul ei sfîrşit, despre 
singurătatea lui Tricipitinus, mîniat și îndurerat nu 
atît de moartea fiicei sale, cît mai ales de pricina 
acestei morţi. Nu uită nici tirania regelui însuși, nici 
nefericirea și caznele poporului, scufundat în băl- 
tile și canalele pe care e nevoii să le sape: din 
războinici ce erau, romanii, biruitori ai tuturor no- 
roadelor din jurul lor, fuseseră schimbaţi în sala- 
hori și pietrari. Aminti de mișeleasca ucidere a re- 
gelui Servius Tullius, de fiica lui, care trecuse cu 
nelegiuita ei trăsură peste trupul tatălui ei, și in- 
vocă pe zeii răzbunători ai părinților. Cu aceste 
cuvinte. și, desigur, cu altele mai furtunoase, care le 
vin lesne celor care-au trăit minia unor clipe, dar 
pe care istoricul numai anevoie le poate repovesti, 
Brutus înflăcără mulțimea, facînd-o să doboare pu- 
terea regească și să-l trimită surgun pe Lucius Tar- 
quinius, împreună cu soția și cu copiii lui. După ce 
alege și înarmează pe tinerii care se înscriau vo- 
luntari, plecă în tabăra de la Ardeea să ridice oști- 
rea împotriva regelui. Comanda Romei o lasă lui 
Lucretius, pe care chiar regele îl numise praefectus 
urbis’. În mijlocul acestor tulburări, Tullia fuge de 
acasă, huiduită pe tot drumul de bărbaţii și de fe- 


3 Praefectus urbis : funcţionar numit de rege, însărcinat cu conducere& 
Romei în timpul absenței acestuia. 

meile care chemau asupră-i furiile răzbunătoare ale 
ucigătorilor de părinți, 

60 Ajungînd veştile în tabăra regelui, acesta, spe- 

riat de ce se întîmplă, se îndreaptă spre Roma ca 
să înăbușe răscoala. Brutus, aflind că se apropie, 
făcu un ocol, ca să nu-l întilnească. Pe căi deose- 
bite, ajung amindoi deodată, Brutus la Ardeea, Tar- 
guinius la Roma. Tarquinius găsește porţile închise 
şi i se face cunoscut că e surghiunit; liberatorul 
Romei e primit cu însufleţire în tabără ; feciorii re- 
gelui sînt izgoniți. Doi dintre dînșii își urmmară pä- 
rintele şi merseră cu el în surghiun la Caeres, în 
Etruria. Sextus Tarquinius plecă la Gabii, pe care 
îl socotea domeniul lui ; aici fu ucis de răzbunătorii 
urii străvechi, pe care însuși şi-o stîrnise împotrivă, 
cu omorurile și jafurile lui. 
- Lucius Tarquinius Superbus a domnit douăzeci și 
cinci de ani. De la întemeierea Romei și pînă la eli- 
berarea ei, regalitatea a ţinut două sute patruzeci 
și patru de ani. În comiţiile centuriate °, convocate 
de praefectus urbis, se numiră apoi, potrivit planu- 
lui lui Servius Tullius, doi consuli: Lucius Iunius 
Brutus și Lucius Tarquinius Collatinus, 


* Comiţii centuriate : adunări ale poporului, pentru alegerea de magis- 
îrați și votarea legilor, în care unitatea de vot era centuria (unitate 
politico-administrativă alcătuită din 100 de cetăţeni). 


IV, 1—6. 


Aprinse dezbateri în jurul unei legi care 

să îngăduie căsătoria dintre patricieni şi 

plebei. Furtunoasa cuvintare a tribunului 
Canuleius. 


1 Acestora le urmară consulii Marcus Genutius ' 
şi Caius Curtius. A fost un an zbuciumat, și înă- 
untrul, și înafara hotarelor. Într-adevăr, încă la 
începutul anului, Caius Canuleius, tribunul plebei, 
propune o: lege privitoare la căsătoria dintre pa- 
tricieni și plebei, lege care, după socotința celor 
dintîi, avea să spurce sîngele patricienilor și să 
răstoarne drepturile gimţilor. Pe de altă parte, ce- 
rerea tribunilor, strecurată întii pe nesimţite, ca 
unul din cei doi consuli să poată fi numit din rîn- 
durile plebei, căpătă atita tărie, încît nouă tribuni 
îmfățișară un proiect de lege, potrivit căreia po- 
porul să fie slobod să-și aleagă după a lui voință 
consulii, fie dintre patricieni, fie dintre plebei. Ceea 
ce dacă s-ar fi înfăptuit într-adevăr, patricienii so- 
Coteau că va aduce nu numai impărțirea puterii 
supreme la cei mai neîânsemnați oameni, ci chiar 
deplina ei strămutare din mîinile mai-marilor În 
cele ale plebeilor. Aflară așadar cu bucurie că po- 
porul ardeean se răsculase fiindcă i se luase pe 
nedrept pămîntul, ca locuitorii din Veii au jefuit 
hotarele republicii, că volscii și aequii sint nemul- 
țumiți de întăririle de la Verrugo?; într-atita le-ar 
fi plăcut mai mult un război nefericit decit o pace 
umilitoare, Primind dar aceste știri şi umilindu-le 

1 Marcus Genutius și Calus Curtius : atît numele cît și prenumele lor 


nu sînt certe; ne aflăm în anul 440 î.e.n. 
: Verrugo : cetate în Latium. 

încă, pentru ca zarva atitor războaie să acopere 
propunerile tribunilor, poruncesc să se facă recru- 
tări şi pregătiri de război, cu cea mai mare grabă, 
cu mai mare grabă, dacă se poate, decit în vremea 
consulului Titus Quinctius’. Atunci Caius Canu- 
leius spuse cu glăs tare cîteva vorbe în Senat: că 
zadarnic umblă consuli să întoarcă, cu aceste 
spaime, mințile poporului de la legile cele noi; 
că niciodată, cît se mai află în viață, nu vor face 
recrutări, pînă cînd poporul nu va adopta legile 
propuse de el şi de colegii lui. Apoi convocă în 
grabă o adunare. 

2 Consulii ațițau Senatul împotriva tribunului şi, 
la rîndul lui, acesta atîta poporul împotriva consu- 
lilor. lar ei ziceau că e cu neputinţă să mai îndure 
poftele neînfrînate ale tribunilor, că au ajuns la 
capătul răbdării, că războiul e mai aprig în casă 
decît afară. Că de altfel vina e în aceeași măsură 
a poporului și a senatorilor, a tribunilor și a con- 
sulilor. În orice stat, cresc acele fenomene care 
aduc după ele recompense: așa se formează cetă- 
teni harnici, aşa, ostași viteji. La Roma, cele mai 
de seamă recompense sînt pentru răzvrătiri, ele 
aduc inșilor și gloatei toate cinstirile ! Să-și amin- 
tească “senatorii ce stralucită măreție a Senatului 
au moștenit de la părinţii lor, ce lasă ei înșiși co- 
piilor şi cum se iălește plebea că și-a sporit trece- 
rea și rolul pe care-l joacă în stat. Că toate acestea 
nu se curmă și nici nu se vor curma atîta vreme cît 
răzvrătirile vor fi la fel de norocoase pe cît sînt 
de copleșiți de cinste capii lor. Ce nu cutează Ca- 
nuleius ? Să încurce familiile, să tulbure auspiciile 
publice și private, să nu mai lase nimic curat și 
neprihănit, pentru ca, amestecînd totul de-a valma, 
să nu se mai cunoască nimeni nici pe sine, nici pe 

3 Titus Quinctius Capitolinus : consul în 445 î.en.; în urma unei 


cuviîntări ale sale, se decretase mobilizarea generală : a doua zi dimineaţă 
toți tinerii trebuiau să fie prezenţi pe cîmpul lui Marte. 

ai săi. Că, într-adevăr, unde aveau să ducă aceste 
căsătorii mixte dacă nu la nişte scîrbavnice împe- 
recheri de dobitoace, ale patricienilor cu plebeii la 
un loc ? Copiii nu vor mai ști ce sînge au și cui se 
închină ; jumătate patricieni, jumătate plebei, nu-și 
vor mai afla pacea nici în ei înșiși. Și încă nu le 
ajunge tulburarea tuturor celor sfinte și omenești ; 
acum tulburătorii norodului se îmbulzesc la con- 
sulat. Întîi au aruncat cîte un cuvînt despre ale- 
gerea unuia din cei doi c  -uli din rîndurile plebei; 
acum ar pofti Ca poporu. numească după voia lui 
consulii, fie dintre patricieni, fie dintre plebei. Și 
ii va numi cu siguranţă dintre plebei, și anume pe 
cei mai răzvrătiți : astfel vom avea consuli pe 
de-alde Canuleius și Icilius 4. N-ar mai răbda Jup- 
piter cel prea-slăvit și prea-puternic să decadă ast- 
fel măreţia puterii regești | Cît despre ei, senatorii, 
mai bine ar muri de o mie de ori, decît să îngăduie 
și să îndure asemenea hulă. Nu încape nici o în- 
doială că, dacă ar fi prevăzut că atitea hatiruri nu 
vor potoli plebea, ci, dimpotrivă, o vor face ca, de 
îndată ce l-a dobîndit pe cel dintii, să ceară mereu 
mai înverșunat altele și altele mai nesăbuite, și 
strămoşii ar fi fost, din capul locului, gata să por- 
nească mai bine un război oricît de crunt, decit să 
îngăduie să li se impună asemenea legi. Au cedat 
cînd cu tribumatul, au fost nevoiţi să cedeze şi mai 
departe ; acum nu se mai pot opri. Nu pot încă- 
pea în același oraș și tribunii plebei și senatorii; 
trebuie să piară sau ordimul, sau magistratura ; tre- 
buie să ţină piept cutezamţei și obrăzniciei mai bine 
mai tîrziu decît miciodată. N-au stîrnit, oare, ne- 
pedepsiți, acești semănători de zurbale războaie la 
hotare și n-au împiedicat apoi cetatea să se înar- 
meze și să se apere împotriva primejdiei pe care 


t Icilius ; tribun al plebei, în 475 fein. Potrivit tradiției, la propu- 
nerea lui s-a votat împărțirea pămiînturilor de pe Aventin între tetăţe- 
nii mai săraci, i 

au aprins-o? După ce numai că nu i-au chemat 
pe dușmani, nu ne-au oprit oare să recrutăm oștire 
împotriva dușmanului ? N-a îndrăznit Canuleius să 
declare în Senat că dacă patricienii nu vor primi 
legile pe care li le impune, ca um biruitor, el nu va 
îngădui recrutarea ? Ce altceva este aceasta decit 
o amenințare de trădare a patriei, de părăsire a ei 
în mîinile dușmanului cotropitor ? Ce inimă le dau 
aceste cuvinte, nu romanilor, ci volscilor, și aequi- 
bor, și locuitorilor din Veies ?! Nu pot ei, oare, trage 
nădejde să urce, cu Canuleius în frunte, treptele 
Capitoliului și ale cetăţii ? Afară doar dacă, o dată 
cu drepturile și cu măreţia, tribunii nu le-au răpit 
cumva și curajul, consulii sînt însă gata să ia con- 
ducerea, întîi împotriva nelegiuirilor unor cetățeni, 
și apoi împotriva armelor dușmane. 

3 Chiar în clipele cînd se vorbeau acestea în 
Senat, Canuleius cuvintă astfel pentru legile sale 
și împotriva consulilor : „V-am atras, pare-mi-se, 
adesea şi de mult luarea-aminte, o, cetățeni, asu- 
pra chipului în care vă disprețuiesc patricienii şi cit 
vă socotesc de nevrednici de a trăi împreună cu 
dinșii între zidurile aceleiași cetăți ; niciodată însă 
n-am simtit-o ca acum, cînd se înverșunează cu 
atita sălbățicie împotriva propunerilor noastre. Și ce 
altceva le amintim cu ele decît că sîntem concetăţe- 
nii lor, că, chiar dacă nu stăpinim aceleași bogății, 
locuim totuși în aceeași patrie ? În cea dintîi propu- 
nere cerem dreptul la căsătorie, pe care popoarele 
vecine și străine îl au — dușmanilor învinși le-am 
dat chiar dreptul (de cetate, ceea ce e mai mult decit 
dreptul la căsătorie — cea de-a doua nu cuprinde 
nimic nou: cerem cu tărie să i se dea poporului 
ceea ce este al lui, și anume ca poporul roman să 
încredințeze dregătoriile celor aleşi după vrerea 
sa. Și atunci, de ce răstoarnă cerul şi pămîntul ? De 
ce tabără pe mine, ca adineaori, în Senat ? De ce 
spun (că nu se vor da în lături de la violenţă și pro- 

Clamă încălcarea unei magistraturi sacrosancte ? 
Cum, dacă i se dă poporului roman libertatea să 
aleagă și să încredințeze consulatul cui ar socoti de 
cuviință, şi dacă un plebeu vrednic de această 
cinste supremă nu-şi va mai vedea spulberată nă- 
dejdea de a o dobiîndi, se prăpădește Roma ? Se duce 
de ripă imperiul ? Și vorbind de um consul plebeu, 
vorbesc de parcă ar fi să facă pe um sclav consul, 
sau pe un libert. Vă daţi seama, oare, în ce mocirlă 
trăiţi ? Dacă s-ar putea, v-ar lua și dreptul de a 
împărți cu ei lumina soarelui. Sînt minioși că res- 
pirați, că vorbiţi, că. aveţi chip de om. Ba, mai mult, 
zic că numirea umui consul plebeu este, ierte-mă 
zeii, un sacrilegiu, Dar spuneţi-mi, vă rog, dacă nu 
sîntem îngăduiţi să 'cercetăm fasiele 5 și condicile 
pontifilor, nu știm, totuși, ceea ce știu pînă și străi- 
nii, că regilor le-au luat locul consulii și că nu le-a 
lipsiti nimic, nici din drepturile, nici din măreția 
de odinioară a regilor ? Credeţi că n-am auzit nici- 
odată. vorbindu-se despre Numa Pompilius 6, care 
nici vorbă să fie coborit din patricieni, dar nici 
măcar cetățean roman nu era? Chemat cu toate 
acestea din meleagurile sabine, el a domnit din 
porunca poporului, la propunerea Senatului, Sau, 
mai tirziu, Lucius Tarquinius, al cărui neam era 
străin nu numai de Roma, ci și de Italia, el, feciorul 
lui Demaratus corintianul, strămutat din Tarquinii, 
n-a fost adus la domnie în timp ce fiii lui Ancus? 
încă trăiau ? După el, Servius Tullius, feciorul unei 
roabe din Corniculum 5, fără tată, cu mama roabă, 


5 Fasiele (Fasti conaularea) : registrele în care se consemnau numele 
magistraţilor, precum și actele publice mai importante. Condicile ponti- 
filor (Commentarii pontilicum) : „documentaţia“ înalţilor preoţi relativ la 
prescripțiile cultului şi ale dreptului sacru, 

* Numa Pompilius : al doilea rege legendar al Romei; era de origină 
sabină, 

7 Ancus Martius : al patrulea rege legendar al Romei. 

8 Roabe din Corniculum : pentru originea lui Servius Tullius, vezi 
mai sus, I, 47, nota 6, 

n-a dobîndit domnia pentru meritele şi destoinicia 
lui ? Ce să mai vorbesc de Titus Tatius’ sabinul, 
pe care însuși Romulus, părintele cetăţii, l-a primit 
să împartă cu el domnia? Așa, nerespingind nici 
un neam în care strălucea virtutea, a crescut impe- 
riul roman. Și acym vă face silă un consul plebeu, 
cînd strămoşii noștri n-au disprețuit nici regi din 
alte țări, cind chiar după izgonirea regilor cetatea 
n-a rămas ferecată îm faţa destoiniciei străinilor ? 
Căci abia după izgonirea regilor familia sabină 
Claudia a fost primită nu numai în rîndurile cetă- 
țenilor, ci chiar în ale patricienilor, Aşadar un 
străin poate ajunge patrician, și apoi consul, iar 
unui cetățean roman, dacă e născut din plebe, i se 
taie drumul spre consulat ? Nu cumva ne inchipuim 
că un bărbat puternic și viteaz, destoinic în vreme 
de pace și în război, asemenea lui Numa, lui Lucius 
Tarquinius, lui Servius Tullius, nu poate ieși din 
rîndurile plebei ? Și dacă aceasta e obârșia lui, nu-i 
vom îngădui să ajungă la cîrma republicii? Oare 
trebuie să avem niște consuli care să semene cu 
decemvirii, ființele cele mai spurcate, dar patricieni 
toţi, în loc să semene cu cei'mai buni dintre regi, 
care au fost homines novi ? 

4 Da, se va spune, dar de cînd au fost izgoniți 
regii, n-am avut nici un consul plebeu. Ei, şi-apoi? 
Trebuia să respingem tot ce e nou, și, fiindcă nu 
s-a făcut încă — şi multe nu s-au făcut încă la un 
popor tînăr — să nu trebuiască făcut nici de acum 
înainte, chiar dacă e vorba de o măsură folositoare? 
Pe vremea domniei lui Romulus nu existau nici 
pontifii, nici augurii 1 ; i-a instituit Numa Pompi- 
lius. În cetate nu exista nici recensămîntul, nici 
împărţirea pe centurii și pe clase : le-a așezat Ser- 


? Titus Tatlus : rege sabin. După legendara răpire a sabinelor și îm- 
păcarea celor două popoare, a împărțit domnia cu Romulus. 

w Pontif: membru al colegiului sacerdotal suprem, care supraveghea 
cultul, Augur: preot despre care se credea că poate prevesti viitorul 
după zborul, cintecul, sau măruntaiele păsărilor, i 

vius Tullius. Consulii nu existaseră nicicînd ; lau 
fost numiți după alungarea regilor. N-a existat nici 
puterea dictatorului, nici numele lui: au început 
să existe abia în vremea părimţilor noștri. N-au 
existat nici tribunii plebei, nici edilii, nici questorii : 
s-a hotărît şi instituirea lor. În nici zece ani am nu- 
miti decemvirii care să ne întocmească legile și 
i-am destituit. Cine își închipuie că de-acum în 
vecii vecilor, în nemărginita creștere a republicii, 
nu va trebui să instituim alte şi alte magistraturi 
civile și religioase, alte și alte legiuiri pentru inși 
și noroade ? Și chiar această opreliște a căsătoriei 
dintre patricieni și plebei n-au instituit-o, oare, în 
ultimii ani decemyvirii, spre nenorocirea statului și 
ocara poporului ? Poate exista, oare, jignire mai 
aspră și mai singeroasă decit ca: o parte din cetate 
să fie socotită nevrednică de căsătorie, de parcă ar 
fi Sspurcată ? Ce altceva este aceasta decit un exil 
înlăuntrul zidurilor cetăţii, o osîndă de relegare ? 
Se feresc de uniri și alianţe cu noi, ca nu cumva 
să li se amestece sîngele. Cum ? Dacă astfel vi se 
spurcă astă nobleţe, pe care cei mai mulţi dintre 
vioi, de fel din Alba sau din Sabinii, n-o aveţi nici 
din neam, nici din sînge, căci aţi fost făcuţi patri- 
cieni fie prin alegerea regilor, fie, după izgonirea 
regilor, prin voința poporului, nu-i puteaţi păzi cu- 
răția prin măsuri după chibzuiala fiecăruia, ne- 
însurîndu-vă cu plebea și nelăsindu-le pe fiicele și 
surorile voastre să se mărite decît cu patricieni ? 
Nici un plebeu n-ar fi luat cu de-a sila o fecioară 
patriciană : astea sînt toane de patrician 1!, Nimeni 
mu v-ar fi putut constrînge să încheiaţi fără voia 
voastră o căsătorie, Ci dimpotrivă, a le împiedica 
prin lege, a interzice căsătoria dintre patricieni și 

1 Toane de patrician: poate o aluzie la decemvirul Appius Claudius, 
care, îndrăgostit de Virginia, o fecioară plebeiană logodită cu lIcilius, 


și respins de ea, încearcă s-o dobindească puninăd pe unul din clienții săi 
s-o revendice ca sclavă, 

plebei, asta, da, e o jignire adusă poporului. De ce 
mu opriți și căsătoriile dintre bogați și săraci? O 
alegere care a fost întotdeauna lăsată pe seama 
Chibzuinţei fiecăruia, să se însoare cu o femeie din 
orice casă poftește, să se mărite cu un bărbat din 
casa care-i vine, la socoteală, voi o sugrumaţi în 
cătușele unei legi trufașe, cu care spargeţi în două 
obștea cetățenilor şi faceți două state dintr-unul 
singur. De ce nu aduceţi o lege care să interzică 
plebeului să locuiască în vecinătatea unui patri- 
cian, să umble pe același drum, să se așeze la 
aceeaşi masă, să stea alături cu el ? E vreo deose- 
bire între toate astea şi căsătoria unui patrician cu 
o plebee, a unui plebeu cu o patriciană ? Răstoarnă 
ea vreun drept ? Nu, de vreme ce copiii urmează 
condiția: tatălui. Din căsătoria cu voi noi nu aș- 
teptăm nimic altceva decit să ne socotiți oameni în 
rîndul oamenilor și al cetățenilor ; iar voi nu vă 
împotriviţi de altceva decît de plăcerea de a ne co- 
pleși care mai de care cu umilinţe și jigniri. 

5 Şi la urma urmei cui îi aparţine suveranitatea, 
vouă, sau poporului roman ? l-am izgonit pe regi 
ca să ne alegem cu stăpînirea voastră, sau cu o 
libertate egală pentru toţi? Cînd doreşte o lege 
poporul roman trebuie să aibă dreptul să o impună. 
Sau, nu cumva, ori de cite ori propunem o lege, 
voi porunciţi drept pedeapsă o recrutare și, de în- 
dată ce eu, tribun, chem triburile la vot, tu, consul, 
îi mâni pe tineri la jurămiînt și îi trimiţi în tabere, 
ameninți poporul, îl ameninţi pe tribun ? De parcă 
n-aţi fi simţit de două ori pină acum cit preţuiesc 
amenințările cînd poporul e unit ?! Războiul l-aţi 
ocolit fiindcă voiaţi, nu-i. așa, să vă înțelegeți cu 
noi? Sau poate mai degrabă lupta m-a izbucnit 
fiindcă cei mai tari sînt totodată şi cei mai cum- 
păniţi ? Lupta nu va izbucni nici acum, o, cetăţeni : 
ei vă încearcă mereu inimile voastre, dar cu pute- 
rea voastră nu se vor măsura. Așadar, războiul 
acesta, o, consuli, fie el drept sani strimb, poporul 

e gata să-l poarte alături de voi, dacă, îngăduind 
căsătoriile, veţi aduce în sfirșit unitatea cetăţii; 
dacă vor putea să se contopească, să se unească, 
să se alcătuiască cu voi în legături de familie ; dacă 
nădejdea, dacă dreptul de a ajunge la înaltele dre- 
gătorii le vor fi îngăduite celor viteji și destoinici ; 
dacă sîntem. primiți să facem parte din rîndurile 
republicii ; dacă, precum se cuvine într-o cinstită 
libertate, vom avea dreptul ca, prin mijlocirea ma- 
gistraturilor anuale, să ascultăm şi să poruncim 
rînd pe rînd. Dacă cineva se împotrivește acestor 
cerinte, ţineţi la cuvintări și daţi-i îmainte cu zvo- 
nurile de război ; nimeni nu-și va da numele, ni- 
meni nu va pune mîna pe arme; nimeni nu se va 
bate pentru niște stăpini trufaşi, cu icare nu împăr- 
țim nici dregătoriile în viaţa publică, nici căminele 
în viaţa de toate zilele.“ 

6 Consulii veniră şi ei la cuvînt în adunare și, 
dintr-un discurs într-altul, ajunseră la sfadă. Între- 
bind tribunul de ce nu se cade ca un plebeu să fie 
Consul, i se dădu un răspuns adevărat poate, dar cu 
totul nelalocul lui în această dezbatere, și anume 
că plebeii n-au dreptul de a cerceta auspiciile !? și 
că de aceea le-au interzis decemvirii căsătoria cu 
patricienii, ca nu cumva să fie tulburate auspiciile 
de nişte oameni de obirşie îndoielnică. La aceste 
vorbe, poporul s-a făcut foc de mînie, auzind că i 
se refuză dreptul de a cerceta auspiciile, de parcă 
ar fi fost urât zeilor nemuritori. Și, cum poporul își 
găsise. ica apărător un tribun aprig, cu care de alt- 
fel se întrecea în dîrzenie, dezbaterile nu se curmară 
decît după ce patricienii, înfrînţi în cele din urmă, se 
învoiră ca legea căsătoriilor să fie pusă la vot. 
Erau încredințaţi că în felul acesta tribunii sau vor 
abandona cu desăvirşire cererea de consuli plebei, 
sau vor amîna dezbaterea pînă după război. lar 
poporul, mulţumit deocamdată cu legea căsătoriilor, 


12 Auspicii : prevestire făcută după zborul sau cintecul păsărilor. 

va consimţi să se înroleze. Faima lui Canuleius 
crescuse însă nemăsurat de pe urma  biruinţei 
asupra patricienilor și a trecerii pe care o avea în 
rindurile poporului; așa se face că, înflăcăraţi, 
ceilalți tribuni, se bat şi ei cu toată tăria pentru re- 
vendicările lor și împiedică înrolarea, deşi zvonurile 
de război sporeau în fiecare zi. Consulii, care nu 
puteau lua nici o măsură în Senat din pricina opozi- 
ției  tribunilor, întruneau acasă la ei pe 
oamenii cei mai de seamă. Apărea limpede 
că trebuiau să se lase  biruiţi sau de dușmani, 
sau de  concetăţenii lor. Dintre toţi  consularii, 
numai Valeriu t8 şi Horaţiu nu luau parte 
la 'consfătuiri. După părerea lui Caius Claudius, se- 
matorii trebuiau să purceadă cu armele împotriva 
tribunilor, însă pe cei doi Quinctius, pe Cincina- 
tus 1* și pe Capitolinus, îi îngrozea vărsarea de 
sînge ; după părerea lor nu trebuiau violate per- 
soane pe care datina le-a făcut sacrosancte în urma 
tratatului solemn încheiat cu poporul. Aceste cons- 
fătuiri ajunseră la încheierea de a se îngădui nu- 
mirea unor tribuni militari cu putere consulară, fie 
din rîndurile patricienilor, fie dintre plebei ; în le- 
gătură cu numirea consulilor nu se schimbă nimic ; 
în felul acesta fură mulţumiţi şi tribunii şi poporul. 

Se desemnează comiţiile care să numească pe cei 
trei tribuni învestiți cu putere consulară. Îndată 
după desemnare, toţi cei care pînă adineaori se ară- 


3 Lucius Valerius şi Marcus Horatius : consuli în 445, au luat, în răs- 
coala populară care i-a răsturnat pe decemviri, partea poporului, 

i4 Lucius Quinctius  Cincinnaius : legendară figură a antichităţii, al 
cărui simbol trebuia să scoată în evidență moravurile austere ale vechi- 
lor romani : înlocuindu-l pe consulul căzut în luptă, Cincinat îi învinge pe 
volsci, îi împacă pe patricieni cu plebeii şi se retrage la ţară, unde își 
lucrează lotul lui de pămînt, care n-avea mai mult de un hectar. Cînd 
aequii şi sabinii amenințară din nou Roma, se hotărî alegerea lui ca 
dictator ; trimişii Senatului îl găsiră la lucru, arîndu-și singur ogorul, 
Cincinat îşi îmbrăcă toga, primi felicitările trimișilor, preluă comanda 
trupelor și obţinu victoria,Tiius Quinctius Capitolinus: vezi mai sus, 
nota 3. 

taseră mai răzvrătiți, fie cu vorba, fie cu fapta, și 
mai cu seamă foștii tribuni ai plebei, începură să 
stăruie pe lingă oameni și să străbată tot forul îm- 
brăcaţi în toga: de candidat, astfel încît patricienii 
se țineau departe, întii din deznădejdea de a apuca 
o Qregătorie de la gloata aţițată, și apoi de sila de 
a o împărți cu asemenea oameni. Înduplecaţi de 
stăruințele celor mai cu vază dintre dînșii, își pu- 
seră, totuși, pînă la urmă candidatura, ca să nu 
pară că au renunțat de bunăvoie la cîrmuirea sta- 
tului. Întîmplările petrecute în aceste comiţii ară- 
tară că alta-i firea omului în focul luptei pentru 
libertate și onoare și alta-i purtarea lui după în- 
cheierea luptei, cînd judecă la rece. Căci poporul, 
mulțumit că plebea a avut un cuvînt de spus, numi 
pe toți tribumii dintre patricieni. La care ins mai 
găsești în zilele noastre asemenea, cumințenie, ase- 
menea judecată dreaptă, asemenea vederi înalte 
cum au fost atunci ale întregului popor ?! 


o V, 39—42.. 


Galii ocupă Roma. 


39 Minunea unei biruințe atît de neaşteptate îi 
lăäsä şi pe gali oarecum uluiți ; stătură întîi înlem- 
niți ei înșiși de spaimă, de parcă m-ar fi înțeles ce 
se petrece, apoi li se făcu frică de vreo capcană ; 
pînă la urmă încep să despoaie morții și să adune, 
după obiceiul lor, armele în grămezi ; în sfîrşit, 
mevăzind nicăieri vreo acțiune dușmănoasă, por- 
nesc în marș și ajung la Roma aproape de asfin- 
tit. Aci, călăreţii dim avangardă dau de ştire că 
porţile nu sînt închise, că în faţa porților nu e 
mici o strajă care să le păzească, că pe ziduri nu 
se află ostași înarmaţi ; nouă mimune, care, ase- 
menea celei dintii, îi opreşte iarăși în loc. De frica 
Nopții, cum nu cunoșteau așezarea orașului, îşi 
așază tabăra între Roma și Anio ! și trimit iscoade 
de-a lungul zidurilor, pe la celelalte porți, ca să 
cerceteze ce ginduri au, într-o situaţie atit de dez- 
mădăjduită, dușmanii. 

Cea mai mare parte a oștirii se retrăsese la Veii, 
și nu la Roma, dar toţi credeau că n-au mai rămas 
în viață decit cei care se adăpostiseră la Roma, ast- 
fel încît îi căinau deopotrivă pe vii și pe morți și 
umpleau tot orașul cu gemetele lor. Apoi însă jalea 
fiecăruia amuţi în fața panicii generale, cînd se 
vesti că duşmanul e în preajmă ; curind începură 
să se audă urletele și cîntările stridente ale barba- 
rilor, care se perindau în cete pe lîngă ziduri. Toată 


1 Anio : afluent al Tibrului (astăzi Teverone). 

noaptea și pînă în zorii zilei stătură cu sufletul la 
gură, iașteptindu-se să-i vadă năvălind din clipă în 
clipă în oraș, întîi la sosirea lor, cînd ajunseră sub 
ziduri — 'căci dacă ar fi avut alte ginduri, ar fi ră- 
mas la Alia? ; apoi, spre scăpătat, cînd ziua scăzuse 
de tot, socoteau că "vor năvăli înainte de căderea 
nopții, și, în sfîrșit, că-și aminaseră planul pentru 
la noapte, ca să răspîndească mai multă spaimă. În 
cele din umnă, crăpîndu-se de ziuă, pieri toată inima 
din ei, căci. după toată această necontemită frică de 
primejdie vedeau că nenorocirea se împlinește aie- 
vea și că steagurile cele amenințătoare încep să 
intre pe porţile orașului. Altminteri, toată noaptea, 
toată ziua următoare, Roma nu arăta de loc altfel 
decât la Alia, unde oastea îi fugise atit de mișelnic. 
Așadar cum nu era nici o nădejde să poată apăra: 
orașul cu rămășița aceea de ostași, hotărîră ca ti- 
nerii în stare să poarte arme și elita Senatului să 
urce în citadelă și la Capitoliu, împreună cu soțiile 
și cu copiii lor și, adunînd în locul acela întărit 
toate armele și proviziile, să apere de acolo zeii 
orașului, oamenii și numele de roman ; flaminul * 
și preotesele Vestei să scape de la măcel și pirjol 
odoarele poporului roman și să nu părăsească alta- 
rele zeilor atita vreme cît va rămînea în viaţă un 
singur slujitor. Dacă citadela şi Capitoliul, sălașul 
zeilor, dacă Sematul, inima republicii, dacă tinerii 
buni de oaste vor scăpa teferi din ruinele cetăţii, 
Came (stia să se prăbușească, le va fi mai ușoară pier- 
derea atitor bătrîni, lăsaţi pieirii în oraș. Şi pentru 
ca mulțimea să îndure: mai lesne această jertfă, bă- 
trînii care se împodobiseră odinioară cu triumfuri 
și consularii declarară sus și tare că vor să moară 
împreună cu ceilalţi, ca trupurile lor, nevolnice să 


2 Alia: afluent al Tibrului, în punctul unde se află azi localitatea 
Fonte di Papa; aici avusese loc o singeroasă ciocnire în care galii îi 
zdrobiseră pe romani, croindu-și astfel drum liber pînă la Roma (387 sau 
390 t.e.n.). 

* Flamin ; preot al unui zeu anume (Jupiter, Vesta etc.). i 

poarte arme și să apere patria să nu îngreuieze ne- 
voia în care se aflau ostașii. 

40 Astfel se mîngiiau între ei bătrînii sortiți mor- 
ţii. Îi îndeamnă apoi pe tineri, petrecîndu-le alaiul 
pină la Capitoliu și pînă în citadelă și urîndu-le ca 
atîta cit mai rămăsese din bunul noroc al cetăţii, 
vreme de trei sute șaizeci de ani biruitoare în toate 
războaiele, să le însoțească vitejia şi avîntul, Atunci 
însă cînd cei care duceau cu sine toată nădejdea 
și toate mijloacele de trai ale republicii trebuiră 
să se despartă de cei care hotăriseră să-și sfîrşească 
viața o dată cu pieirea cetății, atunci, ca şi cînd 
despărțirea însăși, ca și împrejurările în care avea 
loc, n-ar fi fost singure destul ide sfișietoare, fe- 
meile începură să plîmgă, să rătăcească descumpă- 
mite de colo pînă colo, să se țină cînd după unii, 
cînd după ceilalţi, să-i întrebe pe bărbaţii și pe fiii 
lor cui le lasă, astfel încît nu mai lipsea nimic din 
această culme a tuturor nenorocirilor omenești. 
Mare parte dintr-însele îi urmară pe ai lor în cita- 
delă, fără să le împiedice, dar nici să le cheme 
nimeni, fiindcă, deși celor împresuraţi le-ar fi prins 
bine să mu se încarce cu prea mulţi nevolnici de 
luptă, li se părea, totuşi, neomenește să le go- 
mnească. Cealaltă parte a mulțimii, mai ales plebei, 
pe-o colină atît de îngustă, nici nu putea săîncapă, 
și nici nu s-ar fi putut hrăni din sărăcia aceea 
de provizii, ieși din oraș și se îndreptă ca un con- 
voi spre Ianicul î. De aci unii se împrăștiară la cîm- 
pie, alții o luară spre orașele învecinate, fără nici 
un conducător, fără nici un plan, fiecare de capul 
lui, fiecare în nădejdea lui, lipsiți de orice chib- 
zuință comună. 

În vremea aceasta, flaminul și fecioiarele vestale, 
dînd grija lor deoparte, cercetau ce odoare să ia 
cu sine și ce să lase, căci mu erau in putere să le 


4 lanicul : una din cele șapte coline ale Romei, situată pe, țărmul 
drept al Tibrului, 

care pe toate, şi în ce loc să le pună mai sigur la 
adăpost ; socotiră că cel mai bine e să le ascundă 
în niște butoiașe și apoi să le îngroape într-un mice 
templu de lîngă locuinţa îlaminului lui Quirinus, 
unde și astăzi e oprit să scuipi; împărţindu-și po~ 
vara între ele, le cară pe celelalte pe drumul care, 
peste podul lui Sublicius 5, duce la Ianicul. Pe când: 
urcau pe povîrniș, îi zări Lucius Albimius ê, ins din, 
plebea romană, care călătorea într-um plaustrum ? 
cu soţia și cu copiii lui, ieșind din oraş, împreună 
Cu mulțimea nefolositoare luptei; neuitînd nic? 
atunci deosebirea. dintre cele dumnezeiești și cele 
omenești, socoti că nu se cade ca preotesele obștet. 
să care pe jos sfintele odoare ale poporului roman, 
iar el şi ai săi să se înfățișeze în trăsură ; porunci 
soției sale și copiilor să coboare, urcă în plaustrum 
fecioarele și sfintele odoare şi le duse la Caeres, 
unde le era drumul. 

41 În vremea aceasta, la Roma se făcură, pe cît 
ingădiuiau împrejurările, toate pregătirile pentru 
apărarea citadelei, iar numeroșii bătrini se întoar- 
seră la casele ilor, așteptînd, cu sufletul hotărît de 
moarte, sosirea dușmanului. Ca să se pristăvească în 
podoabele cinstirii şi vredniciei lor de odinioară, 
aceia dintre dînșii care îndepliniseră o magistratură 
curulă 8 luară veșmintele solemne cu care mînaseră. 
tensa °? sau fuseseră purtaţi în triumf, se îmbrăcară 
cu ele și se așezară în mijlocul casei, pe jilțuri de 
fildeș. Povestesc unii că, rostind. după Marcus Fo- 


5 Podul lui Sublicius : construit peste fluviul Tibru. 

€ Lucius Albintus : alcătuiește, împreună cu Gaius Licinius, cel dintîë 
cuplu de tribuni ai plebei (487 î.e.n.), 

T Plaustrum ; căruță primitivă, trasă în general de boi sau de catiri 
şi întrebuințată la çäratul poverilor, 

* Curulă : se numea scaun curul scaunul de onoare încrustat cu fil- 
deș, pe care stăteau consulii și înalții magistrați. Magistratură curul& 
era magistratura care dădea dreptul la un asemenea scaun. 

» Tensa: carul în care, în împrejurări solemne, se purtau chipurile 
zeilor, 

lius, pontifex maximus 10, un jurămînt anume, .își 
închimară viaţa patriei şi poporului roman, urmaş 
al lui Quirinus, 

Cum răstimpul nopții domolise focul războinic în 
inimile galilor, cum m-avuseseră de dat nici o luptă 
care isă pună la îndoială soarta războiului, cum nu 
luau oraşul nici cu sila şi nici cu asalt, intrară a 
doua zi fără nici o mînie și fără nici o pornire în 
Roma, pe poarta Collina, care era deschisă, ajun- 
seră în Forum și începură să-și rotească ochii la tem- 
plele zeilor şi la citadelă, singura priveliște cu în- 
făţișare războinică. După ce lasă acolo o mică strajă, 
da ostașii risipiţi să nu fie atacați cumva din cita- 
delă sau din Forum, se răspiîndesc la pradă prin 
străzile pustii de orice suflare omenească ; unii ta- 
bără cu grămada în primele case, alţii le caută pe 
cele mai îndepărtate, ca unele ce erau încă ne- 
atinse și bogate în pradă. În toată această pustie- 
tate îi cuprinse însă curînd teama ca nu cumva, 
cum. rătăceau ei de colo pină colo, să dea peste 
vreo capcană de-a dușmanului și se întoarseră, în 
cete, spre locurile din vecinătatea forului, Aci, în 
faţa caselor ferecate ale plebeienilor și a atriilor des- 
chise ale mărimilor, se codeau mai mult să năvă- 
lească în cele deschise decît în cele închise. Pri- 
veau cu un soi de evlavie la bărbaţii care ședeau 
în vestibulul caselor și care, nu numai prin podoa- 
bele și prin ținuta lor falnică și supraomenească, 
dar chiar prin măreția înfățișării şi a chipului lor, 
li se păreau asemenea cu zeii. Stăteau în picioare 
și priveau la dimşii ca la niște idoli, pînă cînd, 
zice-se, un gal se apucă să-l mingiie încetișor pe 
barba iungă, cum. se purta pe atunci, pe unul din- 


10 Pontifex maximus : supremul preot, înalt magistrat religios cu va- 
riate atiibuții ; săvirșea diverse ceremonii religioase, veghea la îndepli- 
nirea ritualului de către diferiţii magistrați, era consultat de aceștia în 
chestiunile religioase, ţinea la zi calendarul etc. Locuia la Regia, casa 
care, potrivit tradiției, fusese palatul lui Numa Pompilius, întemeietorul 
colegiilor pontificale, 

tr-ânșii, pe Marcus Papirius, care-l plesni în cap cu 
bastonul lui de fildeș, dezlănțuindu-i astfel mînia. 
De la acest gal porni începutul măcelului ; ceilalți 
fură și ei uciși în jilțurile lor. După ce s-a lățit mä- 
celul senatorilor, n-au mai cruțat nici un suflet ome- 
mesc, și jaful se isprăvi cu piîrjolirea caselor prä- 
date. 

42 Altminteri — fie că nu toţi aveau chef să ni- 
micească orașul, fie că așa au vrut căpeteniile ga- 
lilor, și ori n-au pus foc decît pe ici, pe colo, ca să 
semene spaima și să-i poată sili pe cei împresuraţi 
să se predea, de mila sălașelor lor, ori n-au pirjolit 
toate casele, în așa fel încît pe cele rămase întregi 
în oraș să le ţină ca pe o nadă cu care să moaie 
dirzenia dușmanului — în prima zi focul n-a fost 
pus peste tot şi nici nu s-a întins pretutindeni, cum 
se întimplă de obicei într-un oraș cucerit. De sus, 
din citadelă, romanii vedeau orașul năpădit de duş- 
mianii care umblau forfota pe toate drumurile, ve- 
deau iscîndu-se într-altă şi într-altă parte cîte o 
nouă nenorocire, de nu mai puteau cuprinde cu 
mintea toate cîte se întimplau și nu-și mai credeau 
urechilor și ochilor. Înspăimîntaţi de pretutindeni, 
își întorc gindul, faţa și ochii în toate părțile unde-i 
cheamă zarva dușmanilor, tipetele femeilor și ale 
copiilor, trosnetul flacărilor și pîriitul caselor ce se 
prăbușesc, de parcă soarta i-ar fi aşezat acolo anu- 
me ca să vadă priveliștea. patriei năruite. Nu le mai 
rămînea de apărat nimic dintr-ale lor, decît doar 
trupurile, și erau cu atît mai nenorociţi decit toţi cei 
care au fost vreodată încercuiți, cu cît erau și în- 
cercuiți, și totodată despărțiți de patrie și-și vedeau 
toate ale lor în puterea dușmanului. Zilei de groază 
săvîrşite îi urmează o noapte care n-a fost mai liniș- 
tită ; în sfîrșit, zorile iau locul nopţii tulburate, și 
mu trece clipă fără sa aducă priveliștea cîte unei noi 
și noi nenorociri. Atîtea rele cîte îi apasă și-i zdro- 
besc nu le frîng însă inimile ; deşi văd că totul a fost 

făcut una cu pămintul, că totul piere în flăcări și 
dărimături, mai apără cu. dîrzenie încă acest colnic 
oropsit, ultimă rămășiță a libertăţii. Apoi, cum toate 
acestea veneau zilnic una după alta, încep parcă 
a se deprinde cu nenorocirile și, cu sufletele în- 
străinate de tot ce fusese al lor, nu mai au ochi 
decît pentru armele, pentru fierul pe care îl string 
în mâini, ca pe singurul lor prisos de nădejde. 


V, 47—49. 
Alungarea galilor. 


t 


47 În vreme ce se petreceau acestea la Veli, la 
Roma citadela și Capitoliul trecură printr-o mare 
primejdie. Într-adevăr, galii, fie că au recunoscut 
urme de pași pe drumul pe care ajunsese solul la 
Veii, fie că au băgat singuri de seamă că în drep- 
tul stincii Carmentei ! există un urcuș mai dulce, 
trimiseră înainte, într-o noapte luminoasă, un om 
neinarmat, care să încerce drumul și apoi, trecin- 
du-și umul altuia armele pe unde era drumul mai 
greu, sprijinindu-se, săltindu-se sau trăgindu-se 
rînd pe rînd unul pe altul, după cum cereau ne- 
voile terenului, ajunseră pînă la virf într-o ase- 
menea liniște, incit nu scăpară numai de străjeri, 
dar nu stirnira nici câinii, dobitoace gata să sară 
la orice zvon de noapte. Nu scăpară însă đe giștele 
sacre ale Iunonei ?, cruțate chiar și în această foa- 
mete cumplită. Asta a fost mântuirea Romei ; căci, 
trezit de zarva și de plesnetul lor de aripi, Marcus 
Manlius *, consul cu trei ani în urmă, bărbat vestit 
într-ale războiului, își apucă armele şi, chemîndu-i 
şi pe ceilalți la arme, se aruncă în luptă: Ceilalţi 

* Stîncii Carmentei : stinca aflătoare pe drumul ce ducea spre templul, 
de la poalele Capitoliului, al divinității cu acest nume (nimfă, iubită de 
Mercur, se credea că e prielnică naşterilor). 

z Gigtele.., lunonei; Iuno, sau Iunona, soţia lui Jupiter, zeița căsăto- 
riilor, Din numeroasele temple ce-i fuseseră ridicate, unul, cel al lunonei 
Moneta (cea care înștiinţează, care atrage luarea-aminte) se afla în Ca- 


pitoliu ; giştele erau considerate păsări „sacre” dedicate zeiţei. 
> Marcus Manlius; a dobindit apoi cognomenul ,,Capitolinus*, 

încă se mai îmbulzeau, cînd Manlius, cu o lovitură: 
de scut, îl doboară pe um gal care se cățărase toc- 
mai pe vîrful zidului. În cădere, acesta îi răstoarnă 
şi pe cei din spate, iar ceilalți, cuprinși de frică, 
lasă armele, ca să cuprindă cu mîinile stînca ; Man- 
kus îi ucide. Curind se stringe și restul romanilor ; 
cu o ploaie de pietre și de lovituri, îl izgonesc pe 
dușman și zdrobesc toată ceata, azvirlind-o în pră- 
pastie. După ce se potoli învolburarea, ultimele cea- 
suri ale nopţii fură dăruite odihnei, pe cît o îngă- 
duiau sufletele tulburate încă de primejdia care le 
zguduise. 

Ivindu-se zorii, trîmbițele sunară adunarea osta- 
şilor înaintea tribunilor militari, spre a i se plăti 
fiecăruia, bine sau rău, după fapta lui. Cel dintii 
fu lăudat și dăruit Mamlius, pentru vitejia lui, și nu 
numai de către tribunii militari, ci şi de toţi ostașii, 
într-un gînd ; îi aduseră fiecare la sălașul lui din 
citadelă cîte o jumătate de libră de făină şi un sfert 
de șiştar de vin 4, puţin lucru, într-adevăr, dar lipsa 
în care se aflau făcea dim aceste daruri o uriașă 
dovadă de dragoste, căci toţi își rupeau de la gură 
şi închinau unui singur om ceea ce-și răpiseră din 
cele trebuincioase pentru îndestularea propriilor lor 
nevoi. Fură apoi chemate străjile care se lăsaseră 
îinșelate de dușman în urcușul său ; Quintus Sulpi- 
cius, tribunul militar, declară întîi că-i va pedepsi 
pe toţi, după legea ostășească, dar se lăsă înduple- 
cat de ostașii care strigau toți într-un glas, arun- 
cînd vina pe un singur străjer, şi îi cruță pe ceilalți, 
Pe străjerul dovedit de vina acestei nenorociri îl 
aruncară de pe stincă, cu încuviințarea tuturor. De 
acum încolo, străjile își sporiră băgarea de seamă 
de amîndouă părțile, galii fiindcă se dezvăluise că 
se pot trece soli între Veii și Roma, iar romanii 
fiindcă mu uitau primejdia acelei nopți. 


(RE; S 
t Fă?nă... și vin: cca 163 gr. făină şi 0,135 I. vin, 

48 Dar din toate relele unui război și ale unei 
încercuiri, foamea chinuia cel mai tare amîndouă 
oștirile și, pe deasupra, la gali bîintuiau molimele. 
Tăbăriţi într-un loc jos, înconjurat de înălțimi, în- 
tr-un aer încins şi plin de miasmele atîtor pîrjoluri, 
unde cea mai mică adiere de vint stirnea, o dată 
cu praful, și cenușa, oamenii aceștia, deprinși cu um 
climat umed și răcoros, răbdau anevoie fierbinţeala 
cea înăbușitoare, care-i dobora și-i făcea să piară 
ca vitele cînd dă boliștea în ele. Curînd nu-și mai 
găsiră răgaz să-și îngroape morții unul cîte unul și, 
Îngrămădindu-i în stive, le dădeau foc ; de aci locul 
cu pricina a rămas cunoscut sub numele de „Rugul 
Galilor”. 

Apoi se încheie un armistițiu cu romanii și, cu 
îngăduința generalilor, se pomiră tratative. Cum 
de-a lungul acestora galii stăruiau într-una asupra 
foametei şi ziceau că ea îi va sili pe romani să se 
predea, se zice că, spre a le alunga această părere, 
au aruncat din Capitoliu în mai multe locuri pîine 
în taberele dușmane. Curînd însă nu mai putură 
ascunde foametea și nici s-o mai îmdure. Astfel, în 
timp ce dictatorul 5 stringea el însuși recruți Gin 
Ardeea și-i 'poruncea lui Lucius Valerius, magister 
equitum $, să-și aducă oastea de la Veii, în timp ce 
pregătea și organiza totul ca să-l lovească pe duş- 
man cu puteri egale, garnizoana din Capitoliu, sleită 
de străji și de nopțile de veghe, biruitoare a tuturor 
nenorocirilor omenești, dar neînstare să înfrîngă fi- 
reasca nevoie a foamei, scruta în fiecare zi zarea, 
-doar-doar s-or ivi ceva ajutoare de la dictator ; lip- 
Siți nu numai de hramă, dar pierzindu-și pînă la 
urmă și nădejdea, căci străjerii cădeau din picioare, 
<a și cum trupurile lor vlăguite s-ar fi prăbușit sub 


š Dictatorul : acesta era Marcus Furius Camillus, care, luînd cu asalt 
orașul Veii, pusese capăt războiului de zece ani (406-396) cu etruscii. 

“ Magister equitum ; comandantul cavaleriei ; era de obicei primul 
„ajutor al dictatorului. 

greutatea armelor, hotărăsc să se predea sau să se 
răscumpere, în orice condiții vor putea, mai ales 
că galii trimbițau sus și tare că nu vor trebui bani 
prea mulţi ca să-i înduplece să desfacă încercuirea, 
Adumindu-se așadar Senatul, tribunii militari fură 
însărcinați să pormească tratativele ; între Quintus 
Sulpicius, tribun militar, şi Brennus 7, căpetenia ga- 
lilor, avu loc o convorbire, şi se hotărî suma de o 
mie de libre de aur ê, drept preț de răscumpărare 
a poporului care avea să fie în curînd stăpinul lumii 
întregi. Acestei învoieli, și așa destul de rușinoasă, 
i se adăogă încă o înjosire : galii aduseră greutăți 
false şi, cînd tribunul le refuză, galul cel semeţ își 
aruncă, și sabia pe 'cîntar, tăcîndu-i pe romani să 
audă aceste cuvinte de nesuferit: „Vai de cei în- 
vinşi“. 

49 Dar zeii şi oamenii n-au îngăduit ca romanii 
să trăiască răscumpărați. Căci, din fericire, înainte 
ca acest tirg umilitor să fie încheiat și în vreme 
ce, sfădindu-se mereu, nu se cîntărise încă tot 
aurul, sosi dictatorul, care porunci să fie scos 
aurul de acolo și galii să dea înapoi. Aceştia se 
împotrivesc, invocă tratatul, dar el le răspunde că 
tratatul e nul, fiind încheiat, după numirea lui ca 
dictator, fără încuviințarea lui și de câtre un ma- 
gistrat inferior, și le vestește galilor să se gătească. 
de luptă. Alor săi le poruncește să-și arunce gră- 
madă calabalîcul și să cate la arme, căci patria se 
recucerește cu fierul, şi nu cu aurul: în faţa ochi- 
lor lor se află templele zeilor, soțiile şi copiii lor, 
pămîntul strămoșesc, sluţit de relele războiului, 
într-un cuvînt tot ce se cuvine să fie apărat, redo- 
bîndit și răzbunat. Îşi așază apoi oștirea după ce- 
rințele terenului, prin ridicăturile și gropile ora- 
șului pe jumătate nimicit și pune la cale toate 


1 Brennus ; în celtă, brennus înseamnă domi”, iar cimbricul brehim 
înseamnă „rege“, , 
€ O mie de libre de aur: cca 327 kg. 

meșteșugurile războiului pe care le pot alege și fo- 
losi ostașii. Buimăciţi de noua întorsătură, galii 
pun mîna pe arme și se reped împotriva romanilor 
mai mult cu mînie decit cu socoteală. Acum însă 
soarta se întorsese, acum priința zeilor și chibzu- 
ința oamenilor erau de partea romanilor. Așa se 
făcu că, de la cea dintîi ciocnire, galii fură spulbe- 
raţi într-o clipă, nu mai lungă decit cea în care 
biruiseră ei la Alia. 

La a opta piatră de hotar de pe via Gabinia, unde 
se regrupaseră în fuga lor, iscîndu-se a doua luptă, 
ceva mai închegată, conducerea și norocul acelu- 
iaşi Camillus îi birui din nou. Acolo măcelul fu 
necruţător ; tabăra fu cucerită și nici măcar un 
vestitor nu scăpă din nenorocire. După ce recuceri 
patria din mîinile vrăjmașului, dictatorul se îna- 
poie în triumf la Roma. Iar ostașii, în cîntecele lor 
slobode pe care le cîntau, îl numeau, cu laude de 
loc deșarte, Romulus, părintele patriei, al doilea 
întemeietor al Romei. 

După ce mîntui patria în vreme de război, o 
mai miîntui fără îndoială încă o dată și în vreme 
de pace, cînd opri emigrarea la Veii, plan pe care, 
după piîrjolirea Romei, îl sprijineau cu dirzenie și 
tribunii, și către care poporul arăta o prea mare 
înclinare. Din această pricină nu abdică după 
triumf de la dictatură, căci Senatul îl rugă fier- 
pinte să nu părăsească statul într-o situaţie atît de 
nesigură. 


i XXI, 1-14. 


Începuturile lui Hannibal. Încercuirea i 
și cucerirea Saguntului. $ 


1 Precum cei mai mulți autori obişnuiesc să 
așeze o precuvîntare În fruntea întregii lucrări, 
să-mi fie îngăduit şi mie să vestesc, în această 
parte a lucrării mele, că voi istorisi războiul cel 
mai neuitat din toate cîte s-au purtat cîndva, acela 
pe care, în frunte cu Hannibal, l-au dus cartagi- 
nezii împotriva poporului roman. Într-adevăr, nici- 
odată nu s-au războit între ele două cetăţi, două 
popoare mai vajnice, niciodată n-au fost ele înşile 
atit de puternice și de tari cum erau atunci; nu 
le lipsea nici deprinderea meseriei armelor, căci 
aveau experiența primului război punic, iar soarta 
războiului și sfîrşitul bătăliilor au fost atît de îndo- 
ielnice, încît mai aproape de primejdie s-au aflat 
biruitorii. Și aproape mai mare încă decît puterea 
a fost ura ce-i însuileţea la război, romanii fiind 
minioși că învinşii au pornit război împotriva bi- 
ruitorilor, iar cartaginezii încredinţaţi că învinșii 
fuseseră asupriți în chip tiranic și hrăpăreţ. Se 
povesteşte chiar că Hannibal, în vîrstă de abia nouă 
ani, s-a răsfățat copilărește pe lîngă taică-său, 
Hamilcar, ca să-l ia cu el în. Spania și că, sfirșin- 
du-se războiul din Africa, Hamilcar, în timpul unui 
sacrificiu pe care-l oficia înainte de a-și mina oști- 
rea mai departe, îl aduse lîngă altar “și-l puse să 
jure cu mîna pe odoare că, de îndată ce-i va sta în 
putere, va îi dușmanul poporului roman. Duhul se- 
meţiei îl chinuia pe Hamilcar cu pierderea Siciliei 

și Sardiniei: Sicilia, zicea el, fusese cedată din 
pripeală și deznădejde, iar Sardinia o 'smulsese, în 
mijlocul tulburărilor din Africa, viclenia roma- 
nilor, care, pe deasupra, i-au mai pus și la bir. 

2 Ros de neliniște, pornește, după ce abia se 
încheiase pacea cu Roma, un război de cinci ani în 
Africa, şi apei, tot spre a spori puterea Cartaginei, 
un război de nouă ani în Spania, încît e neîndoiel- 
nic că în cugetul lui se gătea de un război mai 
grozav decit cel pe care-l purta și că, dacă ar mai 
fi trăit, cartaginezii s-ar fi năpustit cu armele 
asupra Italiei sub conducerea lui Hamilcar, aşa 
cum au făcut-o mai tîrziu conduși de Hannibal. 
Întimplată tocmai la vreme, moartea lui Hamilcar, 
ca și nevirstnicia lui Hannibal au aminat izbucnirea 
războiului. În răstimpul de aproape opt ani dintre 
tată și fiu, cîrmuirea a avut-o Hasdrubal. Ciști- 
gindu-și întîi, după cum se spune, pe cînd era în 
floarea virstei, priința lui Hamilcar, primit apoi, 
datorită aleselor lui însușiri sufleteşti, ginerele lui 
Hamilcar și, sprijinit, în această calitate, de facţiu- 
nea barcină!, a cărei trecere pe lingă ostași și 
popor era mai mult decît însemnată, el fu adus, cu 
toată împotrivirea nobililor, în fruntea statului. 
Cîrmuind mai mult cu mintea decît cu brațul, în- 
cheind legături cu regii cei mărunți, cîștigindu-şi 
noroadele prin prietenia cu capii lor 2, el spori ast- 
fel, mai mult decît cu războiul sau cu armele, 
puterea statului cartaginez. Totuși, n-a fost întru 
nimic mai ocrotit de pace*: mînios că-i omoriîse 
stăpînul, un barbar oarecare îl ucise în văzul tu- 
turor; cînd cei care-l înconjurau puseră mîna pe 


1 Facțiunea barcină ; partizanii lui Hamilcar Barcas, care erau pentru 
război, spre deosebire de partizanii lui Hanno, care susțineau o politică 
de tratative. 

Prietenia cu capii lor : popoarele din Spania erau cîrmuite unele de 
mici regi, altele de aristocrație. 

? De paces subînțeles : „decît Hamilcar (care pierise într-o luptă cu 
unul din popoarele spaniole) de război”. 


Tit Liviu, De la întemeiere, XXI, 2—3 t a 169 


- 


el, avea o înfățișare de parcă ar fi izbutit să scape, 
şi chiar cînd era sfișiat de cazne își păstră o ase- 
menea ţinută, încît bucuria biruindu-i durerea, se 
părea chiar că zimbește. Cu acest Hasdrubal, care 
avea dibăcia de “a-și cîştiga de partea lui popoarele 
și de a le impune dorinţele sale, poporul roman făcu 
un nou tratat, prin care se statornicea ca riul Ebru 
să fie granița celor două împărăţii, iar Saguntul $, 
așezat la mijloc între ele, să-şi păstreze libertatea. 

3 În locul lui Hasdrubal, tînărul Hannibal fu de- 
îndată dus în pretoriu 5 și numit general în strigă- 
tele și cu încuviințarea tuturor; nu încăpea nici o 
îndoială că propunerea ostașilor, pe care o însoțea 
şi priința poporului, va fi întărită și de Senat. Era 
încă un flăcăiandru, cînd o scrisoare a lui Hasdru- 
bal îl chemase pe lingă dinsul, și chestiunea se 
dezbătuse și în Senat: partizanii lui Barca spriji- 
nind propunerea ca Hannibal să deprindă meșteșu- 
gul armelor și să fie urmașul moștenirii părintești, 
Hanno ê, căpetenia celuilalt partid, zise: „Vi se 
cere un lucru care pare cît se poate de drept, to- 
tuși, eu socot că nu trebuie să încuviinţaţi ce vi se 
cere“. Și cum, minunaţi de ciudăţenia. acestui sfat, 
toți se întoarseră spre el, continuă: „Nu cumva 
ne e teamă că feciorul lui. Hamilcar nu va vedea 
destul de devreme cum e să ai, ca taică-său, o pu- 
tere absolută și regească, și avem zor să ne băgăm 
slugi chiar la feciorul unuia căruia oștirile noastre 
i-au rămas moștenire ca unui ginere de rege? 
Eu unul sînt de părere ca acest tînăr să fie ţinut la 
Cartagina, să se deprindă să asculte de legi și de 
magistrați și să trăiască în dreptate cu ceilalți, ca 
nu cumva din această scînteie să izbucnească într-o 
zi un pirjol nestăvilit“, 


+ Saguntul ; înfloritoare colonie fundată de greci pe coasta răsăriteană 
a Spaniei, astăzi Murviedro. 

5 Pretoriu ; cortul comandantului ; era așezat în mijlocul taberei, 

ï" Hanno : general cartaginez, adversar al familiei Barca. 

4, Ciţiva, și anume cei mai înţelepţi, împărtășiră 
socotinţa lui Hanno, însă, cum adesea se întimplă, 
părerea celor mulţi fu mai tare decît a celor buni. 
Trimis în Spania, Hannibal atrase din prima clipă 
toată oștirea de partea lui: bătrinilor oșteni li se 
părea că Hamilcar, tînăr, s-a întors printre ei, căci 
vedeau la dînsul aceeași înfățișare energică, ace- 
eași privire înflăcărată, același obraz, aceleași tră- 
sături. Curînd însă amintirea tatălui său deveni 
temeiul cel mai neînsemnat al dragostei lor. Nici- 
odată n-a existat un suflet mai priceput la două 
treburi atît de potrivnice :: să asculte și să porun- 
cească. Așa se face că e greu de deosebit cui îi era 
mai drag, generalului sau soldaților: nici Hasdru- 
bal nu alegea pe altul, cînd era vorba de vreo 
faptă vitejească sau îndrăzneață, nici soldații nu 
erau, sub conducerea altuia, mai cutezători și mai 
siguri pe si. Cum nu se poate mai îndrăzneț cînd 
avea să întimpine vreo primejdie, era tot atit de 
chibzuit. în mijlocul primejdiei înseși. Nici o oste- 
neală nu-i putea nici slei trupul, nici înfrînge su- 
fletul. Era deopotrivă de răbdător la zăduf și la 
ger; mînca și bea după nevoile firești, și nu după 
voia poftelor, cu cumpătată măsură ; pentru veghe 
și somn nu se uita dacă e ceas de zi, sau ceas de 
noapte, odihnei îi dădea prisosul rămas după îm- 
plinirea treburilor și n-o îmbia nici cu așternutul 
moale, nici cu liniștea: mulți l-au zărit adesea 
printre posturi şi străji, culcat pe pămîntul gol, în- 
fășurat doar cu mantaua ostășească. Hainele nu-l 
deosebeau întru nimic de ceilalți, dar armele lui și 
caii îți luau ochii. Călare sau pedestru, era de 
departe cel mai bun ostaș; se avînta cel dintii în 
bătălie și era cel din urmă care o părăsea. 

Acestor măreţe virtuți le făceau pereche vicii 
cumplite : o cruzime neomenească, o perfidie mai 
mult decît punică; n-avea nimic adevărat, nimic 
sfînt, nici o frică de zei, nici un respect faţă de 

jurăminte, nici o credință. Cu acest amestec “de 
virtuți și de vicii a slujit trei ani sub comanda lui 
Hasdrubal, nelăsînd deoparte nimic din ceea ce 
trebuia să facă sau să vadă ca să ajungă un mare 
conducător de oști. 

5 Altminteri, din ziua în care fu numit general, 
ca și cum Italia į s-ar fi dat ca o provincie a lui, și 
războiul cu romanii i-ar fi fost poruncit, socoti -să 
nu mai piardă nici o clipă, ca nu cumva, zăbovind, 
să-l doboare și pe el vreo năprasnă, ca pe taică- 
său, Hamilcar, şi apoi pe Hasdrubal. Porunci să se 
pornească război împotriva Saguntului. Deoarece 
însă atacarea acestui oraș ar fi pus fără îndoială 
în mișcare armele romane, își duse oștirea întîi la 
hotarele olcazilor (popor de dincolo de Ebru, află- 
tor mai mult în lotul cartaginezilor decît sub ascul- 
tarea lor), ca să pară că n-a năzuit la Sagunt, ci că 
a fost tirît în acest război de înlănţuirea împreju- 
Tărilor, în urma supunerii popoarelor învecinate, 
și spre a-și rotunji cuceririle. Ia și pradă Cartala, 
un oraș bogat, capitala acestui popor; lovite de 
spaimă, celelalte orașe mai mici se supun și pri- 
mesc să plătească birul ce li se impune. Oastea, 
biruitoare și îmbogăţită de pradă, își ia tabăra de 
iarnă la Noua Cartagină. Acolo, împărțind cu dăr- 
nicie prada și plătind cinstit toate soldele din 
trecut, își întări dragostea tuturor cetăţenilor şi 
aliaților și, de îndată ce se  desprimăvără, își în- 
dreptă războiul împotriva vacceilor?. Ia cu asalt 
Hermandia și Arbocala, oraşe de-ale lor; prin 
vitejia și numărul mare al locuitorilor ei, Arbocala 
se împotrivi îndelung. Fugarii din Hermandia, 
unindu-se cu cei bejeniți de la olcazi, poporul su- 
pus în vara ce trecuse, îi scoală pe carpetani și, 
înfruntindu-l pe Hannibal, care-se întorcea de la 


"2 Vaccei : popor spaniol, locuind pe malurile fluviului Duro. 
3 Carpetani : popor spaniol, locuind pe platoul central al.Peninsulei, pe 
malurile fluviului Tajo. a 

vaccei, aproape de fluviul Tago, îi împiedică îna- 
intarea, şi așa greoaie de atita pradă. Hannibal 
ocolește lupta, își așază tabăra pe mal şi, de în- 
dată ce se face liniște și tăcere despre partea duș- 
manului, trece apa prin vad; pe malul din faţă își 
rînduiește forțele astfel încît să le facă loc dușma- 
nilor să treacă și poruncește să-i atace în momentul 
trecerii. Hotărăşte călărimii ca, de îndată ce-i vor 
vedea că au intrat în apă, să-i atace pe ostașii îm- 
povăraţi, și pune pe mal elefanţi (erau anume 
patruzeci). Carpetanii,. împreună cu rămășițele ol- 
cazilor, erau o sută de mii, o oaste de nebiruit, dacă 
lupta s-ar fi dat pe un teren egal. Așadar, trufaşi 
din fire și bizuindu-se și pe număr, crezind că 
dușmanul a fugit de frică, socotiră că doar fluviul 
îi mai desparte de biruinţă, și, izbucnind în stri- 
găte, dădură buzna în apă, fără nici un conducător, 
prin toate părţile, care cum îi venea mai aproape. 
Dar de pe malul din față se repezi în fluviu o 
uriașă forţă de călăreţi, și în mijlocul albiei se 
încleștă o luptă de loc egală, căci pedestrâșii, ne- 
siguri şi abia ţinîndu-se în vad, puteau fi doboriţi 
de călăreţi, chiar dacă aceștia ar fi fost neînarmaţi 
Și și-ar fi minat caii la întîmplare, în vreme ce că- 
lăreţii, cu mișcările slobode și fără arme, proptin- 
du-și caii în mijlocul adincului, luptau și corp la 
corp, și de departe. Mulţi fură înghiţiţi de fluviu ; 
cîțiva, aduși de vîrtejul apei pe malul dușman, 
iură zdrobiţi de elefanţi. Ultimii, cărora li se pă- 
ruse că e mai cuminte să se retragă pe malul lor, 
incercau să se ädune laolaltă din risipirea și pa- 
nica în care se aflau, dar nu-și reveniseră încă 
după atîta spaimă, cînd Hannibal își rîndui oștirea în 
coloană, intră în apă și-i izgoni de pe mal. Prădă 
țara și, în cîteva zile, primi supunerea carpetanilor. 
Acum, afară de Sagunt, tot ce se afla dincolo de 
Ebru era în puterea cartaginezilor. 

6 Războiul cu Saguntul nu izbucnise încă, dar 
sămînța războiului încolțea: vecinii, și mai cu 
seamă turdetanii °, erau ațîțați la conflicte cu ei. Şi 
cum judecătorul acestor conflicte era același care 
le stirnise, e limpede că ele se hotărau nu după 
dreptate, ci după, placul celui mai tare; atunci, 
saguntinii trimiseră soli la Roma, rugindu-se de 
ajutoare împotriva războiului care bătea la ușă. La 
Roma consuli erau pe atunci! Publius Cornelius 
Scipio î! și Tiberius Sempronius Longus 12. Aceștia, 
primindu-i pe soli în Senat, dezbătură afacerea și 
hotăriră să se trimită în Spania o delegaţie care să 
cerceteze pricina aliaţilor : dacă o vor găsi dreaptă, 
să-i pună în vedere lui Hannibal să-i lase în pace 
pe saguntini, aliații poporului roman ; apoi, trecînd 
în Africa, să înfățișeze Cartaginei plîngerea alia- 
ţilor poporului roman. Delegaţia, abia numită, nu 
apucase încă să plece, cînd, mai curînd decît se 
așteptau toţi, sosi vestea că Saguntul a fost împre- 
surat. Situația fu iarăși adusă în fața Senatului; 
unii propuneau ca Spania și Africa să li se dea 
consulilor drept provincii și să se pornească răz- 
boiul pe mare și pe uscat, alţii, ca întreg războiul să 
fie îndreptat împotriva Spaniei și a lui Hannibal; 
alții în sfîrşit erau de părere că o acțiune atit de 
însemnată nu trebuie pornită așa pripit și că tre- 
buie așteptată întoarcerea delegației din Spania. 
Această din urmă părere, care se dovedea și cea 
mai cuminte, birui; se grăbi deci plecarea solilor 


" Turdetani : popor spaniol din Betica, la răsărit de fluviul Singulis (azi 
Xenil) ; aici e vorba, după cite se pare, de o altă populaţie cu același 
nume, locuind în apropiere de Sagunt. 

10 Pe atunci: în anul 218 î.e.n, 

11 Publius Cornelius Scipio : consul în 218 î.e.n., apoi general, învinge 
pe Hasdrubal în Spania ; tatăl lui P. Cornelius Scipio Africanul, birui- 
torul lui Hannibal la Zama, 4 

12 Tiberius Sempronius Longus: coboritor din ilustra familie plebee 
Sempronia, va lua și el parte la războaiele cu Hannibal. 

Publius Valerius Flaccus! şi Quintus Baebius 
Tamphilus 14 Ja Sagunt, la Hannibal, și, dacă nu va 
voi să înceteze războiul, chiar la Cartagina, unde, 
drept pedeapsă pentru ruperea tratatului, să ceară 
să li se predea însuși generalul. 

7 În vreme ce romanii chibzuiesc şi se sfătuiesc 
astfel, Saguntul și fusese atacat cu cea mai mare 
violenţă. Era cetatea cea mai bogată de dincolo de 
Ebru, așezată cam la o milă departe de mare. 
Băștinașii spuneau că-și trag obiîrșia din insula 
Zacynthos ; cu diînșii se amestecaseră însă și ceva 
oameni din neamul rutulilor din Ardeea, Oricum, 
ajunseră curind la un mare belșug, fie datorită 
foloaselor pe care le trăgeau și de pe urma mării, 
și de pe urma uscatului, fie datorită sporirii popu- 
laţiei, fie datorită sfințeniei principiilor morale, 
potrivit cărora păziră pînă la nimicirea cetăţii cre- 
dința faţă de tratatele cu aliaţii, 

În fruntea unei oștiri amenințătoare, Hannibal 
le încălcă hotarele, prădă citeva ogoare și împre- 
sură cetatea din trei părți. Un unghi al zidului 
dădea către o vale mai puţin povirnită și mai 
deschisă decit celelalte ; într-acolo socoti el să-și 
rînduiască galeriile 5, la adăpostul cărora să poată 
bate zidurile cu berbecii. Locul mai depărtat de zid 
era destul de prielnic pentru așezarea galeriilor ; 
cînd a fost să purceadă însă mai departe, la desăvir- 
șirea lucrării începute, nu le-a mai mers așa bine. 
Aici se ridica un foișor uriaș și un zid, care, potri- 
vit nesiguranţei locului, era mai înalt și mai întărit 
decît celelalte ; pe de altă parte, tinerii cei mai 
aleși se impotriveau cu tot atita dirzenie pe cit se 
arătau de mari primejdia și nesiguranța. Întîi, o 


3 Publlus Valerius Flaccus: coboritor al ilustrei familii patriciene 
Valeria. 

11 Quintus Baebius Tamphilus : coboritor al nu mai puţin ilustrei fa- 
milii plebee Baebia. 

5 Galerii : un fel de barăci mobile, de lemn, sub protecţia cărora ase- 
diatorii se puteau apropia de ziduri spre a le dărima cu berbecele. 

ploaie de proiectile respinse pe dușman, nemaiîn- 
găduind nici o ocrotire lucrărilor; apoi, nu mai 
aruncară doar săgeți de pe ziduri și din turn, ci se 
încumetară chiar să dea năvală asupra străjilor și 
în lucrările lor; în aceste crincene încăierări au 
căzut aproape tot atiția saguntini cît și cartaginezi. 
Hannibal însuși, apropiindu-se prea neprevăzător 
de zid, căzu lovit greu în coapsă de o tragulal!t; 
se iscă o asemenea învălmășeală și spaimă, încît 
puţin a lipsit ca lucrările și galeriile să fie părăsite. 

8 Apoi, vreme de cîteva zile, pînă să se vindece 
rana generalului, a fost mai mult o încercuire de- 
cît un asalt; în vremea aceasta, luptele amuţiseră, 
dar treaba la lucrări și la fortificaţii nu tinjea de 
loc. Astfel războiul porni din nou cu sporită înver- 
șunare și în mai multe puncte și, cu toate căpe 
alocuri terenul era neprielnic pentru lucrări, începu- 
ră să rînduiască galeriile și să-și înainteze berbecii. 
Cartaginezii aveau mare belşug de oameni (se 
crede că ar fi avut sub arme aproape o sută cinci- 
zeci de mii); ca să poată avea ochiul la toate și 
ca să le apere, cei din cetate începură să se risi- 
pească pretutindeni, și tot nu dovedeau. Berbecii 
băteau acum în ziduri, și în multe locuri se iviseră 
spărturi ; o spărtură lungă și neîntreruptă lăsa 
orașul descoperit; apoi trei foișoare, dimpreună 
cu zidul dintre ele, se prăbușiră cu un zgomot 
asurzitor, Cartaginezii credeau că au cucerit orașul 
cu această năruire, prin care amindouă părțile 
alergau la luptă, ca și cum zidul i-ar fi ocrotit 
deopotrivă. Nu era nimic din încăierările întîmplă- 
toare care se iscă de obicei între două părţi, la 
asediul orașelor, ci se încleștă o bătălie în toată 
puterea ei, ca pe un cimp deschis, în desimea aceea 
de dărimături de ziduri și de case. Aci nădejdea, 

19 'Tragula : suliță cu care luptau galii şi spaniolii, prevăzută cu o 


curea care îngăduia celui care a aruncat-o s-o tragă înapoi după ce și-a 
atins ţinta, 

aci deznădăjduirea îniflăcărează inimile, cartagine- 
zii cred că încă puţină silință și orașul e cucerit, 
saguntinii își pun propriile lor trupuri pavăză 
pentru patria rămasă fără ziduri și nu dau nici un pas 
îndărăt, ca nu cumva în locul părăsit să se stre- 
coare dușmanul. Şi așa, cu cît lupta era mai înver- 
șunată și mai sîngeroasă de amiîndouă părțile, cu 
atît cădeau mai mulţi răniţi, căci în învălmășeala 
aceea de trupuri și arme, nici o lovitură nu-și gre- 
șea ţinta. Aveau saguntinii o armă, falarica: mi- 
nerul ei era din lemn de brad, cilindric în toată 
lungimea lui, afară de viri, pe unde ieșea fierul; 
pătrat ca sulița numită pilum, fierul acesta, învelit 
în câlți și muiat în păcură, era lung de trei picioate, 
ca să poată străpunge trupul prin armură. Dar, 
chiar dacă se înfigea în scut și nu pătrundea în 
trup, falarica răspindea cea mai mare spaimă, prin 
aceea că o aruncau aprinsă la mijloc și, zborul în- 
tețind singur focul, îi făcea pe ostași să azvirle 
armele și să rămînă fără apărare în voia lovituri- 
lor care urmau să cadă. 

9 Lupta rămase multă vreme îndoielnică, sagun- 
tinii prindeau la inimă văzînd că rezistă mai mult 
decit nădăjduiseră, iar cartaginezii, nebiruind, se 
credeau biruiți, cînd, deodată, cei din cetate scot 
un strigăt și-i împing pe dușmani pînă la dărîmă- 
turile zidului ; zăpăciți și îinspăimîntaţi, Cartagi- 
nezii sînt apoi respinși și pină în cele din urmă 
risipiţi, puși pe fugă și izgoniți în tabăra lor. 

Într-acestea, se vestește sosirea solilor de la 
Roma; Hannibal trimite să-i întîmpine la mare și 
să le spună că e foarte nesigur să înainteze prin- 
tre armele atîtor popoare dezlănțuite și că, într-o 
situație atît de tulburată, nici el, Hannibal, nu poate 
să stea să-i asculte. Era limpede că, nefiind primiţi, 
vor merge drept la Cartagina. Ca să le-o ia înainte, 
trimise așadar vestitori la căpeteniile partidului 
barcin, cu scrisori care să-i pregătească sufletește 

pe ai lor să nu îngăduie partidului potrivnic să 
facă vreo concesie poporului roman, 

10 Astfel, în afară de faptul că fură primiți și 
ascultați, solia rămase tot deșartă și nu izbuti ni- 
mic. Împotriva părerii Senatului, Hanno singur, 
într-o tăcere deplină, pricinuită nu de încuviinţa- 
reă ascultătorilor, ci de vaza de care se bucura, 
luă cuvîntul pentru respectarea tratatului, conju- 
rind Senatul pe zeii judecători și chezași ai trata- 
telor să nu încrinceneze războiul cu Roma adău- 
gîndu-i încă unul cu Saguntul: el îi sfătuise, le spu- 
sese dinainte, să nu trimită la oștire pe feciorul lui 
Hamilcar ; nici manii, nici urmașii unui asemenea 
bărbat nu știu ce-i liniștea și atita vreme cit va mai 
fi în viaţă un singur om din sîngele și cu numele, 
lui Barca nu poate exista alianţă pașnică cu Roma : 
„Un tînăr ardea de dorinţa de a domni și, spre a şi-o 
împlini, mergea pe o cale neclintită: să trăiască 
înconjurat de arme și legiuni. Semănînd un război 
dintr-altul, voi ați întețit focul și l-aţi trimis pe 
Hannibal în fruntea oștirii. Voi aţi hrănit pirjolul 
care vă mistuie acum, Oștirile voastre au încercuit 
Saguntul, dar un tratat le oprește să se atingă de. 
el. Cartagina va fi încercuită de legiunile romane, 
minate de aceiași zei care, în primul război, au 
răzbunat călcarea tratatelor. Sau nu știți cumva 
cine e dușmanul, cine sînteţi voi, care e bunul 
noroc al celor două popoare? Pe solii care vin 
din partea unor aliaţi și în numele unor aliaţi, 
bunul vostru general nu-i primește în tabără, căl- 
cînd dreptul popoarelor; izgoniți cum n-au fost 
vreodată respinși nici solii dușmanilor, ei vin la 
noi; cer satisfacţie potrivit tratatului; ca să în- 
lăture vina Cartaginei, cer să li se predea vinova- 
tul și făptașul  nelegiuirii. Cu cît se poartă mai 
blind, cu cît umblă mai încet, cu atît mă tem că se 
vor repezi mai aprig de-acum încolo. Priviţi la in- 

sulele Aegates 1, la Eryx 18, la tot-ce ați pătimit 
vreme de douăzeci și patru de ani, pe mare și pe 
uscat. Și atunci general nu era un copil, ci însuși 
taică-său, Hamilcar, un al doilea Marte, cum le 
place acestora să-i zică. Am atacat, în ciuda trata- 
tului, Tarentul, adică Italia, precum atacăm astăzi 
Saguntul. Astfel, zeii și oamenii se întoarseră îm- 
potriva noastră și lupta cu vorbe — pentru între- 
barea care din cele două popoare a călcat tratatul 
— a hotărit-o, ca un drept judecător, războiul, dînd 
biruința celor care aveau de partea lor dreptatea. 
Împotriva Cartaginei își mînă acum Hannibal ga- 
Jeriile și foișoarele lui, zidurile Cartaginei le bat 
berbecii : ruinele Saguntului vor cădea — o, de-aș 
fi un prooroc mincinos ! — asupra capetelor noas- 
tre și războiul pe care-l pornim împotriva Sagun- 
tului cu romanii va trebui să-l batem. Mă veţi în- 
treba :  «Să-l predăm deci pe -Hannibal 2» Știu că 
dușmănia cu taică-său nu dă greutate cuvintelor 
mele despre fecior. Dar precum m-am bucurat cînd 
à murit Hamilcar, căci, dacă mai trăia, eram de pe 
acum în război cu romanii, tot astfel n-am ochi 
să-l văd și îl urăsc pe tînărul acesta, adevărată 
sţihie dezlănţuită, torţă vie a acestui război. Da, 
să-l predăm drept ispașă pentru călcarea jurămin- 
tului şi chiar, dacă nu l-ar cere nimeni, încă ar 
trebui să-l alungăm undeva la capătul pămîntului, 
să-l surghiunim undeva, de unde să nu-i mai vină 
nici numele, nici vestea, și de unde să nu mai poată 
tulbura treburile cetăţii. Așa socot eu: să trimitem 
pe loc soli la Roma care să dea satisfacţie Senatu- 
lui, alții care să-i pună în vedere lui Hannibal să 
părăsească Saguntul și să-l predea pe Hannibal 


“1 Insulele Aegaies : situate în coasta apuseană a Siciliei; la sfîrşitul 
primului război punio, romanii cîștigaseră aici o> biruință navală decisiyä. 
> 18 Eryx: munte situat lingă oraşul cu același nume, pe coasta de 
nord-vest a Siciliei (azi Monte San Giuliano). Blocați de romani — după 
biruința de la insulele Aegate — în templul închinat zeiţei Venus, câr: 
taginezii fură siliți să plătească, pentru a ieşi, cîte 18 denari de om. 

însuși romanilor, în virtutea tratatului; o a treia 
delegaţie o văd trimisă la saguntini, să le restituie 
tot ce li s-a luat.“ 

11 După ce sfîrşi Hanno de grâit, nu simți nimeni 
nevoia să ia cuvintul împotriva sa; într-atîta era 
de partea lui Hânnibal aproape întreg Senatul, care 
îl ţinea de rău pe Hanno că a vorbit cu mai multă 
înverșunare decît însuși Flaccus Valerius, solul ro- 
man. S-a dat apoi delegaţiei romane răspunsul că 
războiul l-au dezlănţuit saguntinii, și nu Hannibal, 
și că poporul roman ar săvîrși o nedreptate dacă ar 
pune pe saguntini înaintea cartaginezilor, stră- 
vechii lor aliaţi. 

Pe cînd romanii pierd vremea trimiţind soli, 
Hannibal, după ce așază străji şi pază la galerii și 
la celelalte fortificații, dădu cîteva zile de odihnă 
ostașilor osteniți de lupte și lucrări. Estimp le aţiță 
inimile, fie mîniindu-i și îndîrjindu-i împotriva 
dușmanului, fie cu nădejdea de răsplată, Și cînd, 
la o adunare, declară că toată prada din orașul cu- 
cerit va fi a soldaţilor, se înflăcărează într-atîta cu 
toţii, încît dacă s-ar fi dat atunci pe loc semnalul 
de atac, nimic nu li s-ar fi putut împotrivi. Cît a 
ținut armistițiul și n-a mai fost, vreme de cîteva 
zile, nici un atac, nici dintr-o parte, nici dintr-alta, 
saguntinii n-au încetat să lucreze zi și noapte, ca 
să clădească un nou zid, acolo unde dărimătura 
lăsase orașul descoperit. Apoi asaltul reîncepu, cu 
mai multă furie decît pînă atunci, de nu mai știau, 
în mijlocul strigătelor de tot felul care se auzeau 
de pretutindeni, încotro să alerge mai întîi și să 
dea ajutor. Aveau un foișor mișcător, care întrecea 
în înălțime toate fortificațiile orașului, și #Iannibal 
însuși îi însoțea înaintarea, însuflețindu-i pe toţi 
cu înfățișarea sa. Ajuns acolo, foișorul, cu catapul- 
tele 1* și balistele așezate la toate caturile, mătura 


15 Catapultă : mașină de război pentru aruncarea de pietre. Balistă: 
idem pentru aruncarea de sulițe şi de bolovani. i 

zidul de apărători; Hannibal nu scăpă prilejul și 
trimise vreo cinci sute de africani să surpe cu se- 
curile zidul de la temelia lui. Și nici nu era o treabă 
anevoioasă, căci pietrele nu erau închegate cu ten- 
cuială, ci doar prinse cu lut, după vechiul sistem 
de clădit. Astfel, zidul se năruia nu numai unde 
era surpat și, prin dărimăturile ce se căscau, va- 
turi de ostași înarmaţi năvăleau în cetate. Cuce- 
riră și un loc mai înalt, strinseră acolo catapulte 
şi baliste și, ca să-și facă în chiar mijlocul orașului 
un meterez ca o cetate care să domine totul, ridi- 
cară un zid de jur împrejurul acestui loc. Sagunti- 
nii ridică și ei un zid în partea dinăuntru a cetăţii, 
încă necucerită. De amîndouă părțile se lucrează 
și se luptă cu cea mai mare înflăcărare ; dar apă- 
rînd aceste ziduri interioare, saguntinii micșorau 
zi de zi orașul. Mereu mai lipsiți de toate cele, în 
urma îndelungatei încercuiri, începea să le piară 
și credința într-un ajutor dinafară, căci romanii, 
singura lor nădejde, erau atît de departe și totul 
de jur-imprejur căzuse în puterea dușmanilor. To- 
tuși, sufletele lor abătute mai prinseră puţin curaj 
cînd Hannibal se întoarse pe neașteptate împotriva 
oretanilor 2 și carpetanilor. Aceste două popoare, 
îngrozite de asprimea recrutărilor, îi popriseră pe 
agenţii de recrutare și-l făcuseră pe Hannibal să 
se teamă de o trădare; buimăciţi de iuțeala lui, 
aruncară armele răscoalei. 

12 Dar asediul Saguntului nu se muie de loc, 
căci Maharbal?!, fiul lui Himilco — pe el îl lăsase 
Hannibal șef — conduse cu atita hărnicie opera- 
ţiile, incit nici 'ostașii, nici dușmanii nu băgară de 
seamă că generalul lipsește. El dădu cîteva lupte 


* Oretani : puternia popor spaniol, locuind în partea de sud-est a 
peninsulei, 

21 Maharbal : locotenent al lui Hannibal, avea să comande apoi aripa 
stingă la Cannae şi să-l sfătuiască pe Hannibal să pornească de îndată 
asupra Romei (vezi mai jos, XXII, 51). 

fericite, dărîmă, cu trei berbeci, o bucată de zid și, 
cînd se întoarse Hannibal, îi arătă noile ruine 
care-i zăceau la picioare. Oastea fu deci dusă 
numaidecit chiar lingă cetăţuie, se dădu o luptă 
crincenă, cu numeroase pierderi de amindouă păr- 
ţile, și o parte din cetăţuie fu cucerită. 

Doi oameni, Alco saguntinul și Alorcus spanio- 
lul, încercară apoi să găsească o cit de îngustă 
cale de înţelegere. Crezind că va putea izbîndi 
ceva cu rugămințile, Alco trecu, noaptea, fără 
știrea alor săi, la Hannibal; cum însă biruitorul, 
mâînios, nu se lăsa mişcat de nici o lacrimă și im- 
punea cele mai aspre condiţii, se făcu din sol 
fugar și rămase la dușman, declarind că pe cel care 
le-ar vorbi saguntinilor de pace în asemenea con- 
diții îl așteaptă moartea. Li se cerea, într-adevăr, 
să-i despăgubească pe turdetani, să predea tot 
aurul și tot argintul, să iasă din oraș cu cîte o sin- 
gură haină și să meargă să se așeze acolo unde le 
vor hotări cartaginezii. Alco spuse că saguntinii 
nu vor primi niciodată asemenea condiţii de capi- 
tulare, dar Alorcus îi răspunde că, unde totul èste 
înfrint se frîng și inimile și făgădui să mijlocească 
el această pace. Era un ostaș de-al lui Hannibal, 
care avusese însă legături fățișe de prietenie și 
ospitalitate cu saguntinii. Fără nici un ascunziș, 
își dădu armele în mina străjilor dușmane, trecu 
prin fortificaţii și fu dus — cum însuși cerea — în 
faţa pretorului saguntin. Într-o clipă se strînse o 
îngrămădeală de oameni de tot soiul; înlăturîn- 
du-se mulțimea, Alorcus fu primit la Senat. Aici 
tinu următoarea cuvintare : 

13 „Dacă Alco, concetăţeanul vostru, care a 
venit la Hannibal să ceară pace, s-ar fi întors la 
voi cu condițiile de pace, n-aș mai fi fost nevoit 
să fac eu drumul acesta, nici ca sol, nici ca fugar; 
deoarece, însă, el, din vina lui sau dintr-a voastră — 
a lui dacă frica-i este închipuită, a voastră dacăa vă 

spune adevărul este o primejdie — a rămas la 
dușman, am venit eu la voi, ca, în virtutea vechi- 
lor noastre legături de ospitalitate, să vă spun să 
nu credeţi că aţi pierdut toate mijloacele de pace 
și de mintuire. Cele ce vi le spun le spun în folosul 
vostru, și nu într-al altuia, dovadă că, atita vreme 
cît aţi rezistat cu propriile voastre puteri, atita 
vreme cît aţi tras nădejde în ajutorul romanilor, 
nu v-am pomenit niciodată de capitulare. Acum 
însă, după ce nădejdea în romani s-a spulberat, 
cînd nici armele, nici zidurile nu vă mai pot apăra, 
vă aduc o pace irebuincioasă mai mult decît 
dreaptă. Și n-o veţi găsi miîntuitoare decît dacă, 
primind ca nişte învinși toate condiţiile pe care, 
ca un biruitor, le pune Hannibal, nu veţi socoti 
drept pagubă pierderile, de vreme ce toate ale 
voastre se află de pe acum în mîna biruitorului, ci 
drept daruri tot ce va voi să vă lase. Orașul, mai 
tot  dărîmat și aproape cucerit, vi-lia; vă lasă cîm- 
purile și vă hotărăște locul unde să vă clădiţi o 
cetate nouă.  Poruncește să-i predaţi tot aurul 
şi argintul din  vistierie și din casele inșilor; 
voi  înșivă, împreună cu soțiile și cu copiii 
voştri veți rămîne  neatinşi, dacă veţi primi 
să ieșiţi fără arme din Sagunt, fiecare cu cite 
două haine. Acestea sînt poruncile dușmanului bi- 
ruitor, porunci grele și cumplite, pe care însă 
soarta voastră vă obligă să le primiţi. Și eu n-am 
pierdut nădejdea că, atunci cînd toate vor fi în 
puterea lui, se va arăta mai blind în unele privințe. 
Și încă, socot că e mai bine să le răbdaţi toate 
acestea decît să îngăduiţi ca voi să fiţi măcelăriți, 
soțiile și copiii să vă fie tiriți și răpiți din fața 
ochilor, potrivit legilor războiului.“ 

14 Auzind acestea, mulţimea se strecurase înce- 
tul cu încetul înăuntru, poporul amestecîndu-se în 
sfat cu Senatul; deodată, înainte de a se fi dat 
vreun răspuns, cei dintîi senatori părăsesc aduna- 

rea, string în for tot aurul și tot argintul din vistie- 
rie și din casele inșilor, îl zvirl în focul anume 
aprins la repezeală și cîțiva. dintre dinșii se aruncă 
ei înșiși în flăcări. Spaima și tulburarea acestei 
întimplări cuprinsese întreg orașul, cînd, din cita- 
delă, se iscă zarva unui nou necaz. Un foișor bătut 
mai demult se prăbușise și, dînd năvală peste rui- 
nele lui, o ceată de cartaginezi îl vesti pe Hannibal 
că orașul, golit de posturi și de străjile sale, e în 
mina lor. Socotind că un asemenea prilej nu îngă- 
duie nici o zăbavă, Hannibal se năpustește cu toate 
puterile lui și, într-o clipă, cucerește cetatea, dînd 
poruncă să se taie toţi cei în stare să poarte arme. 
Cruntă poruncă, dar vădindu-se aproape de neîn- 
lăturat în acele împrejurări: cum putea, oare, să-i 
cruțe pe cei care, închiși împreună cu soțiile și 
copiii lor, piereau în flăcări, aprinzînd casele pe ei, 
sau pe cei care, cu armele în mîini, nu încetau 
lupta decît atunci cînd își dădeau sufletul ? 


XXI, 30-37. 


Hannibal trece Alpii spre Italia. 


30 De îndată ce luă hotărîrea să-și urmeze dru- 
mul și să se îndrepte spre Italia, Hannibal porunci 
să se adune toți și răscoli în tot chipul sufletele 
ostașilor, îndemnîndu-i și mustrindu-i totodată: el 
se miră de spaima asta, care a cuprins așa dintr-o. 
dată niște inimi atît de neinfricate. De atiția ani 
de cînd slujesc în oaste n-au fost decît biruitori, 
din Spania n-au plecat pînă cînd n-au supus carta- 
ginezilor toate neamurile și toate pămînturile ce 
se întind între cele două mări. Minioși apoi că 
poporul roman a cerut să i se predea ca despă- 
gubire pe toţi cei care au luat parte la încercuirea. 
Saguntului, au trecut Ebrul ca să nimicească nu- 
mele de roman și să elibereze lumea. Atunci, nimă- 
nui nu i s-a părut prea lung drumul ce se întindea 
de la asiinţit și pînă la soare-răsare, și acum, cînd 
văd că au străbătut cea mai mare parte a dru- 
mului, cînd au trecut Pirineii printre cele mai săl- 
batice neamuri, cînd au trecut fluvii ca Ronul, stri- 
vind și împotrivirea miilor de gali, și năvalnica iu- 
țeală a fluviului însuși, cînd au în fața ochilor 
Alpii, cînd pe partea cealaltă a povirnișului se 
întinde Italia, să se oprească osteniți chiar în fața. 
porților ce duc spre dușman? Ce, cred că Alpii 
sint altceva decît nişte munţi ceva mai înalţi? 
Închipuiască-și-și chiar mai înalți decît lanţul Piri- 
neilor, și încă niciodată pămîntul nu va putea 
atinge cerul astfel încît omul să nu-l poată birui : 

iar Alpii sînt locuiți, populati, acolo se nasc și tră- 
iesc fiinţe vii; slobozi pentru cîțiva oameni, vor fi 
slobozi și pentru o oştire întreagă. Nici solii 
aceștia, pe care-i văd, n-au avut aripi, ca să treacă 
Alpii zburînd prin, văzduh. Și strămoșii lor nu sînt 
nici ei băștinași, ci erau străini de Italia cînd au 
venit să se așeze aici și cind, în nesfirşite alaiuri, 
împreună cu copiii și cu femeile lor, au trecut în 
toată siguranța Alpii aceștia grozavi. Şi atunci, ce 
piedică de nebiruit se poate pune în calea unui 
ostaș înarmat, împovărat doar cu sculele lui de 
război ? Cînd au cucerit Saguntul, vreme de opt 
luni nu i-a doborit nici o primejdie, nici o oste- 
meală, și acum, cînd se îndreaptă spre Roma, capi- 
tala lumii întregi, poate exista ceva care să li se 
pară atît de anevoios, atit de înfricoșat, încît să-i 
oprească din drum ? Cindva, galii au răzbit acești 
munţi de care cartaginezii nu se încumetă să se 
apropie. Așadar, sau sint mai prejos ca dirzenie și 
vitejie decît un neam pe care de atitea ori l-au 
biruit în aceste zile, sau sînt hotăriîţi să nu pună 
capăt drumului lor decît în cîmpia care se întinde 
între Tibru și zidurile Romei. 

31 După ce îi înflăcărează cu aceste cuvinte, 
Hannibal le poruncește să-și caute de nevoile trupu- 
Jui și să se pregătească de drum. A doua zi, urcînd 
în susul Ronului, se îndreaptă către mijlocul Galiei, 
nu pentru că ar fi fost drumul cel mai drept spre 
Alpi, ci socotind că, cu cît se va ține mai departe de 
mare, cu atîta se va întilni mai puţin cu romanii, 
cu care n-avea de gind să dea nici o luptă înainte 
de a fi ajuns în Italia. După patru zile de marș, 
ajunge la Insulă. Aici, Isara și Ronul, care izvorăsc 
din osebite părți ale Alpilor, se unesc într-un sin- 
gur fluviu, după ce au încercuit o bucată de pă- 
mint; teritoriul acesta, dintre cele două braţe, a 
căpătat numele de Insula. Locuitorii lui sînt allo- 
brogii, în vremea aceea un popor cu nimic mai 

prejos ca putere și faimă decit oricare dintre po- 
poarele Galiei. Pe atunci tocmai erau .dezbinaţi. 
Doi fraţi se luptau între ei pentru domnie. Fratele 
mai mare, pe nume Brancus, care domnise pînă 
atunci, fusese răsturnat de fratele mai mic și de o 
ceată de tineri, mai zdraveni în putere decit în 
dreptate. Judecarea acestei dihonii sosite tocmai 
la vreme fu adusă în fața lui Hannibal; pus să 
hotărască domnia, el o întoarse fratelui mai mare, 
potrivit părerii Senatului și a căpeteniilor cetăţii. 
Drept recunoștință, fu ajutat cu provizii și îmbelșu- 
gat cu de toate, mai ales cu haine, căci Alpii cei 
blestemaţi îi sileau să se apere împotriva frigului. 

După ce împacă certurile allobrogilor, Hannibal, 
care mergea acum spre Alpi, nu o ia de-a dreptul, 
ci cotește la stînga, spre tricastini t, apoi, pe la ho- 
tarele ţării voconţilor?, se îndreaptă spre trico- 
rieni şi ajunge, pe drum fără piedică, pînă la rîul 
Durentia tł. Acest rîu, care izvorăște și el din Alpi, 
este pe departe cel mai greu de trecut din toate 
riurile Galiei; într-adevăr, deși rostogolește mare 
potop de ape, totuși nu îngăduie pe el nici o barcă, 
deoarece, nemărginit de nici un mal, curgind de- 
odată în mai multe direcţii contrarii, nu înfățișează, 
cu vadurile și virtejurile-i mereu schimbătoare, 
într-una — ce fac nesigură pînă și trecerea cu pi- 
ciorul — cărora li se adaugă și stîncile, și grohotișul 
rostogolit, nici o siguranţă și nici o- ocrotire 
celui care intră  într-insul. Umflat acum și 
de ploi, făcu să se iște o panică grozavă printre 


1 Tricastini : popor din Galia Narboneză, locuind pe ţărmul răsăritean 
al Ronului, 

: Voconţi : puternic popor din Galia meridională, locuind pe o în- 
tinsă porțiune a departamentului Drôme de astăzi și ajungind pînă la 
departamentele Basses-Alpes, Hautes-Alpes şi Isere. 

+ Tricorieni : popor galic, locuind pe văile torentului Drac, afluent 
al Iserului, 

4 Durentia : fluviul Durance, din Provența de astăzi. 

cei care încercau să-l treacă, tulburați pe lîngă 
celelalte și de propria lor spaimă, și de tot IONUL de 
strigăte fără nici un rost. ' 

32 Cam la trei zile după ce părăsi Hannibal 
malul Ronului, consulul Publius Cornelius 5 se în- 
dreptă în coloană spre dușmani, hotărit să nu ză- 
bovească nici o clipă lupta. Cînd vede însă tabăra 
goală și își dă seama că dușmanul ajunsese atît de 
departe încît nu-i va fi de loc lesne să-l prindă din 
urmă, se întoarce la mare și la corăbii, cu gind să-i 
taie mai sigur și mai lesne calea lui Hannibal cînd 
va cobori din Alpi. lar pentru ca Spania, provincia 
care-i căzuse lui la sorţi, să nu rămină lipsită de 
sprijin, îl trimite acolo împotriva lui Hasdrubal pe 
îrate-său Cneius, Scipio, cu. cea mai mare parte a 
oștirii, nu numai ca să-i ajute pe aliaţii cei vechi 
și să-și cîştige şi alții noi, ci și ca să-l izgonească 
pe Hasdrubal din Spania. Cît despre el, se întoarse 
cu destul de puţină oaste la Genua, socotind să 
apere de acolo Italia, cu oastea de pe malurile 
Padului. 

De la Durentia, Hannibal atinse Alpii mai mult 
pe drumuri de șes, fără să fie tulburat de galii ce 
locuiau prin aceste părți. Ajunși acolo, deși lucru- 
Tile le erau dinainte știute din zvonurile care de 
obicei exagerează unde cunoștința lipsește, totuși, 
cînd văzură de aproape munții cei uriași, zăpezile 
care păreau una cu cerul, colibele strîmbe cocoţate 
pe stînci, turmele și caii închirciţi de frig, oamenii 
lățoși și sălbatici, toate cele însufleţite și neînsu- 
flețite înţepenite de ger, și altele încă, mai groaz- 
nice de văzut decit de povestit, fură cuprinși de o 
mai mare spaimă, De îndată ce oștirea începu să 
urce primele povirnișuri, se iviră, pe culmile ascu- 
tite care trebuiau trecute, muntenii; dacă s-ar fi 
pitulat prin văi și s-ar fi năpustit prin surprindere 
la luptă, i-ar fi pus pe fugă și i-ar fi măcelărit cum- 


5 Publius Cornelius : vezi mai sus, XXI, 6, nota 11. 


- 

plit pe cartaginezi. Hannibal poruncește oștirii să 
se oprească, trimite cîțiva gali să cerceteze locu- 
rile și, aflind că nu există pe acolo nici o trecere, 
își așază tabăra în mijlocul povîrnișurilor și pră- 
pastiilor, în valea cea mai largă cu putinţă. Aflînd, 
prin mijlocirea acelorași gali care, cum nu se deo- 
sebeau mult de munteni ca limbă și obiceiuri, se 
amestecară în vorbă cu ei, că pasul e păzit numai 
ziua și că noaptea se împrăștie toți pe la colibele lor, 
se urcă dis-de-dimineaţă pe creste, ca și cum ar voi 
să forțeze trecerea, fățiș și în plină zi. Toată ziua, 
se preface că pregătește altceva decit pregătea în 
realitate, apoi, la căderea serii, își retrage tabăra 
acolo unde se așezase întii și, de îndată ce bagă de 
seamă că muntenii au plecat de pe creste și că 
posturile sint părăsite, aprinde anume mai multe 
focuri ca să-i facă să creadă că nu s-a mișcat ni- 
meni, lasă pe loc bagajele, călărimea și cea mai 
mare parte a pedestrașilor și, punîndu-se el însuși 
în fruntea unei cete ușoare, alcătuite din bărbaţii 
cei mai oțeliți, trece în grabă pasul și se așază 
chiar pe crestele pe care le ocupase dușmanul. 

33 A doua zi în zori tabăra se ridică și se pune 
în marș restul oștirii. La auzul semnalelor, mun- 
tenii ieșiseră din cabane și se îndreptau spre postu- 
rile lor obișnuite, cînd zăresc deodată pe dușmani: 
care ocupaseră înălțimile răsărind deasupra cape- 
telor lor, în timp ce alţii se scurgeau pe drum. 
Această îndoită priveliște, care le izbește și pri- 
virea, şi sufletul, îi țintuiește citeva clipe pe loc, 
apoi însă, văzînd panica din trecătoare, învălmă- 
șeala și zarva care, și fără amestecul dușmanului, 
domnea în rîndurile mărșăluitorilor, caii fiind cet 
mai speriaţi, socotesc că dacă le vor mai spori și ei 
numai puțin groaza, va fi destul ca să-i facă să 
piară și, deprinși cum sint cu toate potecile și 
scurtăturile, dau buzna din toate colţurile stîncilor. 
Aveau atunci cartaginezii de luptat deodată și cu 

dușmanii, și cu asprimea locurilor, şi încă, mai 
mult decit cu:dușmanii, se hărţuiau între ei, incer- 
cînd care de care să scape mai întîi de primejdie. 
Caii tulburau cel mai mult marșul: larma strigă- 
telor, sporită de ecoul pădurilor şi al văilor, îi 
făcea să tremure de spaimă și, dacă erau cumva 
loviți sau răniţi, îi'apuca o asemenea streche, încît 
făceau prăpăd și din oameni, și din bagajele de 
tot soiul; cum de-o parte și de alta a pasului erau 
prăpastii repezi, vălmășagul îi aruncă pe mulţi în 
fundul adincurilor, unii cu arme cu tot, iar rindu- 
rile de vite cu poverile pe ele cădeau ca un zid ce 
se prăbușește. Toate acestea alcătuiau o priveliște 
îngrozitoare ; totuși Hannibal stătu o vreme ne- 
mișcat și-i ţinu și pe ai lui în loc, ca să nu spo- 
rească panica și învălmășeala. Pe urmă însă, cînd 
văzu că e primejdie să-i fie tăiată legătura cu 
grosul oștirii și că, dacă pierde bagajele, nu-și va 
mai putea scăpa oastea de pieire, se repezi din 
locul acela înalt și, cu avintul pe care i-l dădea 
poviîrnișul, îi izgoni pe dușmani, dar spori și învăl- 
mășeala alor săi. Însă cînd drumul fu liberat prin 
fuga muntenilor, învălmășeala aceasta încetă într-o 
clipă și trecură toți, în pas de voie și aproape tă- 
cînd. Cuceri apoi o fortăreață, care era capitala 
acestor locuri, precum și cîteva cătune învecinate ; 
cu hrana și cu turmele pe care le captură își hrăni 
vreme de trei zile oștirea și, cum nici muntenii, 
încă buimăciţi de cele întimplate, nici locurile nu-i 
puneau prea mare piedică, făcu ceva drum în 
aceste trei zile. 

34 Ajunseră apoi la un sat destul de mărișor 
pentru un popor de munte. -Aici era cît pe ce să fie 
răpus, nu într-un război deschis, ci cu propriile lui 
arme, cu viclenia și capcanele. O: solie de căpete- 
nii, oameni mai vitstnici, veni la cartaginezi, zicînd 
anume că nenorocirile altora i-au învățat minte, că 
voiesc mai bine să guste din prietenia cartaginezi- 

lor, decît din puterea lor și că vor urma ascultători 
tot ce li se va porunci; să primească deci provizii, 
călăuze și ostatici pentru buna lor credinţă. Hanni- 
bal, fără să se încreadă orbește, nici nu-i respinse, 
de teamă ca nu cumva, alungîndu-i, să și-i înduș- 
mănească fățiș ; le dădu un răspuns îndatoritor, 
primi ostaticii şi folosi proviziile pe care ei înșiși le 
aduseră în drum, dar nu se culcă pe o ureche, ur- 
mând călăuzele ca pe ale unor aliaţi. În fruntea mar- 
șului erau elefanții și călărimea ; Hannibal însuși 
conducea ariergarda, cu cei mai buni pedestrași, 
aruncînd în toate părțile priviri agere și pline de fe- 
reală. Cînd ajunseră pe un drum mai îngust, șer- 
puind pe lîngă un perete stincos care se înălța pe 
o parte a lui, barbarii, din capcanele lor, se năpus- 
tesc de pretutindeni, și năpădesc din faţă, din spate, 
de aproape, de departe pe ostașii în marș și prăvă- 
lesc peste ei bucăţi uriașe de stincă, înverșunîn- 
du-se mai ales împotriva ariergardei. Infanteria, care 
le ţinu piept, făcu să se vadă limpede că, dacă arier- 
garda n-ar fi fost bine întărită, ar fi suferit o în- 
fringere cumplită în strîmtoarea aceea. Dar îi mai 
păștea încă o primejdie, din care cît pe-aci era să 
li se tragă pieirea. Într-adevăr, în timp ce Hannibal 
șovăia să-și angajeze ariergarda în trecătoare, căci, 
spre deosebire de călărime, pe care o apăra el în- 
suşi, pedestrașii erau lipsiți. de orice sprijin din 
spate, muntenii, năvălind din coastă, taie în două 
coloana și închid drumul; astfel Hannibal petrecu 
o noapte despărţit de călărime și de bagaje. 

35 A doua zi, barbarii își mai moaie atacurile și, 
unindu-se trupele, izbutesc să răzbească prin trecă- 
toare, nu fără pagube, pierzîind mai mulţi cai decît 
oameni. De acum încolo, muntenii nu mai atacară 
decit în cete mărunte, și anume mai mult ca tîlhari 
decit ca ostași, ivindu-se ba în avangardă, ba în 
ariergardă, după cum le îngăduia terenul și după 
cum le dădeau prilejul cei care se răzleţeau, luînd-o 

prea repede înainte sau rămînînd în urmă. Multă 
zăbavă aduceau elefanții, și prin potecile înguste, și 
pe povirnișurile repezi ; însă pe oriunde se arătau 
erau și o pavăză bună pentru oaste, căci dușmanii 
se temeau să se apropie de aceste dihăânii necunos- 
cute. Nouă zile făcură pînă la crestele Alpilor, pe 
cărări neumblate și rătăcindu-se într-una, fie pentru 
că-i vicleneau călăuzele, fie pentru că, neavind în- 
credere în ele, apucau la întîmplare prin văile pe 
care le bănuiau ei că sînt drumul cel bun. Sus pe 
creste făcură un popas de două zile, ca ostașii, frînţi 
de osteneală și de lupte, să se odihnească ; luindu-se 
după urmele coloanei, cîţiva cai, care alunecaseră 
de pe stînci, ajunseră și ei în tabără. Sleiţi și lehă- 
mitiţi cum erau de cîte pătimiseră, se îngroziră și 
mai tare cînd văzură că începe să ningă, căci era pe 
la asfinţitul Pleiadei $. Cînd, în zorii zilei, steagurile 
porniră și trupa se puse încet în marș printre nă- 
meţii de zăpadă care se ridicau pretutindeni, dezgus- 
tul și deznădejdea. se citeau pe toate feţele ; luînd-o 
înaintea steagurilor și suindu-se pe un colț de stincă 
de unde se deschidea în lung și în lat o perspectivă 
nesfîrșită, Hannibal porunci oștirii să stea și, arä- 
tindu-le Italia și cîmpiile transpadane ce se desfă- 
șurau la poalele Alpilor, le spuse că sar în aceste 
clipe nu numai zidurile Italiei, ci chiar ale Romei 
înseși; de acum înainte toate vor fi drepte și ne- 
tede ; încă una, mult două bătălii, și scaunul, capi- 
tala Italiei va fi în miinile și în puterea lor. 
Oștirea își reluă deci marșul, și nici dușmanul n-o 
mai puse la încercare, afară de cîteva lupte întîm- 
plătoare și fără însemnătate. Altminteri, drumul era 
mult mai anevoios decit fusese la urcuș, căci: po- 
a . . . d . a e 
vîrnișul Alpilor dinspre Italia este pe atit mai ab- 
rupt, pe cît e mai scurt. Într-adevär, toate potecile 
$ Pleiada ; constelația cu acest nume e vizibilă de la sfîrşitul primă- 


verii şi pînă la sfirşitul lui octombrie, dată care coincide, în Alpi, cu 
primele ninsori. 

erau abrupte, înguste și alunecoase, încit abia se ți- 
neau să nu cadă, iar cei care o luau oricît de puţin 
la vale nu se mai puteau opri proptindu-și piciorul 
în pămînt, astfel că oameni și vite veneau de-a ber- 
beleaca unii peste alţii. 

36 Ajuniseră apoi la un defileu și mai stincos, 
unde pereţii erau atît de drepți, încît chiar și ostașii 
fără arme abia puteau coborî, bîjbiind cu mîinile și 
agățindu-se de mărăcinii și de rădăcinile care ră- 
săreau pe acolo. Locul, destul de povirnit prin sine 
însuși, era şi mai abrupt, în urma unei surpări de 
pămînt care se întîmplase de curînd, făcînd o pră- 
pastie de cel puţin o mie de picioare. Ajunși parcă 
la capătul drumului, călăreţii se opresc; mirîndu-se 
Hannibal ce piedică poate opri marşul, i se spune că 
ar fi o stincă de netrecut. Se duce dar acolo, să vadă 
cu ochii lui: nu mai încăpea nici o îndoială că oști- 
rea trebuia să facă un ocol, un ocol uriaș, pe dru- 
muri grele și încă necălcate de picior de om. Calea 
aceasta se dovedi însă de neurmat ; cum peste ză- 
pada cea veche și înghețată se așezase un strat nou 
și subțire, se putea umbla destul de lesne în zăpada 
cea afinată și nu prea înaltă, în care piciorul nu se 
afunda. După ce însă o călcară atiția oameni și cai, 
zăpada începu să se spulbere, oamenii nu mai um- 
blau decît pe gheaţă goală și pe lapoviţă lunecoasă 
provenită din zăpada ce se topise. Amarnică luptă 
s-a dat acolo, și cu gheaţa cea alunecoasă pe care 
pașii fugeau, și cu povîrnișul pe care piciorul scăpa 
și mai iute la vale, încît se ridicau ajutindu-se cu 
mîinile sau cu genunchii, dar apoi, lipsiţi și de acest 
ajutor, cădeau iară; de  jur-împrejur nici un 
ciot, nici o rădăcină de care să se poată cineva spri- 
jini cu piciorul sau cu mîna ; astfel se rostogoleau 
pe gheața netedă și pe lapoviţă. Pe alocuri vitele, 
în umbletul lor, străpungeau de îndată stratul cel 
subțire de zăpadă, alunecau și, zbătîndu-se și lo- 
vind mai tare din copite, lărgeau spărtura, încit 

multe, prinse ca într-o capcană, rămîneau înțepenite 
în zăpada întărită și înghețată pînă la mare adîn- 
cime, 

37 În sfîrşit, după atîta caznă fără rost, și a ani- 
malelor, și a oamenilor, își aşezară tabăra pe creastă, 
dar nu înainte de a fi curățat locul în acest scop, 
cu nesfîrșită trudă, căci trebuiră să spargă și să 
rinească o mulțime de zăpadă. Ostașii fură duși 
apoi să lucreze la stîncă, singurul loc pe unde se 
putea deschide un drum ; nevoiţi să o taie, doboară 
cîțiva copaci foarte înalţi, îi curăţă de crăci, clă- 
desc un rug uriaș de lemne și, iscîndu-se și un vînt 
tare și prielnic, care înteţea flăcările, îi dau foc; 
apoi stropind-o din belșug cu oțet”, moaie stînca 
pirjolită. Astfel crapă cu fierul stînca încinsă de 
foc și îndulcesc panta prin cîteva serpentine 
ușoare, încît să poată cobori nu numai caii, ci și 
elefanții. Patru zile au prăpădit lingă această 
stîncă, vreme în care caii erau cît pe ce să piară 
de foame, căci piscurile acestea sînt aproape sterpe 
şi, chiar dacă e ceva pășune, zăpada o acoperă. 
Locurile mai joase au văi, coline însorite și pîraie 
de-a lungul pădurilor și sînt mai puţin nevrednice 
să trăiască oamenii pe ele. Duseră vitele să pască 
acolo, iar oamenii, care se spetiseră muncind, fură 
lăsaţi să se odihnească. După trei: zile coboriră în 
cîmpie ; acum, și locurile erau mai dulci, şi firea 
băștinașilor. 


7 Ofet: cei vechi cunoșteau această proprietate a oţetului de a des- 
compunea rocile calcaroase, 


XXII, 43—51. 


Bătălia de la Cannae. 


43 Hannibal, văzînd că romanii au avut numai 'o 
pornire nechibzuită, pe care n-au împins-o însă pînă 
la capăt, și că stratagema i-a fost descoperită, 
se întoarse în tabără fără nici un rezultat. 
Lipsa hranei nu-i îngăduia însă să rămînă prea 
multă vreme acolo și, în fiecare zi, noi planuri se 
nășteau nu numai în mintea ostașilor, amestec pes- 
trit de tot felul de neamuri, ci şi într-a generalului 
însuşi. La început fură doar murmure, curînd însă, 
cei care-și cereau lefile neplătite și se plingeau 
întîi de scumpetela bucatelor, apoi de foame, izbuc- 
niră în strigăte fățişe și, cum umbla zvonul că lefe- 
giii, mai ales spaniolii, plănuiau să treacă la 
dușman, se spune că Hannibal însuși s-a gîndit de 
cîteva ori să fugă în Galia, astfel încît, lăsînd acolo 
toți pedestrașii, să scape el au călărimea. Deoarece 
acestea erau, în tabără, planurile și spiritele, hotări 
să plece de acolo către părţile mai calde ale Apu- 
liei,” unde griul era mai copt pentru seceriș ; tot- 
odată, cu cât se îndepărta de dușman, cu atît aveau 
să dezerteze mai anevoie aceste suflete ușuratice. 
Plecă noaptea, aprinzind ca şi altădată focuri și 
lăsînd și câteva corturi, anume ca romanii, de teama 


1 Cannae : oraș în Apulia, situat în apropiere de fluviul Aufidus "(azi 
Ofanto), 


* Apulia : regiune în Italia de sud, pe cele două maluri ale fluviului 
Aufidus ; astăzi Puglia. 

unei capcane asemenea celei dintîi 3, să nu se miște 
din loc. Trimiţind însă același lucan, Statilius, * 
cercetași pretutindeni dincolo de tabără și peste 
munţi, se vesti că dușmanul a fost văzut departe, în 
plin marș, și atunki îmcepură să chibzuiască dacă 
să pornească în urmărirea lui. Părerile celor doi 
consuli erau aceleași ca mai înainte, dar pe Varro * 
îl încuviințau aproape toţi, și pe Paulus? nimeni, 
afară de Servilius 7, consul în anul trecut; majori- 
tatea birui așadar şi, goniţi din urmă de soartă, 
porniră, ca să facă, prin înfringerea lor, să rămînă 
veșnic de pomină numele satului Cannae. Lingă 
acest sat îşi aşezase Hannibal tabăra, cu spatele la. 
vintul Vulturnus $, care, din cîmpiile fierbinţi și 
secetoase rostogolește nori de praf. Această impre- 
jurare, deosebit de prielnică atîta vreme cît stăteau 
pe loc în tabără, avea să le fie şi mai prielnică în 
ziua cind vor porni la bătălie, luptind ei cu vintul 
în spate împotriva unui dușman orbit de praful ce-i 
venea în ochi. 

44 Cercetinid cu luare-aminte drumul, consulii îi 
urmăriră pe cartaginezi şi cînd, odată ajunși la Can- 


3 Unei capcane asemenea celei dintii : în bătălia de la Gereonium (oraș- 
în Apulia, astăzi Tore di Zappa), Hannibal, lăsind corturile nestrinse 
și focurile aprinse şi răspîndind pretutindeni obiecte de preț, simulase o: 
intempestivă abandonare a poziţiilor : intenția lui era ca, năvălind asu- 
pră-le cu trupele așezate în ambusdadă îndărătul munţilor vecini, să-i 
surprindă pe romani în vreme ce aceștia ar fi prădat tabăra ; stratagema- 
fusese descoperită. Contra-stratagema consta deci, acum, în folosirea ace- 
lorași aparenţe, care acopereau însă, de rindul acesta, o: stare de fapt 
reală. 

4 Marius Statilius : ofițer originar din Lucania (regiune în sudul Ita- 
liei), om de încredere al consulului Paulus Emilius, care îl trimisese îm 
recunoaștere și în bătălia de la Gereonium. 

$ Caius Terentius Varro : fiul unui măcelar, devine cvestor, edil, pretor 
și, în sfîrşit, consul, în 216 î.e.n. 

& Lucius Aemilius Paulus : în acest an era consul a doua tai vezi: 
mai 'jos (cap. 49) soarta lui în bătălia de la Cannae. 

1 Cn. Servilius Geminus: unul din generalii romani înfrînţi de Han- 
nibal la Trasimene (217 f.e. n), 

a Vulturnus : vînt de est-sud-est, numit astăzi în Italia sirocco. 

nae, îi văzură în fața ochilor, se așezară în tabără 
dublă’, lăsară la mijloc cam aceeași distanţă ca la 
Cereonium și îşi rînduiră oștile ca și mai înainte, 
Fluviul Aufidus, care uda amîndouă taberele, le 
îngăduia să se apropie să-și scoată apă, fiecare cit 
îi trebuia, nu însă fără mici încăierări. Totuși din 
tabăra cea mică, așezată dincolo de Aufidus, romanii 
scoteau mai mnestingheriți apă, căci pe malul acela 
nu se afla nici o strajă dușmană. În nădejdea că îi 
va face pe consuli să primească lupta în acele 
locuri prielnice călărimii, nebinuita lui putere, Han- 
nibal își alcătuiește linia de bătaie şi, printr-o șarjă 
a numizilor 10, îi hărțuiește pe romani. De unde, 
iarăși, în tabăra romană, frământări, mişcări printre 
ostași și frecături între consuli. Paulus îi arunca în 
obraz lui Varro cutezanţa lui Sempronius 1! și alui 
Flaminius *?, iar Varro lui Paulus pe Fabius +, pildă 
ce putea ispiti numai pe generalii fricoși şi lăsători, 
jurîndu-se pe zei și pe oameni că nu e vina lui dacă 
Hannibal e ca și stăpin pe Italia, că el e legat de 
miini și de picioare de colegul lui, că ostașilor în- 
flăcăraţi și lacomi de luptă fierul și armele le-au 
fost smulse din miini. Celălalt răspundea că se lea- 
pădă de orice vină pentru cele ce vor păţi legiunile, 
trădate şi azvirlite într-o luptă nebunească și fără 


’ Tabără dublă: la Gereonium, Quintus Fabius Cunctator și Minucius, 
cei doi comandanţi romani, neînțelegindu-se asupra tacticii de urmat, îşi 
împărțiseră oștirea în două tabere separate, așezate una în fața celeilalte. 

1 Numizi : locuitori ai Numidiei, regiune din Africa de Nord, supusă 
Caărtaginei, călăreţi viteji și iscusiţi, 

31 Tiberiuş Sempronius Longus : consul în 218 î.e.n, fusese înfrînt de 
Hannibal la Trebia, 

1? Caius Flaminius ; consul în 217, unul din generalii romani înfrinți 
de Hannibal la Cannae. 

13 Quintus Fabius Maximus : numit prodictator după înirîngerea de la 
Trasimene, a adoptat tactica evitării unei bătălii decisive (cîștigindu-și 
cognomenul Cunctator==Temporizatorul), hărțuindu-l pe Hannibal și izbu- 
tind astfel să-i întirzie înaintarea, După cum se vedea, consulul Paulus, 
care voia să evite lupta, invoca exemplele generalilor înfrînți, iar celă- 
lalt consul, Varro, socotea pilda lui Fabius ca nevrednică de vitejia unui 
toman, 

nici o socoteală ; altminteri, însă, e gata să-și îm- 
partă soarta cu a lor: rămîne de văzut dacă cei 
care sint așa iuți la vorbă și îndrazneţi vor avea 
braţul la fel de vajnic în focul luptei. 

45 Pe cînd își pierdeau vremea mai mult sfă- 
dindu-se decît 'sfătuindu-se, Hannibal aduce 
înapoi în tabără celelalte trupe, și, din frontul pe 
care-l ţinuse îndelung în linie de bătaie, îi repede 
pe numizi dincolo de rîu, să-i atace pe romanii care 
veneau la apă din tabăra cea mică. Abia se arătară, 
strigind și făcind zarvă pe mal, că și puseră pe fugă 
cetele cele răzlețe și o luară înainte, Spre avan- 
posturile taberei, ba chiar spre porțile ei. Mînioși 
că un corp neregulat de trupe auxiliare 11 bagă ast- 
fel groaza în tabăra lor, o singură pricină fi opri 
pe.tomani să treacă pe loc riul și să pornească lupta, 
anume că în ziua aceea comanda supremă o avea 
Paulus. A doua zi însă Varro, căruia îi venise rîndul 
să comande, fără să ţină-nici un sfat cu colegul său, 
porneşte steagurile și, ridicîndu-și oștile, trece flu- 
vinul în fruntea lor ; Paulus, care, deşi nu-l încuviinţa, 
nu putea să nu-l sprijine, îl urmează. Ajunși pe 
partea cealaltă, își unesc oștile cu cele aflătoare în 
tabăra cea mică și îşi . alcătuiesc astfel linia de 
bătaie : pe aripa dreaptă — care era mai aproape de 
fluviu — așază călăreți romani, şi în spatele lor pe- 
destrași ; în vîrful aripii stingi rîmduiesc pe călăreţii 
aliaţilor, și ceva mai încoace pe pedestrași, ames- 
tecaţi cu legiunile romane; pe arcași, cu celelalte 
trupe de armătură ușoară, îi pun în avangardă. Ari- 
pile le comandau consulii : Terentius 15 pe stînga, 
Emilius t! pe dreapta; în mijloc lupta o conducea 
Geminus Servilius. 


1 Trupe auxiliare: în armata lui Hannibal, trupe de armătură ușoară, 
recrutate din regiunile pe care le străbătuse sau le ocupase, 

15 Caius Terentius Varro. t 

14 Lucius Aemilius Paulus. 


x 

46 În zorii zilei, Hannibal, punînd în față pe ba- 
leari 7 şi cealaltă oaste de armătură uşoară, trece 
fluviul şi îşi aşază în linie de bătaie trupele în 
ordinea în care ajung pe mal: călăreţii gali și spa-. 
nioli lingă mal, în faţa aripii stingi a romanilor; 
aripa dreaptă o dă pe seama călăreţilor numizi, și 
mijlocul îl întăreşte cu pedestrași, astfel încît să fie 
încadraţi de o parte și de alta de africani, și la mijloc 
să se afle galii și spaniolii. Trupele africane semă- 
nau mult cu ale romanilor : purtau aceleași arme, 
capturate la Trebia 1% sau, o bună parte din ele, la 
Trasimene !*. Scuturile galilor şi ale spaniolilor 
aveau cam aceeași formă ; săbiile se deosebeau însă 
foarte, căci ale galilor erau prelungi și fără vârt, pe 
cînd ale spaniolilor, deprinși să atace mai mult Ìm- 
punginid decit tăind, erau scurte, uşoare la minuit 
şi ascuţite la virf. Mai mult decât a celorlalţi, gro- 
zavă era înfățișarea acestor neamuri, niște mamile 
de oameni, uriași şi înfiorători. De la brîu în sus, 
galii erau goi; cu tunicile lor de in, tivite cu pur- 
pură, spaniolii stăteau ca încremeniţi, albi şi sdlipi- 
tori ca într-o minune. Pedestraşii aflați atunci în 
front erau patruzeci de mii cu toţii, iar călăreţii zece 
mii. În fruntea celor două aripi erau generalii : pe 
stinga Hasdrubal, pe dreapta Maharbal ; mijlocul îl 
comanda Hannibal însuși, cu frate-său Mago. Fie că 
se așezară anume, fie că întimbplarea îi întorsese 
astfel — momanii spre miazăzi, cartaginezii spre 
miazănoapte — soarele nu supăra pe nimeni, bătînd 
pieziș pe amîndouă ştirile ; vintul însă — băștinăâșii 
îl numesc Vulturnus — le sufla romanilor în față 
şi le lua vederile, aruncîndu-le nori de praf în ochi. 


1? Baleari : locuitori ai insulelor Baleare, situate în „apropierea Spa- 
niei; îndemînatidi luptători cu praștia. 

a Trebia: mic rîu afluent a] Padului, Hannibal învinsese aici pe 
consulul Sempronius (218 î.e.n.). 

1 Trasimene : lac în Etruria, lingă care Hannibal repurtase de ase- 
menea o categorică biruinţă asupra romanilor (217 i.e.n). 

47 Izbucnind în strigăte, trupele auxiliare şarjează, 
şi ostaşii “de armătură uşoară pornesc lupta. Apoi, 
călărimea gală şi spaniolă din aripa stîngă năvăli 
în dreapta romanilor, dar cu totul altfel decît după 
rinduiala obișnuită a luptelor, călare : îngrădiți aci 
de fluviu, aci de 'oastea pedestrașilor, neavînd loc 
unde să se desfășoare, erau nevoiţi să atace din 
faţă. Îşi îndreptară deci toate silinţele înainte, dar 
caii, bulucindu-se unul într-altul, se opriră pe loc, 
şi oamenii, apucîndu-se de piept, se doborau de pe 
cai. Era acum aproape o luptă de pedestrași; alt- 
minteri, ciocnirea fu mai mult crîncenă decît înde- 
lungată, iar călăreţii romani, respinşi, întoarseră 
spatele. Bătălia călăreţilor încă nu contenise, că 
porniră pedestrașii ; lupta rămase nehotărită atîta 
vreme cit galii și spaniolii n-au lăsat să li se spargă 
rîndurile, În cele din urmă romanii, după mai multe 
ciocniri prelungite, string rîndurile şi atacă în front, 
pieziș pe două părţi, învăluind unghiul dușmanului, 
prea înaintat și de aceea slab apărat, căci se rupsese 
de grosul oștirii. Nu-i slăbesc de toc pe cartaginezii 
care, respinşi, se retrăgeau acum înspăimântați și, 
dintr-un singur aviînt, pătrund, pe urmele fugarilor 
pe care frica îi gonea din urmă, întîi în mijlocul 
frontului dușman, apoi, cum nimeni nu le ţinea 
piept, ajung pină la rezervele africanilor aflați de-a 
dreapta şi de-a stinga celor două aripi retrase ; mij- 
locul, ocupat de gali și de spanioli, făcea un unghi 
care ieşea în afara frontului. Lovit, unghiul acesta se 
alinie întîi cu frontul, apoi, retrăgîndu-se, făcu chiar 
o scobitură în mijlocul lui, iar africanii, așezați acum 
în chip de semilună, strinseră aripile și-i învăluiră 
pe romanii care dăduseră orbește năvală în mijloc ; 
prelungind apoi virful aripilor, îi încercuiră și pe la 
spate pe dușmani. Aici romanii, abia ieșiți dintr-o 
ciocnire zadarnică, lăsîndu-i pe gali şi pe spanioli, 
cărora le măcelăriseră spatele, întorc toată lupta 
împotriva africanilor, luptă anevoioasă nu numai 

pentru că se băteau, încercuiți, împotriva unui duș- 
man care-i năboia din toate părţile, ci și pentru că, 
osteniți, aveau în faţă oameni proaspeţi și plini de 
putere. 

48 Acum şi în aripa stingă a romanilor, unde 
călărimea aliaţilor le făcea față numizilor, izbucni 
lupta, domoală întîi și începînd cu o viclenie punică. 
Vreo cincizeci de numizi, purtînd, pe lîngă armele 
obișnuite, săbii ascunse sub platoșe, vin călare, cu 
scuturile pe spinare, chipurile ca nişte fugari, des- 
calecă scurt şi-şi aruncă scuturile şi sulițele la 
picioarele dușmanului; sînt primiţi în mijlocul 
oștirii, duși la ariergardă şi li se poruncește să nu 
se miște de acolo din spate. Atita vreme cît bătălia 
nu se întinsese peste tot, stătură liniștiți ; apoi, însă, 
cind lupta robi minţile și ochii tuturor, pun mîna 
pe 'scuturile care zăceau risipite printre mormanele 
de cadavre, se năpustesc dindărăt asupra romanilor, 
îi lovesc pe la spate şi îi retează de la genunchi, 
făcînd un măcel grozav şi răspîndind o spaimă şi o 
tulburare mai mare ca niciodată. Aici, groază și 
risipire, dincolo, luptă dirză, dar fără nădejde; 
atunci Hasdrubal, care comanda aripa stingă, retrage 
pe numizii care, din față, nu mai luptau așa aprig, 
îi trimite în urmărirea fugarilor împrăștiați care- 
încotro, şi aduce pe călăreții spanioli și gali să-i 
sprijine pe airicanii osteniţi de atita tăiere aproape 
mai mult decît de luptă. 

49 În cealaltă parte a frontului, Paulus, deși greu 
lovit de o praştie încă de la începutul luptei, îl în- 
fruntă, totuşi, în mai multe rînduri pe Hannibal în 
focul bătăliei și însufleţeşte de citeva ori lupta, 
sprijinit de călăreţii romani, care pînă la urmă, cind 
consulul nu mai avea putere nici să-şi mâne calul, 
descălecară. Vestindu-l cineva că Paulus a poruncit 
călăreţilor să sară jos de pe cai, se zise că Hannibal 
ar fi răspuns : „Mai bine mi i-ar fi dat legaţi !“ Cum 
biruința dușmanului nu mai era de loc îndoielnică, 

lupta aceasta pedestră a călăreţilor avu soarta pe 
care putea să o aibă ; învinşii mureau însă mai bine 
pe loc decit să fugă, iar învingătorii, mînioși că li 
se întirzie biruinţa, îi ucideau, neputîndu-i face să 
dea îndărăt. Fură dovediţi însă și cei cîţiva care, 
deşi vlăguiţi de osteneală și de răni, se mai Împo- 
triveau încă. Pînă la urmă se risipiră toți, iar cei 
care mai erau în stare  săriră pe caișio luară la 
fugă. Cneius Lentulus 20, tribun militar, trecînd pe 
acolo călare și văziîndu-l pe consul, plin de sînge, 
aşezat pe o piatră, îi spuse : „O, Lucius Aemilius, pe 
tine, singurul nevinovat de nenorocirea zilei de 
astăzi, zeii sint datori să te ajute: ia calul acesta; 
atita cit vei mai avea suflet în tine, eu îți voi fi 
tovarăș ; te pot apăra și mîntui de primejdie; nu 
face ca această bătălie să fie blestemată și cu moar- 
tea unui consul. E și fără asta destul plins şi 
jale.“ La care consulul răspunse : „Ferice ţie, vitea- 
zule Cneius Cornelius ! Ia seama însă ca nu cumva 
dintr-o milă deșşartă să pierzi şi puţinul timp care-ţi 
mai rămîne ca să scapi de mîna dușmanului. Du-te, 
vestește Senatului în auzul tuturor să apere Roma şi 
să întărească paza înainte ca duşmanul să ajungă 
biruitor pînă acolo. Spune-i anume lui Quintus Fa- 
bius că Aemilius a trăit șia murit. credincios sfatu- 
rilor lui. Cît despre mine, îngăduie să-mi dau sufle- 
tul în mijlocul sîngelui vărsat de ostașii mei; nu 
vreau ca la ieșirea din consulat să fiu iarăși?! tras 
în judecată şi nici să mă fac acuzatorul colegului 
meu şi să-mi apăr nevinovăția mea învinovăţind pe 
altul.” Pe cînd vorbeau astfel, dă peste dînșii un. 
buluc de romani fugari, cu dușmanii după ei; ne- 
cunoscîndu-l pe consul cine este, aceștia îl cople- 


: Cneius Cornelius Lentulus : tribun militar, va lua parte și la cel 
de-al doilea război punic. 

2! Iarăşi ; învinuit în 218 î.e.n., după ieșirea din primul său consulat, 
de nedreaptă împărţire. și. delapidare a prăzii din războiul iliric, fusese 
absolvit de vină, care căzu pe de-a-ntregul asupra colegului şi coacuza- 
tului său M. Livius. i 

şesc cu lovituri; Lentulus scapă din învălmășeală 
cu ajutorul calului; de-acum se împrăștie toţi și 
fug. Şapte mii de oameni aleargă în tabăra cea 
mică, zece mii în cea mare şi vreo două mii chiar 
în satul Cannae, unde, neocrotiţi de nici un fel de 
întărituri, sînt curînd învăluiţi de Cartalo22 şi de 
călăreţii lui. Celălalt consul, neurmînd, din întîm- 
plare, sau anume, nici unul din șirurile de fugari, 
ajunge în goana mare la Venusia %, cu vreo cinci- 
zeci de călăreţi. Au pierit patruzeci și cinci de mii 
cinci sute de pedestrași, două mii șapte sute de 
călăreţi, cam tot atiţia romani cît și aliați; prinire 
care amîndoi cvestorii consulilor, Lucius Atilius şi 
Lucius Furius Bibaculus, treizeci şi unu de tribuni 
militari, cîţiva foști consuli, foști pretori şi foști 
edili : printre aceștia se numără Cneius Servilius 
Geminus .și Marcus Minucius, care fusese magister 
equitum în anul trecut și consul în urmă cu cîţiva 
ani; apoi optzeci de senatori și de magistrați care 
girau aceste slujbe așteptind să fie aleși în Senat: 
aceştia veniseră de bunăvoia lor ostași în legiuni. 
Prinși au fost luaţi, zice-se, trei mii de pedestrași si 
o mie cinci sute de călăreţi. 

50 Așa fu lupta de la Cannae, la fel de vestită ca 
prăpădul de la Alia. Altminteri, dușmanul muindu- 
se, urmările bătăliei au fost mai puţin grele, dar 
măcelul ostașilor a fost cu atît mai sălbatic și mai 
cumplit. Căci fuga de la Alia a deschis porțile Ro- 
mei, dar a miîntuit oștirea, pe cînd la Cannae pe 
consulul care a fugit l-au urmat abia cincizeci de 
oameni, iar oștirea s-aprăpădit mai toată o dată cu 
celălalt. Multimea din amindouă taberele fiind 
aproape dezarmată şi lipsită de conducători, cei din 
tabăra mare le trimit veste ca, în timp ce pe dușma- 
nii ostemiţi de luptă și de chiolhanele care i-au 
urmat îi învelește odihna de noapte, să vină la ei 


= Cartalo : ofițer cartaginez, comandantul cavaleriei. 
23 Venusia: oraș în apropiere de fluviul Aufidus, astăzi Venosa. 

şi, uniți Într-un singur convoi, să meargă împreună 
pînă la Canusium?4. Unii resping cu desăvirşire 
această propunere: de ce nu vin ei, În loc să-i 
cheme, de vreme ce joncțiunea se poate face așa 
lesne ? De bună seamă fiindcă tot locul care-i des- 
parte mișună de duşmani și fiindcă le place mai 
bine să pună în primejdie pielea altora decît pe a 
lor. Alții n-aveau silă de propunere, dar nici suflet 
s-o urmeze. Atunci Publius Sempronius Tuditanus, 
tribun militar, zise : „Vă place mai bine să cădeți 
prinşi Ja cel mai nesăţios şi mai crud dușman, să se 
pună preț pe capetele voastre şi să fiți vinduţi la 
mezat, să vă cerceteze care e cetăţean roman, și 
care aliat al Latiului 35, ca din jignirea și din umi; 
linţa voastră să crească cinstirea altuia ? Nu, vei 
răspunde tu, dacă sînteți concetăţenii lui Lucius 
Aemilius consulul, care a ales mai de grabă să moară 
cu vrednicie decit să trăiască în ruşine, și ai tuturor 
acestor viteji care zac grămadă de jur-împrejurul 
lti. Nu, ci înainte ca lumina zorilor să ne împiedice 
şi înainte ca dușmanul cu trupe mai numeroase să 
ne închidă drumul, să răzGim prin haosul acestor 
cete fără căpătii, care ne sparg porţile cu chiotele 
lor. Cu fierul şi cu îndrăzneala îţi croiești drum 
printre cele mai dese rinduri dușmane; să facem 
un unghi, și vom spulbera această oaste slobodă și 
rărită, ca pe o nimica toată. După mine dar, cei care 
vreţi mintuirea voastră și a republicii“ Zicînd 
acestea, trage sabia, se pune în fruntea unui unghi 
de ostaşi şi pătrunde în mijlocul rindurilor- duş- 
mane ; flancul drept, descoperit, fiind bătut de 
nuniizi, își trecură scutul pe mîna dreaptă şi scapă 


:4 Canusium : oraș în Apulia, astăzi Canossa, 

% Allat al Latiului: după lupta de la Trasimene, Hannibal luase pri- 
zonieri pe romani şi lăsase slobozi pe aliaţii lor, încercînd să dovedească 
astfel că n-a venit să lupte cu italicii ci cu romanii, pentru eliberarea 
italicilor. Aceasta nu era însă decît o manevră demagogică, deoarece, 
aşa cum s-a mai arătat, războaiele punice au fost de ambele părți răz- 
boaie de jaf şi cucerire, 

in tabăra cea mare vreo şase sute de inși; acolo, 
fără să se oprească, se unesc cu coloana cea mare 
a celorlalţi și ajung teferi la Canusium. Toate aces- 
tea le împlineau învinşii mai mult cu avintul și cu 
îndrăzneala pe care firea sau întimplarea le dărui- 
seră fiecăruia, decît cu vreo chibzuială de a lor sau 
urmînd poruncile cuiva, 

51 Hannibal, biruitor, era încomjurat de toţi ai 
lui, care-l felicitau şi-l sfătuiau ca, după ce a dus 
la capăt un asemenea război, să-și îngăduie lui şi 
să-i lase şi pe ostașii osteniţi să se odihnească în 
ceasurile care mai rămăseseră din zi şi în noaptea 
următoare; Maharbal însă, praefectus equitum, 
şocotind că nu trebuie zăbovit nici o clipă, zice: 
„Adevăr grăiesc, ca să știi că s-a ales ceya de pe 
urma' luptei acesteia, trebuie ca în cinci zile să prin- 
zești biruitor în Capitoliu, Urmează-mă ; eu o voi lua 
înainte cu călărimea, așa ca dușmanul, înainte de 
a şti că plecăm, să afle că am sosit.“ Lui Hannibal 
i se pare că e prea frumoasă această ispravă şi chiar 
mai mare decit o putea cuprinde el cu mintea atunci, 
Îl laudă așadar pe Maharbal pentru rîvna lui, dar 
îi, arată că are nevoie de timp, ca să mai cumpă- 
nească această hotărire. Atunci zise Maharbal : „De 
bună seamă, zeii nu le-au dăruit pe toate aceluiaşi 
om : să birui știi, o, Hannibal, dar să te foloseşti de 
biruinţă nu." Mai toţi cred că această întirziere de 
o zi a fost mintuirea Romei și a imperiului. 

A doua zi dis-de-dimineaţă merg să culeagă tro- 
feele şi să privească măcelul, îngrozitor și pentru 
ochii dușmanilor.-Zăceau claie peste grămadă mii şi 
mii de romani, pedestrași şi călăreţi, aşa cum îi 
amestecaseră unul cu altul sau lupta, sau fuga. Ciţi- 
va se ridicau din mormanul însingerat de cadavre, 
cu zgăncile stirnite de frigul dimineţii; dușmanul 
îi ucise. Aflară unii care, deşi zăceau, erau încă vii, 
cu coapsele și cu genunchii retezaţi ; dezgolindu-și 
grumazul și gitul, cereau să li se sleiască și sîngele 

ce le mai rămăsese. Alţii fură găsiți cu capetele 
băgate în pămînt, de parcă și-ar fi săpat singuri 
aceste gropi unde, înfundîndu-și obrazul, se sufo- 
caseră în țărina îngrămădită pe deasupra. Cel mai 
mult atrase luarea-aminte un numid viu, care, cu 
nasul şi urechile sfirtecate, zăcea sub un roman 
mort, culcat peste el; romanul, nemaiputînd să ţină 
în mînă nici o armă, trecuse de la furie la turbare 
și murise sfişiindu-și cu dinţii duşmanul, 


XXX, 12-15. 


Iubirea regelui Massinissa! pentru regina 
Sophoniba. ? Moartea reginei. 


12 Atunci Syphax* se repezi împotriva cetelor 
dușmane, în nădejdea că fie ruşinea, fie primejdia 
in care se afla el le va stăvili fuga; calul lui fu 
insă greu lovit şi-l trînti la pămînt; fu supus, luat 
prins şi, veselă priveliște mai ales pentru Massini- 
ssa, dus viu în faţa lui Lelius 4. Capitala regatului 
lui Syphax era Cirta: aici se opriră din fugă o 
mare mulţime de ostaşi. Măcelul în această bătălie 
nu fu pe măsura biruinţei, fiindcă lupta s-a dat nu- 
mai între călăreţi. Morți nu fură mai mult de cinci 
mii, și nici pe jumătate atîția cei prinși la atacul 
taberei, cînd năvăliseră grămadă, îngroziţi de pier- 
derea regelui lor. Massinissa zise că nimic n-ar fi 
acum mai frumos pentru el decît să-și revadă, 
biruitor, regatul părintesc, redobindit după atita 
scurgere de vreme, dar că, prielnice sau potrivnice, 


1 Massinissa : regą numid. După ce servise o vreme în armata carta- 
gineză, intrase apoi în tratative cu Scipio şi devenise aliat al romanilor, 
a căror aripă dreaptă o"”va comanda în bătălia de la Zama; drept re- 
compensă, i se va acorda stăpînirea întregului regat al Numidiei, 

? Sophoniba : fiica lui Hasdrubal și soția regelui Syphax, stăruise ca, 
în conflictul romano-cartaginez, soțul ei să rămină de partea cartagine- 
zilor, l . 

3 Syphax : rege al masesililor (o populaţie din Numidia apuseană), Aliat 
al Scipionilor, luptase întîi împotriva Cartaginei şi a lui Massinissa (pe cînd 
acesta era încă aliatul lor), dar se căsătorise apoi cu Sophoniba şi trecuse 
definitiv de partea cartaginezilor, izgonindu-l pe Massinissa și punînd 
stăpinire pe regatul său. 

4 Caius Lelius : generaj roman, tovarăș de arme și prieten apropiat at 
lui Scipio Africanul, 

5 Cirta: azi Constantina, în Algeria, 

evenimentele nu-i îngăduie nici o clipă de răgaz. 
Dacă Lelius îi dă voie să o ia înainte la Cirta cu 
călărimea și cu Syphax ferecat în lanţuri, el va 
zdrobi orașul îngrozit și intrat în panică: în etape 
scurte, Lelius putea să-l urmeze cu pedestrașii. În- 
cuviințind Lelius, ajunse în faţa Cirtei și puse să 
fie chemaţi la o convorbire căpeteniile cetăţii. Ne- 
știutori cum erau de restriștea regelui lor, nici 
povestirea celor întîmplate, nici amenințările sau 
sfaturile nu putură să-i miște, pînă cînd nu li se 
. aduse în faţa ochilor regele ferecat în lanțuri. La 
această priveliște grozavă, se porniră toţi pe plins; 
unii părăsiră, buimăciţi, zidurile, iar alţii, repezindu- 
se care mai de care să-și ciștige priința biruitorului, 
deschiseră porţile. lar Massinissa, lăsînd sirăji ja 
porţi și la ziduri, pe unde trebuia, ca să nu poată 
nimeni fugi, porni în goana calului să ia în stăpînire 
palatul regal. Pe cînd pășea în vestibul, îl întîmpină 
chiar în prag Sophoniba, soţia lui Syphax, fiica lui 
Hasdrubal cartaginezul.; zărindu-l în mijlocul alaiu- 
lui pe Massinissa, care se deosebea de ceilalţi și 
prin arme, și prin toată înfățișarea lui, și socotind, 
pe bună dreptate, că el e regele, îi căzu în genunchi 
şi-i zise : „Sintem cu totul în puterea ţa ; zeii ţi-au 
dăruit-o şi vitejia ta și norocul. Dar dacă i se cade 
unei- roabe să înalțe glas de rugare la cel care e 
stăpin pe viața şi pe moartea ei, să-i atingă genun- 
chii şi mina biruitoare, te rog stămitor și cu toată 
umilința, pe măreţia regească ce ne-a înconjurat 
pînă nu demult și pe noi, pe numele de numid pe 
care l-ai purtat împreună cu Syphax, pe zeii acestui 
palat, pe care ţi-i doresc mai prielnici, primindu-te, 
decît i-au fost lui Syphax însoţindu-i ieșirea, de 
acest hatir mă rog să hotărești însuţi, cum îţi va 
pofti inima, soarta roabei tale, şi să nu îngădui să 
ajung la bunul-plac al vreunui roman trufaş și crud. 
Dacă n-aş fi decît soţia lui Syphax, şi tot mi-ar veni 
mai lesne să mă dau pe mîna unui numid, fiu ca și 

mine al aceleiaşi Africi, decît pe a unui om din toată 
lumea, a unui străin ; îţi dai doar bine seama la ce 
se poate aștepta din partea unui roman o cartagi- 
neză, fiica lui Hasdrubal. Dacă pentru a mă izbăvi 
de bunul-plac al romanilor altceva nu-ți stă în pu- 
tere, ucide-mă, te rog fierbinte și din toată inima.“ 
Era minunat de frumoasă şi în plină floare a tinere- 
ţii ; astfel, tot îmbrăţișindu-i genunchii și mingiin- 
du-i mîna dreaptă, ca să-i ceară cuvintul că n-o va 
da romanilor, vorbele ei începură să sune mai curînd 
a dezmierdare, decît a rugăminte, iar inima învingă- 
torului se frinse nu de milă, ci, aprig la dragoste, 
cum e felul numizilor, biruitorul fu robit de iubire 
pentru roaba lui. Îi dădu mîna drept zălog de cre- 
dință pentru făgăduinţa cerută și intră în palat. 
Rămas singur, stătu apoi să cugete în ce chip să-și 
țină făgăduiala. Neaflînd nici o cale, iubirea îi dădu 
un sfat cutezător și. sfruntat: porunci să se facă 
numaideciît, chiar în ziua aceea, pregătiri de nuntă, 
astfel încît să nu-i mai lase lui Lelius și nici lui 
Scipio ê însuşi nici un răgaz săia vreo hotărire ca 
despre o roabă împotriva unei femei care va fi de- 
venit soţia lui Massinissa. Nunta se săvirșise cind 
sosi Lelius,care nu-și ascunse de loc nemulțumirea 
pentru cele întîmplate, ci încercă întîi ca, smul- 
gind-o din patul nupţial, s-o trimită la Scipio, împre- 
ună cu Syphax și cu ceilalți prinși. Se înduplecă apoi 
la rugăminţile lui Massinissa să-l lase pe Scipio să 
judece pe care din cei doi regi și a cui soartă s-o 
împărtășească Sophoniba, trimise înainte pe Syphax 
cu prinșii și, sprijinit de Massinissa, recuceri cele- 
lalte orașe ale Numidiei, ocupate încă de garnizoa- 
nele regelui. 

13 Cînd se vesti că Syphax e adus în tabără, 
ieşiră să privească toţi ca la un triumf. În frumte 


” € Publius Cornelius Scipio Africanus ; vestit general roman (234—183) ; 
după ce se distinge în lupta de la Cannae, unde era tribun militar și 
dobindește cîteva victorii în Spania, e ales consul (205) și pune capăt 
celui de-al doilea război punic, Zdrobindu-l pe Hannibai Ja Zama (202). 

pâășea însuși regele, ferecat în lanţuri; ceata de 
nobili numizi îl urma. Atunci, începu să laude care 
mai de care puterea lui Syphax și renumele poporu- 
lui său, spre a spori astfel prețul biruinței: da, 
acesta era regele a cărui măreție smerise în aşa 
măsură două popoare, cele mai puternice din lume, 
pe romani şi pe cartaginezi, încît Scipio, generalul 
lor, părăsind Spania, provincia lui, şi oștirea, s-a 
călătorit în Africa pe două cvincvereme 7, ca să-i 
cerșească prietenia, iar Hasdrubal, generalul carta- 
qinez, nu numai că a venit la el în regat, dar i-a 
dat și pe fiică-sa de soţie. A avut în puterea lui doi 
generali deodată : pe cei cartaginez şi pe cel roman. 
Precum cerșeau, cu sîngele jertfelor, priința zeilor 
nemuritori, tot astfel ceruseră deopotrivă amindouă 
părţile prietenia lui Syphax. Astfel i-a fost atot- 
puternicia, încît, izgonindu-l din regat, l-a silit pe 
Massinissa să-și ocrotească viața dînd zvon că a 
murit şi trăind ascuns în codru, din pradă, ca fia- 
rele sălbatice. Cu asemenea vorbe de laudă din 
partea mulțimii fu petrecut regele pînă în pretoriu 
la Scipio. Nici Scipio nu rămase nemișcat cînd sa 
gîndi la soarta de odinioară a acestui bărbat şi a 
potrivi cu cea de acum, cînd își aminti de ospeţia 
lui, de credinţa ce și-o juraseră, de legăturile pu- 
blice și private care-i uniseră. Aceleaşi amintiri îi 
dădură și lui Syphax curajul să ia cuvîntul în fața 
biruitorului. Într-adevăr, întrebindu-l Scipio ce gîn- 
duri l-au mânat ca nu numai să frîngă alianța cu 
romanii, ci Chiar să pornească primul la război, 
Syphax mărturisi că a păcătuit şi că a făcut o faptă 
de nebun, dar anume nu cînd a luat armele împo- 
triva poporului roman : aceasta a fost culmea smin- 
telii lui, nu începutul. Atunci şi-a pierdut minţile, 
atunci și-a izgonit din inimă toate legile ospeţiei, 


1 Cvincveremă : mare navă de război, acționată cu pinze și cu cinci 


rînduri (etaje) de visle. Un asemenea vas transporta 300 de vislaşi și 
120 de ostași. 

toate tratatele de alianţă, cînd și-a luat în casă soție 
cartagineză. De la aceste facle de nuntă și-a aprins 
el palatul ; această furie și această holeră, cu toate 
farmecele ei, i-a întors sufletul pe dos şi l-a smintit, 
și nu și-a găsit odihnă pînă cînd nu i-a pus ea însăși 
în mină armele cele nelegiuite îndreptate împotriva 
unui oaspe şi a unui prieten. Prăpădit și doborit, 
măcar atita mîngiiere are în nenorocirea lui, că 
vede aceeași furie și aceeași holeră trecînd în casa 
și în mijlocul penaţilor celui mai crud dușman. Nu 
va fi Massinissa nici mai cuminte și nici mai cre- 
dincios decit Syphax, ba chiar, nevirsinic, va fi şi 
mai nesocotit: e limpede că însăşi căsătoria lui 
Massinissa cu Sophoniba e mai prostească şi mai 
nebunească decit fusese a lui, 

14 Aceste cuvinte, rostite nu numai cu ura unui 
dușman, dar și cu suferinţa unui îndrăgostit care-și 
vede iubita în braţele potrivnicului, avură un pu- 
ternic răsunet în inima lui Scipio. Ceea ce dădea 
greutate învinuirilor era și nunta aceea, făcută 
parcă pe furate, în vălmășagul armelor, fără ca Le- 
lius să fie nici întrebat, nici aşteptat, și mai ales 
pripeala omului care În aceeași zi în care şi-a văzut 
prinsă duşmana s-a și unit cu ea prin căsătorie, 
săvîrşind taina nunţii chiar în fața penațţilor duş- 
manului său. Toate acestea îi păreau cu atit mai 
grozave lui Scipio cu cît pe el însuși, pe cînd era 
tinăr, în Spania, nu-l clintiseră nurii nici unei 
roabe. Aceste gînduri îl frămîntau, cînd îl găsiră 
Lelius şi Massinissa. Îi primi pe amîndoi cu același 
îndatoritor obraz şi le aduse deopotrivă cele mai 
mari laude în mijlocul pretoriului ; apoi luindu-l în 
taină deoparte pe Massinissa, îi grăi astfel: „Bag 
de seamă, Massinissa, că mi-ai găsit unele însușiri, 
de vreme ce ai venit întîi în Spania ca să legăm 
prietenie amîndoi și apoi, în Africa, te-ai încredin- 
tat dreptăţii mele și pe tine, și toate nădejdile tale. 

Fi bine, din toate virtuțile pentru care îţi voi fi pă- 
rut vrednic să mă îndrăgești, de nici una nu sînt 
aşa de mindru ca de cumpătare şi de înfriînarea 
patimilor. Cu aceasta aş dori să-ți sporești și tu, 
Massinissa, celelalte strălucite virtuţi ale tale. Un 
dușman înarmat este mai puțin primejdios, cre- 
de-mă, la vîrsta noastră, decit ispitele care ne în- 
conjoară din toate părţile. Cine le-a stăpînit cu a 
sa cumpătare şi le-a pus frîu a dobîndit pentru sine 
o cinste cu mult mai mare, o biruinţă mai strălucită 
decît cea pe care o avem noi după ce l-am învins 
pe Syphax. Faptele pe care, ca un viteaz şi ca un 
voinic, le-ai îndeplinit în lipsa mea, le-am pomenit 
și mi le amintesc cu plăcere; celelalte aș dori mai 
degrabă să le frămînţi tu însuţi în mintea ta decît 
să roşești auzindu-le de la mine. Syphax a fost în- 
vins şi luat prins sub auspiciile poporului roman, 
Aşadar el însuși, soţia lui, regatul lui, ogoarele lui, 
orașele lui, oamenii care locuiesc într-însele, tot ce 
a fost cîndva avutul lui Syphax, e prada poporului 
roman : soţia lui, chiar dacă n-ar fi o fiică a Carta- 
ginei, chiar dacă pe taică-său nu l-am vedea în 
fruntea oștirilor dușmane, şi tot ar trebui trimisă 
împreună cu regele la Roma, s-o judece Senatul și 
poporul roman și să-i hotărască soarta, ca uneia 
care, după cîte se spune, a scos din minţi pe un 
rege aliat cu roi și l-a împins, cu capul în piept, 
în război. Înfriînează-ţi inima ; păzeşte-te să nu-ţi 
strici multele însușiri cu un singur păcat și să nu-ţi 
întinezi slava atitor isprăvi de preţ cu o vină mai 
mare decit merită pricina însăși a vinei.“ 

15 Auzind acestea, Massinissa se făcu roşu pînă 
în virful urechilor şi simţi că-l îneacă plinsul ; răs- 
punse că se dă cu totul în mîna generalului și îl 
rugă ca, pe cit îi vor îngădui împrejurările, să ţină 
seama de cuvintul cel nesocotit pe care și-l dăduse 
făgăduind, că el n-avea s-o predea nimănui, apoi 
plecă din pretoriu şi se retrase, tulburat, în cortul 

său. Acolo, îndepărtind orice martor, rămase vreme 
îndelungată oftînd și gemînd într-una, de-l auzeau 
lămurit toţi cei de primprejurul cortului ; pînă la 
urmă, mai scoase încă un geamăt cumplit, chemă 
pe sclavul de taină, care avea în paza lui otrava 
pregătită, după obiceiul regilor, pentru clipele de 
restriște şi îi porunci ca, amestecind-o într-un pa- 
har, să-l ducă Sophonibei, şi s-o vestească totodată 
că Massinissa şi-ar fi ţinut bucuros făgăduiala din- 
tii, precum se cuvine unui soţ faţă de soţia lui. Dar 
că, deoarece alţii mai puternici decit el îl opresc 
să-şi hotărască singur soarta, își ţine a doua făgă- 
duială, să n-o lase să ajungă vie în puterea roma- 
nilor. Să-și îndrepte gîndul la taică-său, generalul, 
la patrie şi la cei doi regi cu care a fost căsătorită, 
și să facă singură cum crede că e mai bine. Trimisul 
ajunse la Sophoniba, aducîndu-i acest cuvînt, îm- 
preună cu otrava : „Primesc — zise ea — acest dar 
de nuntă, şi-l primesc cu recunoştinţă, de vreme ce 
e tot ce poate face soțul pentru soţia lui. Vesteşte-i, 
totuşi, că moartea mi-ar fi fost mai ușoară, dacă 
nunta mea nu s-ar fi săviîrşit chiar în ziua petrece- 
rii mele.” Aceste mîndre cuvinte nu fură mai pre- 
sus de chipul în care, luînd fără nici un semn de 
șovăială paharul, îl sorbi neînfricoşată pînă la fund. 
Vestindu-i-se acestea, Scipio se temu ca mîndrul 
tinăr, cu inima sfişiată, să nu ia cumva vreo ho- 
tărîre grozavă; îl chemă de îndată la dinsul și-l 
mîngiie,  dojenindu-l totodată cu blindeţe că s-a 
spălat de o nesocotinţă cu altă nesocotinţă și că 
a făcut ca această întîmplare să ia un sfîrşit mai 
jalnic decit trebuia. A doua zi, ca să-i schimbe gîn- 
durile tulburate care-l rodeau, se sui în tribunal și 
porunci să se convoace adunarea. Aici, îl numește 
pentru prima oară pe Massinissa cu numele de rege 
şi, împodobindu-l cu cele. mai strălucite laude, îl 
dăruieşte cu o coroană de aur, o cupă de aur, un 

scaun curul, un toiag de fildeș, o togă brodată și o 
tunică cu lauri. Aceste daruri le sporește și cu cu- 
vintul, zicînd că nici romanii nu cunosc cinstire 
mai mare decit triumful și nici printre triumtfători 
n-a fost vreunul cinstit cu mai multe podoabe de- 
cît cele de care Massinissa, singur dintre toţi străi- 
nii, e socotit vrednic de către poporul roman. [i 
aduce apoi laude și lui Lelius și-l dăruiește cu o 
coroană de aur, și răsplătește și pe alți ostași, pe 
fiecare după isprăvile sale. Aceste cinstiri domo- 
liră inima regelui și-i treziră nădejdea ca foarte 
curînd, și peste cadavrul lui Syphax, să ajungă stă- 
pin pe toată Numidia. 


XXX, 20. 


Hannibal părăsește Italia. 


20 Scrîșnind și gemind, abia stăpinindu-și plinsul 
a ascultat, zice-se, Hannibal cuvintele solilor: „Au 
lăsat ocolișurile și mă recheamă acum de-a dreptul 
cei care, oprind să mi se trimită ostași și bani, mă 
trăgeau încă de mult îndărăt. Iată-l dar pe Hanni- 
bal biruit nu de poporul roman, pe care de atitea ori 
l-am tăiat şi l-am pus pe fugă, ci de Senatul carta- 
ginez, de clevetiri şi de zavistie. Rușinea acestei 
întoarceri ale mele o să-l facă pe Publius Scipio să 
se înveselească și să se umile în pene, dar nu atita 
cît pe Hanno, care, neputînd altfel, a zdrobit fami- 
lia noastră sub ruinele Cartaginei.“ Prevăzînd încă 
de mult această rechemare, aveau vasele pregătite 
dinainte. Lăsînd așadar prisosul de trupe ca strajă 
în cele cîteva cetăți din Bruttium t, care îi rămăse- 
seră credincioase mai mult de frică decît din devo- 
tament, își duse elita oștirii în Africa; mulţi dintre 
ei, italieni de neam, care, refuzînd să-l urmeze în 
Africa, se adăpostiră în templui lunonei Lacinia, 
neviolat pînă atunci, fură măcelăriți fără milă chiar 
în sanctuar. Niciodată, zice-se, un surghiunit care 
pleca din patrie n-a părăsit-o cu mai multă jale, de- 
cît a ieșit Hannibal din pămîntul inamic: privea 
mereu îndărăt la țărmurile Italiei, învinuindu-i și 
pe zei şi pe oameni și chemînd toate blestemele 
asupra capului său pentru că nu și-a minat drept 
spre Roma ostașii încă plini de sîngele biruinței de 


1 Bruttium : regiune în partea de sud-vest a Italiei. 

la Cannae. Scipio a cutezat să meargă în Cartagina, 
el, care cît a fost consul n-a văzut nici picior de 
dușman cartaginez în Italia, iar el, Hannibal, după 
ce a ucis o sută de mii de ostași la Trasimenum, și-a 
topit puterile la Casilinum ?, la Cumae și la Nola. 
Astfel ocărînd și jeluindu-se, se smulse din îndelun- 
gata stăpinire de fapt a Italiei. 


” Casilinum (azi Capua) : oraș în Campania; îi rezistă lui Hannibal, 
câre nu izbutește s-o cucerească decît cu prețul unor sacrificii sînge- 
Toase (216 î.en), spre a o pierde din nou în 214. Cumae: oraş în Cam- 
pania, asediat cu mari pierderi de Hannibal și salvat de T. Sempronius 
Gracchus, Nola (azi cu același nume): mare oraş în Campania țintă 
a trei atacuri ale lui Hannibal, le respinge cu vitejie pe toate (216, 
215, 214). 


XXX, 28—35. 


Intrevederea cu Scipio. Lupta de la Zama. 


28 Într-acestea, nădejdea şi grijile sporeau zil- 
nic deopotrivă; în sufletul său fiecare se îndoiă 
dacă să se bucure că Hannibal, părăsind după şai- 
sprezece ani Italia, a lăsat-o slobodă în stăpînirea 
poporului roman, sau dacă să se teamă că a trecut 
cu toată oștirea teatără în Africa : s-a schimbat doar 
locul, primejdia rămînea aceeași. Nu degeaba spu- 
nea într-una prorocul acestei bătălii cumplite, Quin- 
tus Fabius, care tocmai murise, că Hannibal va îi 
un dușman mai crîncen acasă la el decît pe pămînt 
străin. lar Scipio nu mai avea de-a face nici cu 
Syphax, un rege barbar și necioplit, care-și lăsa oș- 
tirile conduse de un vagmistru ca Statorius!, nici 
cu socrul lui, Hasdrubal, cel mai mișel general, 
nici cu nişte cete de strinsură, incropite la repe- 
zeală din turme de ţărani înarmați pe jumătate, ci 
cu Hannibal, care a deschis, ca să zicem așa, ochii 
în pretoriul lui taică-său, cel mai viteaz general, cu 
Hannibal, născut și crescut în mijlocul armelor, os- 
taş de cînd era copil, general de cînd era flăcău, 
imbătriînit în biruinţe, cu Hannibal, care a umplut 
Spania, Galia și Italia, de la Alpi și pînă la mare, 
cu monumentele strălucitelor sale isprăvi. Oștirea 
in fruntea căreia se află a făcut tot atîtea războaie 
ca și el, e călită de toate cîte le-a îndurat, atitea, 

1 Statorius ; centurion în armata Scipionilor în Spania ; trimis în solie 


la Syphax, rămîne pe lingă acesta spre a-i instrui oștirea după orîn- 
duirile romane. 

încît abia dacă-ți vine să crezi că le,poate un om 
indura, scăldată de o mie de ori în sînge de roman, 
purtînd trofee smulse nu numai de la oșteni de rînd, 
ci chiar de la generali, Pe cîmpul de bătaie îl vor 
întimpina pe Scipio mulţi care au ucis cu mîinile 
lor pretori, și generali, și consuli romani, care au fost 
distinși cu cununi murale și vallare?, care au strå- 
bătut tabere supuse, cetăți romane supuse. N-au as- 
tăzi magistrații romani atitea fascii cîte a capturat 
Hannibal de la generalii uciși și cîte-și poate purta 
înainte. Acestea erau temerile care le frămintau 
inimile și, pe deasupra, îi îngrijora și stinghereala 
că, de unde se deprinseseră să tiriie, vreme de 
atîția ani, războiul prin toate coclaurile Italiei, fără 
să-i poată întrevedea un sfirșit, sufletele tuturor 
erau acum răscolite de Scipio și Hannibal, care se 
înfruntau ca pentru lupta supremă. Chiar și aceia 
care aveau în Scipio o încredere oarbă ca și nă- 
dejdea biruinţei, erau mereu mai tulburaţi, pe mă- 
sură ce vedeau că ceasul se apropie. Dar nici sta- 
rea sufletească a cartaginezilor nu era deosebită : 
ba se căiau că au cerut pace, gindindu-se la Han- 
nibal și la măreţia isprăvilor lui, ba, amintindu-și 
că au fost de două ori biruiți în luptă, că Syphax 
e rob, că au fost izgoniți din Spania, izgoniți din 
ltalia, și că toate acestea le-a făcut vitejia și chib- 
zuinţa unui singur om, Scipio, îl blestemau pe Han- 
nibal, ca pe un general născut de soartă ca să-i 
piardă. 

29 Hannibal ajunsese acum la Hadrumetum ê, de 
unde, îngăduind ostașilor doar cîteva zile de odihnă 
după osteneala traversării și speriat de cei care so- 
seau vestind înspăimintaţi că toate împrejurimile 


2 Cununi murale şi vallare ; distincţii acordate unui ostaş care a tre- 
cut cel dintii peste un zid — respectiv care a pătruns ce! dintii într-o 
tabără dușmană (vailum), 

> Hadrumetum : colonie întemeiată de fenicieni în Africa, la sud de 
sinus Neapolitanus (golful Hammamet). 

Cartaginei au fost supuse cu armele, porni în cea 
mai mare grabă spre Zama. Zama se află la o depăr- 
tare de cinci zile de drum de Cartagina. Cercetașii 
pe care-i trimisese de aici să iscodească fură prinşi 
de străjile romane și duși la Scipio ; acesta îi dădu 
pe mina tribunilor militari și, poruncindu-le să lase 
orice teamă deoparte, puse de-i plimbă prin toată 
tabăra, ca să vadă tot ce poftesc; încredinţat apoi. 
că au cercetat în voie totul, îi trimise sub escortă 
înapoi la Hannibal. Nu ascultă Hannibal cu veselă 
ureche nimic din cele ce i se vesteau — arătau, în- 
tr-adevăr, că tocmai în ziua aceea sosise și Massi- 
nissa, cu șase mii de pedestrași și cu patru mii de 
călăreţi — fiind din cale afară de lovit și de starea 
de spirit care domnea la dușmani și de încrederea. 
lor, întemeiată de bună seamă pe ceva. Asifel, deși. 
era el însuși pricina războiului, deși, prin sosirea 
lui, rupsese și armistițiul și orice nădejde de trata- 
tive, totuși, socotind că ar dobîndi condiții mai priel- 
nice dacă ar cere pace înainte de a păţi vreo strică- 
ciune, decît după ce va fi fost biruit, trimise un sol la: 
Scipio, ca să-i mijlocească o convorbire cu el. Dacă 
a făcut-o aceasta cu de la el pornire sau din porunca 
magistraţilor, n-am cum să mă încredinţez. Valerius 
Antias + povestește că, biruit de Scipio într-o primă 
luptă, în care pieriră o mie de ostași și fură prinși 
o mie şapte sute, Hannibal s-a dus, cu alţi zece soli, 
în tabără la Scipio. Oricum, Scipio se învoi la între- 
vedere, și cei doi generali își mișcară anume tabe- 
rele, ca să poată veni mai de aproape unulla altul. 
Scipio se așeză în împrejurimile orașului Naragara 5, 
loc de altfel prielnic, căci se putea merge la apă fă- 
ră a intra în bătaia arcurilor. Hannibal ocupă o mo- 
vilă la patru mii de pași de acolo, loc la fel de sigur 


1 Quintus Valerius Antias : istoric roman din sec. 1 î.e.n. Scrierile 
lui relatau evenimentele petrecute de la întemeierea ‘Romei pînă în vre- 
mea lui Syila. 

5 Naragara : oraş în Africa, astăzi Sidi-Yusef (sau Ksar Djabeur). 

și de potrivit, numai că era departe de apă. Se alese 
acolo în mijloc un loc care putea îi văzut din toate 
părţile, ca să se înlăture orice capcană. 

30 Lăsîndu-și fiecare gărzile la aceeași depărtare 
şi însoţiţi numai de tălmaci, se întilniră cei doi ge- 
nerali, cei mai străluciți , nu numai în vremea lor, 
ci în toate veacurile, deopotrivă cu regii şi împăra- 
ţii tuturor neamurilor. Cînd se aflară faţă în faţă, 
stătură o clipă ca încremeniți de admirație unul 
pentru celălalt și rămaseră muţi. Atunci Hannibal 
luă cel dintii cuvîntul: „Dacă așa a vrut soarta, ca 
eu, care am pornit războiul cu poporul roman, eu, 
care am avut de atîtea ori biruințaîn mînă, sä fiu 
acum nevoit să vin să cer pace, mă fericesc că în- 
timplarea m-a adus s-o cer de la tine, și nu de la 
altul. Chiar și ţie însuţi, printre toate strălucitele tale 
„merite, nu-ţi va fi de mică laudă că Hannibal, căruia 
zeii i-au hărăzit să biruiască atîția generali romani, 
s-a plecat în faţa ta și că a venit la tine să pună 
capăt unui război vestit mai mult prin înfrîngerile 
voastre decît prin ale noastre. Este și ăsta unul din 
renghiurile pe care ni le joacă norocul și anume ca 
eu, care am intrat sub arme pe vremea cind tatăl 
tău era consul, eu, care cu el m-am izbit cel dinții 
în luptă din toți generalii romani, să vin astăzi, ne- 
înarmat, la fiul lui să cer pace. Ar fi fost, desigur, 
cel mai bine ca zeii să fi dăruit părinţilor noștri 
gindul cel bun ca voi să vă mulţumiţi cu stăpinirea 
Italiei şi noi cu a Africii; căci nici Sicilia, nici Sar- 
dinia nu plătește preţul atitor flote, atitor oștiri, 
atitor străluciți generali prăpădiți. Dar poate să-ţi 
pară rău de trecut; să-l îndrepți nu. Astfel, tot rîv- 
nind la ale altuia, ne-am primejduit propriile noas- 
tre pămiînturi și, după ce am purtat războiul, noi în 
Italia şi voi în Africa, ați văzut lîngă porţile voas- 
tre și aproape de zidurile voastre steagurile și ar- 
mele dușmane, iar noi auzim astăzi din Cartagina 
freamătul taberei romane. Ce ne îngrozea pe noi şi 

ce doreaţi voi mai mult ca orice s-a întîmplat: pa- 
cea se pune la cale cu norocul de partea voastră. 
lar cei care o pun la cale sîntem noi doi, pe care cel 
mai mult ne doare să fie pace şi care sîntem siguri 
că orice hotărîre a noastră va fi întărită de sfatul 
cetăţii. Nu ne trebuie decit puţin suflet care să nu 
se înspăimînte de chibzuiala cea pașnică. Iar cit des- 
pre mine, care mă întorc bătrin în patria de unde 
am plecat copil, triștea și restriștea m-au învăţat să 
mă călăuzesc mai curînd după judecată, decît după 
noroc. Mă tem însă de tinereţea ta, de nestăvilitul 
tău noroc, mult mai mîndre amîndouă decit trebuie 
pentru o chibzuială pașnică. Nu-ţi vine să cugeţi la 
nestatornicia sorții, cînd n-ai fost niciodată dezamă- 
git de ea. Ce am fost eu la Trasimenum, la Cannae, 
asta ești tu astăzi. Primind comanda cînd abia aveai 
vîrsta de oaste, ai purces cu o cutezanţă pe care 
niciodată norocul nu a trădat-o. Răzbunind moartea, 
unui tată și a unui unchi, ai cules din chiar nenoro- 
cirea casei tale străluciţii lauri ai unei deosebite 
vitejii și evlavii ; ai recucerit Spania pierdută, izgo- 
nind de acolo patru armate cartagineze; făcut 
consul, într-o vreme cînd unii nu mai aveau nă- 
dejde nici să apere Italia, ai trecut în Africa, ai 
zdrobit două armate, ai luat și ai pirjolit într-un 
singur ceas două tabere, ai făcut prins pe atotputer- 
nicul rege Syphax, ai smuls atitea și atitea orașe 
din ocîrmuirea lui și din stăpînirea noastră, și acum, 
după șaisprezece ani de cînd ţin Italia, mi-ai scos-o 
din mîini. Poate că sufletul tău poftește mai curînd 
biruință decît pace. Cunosc asemenea firi, înclinate 
mai mult spre măreție decît spre folos. Și mie tot 
astfel mi-a lucit cîndva norocul. Căci dacă, o dată 
cu ceasurile bune, zeii ne-ar hărăzi și minte, ne-am 
gîndi nu numai la cele trecute, ci și la cele ce s-ar 
putea încă întîmpla. De i-ai uita pe toţi ceilalți, sînt 
eu destulă pildă pentru toate năpastele vieţii. Pe 
mine, pe care m-ai văzut odinioară, tăbărit între. 

Anio ê și orașul vostru, minîndu-mi steagurile și 
aproape urcindu-mă pe zidurile Romei, vezi-mă 
acum, rămas de cei doi fraţi? ai mei, bărbaţi viteji 
și căpitani străluciți, oprit înaintea zidurilor patriei 
mele aproape încercuite și rugindu-te să cruţi ora- 
şul nostru de groaza pe care am răspîndit-o eu În- 
tr-al vostru. Cu cît te înalță mai sus, cu atit trebuie 
să te încrezi mai puţin în noroc. În aceste împre- 
jurări fericite pentru voi și întunecate pentru noi, 
a ne dărui pacea este pentru tine o faptă măreață 
și aleasă ; pentru noi, care o cerem, ea e mai mult 
trebuincioasă decit vitejească. Mai bună e și mai 
sigură o pace neîndoielnică, decît o biruinţă la care 
tragi nădejde. Cea dintii e în mîinile tale, cea de-a 
doua în puterile zeilor. Nu juca fericirea atitor ani 
pe un singur ceas de bătălie ; gindind la puterea ta, 
gindește-ie, totodată, și la puterea norocului și la 
soarta războaielor. De amîndouă părţile vor fi arme, 
vor fi braţe ; nicicînd nu te poți bizui mai puţin pe 
împrejurări ca în război. Slava de care te poți de 
pe acum acoperi dăruindu-ne pacea n-ai spori-o, 
piruind în război, atit cît ai știrbi-o păţind vreo ne- 
norocire. Cinstirile cîștigate și cele pe care încă le 
nădăjduiești se pot prăbuși laolaltă într-o întîmplare 
de un ceas. Încheind pacea, îţi ţii soarta în propriile 
tale miîini, o, Publius Cornelius; altminteri ea îţi 
va fi aceea pe care ţi-o vor hărăzi zeii. Odinioară, 
Marcus Atilius 8 ar fi fost pe acest pămînt una din 
puţinele pilde de fericire şi înțelepciune, dacă, bi- 
ruitor, s-ar fi învoit: să facă pace cu părinţii noștri, 
care i-o cereau; dînd însă friu slobod fericirii, lä- 


re i piete 
6 Anio : (astăzi Teverone), afluent al Tibrului, la 3 mile de Roma; 


aici își așezase Hannibal tabăra în 211 î.e.n, 

T Cei doi frați: e vorba de Hasdrubal, înfriînt și ucis în 207 f.e.n, în 
lupta de lingă riul Metanus, şi de Mago, care, înfrînt în 203 î.e.n., de 
Varus, moare în drum spre Cartagina unde fusese rechemat. 

% Marcus Atilius Regulus : consul în 256 î.en,; după ce cîștigă, în 
Africa, mai multe bătălii împotriva cartaginezilor, este înfrînt şi făcut 
prizonier în 255 î.e.n, 

sîndu-se în voia norocului, care-i suridea, prăbuși-. 
rea i-a fost cu atît mai rușinoasă, cu cît se înălțase 
mai sus. Condiţiile de pace cată să le dicteze, fireşte, 
cel care o acordă, și nu cel care o cere ; totuși, poate 
nu vom fi nevrednici să ne rostim singuri osinda. 
Nu ne împotrivim ca toate pămînturile pentru care 
s-a pornit la război să fie ale voastre, Sicilia, Sar- 
dinia, Spania și toate insulele cuprinse în întreaga 
mare dintre Africa și Italia ; retrași înlăuntrul țăr- 
murilor Africii, noi cartaginezii vă vom vedea, căci 
așa a fost dorinţa zeilor, cîrmuind, pe mare și pe 
uscat, cu domnia voastră, chiar și pămiînturi străine. 
Nu zic ba, unele ginduri ascunse pe care le-am avut 
cîndva cerînd pacea sau umblind după ea vă fac 
bănuielnici fațā de buna-credință punică. Greu 
atirnă, însă, o, Scipio, în chezășia credinței unei 
păci, numele celui care-o cere. Chiar și Senatul vos- 
tru, după cîte aud, nu s-a împotrivit să trateze pa- 
cea decît din pricina puţinei vrednicii a soliei: as- 
tăzi, eu, Hannibal, cer pace, eu care n-aş cere-o dacă 
n-aş socoti-o de folos și careo voi păzi pentru ace- 
leași foloase pentru care o cer. Și precum, pornind 
acest război, am vegheat, atita vreme cît zeiinu mi 
s-au sumeţit împotrivă, ca nimeni să nu se căiască 
de el, tot astfel mă voi sili ca nimeni să nu aibă a 
se căi de pacea pe care am dobiîndit-o.“ z 

31 Acestea le întimpină generalul roman cam cu 
următoarele cuvinte : „Nu mi-a scăpat, o, Hannibal, 
că doar nădejdea sosirii tale i-a împins pe cartagi- 
nezi să rupă și credința acestui armistițiu, și nădej- 
dea păcii; nu încerci să o ascunzi nici tu, care, 
din vechile condiţii de pace, înlături totul în afară 
de ceea ce se află încă de mult în stăpînirea noas- 
tră. Pe de altă parte, precum tu te îngrijești ca con- 
cetățenii tăi să simtă cît li s-a ușurat prin tine po- 
vara, tot astfel eu cată să mă silesc ca nu cumva 
condiţiile de pace — pe care atunci le-au încuviinţat 
și care acum s-au făcut nevăzute — să li se înfăţişeze 

ca o răsplată a necinstei. Nevrednici să vă bucurați 
de acele condiţii, cereţi acum să trageţi și folos de 
pe urma înșelăciunii voastre. Nici părinţii noștri 
n-au făcut pentru Sicilia primul război, nici noi nu 
ne-am luptat pentru Spania. Atunci ne-a pus în miini 
sfintele arme ale dreptății primejdia în care se 
aflau mamertinii 9, aliaţii noștri, acum prăpădul Sa- 
guntului. Voi aţi fost provocatorii: o recunoști și 
tu, şi stau mărturie și zeii, care au hărăzit acelui 
război ur sfîrşit pe potriva dreptăţii omenești și 
dumnezeiești și care asemenea fac și vor face și în- 
tr-acesta. Cit mă privește, nu uit nevolnicia ome- 
nească, cuget la puterea norocului și cunosc că 
toate faptele noastre sînt roabele miilor de împre- 
jurări, Totuși, precum aș fi mărturisit că făptuiesc 
o trufașă violenţă dacă, înainte de a trece eu în 
Africa, tu ai fi părăsit de bunăvoie Italia și, suin- 
du-ți oastea în bărci, ai fi venit singur să ceri pace 
și eu te-aș fi respins, tot astfel acum, cînd, cu toate 
opintelile şi tărăgănelile tale, te-am tras ca la jude- 
cată pînă aici în Africa, nu-ți mai sînt dator nici 
o cruţare. Așadar, dacă la cele care se vedeau încă 
de atunci a fi baza de discuţie a păcii, se va adăoga 
încă ceva, drept despăgubire pentru atacul, în plină 
pace, al corăbiilor și convoaielor noastre și pentru 
violarea soliei, am ce aduce în fața Senatului ; dacă 
însă și acestea vi se par prea grele, gătiți-vă de 
război, de vreme ce n-aţi putut suferi pacea.“ 

Astfel pacea dădu greș și, întorcîndu-se la ai lor 
după întîlnire, vestiră că vorbele s-au irosit în 
darn ; ultimul cuvînt va fi al armelor, și soarta lor 
va fi aceea pe care o vor hărăzi zeii. 

32 Ajunşi în taberele lor, amîndoi porunciră osta- 
șilor să-şi gătească armele și inimile pentru lupta 


” Mamertini : populaţie stabilită la Messina și care își întinsese pu- 
terea în toată Sicilia de nord-est; despărțiți în două tabere, dintre care 
una era pentru Cartagina și cealaltă pentru Roma, conilictul dintre ma. 
mertini a contribuit la dezlănţuirea primului război punic. 


214 PROZĂ ISTORICĂ LATINĂ 


"y 


hotărîtoare, avînd a birui, cu ajutorul norocului, nu 
pentru o singură zi, ci pentru vecie. Înainte de noap- 
tea următoare vor cunoaște dacă Roma va face lege 
în lume sau Cartagina ; nu Africa, nici Italia, ci în- 
treg pămîntul avea să fie acum răsplata biruinţei ; 
pe cei cărora lupta le va fi fost potrivnică îi ame- 
nință o primejdie pe măsura răsplăţii. Într-adevăr, 
romanilor toate ieșirile le rămineau închise în aceste 
pămâînturi străine și necunoscute, iar cartaginezii 
vedeau că, dacă pierd această încercare de pe urmă; 
nimic nu-i mai mîntuie de prăpăd, 

La asemenea luptă purceseră a doua zi cei doi 
generali, prea străluciții comandanţi ai celor mai 
mîndre popoare, și cele două prea-puternice oștiri, 
gata să-și sporească în acea zi bogaţii lauri dobîn- 
diți pînă atunci sau să-i veștejească. Astfel tulbu- 
rau potrivnicele sentimente ale nădejdii și spaimei 
sufletele ; privind rînd pe rînd la armele lor și ale 
dușmanilor, își cîintăreau puterile și cu ochii, și cu 
mintea și se lăsau totodată pradă bucuriei și tris- 
teţii. Gîndurile care nu le răsăreau singure în minte 
le erau strecurate de sfaturile și de îndemnurile ge- 
neralilor. Cel cartaginez evoca isprăvile făptuite 
de-a lungul a șaisprezece ani pe pămînturile Italiei, 
pe toţi generalii și toate armatele răpuse de moarte, 
trecînd pe la fiecare ostaș în parte şi amintindu-i 
faptele lui de vitejie ; Scipio le vorbea de Spania, 
de luptele încă proaspete din Africa și despre cum 
s-a dat pe față dușmanul, care nu poate nici să nu 
ceară pace, de frică, și nici s-o păzească, de viclean 
la suflet ce e. Pe deasupra, tainica întrevedere cu 
Hannibal era slobod frămîntată, cum poftea fiecare ; 
el unul socotea însă ca o bună prevestire faptul că, 
plecînd la luptă, zeii le înfăţișaseră aceleaşi auspicii 
sub care luptaseră părinţii lor la insulele Egate : au 
ajuns, le zicea, la capătul războiului și al caznelor, 
de ei atîrnă să dobîndească drept trofeu Cartagina 
Și să se întoarcă acasă, în patrie, la părinţi, la copii, 

la neveste și la căminele lor. Mindru era cînd rostea 
toate aceste vorbe, drept și cu așa veselă faţă, încît 
puteai să crezi că și biruise. Își rîndui apoi trupele, 
cu hastaţii !0 în frunte și căpitanii în spatele lor, 
frontul încheindu-l triarii 11, 

33 Nu-și așeză oștirea în cohorte strinse, care 
să-și poarte fiecare steagul în frunte, ci pe manipule 
puţin distanțate între ele, astfel încît să lase loc 
elefanților dușmanului să pătrundă printre rinduri 
fără a pricinui nici o tulburare, Pe Lelius, locţiitorul 
lui din anul trecut, de care se folosea acum în slujba 
de cvestor extraordinar, numit printr-un decret al 
Senatului, îl puse în fruntea călărimii italiene, pe 
aripa stingă, față în faţă cu Massinissa și cu numizii, 
rînduiți pe aripa dreaptă. Cărările deșarte dintre ma- 
nipulele antesignanilor E le umplu cu veliți — care 
erau pe atunci armătura ușoară — poruncindu-le ca, 
atunci cînd vor năvăli elefanții, ei sau să se retragă 
în spatele liniilor regulate, sau, răspîndindu-se de-a 
dreapta și de-a stinga, să se lipească de antesignani, 
lăsînd fiarelor un drum pe care să fie din toate păr- 
țile năpădite de lovituri. Spre a-i îngrozi pe duş- 
mani, Hannibal așeză în prima linie elefanții — și 
erau optzeci, cîți nu mai avusese în nici o bătălie 
— apoi trupele auxiliare de liguri și de gali, ameste- 
cați cu baleari și mauri ; în rîndul al doilea pe carta- 
ginezi, þe africani și legiunile de macedoneni ; pu- 
țin mai încolo, și lăsînd un mic spaţiu, așezară 
rezervele alcătuite din . ostași italieni, în cea mai 
mare parte bruţi 12 care, siliţi, și mai puţin de voie 
cit de nevoie, îl urmaseră la plecarea din Italia. Și 
el își răspiîndi călărimea pe aripi: dreapta o țineau 


10 Hastati; nume dat ostașilor cei mai tineri, așezați de obicei în 
prima linie de bătâie. 

11 Triarii (sau veterani) : ostașii care alcătuiau elita și rezerva unei 
legiuni ; așezați de obicei în cea de-a treia linie, după hastati și prin- 
cipes, : 

"12 Antesignani : ostașii care luptau în fața, steagurilor (signa), 

38 Bruţi : popor italic, de origină oscă sau sabelică. 

cartaginezii, stînga — numizii. Cele mai felurite în- 
demnuri răsunau în rîndurile ostașilor, printre ati- 
ţia oameni care aveau fiecare altă limbă, alte datini, 
altă lege, alte arme, alte straie și alt port, și nici 
un ţel comun de luptă. Pe auxiliari îi făcea să vadă 
simbria de acum și pe cea încă mai sporită din îm- 
părţirea prăzii ; pe gali îi înflăcăra în ura lor firească 
și înrădăcinată împotriva romanilor ; spre a le spori 
nădejdea biruinţei, desfășura în faţa ligurilor pano- 
rama roditoarelor. cimpii ale Italiei, pe care aveau 
să se mute, părăsindu-și munţii lor cei mohoriţi; 
pe mauri și pe numizi îi îngrozea cu tirania sub care 
avea să-i zdrobească Massinissa ; pe fiecare îl răs- 
colea cu alte spaime și cu alte nădejdi. Cartagine- 
zilor le înfățișa zidurile patriei, zeii penaţi, mormin- 
tele străbunilor, copiii și părinții și nevestele 
tremurînd de frică, prăpădul și robia, sau stăpînirea 
întregului pămînt, fără nici o cale de mijloc între 
groază și nădejde. 

În vreme ce generalul îi îndemna astfel pe carta- 
ginezi, iar căpeteniile altor neamuri pe ai lor, mai 
mult cu ajutorul tălmacilor, prin toată amestecătura 
aceea de străini, romanii sună din trîmbiţi și surle 
și scot un asemenea țipăt, încît elefanții dau buzna 
îndărăt peste ai lor, mai ales în aripa stingă, la 
mauri şi la numizi, Înspăimîntaţi cum erau, lui Mas- 
sinissa nu-i fu greu să-i înspăiminte și mai tare, 
lipsind astfel, pe partea aceea, frontul de ajutorul 
călărimii. Totuși, cîteva dobitoace, izbind fără frică 
în dușman, făcură strașnic prăpăd în rindurile veli- 
ților, nu fără a primi înseși numeroase lovituri, Căci 
veliţii, repliindu-se la manipule și deschizînd drum 
elefanților ca să nu-i zdrobească, își azvirliră din- 
tr-o parte și dintr-alta hastele ! asupra celor două 
flancuri ale fiarelor și nici antesignanii nu-și conte- 
neau sulițele, pînă cînd elefanții, copleșiți de lovi- 
turile care zburau din toate părțile și izgoniți din 


14 Haste : sulițe scurte, cu care luptau, aruncîndu-le, veliții. 

liniile romane, se năpustiră, ca și ceilalți, Împo- 
triva călărimii cartagineze, pe aripa dreaptă, și o 
puseră pe fugă. Văzînd că dușmanii au intrat în pa- 
nică, Lelius băgă și mai tare groaza În ei. 

34 Oștirea cartagineză era lipsită de călărime pe 
amîndouă aripile cînd se porniră pedestrașii ; dar 
nici inima, nici puterile nu le mai erau deopotrivă. 
Adăugaţi la aceasta un amănunt, mărunt cînd stai 
să-l povestești, dar de mare greutate în desfăşura- 
rea de atunci a lucrufilor : strigătele romanilor erau 
uniforme și, din această pricină, mai pline, mai gro- 
zave, pe cînd la' ceilalţi, adunătură de neamuri de 
tot soiul, era o babilonie de glasuri în toate limbile 
pămîntului. Neclintită, oastea romană prăvălea asu- 
pra dușmanului greutatea propriei sale mase, și pe 
cea a armelor ei; cartaginezii alergau încolo și 
încoace, mai mult sprinteni decît puternici. Astfel, de 
la cea dintii ciocnire romanii urniră năprasnic din 
loc oștirea dușmană. Împingîndu-i apoi cu brațul și 
cu scuturile, înaintînd pe măsură ce aceia se retră- 
geau, cîștigară ceva teren, aproape fără să întimpine 
nici o împotrivire. Rîndurile din spate se îndesiră 
și ele în cei din față de îndată ce văzură că frontul 
s-a pus în mișcare, ceea ce aduse un preţios spor 
de putere în manevra de respingere a dușmanului. 
La dușmani, ostașii din rîndul al doilea, alcătuit din 
africani și cartaginezi, în loc să-i sprijine pe auxi- 
liarii care dădeau îndărăt, se temură, dimpotrivă, 
ca nu cumva romanii, zdrobind dirza împotrivire a 
liniei întîi, să ajungă pînă la ei și fugiră, Atunci 
auxiliarii dădură dintr-o dată dos la faţă și se în- 
toarseră împotriva oamenilor lor; unii dintr-înșii 
fură prinși în linia a doua, pe cînd alţii, adineaori 
lăsați fără ajutor și acum izgoniți, începură să-i 
taie pe cei care-i respingeau. Astfel, era ca și cum 
s-ar fi purtat două războaie, îngemănate, căci car- 
taginezii erau siliți să se bată dintr-o dată și cu duș- 
manii, și cu ai lor. Totuși, nu-i primiră în front pe 

auxiliari în halul de groază și de mînie în cate sa 
aflau, ci, strîingind rîndurile, îi zvirliră afară din 
bătălie, pe aripi și pe locurile deșarte din jurul cîm- 
pului, ca nu cumva soldăţimea asta lovită de streche 
și plină de răni să se amestece cu grosul oștirii, tea- 
făr încă și nevătămat. Altminteri, un asemenea mă- 
cel de trupuri și de arme umplea locul ocupat pînă 
mai adineaori de auxiliari, încît trecerea era aproape 
mai anevoioasă decit printre șirurile strînse ale unei 
armate. Așa se făcu că hastaţii, care erau în frunte, 
urmărind care cum putea pe dușman printre grăme- 
zile de leșuri și de arme și de-a lungul piraielor de 
sînge, își învălmășiră steagurile și rîndurile. Cu- 
rînd începură să se tulbure și steagurile căpitanilor, 
care vedeau răvășeala din linia întîi. Ceea ce vă- 
zind Scipio, porunci ca hastațţii să sune îndată re- 
tragerea și, trimițind pe răniţi la ariergardă, puse 
pe căpitani și pe triari să înainteze pe aripi, astfel 
încât mijlocul liniei, în care se aflau acum hastaţii, 
să fie mai sigur și mai ocrotit. Așadar începu de la 
capăt o nouă luptă, căci romanii ajunseseră faţă în 
față cu adevărații lor dușmani, cu care erau deopo- 
trivă și ca armament, și ca pricepere într-ale oștirii, 
și ca vază a isprăvilor făptuite, pe care îi minau 
aceleași nesăbuite nădejdi, aceeași teamă de pră- 
păd. Romanii se aflau însă mai presus și ca număr, 
și ca inimă, căci, după ce puseseră pe goană călă- 
rimea și elefanții, biruiseră prima linie și se băteau 
acum cu a doua, 

35 Lelius și Massinissa, care urmăriseră destul 
de departe călărimea fugară, se întoarseră la vreme 
și căzură în spatele liniilor dușmane. Această șarjă 
de cavalerie îi risipi în sfîrșit pe cartaginezi. Mulți 
fură încercuiți și tăiaţi pe loc;. alţii, care se îm- 
prăștiaseră în fugă în cîmpiile deschise. dimprejur, 
aflate toate în bătaia călărimii, fură măcelăriți care 
pe unde era prins. Pieriră, în acea zi, peste două- 
zeci de mii de cartaginezi și de aliaţi de-ai lor și 

cam tot atîția fură și cei prinși împreună cu o sută 
treizeci şi două de steaguri și unsprezece elefanți. 
Biruitorii pierdură vreo mie cinci sute de oameni. 

Scăpînd din încăierare cu cîţiva călăreţi, Hanfi- 
bal ajunse în fugă pînă la Hadrumetum : atît inainte 
de bătălie, cît și în toiul ei, pînă în clipa în care a 
părăsit lupta, a făcut tot ce se putea face; după 
însăşi mărturisirea lui Scipio și a tuturor celor 
pricepuţi într-ale războiului, i se cuvin numai laude 
pentru chipul exemplar în care și-a orinduit în acea 
zi oștirea : în frunte și-a pus elefanții, astfel încît — 
manevră în care-și puseseră cea mai mare nădejde 
— izbind de năprasnă, cu toată uriașa lor putere, 
să-i oprească pe romani de a-și urma steagurile și 
de a-și păstra rîndurile; apoi veneau, în fața rîn- 
durilor de cartaginezi, trupele auxiliare, așa ca 
această amestecătură, drojdie a tuturor neamurilor, 
pe care nu credința îi ţinea, ci banul, să-și vadă 
tăiată putinţa de fugă și totodată ca, primind cea 
dintii lovitură a dușmanului, să-i istovească înflă- 
cărarea și, nevolnici de altă treabă, să teșească mă- 
car, cu preţul rănilor lor, ascuţișul săbiilor romane ; 
în spatele lor erau cei în care-și pusese toată nă- 
dejdea, oastea de cartaginezi și de africani care, 
chiar dacă lucrurile nu s-ar fi ales nicicum pînă 
atunci, tot aveau să fie mai tari bătîndu-se, proas- 
peţi și odihniţi, cu niște dușmani osteniţi și plini de 
răni ; pe italieni, de care nu era sigur dacă trebuia 
să-i socotească aliați sau vrăjmași, îi îndepărtase 
ceva de inima bătăliei, așezîndu-i în ariergardă. 
După ce săvirşi aceasta, ca pe o ultimă ispravă a 
vitejiei sale, Hannibal se retrase la Hadrumetum. ; 
chemat de acolo la Cartagina, se întoarse în patrie 
după treizeci și șase de ani de cînd, copil, o pără- 
sise. Înfăţișîndu-se la Senat, declară că n-a pierdut 
o luptă, ci un război, și că altă mintuire nu se mai 
află decît să dobîndească pacea. 


CURTȚIU 


QUINTUS CURTIUS RUFUS 


(Secolul I e. n. ?2—?) 


Faptele lui Alexandru Macedon au dat naştere la o bogată 
literatură creată chiar în toiul campaniilor (334—325), de sceri- 
itorii din suita regelui și continuată apoi de tradiția helenis- 
țică. În retorică, figura lui Alexandru devine o temă preferată 
iratată în două sensuri : ca tip de monarh perfect, de pe o po- 
ziție laudativă, sau de tiran, privit în mod critic. O dată cu 
instituirea principatului, se naşte și la Roma interesul pentru 
istoria Macedoniei. Astfel, în timpul lui August, alexandrinul 
Timagenes compune în spirit anti-roman, „istorii filipice” 
reluate apoi de pe poziție romană, se pare, de latinul Trogus 
Pompeius, trăitor în aceeași vreme. Titus Livius, comparind 
gloria personajului cu forța și eroismul roman, proclamă su- 
perioritatea acestuia din urmă. 

Pe timpul lui Claudius, Q. Curtius despre a cărui viață și 
personalitate nu avem nici un fel de ştiri, scrie șielo Istorie a 
lui Alexandru cel Mare Macedoneanul în 10 cărți. Cele păs- 
trate pînă astăzi (I1l—X) au următorul cuprins : III Ocuparea 
Ciliciei și începutul ostilităților cu Darius, regele perșilor, care 
trece Eufratul. IV Alexandru ocupă Fenicia (Sidonul și Tirul), 
Egiptul, întemeiază Alexandria. După ce refuză pentru a doua 
oară pacea solicitată de Darius, Alexandru îl silește să pri. 
mească lupta. Curtius înfăţişează atmosfera și pregătirile din 
ambele tabere și discursurile celor doi regi (IV, 14) după 
care urmează descrierea bătăliei de la Arbela (prezentă în cu- 
legerea noasiră), cu care se încheie cartea. V Ocuparea ce- 
iăților Suza şi Persepolis şi moartea lui Darius. VI Campaniile 

cu spartanii. VII Continuarea luptelor în partea de nord-est a 
imperiului persan și conflictul cu sciții. VIII Alexandru trece 
în India unde, după ce supune doi regi, se luptă cu Porus care 
i se opune (fragment dat în culegerea de faţă). IX Supunerea 
altor populații din India, apoi călătoria pe fluviul Indus pînă 
în Oceanul Indian, și întoarcerea la Babilon. X Moartea lui 
Alexandru, neînțelegerile dintre generalii săi și împărțirea 
imperiului. 

În prezentarea figurii lui Alexandru, Q. Curtius îmbină 
cele două tendințe tradiționale, dar acordă întiietate celei 
laudative, fiind un adept al monarhiei. Dezmembrarea impe- 
riului lui Alexandru e un exemplu negativ, „tronul este indi- 
vizibil“. Scriitorul admiră „priveliștea fericirii publice“, adusă 
de restabilirea puterii imperiale prin sosirea lui Claudius, 
după primejdiile străbătute în timpul lui Caligula. (X, 9). De 
aceea vede în Alexandru un monarh model, elogiindu-i cu- 
rajul, pasiunea dezinteresată pentru glorie, și clemența. În 
același timp însă critică excesul de orgoliu, irascibilitatea și 
influența negativă a Asiei asupra moravurilor sale : fastul și 
pretențiile de divinizare. Critica luxului oriental, generală în 
opera lui Curtius, este o altitudine specific romană pe care o 
aflăm, de altfel, și la alți istorici. Alexandru e considerat 
„tîilhar“ de către sciți, iar autorul vorbește de „lăcomia pentru 
glorie și pofta nesățioasă de renume”. Poziția politică 
a scriitorului, vizibilă în mod explicit doar într-un sin- 
gur pasaj din operă, semnalat mai sus, nu poate şi nici 
nu trebuie să fie identificată pretutindeni în descrierea 
istoriei macedonene. Alegerea unui asifel de subiect ne face 
să înțelegem scopul operei. Q. Curtius a urmărit să ofere ro- 
manilor unele analogii cu propria lor istorie contemporană : 
problema monarhiei, precum şi o anumilă concordanță de 
atmosferă în numeroasele comploturi, revolte şi trădări care 
însoțesc expedițiile lui Alexandru. Altminteri, faptul că nu 
tratează un subiect roman dovedeşte și tendința de evadare 
din realitatea istorică într-o lume a imaginaţiei care să ofere 
satisiacții de ordin pur intelectual şi estetic, printr-o literatură 

după maniera și gustul vremii. De aceea elementele de ideolo- 
gie şi concepție, mai puțin explicite, conferă lui Q. Curtius 
un loc aparte în linia generală de evoluție a celorialți cinci 
istorici latini analizați în introducere, tocmai datorită caracte- 
rului mai accentuat de ficțiune literară. Așa se și explică de ce 
scriitorul nosiru îl alege ca model pe Clitarhos, unul dintre 
însoțitorii lui Alexandru, care, scriindu-i istoria a introdus 
elementul fabulos în tratarea ei. Q, Curtius nu este preocupat 
de autenticitatea faptelor redate. El le acceptă nu pentru ade- 
vărul lor, de care se îndoiește, ci din respect pentru tradiție : 
„Ori cum au fost transmise, le voi înfățișa nealterate“ (VII, 8) 
şi: „mai mult le transcriu decit le cred, căci nu am pretenția 
să susțin lucruri de care mă îndoiesc, nici să omit ceea ce am 
aflat” (IX, 1). Înlăturarea deliberată a unui punct de vedere 
critic înseamnă de fapt, recunoașterea naturii artistice a fapte- 
lor, „transcrise“ de autor tocmai pentru această valoare a lor, 
în care constă, de altfel, şi interesul operei. 

Naraţia se distinge mai întîi prin caracterul ei aventuros. 
Toate expedițiile lui Alexandru sînt privite ca acte de cute- 
zanță, de explorare a unor condiții și pericole necunoscute. 
Succesele obținute pe paicurs dau un sens eroic acțiunilor, 
subliniind superioritatea armatei şi a regelui macedonean față 
de „barbarii“ Asiei. Aventura mai rezultă apoi și dintr-o anu- 
mită disproporție între amploarea faptelor ca atare și neçesi- 
tatea lor obiectivă. Asistăm de multe ori la un consum inutil 
de energie, acțiuni riscate sau prea importante în raport cu 
Obiectul. Se creează astfel un fel de gratuitate a epicului im- 
presionantă prin demonstrația de virtuozitate: a elementului 
eroic. Aşa de pildă: Alexandru se urcă singur pe zid și, în- 
colțit, sare în mijlocul dușmanilor, „un lucru de necrezut și 
nemaiauzit, important mai degrabă pentru renumele de cute- 
zanță decît pentru glorie”. (IX, .5). Alteori, forțele și acțiunile 
macedonenilor sînt prea mari față de rezistența întîmpinată ; 
multe populații se supun cu ușurință sau de bună-voie.- Ceta- 

tea Persepolis e incendiată la beție după ce fusese deja su- 
pusă (V, 7) etc. ` 

O altă trăsătură a povestirii lui Q. Curtius este caracterul 
ei fantastic. Acesta nu rezultă din exagerarea iabuloasă a 
faptelor, cît mai ales din exoticul Asiei, neobişnuit pentru 
experiența europeană. Teăma de necunoscut amplifică pri- 
mejdia şi pune în mişcare imaginația exagerînd ienomene 
foarte simple și naturale, cum ar fi: condițiile geografice și 
climaterice (mareele, în fragmentul IX, 9), echipamentul și ar- 
mele duşmanilor. Alexandru însuși luptă împotriva amplifică- 
rii faħtastice, legendare, a realității de către soldați, ori de 
cîte ori trebuie să-i convingă de necesitatea unei noi acțiuni. 

Pitorescul descrierilor, foarte irecvente, constituie un cadru 
inedit şi plin de surprize contribuind totodată la realizarea 
acestei atmosfere fantastice în care se desfășoară isprăvile 
eroului, Natura, după speciticul diferitelor ţinuturi, este luxu- 
riantä, fertilă, pustie, sălbatică, prăpăstioasă ; descrieri de 
furtuni şi mai ales rîuri vijelioase a căror traversare pune 
mereu în cumpănă curajul și priceperea macedonenilor. O 
atenție deosebită se dă și modului de viață al popoarelor în- 
fîlnite, aflate în diferite stadii de civilizaţie : unele primitive, 
trăind în peșteri, ducînd o viață de păstori şi vinători, sau 
nomade, ca sciții. Dar mai ales luxul oriental al regilor asia- 
tici îi reține atenția: îmbrăcăminte, cortegii, daruri, cetăți, 
palate şi grădini. Cu totul în spiritul tradiției helenistice şi a 
epocii imperiale sînt numeroasele discursuri din opera lui Q. 
Curtius, compuse după regulile școlilor. Multe din cuvîntările 
lui Alexandru către ai săi sînt de tipul „îndemnurilor” 
(suasoriae) alcătuite pe motivul gloriei și al cuceririlor. Întîl- 
nim, de asemenea, și discursuri perechi, constituite, de cele 
mai multe ori, dintr-o acuzație (accusatio) și o respingere a 
acesteia (refutatio). 

Stilul reflectă şi el preocuparea artistică a conţinutului. 
Bogată în metafore și figuri retorice (mai ales în discursuri), 
cuvinte poetice și abstracte care îl apropie de maniera epocii, 

el are, totuși; E anumită reţinere clasicizantă în folosirea lor, 
asemănîndu-se din acest punct de vedere cu Titus Livius. Sin- 
taxa evită şi perioadele ample ale prozei ciceroniene și sen- 
tențiozitatea abruptă a stilului vremii. Perioada destul de 
concentrață și exprimarea paratactică îi dau un caracter vioi 
pe măsura coloritulun lexical. Un amestec de vechi şi nou 
care, adăugat elementelor de romanțare ale conținutului, fac 


din opera lui Q. Curtius o lectură atrăgătoare și captivantă. 


ISTORIA LUI ALEXANDRU CEL MARE 


IV, 15-16. 
VIII, 13-14, 
IX, 9. 
X, 5, 


IV, 15-16. 


Bătălia de la Arbela. 


+ 


15 Într-acestea Alexandru, ca să se ferească de 
capcanele pe care i le vădise fugarul și ca să-i 
iasă, totodată, în faţă lui Darius, care supraveghea 
aripa, poruncește oștirii să ocolească în flanc. Da- 
rius îşi rotește și el oștirea, hotărîndu-i lui Bessus t 
să dea ordin călărimii masagete °? să șarjeze în flanc 
aripa stingă a lui Alexandru. În fruntea oştirii aşe- 
zase carele cu seceri 5, pe care, la un semnal, le 
aruncă toate deodată asupra dușmanului. Vizitiii se 
năpustiră cu hăţurile slobode în așa fel încît, luîn- 
du-i pe neaşteptate, să zdrobească pe cît mai mulți. 
Astfel, pe unii îi sfîșiau  vîrfurile suliţelor ieșite 
mult în afara oiștii, pe alţii, din amindouă părțile, 
coasele din lături. Macedonenii trebuiră să se re- 
tragă, și nu repliindu-se, ci rupînd-o la fugă în ne- 
orînduială, 

La toată această zăpăceală, Mazaeust aduse o 
nouă tulburare, căci porunci la o mie de călăreţi 
să o ia pe la spatele taberei și să-i răpească dușma- 
nului bagajele, în nădejdea că şi prinșii, care erau 
păziţi tot acolo, își vor rupe lanţurile văzindu-i pe 
ai lor că se apropie. Nu l-a amăgit însă pe Parme- 


1 Bessus : satrap persan al Bactrianei, 

2 Masageji : popor scitic, trăind între Marea Aral și Marea Caspică, 

3 Carele cu seceri: care de luptă, folosite mai ales de perşi şi de 
sirieni ; aveau, la oiște, sulițe de fier, lungi de cîteva picioare, iar 
osiile și roţile erau înarmate cu seceri. 

4: Mazaeus : general persan, comanda în această bătălie oștirea siri- 
nilor. 

nio 5, care comanda aripa stîngă : acesta trimise de 
îndată pe Polydamas* la rege, ca să-i vestească 
primejdia și să-l întrebe ce poruncește să se facă. 
„Du-te şi spune-i lui Parmenio — zise regele după 
ce-l ascultă pe Polydamas — că dacă vom birui în 
luptă, nu numai că vom recîștiga toate ale noastre, 
ci vom cuceri și cele care sînt ale dușmanului. Așa- 
dar n-are de ce să slăbească puterile din afara li- 
niei de bătaie, ci, lăsîndu-se păgubaș de bagaje, să 
lupte vitejeșie, aşa cum se cuvine pentru gloria 
mea şi a părintelui meu, Filip?“. 

În vremea aceasta, barbarii seamănă panica în 
tabără şi ucid mai multe santinele; prizonierii îşi 
rup lanţurile, apucă tot ce le cade în mînă, se înar- 
mează şi, unindu-se cu călărimea lor, tabără pe 
macedonenii atacați și dinăuntru şi dinafară. 

Plini de bucurie, cei din jurul lui Sisigambis è îi 
vestesc că Darius a învins, că duşmanii au suferit 
un măcel grozav și că tocmai li s-au prădat și ba- 
gajele : ei socoteau că soarta le fusese la fel de 
prielnică pretutindeni și că, biruitori, perșii dădu- 
seră buzna la pradă. Sisigambis, deși prizonierii o 
îndemnau să-şi ușureze sufletul de jale, rămase la 
fel ca înainte. Nu scoase nici o vorbă, nici culoarea 
obrazului sau înfăţişarea nu și-o schimbă: şedea 
nemişcată — de bună seamă ca nu cumva, bucu- 
rîndu-se prea repede, să minie soarta — astfel în- 
cît, privind-o, nu mai știai care îi este dorinţă, 

Într-acestea, Menidas, căpitanul călăreţilor lui 
Alexandru, alergase — nu se știe dacă din iniția- 
tiva lui sau din porunca regelui — însoţit de cîțiva 
oameni, să apere bagajele, dar nu fu în stare să 
țină piept izbirii cadusienilor? și a sciţilor; în- 


i Parmenio : general macedonean. 
* Polydamas : general macedonean. i 
„7 Filip: Filip al II-lea (382—336 t.e.n.}, rege al.Maredoniei. 
5 Sisigambis : fiica lui Artaxerxes și mama lui Darius; vezi mał 
jos X, 5. : : 
? Cadusieni : popor din Media. 

tr-adevăr, după o slabă încercare de luptă, se și 
retrase la rege, ca un biet martor al părăsirii ba- 
gajelor pe care ar fi trebuit să le apere. 

Ciuda lui Alexandru birui atunci hotărîrea lui 
dintii, şi pentru că se temea — nu fără cuvint — 
ca nu cumva grija de a-și recăpăta avutul să-i 
smintească pe ostași de la luptă: trimise așadar 
împotriva sciților pe Aretes, căpetenia lăncierilor 
(pe care-i numeau sarisophores). În vremea aceasta 
carele, după ce rupseseră primele rînduri, pătrun- 
seră la falangă t°: macedonenii, calmi, le făcură loc 
să intre drept în mijloc. Ca un meterez era linia 
lor de bătaie : își lipiseră suliţele una de alta și, din 
două părţi deodată, le împlintau în năvălitori unde 
vedeau cu ochii. Pe urmă se puseră să înconjoare 
carele şi să-i doboare pe vizitii. Fu un măcel gro- 
zav, cîmpul era plin de cai şi de oameni uciși: 
cuprinși de spaimă, vizitiii nu mai puteau stăpini 
caii care, tot zbătîndu-se, nu numai că scăpaseră 
din ham, dar răstumau și căruțele; răniții trăgeau 
cadavrele după ei, neputîndu-se opri, din pricina 
spaimei, și neputînd nici înainta, de slăbiţi ce erau. 
Citeva care răzbiră, totuși, pină în ariergardă, uci- 
zind cu o moarte grozavă pe toţi cei ce le stăteau 
în cale; căci mădularele tăiate ale luptătorilor ză- 
ceau .la pămînt, dar ei nu simțeau nici o durere 
atita vreme cit rănile le erau încă calde şi, așa 
schilodiţi și slăbiţi cum erau, nu lăsau armele din 
miîini pînă nu picau jos, vlăguiţi de ultima picătură 
de sînge, 

În vremea aceasta, Aretes ucisese pe căpitanul 
sciţilor care prădau bagajele și-i hărţuia înspăimîn- 
taţi. Atunci interveniră bactrienii 1! trimişi de Da- 


10 Fălangă : formaţie de ostași pedeștri {în Sparta și în Macedonia) 
înarmaţi cu lănci lungi; atacau într-o anumită formaţie, în rînduri 
compacte, i 

i Bacirieni ; locuitori ai Bactrianei, provincie fertilă în nordul Asiei, 
între Caucaz și fluviul Amur-Daria de astăzi, 


` 

rius şi schimbară soarta luptei. Mulţi macedoneni 
fură zdrobiţi din prima izbire, alţii fugiră la Alexan- 
dru. Perșii, izbucnind, în strigăte, așa cum obiș- 
nuiesc biruitorii să facă, se năpustiră cu sălbăticie 
asupra dușmanului, pe care-l socoteau răpus cu de- 
săvirşire. Văzindu-i împrăștiați, Alexandru îi stru- 
nește, îi îndeamnă și înflăcărează singur bătălia 
care tînjea : îi face în sfîrşit să mai prindă la inimă 
și-i repede iarăși asupra dușmanului. Oştirea per- 
sană era mai slabă în aripa dreaptă, căci de acolo 
se scoseseră bactrienii care atacaseră bagajele; 
Alexandru dă aşadar năvală în rîndurile cele rărite 
și face un măcel grozav. Dar perșii din aripa 
dreaptă, nădăjduind să-l poată învălui, îl ocolesc pe 
la spate, şi l-ar fi adus în grea primejdie, dacă n-ar 
fi sosit în goana cailor călăreţii agrieni!?, dove- 
dindu-i pe barbarii care-i încercuiau și silindu-i, cu 
lovituri de spadă, să întoarcă faţa la ei. Cele două 
pătălii erau foarte amestecate. Alexandru era în- 
conjurat de dușmani, şi din faţă şi din spate. Cei 
care-l amenințau din spate erau și ei hărțuiți de 
călăreţii agrieni. Bactrienii, întorși de la prada ba- 
gajelor dușmane, nu puteau ajunge înapoi în rîn- 
durile lor; numeroase cete răzleţite de grosul 
oștirii se luptau prin toate părțile, încăieriîndu-se 
la întîmplare. Cei doi regi, aproape unindu-şi oști- 
rile, înflăcărau bătălia. Morţii erau mai numeroși 
în rîndurile perșilor, dar răniții erau cam tot atiţia 
de amîndouă părțile, Darius lupta pe un car, 
Alexandru călare. Amîndoi erau înconjurați de vi- 
teji, cărora nu le păsa de ei înșiși: pierind regele, 
nu mai voiau să-i supraviețuiască, şi nici nu puteau. 
Fiecare socotea că e o faptă strălucită să-și dea 
viața sub ochii regelui său. Și cu atit mai adînc 
se virau în primejdie, cu cît îl ocroteau mai vite- 


1 Agrieni ; popor traco-macedonic; trăia între Balcanii de astăzi şi 
munții Rhodope; în oștirea macedoneană făceau parte din trupele de 
infanterie ușoară şi luptau mai ales cu sulițele. 

jește : căci fiecare căuta gloria de a-l ucide pe re- 
gele dușman. Pe de altă parte, fie că era o nălucire 
a ochilor, fie că-l văzuseră aievea, cei care luptau 
în jurul lui Alexandru erau încredinţaţi că au zărit 
un vultur care zbura jos de tot pe. deasupra capului 
regelui, fără să-l înspăimiînte nici zarva bătăliei, 
nici gemetele muribunzilor, şi că a stăruit destul 
de mult în jurul calului lui Alexandru, dar nu zbu- 
rînd, ci plutind parcă nemișcat în văzduh. Sigur 
este că pronocul Aristander!5, îmbrăcat în alb și 
cu un laur în mîna dreaptă, a arătat ostașilor în- 
crincenaţi în bătălie pasărea, ca pe'o neîndoielnică 
prevestire de biruinţă. Astfel, o mare vioiciune și 
încredere îi îmboldi dintr-o dată la luptă și pe cei 
mai înspăimîntaţi, mai ales după ce, în carul lui 
Darius, cel care şedea în faţa regelui mînînd caii 
fu străpuns de o suliță. Nici perșii, nici macedone- 
nii nu se îndoiau că cel ucis fusese însuşi regele. 
Cu urlete de jale, cu strigăte și cu gemete sălba- 
tice, garda personală și arcașii lui Darius semănară 
panica în aproape toată oastea, care mai lupta încă 
sub semnul izbînzii. Împrăştiindu-se în fugă, aripa 
stîngă părăsi carul, pe care cei îngrămădiţi în par- 
tea dreaptă îl primiră în mijlocul lor. Se zice că, 
scoţind jungherul, Darius a stat în cumpănă dacă 
să nu înlăture necinstea fugii printr-o moarte vite- 
jească ; înălţindu-se însă în car, îi fu rușine să-i 
părăsească pe toţi ai săi, care se aflau încă în focul 
luptei ; în vreme ce îl copleșeau pe rînd nădejdea 
şi deznădejdea, perșii începură să dea puţin cîte 
puțin îndārăt, rărindu-şi rîndurile. Alexandru, 
schimbîndu-și calul — după ce dăulase 14 cîțiva — 
îi lovea din faţă pe cei care cutezau să i se împo- 
trivească şi din spate pe cei care fugeau. Într-un 


15 Aristander : ca și la Roma, „,ghicitorii* (vates) se aflau în mare 
cinste în Grecia antică; totuși, Alexandru nu pare să fi avut mare 
încredere în ei, folosindu-se de așa-zisele lor „profeţii“ numai cînd 
acestea erau în favoarea lui, 

H A dăula: a istovi. a slei de puteri. 

cuvint, nu mai era o bătălie, ci un adevărat măcel, 
cînd Darius îşi întoarse şi el carul și o luă la fugă. 
Învingătorii se ţineau scai de spatele fugarilor, dar 
norii de praf, care se ridicau pînă la cer, întunecau 
vederea ochilor: rătăceau întocmai ca în beznă, 
adurnindu-se doar întimplător laolaltă cînd auzeau 
o voce cunoscută sau un semnal. Se mai auzea și 
plesnetul bicelor, care loveau într-una caii de ham: 
acestea erau singurele urme lăsate de fugari. 

16 Dar în aripa stingă — o comanda Parmenio, 
cum s-a mai spus — cu totul alta era, de amiîndouă 
părţile, soarta bătăliei. Mazaeus, care se năpustise 
cu toată călărimea lui, stringea cu putere aripile 
macedonenilor. Oștirea tocmai începea să fie învă- 
luită de mulţimea atacanţilor, cînd Parmenio tri- 
miise curieri călări să-l vestească pe Alexandru în 
ce cumpănă se aflau: dacă nu i se trimiteau neîn- 
tirziat ajutoare, nu mai putea opri fuga. Regele 
ajunsese departe, urmărindu-i din spate pe fugari, 
cînd îi veni veste de la Parmenio. I se porunci 
călărimii să se oprească, pedestrașilor să stea pe 
loc, în timp ce Alexandru, miînios, blestema că-i 
scapă biruinţa din miini şi că Darius are mai mult 
noroc fugind decît el urmărindu-l. Într-acestea, 
ajunge la Mazaeus știrea că Darius a fost înfrint: 
atunci, deşi era încă destul de tare, totuși, înspăir- 
mâîntat de nenorocul alor săi, îi mai slăbește din 
strinsoare pe macedonenii zdruncinaţi. Parmenio nu 
pricepea de ce s-a muiat așa deodată lupta, dar a 
folosit vitejește împrejurarea pentru a învinge. Po- 
runci să fie aduşi la el călăreţii tesalienit și le 
spuse : „li vedeţi pe ăştia, care pînă adineaori ne 
hărțuiau cu atîta înverșunare, cum dau îndărăt cu- 
prinşi deodată de spaimă ? Desigur că bunul noroc 
al regelui nostru a biruit și pentru noi. Cimpul e 
aşternut cu leșurile perșilor. Ce mai staţi ? Sau nu 


15 Tesalieni : locuitori ai Tesaliei, ținut în nordul Greciei; buni și 
viteji călăreţi, 

vă simţiţi în stare să luptați împotriva unor fu- 
gari 2“ Aceste cuvinte, care păreau adevărate, îi 
însufleţiră pe cei șovăielnici : dînd pinteni cailor, 
se năpustiră asupra dușmanilor. Aceștia dădură în- 
dărăt, şi nu încetul cu încetul, ci atit de repezit, 
încît numai faptul că nu se întorseseră cu spatele 
făcea să nu fie o fugă în toată puterea cuvîntului. 
DNeştiind totuși care fusese soarta regelui în aripa 
dreaptă, Parmenio îi înfrîină pe ai săi. Mazaeus, 
lăsînd lupta pe altă dată, trecu Tigrul +ê, nu pe dru- 
mul cel drept, ci pe o cale ocolită şi de aceea mai 
ocrotită, şi pătrunse în Babilonia cu amaS oşti- 
rii înfrînte. 

Darius, însoţit de puţini oameni, îşi îndreptă fuga 
spre riul Lycus", pe care: trecîndu-l, se întrebă 
dacă să nu distrugă podul, căci i se vestise că duș- 
manul se și afla în spatele lui. Se gîndi însă că, 
o dată podul tăiat, atîtea mii de ostaşi de-ai săi, 
care încă nu ajunseseră la fluviu, vor cădea în mina 
dușmanului. Lăsînd podul nevătămat, plecă mai de- 
parte, zicînd chiar aşa, că mai bine să le deschidă 
drumul celor ce-l urmăresc decît să-l închidă celor 
ce cată să se mîntuie cu fuga. Străbătind în goană 
un drum foarte lung, ajunse pe la miezul nopţii la 
‘Arbela. 

Dar atîtea toane ale sorții, căpitani și oștiri mä- 
celărite în atit de felurite chipuri, goana celor în- 
vinşi, moartea atitor inși şi atîtor mase de oameni, 
cine le-ar putea cuprinde cu mintea sau povesti cu 
vorbe? De parcă soarta ar fi vrut, vai, să stringă 
într-o singură zi nemaipomenitele întîmplări ale 
unui veac întreg! Unii fugeau încotro vedeau cu 
ochii, alţii se înfundau în codrii lăturalnici sau în 


15 Tigrul ; bătălia zisă „đe la Arbela" s-a desfășurat, de fapt, între 
fluviul Tigru şi afluentul acestuia, Lycus (astăzi Zab), pe un teren așe- 
zat deci la sud-vest de Arbela. 

x Lycus: vezi nota precedentă; cele două rămășițe ale oștirii și-au. 
îndreptat, deci, fuga în două direcţii contrare. 

drumeaguri necunoscute urmăritorilor. Călăreţi şi 
pedestrași zăpăciţi și fără căpitan, oameni înarmaţi 
şi dezarmați, zdraveni și răniţi, erau toţi învălmă- 
şiţi laolaltă. Apoi teama luă locul milei şi cei care 
nu mai puteau urma fuga erau părăsiţi cu strigăte 
de jale deopotrivă de puternice de amindouă păr- 
tile. Din pricina ostenelii și a rănilor, îi chinuia 
mai tare ca orice setea; în tot locul, oamenii se 
trinteau la pămînt pe malurile rîurilor, înghițind la 
apă cu gura pînă la urechi. Dar tot sorbind-o cu 
lăcomie, măruntaiele îngreunate de mil li se umflau 
cît ai clipi din ochi, de li se deznodau şi li se to- 
peau mădularele, pînă cînd duşmanul, ajungindu-i 
din urmă, îi aducea iarăși la viaţă cu alte răni noi. 
Unii, nemaiîncăpînd pe malurile apropiate, se abă- 
teau pînă departe, doar-doar să găsească, oriunde, 
un ochi tainic de baltă, pe care să-l soarbă; n-a 
rămas băltoacă, fie ea cît de lăturalnică sau de îm- 
puţită, care să nu fi fost adulmecată de acești în- 
setaţi. Şi din satele învecinate cu drumul se auzeau 
urletele de jale ale bătriînilor și ale femeilor, care, 
după rînduiala barbarilor, mai strigau încă după 
Darius, regele lor. 

Alexandru, stăvilind, cum s-a zis mai sus, avîntut 
oamenilor lui, ajunsese la fluviul Lycus; aici, mul- 
ţimea de fugari umpluse podul, şi cîțiva, văzind 
că dușmanul nu-i slăbește de loc, se aruncaseră în 
fluviu : îngreunaţi de arme și osteniți de luptă și 
de fugă, fură înghiţiți de valuri, Acum, nu numai 
podul, dar nici fluviul nu mai putea cuprinde toată 
această năprasnică buluceală de oști: căci după ce 
a intrat o dată spaima într-un suflet, omul nu se 
mai teme de nimic altceva decit de ceea ce l-a În- 
fricoşat la început. La stăruințele oamenilor lui, să 
nu se oprească urmărirea lipsită de primejdii a duş- 
manului pus pe fugă, Alexandru le arătă că armele 
sînt tocite, miinile 'ostenite, trupurile istovite de 
atita drum şi, pe deasupra, noaptea stă să cadă; 

în realitate însă, îngrijorat de aripa stingă, pe care 
o credea încă în bătălie, hotărise să se întoarcă și 
să-i vină într-ajutor. Începuse să-și întoarcă steagu- 
rile, cînd călăreţi trimiși de Parmenio îl vestiră că 
și aripa aceea ieşise biruitoare. Dar niciodată în 
ziua aceasta nu-l întimpină o mai mare primejdie 
ca atunci cînd își mina trupele înapoi în tabără. 
Era urmat de oameni puţini, care mergeau în ne- 
orînduială, fericiţi de biruinţă — căci socoteau că 
toți dușmanii fuseseră fie spulberaţi în fugă, fie 
uciși pe cîmpul de bătaie. Deodată, se ivi în faţa 
lor un pilc de călăreţi; aceștia se opriră întîi din 
mers, apoi, văzînd cit sint de puţini macedonenii, 
se năpustiră asupra lor. În fruntea steagurilor mer- 
gea regele, mai prefăcîndu-se, mai netemîndu-se 
într-adevăr de primejdie. Dar nu l-a părăsit norocul 
pe care-l avea întotdeauna în clipele de cumpănă: 
căpitanul călăreţilor, lacom de luptă, se repezi 
orbește asupra lui, dar el îl izbi cu sulița și, din- 
tr-aceeași lovitură și cu aceeaşi armă, îl străpunse 
Şi pe cel care venea după dinsul și pe alți cîțiva. 
Tovarășii lui Alexandru sar și ei pe zurbagii, dar 
mici perșii nu se lasă uciși fără împotrivire: în- 
tr-adevăr, în toată bătălia n-a fost luptă mai crîn- 
cenă decît între aceste două trupe răzlețe. În sfîrşit 
barbarii, văzind că întunericul le este mai prielnic 
pentru fugă decit pentru luptă, se desfac în cete 
şi o iau îndărăt. Regele, mîntuit de o asemenea 
nemaipomenită primejdie, își mină pe ai- săi în ta- 
bără vii şi nevătămați. 

Au murit, după cît au putut număra biruitorii, 
40.000 de perși, iar macedoneni pieriră mai puţin 
de 300. Altminteri, biruinţa o datorează regele mai 
puţin norocului cît vredniciei, căci a învins prin 
curajul lui, și nu, ca înainte, prin avantajul locului. 
Într-adevăr, și-a dispus oștirile în chipul cel mai 
dibaci cu putinţă, a luptat însuși cu multă vitejie, 
a fost foarte cuminte că nu i-a păsat de părăsirea 

bagajelor, înțelegînd că adevărata soartă a lucru- 
rilor se hotărăşte în tocul luptei și, chiar cînd sfîr- 
șitul bătăliei era încă îndoielnic, s-a purtat tot 
timpul ca un biruitor. Lovindu-i, i-a zdrobit pe duș- 
mani, însă, lucru aproape de necrezut la un om 
cu inimă atit de înfocată, a pus mai multă chib- 
zuință decît avînt în urmărirea fugarilor. Căci dacă, 
atita vreme cît o parte din oștirea lui se mai afla 
încă încătușată în luptă, ar fi stăruit să-i gonească 
pe învinși, — sau ar fi fost biruit din greșeala lui, — 
sau n-ar fi biruit decît prin vrednicia altora. Pe de 
altă parte, dacă s-ar fi lăsat înfricoşat de mulţimea 
călăreţilor care căzuseră peste el, ar fi fost nevoit, 
el, biruitorul, sau să fugă în chip ruşinos, sau să 
piară mişelește. Nici căpeteniile oștirii nu trebuie 
păgubite de laudele ce li se cuvin, căci rănile pe 
care le-a primit fiecare dintr-înşii stau mărturie 
pentru vrednicia lor: Hephaestio fu lovit de o su- 
liţă în braţ, Perdiccas 18, Coeno ® și Menidas erau 
cît p-aci să fie uciși de săgeți. Și, dacă vrem să 
pretuim la adevărata lor valoare pe macedonenii de 
atunci, trebuie să mărturisim că şi regele a fost 
vrednic de asemenea supuși, și supușii de un ase- 
menea rege. 


15 Perdiccas ; unul dintre cei mai străluciți generali ai lui Alexandru p 
după moartea regelui, împlini funcția de regent. 
1? Coeno : genera] macedonean, ginerele lui Parmenio. 


„VIII, 13—4, 


Alexandru se luptă cu regele Porus. 


13 A doua zi, solii lui Abisares t veniră la rege? ; 
îi dădură toate pe mînă, aşa cum li se poruncise, 
apoi, dînd și primind, de amindouă părțile, asigu- 
rările de credinţă, fură trimiși înapoi la regele lor. 
Cîndindu-se că poate faima numelui său îl va ho- 
tări și pe Forus să se predea, Alexandru trimise la 
el pe Cleochares 5, care să-l încunoștinţeze că are 
a-i plăti bir şi că e dator să-l întimpine la graniţă 
de îndată ce va intra în ţară. Porus răspunde că 
va împlini una din aceste două porunci, şi anume 
atunci cînd va pătrunde regele în regatul său va fi 
de faţă, dar înarmat. Alexandru tocmai hotărise 
trecerea rîului Hydaspes, cînd îi fu adus Barzaen- 
tes, capul răscoalei aracosienilor, împreună cu 
treizeci de elefanţi, prinşi o dată cu el, ajutor bine- 
venit împotriva indienilor, căci nădejdea și puterea 
lor stă mai mult în aceste fiare decit în oştire, Mai 
fu adus, biruit şi el, Damaraxus5 — regele unei 
mici părţi a Indiei — care se alăturase lui Bar- 
zaentes. Punîndu-l, aşadar, pe fugar și pe micul rege 


1 Abisares : regele unei ţări situate în sud-estul Cașmirului, între Hy- 
daspes și Indus. 

* La rege: la Alexandru, 

1 Cleochares : căpitan macedonean. 

1 Barzaentes : satrap al Aracosiei (ținut în Asia răsăriteană, cam în 
regiunea Afganistanului de astăzi) și al Drangianei; împreună cu Bessus 
luă parte la uciderea lui Darius ; predat de indieni lui Alexandru, acesta 
îl osîndi la moarte. 

5 Damaraxus : 'zege indian, cunoscut numai din acest pasaj. 

sub pază și încredințindu-i lui Taxiles€ elefanții, 
ajunse la rîul Hydaspes, pe al cărui mal opus își 
aşezase tabăra Porus, cu gind să împiedice trecerea 
dușmanului. În față pusese 85 de elefanţi de o 
mărime uriaşă; în spatele lor erau 30 de care și 
vreo 30.000 de pedestrași, printre care și arcași din 
aceia cu săgeți prea grele și. — cum s-a spus mai 
înainte — anevoie de azvirlit. Porus însuși se suise 
pe un elefant mult mai înalt decît toate 'celelalie 
fiare, și armele lui, muiate în aur și argint, făceau 
ca înfățișarea-i deosebit de măreață să pară și 
mai izbitoare. Tăria lui sufletească era pe potrivă 
celei trupești, și era înțelept pe cît se poate la 
aceste neamuri înapoiate. Pe macedoneni nu-i 
înspăimînta numai vederea dușmanului, ci și riul 
lat peste care trebuiau să treacă. Avea 4 stadii? 
lărgime, era foarte adînc și nu se vedea nici un vad 
nicăieri, încît părea ca o adevărată mare. Iar lăţi- 
mea nu-i domolea cîtuşi de puţin iuțeala apelor; 
curgea năvalnic și învolburat, ca printre două ma- 
luri strimte de canal, iar numeroasele virtejuri spu- 
megînde arătau că sub unde. se ascund stinci. Mai 
grozav atăta malul, plin de cai și de ostaşi. Cu 
trupurile lor uriașe, elefanții stăteau acolo ca niște 
cetăţi și, zădăriți anume, îți spărgeau urechile cu 
zbieretele lor îngrozitoare. Aci rîul, aci dușmanul, 
pînă şi nişte suflete atit de încercate şi altminteri 
pline de nădejde, fură uimite și înspăimîntate. În- 
ir-adevăr, vedeau că nu pot ajunge, cu bărcuţele 
lor nesigure, la malul celălalt şi că nici nu pot 
aborda fără primejdie. În mijlocul rîului erau o 
mulţime de insule, spre care și indienii, și mace- 
donenii înotau, ţinindu-și armele pe deasupra capu- 
lui. Acolo se iscau încăierări. şi, din rezultatul 


% Taxiles ; nume ereditar al regilor din Taxila, ţinut de dincolo de 
Indus. i 
7 Stadiu : măsură de lungime echivalind cu 184,97 m, 

acestor lupte mărunte, amindoi regii încercau să 
prevadă cum va ieşi bătălia cea mare. 

Iar în oștirea macedoneană erau doi tineri nobili, 
Hegesimachus și Nicanor, vestiți prin îndrăzneală 
şi curaj şi care, încredinţindu-se statornicului no- 
roc al partidului lor, erau plini de înflăcărare și nu 
le păsa de nici o primejdie. Înarmaţi doar cu sulițe, 
se puseră în fruntea celor mai hotărîți dintre ti- 
neri, frecură înot într-una din insule, ocupată de 
numeroși dușmani și, cu arma îndrăznelii mai mult 
decit cu oricare alta, uciseră o mulţime de indieni, 
S-ar fi putut retrage cu glorie, dacă îndrăzneala, 
mai ales cînd e şi norocoasă, ar cunoaște vreodată 
şi măsura. Dar ei, înfruntindu-i cu trutie, ba chiar 
cu sfidare pe indienii care soseau în ajutor, fură 
înconjurați de cîţiva care înotaseră pe sub apă şi 
străpunși de departe de săgeți. Cei care încerca- 
seră să scape de duşman fură luaţi de undele nă- 
valnice sau sorbiţi de virtejuri. Această luptă îi 
crescu grozav încrederea lui Porus, care privea to- 
tul de pe mal. Alexandru era foarte încurcat, dar 
pînă la sfîrşit găsi următoarea stratagemă ca să-şi 
înşele dușmanul. Era în rîu o insulă mai mare decît 
celelalte, păduroasă şi prielnică pentru o capcană. 
Pe de altă parte, nu departe de malul ocupat de 
dușman era o groapă foarte adincă, în care se pu- 
teau ascunde nu numai pedestrași, ci şi călăreți. Aşa- 
dar, ca să întoarcă privirile dușmanului de la locul 
acesta prielnic, porunci lui Ptolemaeus ê să-și ia 
toată călărimea, s-o ducă departe de insulă și să 
bage frica în dușmani ţipînd într-una, ca și cum ar 
vrea să treacă riul înot. Așa făcu Ptolemaeus vreme 
de mai multe zile, silindu-l în felul acesta şi pe 
Porus să-și întoarcă oștirea către locul spre care 


+ Ptolemaeus : general macedonean, fiul lui Lagus; cînd după moar- 
tea lui Alexandru se împărți regatul macedonean, primi Egiptul, unde 
domni pînă în 283 î.e.n. şi întemeie dinastia Lagizilor; autor al unei 
istorii a lui Alexandru. , 

se făcea el că se îndreaptă. Insula scăpase acum 
din ochii dușmanului, cînd Alexandru porunci să 
i se ridice cortul pe un loc al malului foarte depăr- 
tat de insulă, toată curtea lui să stea în faţa cortu- 
lui şi să desfăşoare anume sub ochii dușmanului 
întreaga pompă a măreției regești. lar pe Attalus?, 
care era cam de-o virstă cu el şi-i semăna destul de 
bine la chip și la stat, îl împodobi cu mantia re- 
gească, aşa ca să fie văzut de departe și să facă să 
se creadă că însuși regele stă acolo pe mal și că nici 
gînd n-are să treacă rîul. Împlinirea acestei hotărîri 
fu întîi zăbovită de o furtună, dar apoi norocul îi 
veni în ajutor, întorcînd spre bine pînă şi pe cele 
mai rele. Era gata să treacă rîul spre insulă cu cele- 
lalte 'oşti ale sale, dușmanul fiind întors spre cei 
care, împreună cu Ptolemaeus, atacau malul mai la 
vale, cînd furtuna se sparse deodată într-o ploaie 
care răzbea aproape pînă şi în corturi. Doborîţi de 
trimbele de ploaie, ostașii părăsesc bărcile și plutele 
și fug pe uscat, dar vuietul vintului îl împiedica 
pe dușman gă audă zarva tulburării lor. Apoi ploaia 
conteni o clipă, dar norii se întindeau atit de deși, 
încît întunecau lumina soarelui de nu se vedea om 
cu om, nici cei care vorbeau unul cu altul. Pe ori- 
care altul l-ar fi cuprins spaima văzînd că noaptea 
acoperă cerul, că are de trecut un riu necunoscut 
şi că malul celălalt, spre care se îndreptau orbește 
şi fără nici o ocrotire, e poate ocupat de dușman. 
Dar regele, gata să găsească și în primejdie prilej 
de glorie, socoti că ceea ce pe ceilalţi îi înspăimîntă 
lui îi este prielnic; dădu poruncă, așadar, ca toţi 
să coboare în liniște în bărci şi puse să se facă 
vînt întîi și întîi bărcii care-l ducea pe el. Malul 
spre care se îndreptau era gol de dușmani, căci 
pînă acum Porus n-avusese ochi decît pentru Pto- 
lemaeus. În afară de una singură, pe care valurile 
o zărobiră izbind-o de o stiîncă, toate celelalte bărci 


? Attalus ; nobil macedonean. comandant al unui batalion al falangsi. 

acostară : porunci ca ostașii să pună mina pe arme 
şi să-și ia formaţiile de luptă. 

14 Își împărţise oștirea în două coloane şi pășea 
în fruntea ei, cînd lui Porus i se vesti că ostaşi În- 
armaţi au răzbit la mal şi că a sosit clipa hotărî- 
toare. Înclinat, după năravul neamului omenesc, să 
ia drept realitate propria lui nădejde, Porus își în- 
chipui întîi că a sosit Abisares, așa cum hotărî- 
seră amîndoi. Lumina crescu însă curînd şi, văzind 
că oştirea e a dușmanului, trimise 100 de care şi 
5.000 de călăreţi să întimpine înaintarea trupelor. 
În fruntea acestor oști era Spitaces, fratele lui, iar 
puterea lor cea mai mare era în care : fiecare du- 
cea cîte șase oameni; dintre aceștia, doi purtau 
scuturi ; doi erau arcaşi, aşezaţi în cele două laturi, 
iar ceilalți  vizitii, înarmaţi și ei pînă în dinţi: 
unde era bătălia mai aprigă, lăsau hăţurile și zvîr- 
leau potop de sulițe asupra dușmanului. Totuși, 
strădania lor n-a adus aproape nici un folos în 
ziua cu pricina. Într-adevăr, ploaia, care, cum s-a 
spus mai sus, căzuse mai îmbelșugată ca oricind, 
desfundase pământul, astfel încît caii nu mai puteau 
umbla, iar carele cele împovărate și greoaie se im- 
potmoleau în moroaie și bălți. Alexandru avea, 
dimpotrivă, o oştire ușoară şi sprintenă, cu care 
îi atacă strașnic. Cei dintii năvăliră asupra indie- 
nilor sciţii şi dahii 10; apoi îl trimise pe Perdiccas 
cu. călărimea în aripa dreaptă. Bătălia se înfier- 
bîntase peste tot, cînd cei ce minau carele, soco- 
tind că vor aduce cine ştie ce ajutor oamenilor 
lor, se năpustiră cu băţurile slobode în mijlocul 
încăierării, Paguba fu însă deopotrivă de amîndouă 
părţile. Pedestrașii macedoneni fură într-adevăr 
zdrobiţi întîi de năvala lor, însă, scoase din drum 
şi împinse în noroi, carele îşi răsturnau conducă- 
torii. Aiurea, caii, turbați de spaimă, nu răsturnau 


u. Dahi: popor scitic care trăia la est de Marea Caspică; făceau 
slujbă de călăreţi atît-în: oștirea lui Darius cît şi în cea a lui Alexandru. 

numai căruțele în bălți și în mlaștini, ci se repezeau 
cu ele de-a dreptul în rîu. Ciţiva oameni, scăpind 
de săgețile dușmanilor, se strecurară, totuși, pînă 
la Porus, care se lupta cît se poate de vitejește. Vä- 
zind carele împrăștiate şi rătăcind de colo pînă colo 
fără vizitii, împărţi oamenilor celor mai apropiaţi 
de el elefanţi. În spatele acestora aşeză pedestrași 
şi arcași, care, în loc să sune din trimbiţe, băteau 
din tobe, cum e obiceiul la indieni. Iar elefanții nu 
se speriau de zgomot, urechile lor fiind de timpuriu 
deprinse cu aceste sunete. În fruntea pedestraşilor 
se purta statuia lui Hercules 1! : aceasta era un pu- 
iernic imbold de luptă și se socotea drept o mare 
rușine părăsirea ei de către cei însărcinați s-o 
ducă. Erau chiar pedepsiţi cu moartea cei care n-o 
aduceau înapoi din bătălie, căci teama pe care o 
avuseseră cîndva de Hercules cînd le era dușman +? 
se schimbase în adoraţie și evlavie. Pe macedo- 
neni îi uluiră întîi nu numai elefanții, ci și înfă- 
țișarea regelui însuși. Semănate printre ostași, fia- 
rele arătau ca nişte adevărate turnuri, iar Porus 
însuşi era de o înălțime mult mai mare decit a oa- 
menilor obișnuiți. Și părea încă şi mai înalt, fiindcă, 
precum îi întrecea el însuși pe toți, era şi purtat 
de o fiară mai uriaşă decit toate celelalte. 

Cătind așadar şi la rege și la oştirea indienilor, 
Alexandru zise: „lată, în sfîrşit, o primejdie pe 
potriva curajului meu : avem de luptat și cu niște 
fiare sălbatice, și cu niște oameni viteji”, Apoi, pri- 
vindu-l pe Coeno, zise: „După ce voi ataca, îm- 
preună cu Ptolemaeus, cu Perdiccas și cu Hepha- 
estio t, aripa stingă a dușmanului și cînd mă vei 

= Hercules : e vorba, probabil, de zeul indian Vișnu. 

12 Cînd le era duşman: probabil o aluzie la expediția în India a le- 
gendarului erou grec. 

13 Hephaestio : prieten apropiat al lui Alexandru și unul dintre cei 


mai străluciți generali ai săi ; în semn de preţuire, regele îi dăduse de 
soție pe una din cumnatele sale, pe Drypetis, fiica lui Darius. 

vedea prins în focul luptei, pornește aripa dreaptă 
și atacă-l pe dușmanul zăpăcit. Tu, Antigene 1, şi 
voi, Leonnatus 15 și Tauro, atacați în același timp 
mijlocul frontului și stringeţi-l cu putere, Sulițele 
noastre cele lungi și tari n-au fost niciodată mai 
bune ca acum, împotriva acestor fiare și a condu- 
cătorilor lor : doboriţi-i pe cei care le mină, și pe 
ele spintecaţi-le. Ajutorul lor e un cuțit cu două 
tăișuri, care se întoarce mai aprig asupra propriilor 
lor oști, căci împotriva dușmanilor le asmute ascul- 
tarea, dar spaima le mînă impotriva oamenilor 
lor." | 

Zicîind acestea, dădu el cel dintii pinteni calului. 
Năvălise, potrivit planului, rîndurile dușmane, cînd 
Coeno, cu toată puterea, atacă aripa stîngă 16, Iz- 
bind-o cu tărie, falanga rupse și ea oștirea indiană. 
Porus porunci să se mine fiarele într-acolo unde 
mnăvălea călărimea ; zăbavnice și greoaie, dobitoa- 
cele nu se puteau însă potrivi.cu iuţeala cailor. Nici 
arcaşii nu le erau de nici un folos barbarilor. Să- 
geţile fiind lungi și grele, nu le puteau pune cum 
se cuvine pe coardă decit după ce sprijineau arcul 
în pămint ; ţărina, udă, le împiedica însă silinţele și 
le slăbea loviturile, astfel încît dușmanul le-o lua 
înainte. Nu-i mai păsa nimănui de poruncile regelui 
-— cum se cam întîmplă cînd, în locul căpitanilor, 
începe frica să comande smintelii — și erau tot ati- 
ţia generali cite ceterrătăcitoare: unii ziceau să 
se unească cu grosul armatei, alţii să se despartă, 
unii să se împotrivească, alţii să-i încercuiască 
pe duşmani pe la spate, dar pentru un fo- 
los adevărat nu se lua nici o hotărire. Totuși, 
Porus, împreună cu cîțiva la care ruşinea pre- 
tuia mai mult decit frica, încercînd să-i stringă 

14 Antigene, Tauro : ofițeri macedoneni. 

15 Leonnaius : general macedonean, unul dintre cei șapte aghiotanţi ai 


lui Alexandru. 
ie Stîngă : de fapt: dreaptă 

pe cei împrăștiați și să pornească împotriva 
duşmanului, porunci să se pună în fruntea oștii ele- 
fanţii. Aceste fiare răspindiră o spaimă grozavă, și 
nu numai caii, dobitoace fricoase de toate cele, dar 
şi oamenii și coloanele fură tulburate de zbieretele 
lon nemaâiauzite. Biruitorii de acum o clipă înce- 
puseră să chitească pe unde să fugă, cînd Alexandru 
trimise împotriva fiarelor călărimea uşoară a agri- 
enilor şi a tracilor, ostaşi mai pricepuţi la hărțuială 
decît la lupta corp la corp. Aceștia își sloboziră cu 
furie armele împotriva elefanților și a conducăto- 
rilor lor. Văzîndu-i că se clatină, falanga îi strîngea 
şi ea cu putere. Ciţiva însă, atacînd cu prea multă 
înverșunare, își sstirniră împotrivă fiarele rănite, 
care îi zdrobiră sub labele lor, astfel încît stăteau 
pildă celorlalți să atace mai cu băgare de seamă. Și 
cel mai tare îi înspăimînta chipul cum îi apucau 
elefanții cu trompa, cu arme cu tot, şi-i întindeau 
peste cap conducătorilor lor. Ba îi atacau pe ele- 
fanţi, ba se retrăgeau din faţa lor, astfel încît lupta 
era schimbătoare, şi sfîrşitul rămase nesigur o bună 
parte din zi, pînă cînd, scoţind securile — pregătite 
anume pentru astfel de treabă — începură să le 
reteze picioarele. Mai aveau şi nişte săbii, pe care 
le numeau copidae, puţin încovoiate, asemenea 
unor seceri, și tăiau cu ele trompele fiarelor. 

Spaima, nu atît de moarte, cît de chinurile nemai- 
pomenite care o însoțeau, îi împingea să încerce 
Qrice, numai să scape. 

Pînă la urmă elefanții, osteniţi de răni și înne- 
buniţi de durere, dau buzna peste ai lor și, dînd de 
pămînt cu conducătorii, îi calcă în picioare. Mai 
mult înfricoşați decît furioși, se lăsau apoi goniți 
din tabără ca oile. Iar Porus, părăsit de cei mai 
mulți, începu să azvirle, de sus de pe elefantul lui, 
o sumedenie de sulițe, dinainte pregătite, împotriva 
celor care-l înconjurau. Răni mulţi, în vreme ce sta 
însuși ţintă loviturilor, care curgeau din toate păr- 

tile. Fusese de nouă ori rănit, în faţă şi în: spate, și 
pierduse atita sînge, încît suliţele mai curînd cădeau 
decit zburau din mîinile lui vlăguite. La fel de aprig, 
dobitocul, încă nevătămat, dar cuprins de turbare, 
făcea prăpăd în rîndurile dușmanilor, pînă cînd con- 
ducătorul băgă de seamă că regele, stors de vlagă, 
lasă să-i scape armele şi abia se mai ţine cu firea. 
Atunci îndemnă fiara la fugă, în vreme ce Alexan- 
dru nu-i slăbea din urmă ; ciuruit de răni, calul lui 
nu se mai putu însă ţine pe picioare, dat, în loc să-l 
răstoarne, se așternu la pămînt și-l puse ușurel jos. 
Și pină își schimbă. calul, fu prea tîrziu să-l mai 
urmărească. Într-acestea, fratele lui Taxiles, regele 
indienilor, trimis de Alexandru, încercă să-l îndu- 
plece pe Porus să nu mai aștepte ceasul de pe urmă, 
ci să se predea biruitorului. Dar acesta, deși sleit de 
puteri și vlăguit de sîngele pierdut, tresări, totuși, 
la auzul acestei voci cunoscute : „Te cunosc — zise 
— frate al lui Taxiles, trădător al patriei şi regatu- 
lui tău“, şi, apucînd o suliță care din întîmplare îi 
rămăsese, o repezi într-însul cu atîta putere, încît 
îl străpunse prin mijlocul pieptului pînă în spate. 
După această ultimă ispravă vitejească, o luă și mai 
tare la fugă. Dar elefantul, care primise numeroase 
lovituri, nu mai putea nici el; fu astfel nevoit să se 
oprească, lăsînd pedestrimea să înfrunte pe dușma- 
nul care-l urmărea. Alexandru îl ajunse şi, cun'os- 
cînd îndărătnicia lui Porus, porunci să nu fie cruțat 
nici unul din apărătorii lui. Suliţele zburau acum 
din toate părțile asupra pedestraşilor şi a lui Porus 
însuşi, care, copleșit pînă la urmă, începu să alunece 
de pe elefant. Indianul care mîna dobitocul, închi- 
puindu-şi că vrea să coboare, porunci elefantului 
să se lase în genunchi, potrivit obiceiului ; ceilalţi 
însă — căci așa fuseseră învăţaţi — se lăsară și ei 
cu trupurile la pămînt, împrejurare care îi dădu si 
pe Porus și pe toţi ceilalţi în mîna biruitorului, Cre- 
zînd că e mort, regele porunci să-l despoaie ; cîțiva 

alergau să-i smulgă zalele şi haina, dar dobitocul 
sări să-şi apere stăpinul şi se năpusti asupra celor 
care voiau să-l dezbrace ; apoi, ridicîndu-l cu trom- 
pa, îl aşeză la loc pe spinarea lui. Fu într-o clipă 
ciuruit de sulițe și se prăvăli sub ele; pe Porus îl 
puseră într-un car. Regele, 'văzindu-l că-și ridică 
ochii spre el, îi spuse, cuprins de milă şi fără nici 
o ură: „Ce nebunie te-a împins, nefericitule, să-ţi 
încerci norocul într-un război cu mine, cînd știai 
prea-bine faima isprăvilor mele şi cînd Taxiles ţi-ar 
fi putut fi o pildă atît de apropiată pentru îndurarea 
mea față de cai care mi se predau ?" Dar Porus răs- 
punse : „Fiindcă ţii s-o afli cu tot dinadinsul, îţi voi 
răspunde la fel de deschis cum m-ai întrebat: cre- 
deam că nu există altul mai tare ca mine. Îmi cunoş- 
team puterea fiindcă încă n-o încercasem pe a ta ; 
deznodămiîntul acestui război m-a învățat că tu ești 
mai tare. Dar nu mă socotesc mai puțin ferice, căci 
sînt al doilea după tine.“ Întrebîndu-l iarăşi Alexan- 
dru ce socoate că trebuie să hotărască biruitorul cu 
el, răspunse : : „Ceea ce te povăţuiește ziua de astăzi, 
în care ai văzut cît de trecătoare e fericirea“. Acest 
îndemn i-a fost mai prielnic decit o rugăminie, căci 
regele a binevoit să întimpine măreţia acestui suflet 
biruit, dar neiînfrînt de soartă, nu numai cu milă, ci 
cu toate cinstirile. Cit a fost bolnav, l-a îngrijit de 
parcă ar fi luptat pentru el; cînd s-a întremat, l-a 
primit, în pofida tuturor, în rîndurile prietenilor lui 
şi curînd i-a dăruit un regat mai mare chiar decît 
cel pe care-l stăpînise. Căci nici o trăsătură firească 
nu era la el mai tare şi mai statornică decit evlavia 
pentru adevărata vitejie și glorie. Totuși, prețuia 
virtutea mai mult cînd o afla la duşmani decît la 
supușii lui, fiindcă socotea că aceştia îi pot nimici 
măreţia, care este, dimpotrivă, cu atit mai stră- 
1ucită, cu cît sînt mai vestiți cei biruiţi de dînsul. 

J 


Alexandru la Oceanul Indian. 


4 


9 Silit să zăbovească acolo mai mult decit ar ff 
dorit, căci călăuzele, prea slab păzite, fugiseră, tri- 
mise, să se caute altele, dar nu se găsi nici una. 
Pofta de a vedea Oceanul și de a ajunge la sfirșitul 
lumii era însă atit de tare, încît, lipsindu-se de 
ajutorul celor care cunoșteau locurile, lăsă pe 
seama unui fluviu necunoscut și viaţa lui, și soarta 
atitor oameni viteji : pluteau așadar la întîmplare, 
fără să știe încotro. Cît mai e pînă la mare, ce 
popoare locuiesc acolo, dacă gura fluviului e liniș- 
tită și dacă e navigabilă pentru navele de război, 
despre toate acestea n-aveau decît bănuieli nedes- 
lușite şi oarbe. Singura nădejde a cutezanţei lor era. 
nedezminţitul noroc al regelui. Făcuseră 400 de 
stadii, cînd cîrmacii îl vestiră că au simţit izul 
mării și că li se pare că nu mai poate fi mult pînă. 
la Ocean. Plin de bucurie, începu să-i îndemne pe 
marinari să dea zor la visle, zicîndu-le că au ajuns. 
la țelul tuturor  silințelor și dorințelor lor, că nu. 
mai lipsește nimic pentru deplina lor glorie și că 
nimic nu mai poate sta împotriva vitejiei lor, că, 
iată, au cucerit, fără nici o luptă și fără nici o pică- 
tură de sînge, capătul pămîntului, că nici firea În- 
săși nu se mai poate măsura cu ei și că, în curînd, 
vor vedea ce nu văd decit zeii nemuritori. Totuși, 
scoase cîțiva oameni din bărci și-i trimise pe uscat, 
să vadă dacă nu dau peste niscaiva sălbatici, de 
la care trăgea nădejdea să afle cîte ceva mai sigur, 
Cercetind cu luare-aminte peste tot, aceștia găsiră 

într-adevăr cîțiva, ascunși în bordeie. Întrebaţi cît 
mai e pină la Marea, ei răspunseră că nici cu nu- 
mele n-au auzit de vreo mare, dar că, la trei zile de 
drum, se poate ajunge la o apă amară, care o strică 
pe cea dulce. Pricepură că vorbesc de mare, fără 
să-i cunoască firea. Marinarii începură dar a visli 
cu cea mai strașnică rîvnă, și înflăcărarea le creştea 
zi de zi, cu cît se apropiau mai mult de împlinirea 
nădejdii lor. A treia zi, oceanul începu să se stre- 
coate pe nesimţite în fluviu, iar fluxul, domol de- 
ocamdată, amesteca cele două ape. Cu mai puţină 
repeziciune, căci fluxul îi împingea îndărăt, ajun- 
seră în dreptul altei insule, așezate în mijlocul flu- 
viului; abordară și alergară toţi la provizii, nici 
gindind la ce avea să dea peste ei. Ceasurile erau 
aproape nouă, cînd, deodată, fluxul oceanului în- 
cepu să crească năvalnic și să reverse apele fluviu- 
lui. Întîi stăvilit nuimai, dar năpădit apoi cu furie, 
fluviul curgea îndărăt cu o iuțeală mai strașnică 
decît a torentelor care se rostogolesc în albia lor. 
Riînduiala oceanului le era necunoscută ostașilor, 
cărora, văzind că marea se tot umilă şi că se re- 
varsă, coborînd în cîmpia pînă adineaori uscată, li 
se părea că deslușesc în această minune un semn 
al mîniei zeilor. În vremea aceasta, corăbiile înăl- 
țindu-se și toată flota fiind împrăștiată, cei care 
coboriîseră dădeau fuga din toate părțile îndărăt la 
vase, descumpăniţi și înspăimîntaţi de năprasnica 
nenorocire. În zăpăceală însă, graba înseamnă ză- 
bavă. Unii încercau să se caţere la bord cu cângile; 
alții se așezau pe băncile vislașilor, încurcîndudi ; 
alţii, în graba lor de a se îmbarca, nu-i mai aștep- 
taseră pe ceilalți care nu puteau lipsi! de lingă ei, 
și vasele pluteau stîngace, clătinîndu-se de colo 
pînă colo ; alte vase nu mai puteau cuprinde mulți- 
mea celor care dădeau buzna și fără nici o soco- 
teală : astfel, toată graba le era zădărnicită, fie 


1 Pe ceilalți care nu puteau lipsi: pe marinari şi pe cîrmaci. 

pentru că erau prea mulţi, fie pentru că nu erau 
destui. Toți ţipau, îndemnînd ba să se stea pe loc, 
ba să se pornească, după cum îl tăia capul pe fie- 
care, astfel încît îţi luau ochii şi-ţi împuiau urechile. 
Nici cîrmacii nu mai erau de nici un folos, căci 
zarva împiedica să li se audă glasul, și panica să li 
se împlinească poruncile, Vasele începură să se 
ciocnească unul cu altul, vîslele să se spargă lo- 
vindu-se între ele, și era o învălmăşeală de credeai 
că nu mai e o singură flotă, ci o luptă între două 
oști dușmane. Prorele izbeau în pupe, și loviturile 
pe care le dădeai celor din faţă le primeai tu însuţi 
de la cei din spate; pînă la urmă, cearta și otările 
se prefăcură într-o adevărată încăierare, 

Fluxul inundase toată cîmpia din jurul fluviului 
și mai răsărea doar cîte o moviliţă cît o insulă, 
către care și grăbeau înot toți, plini de spaimă și 
părăsindu-și vasele. Împrăștiate, unele din ele plu- 
teau în apă adincă, dacă se aflau în văi, iar altele 
eșuaseră pe pămîntul uscat, după cum fusese nä- 
pădită de valuri suprafața inegală a terenului. De- 
odată, fură loviți de o spaimă nouă și mai cumplită 
decît cealaltă : începînd refluxul, oceanul își trăgea 
năvalnic apele înapoi în adiîncuri și dezgolea pă- 
minturile pînă adineaori înecate sub valuri. Vaşele 
rămase pe uscat cădeau în bot sau se prăbușeau pe 
o coastă. Cimpia era plină de bulendre, de arme, 
de bucăţi de scînduri și de viîsle frînte. Nemaiin- 
drăznind nici să coboare pe uscat, nici să rămînă în 
corăbii, ostașii se așteptau la alte nenorociri, gata 
să cadă peste ei cu mai mare grozăvie decît cea de 
acum. Mai că nu le venea să creadă că vedeau cu 
ochii lor, asemenea pătimiri : naufragii pe uscat, și 
marea toată într-un rîu. Şi-și închipuiau că nu se 
află la capătul nenorocirilor, căci, neștiind că în 
curînd fluxul avea să revină și să ridice iar vasele, 
se temeau să nu piară de foame și de cele de pe 

urmă rele. Dihăniile aruncate de valuri mișunau și 
ele de colo pînă colo, umplindu-i de spaimă. 

Noaptea sta să cadă, și regele, care nu vedea 
nici o nădejde de scăpare, era și el mîhnit și îngri- 
jorat. Totuși, inima lui nebiruită nu se lăsă copleșită 
de necazuri ; stătu toată noaptea la pindă și trimise 
călăreţi la gura fluviului, pentru ca, dacă vor vedea 
că marea se umflă iarăși, să i-o ia înainte. Porunci 
de asemenea să se dreagă vasele stricate și să 
ridice la loc cele răsturnate de valuri, iar ostașii să 
stea gata și să fie pregătiți cînd marea se va re- 
vărsa iarăși pe uscat. Veghind și îndemnindu-se, 
noaptea se scursese toată, cînd călăreţii sosiră în 
goana cailor, cu fluxul după dînșii. Curgînd întîi 
domol pe sub ele, apa începu să salte vasele și, re- 
vărsîndu-se apoi pe toată cîmpia, puse întreaga 
flotă în mișcare. Țärmul și malurile răsunau de 
strigătele de bucurie ale ostașilor, care sărbătoreau 
cu nestăvilită veselie o mîntuire atît de neașteptată. 
Se întrebau minunaţi de unde s-a întors așa de- 
odată marea, încotro fugise cu o zi înainte și care 
e taina firii acestui element, atît de plin de toane 
și, totodată, atît de ascultător la porunca ceasurilor. 
Judecînd, după cele întîmplate, că după răsăritul 
soarelui vine ceasul hotărît pentru reflux, regele 
hotări să i-o ia înainte şi, la miezul nopţii, cobori 
din nou fluviul cu cîteva corăbii; sosind la gurile 
lui, se avîntă cale de 400 de stadii în mijlocul mării 
și ajunse în sfîrşit la împlinirea dorințelor sale. 
Aduse jertfe zeilor ocrotitori ai mării şi ai acelor 
locuri și se înapoie la flotă. 


X, 9. 


å 


Moartea lui Alexandru, Portretul lui. 


5 Lacrimile ce curgeau din ochii celor care-l 
vedeau Îi făceau să pară o oştire ce nu-și mai 
priveşte regele, ci alaiul lui de Înmormîntare, dar 
jalea celor strinși în jurul palatului era și mai 
mare. Väzîndu-i, regele îi întrebă : „Găsi-veţi oare, 
după ce voi muri, un rege vrednic de asemenea 
viteji ?“ E de necrezut să povestești sau să auzi, 
dar pînă cînd trecu să i se închine ultimul din toată 
oștirea, și-a păstrat aceeași ţinută pe care și-o luase 
cînd începuse să-i primească pe ostași. După ce ieși 
mulțimea, Alexandru, de parcă s-ar fi plătit de toată 
datoria vieţii, se culcă, istovit, și, chemîndu-și 
prietenii să vină mai aproape — căci începea să-i 
șovăie și glasul — își scoase -inelul din deget și i-l 
dădu lui Perdiccas, dimpreună cu porunca să-i ducă 
trupul în templul lui Hammon t. Întrebat cui îi lasă 
regatul, răspunse că-l lasă celui mai bun, dar că 
prevede că, datorită acestei lupte, i se pregătesc 
strașnice jocuri funebre 2. Întrebîndu-l iarăși Per- 
diccas cînd dorește să i se decearnă onorurile di- 
vine, răspunse că atunci cînd vor fi fericiţi. Acestea 


1 Hammon : zeitate egipteană, identificată de greci cu Jupiter; Ale- 
xandru îl ținea în mare cinste, pretinzînd chiar că adevăratul lui tată 
e zeul. 

2 Jocuri funebre : în această epocă, exista obiceiul ca în cinstea eroi- 
lor morţi să se celebreze jocuri funebre; Alexandru, prevăzind conflic- 
tele pe care le va isca succesiunea, vrea să spună că luptele din cadrul 
acestor jocuri se vor preface în războaie adevărate. 

fură ultimele cuvinte ale regelui, și curînd după ce 
le rosti se stinse. 

Întîi, întreg palatul răsună de geamăt, de plîns 
şi de bocete, apoi, ca într-un pustiu nemărginit, 
totul amorţi intr-o liniște jalnică, iar durerea făcu 
loc grijii pentru ziua de miine. Copiii de casă? din: 
garda de onoare nu-și puteau stăpini marea lor 
durere, şi iatacul palatului nu-i mai încăpea : aler- 
gau ca nebuni încoace și încolo, umplînd tot orașul 
de jale și de urlet și de toate vaietele la care te 
împinge durerea în asemenea nenorociri, încît cei 
din afara palatului, macedoneni și barbari, laolaltă, 
dădură și ei fuga acvlo. În această durere obștească, 
nu-i mai deosebeai pe învinși de biruitori ; perșii îl 
pomeneau pe cel mai drept și mai îndurător stăpin, 
macedonenii — pe cel mai bun și mai puternic rege, 
jeluindu-se toţi pe întrecute. Şi nu se auzeau numai 
glasuri de jale, ci: și de mînie că pizma zeilor îl 
Tăpise dintre oameni atît de verde şi în floarea 
vieţii. Toţi mai aveau încă în fața ochilor puterea 
lui, chipul lui hotărît cînd îşi mîna oamenii la luptă, 
la împresurări, la escaladarea zidurilor, sau cînd îi 
răsplătea pe cei viteji. Acum macedonenii se căiau 
că s-au împotrivit să-i dea onorurile divine și măr- 
turiseau că au fost nerecunoscători lipsindu-l de un 
nume ce i se cuvenea. Și după ce stătură îndelung 
încremeniți, veneriîndu-l pe rege sau plingîndu-i 
lipsa, începură să se căineze pe ei înșiși. Băgau de 
seamă că, plecaţi din Macedonia, erau părăsiţi din- 
colo de Eufrat, în mijlocul unor dușmani care nu 
Tăbdau o stăpinire nouă ; că lipsind și orice moște- 
nitor firesc al regelui, şi un moștenitor al regatului, 
fiecare va încerca să tragă la el puterea domniei, 
şi dintr-acestea vedeau de pe acum în mintea lor 
războaiele civile care aveau să urmeze; că vor 
trebui iarăşi să facă vărsare de sînge și să-și des- 


3 Copiii de casă: corp alcătuit din tinerii celor mai nobile familii 
macedonene, înfiinţat de Filip al II-lea ; aveau atribuţii de paji. 


„Curţiu, Alexandru, X 5 ` 257 


chidă cu răni noi vechile cicatrice, și nu pentru a 
cuceri regatul Asiei, ci pentru a pune în fruntea lui 
un rege; și că bătrânii cei slăbiţi în lupte, care abia 
fuseseră sloboziţi din oştire, de regele lor firesc, 
vor trebui acum să-și dea viață pentru a ridica la 
putere pe cine știe ce necioplit de soldăţoi. În timp 
ce frămîntau aceste gînduri, căzu noaptea, care le 
făcu și mai negre. Ostaşii stăteau de veghe înar- 
maţi, iar babilonenii priveau care de pe ziduri, care 
de pe virful caselor, ca și cum ar fi putut desluși 
mai bine ceva. Nimeni însă nu îndrăznea să aprindă 
vreo lumină și, fiindcă ochii nu erau de nici o 
treabă, încercau să prindă cu urechea orice zvon 
și. orice glas ; alarmați de cele mai multe ori de- 
geaba, se incăierau prin străduţele înguste, repe- 
zindu-se unii într-alții și temîndu-se și speriindu-se 
fiecare de celălalt. Cu pletele tunse şi în straie de 
doliu, după obiceiul lor, perșii jeleau din toată 
inima, împreună cu soțiile și cu copiii lor, pierderea 
aceluia care fusese nu un biruitor și un dușman, ci 
rege prea-drept al neamului lor, și mărturiseau că, 
de cînd trăiesc ei sub regi, n-au fost cirmuiţi de 
nici unul mái vrednic. Şi jalea nu rămase închisă 
între zidurile cetăţii, ci trista veste răzbătu în fot 
ținutul dimprejur și apoi se lăți în toată acea 
regiune întinsă a Asiei aflătoare dincoace de Eufrat. 

Stirea ajunse curind și la mama lui PDârius: 
sfișiindu-și veșmintele de pe ea, îmbrăcă altele, 
cernite, își smulse părul din cap și se aruncă la 
pămint. Lingă dinsa sta jelind o nepoată de-a ei, 
care tocmai își prăpădise soțul, pe Hephaestio, și 
căreia întristarea de obște îi răscolea propria ei 
durere. În Sisigambis, însă, se adunaseră la un loc 
toate suferinţele neamului ei : își plingea și propria 
sa soartă, .și pe cea a nepoatelor ei. Durerea de 
acum îi aducea iarăși în minte pătimirile trecute. 
Ai fi crezut că atunci murise şi Darius şi că biata 
femeie se pregătea să ducă la groapă doi feciori 

deodată. Bocea pe morţi și pe vii laolaltă : „Cine o 
să mai aibă grijă de copilele mele ? Unde o să mai 
aflăm un al doilea Alexandru ? Asta e a doua robie, 
am pierdut acum a doua oară regatul. Cînd a murit 
Darius, am găsit cine să ne ocrotească, dar acum, 
după Alexandru, n-o să mai găsim pe nimeni care 
să se uite măcar la noi.“ Își aminti apoi că cei 80 de 
fraţi ai ei au fost uciși într-o singură zi de Ochus , 
cel mai crud dintre tirani, și împreună cu ei fusese 
răpus și părintele unei atît de mindre familii; că 
din șapte copii pe care îi adusese ea pe lume îi ră- 
măsese unul singur, Darius, care înflorise doar o 
clipă, ca să piară și mai cumplit. Pînă la urmă, 
durerea o doboriî; învăluindu-și capul și întorcin- 
du-și fața de la nepoatele și nepotul care erau în- 
genuncheaţi în jurul ei, nu mai vru să vadă lumina 
zilei şi nici să mai mănînce nimic, Se hotărise de 
moarte : cinci zile mai tîrziu își dădu sufletul, Grăi- 
toare dovadă a fost, într-adevăr, acest sfîrșit, pen- 
tru îndurarea lui Alexandru față de dinsa și pentru 
dreptatea lui față de toţi prinșii, căci ea, care fusese 
în stare să mai rabde viața după ce a murit Darius, 
s-a ruşinat să mai trăiască după Alexandru. 

Şi, pe Hercule, dacă e să-l judecăm drept pe 
acest rege, apare limpede că virtuțile îi erau în- 
născute și că viciile le-a dobîndit de pe urma no- 
rocului sau a virstei. Avea o putere sufletească de 
necrezut, era aproape peste măsură de rezistent la 
osteneală și-i iîntrecea în vitejie nu numai pe regi, 
ci şi pe aceia care n-au avut altă virtute decît 
vitejia; era atit de generos, încît dăruia adesea 
mai mult decît s-ar putea cere zeilor înșiși; îndu- 
rarea lui față de cei învinși mergea pînă acolo, 
încît le înapoia regatele celor de la care le cucerise, 


4 Ochus : supranumele lui Artaxerxes al III-lea (359—338), predecesorul 
lui Darius; spre a-şi consolida puterea și a evita orice concurență ulte- 
rioară, ucise, după înscăunarea lui, pe toți cei 80 de principi regali, copi: 
născuți din diversele căsătorii poligamice ale lui Artaxerxes al II-lea, 
predecesorul său, 


a 

sau le dăruia altele ; moartea, de a cărei frică tre- 
mură toţi, el o sfida necontenit ; e adevarat că era 
lacom de glorie și de faimă mai mult decît s-ar fi 
cuvenit, totuşi, aceasta nu e de mirare la un rege 
tînăr și care a făcut isprăvi atit de minunate ; era, 
pe deasupra, plin de evlavie pentru părinţii lui (pe 
Olimpiada ë a trecut-o în rîndul zeilor, iar moartea 
lui Filip a răzbunat-o), de blindeţe faţă de cei mai 
mulţi dintre prieteni,. de căldură față de ostași; 
judecata îi era la fel de cumpănită pe cît îi era de 
înflăcărată inima și atit de pătrunzătoare pe cit îi 
îngăduia virsta; cumpătat în vîrtejul poitelor, nu 
întrecea măsura nevoilor fireşti ale dragostei și se 
ferea de toate dezmierdările ce nu se cuvin — 
acestea toate erau, într-adevăr, zestrea pe care i-o 
dăruise firea. lată și darurile norocului : să se ase: 
muie cu zeii și să ceară să i se decearnă onoruri 
divine ; să se încreadă în oracolele care-l întăreau 
în asemenea gînduri și să se minie din cale-afară 
împotriva celor care nu-l proslăveau închinîndu-i-se 
ca unui zeu; să-și schimbe portul după al străini- 
lor și să ia de la popoarele învinse năravurile de 
care-i fusese silă înainte de biruinţă. Cît despre 
iuțeala la minie și lăcomia de vin, precum i le 
ațiţase tinereţea, tot astfel le-ar fi putut domoli 
trecerea anilor. Trebuie, totuși, să mărturisim că, 
dacă pentru multe izbinzi e dator propriei sale vir- 
tuţi, pentru și mai multe îi este dator norocului, 
peste care, el singur dintre toți oamenii, a fost stă- 
pîn, De cîte ori nu l-a smuls norocul din ghearele 
morții ! De cite ori, cu necontenită priință, nu l-a 
ocrotit, în primejdiile în care cu atita cutezanţă se 
aviîntase ! Pînă și capătul vieţii i l-a hotărît în cul- 

5 Olimpiada ; fiica lui Neptolaemeus I, regele Epirului ; mama lui 


Alexandru, După moartea fiului ei a încercat de mai multe ori să-şi 
atribuie regența ; după unii, ar fi fost ucisă prin lapidare (315 î.e.n). 

mea gloriei: l-a aşteptat ursita și nu i s-a împlinit 
pînă cînd, supunînd întreg Orientul și ajungind 
pînă la Ocean, n-a isprăvit tot ce-i este dat unui 
muritor să făptuiască. 

Acesta era regele și conducătorul căruia i se 
căuta urmaș, dar povara era prea grea ca s-o poarte 
unul singur: într-adevăr, numai numele lui și al 
isprăvilor'sale a făcut și a desfăcut regi și regate pe 
aproape toată fața pămintului, şi au rămas vestiți 
aceia care au apucat măcar o fărîmă dintr-un atit 
de strălucit destin. ., > 


TACIT 


PUBLIUS CORNELIUS TACITUS 
(54/51 — 120) 


S-a născut într-un municipiu italic, dintr-o familie de ca- 
valeri înstăriți. Se căsătorește cu fata lui Iulius Agricola, de 
origine senatorială, și străbate apoi şirul magistraturilor curule 
sub Flavieni, asimilîndu-se prin aceasta și intrînd sub in- 
fluența ideologiei aristocratice. Moartea dubioasă a socrului 
său, atribuită geloziei lui Domițian, opreşte pentru moment și 
cariera lui Tacitus care trăieşte cîțiva ani în umbră. Devine 
om de încredere al noilor împărați, ajungind consul sub 
Nerva (97) și proconsul al provinciei Asia sub Traian. Prie-- 
tenia cu Plinius cel Tînăr, ideologul „împăratului ideal” 
(optimus princeps) a influențat într-o oarecare măsură gin- 
direa istoricului. 

Educația retorică și talentul I-au făcut orator de renume 
şi prima sa lucrare literară e produsul acestei aclivități :: 
“Dialogul despre oratori (Dialogus de oratoribus), Scris îm: 
anul 81 și publicat mai tîrziu, el înfățișează o convorbire 
plasată în anul 75, avînd ca temă principală cauzele decă- 
derii elocinței. Unele elemente de concepție și maturitatea 
discujiei privind problemele esențiale ale culturii epocii 1) 
arată deja pe viitorul istoric. El acceptă imperiul dar com- 
bate tirania care a înăbușit libertatea, condiția prineipală 
de înflorire a oratoriei. Influența lui Cicero se face simțită 
în unele idei și mai ales în stilul acestei lucrări de debut. 

Cea dintii operă istorică, scrisă în anul 97—98 se intitu- 
lează : Despre viaţa şi moravurile lui Iulius Agricola (De 
vita et moribus Iulii Agricolae). Ca gen, este o biografie 
de tipul celor scrise în epocă pentru victimele persecuției 
imperiale, împletind, de fapt, tradiția latină mai veche a 
elogiilor funebre cu biografia istorică. Scopul lucrării a fost 
de a justifica atitudinea moderaţilor (Agricola şi Tacitus) care, 

supraviețuind prin prudență şi protest mut tiraniei lui Domi- 
țian, o critică retrospectiv. Cuprinsul este următorul : Un pro- 
log programatic (1—3). Educaţia și începutul carierei (5—9). 
Guvernarea Britanniei (10—39). Aici aflăm o descriere geogra- 
fică a ținutului, un istoric al politicii romane de cucerire a 
provinciei, măsurile administrative și acțiunile militare ale lui 
Agricola între anii 78—83, după care urmează campania din 
Caledonia cuprinsă în culegerea noastră. Capitolele 40—44, 
sfîrşitul Vieţii, sînt urmate de o apostroiă și un panegiric al 
celui dispărut (45—46). 

De la biografie, atenția scriitorului se îndreaptă spre mo- 
ografia geografică și etnografică: Germania (Despre origi- 
nea, âșezarea, moravurile și popoarele germanilor), scrisă cam 
în aceeași perioadă. Problema provinciilor, abordată în Agri- 
cola, este adîncită aici. Autorul opune critic moravurile sănă- 
toase ale germanilor corupției Romei şi atrage atenția asupră 
primejdiei pe care o constituiau pentru imperiu, coincizînd, în 
această privință, cu planurile militare ale lui Traian, pe atunci 
guvernator al ținutului, pînă la moartea lui Nerva. 

După această perioadă de pregătire, Tacitus trece la com- 
punerea operelor de maturitate : 

Istorii (Historiae) scrisă cu aproximație între anii 100—110 
și concepută în 14 cărți mergînd din anul 69 pînă la moartea 
lui Domițian (96). Ni s-au păstrat doar primele patru cărți și 
jumătate cuprinzînd istoria anilor 69—70, schimbarea celor 3 
împărați (Galba, Otho, : Vitellius) şi sosirea lui Vespasian, 
pînă la expediția lui Titus contra Ierusalimului. 

Anale (Annales) scrisă pe la sfîrşitul domniei lui Traian 
(1 15—120), în 16 cărți, znergînd de la moartea lui Augustus pînă 
la moartea lui Nero. Din acestea ne-au rămas cărțile I—VI 
(Tiberius) și XI—XVI cuprinzînd domnia lui Claudius, înce- 
pînd cu anul 47 şi a lui Nero pînă în 66. 

Ambele lucrări marchează o etapă deosebită în raport cu 
primele, dar se disting, la rîndu-le, ca două momente în con- 
cepția istoricului : primul, de critică a trecutului cu soluția 
de stabilizare a imperiului în formula politică Nerva-Traian ; 
al doilea mai pesimist, dominat de iminenţa căderii 1. 


i"Patatore, Tacito, Milano, p. 633, 

În ceea ce privește valoarea istorică, pretenția lui Tacitus 
de a fi nepărtinitor trebuie înțeleasă, așa cum a concepul-Q 
el, în mod relativ, lipsită de exagerările opoziției sau ale 
adulaţiei.” Poziția moderată a istoricului a avut la bază ati- 
ludinea critică față de tiranie şi iluziile de compromis ale 
libertăţii senaloriale,, Pe de altă parte, ideologia lui a fost 
influențată, mai ales, de cercurile ostile tiraniei. hResenti- 
mentele: aristocrației prigonite au răbuinit, după moartea 
despoților, în literatura istorică folosită de Tacitus, trans- 
mițînd astfel posterității o imagine de multe ori defor- 
mată a diverșilor împărații. Momentele vitrege trăite de 
o pătură  restrînsă a societății romane sînt prezentate 
-ca generale şi esențiale pentru întreaga societate a epo- 
cii respective. Exagerările lui Tacitus provin așadar din 
pesimismul poziției sale de clasă, istoria sa e la fel de păti- 
mașă, ca intensitate, ca şi excesele celor două orientări ale 
istoriografiei imperiale combălule de el. Dar nu trebuie să 
uităm laturile pozitive care dau o valoare obiectivă istoriei 
sale : sezisarea unora dintre contradicţiile care minau socie- 
tatea romană, înfățișarea intereselor materiale și politice care 
au determinat unele evenimente, acțiunea de demascare a ti- 
raniei în Anale (cu rezervele mai sus amintite), sublinierea 
rolului maselor de soldați în Istorii, precizia informațiilor şi 
considerarea muliilaterală a popoarelor din provincii în Agri- 
cola și Germania. 

Valoarea artistică întrece cu mult pe cea istorică. În com- 
poziția operelor de maturitate, deși foloseşte metoda analistică, 
Tacit e preocupai de unitatea dramatică a părților. De aceea 
nu urmărește cu siricteje succesiunea cronologică ci grupează, 
deseori, evenimentele în jurul unei acțiuni centrale subliniind 
necesitatea „ordinei“, a continuității cauzale și a concentrării 
artistice. 

Povestirea faptelor se desiășoară într-o atmosferă determi- 
nată de fatalitatea tragică a pasiunilor. Tacitus e un pictor 
al acestui fond întunecat din care răsar chipuri și întîmplări. 
Ceea ce caracterizează climatul spiritual al dramelor sale este 


1D, M. Pippidi, Cu privire la Tiberiu, București, 1944. 

incertitudinea existenței. Eroul este izolat în destinul său fără 
ieşire, expresie directă a neputinței și a lipsei de inițiativă 
a clasei aristocratice. Suspiciunea şi teama taie legătura omu- 
lui cu lumea exterioară, cu relaţiile umane de Ori ce fel. 
Nero, fiul lui Germanicus, e suspectat de Seian, mîna dreaptä 
a lui Tiberiu, cu scopul de a-l pierde : „Fie că vorbea, fie că 
tăcea, o crimă era tăcerea, o crimă vorba. Nici noaptea măcar 
nu era sigură fiindcă veghea, somnul gi suspinele sofia le 
destăinuia mamei Livia, iar aceea lui Seian” (Anale, 1V, 60). 
Chiar protestul disperat al victimelor se lovea de laşitatea 
şi spaima celor din jur, cules parcă numai de istoric spre a-l 
transmite amplificat posterității : „Condamnatul era tîrît stri- 
gînd într-una pe cît îi îngăduiau hainele cu care era înăbușit 
şi grumazul strîns, că aşa începe anul, astfel de victime cad 
în cinstea lui Seian. Ìncotro îşi îndrepta privirile, unde îi 
ajungeau cuvintele, iugă, pustiu, drumuri și piețe părăsite. 
Iar unii se întorceau şi se arătau din nou, înspăimîntați chiar 
de faptul că-şi vădiseră teama” (Anale, 1V, 70). 

În contrast cu atmosfera morală capricioasă şi înceţoșată, 
presărată cu zvonuri și insinuări, se încheagă relieful abrupt 
al faptelor, violente și ingrozitoare, un șir neîntrerupt de re- 
volte și răsturnări în Istorii, de morţi și sinucideri în Anale. 
Mișcarea este precipitată, o dată pornită, uneori dintr-o iluzie, 
întîmplare sau capriciu ajunge la consecințe nebănuite și dez- 
nodăminte tragice. Așa sînt, de pildă, acțiunile spontane și 
anarhice ale soldaţilor în Istorii sau pieirea inevitabilă a celor 
căzuți victime delațiunii sau bănuielii, în Anale. 

Portrelele se încheagă în ritmul și atmosfera dramatică a 
marației. Tacitus folosește portretul descriptiv, la intrarea în 
acțiune a personajului sau la sfîrşitul acesteia (Galba şi Otho 
în Istorii] ; îl combină însă şi preferă în Anale portretizarea 
dinamică, făcută pe parcurs. Un mijloc caracteristic al artei 
sale picturale este redarea  mimicii, foarte polrivită pentru 
descifrarea cauzelor psihologice nemărturisite, pentru a des- 
prinde sensul evenimentelor din tăcerea mocnită şi ipocrizia 
personajelor. Predominante sînt chipurile încruntate, speriate 
sau amenințătoare, și cele imobile, indiferente sau disimulate. 
Cu deosebită pătrundere este înfățișată în Istorii psihologia 

maselor romane, capricioase și lipsite de orientare, dar capa- 
bile de acțiune. Astfel plebea urbană (vulgus) este „o gloată 
numeroasă, străină de treburile obşteşti", „lipsită de preocu- 
pări şi fără a putea distinge adevărul de minciună", „credulă"”, 
„lacomă de zvonuri”, „turbulentă, gata să aclame și să con- 
damne cu ușurință același obiect. „Elanul și forța soldaților” 
constituie un factor decisiv în desfășurarea evenimentelor. 
Conștienți de puterea lor, ei impun acțiuni peste capul coman- 
danților pe care-i schimbă și-i aleg după voie. Dorința de 
pradă, simpautiile și antipatiile, le determină inițiativa. Exce- 
sivi și amenințători „preferă să interpreteze decit să execute 
ordinele” ; dar, în același timp, nestatornici, trec lesne la sta- 
rea de lașilate și umilinţă, pot fi stăpiniţi cu o singură vorbă 
sau măsură abilă. 

Stilul lui Tacitus s-a format printr-o desprindere treptată 
de sub influența ciceroniană, de-a lungul creației sale. Așa 
cum ni se înfățișează în opera de maturitate, în Istorii și 
Anale mai cu seamă, el poartă pecetea unei puternice perso- 
nalităji creatoare, a însuși procesului de investigație cauzală, 
chinuit şi dramatic, ca și evenimentele zugrăvite. Exprimarea 
sa este agitată și abruptă, depărtată de calmul stiiului clasic, 
de simetria perioadei lui Cicero ; pe de altă parte, tinde spre 
amplificarea calitativă — deinosis t, Această orientare generală 
a expresiei se traduce, pe plan lingvistic, în trăsăturile gene- 
rale ale stilului, în linii mari aceleași cu ale lui Sallustius, 
dar realizate cu o mai mare bogăție de mijloace, mai multă 
densitate emolivă şi variație în coloritul poetic. 

1 Concizia. Procedeul obișnuit este elipsa. Tacit omite con- 
juncții şi prepoziții, formele auxiliarului a fi, foloseşte atri- 
butul fără determinat etc. Construcţiile parlticipiale foarte 
frecvente (ablativul absolut) contribuie la restrîngerea expre» 
siei, Omiterea unei gîndiri sau a unor. noțiuni intermediare 
creează între cuvintele rămase o legătură expresivă, metaforică 
aproape : „năruie șanțurile” (adică, astupă șanțurile năruind 
în ele pămînt). 


1 J. Cousin, Reiorică şi psihologie la Tacit; în Revue des Études Lo- 
tines, Paris, 1951, i 

“ 


Un procedeu de mare efect, împrumutat retoricii este folo- 
sirea așa numitelor sententiae, exprimări scurte, sentenfioase, 
confinînd observații ascuțite şi strălucitoare. La Tacitus ele 
sînt adevărate poante dramatice, bazale de obicei pe antiteze, 
exprimînd reflexiile amare ale istoricului pe marginea eveni- 
mentelor : „Se prinseră doi soldățoi să schimbe stăpînirea 
poporului roman — şi o schimbară'. (1, 25). „„Piso...„prin adop- 
jiunea pripită doar cu atit a fost mai presus de fratele său 
că a murit primul”; „culmea nenorocirii a fosi că atiția bär- 
baţi plini de vitejie invocau ajutorul unui trădător” ; „soldaţii 
admirau aceeași virtute împotriva cărora se revoltau'” ; „mai 
de grabă alți oameni decît alte moravuri”; „cea mai bună 
zi după un împărat rău, e prima"; „viața poporului roman 
a fost încredințată corăbiilor şi întîmplării”, 

2 Variația se realizează în două feluri : întîi, prin evitarea 
simetriei ciceroniene în construcție ; în al doilea rînd, prin 
căutarea expresiei nobile şi bogăția sinonimelor. În folosirea 
termenilor oficiali, de pildă, Tacit schimbă cîte odată ordinea 
elementelor : porecla e pusă înaintea numelui gentilic : Priscus 
Helvidius, Pius lulius, sau funcția înaintea numelui : impe- 
rator Augustus, procurator Asiae Lucilius Capito. Numeroase 
sînt cuvintele poetice, luate în mare măsură de la Vergiliu, 
dar Tacit a îmbogățit vocabularul literar și cu o serie de 
creaţii proprii. Printre acestea se află substantive verbale 
formate cu diferite sufixe, adjective negative cu prefixul 
in — + verbe frecventalive sau intensive etc. O sininomie bo- 
gată au în special acele noțiuni care exprimă realități domi- 
nante, caracteristice ale Istoriei sale cum ar fi: a muri, a se 
sinucide, teama, violența, ura, revolta. 

La formarea stilului lui Tacitus şi-a adus contribuția mo- 
delul său Sallustius, precum și retorica vremii care i-a furnisat 
principii și procedee artistice. Scriitorul nostru le depășește 
însă pe amîndouă prin împletirea lor și subordonarea îață de 
conținutul exprimat. Astfel, concizia lapidară a lui Sallustius 
e depăşită prin ornamentele retoricii, dar acestea nu cad în 
manierismul declamator al epocii imperiale. Idealul lui Tacit 
este gravitatea, stilul serios, determinat de contactul direct, 
brutal aproape, al istoricului și cititorului, cu substanța tra- 
gică a faptelor prezentate. 


VIAȚA $I PURTĂRILE 
LUI IULIUS AGRICOLA 


27—34; 40—46. 


27—34 


Răscoala usipienilor 7. Cuvîntarea lui Cal- 
gacus și a lui Agricola, înainte de bătălia 
de la muntele Graupius?, 


27 Cu inima plină de vilva acestei izbinzi, oști- 
rea fremăta de mîndrie, zicînd că nimic nu mai 
poate sta împotriva puterii ei, că trebuie să pä- 
trundă în Caledonia și să ajungă, în sfirșit, la ho- 
tarele Britaniei, într-un lanţ neîntrerupt de bătălii. 
Iar cuminţii și înţelepţii de pînă mai ieri se arătau 
acum, după ce treaba era gata, viteji și țanţoși ne- 
voie mare. Nedreaptă e soarta războaielor : la bine 
se îndeasă toţi să și-l ia pe seamă, la rău toate se 
aruncă în capul unuia singur. lar britanii, care so- 
coteau că au fost biruiți nu de vitejia ostașilor, ci 
de întimplare și de dibăcia generalului, nu-și slă- 
beau cu nimic trufia, ci înarmau încă mai virtos ti- 
merimea, își trimiteau nevestele și copiii în locuri 
adăpostite, și aţițau, cu adunări şi sacrificii, răs- 
coala cetăților. Astfel era de amindouă părțile 
volbura sufletească atunci cînd tabăra se sparse. 

28 Tot în zilele acestea, cohorta usipienilor, re- 
crutată în Germania și trimisă în Britania, cuteză 
o fărădelege grozavă și vrednică de pomenit. Ră- 
puniîndu-și sutașul și pe ostașii pe care-i aveau re- 
partizați în rîndurile manipulelor ca să le fie pildă 


1 Usipieni ; sau usipeți, popor germanic trăind la nord de Luppia în 
ținutul cuprins între acest fluviu şi Rin, 

? Muntele Graupius : necunoscut în lucrările altor scriitori din 
vechime ; ar putea fi munții Grampians, care despart Scoția în „ţările: 
de sus* şi „țările de jos“ (highlands și lowlands). 

și căpetenii, se urcară în trei liburnice, silindu-i 
și pe cirmaci să se îmbarce. Unul dintr-inșii fugi; 
atunci, căpătind prepus și pe ceilalți doi, îi utiseră 
și, înainte ca știrea să se împrăștie, începură să 
plutească încoace și încolo, de era mai mare minu- 
nea. Apoi se apucară de tîlhărie pe apă ca să-și 
agonisească cele de trebuinţă și, ciocnindu-se cu 
britanii care se apărau de jafurile lor, îi biruiră de 
citeva ori, dar fură și înfrînţi, de ajunseră pînă la 
urmă într-o asemenea nevoie, încît se mîncau unii 
pe alţii, întîi pe cei mai slabi, și apoi pe cei care 
ieșeau prin tragere la sorţi. Făcură astfel ocolul 
Britaniei, prăpădindu-și corăbiile pe care nu știau 
să le conducă și fură prinși ca niște tilhari ce erau, 
întîi de suebi 4, apoi de frizieni. Ciîţiva dintre dîn- 
şii, vinduţi ca robi, ajunseră, din stăpîn în stăpîn, 
pînă pe malurile noastre, unde se făcură vestiți cu 
nemaipomenitele lor întîmplări. 

29 La începutul verii, Agricola fu lovit de o ne- 
norocire familială, căci își pierdu feciorul născut 
în urmă cu un an; această năpastă el n-o înfruntă 
nici cu fățarnica neclintire a altor viteji, și nici cu 
tinguiri sau cu bocete de femeie : în jalea lui, răz- 
boiul îi aducea și el o mingiiere. 

Trimise așadar flota înainte cu porunca să prade 
în anume locuri și să răspîndească astfel pretutin- 
deni neliniște și groază cumplită, iar el, în fruntea 
unei oștiri ușoare, alcătuită din britani foarte ini- 
moși și încercaţi de o îndelungată supunere, răzbi 
pînă la muntele Graupius, pe care dușmanii îl și 
ocupaseră. Căci britanii, de loc doboriţi de felul 
cum se sfirșise ultima luptă, așteptau sau să se răz- 
bune, sau să cadă în robie și, înţelegind pînă la 

? Liburnică : navă uşoară, construită după modelul celor pe care le 
foloseau liburnii, popor din Iliria. 

í Suebi, frizieni : popoare germanice dintre care cei dintii se întindeau 


între S.V. și N.E. Germaniei, iar cei de-ai doilea trăiau în nordul Olandei 
de azi. 


i Tacit, Agricola, 29—30 213 


urmă că numai unirea îi poate mîntui de primej- 
dia comună, făcuseră, prin delegaţii și în virtutea 
alianțelor, chemare. către puterile tuturor cetăților. 
Vedeau acum oștirea lor, alcătuită din peste trei- 
zeci de mii de oameni, care sporea necontenit cu 
șuvoaie de tineri și de virstnici, verzi și în floarea 
puterii, vestiți în războaie și purtind fiecare ur- 
mele vitejiilor lor. În aceste clipe, zice-se, Calga- 
cus, care, dintre toți generalii, era cel mai presus, 
și ca neam, și ca destoinicie, cuviîntă astfel către 
mulţimea adunată și nerăbdătoare să înceapă bă- 
tălia : 

30 „Cu cît caut la pricinile acestui război și la 
ananghia în care ne aflăm, cu atîta sînt mai încre- 
dinţat în sufletul meu că ziua de astăzi și unirea 
voastră va fi începutul libertăţii întregii Britanii. 
Într-adevăr, pe toţi vă pîndeşte robia, pe care încă 
n-aţi gustat-o, în jurul nostru nu mai e nici un pe- 
tic de pămint, şi nici marea însăși nu e ferită, atita 
vreme cît o bintuie flota romană. Așa se face că 
războiul și armele, cinstea celor viteji, le sînt as- 
tăzi şi slăbăânogilor singurul lor adăpost. Nădejdea 
şi mîntuirea celor dintii bătălii, în care norocul 
războiului cu romanii a stat adesea în cumpănă, tot 
noi le-am ţinut în mîinile noastre, căci noi sîntem 
floarea nobilimii acestui neam şi de aceea fusesem 
puși aici, în inima patriei: țărmurile înrobite au 
fost departe de privirile noastre, și nici măcar atin- 
gerea cu tirania nu ne-a spurcat vederile ochilor. 
Pe noi, ultimii oameni liberi de pe pămînt, ne apăra 
pe atunci însuși adincul de ţară în care ne aflam 
şi un fel de tainic renume, căci necunoscutul în- 
totdeauna smerește; acum, însă, hotarele Brita- 
niei sînt pustii, dincolo de noi nu mai e nici o su- 
flare omenească, doar talazuri și stiînci, iar indir- 
iirea romanilor creşte, În zadar ai încerca să le în- 

dupleci trufia cu ascultarea sau cu blîndețea: je- 
fuitori ai lumii întregi, de lacomi ce sînt nu-i mai 
încape pämîntul și s-au apucat acum să scoto- 
cească și apele mării. Hrăpăreţi cu dușmanul bo- 
gat, semeţi cu săracul, nu-i mai satură tot Răsări- 
tul și Apusul ; nimeni ca ei nu rivnește cu aceeași 
poftă la avuţiile sau la sărăcia tuturor. Să prade, 
să ucidă, să siluiască, asta poartă la ei nume min- 
cinos de ociîrmuire și, cînd au piîrjolit totul în jurul 
lor, zic că au pus pace. 

31 Copiii, rudele sînt tot ce are mai scump fie- 
care : așa e legea firii. Ei bine, pe copii ni-i mînă la 
oaste și-i duc în robie la capătul lumii, pe nevestele 
și pe surorile noastre, dacă au scăpat de poftele 
ostașilor, ni le pîngăresc cu nume de prieteni și 
gazde. Avuţiile le sleiesc cu birul, cîmpul și holdele 
cu merindea care le trebuie pentru oaste, trupurile 
înseși şi brațele cu munca silnică la păduri şi la 
mlaștini, în zgomot de bice și înjurături. Robul 
născut în robie se vinde doar o dată și apoi stăpi- 
nul îi dă să mănince; numai Britania își plătește 
în fiecare zi stăpînul, în fiecare zi îl hrănește. Şi 
precum într-o casă pe sclavul cel mai nou îl batjo- 
coresc pină și fraţii lui de sclavie, tot astfel, în 
această străveche turmă de sclavi ai lumii întregi, 
pe noi, care venim cei din urmă, care vom fi cei 
mai dispreţuiţi, ne așteaptă pieirea. Într-adevăr, 
noi n-avem nici ogoare, nici mine, nici porturi în 
care să ne silească să muncim; avem în schimb 
vitejia și dîrzenia, pe care un stăpîn nu le rabdă 
de la slugile lui. Chiar depărtarea la care ne aflăm, 
chiar tainiţele noastre, cu cît par mai ferite, cu atit 
sînt mai primejdioase. Deoparte, așadar, orice nă- 
dejde de îndurare ; sus inimile, dacă vi-e mai dragă 
viaţa, dacă gloria vi-e mai dragă. Cu o femeie în. 

frunte 5, briganții au dat foc la o colonie, au cu- 
cerit o tabără și, dacă izbînda nu i-ar fi azvîrlit în 
brațele trîndăviei, ar fi fost în stare să-și scuture 
jugul de robi. Teferi și nebiruiți, gata să ne cuce- 
rim libertatea și să nu cădem în căãință, să arătăm 
noi, de la cea dintii ciocnire, ce fel de bărbaţi și-a 
păstrat, pentru mîntuirea ei, Caledonia. 

32 Ce credeţi, oare, că în război romanii sînt tot 
atit de viteji pe cît sînt de obraznici în vreme de 
pace ? Dihoniile şi zizaniile noastre le-au dat lor 
strălucire, păcatele dușmanilor ei le-au întors în- 
tru slava oștirii lor, adunătură de toate neamurile, 
pe care așa cum o ţine unită biruinţa, tot așa o va 
spulbera cea dintii înfringere, afară doar dacă vă 
închipuiți că toți galii, toţi germanii și, mi-e şi ru- 
șine să spun, toţi britanii care-și varsă sîngele pen- 
tru o stăpinire străină, căreia i-au fost mai multă 
vreme dușmani decît robi, o ascultă fiindcă-i sînt 
credincioși sau o iubesc. Netrainice legături de 
prietenie sînt frica și amenințările : o clipă de le-ai 
slăbit, frica încetează, și ura începe. Toate imbol- 
durile biruinţei sînt de partea noastră: romanii 
n-au neveste care să-i însuflețească, n-au părinţi 
care să-i mustre dacă fug; mulţi n-au nici o patrie 
sau se află departe de ea. O mină de ostași care 
tremură de frica necunoscutului, care rotesc niște 
ochi îngroziţi la întinsul mării, la codrii noștri, ba 
chiar la însăși bolta cerească ; toate le sînt străine: 
zeii ni i-au dat în mînă închiși, ca să zic așa, ca în- 
tr-o pușcărie, și ferecaţi în lanţuri, Să nu vă înspăi- 
minte amăgitoarea lor înfățișare, nici strălucirea 
aurului și a argintului, care nici nu apără, nici nu 
vatămă, În chiar rîndurile dușmane vom găsi braţe 


5 Cu o {temele în frunte: regina Boudicca. 

* Briganțil... au cuceriti o tabără: episoade dintr-o răscoală generală 
a popoarelor ce locuiau pe teritoriul din nordul Ţării Galilor de astăzi 
(60 en). 

care sint ale noastre. Britanii își vor recunoaște 
propria lor cauză, galii își vor aminti de libertatea 
pierdută, iar germanii îi vor părăsi, așa cum nu. 
demult au dezertat usipienii. Încolo, nici o teamă: 
cetăţi deșarte, colonii de moșnegi, municipii pu- 
trede și dezbinate, pretutindeni o ascultare silită și 
o cirmuire strimbă, Aici există un general și o 
oștire ; acolo biruri, ocne și toate caznele robiei. 
Dăâinui-vor ele în veci de veci, sau fi-vor pe loc 
răzbunate ? Viitorul e aici, pe acest cîmp de bătă- 
lie. Purcezînd la luptă, gindiţi-vă, așadar, și la stră- 
moșii voştri, și la strănepoțţi.“ 

33 Însufleţiţi, britanii primiră această cuvîn- 
tare cu cînturi, cu larmă și cu strigăte nedeslușite, 
după obiceiul barbarilor. Batalioanele începură a 
se urni și armele celor mai cutezători, care ieșiseră 
din rînduri, luceau. Oastea romană se așeza și ea 
în linie de bătaie. Atunci Agricola, deși vedea vo- 
ioşia ostașilor, care abia mai puteau fi ţinuţi în friu 
în întăriturile lor, socoti că e bine să le sporească 
şi mai mult înflăcărarea, și cuvîntă astfel: 

„Sînt şapte ani, camarazi, de cînd, cu destoini- 
cia voastră, cu bunul noroc al Imperiului Roman 
şi cu credinţa și silințele noastre i-aţi biruit pe bri- 
tani. În toate aceste expediţii, în toate aceste bă- 
tălii în care aţi luptat fie cu vitejia voastră împo- 
triva dușmanului, fie cu răbdarea și cu munca îm- 
potriva naturii înseși, nici eu n-am avuta mă plinge 
de ostași, nici voi de generalul vostru. Depășind, 
așadar, toate graniţele la care au ajuns vreodată 
strămoșii mei generali sau oștirile dinaintea voas- 
tră, stăpînim astăzi hotarul Britaniei, și nu cu zvo- 
nul sau cu numele, ci cu garnizoanele și cu ar- 
mele noastre: am descoperit Britania şi am su- 
pus-o. În marșurile noastre, cînd mlaștinile, şi 
munţii, și apele vă storceau de puteri, auzeam ade- 

sea glasul cîte unui viteaz: «Cînd ne va fi dat să 
ne întîlnim cu dușmanul, cînd va fi bătălia ?» 
Iată-l, a sosit dușmanul, scos de urechi din bîrlo- 
gul lui; dorinţele și vitejia voastră au acum cale 
liberă ; de-acum, totul va fi neted pentru biruitori, 
precum împotriva învinșilor toate se vor întoarce. 
Căci dacă drumurile pe care le-aţi străbătut, codrii 
pe care i-aţi străpuns, mlaștinile prin care aţi răz- 
bit sînt isprăvi vrednice de laudă, tot astfel, dacă 
ați vrea să fugiţi, toate cite astăzi vă sînt prielnice 
s-ar preface în cele mai cumplite primejdii: în- 
tr-adevăr, n-avem nici aceeași cunoaştere a locu- 
rilor, ca ei, nici același belșug de merinde, ci doar 
braţele și armele noastre: în ele ne stă toată pu- 
terea. Cît mă privește, mi-am dat încă de mult 
seama că o oștire sau un general care fuge e pier- 
dut. Așadar, nu numai că o moarte vrednică e în- 
totdeauna mai bună decit o viaţă rușinoasă, dat, 
în împrejurarea de acum, mîntuirea și cinstea merg 
mină în mînă, Și ce faptă plină de slavă e să-ţi dai 
viaţa luptînd pentru însuși hotarul lumii şi al firii ! 

34 Dacă aţi avea în faţa voastră neamuri noi, 
oștiri necunoscute, v-aș însuileţi cu pilda celorlalte 
oștiri romane : aici însă n-aveţi decit să vă amin- 
titi de propriile voastre isprăvi, să întrebaţi să vă 
răspundă propriii voștri ochi. Sint ei, aceia pe care 
anul trecut, cînd au _încercat, într-un atac de 
noapte, să ia pe neașteptate o singură legiune”, 
i-aţi izgonit, doar răstindu-vă la dinșii ; sînt ei, cei 
mai iuți alergători ai Britaniei: aşa se şi face că 
încă supraviețuiesc, Precum atunci cînd intră vi- 
nătorul într-o pădure sau într-o poiană, animalele 
inimoase tabără pe dinsul, iar cele fricoase și bi- 
cisnice o rup la fugă numai cînd îi aud pașii, tot 

10 singură legiune: în 83, legiunea a noua respinsese cu destulä 
ușurință un atac de noapte al britanilor, 

astfel cei mai viteji dintre britani au pierit de mult: 
ce a rămas aici e doar drojdia celor mișei și nevol- 
nici, Și dacă, în sfîrșit, i-ați găsit, nu i-ați găsit 
fiindcă au rămas ei să ne înfrunte, ci fiindcă aţi 
dat voi peste ei: ultimele întîmplări și uluiala 
fricii celei mai de pe urmă le-au încremenit rîndu- 
rile în acest colț de pămînt, ca, de aci, voi să ofe- 
riți lumii spectacolul unei minunate biruinţe. Pu- 
neţi capăt tuturor luptelor, încununaţi cu o zi mă- 
reață cei cincizeci de ani de bătălie, dovediţi re- 
publicii că nici de zăbava războiului, nici de prici- 
nile răscoalei nu e vinovată oștirea.“ 


40—46 
s j 
Agricola se înapoiază la Roma. Siirșşitul 
şi panegiricul lui. 


40 Cu mare risipă de cuvinte măgulitoare, Do- 
mițian t porunci dar ca Senatul să-i decearnă lui 
Agricola podoabele de triumf, statuia de onoare și 
toate celelalte ale triumfului și, pe deasupra, făcu 
să se răspiîndească zvonul că-i hărăzește provin- 
cia Siria 2, rămasă vacantă de cînd cu moartea con- 
sularului Atilius Rufus 3 și pusă de obicei deoparte 
pentru oamenii cei mai de seamă. Mulţi au fost în- 
credințaţi că un libert dintre șlugile cele mai de 
taină fusese trimis să-i ducă lui Agricola decretul 
de numire în Siria, cu poruncă anume ca, dacă-l mai 
găsește în Britania, să i-l înmîneze, dar că libertul 
cu pricina, întilnindu-l pe Agricola chiar acolo în 
strimtoarea oceanului, nici măcar nu i-a adresat 
cuvîntul şi s-a înapoiat la Domițian. Nu știu dacă 
povestea aceasta e adevărată sau dacă e doar o 
închipuire, scornită însă pe măsura firii. viclene a 
împăratului. Într-acestea, Agricola îi trecu urma- 
șului său cîrmuirea unei provincii supuse și liniș- 
tite. Și, de teamă ca renumele lui și un alai prea 
numeros să nu işte prea multă vilvă cînd va pă- 
trunde în oraș, generalul, ocolind curtenia priete- 
nilor, intră în Roma noaptea, și tot noaptea se în- 


fățișă și la palat, așa cum îi fusese poruncit. Fu 


1 Domijian : T, Flavius Domitianus; ca împărat: Imp. Domitianus 
Caesar Augustus. Domnește între 81-—96. 

` Siria : una dintre provinciile cele mai bogate ale imperiului roman. 

? Atilius Ruius : înainte de a fi guvernator al Siriei, fusese coman- 
dant (legatus) în Panonia. 

primit cu o sărutare rece, fără nici o vorbă, și tri- 
mis apoi să îngroașe gloata robilor curții. Dar, ca 
să-și mai acopere strălucirea gloriei 'ostășești, pri- 
mejdioasă printre toţi acești trîndavi, își căută li- 
niștea şi odihna scufundîndu-se în anonimat şi trăi 
modest îmbrăcat, cumpătat la vorbă, însoțit doar 
de un prieten, doi, astfel încît cei mai mulți, care 
au obiceiul să preţuiască pe oamenii mari numai 
după purtarea lor trufașă, îl vedeau pe Agricola, 
se uitau la el, se întrebau de unde-i vine renumele 
și nu izbuteau să se lăinurească. 

41 În aceste zile, fu de cîteva ori învinuit la Do- 
miţian, fără să știe nimic, şi, tot fără să știe nimic, 
absolvit de învinuire. Pricina primejdiei nu era nici 
vreo faptă rea de-a lui, nici vreo plingere a cuiva, 
căci trăia în pace cu toată lumea, ci doar gloria lui 
de viteaz, vrăjmășia domnitorului și cel mai rău 
soi de dușmani, laudele. Și prin astfel de vremuri 
trecu republica, încît numele lui Agricola nu mai 
putu fi ținut sub tăcere: în Moesia, în Dacia, în 
Germania, în Panonia piereau una după alta oști- 
rile 4, fie din îndrăzneala pripită a generalilor, fie 
din lașitatea lor ; atiția și atiția ostași, cohorte în- 
tregi erau înfrînte și prinse, astfel încît nu mai stă- 
teau în cumpănă doar hotarele și țărmurile impe- 
riului, ci înseși taberele de iarnă ale legiunilor și 
stăpînirea “provinciilor. Astfel curgeau girlă neno- 
rocirile, fiecare an era însemnat cu noi dolii, cu 
noi măceluri, iar glasul norodului îl cerea general 
pe Agricola, căci toţi potriveau tăria, vitejia și pri- 
ceperea lui într-ale războiului cu tembelismul și 
slăbiciunea celorlalți. E limpede că toate aceste 
glasuri zgiriau cumplit urechile lui Domițian, căci 


* Piereau una după alta oştirile : popoarele germanice ale quazilor şi 
maârcomanilor se întorseseră împotriva oștilor : romane, pe care ar fi 
trebuit să le ajute, și le biruiseră; poporul dac, în frunte cu Decebal 
biluise și el în două rînduri oștile romane de ocupaţie și-l obligase 
pe Domițian să încheie, în 89, un tratat de pace prin care romanii ur- 
mau să le plătească dacilor o anumită sumă de bani în fiecare an. 

cei mai buni dintre liberţi, din dragoste și cre- 
dință, din viclenie și din pizmă cei mai răi, întă- 
ritau pe cît puteau pe un domnitor și așa înclinat 
către toate blestemăţiile. Și, astfel împletite, virtu- 
țile lui și viciile celorlalţi îl împingeau deopotrivă 
pe Agricola în prăpastia gloriei. 

42 Dar iată că sosi și anul în care trebuia să-i 
revină proconsulatul Africei și al Asiei; proas- 
păta ucidere a lui Civica € era un avertisment pen- 
tru Agricola şi un precedent pentru Domițian. 
Ciţiva dintre sfetnicii de taină ai domnitorului ve- 
niră la dînsul şi-l întrebară ca de la ei dacă ar vrea 
sau nu să plece într-o provincie. Încep întîi, fără 
să se dea pe faţă, să-i cînte laudele tihnei și ale 
liniştii, apoi se arată gata să-i sprijine refuzul pe 
lîngă domnitor ; pînă la urmă leapădă orice făţăr- 
nicie, și, îmbinind cuvintele de iînduplecare cu 
amenințările, îl tiîrăsc în faţa lui Domițian. Acesta, 
care-și studiase rolul, își ia o mutră semeaţă și, nu 
numai că ascultă rugăminţile lui Agricola, dar, 
după ce-i încuviinţează refuzul, binevoiește să pri- 
mească și mulţumirile lui și nici măcar nu roșește 
de-un hatîr ce i-l făcuse din pică; leafa însă de 
proconsul, care obișnuit se plătea consularilor și 
pe care-el însuși o făcuse multora, nu i-o dădu, fie 
jignit că Agricola nu i-o ceruse, fie că, în sinea lui, 
nu voia să pară că a cumpărat ceea ce poruncise. 
Așa e omul, urăște întotdeauna pe cel pe care l-a 
jignit ; totuși, Domițian, atît de firesc pornit pe ură, 
și cu atît mai aprig cu cît era mai prefăcut, se lăsă 
și el alinat pînă la urmă de cumpătarea și înţelep- 
ciunea lui Agricola, care nu era nici îndărătnic și 
nici nu căuta, cu deșartă semeţie, să facă paradă 


5 Proconsulatul Aijricei şi al Asiei: Africa și Asia, cele mai impor- 
tante provincii senatoriale, se trăgeau în fiecare an la sorţi între cei 
mai vechi dintre foștii consuli. l 

ë Civica Cerialis : proconsul al Asiei, fusese ucis din ordinul lui Do- 
miţian, 

de neatirnare și să stirnească astfel ursita. Să știe 
cei care au năravul să admire numai faptele oprite 
că pot trăi oameni mari și sub domnitori răi, că 
supunerea și cuminţenia, dacă sînt întovărășite de 
iscusinţă și destoinicie, pot ajunge la aceeași slavă 
cu care s-au împodobit alții pe căile violenţei, mu- 
rind de o moarte răsunătoare, dar fără nici un fo- 
los pentru republică. 

43 Sfirşitul lui Agricola, jalnic pentru noi, du- 
reros pentru prietenii lui, nu i-a lăsat nemișcaţi 
nici pe străini și necunoscuţi, Chiar și norodul, 
chiar și oamenii care îndeobște au alte frămiîntări, 
veneau într-una acasă la el și nu mai conteneau să 
vorbească, în pieţe și în case ; nimeni nu s-a bucu- 
rat aflînd că a murit Agricola, nimeni n-a rămas 
nepăsător. Și durerea era încă și mai mare, fiindcă 
umbla stăruitor zvonul că a pierit otrăvit: cît ne 
privește, n-avem nici o dovadă ca să îndrăznim a-l 
întări. Oricum, în tot timpul bolii lui, au venit să-l 
vadă tot felul de trimiși, mai des decit e obiceiul 
domnilor, și anume cei mai de seamă liberţi și 
chiar medicii personali ai lui Domițian, fie că îi 
purta într-adevăr de grijă, fie că era numai do- 
rința de a afla noutăţi. Curieri trimiși anume îi du- 
ceau împăratului vești despre ultimele ceasuri ale 
muribundului, pe care le urmărea clipă cu clipă și 
nu-și închipuia nimeni că o știre care l-ar fi mîhnit 
ar fi fost atit de grăbit s-o afle. Își alcătui, totuși,.o 
ținută și un chip pline de durere, fiindcă acum ura 
i se stinsese și fiindcă bucuria se pricepea mai bine 
să și-o ascundă decit frica. Sigur este că, atunci 
cînd se citi testamentul lui Agricola, prin care 
acesta, alături de cea mai desăvirșită soţie și ală- 
turi de cea mai evlavioasă dintre copile, îl lăsa 
moștenitor pe Domițian, domnitorul se veseli ca 
de o mare cinste și de o cuvenită răsplată. Atît îi 
era de oarbă mintea şi de stricată de lingușelile 

cele fără de sfîrșit, încît nu-și dădea seama că un 
părinte bun nu poate lăsa moștenitor decît pe un 
domnitor rău | 7 

44 Agricola s-a născut la idele lui iunie, în 
vremea celui de-al treilea consulat al lui Caius ce- 
zarul 8, şi a murit la cincizeci și patru de ani, a ze- 
cea zi înainte de calendele lui septembrie, în vre- 
mea consulilor Collega și Priscus °’. Era, dacă do- 
rește viitorimea să cunoască și înfățișarea lui, fru- 
mos la stat, nu înalt; n-avea nici o trăsătură păti- 
mașă : faţa îi era plină de farmec: ghiceai îndată 
pe omul de bine și-ți făcea plăcere să-l priveşti. 
Deși ne-a fost răpit în floarea vieţii, totuși, dacă 
-socotim gloria pe care a dobîndit-o, putem spune 
că a străbătut un lung şir de ani. Într-adevăr, îm- 
belșugat cu toate avuţiile cele adevărate aflătoare 
în virtute, cinstit cu consulatul și cu podoabele 
triumfului, ce oare i-ar mai fi putut dărui desti- 
nul ? De bogății prea mari nu s-a bucurat, în schimb 
a avut parte de cele alese. Se poate socoti fericit 
că soţia și copila i-au supravieţuit, ba încă mai fe- 
ricit că, păstrîndu-și însuși neștirbită vrednicia, ne- 
prihănit numele, întreagă dragostea cunoscuțţilor și 
credința prietenilor, a scăpat de zilele care aveau 
să mai urmeze. Căci dacă nu i-a fost îngăduit să-l 
vadă pe Traian împăratul, să apuce să trăiască zo- 
rile acestui veac de fericire 1%, pe care adesea, cu 
clarviziunea şi cu dorinţele lui, le-a făcut să mi- 

1 Pe un domnitor rău: lăsîndu-i unui împărat autoritar și temut o 


parte din bunuri, testatorul asigura familiei sale stăpinirea netulburată 
a restului averii, A 

3 idele lui iunie... Caius cezarul: la 13 iunie 39. 

° A zecea zi... în vtemea consulilor Collega și Priscus: la 24 au- 
gust 93. 

10 Traian... veac de fericire: Marcus Ulpius Traianus; ca împărat: 
Imp. Caesar Neron Traianus Augustus.  Domnește între anii 98—117. 
„Cest veac de fericire”! sînt deci anii pe care Tacitus îi trăiește sub 
împăratul Traian, 

jească în faţa ochilor noștri, tot astfel este pentru 
el o dulce mingiiere că graba cu care l-a cules 
moartea l-a ferit de acele zile de pe urmă cînd Do- 
mițian, plictisit de atitea întreruperi și amiînări, se 
hotărise să  pustiască republica dintr-o lungă, 
necurmată şi năprasnică suflare. 

45 N-a mai văzut Agricola nici curia asediată și 
Senatul împresurat de ostași înarmaţi li, nici piei- 
rea atitor consulari, măcelăriți laolaltă *¥, nici pri- 
begia şi fuga atîtor doamne de cel mai bun neam t8, 
Pînă atunci, Carus Metius tt nu număra decit o sin- 
gură biruinţă 15, hotăriîrile lui Messalinus 16 nu rä- 
sunau decît între zidurile palatului Alban, iar Massa 
Baebius 17 era încă acuzat ; curînd apoi l-am dus cu 
mîinile noastre pe Helvidius 15 la temniţă, noi i-am 
sfîșiat pe Mauricus și pe Rusticus 1°, pe noi ne-a îm- 


1 Curia... şi Senatul împresurat de ostași înarmaţi : prin curia, Taci- 
tus înțelege clădirea Senatului, iar Senatul sînt (metonimie) senatorii, 
obligaţi astfel, prin intimidare, să judece și să voteze în procesele de 
lez-maiestate după cum poruncea împăratul, 

1 Pieirea alîlor consulari, măcelăriji laolaltă: e vorba de victimele 
lui Domițian: Civica Cerealis, Salvidienus Glabria, Aelius Lamia etc, 

13 Atîtor doamne de... neam: printre altele Arria și Fannia (soția lui 
Arulenus Rusticus); (v. mai jos, n, 19). 

14 Carus Metius : faimos delator; autorul moral al condamnării la 
moarte a lui Senecio (v. mai jos, n. 20). 

5 O singură biruință ; nu. se remarcase decit printr-un succes de ora- 
torie, A 

12 Messalinus : alt delator, care se mărginea încă, pe atunci, să-și 
țeasă uneltirile „între zidurile palatului Alban“, adică în cabinetul îm- 
păratului, A l 

1! Massa Baebius : alt delator din vremea lui Domițian ; procurator în 
Betica, fusese în 93 acuzat de delapidare şi condamnat. 

15 Helvidius Priscus : fiul lui Helvidius Priscus (ginerele lui Thrasea, 
ucis în 59, din pricina împotrivirii de o arătase la înscăunarea lui Ves- 
pasian) ; acuzat că și-ar fi bătut joc, în lucrările lui teatrale, de divor- 
tul lui Domițian a fost și el ucis probabil în 94, Mai mulți senatori au 
ajutat în plin Senat la arestarea lui. 

13 Mauricus gi Rusticus: Arulenus Rusticus, acuzat de lez-maiestate, 
fusese condamnat la moarte; fratele lui, Iunius Mauricus, fusese exilat. 

proșcat Senecio 2 cu sîngele lui nevinovat 21. Nero 
măcar iși ferea ochii, și poruncea fărădelegile, dar 
nu sta să privească la ele: sub Domițian, cea mai 
cumplită dintre nenorociri era că-l vedeai şi că te 
vedea, într-o vreme cînd şi suspinele noastre erau 
o crimă, cînd ca să sortească morţii atîția oameni 
galbeni de frică era destul să întoarcă spre dînșii 
chipul lui fioros și roșcovan, care-l ferea de orice 
ruşine. 

Ferice de tine, o, Agricola, de viața ta strălucită, 
dar şi de moartea care te-a cosit la vreme ! Cei care 
au stat faţă la ultimele tale ceasuri mărturisesc cit 
de diîrz și de senin ţi-ai întîmpinat ursita, de parcă 
ai fi vrut să-i lași domnitorului, ca parte dreaptă de 
moștenire, și iertarea ta. Mie însă și copilei tale, în 
afară de crîncena pierdere a unui părinte, ne e și 
mai mare jalea că nu ne-a fost dat să stăm la căpă- 
tîiul tău 2? de bolnav să-ţi întremăm puterile stinse, 
să ne săturăm inima privindu-te și sărutîndu-te. Am 
fi cules măcar ultimele tale dorințe, ultimele tale 
cuvinte și le-am fi săpat adinc în sufletul nostru, 
Asta ne doare, asta ne omoară, că o prea lungă des- 
părțire ne-a făcut să te pierdem cu patru ani mai 
devreme 2% decit ceilalți. Știu, desigur, o, prea- 
bunule părinte, că cea mai iubitoare dintre soții 
s-a îngrijit să-ți aducă toate cinstirile cu putinţă: 
totuși, prea puţine lacrimi te-au plins, iar ochii tăi, 


z2 Herenus Seneclo : panegiristul lui Helvidius Priscus cel: Bătrîn, 
a fost şi el ucis din ordinul lui Domițian. A 

31 Ne-a împroșcat... cu sîngele lui nevinovat: înțelesul `e, desigur, 
figurat; ca şi pentru celelalte victime ale lui Domițian, e“ vorba numai 
de complicitatea morală a senatorilor — printre care Tacitus se numără 
şi pe el însuși, 

:: Nu ne-a fosi dat să stăm la căpăltiiul tău: Tacitus se afla, din 89, 
în Galia Belgiană, ca guvernator. 

n Cu patru „ani mai devreme: cei 4 ani (89—93) de cînd nu-l mai 
văzuse, t 

cînd au văzut pentru cea din urmă oară lumina, au 
tînjit după ceva. 

46 Dacă există, undeva, lingă zeii mani, un loc 
anume pentru oamenii plini de virtute, dacă, așa 
cum cred filosofii, sufletele mari nu se sting o dată 
cu trupul, odihneşte-te în pace, și ridică-ne pe noi 
și casa ta mai presus de tînguiala cea bicisnică și 


'de lacrimile cele de femeie, pînă la contemplarea 
virtuţilor tale, pe care nu se cade nici să le plingă, 


+ 


nici să le jelească cineva. Să te preţuim, să te lău- 
dăm în veci de veci şi, dacă ne ajută puterile, să ne 
străduim să facem ca tine, iată adevărata cinstire, 
iată evlavioasa datorie a rudelor care te-au iubit. 
Aceasta este învăţătura pe care am dat-o și copilei, 
și soției tale, să cinstească amintirea părintelui și 
soțului lor, cugetînd necontenit la toate faptele și 
cuvintele lui și îndrăgind mai mult chipul şi icoana 
lui sufletească, decît pe cea trupească, nu fiindcă aș 
socoti că trebuie interzise imaginile plăsmuite din 
marmură și bronz, dar fiindcă, precum chipurile oa- 
menilor, tot astfel și aceste icoane ale lor sînt ne- 
trainice și pieritoare. Trăsăturile :sufletului sînt ne- 
muritoare, nu le pot cuprinde și exprima nici mate- 
ria, care le e străină, și nici arta, ci doar noi înșine, 
cu propriile noastre purtări. Tot ce am iubit la Agri- 
cola, tot ce am prețuit într-însul dăinuie și va dăi- 
nui, cît va sta lumea, în sufletele oamenilor prin glo- 
ria faptelor sale. Într-adevăr, mulţi eroi ai vechimii 
vor cădea pradă uitării, multora li se va pierde și 
slava și numele ; înfățișat și încredinţat viitorimii 24, 
Agricola va trăi veșnic. 


3 


2 Infățişai și încredințat viitorimil : de lucrarea lui Tacitus, 


ISTORII ` 


I, 1—7; 21—45. 
II, 31—49. 


I, 1—7. 


d 
Cîteva cuvinte de început. Portretul lui Galba. 


1 Voi începe lucrarea mea cu vremea lui Servius 
Galba ł, consul a doua oară împreună cu Titus Vi- 
nius ?, Într-adevăr, cei opt sute douăzeci de ani cîți 
s-au scurs de la întemeierea Romei și pînă în zi- 
lele noastre, mulţi istorici i-au povestit, și anume 
cu elocvenţă și fără constringeri, atita vreme cît s-a 
scris cronica poporului roman ; pe urmă însă, după 
ce s-a dat bătălia de la Actium și, ca să fie pace, 
puterea a trecut, toată, în mîinile unuia singură, 
aceste mari talente pieriră ; totodată, adevărul în- 
cepu să fie în fel și chip călcat în picioare, întîi din 
necunoașterea treburilor unei țări care le era ca şi 
străină, iar apoi din patima măgulirii, sau, dimpo- 
trivă, din sila de tirani; astfel, porniţi sau robiţi, 
nici unii, nici ceilalţi n-au luat seama la viitorime. 
Dar de lingușirile unui istoric lesne te prinde scirba; 
pe cînd ponegrirea sau pizma găsesc urechi care să 
le asculte ; într-adevăr, ploconeala închide într-însa 
josnica bănuială a slugărniciei, iar răutatea poartă 
chip mincinos de neatirnare. Pe Galba, pe Otho şi 
pe Vitellius * eu nu i-am cunoscut nici din bine- 
faceri, nici din ocară. Nu tăgăduiesc că mie ca- 


1 Servius Galba: viitorul împărat. 

* Tilus Vinius: a fost consul, împreună cu Galba, în anul 69. 

* Puterea a trecut în mîinile unuia singur: după ce învinge pe An- 
toniu la Actium {31 î.e.n), Octavian se întoarce la Roma (29 î.e.n.) și 
devine conducătorul cu puteri nelimitate al întregului stat roman. 

t Galba, Otho, Vitellius : cei trei împărați romani care au domnit în 
anui 69. 


290 PROZĂ ISTORICĂ LATINA 


riera mi-a deschis-o Vespasian5, mi-a înlesnit-o 
Titus €, iar Domițian 7 m-a înălțat încă mai sus, dar 
cel care s-a legat să slujească neclintit adevărul 
e dator să vorbească despre fiecare fără dragoste 
şi fără ură. lar dacă mă voi învrednici să trăiesc, 
am pus deoparte pentru zilele de bătrineţe domnia 
divinului Nerva € și împărăţia lui Traian °, subiect 
mai îmbelșugat și mai fără de primejdie, căci avem 
rara fericire de a trăi o vreme în care e îngăduit să 
gqindești ce vrei și să spui ce gindești. 

2 Purced la o luctare bogată în catastrofe, în- 
crîncenată de bătălii și învolburată de răzmeriţe, 
cruntă pînă și în vreme de pace: patru domni ră- 
puși de sabie 1, trei războaie civile, mai multe cu 
dușmanii din afară, cîteodată unele și altele la un 
loc; lucruri bune în Răsărit, rele în Apus; Mly- 
mia“ răsculată, Galia clătinîndu-se, Britania su- 
pusă şi numaidecît părăsită, neamurile sarmaților 
și ale suebilor ridicate împotriva noastră, dacii cei 
plini de vilva înfrîngerilor lor și ale noastre, par- 
ţii 2 cît pe ce să pună mîna pe arme, stirniți de 


5 Titus Flavius Vespasianus : (ca împărat: Imp, Caesar Vespasianus 
Augustus), îi urmează la tron lui Vitellius și domnește pînă în 79. 

* Titus Flavius Vespasianus (ca împărat: Imp. Titus Caesar Vespa- 
sianus Augustus), îi urmează la tron lui Vespasian și domnește pînă în 8i. 

7 Titus Flavius Domitianus ; îi-urmează la tron lui Titus şi domnește 
pînă în 96. 

5 M, Cocceius Nerva: îi urmează la tron lui Domițian şi domneste 
pînă în 98. 

? M. Ulpius Traianus: îi urmează la tron lui Nerva și domnește 
pînă în 117. 

10 Patru domni răpuși de sabie: Caligula, Nero, Galba și Vitellius ș 
să adăogăm pe Tiberiu, care moare sugrumat, pe Claudiu, care piere 
otrăvit de Agrippina, pe Otho, care se sinucide (vezi mai jos II, 49) și 
pe Titus, a cărui moarte n-a fost fără bănuială (vezi mai jos, Suetoniu, 
Titus, cap. 11), 

u Illyria: îp această denumire, Tacitus cuprinde aici laolaltă pro: 
vinciile ' Panonia, Dalmația şi Moesia. 

3: Parji: popor scitic, locuind în sudul Hyrcaniei (regiune situată pe 
țărmul de sud-est al Mării Caspice), 

vicleniile falsului Nero të. Italia fu lovită de rele 
nemaivăzute sau întorcîindu-se iarăși după un lung 
şir de veacuri: orașe rase de pe fața pămîntului 
Sau îngropate pe țărmurile roditoare ale Campa- 
niei; capitala pustiită de. flăcări și străvechile-i 
monumente mistuite, însuși Capitoliul piîrjolit de 
cetățeni, cu mîinile lor; credinţa  batjocorită, 
preacurvia în floare marea plină de surghiuniţi, 
stincile cruntate de sînge. lar la Roma biîntuiau săl- 
băticii încă mai grozave : neamul, averea, dregăto- 
riile, primirea, sau neprimirea lor, toate erau o 
crimă ; răsplata virtuţii era fără nici o îndoială 
moartea. Foloasele delatorilor nu erau mai puţin 
odioase decit  nelegiuirile lor și, în vreme ce unii 
își însușeau, ca pe o pradă, sacerdoțţiile și consu- 
latele, alții procuraturile și puterea lăuntrică, zgu- 
duiau totul cu ajutorul urii și al spaimei. Sclavii 
erau ademeniți și întorși împotriva stăpînilor lof, 
liberţii împotriva patronilor, iar cei lipsiți de duş- 
mani zdrobiţi prin prietenii lor. 

3 Totuși, veacul acesta nu a fost chiar atît de 
sterp de virtuţi, încît să nu dea și cîteva pilde mă- 
rețe. S-au văzut mame însoțindu-și copiii pribegi, 
neveste urmindu-și soţii în surghiun, rubedenii sä- 
zitoare, gineri plini de dirzenie, sclavi cărora ghici 
caznele nu le-au frint credința; bărbaţi străluciți 
care au îndurat cu tărie cele mai grele încercări, 
oameni care s-au pristăvit precum în lăudatele 
icoane ale trecutului. Pe lîngă ‘miile de lovituri 
omeneşti, nu lipsiră.nici minunile cerului și ale pă- 
mintului, nici prorocirile trăsnetelor, nici preves- 
tirile cu semne bune, semne rele, îndoielnice sau 
cît se poate de limpezi; n-au căzut, într-adevăr, 


“3 Falsul Nero: datorită generozităţii „Şi popularității lui demagogice, 
Nero şi-a cîștigat o anume simpatie în păturile lumpen-proletariatului din 
provincii ; după moartea lui, s-a zvonit de mai multe oti că împăratul 
trăiește, iar cîțiva aventurieri s-au dat drept el, izbutind chiar să de- 
vină capii unor răscoale care aveau ca scop să-l repună pe tron, 

niciodată, mai grozâve nenorociri pe capul poporu- 
lui roman, n-au stat mai drepte mărturii că zeilor 
nu le pasă să ne miîntuie, ci să ne pedepsească. 

4 Dar înainte de a așterne cele ce mi-am pus în 
gind, socot că e bine să amintesc cum stăteau lu- 
crurile la Roma, care era duhul oștirii, în ce stare 
se aflau provinciile, ce mai rămăsese sănătos pe 
tot întinsul pămîntului și ce era putred, astfel în- 
cît să se cunoască nu numai desfășurarea faptelor 
și deznodămintul, cel mai adesea roade ale întim- 
plării, ci și tilcul și pricinile lor. Sfîrşitul lui Nero, 
întîmpinat întîi cu voioșie, ca o adevărată fericire, 
stirni curînd porniri sufletești felurite, nu numai la 
Roma, la Senat, în popor și prin garnizoană, ci şi 
în toate legiunile și la comandanții lor, căci se dez- 
văluise un secret de stat: că se poate numi un 
domn și în altă parte decît la Roma 14, Oricum, se- 
ħatorii erau bucuroși că își recîștigaseră fără nici 
o zăbavă neatirnarea, cu atit mai îndrăzneţi cu cit 
domnul era nou și departe ; cavalerii de rangul în- 
tii se veseleau aproape tot atita cît și senatorii; 
iar acea parte a norodului care rămăsese teafără 
și era legată de marile familii, precum clienţii și 
liberţii celor osindiţi și surghiuniţi, începură să 
tragă nădejde. Ci prostimea, deprinsă cu circul și 
cu teatrele, drojdia robilor și cei care, după ce-și 
părăduiseră averea, se hrăneau din mișelia lui 
Nero, erau posomoriţi și ciuleau urechea la orice 
ZVON, 

5 Garnizoana Romei, căreia îi intrase în sînge 
sfințenia credinţei față de împărați și care-l pără- 
sise pe Nero adusă mai mult de viclenii și îndem- 
nuri decît de cugetul ei, văzu că nu li se împarte 
donativul 15 făgăduit în numele lui Galba, că vre- 
mea de pace nu mai dă, ca războiul, prilej de is- 


"4 In altă parte deci: la Roma: Galba fusese proclamat împărat da 
armatele din Spania și Galia. 
u Donativ : dar făcut de un împărat soldaților. 

prăvi și răsplăți măreţe, şi că pierduse locul întîi 
în inima unui domn numit de legiuni, și atunci, cum 
erau și așa zurbagii din fire și-i mai îmboldea și 
nemernicul de Nymphidius Sabinus 1€, prefectul lor 
care umbla după împărăție, frămîntările începură. 
E adevărat că Nymphidius căzu zdrobit sub pro- 
priile lui încercări, 'dar, deși capul uneltirii dispă- 
ruse, numeroși ostași o aveau încă vie în minte și 
nu lipseau murmurele împotriva zgirceniei și a 
bătrîneții lui Galba. | 
Lăudaiă odinioară și pomenită cu evlavie de os- 
taşi, asprimea lui Galba îi înspăimînta pe unii care 
aveau silă de străvechea disciplină și care vreme 
de paisprezece ani fuseseră astfel nărăviți de 
Nero, încît să îndrăgească viciile domnitorului 
așa cum îi slăveau cîndva virtuțile. La acestea se 
adaugă o vorbă de-a lui Galba, vorbă spusă spre 
cinstea republicii, dar nu şi spre siguranţa lui, 
anume că el nu-și cumpără ostașii, ci și-i alege ; alt- 
minteri această floare de stil nu semăna cu nimic, 
6 Pe Galba, moșneag neputincios şi îimpovărat de 
odioasele lui fărădelegi, Titus Vinius și Cornelius 
Laco 1, trînjii și lepra omenirii, îl striveau sub dis- 
prețul pe care-l iscă nevolnicia. Înceată a fost călă- 
toria împăratului și însîngerată de uciderea con- 
sulului designat Cingoniuş Varo 18 și a lui Petro- 
nius Turpilianus !?, a fost consul, cel dintîi ca tova- 
răș al lui Nymphidius, iar cel de-al doilea ca gene- 
ral al lui Nero; nelăsaţi nici să vorbească, nici să 
se apere, pieriră ca niște nevinovaţi. Intrarea ce 
şi-o făcu în Roma după măcelărirea atîtor mii de 
ostași neinarmați fu privită ca o neagră prevestire 
și-i îngrozi pînă şi pe ucigași. Cind peste legiunea 


19 Nymphidius Sabinus ; vezi despre el mai jos, cap. 25 și urm, 

7 Cornelius Laco : prefect pretorian ; vezi despre el mai jos, cap. 33, 39. 

13 Cingonius Varo : trebuia să intre în funcţie în ultimele luni ale 
anului 68 ; ucis în luna august a aceluiaşi an; vezi mai jos, cap. 37. 

1? Petronius Turpilianus : fusese consul în 61; vezi mai jos cap. 37. 

pe care o recrutase Nero din rîndurile flotei, băgă 
și legiunea -Hispana în oraș, acesta se umplu de 
trupe ciudate; mai erau acolo şi numeroase .cete 
aduse din Germania, din Bretania și din Illyria, pe 
care același Nero le alesese și le trimisese înainte 
spre cheile Caspiene 20, pentru războiul ce-l pre- 
gătea împotriva albanilor, şi le adusese apoi îndă- 
răt, ca să înăbușe mișcarea lui Vindex °t, Strașnică 
săminţă de răzmeriţă, căci, dacă nu înclinau încă 
spre cineva anume, erau gata să sară la porunca 
oricărui cutezător, 

7 Din întîmplare, se nimeri atunci și vestea uci- 
derii lui Clodius Macer ?? și a lui Fonteius Capito. 
Pe Macer, care era vădit că ațîtă Africa lā răs- 
coală, îl răpuse procuratorul Trebonius Garutianus 
din porunca lui Galba, iar pe Capito, fără să mai 
aștepte porunca, Cornelius Aquinas și Fabius Va- 
lens, legați ai legiunilor, în Germania, unde la fel 
uneltea și,el. Sint unii care au crezut că, așa spur- 
cat și păcătoșit de foamea de aur și de dezmăţ, Ca- 
pito nici gînd n-ar fi avut de vreo răscoală, dar că, 
ademenindu-l și văzînd apoi că nu-l pot împinge la 
luptă, cei doi legaţi i-ar fi ticluit mișelește acuza- 
ţia, și că Galba, sau din ușurință sufletească, sau, 
poate, ca să nu fie dator să adincească prea mult 
lucrurile, le încuviințase să facă cum vor crede ei, 
fiindcă tot nu mai putea schimba nimic. Oricum, 
aceste două omoruri îură rău primite și, împăratul 
o dată luat la ochi, faptele lui, bune sau rele, erau 
la fel de strimb privite. Totul era de vînzare, liber- 
ţii erau atotputernici, sclavii își întindeau labele 


2 Cheile Caspiene : defileu care ducea de pe țărmul de S.E. al Mării 
Caspice spre Mediterana ; azi pasul Kauar, în munții Mazenderan (Iranul 
de Nord). 

2 Julius Vindex; general gal, capul unei răscoale împotriva lui Nera; 
vezi mai jos Suetoniu, Nero, cap. 40—41 și nota 2; 45-46. 

22 Clodius Macer: comandant al armatelor din Africa. Fontelius Ca- 
pito : comandant al armatelor din Germania, 

lacome după gheliruri ?3, cu atît mai grăbiţi, cu cît 
aveau de-a face cu un bătrin. Aceleași ticăloșii se 
petreceau și la Curtea cea nouă, la fel de cumplite, 
dar nu la fel de iertate, căci chiar vîrsta lui Galba 
era de rîs și le făcea scirbă acelor deprinși cu tine- 
rețea lui Nero și care, cum e obiceiul prostimii, îi 
judecă pe împărați după frumuseţea chipului și a 
trupului. 


5 Ghelir : cîştig fără muncă, chilipir. 


I, 21—45. 


Conspirația împotriva lui Galba. 
Portretul lui Otho. Uciderea împăratului. 


21 Într-acestea, lui Otho, care n-avea nimic:de 
așteptat de pe urma unei liniștite rînduieli şi își 
punea toată nădejdea î în tulburarea apelor, multe îi 
dădeau ghes și dintr-o dată : o risipă apăsătoare și 
pentru un domn, o sărăcie greu de îndurat și pentru 
un ins oarecare, ura împotriva lui Galba, pizma îm- 
potriva lui Piso; își născocea şi temeri, ca să-și 
întețească dorinţele : că lui Nero îi stătuse în git 
şi că n-avea rost să stea să adaste o nouă Lusitanie ? 
și gloria unui al doilea surghiun. Că stăpinitorii 
bănuie întotdeauna și-i iau la ochi pe cei socotiți 
a fi mai aproape de domnie. Că împrejurarea 
aceasta i-a dăunat pe vremea vechiului domnitor 
și avea să-i dâuneze mai mult încă acum, sub unul 
nou, crud din fire și înrăit de lungul surghiun. Că 
el, Otho, poate fi ucis: trebuie, așadar, să-și ia 
inima-n dinţi și să treacă la fapte, atita vreme cît 
puterea lui Galba se clatină și cea a lui Piso încă 
nu s-a înzdrăvenit. Că prefacerile sînt prielnice 
marilor încercări și că n-are ce să mai șovăie, cind 
a sta locului este mai primejdios decit a cuteza. 
Că moartea e una pentru toţi, după legile firii; sin- 
gura deosebire e uitarea sau gloria de veci şi că, 
dacă același sfîrșit îl așteaptă pe vinovat și pe ne- 

1 Lucius Calpurnius Piso: fiul adoptiv al lui Galba. 


1 O nouă Lusitanie : Nero, spre a-l îndepărta de la Roma, îl numise 
guvernator al Lusitaniei. 

vinovat, un bärbat vajnic e dator să nu piară 
degeaba. 

22 Otho nu era stricat la suflet cum era stricat 
la trup. Liberții și sclavii din apropierea lui duceau 
un trai mai deșucheat decît în casa unui simplu 
particular ; lacom cum era, îl siciiau cu. huzurul de 
la curtea lui Nero, cu dezmierdările, cu căsătoriile 
și cu toate celelalte farmece ale domniei, arătindu-i 
că dacă are puțină inimă într-însul, toate sînt ale 
lui, ale altuia dacă nu se urnește; la acestea se 
adaugă și stăruințele magilor, care spuneau că au 
citit în stele o nouă răsturnare și un an strălucit 
pentru Otho: ce mai soi de oameni, primejdioșşi 
pentru cei puternici, amăgitori ai ambiţioșilor, veş- 
nic izgoniți din cetatea noastră și dăinuind în veci, 
Numeroși magi fuseseră primiţi și în iatacul Popeii *: 
pocită mobilă într-un cămin de împărat ; unul din- 
tr-înșii, Ptolemeu, îl însoţise pe Otho în Spania și-i 
făgăduise o viaţă mai lungă ca a lui Nero ; pe urmă, 
desfășurarea întîmplărilor îi întări crezarea și, mai 
pe ghicite, mai după zvonurile celor care făceau 
socoteala bătrineţii lui Galba și a tinereţii lui Otho, 
îl încredință că e chemat să domnească. lar Otho 
întimpina aceste prorociri ca pe niște date știin- 
țifice, ca pe o veste a destinului, căci aşa e făcut 
omul, bucuros să se încreadă mai ales în taine. Şi 
nici Ptolemeu nu se cruța; ajunsese un adevărat 
instigator la crimă, pînă la care, cînd o doreşti ca 
Otho, nu e decit un pas. | 

23 Totuși, e o întrebare dacă gindul fărădelegii 
i-a venit dintr-o dată; bunăvoința ostașilor încer- 
case încă mai demult să şi-o cîştige, nădăjduind 
că-i va urma lui Galba sau ca să-și pregătească 


? Poppaea Sabina : favorită a lui Nero, apoi cea de-a doua soție a 
lui ; vezi despre ea mai jos, Anale, XIV, 1 și urm, 

„+ Pocită mobilă... : în original: pessimum principalis matrimonii in- 
sirumentum ; folosim expresia lui Burnouf, celebrul traducător al lui 
Tacitus, reprodusă și de Goelzer i „détestable ameublement d'un ménage 
imperial”, 

` 
nelegiuirea ; în călătorii, în marșuri sau la popa- 
suri, chema pe nume pe fiecare dintre soldații mai 
bătrîni și, în amintirea vremii cînd împreună îl în- 
soțeau pe Nero, îi numea tovarăși ; pe unii îi recu- 
noștea, de alții întreba sau îi ajuta cu banii și cu 
trecerea lui, strecurînd destul de des împotriva lui 
Galba cîte o cricnire, cîte o vorbă în doi peri, pre- 
cum și altele care răscolesc prostimea. | 

Osteneala marșurilor, sărăcia merindelor, străș- 
nicia disciplinei erau și, mai anevoie răbdate de 
niște ostași deprinși să plutească în corăbii spre 
lacurile Campaniei sau spre orașele aheilor și care, 
acum, încovoiaţi sub arme, se pedepseau amarnic 
cu Pirineii, cu Alpii și cu drumurile lungi și fără de 
sfîrşit. 

24 Inimile ostașilor erau și aşa aprinse, cînd 
Maevius Prudens, unul dintre prietenii lui Tigelli- 
nus 5, puse și el paie peste foc. Momind pe toți inșii 
mai slabi de înger și mai săraci de parale, gata să 
se arunce în braţele răzmeriţei, ajunse încetul cu 
încetul pînă acolo, încît, cînd prînzea Galba la 
Otho, le împărțea ostașilor din cohorta de gardă 
cîte o sută de sesterți de cap, în chip de bacșiș; 
această dărnicie oarecum publică Otho o sporea 
încă prin danii tainice şi de la om la om, ademeni- 
tor atît de nerușinat, încît, aflindu-se speculatorul ? 
Cocceius Proculus în judecată cu un vecin pentru 
o hotărnicie, cumpără el din banii lui tot ogorul 
vecinului și i-l dărui, ajutat şi de tembelismul pre- 
fectului, orb la toate cele, notorii sau ascunse. 


5 Ophonius Tigellinus : unul dintre cele mai odioase personaje de la 
curtea lui Nero: izgonit din Roma. de Caligula, îngăduit să se îna- 
poieze sub Claudiu, se îndeletnicea, pe domeniile ce şi le cumpărase în 
Apulia și Calabria, cu dresura cailor pentru circ. Astfel îl cunoscu pe 
Nero ; în 62, după moartea lui Burrus și după ce Seneca se retrage 
din viața publică, Tigellinus fi urmează ‘celui dintîi în funcţia de pre- 
fect al pretoriului şi celui de-al doilea în influența asupra împăratului ; 
vezi despre el mai jos, Anale, XV, 37 și urm. A 

€ Sesterţ : monedă de argint, în greutate de 1,09 g '(cca 1/4 de dinari: 

7 Speculator : membru al«gardei personale a împăratului. 

25 În cele din urmă îi încredință împlinirea fără- 
delegii libertului Onomastus, care-i aduse pe Bar- 
bius Proculus, tesserarius 8 în coipul de speculatori, 
şi pe Beturius, subofițer al aceloraşi. După ce-i 
descusu în fel şi chip și-i cunoscu că` sînt băieţi 
isteţi și cutezători, îi copleși cu daruri și cu făgă- 
duieli, dindu-le bani ca să ispitească' și alte suflete, 
Se prinseră doi soldăţoi să schimbe stăpînirea po- 
porului roman — și o schimbară.- Taina urzelii se 
împărtăși numai cîtorva; inimile șovăielnice ale 
celorlalţi le înteţiră cu tot soiul de meşteşuguri : pe 
gradaţi că binefacerile lui Nymphidius i-au făcut 
să dea de bănuit, pe ceilalţi toți cu ciuda și cu dez- 
nădejdea de a mai „primi donativul de atitea ori 
amiînat. Erau și unii?'pe care-i învăpăia amintirea 
lui Nero și dorul de slobozenia trecută, iar toţi 
laolaltă se temeau să nu fie mutaţi în alt corp. 

26 Ciuma aceasta îi molipsi și pe legionari, și 
pe cei din corpurile auxiliare, care incepuseră să 
se miște de îndată ce se răspîndi zvonul că în Ger- 
mania credința oștirii se clatină. Şi atit era de 
coaptă răscoala la cei vicleni, atît erau de lăsători 
cei nepingăriţi, încît a doua zi după ide, pe cind se 
intorcea Otho de la cină, erau cît p-aci să-l ră- 
pească, dacă nu le-ar fi fost frică de nesiguranța 
nopții, de risipirea taberelor ostășești prin tot orașul 
și de anevoinţa de a se înţelege între ei așa beți 
cum erau, nu că le-ar fi păsat cumva de republică, 
pe care erau gata s-o spurce cu sîngele domnului 
lor.cînd se vor fi trezit din mahmureală, dar fiindcă 
se temeau ca nu cumva, în bezna aceea, cel dintii 
om ce le-ar fi ieșit în cale ostașilor din Panonia sau 
din Germania să fie luat de ei drept Otho, pe care 
cei mai mulți nu-l cunoșteau, și proclamat împărat. 
Multe semne ale răscoalei ce mocnea fură acoperite 

" Tesserarius : membru al gardei personale care avea sarcina să trans. 


mită din partea împăratului sau a comandantului parola, scrisă pe o 
tabletă de ceară (tessera). 

de complici; citeva ajunseră pînă la urechile 
lui Galba, dar prefectul Laco le luă în ris, căci 
n-avea habar de ce se petrece în sufletul ostașilor ; 
era dușman al oricărui sfat, oricît de înţelept, dacă 
nu-l dădea el, și îndărătnic de tăgăduia și ce vedea 
cu ochii. i 

27 Mai erau optsprezece zile? pînă la calendele 
lui februarie și Galba oficia un sacrificiu în fața 
templului lui Apollo °; haruspiciuli! Umbrius îi 
arată că măruntaiele sînt rău-prevestitoare, şi-i 
prorocește o primejdie ce-l paşte fără întîrziere-şi 
un dușman în casa lui; auzindu-l, Otho (care era și 
el alături) tălmăceşte prorocirea ca fiind dimpotrivă 
fericită și prielnică gîndurilor lui. Nu trecu mult și 
libertul Onomastus îi vesti că arhitectul și redemp- 
torii? îl așteaptă, ceea ce însemna, după cum se 
înțeleseseră, că ostașii se adună și uneltirea e gata. 
Văzîndu-l că pleacă, îl întrebară de ce; Otho minte 
că vrea să-și cumpere un conac și că, avînd prepus 
că e prea vechi, se duce întîi să-l cerceteze ; spri- 
jinindu-se apoi pe libert, o ia pe la casa lui Tibe- 
rius 1, apoi prin Velabrum 14, și de acolo ajunge la 
mila de aur 15, sub templul lui Saturn t6, Aici, două- 
zeci şi trei de speculatori îl satută cu nume de îm- 
părat ; văzîndu-l înspăimiîntat de puţinătatea lor, îl 
pun grabnic într-o lectică și, trăgindu-și săbiile, îl 
răpesc. Pe drum, li se mai alătură cam încă o dată 


? Opisprezece zile... : sîntem în 15 ianuarie 69. 

30 Templul lui Apollo : dedicată lui Apollo, zeul prevestirilor, al međi- 
cinii, al poeziei, al soarelui și al zilei, străvechea clădire se afla în 
Prata Flaminia (Livezile Flamine), la sud de Cîmpul lui Marte. 

H Haruspiciu : preot despre care se credea că prevestește viitorul 
cercetind măruntaiele animalelor jertfite, 

12 Redemptor : antreprenor de lucrări de construcție. 

15 Casa lui Tiberius: se afla pe colina Palatină, 

"1 Velabrum : cartier din Roma, în regiunea Circului Mare (Circus 
Maximus). 

15 Mila de aur: se afla în colțul de nord-vest al Forului. 

15 Saturn : tatăl lui Jupiter, al lui Neptun, al lui Piuto şi al Ju- 
noni. 

pe atiția ostași, tovarăși de uneltire cîțiva, cei mai 
mulţi uluiţi, unii strigînd și cu oţelele goale, alţii 
tăcînd și așteptînd să prindă inimă din desfășurarea 
întîmplărilor. 

28 In tabără, comandant al postului de gardă era 
tribunul iulius Martialis. Luat pe neașteptate de o 
lovitură atît de îndrăzneață, sau temîndu-se ca nu 
cumva dihonia să se fi întins în toată tabăra și, 
împotrivindu-i-se, să-și găsească pieirea, acesta 
dădu multora de bănuit că era înţeles cu răsculații ; 
ceilalți tribuni și sutași puseră şi ei cele de față 
mai presus de o vrednicie îndoielnică şi astfel era 
starea sufletească, încît această grozavă fărădelege 
puţini o cutezară, mulţi o doriră, toți o îndurară. 

29 În vremea aceasta, Galba nu știa nimic şi, 
adincit în sacrificiu, scotea din răbdări pe zeii care 
erau de-acum ai unei alte stăpîniri. Deodată, cineva 
îi aduce zvonul că un senator, nu se știe care anu- 
me, e răpit și dus la tabără, apoi că acela e Otho; 
totodată, dau năvală din întreg orașul toţi cei care-l 
întîlniseră ; unii umflau lucrurile, de frică, alţii le 
înfățișau mai puțin însemnate decît erau, neuitînd 
nici acum să lingușească. Ţin sfat așadar şi ho- 
tărăsc să cerceteze în ce ape se scaldă cohorta de 
gardă de la Palatium 17, dar să n-o facă Galba, a 
cărui autoritate voiau s-o păstreze neatinsă pentru 
leacuri mai strașnice. De pe scările palatului unde-i 
adunase pe ostași, Piso cuvintă astfel : „Acum şase 
zile am fost primit, camarazi, în familia cezarilor, 
fără să ştiu ce pregătește viitorul și dacă numele 
acesta e de dorit sau de temut: soarta casei noastre 
și a republicii e în mîinile voastre, nu că, în ce mă 
privește, m-aș teme de, vreo năprasnă, căci am 
trecut prin multe încercări potrivnice și îmi dau 
foarte bine seama acum că nici împrejurările priel- 
nice nu sint fără de primejdie, dar mi se rupe su- 
fletui pentru părintele meu, pentru Senat şi chiar 


Y Palatium :, palatul imperial, situat pe colina Palatină. 

pentru ţară, cînd mă gîndesc că va trebui astăzi să 
pierim sau, ceea ce e la fel de dureros pentru orice 
om de bine, să ucidem. Cînd cu ultima răsturnare, 
ne-a fost o mâîngiiere faptul că la Roma nu sza făcut. 
vărsare de sînge și că lucrurile s-au petrecut fără 
dezbinări ; înfierea mea părea să fi înlăturat şt 
pentru Galba orice putinţă de război. 

30 Nu voi să mă împăunez cu neamul și cu vir- 
tuţile mele, căci a-ţi înșira însușirile potrivindu-te 
cu Otho e o treabă fără nici un rost. Viciile care 
sînt singura-i podoabă au dus ţara de rîpă încă de 
cind lucra doar ca prieten al împăratului. Oare 
ținuta lui, umbletul, zorzoanele-i muierești să-l facă 
vrednic de domnie ? Se înșală aceia care iau risipa 
lui drept dărnicie: omul: ăsta se va pricepe să iro- 
sească, dar nu să dea. Destrăbălări, bairamuri, cîr- 
duri de femei, la de-alte-astea îi stă mintea, astea: 
sînt la el foloasele cîrmuirii, ale unei cîrmuiri în 
care libovul și desfătările să fie numai pentru el, 
iar rușinea și necinstea pentru toată lumea. Nimeni 
într-adevăr n-a stat niciodată cu vrednicie într-un. 
scaun domnesc cîștigat mișelește. 

Pe Galba l-a numit cezar voia de obște a întregii 
suflări omenești, pe mine Galba cu voia voastră. 
Dacă republica și Senatul și poporul sint vorbe 
goale, vouă, -camarazi, vă pasă ca răii răilor să 
nu-şi aleagă ei împăratul. Din cînd în cînd s-a mai 
auzit de cîte o legiune care s-a răsculat împotriva 
comandantului ei; credința și numele vostru au. 
rămas însă nepătate pînă în ziua de astăzi. Chiar 
și Nero, el v-a părăsit pe voi, nu voi pe el. O mînă 
de nici. treizeci de fugari şi dezertori, pe care 
nimeni nu i-ar răbda nici să-și aleagă un sutaș sau 
un tribun, vor adjudeca imperiul ? Veţi îngădui voi, 
oare, o asemenea pildă, și vă veţi face, tăcînd, păr- 
taşi la nelegiuire ? Va năpădi și provinciile acest: 
dezmăţ ; urmările crimei le vom suferi noi, voi pe 
cele ale războaielor. Și nici că vi se dă, ca să vă 

ucideţi împăratul, mai mult decît ca să rămineţi 
nevinovaţi, ci dimpotrivă, donativul pe care ei vi-l 
făgăduiesc ca răsplată a trădării noi vi-l vom îm- 
părţi pentru credința voastră.“ 

31 Risipindu-se speculatorii, cealaltă cohortă, 
care ascultase nu fără interes cuviîniarea, făcu ceea 
ce se întîmplă de obicei în clipele de tulburare : își 
apucă repede steagurile, mai curînd într-o doară și 
fără a avea încă vreun plan anume, decît cu gind 
rău sau viclean, cum s-a crezut mai tirziu, Pe de 
altă parte, Celsus Marius 1$ fu trimis la detașamen- 
tele ilirice cantonate la porticul lui Vispanius 1%, iar 
Jui Amulius Serenus și lui Domitius Sabinus, foşti 
primipili 2, li se porunci să aducă oștile de germani 
din atriul Libertăţii 21, În legiunea navală nu prea 
aveau încredere, căci era minioasă de pieirea ca- 
marazilor lor pe care îi măcelărise Galba de îndată 
ce intrase în cetate. Tribunii Cetrius Severus, Su- 
brius Dexter și Pompeius Longinus plecară și ei în 
tabăra pretorienilor, să incerce să aline cu sfătuiri 
mai blînde răscoala care mocnea, dar încă nu izbuc- 
nise. Din acești tribuni, Subrius și Cetrius se aleseră 
numai cu amenințările ostașilor, dar Longinus fu 
lovit și dezarmat, nu din pricina rangului pe care-l 
avea în oștire, ci fiindcă se număra printre prietenii 
lui Galba și, credincios domnului său, le dădea mai 
mult de bănuit răsculaților, Fără nici o șovăire, 
legiunea navală se alătură pretorienilor; detașa- 
mentele ilirice îl pun pe goană pe Celsus, întorcîn- 
du-și sulițele împotriva lui. Detașamentele de ger- 
mani stătură îndelung în cumpănă: trupurile le 
erau vlăguite și inimile oarecum împăcate, căci, 


1 Celsus Marius: era, în vremea aceea, consul designat, 

9 Porticul lui Vispanius : clădit de M. Vispanius Agrippa; se afla 
intre Cîmpul lui Marte și Mons Pincius. 

2# Primipil : sutaş care comanda prima companie de triari (corp -de 
veterani care formau linia a treia a oștirii romane). 

= Atriul] Libertății: piaţă înconjurată de clădiri importante, ptintre 
care și un depozit de arhive, 

trimiși întîi de Nero la Alexandria și înapoiaţi de 
acolo bolnavi de lungul drum pe apă, Galba își 
dădea silința să-i întremeze, fără să cruțe nici o 
cheltuială. 

32 Mulțimea umpluse, toată, palatul, de-a valma 
cu sclavii, strigînd fiecare pe limba lui că vor capul 
lui Otho şi tăierea uneltitorilor, de parcă ar fi fost 
în circ și ar fi cerut o distracție ca oricare alta; şi 
nici măcar n-o fäceau cu vreo judecată sau din 
vreo pornire adevărată, de vreme ce, în aceeași zi, 
aveau să ceară tocmai contrariul, cu aceeași înver- 
șunare, dar le intrase în sînge să lingușească pe 
oricare domnitor cu aclamații deșănţate și cu de- 
șartă rivnă, 

Estimp Galba cumpănea între două păreri : Titus 
Vinius socotea că trebuie să rămînă înăuntrul pa- 
latului, să se pună sclavii în faţă, să se întărească 
intrările și să nu înfrunte puhoiul: să le dea răgaz 
celor răi să se căiască, celor buni să se adune; 
pripeala — zicea — sporește puterile crimei, vre- 
mea pe ale înţelepciunii; în sfîrşit, dacă pînă la 
urmă vor hotări că e bine să atace, vor putea ori- 
cînd s-o facă, pe cînd dacă le va părea rău că au 
făcut-o, nu le va mai sta în putere să dea îndărăi. 

33 Ceilalţi chibzuiau că trebuie să dea zor, înainte 
ca această conspirație, firavă deocamdată și puţin 
numeroasă, să prindă puteri : în felul acesta îl vor 
tulbura și pe Otho, care a plecat pe furiș, s-a dus 
la niște oameni care nici nu-l cunosc şi, profitind 
de încetineala celor ce pierd vremea, învață acum 
să facă pe împăratul. Că n-are nici un rost să 
aștepte ca Otho să-și cîştige tabăra de partea lui 
și, sub ochii lui Galba, să năvălească în Capitoliu, 
în vreme ce strălucitul împărat, împreună cu pu- 
ternicii lui prieteni, nu cutează să pășească peste 
pragul palatului, hotărît pesemne să se lase asediat. 
Minunat va fi și ajutorul sclavilor, cînd unirea unei 
mulțimi atit de numeroase și primul, cel mai pu- 

ternic, val de minie vor începe să se spargă. Că, 
așadar, nu-i nici o pază în niște fapte lipsite de 
glorie, iar de va fi și va fi să cadă, apoi să cadă cu 
fața la dușman: în felul acesta îl vor acoperi pe 
Otho de ocară și pe ei înșiși de cinste. Vinius se 
împotrivea cu înverșunare acestei păreri, dar Laco 
31 năpusti cu tot felul de ameninţări ; îl îmboldea și 
Icelus a minat de o îndărătnică ură personală, ce 
avea să ducă republica de rîpă. 

34 Puniînd capăt șovăielilor sale, Galba se dădu 
de partea celor ale căror sfaturi erau mai făloase, 
Totuși, în tabără fu trimis înainte Piso, ca unul 
care, tînăr de bun neam și proaspăt în grațiile 
domnului, îl dușmănea pe Titus Vinius, fie că așa 
era, fie că, porniţi, voiau să fie așa: oricum, lumea 
crede mai lesne în ură, N-apucă bine Piso să plece, 
că se porni un zvon, șoptit întîi și nesigur, că Otho 
a fost ucis în tabără ; apoi, cum se întîmplă adesea 
în marile înșelăciuni, se găsiră unii care întăriră că 
au fost ei acolo și au văzut cu ochii lor; știrea găsi 
ușor crezare la niște oameni cărora le făcea plăcere 
sau pe care-i lăsa reci, Mulţi au socotit că zvonul 
fusese scornit și umflat de cîțiva othonieni ameste- 
cați în mulțime și care răspîndiseră această dulce 
minciună ca să-l scoată pe Galba din birlog. 

35 Atuncea dară nu mai izbucni în aplauze și în 
urale deșănțâte numai norodul și gloata cea fără 
de minte, ci aproape toţi cavalerii și senatorii își 
schimbară pielea și, deveniți orbi de îndrăzneală 
din spăimoși ce erau, sparseră porţile Palatiului și 
dădură buzna înăuntru, băgindu-se care mai de 
care în ochii împăratului și tinguindu-se că cinstea 
de a-l răzbuna le-a fost răpită; cei mai mișei și, 
cum au dovedit-o împrejurările, mai lichele în fața 
primejdiei, erau și cei mai buni de gură și mai 
aprigi la cuvînt ; nimeni nu știa nimic și toţi ziceau 


= Icelus ; libert al lui Galba, primise de la acesta inelul! de aur al 
rangului de cavaler, 

că aşa e; pînă în cele din urmă Galba, covirșit de 
sărăcia de adevăr şi de obșteasca rătăcire, își puse 
platoșa și, neputînd înfrunta, din pricina bătrîneții 
și a slăbiciunii, atita puhoi de norod, fu luat pe sus 
într-o lectică. În Palatium îl întîlnește pe specula- 
torul Iulius Atticus, care, arătindu-i sabia plină de 
singe, îi strigă că l-a ucis pe Otho; ci Galba zise: 
„Cine ţi-a poruncit, măi camarade ?“, căci avea o 
firească strășnicie în a stăvili nesupunerea ostaşi- 
lor, stătea fără frică în faţa amenințărilor și nu se 
lăsa ademenit de lingușiri, 

36 În tabără, inimile tuturor ostașilor băteau acu- 
ma la fel, și atît de mare le era înflăcărarea, încît 
nu se mai mulțumiră să facă zid în jurul lui Otho 
cu trupurile lor, ci îl suiră pe tribunalul 23 unde stă- 
tuse pînă adineaori statuia de aur a lui Galba și îl 
înconjurară cu steaguri. Nici tribunii, nici sutașii 
nu se puteau apropia, căci ostașii de rînd se În- 
demnau să se ferească de mai-marii lor. Vuia cîmp- 
pul de strigăte, de larmă, de înghioldirile ostașilor, 
și nu ca în norod sau ca într-o gloată de glasuri 
răzlețe, unde lingușirea tînjeşte ; aici, cum zăreau 
pe cîte un ostaș că intră în viltoare, îl apucau de 
miini, îl luau în brațe, îl duceau lingă tribunal și 
îl puneau să jure, lăudîndu-l ba pe împărat față de 
ostași, ba pe ostași față de împărat. Iar Otho nu 
uita să-și întindă miinile către mulțime, săi se 
închine şi să-i facă bezele, urmîndu-și calea spre 
stăpînire întocmai ca un rob. 

După ce primi jurămîntul de la toată legiunea de 
marină, căpătă încredere în puterile sale și, soco- 
tind că a sosit ceasul în care să înflăcăreze mulți- 
mea celor pe care-i înteţise doar unul cîte unul, se 
sui pe parapet și începu astfel: 

37 „În ce chip am venit la voi, camarazi, n-aş pu- 
tea să vă spun : un ins oarecare nu cutez să mă nu- 


= Tribunal : locul unde ședeau, spre a asculta plingerile, tribunii, 
apoi și ceilalți înalți magistrați, împăratul sau, zespectiv, statuia lor. 

mesc, de vreme ce voi m-aţi numit domn, și nici 
împărat atîta vreme cît împărăţește altul. Însuși 
numele vostru e nesigur atita vreme cît stăruie 
întrebarea dacă aveţi aici în tabără un împărat sau. 
un dușman al poporului. Îi auziţi cum cer și capul 
meu și pedepsirea voastră ? E limpede, într-adevăr, 
că aceeași soartă ne duce împreună sau la moarte, 
sau la izbăvire ; preamilostivul Galba își va fi dat 
de pe acuma cuvîntul, el care, fără ca nimeni s-o 
fi cerut, a măcelărit cu miile atiția ostași nevino- 
. vați. Mă cuprinde un fior ori de cîte ori mi-aduc 
aminte de sîngeroasa intrare a lui Galba și de sin- 
gura lui biruinţă, cînd în ochii îngroziți'ai cetății 
a poruncit să se decimeze nişte oameni care se 
„dăduseră în mîinile lui și care-i juraseră credință, 
cu capetele plecate. Intrat în Roma sub asemenea 
auspicii, cu ce slavă și-a împodobit domnia, fără 
decît l-a ucis pe Obultronius Sabinus și pe Corne- 
lius Marcellus în Spania, pe Fonteius Capito în 
Germania, pe Clodius Macer în Africa, pe Cingo- 
nius la drumul mare, pe Turpilianus în oraș și pe 
Nymphidius aici în tabără ? Cunoașteţi pe undeva 
vreo provincie, vreo tabără pe care să n-o fi insîn- 
gerat şi pîngărit sau, cum se rostește el, să n-o fi 
dres şi îndreptat ? Căci el numeşte leacuri ceea ce 
alții numesc fărădelege, şi, cu vorbe mincinoase, 
zice strășnicie în loc de sălbăticie, cumpătare în 
loc de zgircenie, iar chinurile şi jignirile voastre 
se cheamă la el disciplină. N-au trecut nici șapte 
Juni de la sfîrşitul lui Nero, și Icelus a şi hoţit mai 
mult decit ar fi cerut alde Policlitus 24, Vatinius și 
Aegialus, Dacă ar îi fost însuși împărat, Titus Vi- 
nius ar fi lucrat cu mai puţină lăcomie și samavol- 
“nicie +: așa însă ne-a îngenuncheat ca pe supușii lui 
și ne-a disprețuit ca pe ai altuia. O singură casă 


pree. SE 


2 Policlitus, Vatinius, Aegialus : favoriţi ai lui Nero. 

de-a iui ar ajunge pentru acel donativum, care nu vi 
se dă niciodată și cu care zilnic vi se scot ochii, 

38 Iar ca să înlăture orice nădejde s-ar pune 
măcar în urmașul lui, Galba a chemat din surghiun 
pe acela pe care, ciufut și hrăpăreţ, l-a socotit că-i 
seamănă cel mai bine. Văzurăţi, camarazi, neuitata 
furtună prin care și zeii au arătat că-și întorc fața 
de la această nenorocită înfiere, La fel gîndeşte 
Senatul, la fel poporul roman: bărbăţia voastră o 
așteaptă ; în voi stă toată puterea ` gindului drept, 
fără voi el rămîne neputincios, oricît ar fi de măreț. 
Eu nu vă chem nici la război, nici la vreo primej- 
die ; toate oţelele ostașilor sînt cu noi, Singura 
cohortă togată 5 nu-l apără pe Galba, ci-l ține sub 
pază: cînd vă vor zări pe voi, cînd vor primi, 
semnul meu, nu va fi decit o singură luptă, ca fie- 
care să se arăte cît mai vrednic faţă de mine. Nu 
mai încape nici o zăbavă în luarea unei hotăriri 
care nu merită laude decît după ce a fost îndepli- 
nită,“ 

Porunci apoi să se deschidă arsenalul; se reped 
toți la arme, fără a mai ţine seama de datinile și 
rinduielile ostășești, potrivit cărora pretorienii și 
legionarii aveau a se osebi prin însemnele lor; 
apucă de-a valma chivere și scuturi de-ale auxilia- 
rilor, fără să le dea ghes nici un tribun sau sutaș; 
fiecare-și era sieși și cap şi imbold. lar cel mai de 
seamă îndemn al răilor era rușinea celor buni. 

39 Înspăimîntat de freamătul crescînd al răs- 
coalei și de strigătele ce răsunau pînă: în oraș, Piso 
se întilnise cu Galba, care ieșise între timp și se 
îndrepta spre For ;' Marius Celsus adusese citeva 
vești cîtuşi de puțin plăcute. Atunci unii fură de 
părere să se întoarcă la Palatium, alții să purceadă 
la Capitoliu, mulți să pună stăpînire pe tribuna 


:5 Cohortă togată : cohorta pretoriană de gardă la Palatium purta togă, 
în locul veșmintelor militare, 

rostrata 26, cei mai mulți se mărgineau să-i contra- 
zică pe ceilalţi, şi, cum se întîmplă în sfaturile fără 
de noroc, gîndul cel bun veni prea tirziu. Se zice 
că Laco fluturase, fără ştirea lui Galba, ideea uci- 
derii lui Titus Vinius, fie ca să ogoiască inimile 
ostașilor cu pedepsirea lui, fie că îl socotea părtaș 
cu Otho, fie, în sfîrşit, din ură. Ceasul și locul dă- 
deau însă pricină de șovăială, căci o dată început 
măcelul, anevoie mai putea fi oprit. Judecata le 
mai era tulburată și de spaima vestitorilor, de risi- 
pirea celor mai apropiaţi și de lîncezeala în care 
căzuseră toţi cei care, plini de rîvnă, se înfăţișaseră 
la început viteji, credincioși și plini de inimă. 

40 Tălăzuirile mulțimii îl mînau pe Galba ba în- 
coace, ba încolo — jalnică privelişte pentru toţi cei 
din bazilicele și templele ticsite de lume. În popor 
și în plebe, nici o vorbă, doar chipuri încremenite 
și urechi ciulite la orice zvon; nu era forfotă, nu 
era pace, ci liniștea marilor spaime şi a cumplitelor 
miînii. Într-acestea, i se vesteşte.lui Otho că gloata 
a pus mina pe arme; el dă poruncă să zorească și 
s-o ia inaintea primejdiei. Atunci ostașii Romei, 
într-un iureș, de parcă ar fi fost să alunge pe vreun 
Vologesus 27 sau Pacorus din strămoșescul lor scaun 
arsacid 28 şi nu să-și ucidă împăratul bătrîn şi fără 
apărare, spintecă rîndurile norodului, calcă în pi- 
cioare pe senatori și, fioroși şi cu săbiile goale, se 
năpustesc în goana cailor în Forum. Pe oamenii 
aceștia nici priveliștea Capitoliului, nici sfinta cu- 
nună de temple, nici gîndul la domnii petrecuţi și 
la cei care mai aveau să vină nu-i înspăimîntară, 
nu-i jăcură să dea îndărăt de lao fărădelege, pe 
care veșnic o răzbună urmașul la domnie. 


2% Tribuna rostrata : tribuna din for. , 

" Vologesus ; aluzie la campania (61—62) lui Nero împotriva parților. 
Pacorus ; rege part, a fost ucis în 38 î.e.n, după ce a luptat vreme 
îndelungată împotriva cuceririi romane, E 

25 Arsacizi ; regii parți se numeau astfel după Arsaces I, întemeie- 
torul (225 î.e.n.) dinastiei lor, i 

41 Văzînd că se apropie o gloată de oameni în- 
armaţi, stegarul cohortei ce-l însoțea pe Galba (se 
zice că era Atilius Vergilio), smulse efigia împăra- 
tului și-o aruncă de pămint. La semnul acesta, toți 
ostașii se dădură fățiș de partea lui Otho ; norodul 
o luă la fugă și părăsi forul, iar virfurile armelor 
se îndreptau împotriva celor șovăielnici. Lîngă 
eleșteul lui Curtius 2%, purtătorii care tremurau de 
spaimă îl zvirliră pe Galba din lectică şi-l rostogo- 
liră pe jos. Cele din urmă cuvinte ale lui le-a pome- 
nit altfel fiecare, minat de ură sau de dragoste. Unii 
zic că ar fi întrebat cu umilinţă ce rău a făcut, ru- 
gindu-se de un răgaz de citeva zile ca să plătească 
donativul ; alţii, mai numeroși, că și-ar: fi întins 
singur grumazul, strigindu-le ucigașilor să-i dea 
drumul și să lovească, dacă astfel o cere binele 
statului. Puțin le-a păsat omoritorilor de vorbele 
lui. Cine anume l-a ucis nu se știe tocmai sigur: 
unii îl numesc pe Terentius, un veteran reangajat, 
alții pe Laecanius, dar versiunea cea mai cunoscută 
este că un ostaș din legiunea a cincisprezecea, Ca- 
murius, l-a dat gata împlîntîndu-i sabia în beregată. 
Ceilalți îi căsăpiră mișelește picioarele și braţele 
(căci pieptul îi era apărat) ; cele mai multe lovituri 
i le turnară, cu fioroasă sălbăticie, după ce trupul 
fusese descăpăţinat. 

42 Tăbăriră 'apoi pe Titus Vinius. Şi în legătură 
cu el stăruie îndoieli, dacă, de teamă, și-a pierdut 
graiul, sau dacă a strigat că nu-i poruncă de la 
Otho să fie ucis. Că a fost o minciună pe care i-a 
suflat-o frica, sau o mărturisire a complicităţii. sale 
la uneltire, oricum, viaţa lui și numele ce-l avea 
mă împing să cred că era părtaș la o fărădelege pe 
care el o pusese la cale. În faţa templului divinului 
lulius 3%, cea dintii lovitură în pulpa piciorului îl 

 Eleșteul lui Curtius: se afla în mijlocul Forului. 


„% Templul divinului lulius : ridicat de August în memoria lui Caesar, 
în apropierea vechii tribune, chiar pe locul unde fusese incinerat, 

prăbuși la pămînt, iar legionarul Iulius Caro îl răzbi 
apoi, străpungindu-l. 

43 Văzu veacul nostru, în ziua aceea, și o faptă 
destoinică, datorită lui Sempronius Densus. Sutaș 
într-o cohortă pretoriană și însărcinat de Galba cu 
straja lui Piso, el trase jungherul, alergă înaintea 
ostașilor înarmați și, “mustrîndu-i pentru nelegiuirea 
lor, făcu asemenea gesturi și spuse asemenea cu- 
vinte, încît și-i întoarse împotriva lui pe ucigași 
și-i dădu lui Piso, deși rănit, răgaz să fugă. Piso 
răzbi pînă la templul Vestei, unde, primit de mila 
sclavului public care-l piti în cușca lui, nu atît sfin- 
tenia locului și slujba, cît însăși ascunzătoarea îi 
mai lungea puţinele clipe de viaţă, cînd, din porunca 
lui Otho, care ardea de dorul de a-l pierde anume 
pe el, sosi Sulpicius Florus, un ostaş dintr-o cohortă 
britanică, de curînd dăruit de Galba cu dreptul de 
cetate, şi speculatorul Statius Murcus, care îl tra- 
seră afară pe Piso și-l tăiară în poarta templului. 

44 Nici un alt omor nu fu primit cu mai mare 
plăcere de Otho, nici o căpățină nu-i robi, zice-se, 
mai îndelung privirile lacome ; fie că, ușurată în 
sfîrşit de orice grijă, inima începea să-i zburde de 
bucurie, fie că, oricît de negru i-ar fi fost sufletul, 
gindul la măreţia lui Galba şi la prietenia lui cu 
Titus Vinius îi dădea vedenii, el socotea acum că 
în fața oamenilor și a zeilor i se cade să se vese- 
lească la uciderea unui vrăjmaș și a unui rival ca 
Piso. Înfipte în prăjini, capetele erau purtate prin- 
tre stindardele cohortelor, alături de acvila legiunii, 
în vreme. ce-și arătau pe întrecute mîinile crușite 
de sînge ucigașii, cei care fuseseră față la omor și 
toți cei care, pe drept sau pe nedrept, se făleau, de 
parcă ar fi făptuit vreo ispravă de toată frumuse- 
tea şi vrednică de pomenire. Peste o sută douăzeci 
de jalbe găsi mai tîrziu Vitellius, ale unor oameni 
care cereau cite o răsplată pentru cutare sau cutare 
treabă însemnată îndeplinită în ziua aceea; puse 

de-i căută pe toţi și-i ucise, nu spre a-l cinsti pe 
Galba, ci din îndătinatul obicei al domnilor de a-și 
asigura paza pentru zilele lor și răzbunarea pentru 
cele ale viitorimii, 

45 Ai fi crezut că altul e Senatul, altul poporul: 
dădeau toți năvală în tabără, se îndesau să ajungă 
mai în faţă, se înghionteau în fugă cu cei dinaintea 
lor, îl ocărau pe Galba, lăudau alegerea ostașilor, 
îi lingeau mina lui Otho; cu cit erau mai minci- 
noase, cu atît erau mai numeroase toate. lar Otho 
nu alunga pe nimeni, ci încerca să potolească, cu 
vorbe și cu chipul lui, lăcomia și furia ostașilor. 
Cereau acum capul lui Marius Celsus, consul de- 
signat, care îi rămăsese pînă în ceasul de pe urmă 
prieten credincios. lui Galba, mînioși pe hărnicia și 
pe curăţenia lui sufletească, adevărate crime în 
ochii lor. Era limpede că abia așteptau să dezlăn- 
tuie măcelul, și jaful, și prăpădul tuturor oameni- 
lor de bine, dar Otho n-avea încă desiulă putere 
să împiedice fărădelegea : putea doar s-o porun- 
cească. Prefăcîndu-se aşadar că-l îneacă miînia, 
puse de-l legară pe Celsus, îi asigură că-i va da 
cea mai grea osîndă și îl scăpă astfel de pieirea 
ce-l ameninţa. 


H, 31—A49, 


Otho şi Vitellius. Bățălia de la Bedriacum 1. 
Siîrşitul lui Otho. 


4 


31 E sigur că înainte de sfîrșitul amindurora, din 
care lui Otho i s-a tras strălucită faimă, iar lui Vi- 
tellius cea de pe urmă rușine, desfătările în care 
dospea Vitellius erau mai puţin temute decit apri- 
gele pofte ale lui Otho ; cel de-al doilea se făcuse 
îngrozitor de urit și cu omorul lui Galba, pe cînd, 
dimpotrivă, pe cel Gintii nu-l învinuia nimeni de 
începerea războiului. Cu bărdăhanul lui nesăţios, 
Vitellius se mecinstea doar pe sine; cu desfriul, 
cruzimea. şi cutezanţa lui, Otho era socotit mai pri- 
mejdios pentru republică. 

Acum, cînd se făcuse joncțiunea dintre oștile lui 
Caecina ? şi ale lui Valens, nimic nu-i mai zăbovea 
pe vitelieni să-și arunce toate puterile în luptă; 
Oiho chibzuia dacă să mai lungească războiul sau 
să-și ispitească norocul, 

32 Atunci Suetonius Paulinus ?, socotind că nu- 
mele ce-l avea, de a fi, în zilele sale, meșter neîn- 
trecut într-ale războiului, îl îndatorează să-și dea 
părerea despre întregul mers al bătăliei, luă cu- 
vintul și arătă că, precum dușmanilor graba, lor 
zăbava le folosește. Zicea că oastea lui Vitellius a 
sosit toată, și că multe forţe nu mai are în spate, 


1 Bedriacum : oraş în nordul Italiei, între Cremona și Verona de 
astăzi. i 

z Alienus Caecina şi Fabius Valens: partizani al lui Vitellius; c¢o- 
mandanți ai armatelor din Galia și Britania și, respectiv, Germania, tre- 
cuseră Alpii și ocupaseră ţinutul transpadan. 

* Suetonius Paulinus : general, fost consul, partizan al lui Otho. 

căci Galia clocotește și nu e cuminte să părăsească 
malul Rinului cînd niște neamuri așa de indușmă- 
nite stau gata să-l năpustească ; că de “ostașii din 
Britania îi desparte şi dușmanul și marea ; că Spa- 
nia n-are chiar așa belșug de oaste; că provincia 
Narboneză e zguduită de lovitura ce i-a dat-o flota 
și de o bătălie nefericită ; că, încercuită de Alpi și 
lipsită de orice aor, desp re mare, Italia transpa- 
pentru oştire nu se afla nicăieri, iar fără iai incl 
e cu neputinţă să ţii o oştire; cît despre germani, 
Care sint cei mai viteji oșteni ai dușmanului, să se 
lungească numai războiul pînă către vară, şi-i vor 
vedea topindu-se din picioare, neînstare să îndure 
desțărarea și schimbarea climatului. Că multe răz- 
boaie care, grăbite, ar fi fost strașnice, s-au destră- 
mat de-a lungul sicîielilor și a tărăgănelilor de tot 
felul. Că ei au, dimpotrivă, toate bogăţiile, lor toți 
le sînt credincioşi: Panonia, Moesia, Dalmația, 
Răsăritul cu -oștirile neatinse, Italia și capitala im- 
periului, Roma, împreună cu Senatul şi poporul, 
nume a căror veșnică strălucire n-o poăte stinge 
cîte o înmourare de-o clipă; avuţii publice și pri- 
vate și berechet de aur, care, în războaiele civile, 
e mai tare ca fierul ; că trupurile ostașilor lor sînt 
deprinse cu Italia și cu zădutul ; că în faţa lor se 
află fluviul Po, cetăți întărite cu bărbaţi și cu zi- 
duri, din care nici una n-are să se lase biruită, după 
cum s-a dovedit la apărarea Placentiei 4 Să lun- 
gească așadar războiul ; -în cîteva zile legiunea a 
paisprezecea, şi așa vestita prin ea însăși, va sosi 
însoţită și de oștirile din Moesia ; atunci vor ţine 
iarăși sfat şi, dacă vor hotări să se bată, vor da 
lupta cu puteri sporite, 


* Placentia: oraș în Italia, pe țărmul drept al fluviului Po; fusese 
asediat fără succes de Caecina, 

33 Marius Celsus fu şi el de părerea lui Pauli- 
nus ; la fel gindea Annius Gallus 5 bolnav de cîteva 
zile în urma unei căderi de pe cal: aşa raportară 
cei trimiși să-i afle sfatul. Otho înclina să por- 
nească lupta ; frate-său Titianus şi prefectul preto- 
rian Proculus, 'pripiţi de nepricepuţi ce erau, îi dă- 
deau într-una că norocul, zeii și duhul cel bun al 
lui Otho îi călăuzesc gindurile și nu-l vor părăsi 
în silințele sale și, ca nimeni -să nu mai îndrăz- 
nească a li se împotrivi, trecuseră la lingușiri. După 
ce hotăriră să înceapă bătălia, stătură la îndoială 
dacă să ia parte la luptă împăratul sau să se țină 
mai bine deoparte. Paulinus şi Celsus neîmpotri- 
vindu-se, ca să nu se cheme că-l. bagă pe domn în. 
primejdie, aceiași sfătuitori la rele îl încredințară 
să se retragă la Brixellum $, unde, ferit de cumpăna. 
luptelor, avea să se cruțe pentru comanda supremă 
a 'operaţiunilor și pentru cîrmuirea împărăției. 
Această zi fu cea dintii lovitură pentru partidul lui 
Otho ; într-adevăr, împaratul luă cu sine o trupă 
putemică, alcătuită din cohorte pretoriene, specu- 
latori și călăreți, frîingînd astfel hotărirea celor ră- 
mași, căci ofițerii nu erau priviți cu ochi bumi, iar 
Otho, care singur se bucura de încrederea ostaşi- 
lor, astfel precum și el tot numai pe dimșii se bi- 
zuia, lăsase în mare nesiguranţă autoritatea ofiţe- 
rilor. l 

34 Nimic din toate acestea nu le scăpa vitelie- 
nilor, înştiințați de dezertori, numeroși ca în toate 
războaiele civile ; În afară de ei, iscoadele, dornice 
să afle treburile dușmanului, nu tăinuiau nici cele: 
ce se petreceau pe la dînșii. Limiștiţi și cu ochii-n. 
patru pe clipa îm care dușmanul avea să se arunce 
orbește în prăpastie, Caecina și Valens făceau ceva. 
ce ţine loc de cumințenie:: pîndeau lo prostie a ce- 
luilalt. Îmcepuseră un pod, ca şi cum ar fi avut 


5 Annius Gallus : general, partizan al lui Otho. 
* Brixellum ; astăzi Bersello, sau Bresello, în Modena. 

planul să treacă Padul şi să atace oastea de gla- 
diatori de pe malul dimpotrivă ; totodată, urmăreau 
ca în felul acesta să-i împiedice pe ostașii lor să 
trindăvească,. Așezate la distanțe egale, vasele 
erau legate între ele, de amîndouă părțile, cu grinzi 
zdravene și îndreptate în susul fluviului ; mai mult 
decît atîta, arumcaseră și ancorele, ca să întărească 
trăinicia podului — funiile ancorelor pluteau însă 
destul de slobode, astfel încît, crescînd apa, vasele 
să se salte fără să-şi strice rindul. Intrarea podului 
o străjuia un foișor pe care îl ridicaseră pe ultimul 
vas, şi de unge, cu catapulte şi cu baliste, puteau 
respinge pe dușman. Pe malul lór, othonienii clă- 
diseră și ei un foișor, din care aruncau pietre și 
masalale 7, 

35 Și era o insulă în mijlocul fluviului, către care 
sileau vislind gladiatorii, dar germanii îi întreceau 
înot. Cum trecuseră destul de mulţi, Macer își 
umplu liburnicele cu cei mai hotăriţi dintre gladia- 
tori şi-i trimise la atac; gladiatorii n-aveau însă 
aceeași dîrzenie în luptă ca oștenii, și apoi, clăti- 
naţi cum erau în bărcile lor, trimiteau lovituri mai 
puţin sigure decit ale celorlalți, care stăteau cu 
picioarele pe pămînt uscat. lar vinzoleala luptăto- 
rilor apleca bărcile cînd încolo, cind încoace, în- 
vălmășind vislașii cu oștenii și făcînd mare tulbu- 
rare ; atunci germanii sar în valuri, se agaţă de 
pupe, se cațără pe podurile corăbiilor, sau le scu- 
fundă cu miinile lor. Toate acestea se desfășurau 
sub ochii celor două oștiri, bucurîndu-i pe vitelieni 
şi făcîndu-i pe othonieni să blesteme cu atit mai 
virtos pricina acestei nenorociri şi pe cel care-i 
băgase într-însa. 

36 Lupta se sfirși cu fuga; bărcilor care scăpaseră 
nescufundate. Toţi cereau capul lui Macer; rănit 
de o suliță zvirlită de departe, tăbăriseră pe el cu 
săbiile goale, cînd sosiră în fugă tribunii şi sutașii, 


? Masală ; torță, faclă aprinsă, 

care-l apărară. Curînd apoi, Vestricius Spurinna ê 
lăsă, după porunca lui Otho, o strajă puțin nume- 
roasă la Placentia și veni într-ajutor cu cohortele 
lui, Pe urmă Otho îl trimise pe Flavius Sabinus, 
consul designat, comandant al oștirilor în fruntea 
cărora fusese Macer ; ostașii se bucurau de schim- 
barea ofițerilor, iar ofițerii începuseră să se cam 
sature. de atitea răzmirițe și de așa slujbă plină de 
primejdii, 

37 Găsesc la cîțiva istorici că, înfricoșate de 
război ori sastisite de amindoi domnitorii, cărora 
o faimă mereu mai greu de ascuns le da zi de zi în 
vileag nerușinările și mirșăviile, cele două oștiri 
ar fi stat la îndoială dacă nu e mai! bine să conte- 
nească lupta și să chibzuiască între dinșii sau să 
lase pe seama Senatului alegerea unui împărat ; 
de aceea ar fi propovăduit zăbava și tărăgămeala 
generalii lui Otho, și mai cu seamă Paulinus, care 
avea unele nădejdi, căci era cel mai vechi dintre 
consulari și vestit într-ale războiului, iar în expe- 
dițiile din Britania își făurise un nume plin de 
slavă. Cît despre mine, chiar dacă m-aș. învoi cu 
gîndul că erau unii care, în taină, doreau cu înto- 
care liniștea în locul frămintărilor și un domn bun 
şi cinstit în locul celor mai răi și mai păcătoșiţi din- 
tre muritori, totuși nu-mi vine a crede că Paulinus, 
înțelept cum era, s-a putut aștepta într-un veac de 
stricăciune ca acela, la atita cumințenie din partea 
mulțimii încît, după ce a tulburat pacea de dragul 
războiului, să contenească războiul de mila păcii, și 
nici nu cred că niște oștiri împestrițate cu toate 
limbile și măravurile pămîntului s-au putut uni atât 
de strîns laolaltă, sau că legaţii și căpitanii, dintre 
care cei mai mulţi îşi cunoşteau prea bine dezmă- 
tul; calicia și fărădelegile, ar fi fost. în stare să în- 


8 Vestricius  Spurinna : comandantul orașului Placentia, care respin- 
sese asediul lui Caecina, 

dure un domn neprihănit și slobod de orice recu- 
noștință față de dinşii. 

38 Patima puterii, de mult sădită în sufletele oa- 
menilor, a crescut şi s-a întins o dată cu sporirea 
statului : atita vreme cît țara a fost mică, lesni- 
cioasă a fost şi buna-învoire. Dar cînd, după cuce- 
Tirea lumii întregi, după nimicirea cetăților și a 
regatelor potrivnice, se născură răgazuri pentru cei 
care rivneau la'o putere acum temeinică, atunci se 
aprinseră cele dintii lupte dintre patricieni și ple- 
bei. Au existat și tribuni bătăioși, și consuli mai 
strașnici decât ar fi trebuit, iar la Roma și în For 
s-au văzut cele dintii începuturi ale războaielor 
civile ; apoi Caius Marius, ieșit din rîndurile cele 
mai de jos ale plebei și Lucius Sylla, cel mai fio- 
ros dintre mobili, biruiră cu armele libertatea și o 
înlocuiră cu tirania. Urmă Cneius Pompeius, mai 
viclean, dar nu mai bun decât ei, iar după aceea nu 
mai fură alte lupte. decât pentru domnie, N-au în- 
cetat ele legiunile de cetățeni bătălia la Phârsa- 
los? sau la Philippi 1, cu atît mai puțin erau să 
contenească singure războiul oștirile lui Otho şi 
Vitellius : aceeași urgie dumnezeii ască, aceeași tur- 
bare omenească, aceleași pricini melegiuite îi mînau 
să se sfișie unii pe alții. Căci dacă de fiecare dată 
o singură lovitură a hotărît oarecum sparta răz- 
boiului, pricina a fost mişelia conducătorilor. Dar 
m-am lăsat dus prea departe de cugetările despre 
năravurile mai vechi şi mai noi ; mă întorc la şirul 
povestirii. 

39 După plecarea lui Otho la Brixellum, cinstea 
comenzii o avea frate-său, Titianus, în fapt însă 
puterea era în mîinile prefectului Proculus ; Celsus 
și Paulinus, de a căror minte înțeleaptă! nimeni nu 


” Pharsalos (azi Fersala) : oraș în Tesalia, unde Cezar a dobindito victo- 
rie decisivă (48 î.e.n.) împotriva lui Pompei. 

10 Philippi : oraş în Macedonia, unde. Antonius şi Octavius au învins 
(42 î.e.n.) pe Brutuş şi Cassius. F 

se folosea, acopereau, cu nume deșert de generali, 
greșelile altora ; tribunii și sutașii erau îndoielnici, 
căci cei buni erau daţi deoparte și cei răi porun- 
ceau, iar ostașilor, vioi altminteri, le plăcea mai 
mult să tălmăcească poruncile şefilor decit să le 
îndeplinească. Lnrară' hotărîrea să miște tabăra îna- 
inte, la patru mile de Bedriacum, dar o făcură cu 
atita nepricepere, încît, deși era vreme de primă- 
vară și prin preajma lor curgeau o sumedenie de 
rîuri, sufereau de lipsa apei. Ajunși acolo, stătură 
la îndoială dacă să pomească sau nu iupta, căci 
Otho le scria și le da ghes să se grăbească, iar 
ostașii stăruiau ca împăratul să stea faţă la bătă- 
lie : mulţi cereau să se cheme oștile aflătoare din- 
colo de Po. Nu se poate alege care ar fi fost hotă- 
rîrea; cea mai bună ; sigur e însă că au luat-o pe cea 
mai rea. 

40 Plecară, dar nu ca la o luptă, ci cum se pleacă 
în campanie, îndreptindu-se spre confluența Padu- 
lui cu rîul Arda, la o depărtare de șaisprezece mile 
de acolo. Celsus şi Paulinus erau împotrivă ca os- 
taşii osteniţi de drum și împovăraţi de calabalic să 
fie puși să înfrunte dușmanul, care, cu mai puţine 
bagaje şi meavind de făcut decit cel mult patru 
mile, n-avea să-și întirzie atacul, fie în timpul ne- 
oriîmduielii marşului, fie cînd se vor fi risipit ca 
să lucreze la întărituri ; Titianus însă și Proculus, 
cînd erau biruiţi cu judecata, recurgeau la puterea 
lor de comandanţi. Pe de altă parte, un numid, cu 
calul în spume, sosise cu strașnică poruncă de la 
Otho, care, beştelind ticăiala generalilor, le punea 
în vedere să facă să se aleagă cumva lucrurile, 
căci zăbava îl îmbolnăvea și nu suferea să aștepte. 

41 Într-aceeași zi, pe cînd supraveghea lucrările 
de la pod, veniră la Caecina doi tribuni ai cohorte- 
lor, cerând să vorbească cu dînsul ; se pregătea 
tocmai să asculte condiţiile lor și să le răspunda 
cu ale sale, cînd. nişte cercetiaşi aduseră într-un su- 

flet vestea că dușmanul sosește. Tribunii își între- 
rupseră cuvintul și așa se face că nu s-a mai știut 
dacă încercau vreo capcană sau dacă umblau fie 
să trădeze, fie să aducă vreo propunere cinstită. 
Descotoriosirudu-se de tribuni, Caecina se întoarse 
în tabără, unde află semnalul de bătaie dat din po- 
munca lui Fabius Valens și pe ostași sub arme. În 
vreme ce legiunile trăgeau la sorți rînduiala de 
marș, dădu iureș călărimea, dar, minune mare, era 
cît pe ce să fie aruncaţi în linia de apărare de o 
mînă de othomnieni, dacă dirzemia legiunii Italica 
nu i-ar fi oprit : cu săbiile goale, aceasta îi respinse 
şi-i sili să se întoarcă şi să ia lupta de la capăt. 
Legiunile lui Vitellius se așezară în linie de bătaie, 
färă nici o pripă, cāci, cu toate că duşmanul era 
lîngă ei, un desiş de copaci nu lăsa să se vadă ar- 
mele. De partea lui Otho, ofițerii erau inspăimiîntaţi, 
ostașii porniţi împotriva ofițerilor, căruțele și bu- 
cătăriile de cîmp veneau și ele de-a valma, iar dru- 
mul, mărginit de o parte și de alta de șanțuri povir- 
nite, era îngust și pentru o trupă care ar fi mărșă- 
luit în bună rînduială. Unii se buluceau în jurul 
stindardelor, alţii şi le căutau ; repezindu-se, strigin- 
du-se unul pe altul, iscaseră pretutindeni o hărmă- 
laie în care nu se mai deslușea nimic; după cum 
era fiecare de cutezător sau de fricos, dădea buzna 
în primele rînduri sau se trăgea la fund În cele mai 
de la urmă. 

42 O spaimă năprasnică îi lovise, cînd o calpă 
veselie le îngheţă inimile: se găsiră cîțiva -care 
băsniră că Vitellius fusese părăsit de oştire. Dacă 
zvonul acesta fusese răspîndit de cercetaşii lui Vi- 
tellius sau dacă se iscase chiar în partea lui Otho, 
fie din viclenie, fie din intimplare, nu e tocmai 
limpede. Înflăcărarea războinică piertimidu-le însă, 
îl salutau chiar pe dușman și, întimpinaţi cu vorbe 
vrăjmașe, cei mai mulți dintr-ai lor, care nu știau 
de ce 'salută, începură să se teamă de trădare. 

Atunci căzu peste ei linia dușmiană, care-i întrecea 
și în rînduială, și în putere, și în număr; risipiţi, 
puțini și osteniţi, othonienii se prinseră, totuși, 
crâncem în luptă. Copacii și viile care încurcau lo- 
cul făceau ca bătălia să se desfășoare în chipurile 
cele mai felurite : se loveau corp la comp şi de de- 
parte, în pîlcuri și în coloane. La drumul mare, 
unde se încăieraseră, se opinteau cu trupurile şi, 
cu scuturile și, aruncinid sulițele cît colo, își sfă- 
rimau coifurile și platoșele cu sabia și cu toporul. 
Ostașii se cunoșteau între ei: priviţi de toţi cei- 
lalți, luptau să hotărască soarta întregului război. 

43 Din întîmplare, două legiuni se ciocniră între 
Po și drum, în cîmp deschis : a douăzeci şi una, po- 
reclită Rapax !!, de mult vestită și glorioasă, de 
partea. lui Vitellius, iar de partea lui Otho legiunea 
întîi Adiutrix 12, mescoasă pînă atunci la luptă, dar 
plină de înfocare și lacomă de fapte mari și încă 
mefăcute. Cei dintr-a-ntiia culcă. la pămînt primele 
rînduri ale celor dintr-a douăzeci şi una și le iau 
acvila ; învăpăiaţi de această durere, îi resping la 
rindul lor pe cei ldintr-a-ntiia și, ucigindu-le lega- 
tul, pe Orfidinus Benignus, îi iau dușmanului multe 
stindarde și steaguri. Într-alt loc, atacul legiunii a 
cincea îi dădu îndărăt pe cei dintr-a. treisprezecea, 
iar a paisprezecea fu învăluită de năvala unor 
forțe mai numeroase. Generalii lui Otho o luaseră 
de mult la sănătoasa, pe cînd Caecina și Vallens 
îi întăreau într-una pe ai lor cu trupe proaspete. 
Le mai sosi încă un ajutor, Varus Alfenus 1% cu ba- 
tavii ; aceștia puseseră pe fugă o ceată de gladia- 

11 Rapax (năprasnica) : pe lingă numărul lor de ordine, legiunile pur- 
tau adesea un .supranume, referindu-se fie la locul de unde fuseseră re- 
crutați ostaşii (Macedonica etc.) fie la anume isprăvi ale lor (Triumphalis 
etc:), ; 

i Adiutrix (ajutătoare) : numele acesta se dădea legiunilor suplimen- 
tare, recrutate în provincii, de către proconsuli. 


13 Varus Alfenus : ofițer al lui Valens, reprimase o încercare de räs- 
coală a batavilor din tabăra acestuia, 

tori care, trecînd apa cu bărcile, fusese măcelărită 
chiar în mijlocul fluviului de cohortele de pe malul 
dimpotrivă ; astfel biruitori, batavii se repeziră în 
flancul dușmanului. 

44 Văzind că centrul le-a fost nimicit, othonienii 
o luară la fugă, îndreptindu-se cârduri-cîrduri spre 
Bedriacum. Drumul era destul de lung, iar trecerea 
încurcată de mormane de. leșuri, peste tot unde 
măcelul fusese mai grozav, căci în războaiele civile 
prinșii nu se convertesc îm pradă. Pe căi intorto- 
cheate, Suetonius Paulinus și Licinius Proculus oco- 
liră tabăra, Înnebunit de frică, Vedius Aquila, le- 
gatul legiunii a treisprezecea, se dădu pe seama 
mâniei ostașilor. Era încă ziua mare cînd, pășind 
înlăuntrul parapetului, fu înconjurat din toate păr- 
tile de zbieretele zurbagiilor și fugarilor; nu-i 
cruțară nici batjocura, nici loviturile; îl ocărau 
strigîindu-i „dezertorule“, „trădătorule'”, nu că ar fi 
avut el vreo vină, dar așa e năravul norodului, să 
arunce în spinarea altuia rușinea pe care a pățit-o 
fiecare. Pe Titianus și pe Celsus i-a ajutat noaptea, 
căci străjile fuseseră așezate şi ostașii adunaţi. 
Mai cu vorba bună, mai cu rugămințile, mai CU pu- 
terea, Annius Gallus îi înduplecase să nu sporească 
nenorocirea unei bătălii pierdute măcelărindu-se 
unul pe altul ; fie că războiul s-a sfîrşit, fie că vor 
voi să ia mai bine iarăşi armele în miîini, singura 
ușurare a celor învinși e bumna-înțelegere. Tuturor 
le era inima zdrobită, numai pretorienii murmurau 
că au fost biruiţi mu pe dreptate, ci prin trădare ; 
că nici vitelienii n-au învins fără vărsare de singe, 
călărimea le-a fost respinsă și li s-a luat o acvilă; 
că pe lingă Otho stă întreagă toată oastea de din- 
colo de Po, că legiunile din Moesia sosesc, că o 
bună parte din oştire a rămas la Bedriacum, că 
aceştia din urmă sigur că nu sînt învinși și că, dacă 
așa o fi să fie, vor pieri mai cu cinste pe cîmpul 
de bătaie. Astfel cumpănind între aceste gînduri fio- 

roase și spaima celei de pe urmă deznădejdi, parcă 
tot mai des îi imboldea mînia decit frica. / 

45 Jar oastea lui Vitellius se opri la a cincea 
piatră de Bedriacum, generalii neîndrăznind să 
atace în aceeași zi şi tabăra ; totodată, nădăjduiau 
că se vor preda singuri. Plecaţi fără bagaje și nu- 
mai spre a da o luptă, armele și biruința le ținură 
loc de întărituri. Pînă a doua zi, oastea lui Otho 
își limpezi gindurile, căci cei care fuseseră. cei mai 
înverşunaţi înclimau şi ei la pocăință ; se trimise 
deci o solie ; gata să se învoiască la pace, nici ge- 
neralii lui Vitellius mu stăteau la îndoială. Solii 
zăboviră ceva, pricină ce aduse anume descum- 
pănire în rîndurile unor oameni care nu ştiau dacă 
au dobîndit ce ceruseră. Apoi solia se trimise îna- 
poi și porțile taberei fură date deoparte, Atunci în- 
vingătorii și învinșii izbucniră în plins, afurisind cu 
amară veselie pacostea războaielor civile ; în ace- 
leași corturi, fraţii sau prietenii își oblojeau unii 
altora rănile; nădejdea și răsplata erau îndoiel- 
nice, morții și jalea erau însă sigure și nici unul 
nu fusese cruțat de soartă pînă într-atîta încît să nu 
aibă pe nimeni de plins. Căutară trupul legatului 
Oriidius și-l arseră cu 'cinstirile obișnuite ; pe cîțiva 
îi îngropară prietenii, iar marea mulțime a celor- 
lalți fu părăsită pe pământul gol. 

: 46 Otho aştepta- vești de pe cîmpul de bătaie, 
îtuși de puțin tulburat și foarte sigur pe sine. 
Întîi câteva zvonuri neplăcute, apoi cei care fugi- 
seră din luptă îi vădiră că totul e pierdut. Înflăcă- 
rați, ostașii nu mai așteptau. să le vorbească îm- 
păratul : îl îndemnau să se ţină tare, căci îi mai 
rămîneau încă destule forțe proaspete, iar ei erau 
gata să îndure și să îndrăznească orice. Și nu erau 
lingușeli : ardeau să se bată, să învie bunul noroc 
al tagmei lor, ca îmboldiți de un fel de nebunie. 
Cei care priveau mai de departe își întindeau bra- 
tele, cei mai apropiaţi îi îmbrăţișau genunchii, iar 

Plotius Firmus 14 era cel mai plin de rîvnă. Acest 
prefect pretorian o ținea una și-l ruga să nu lase 
de izbeliște cea mai credincioasă dintre oști, zicînd 
că e faptă mult mai inimoasă să înfrunți împreju- 
rările potrivnice decit să fugi de ele, că cei sta- 
tornici și viteji nu-și pierd mici în vestriște nădej- 
dea: în braţele deznădejdii se aruncă, de frică, 
doar slăibănogii și mișeii. Strigau: toți, ori se văitau, 
după cum îi citeau pe față că aceste vorbe îl mișcă 
sau îl lasă neclintit. Și nu numai pretorienii, oastea 
lui personală, ci și avangarda trimisă din Moesia 
vestea că -trupele ce se aflau pe drum sînt la fel 
de dirze și că legiunile au intrat în Aquileea të, 
astfel încît nimeni nu se mai îndoiește că era cît 
p-aci ca războiul să înceapă de la capăt, :crîncen, 
sinistru şi nesigur și pentru biruiţi, și pentru birui- 
tori, 

47 Ci Otho își întoarse fața de la aceste sfaturi 
războinice. „Nu socot — zise el — ca plătește atît 
de mult viața-mi încât să vă puneţi mai departe în 
primejdie, o, neînfricaţii și vrednicii mei ostași. Cu 
cît sint mai mari nădejdile ce mi le arătați, dacă 
aș voi să trăiesc, cu atit mai frumoasă îmi va fi 
moantea. Ne-am luat la întrecere amindoi, eu și 
norocul. Și vă rog să nu socotiți cît: e mai anevoie 
să te stăpinești cînd îţi dai seamă ce scurtă-ți va 
fi feritirea. Războiul civil l-a iscat Vitellius, el ne-a 
împins să luăm armele și să luptăm, pentru domnie ; 
că n-am luptat decît o dată, iată pilda ce-o dau 
eu: judece-l viitorul pe Otho după această faptă. 
Bucure-se Vitellius de frate-său, de soția lui și de 
copii: eu n-am nevoie mici de răzbunare, nici de 
mâîngiieri deșarte. Vor fi ţinut alții mai mult dom- 
nia ; cu atîta tărie n-o va părăsi nimeni. Credeţi că 
sînt în stare să văd cum iarăși se prăvălesc în ţă: 
pae & 

1 Plotius Firmus: din ostaş de rind, fusese numit prefect pretorian 


îndată după proclamarea lui Otho ca împărat, 
15 .Aquileea : port la Marea Adriatică. 


'Facit, Istorii, LI, 47—49 . 325 


y 
rimă atîta flăcăime de romani, atîtea oștiri viteze 
răpite republicii ? Lăsaţi-mă să plec cu gindul că 
ați fost gata să. muriți pentru mine, dar supravie- 
țuițþi-mi. Să nu mai zăbovim, nici eu mâmtuirea 
voastră, nici vioi hotărîrea mea. A lungi vorba des- 
pre moarte e treabă de om mișel. Iată, vă dau cea 
mai bună dovadă a cugetului meu neînduplecat : 
nu învinuiesc pe nimeni; doar cel care ţine la 
viață se plinge de zei și de oameni.” 

48 Astfel grăi; chemînd apoi, plin de îndato- 
rință, pe fiecare, potrivit vîrstei și rangului său, îi 
îndeamnă să plece cît mai grabnic, ca nu cumva, 
rămâîmind, să întărite minia biruitorului ; îi îndu- 
plecă pe tineri cu puterea, pe bătrîni cu rugămin- 
țile, liniștit la chip, dirz la vorbă și curmînd lacri- 
mile fără rost ale celor dragi. Porunceşte să li se 
dea celor care pleacă bărci și trăsuri; nimiceşte 
jalbele și scrisorile prea pline de rivnă față de dîn- 
sul şi prea jignitoare pentru Vitellius; împarte 
bani, dar cu socoteală, nu ca un om aflat pe pragul 
morții. Pe Salvius Coccejamnus, feciorul fratelui lui, 
un băiat foarte tînăr, care nu-și mai afla locul de 
cătrănit ce era, îl mângiie cît poate, lăudindu-i 
evlavia şi ținîndu-l de rău pentru frica ce-o arăta : 
oare așa negru la suflet să fie Vitellius încît să 
nu-i facă măcar atita hatir că i-a mintuit toată 
casa ? Grăbimdu-și sfîrşitul, e vrednic de îndurarea 
biruitorului, căci nu la capătul nădejdii, ci într-o 
clipă cînd toată oștirea cerea să se bată, atunci a 
cruțat el republica de noi și noi nenorociri. Destul 
nume și-a făurit, destulă slavă le lasă urmașilor. 
După Iulius, Claudius și Servius, el cel dintii a fä- 
Cut ca domnia să treacă într-o mouă familie : să se 
îmbărbăteze dară Cocceianus și să primească a trăi, 
numai să nu uite că Otho i-a fost unchi, dar nici 
să-și aducă prea des aminte. 

49 Îndepărtînd apoi pe toată lumea, stătu puţin 
să se odihnească. Gindurile începuseră să-i zboare 

spre cele de apoi, cînd o zarvă neașteptată îl aduse 
din nou pe pămînt: era vestea unei tulburări is- 
cate de nesupunerea ostașilor; îi amenințau cu 
moartea pe cei care plecau și cel mai tare li se 
cășunase pe Verginius; acesta se închisese în 
casă şi ei îl asediau, Otho îi mustră cu asprime pe 
capii răzmeriţei și, întorcindu-se, își luă pe îndelete 
rămas bun de la cei care plecau, | pină cînd ultimul 
dintre dînşii se duse liniștit. Către amurg, își po- 
toli setea sorbind pe nerăsuflate niște apă înghe- 
tată. Puse atunci să i se aducă două junghere, le 
încercă pe rind pe amîndouă și îşi strecură unul 
sub căpătii. Încredințindu-se apoi că toţi prietenii 
lui au plecat, petrecu o noapte limiștită şi, cum zic 
unii, nu lipsită de somn. În zorii zilei, îşi apăsă jun- 
gherul în piept. La strigătul lui de moarte, pătrun- 
seră înăuntru liberţii, sclavii și Plotius Firmus, pre- 
fectul pretorian, care nu găsiră, pe tot trupul decît 
o singură rană. Ceremonia funebră se făcu în grabă, 
după cum stăruitor © ceruse el însuși — ca nu 
cumva să i se taie capul spre a fi batjocorit. Trupul 
fu purtat de 'cohortele pretoriene, care îl laudau și-l 
plingeau, sărutindu-i cu drag mîinile şi rana. Ciţiva 
ostași își luară viața lîngă rug, nu pentru greșelile 
lor şi nici fiindcă le-ar fi fost frică, ci sîrguindu-se 
să egaleze gloria domnului şi din dragoste pentru 
el. Și; curînd, acest soi de moarte se întinse și la 
Bedriacum, la Placentia și în alte tabere. Lui Otho 
îi vidicară un mormînt modest și trainic. Astfel 
își sfirşi el viața, în vîrstă de treizeci şi șapte de 
ani. 


mi 


1 Verginius Ruius : fost comandant al legiunilor din Germania; par- 
tizan al lui Otho, 


ANALE 


I, 16—49. 

XL, 11—13; 25—38. 
XIII, 12—t8. 

XIV, 1—13. 

XV, 33—44 ; 48—70. 


I, 16—49. 


Räscoala legiunilor din Panonia şi din Germania. 
Dramatica tentativă de sinucidere a lui Germanicus £. 


16- Astfel stăteau lucrurile la Roma cînd se stre- 
cură în legiunile din Panonia duhul revoltei, fără 
nici un temei decit schimbarea domnului, care îi 
făcea să vadă înaintea ochilor drum, slobod pentru 
tulburări și nădejdea de dobîndă de pe urma unui 
război civil. În tabăra de vară se aflau laolaltă trei 
legiuni, comandate de Iunius Blaesus 2, care, aflind 
sfîrşitul lui August şi înscăunarea lui Tiberiu, 
Curmaise, în semn de doliu sau de bucurie, obişnui- 
tele exerciţii. Așa începură ostașii să-și facă de cap, 
să lase să intre intr-înșii dihonia, să-și plece ure- 
Chea la îndemmnurile oricărui netrebnic, în sfîrşit, 
să îndrăgească mai mult decit trebuie desfătarea 
și trindăvia și să prindă lehamite de disciplină și 
de muncă. Se afla acolo în tabără un oarecare Per- 
Cenmius, odinioară 'căpitan de galerie ? la teatru, și 
apoi soldat prost, bun de gură și care, din intrigă- 
Tiile histrionilor î, se alesese foarte învățat să în- 
noade şi să deznoade tot felul de matrapazilicuri. 
În tăimuiri de noapte, el începu să zgilţiie puţin 
cîte puţin aceste suflete neliniștite, care nu mai 
știau ce avea să se aleagă de oştire după moartea 
lui August sau, când ziua se îngîna cu noaptea și 


1 Germanicus Cuesar : nepot de frate (Nero Claudius Drusus) al împă- 
ratului Tiberiu, 

2 Iunius Blaesus : va fi mai tirziu proconsul în Africa. 

? Galerie : bande organizate, care prO vORAN scandaluri în favoarea sau 
in dauna cite unui actor, 

* Histrion; nume dat mai mult în batjociră actorilor. 

cei mai de ispravă ostași se retrăgeau, aduna toate 
pramatiile în jurul lui, 

17 În sfârşit, cînd unii erau gata, iar alţii se și 
vedeau şefi de bandă, Percennius, ca un general 
care ar ţine o cuvintare, îi întrebă de ce stau sluj, 
ca robii, în fața cîtorva sutași 5 şi a tribunilor ê, și 
mai puţini decît sutaşii. Cînd vor cuteza să-și caute 
leac la suferinţele lor, dacă acum, cînd e domn 
nou și încă nezdrăvan, nu aleargă nici la rugăminți, 
nici la arme ? Ajungă-le de cînd făptuiesc păcatul 
lașităţii, de cînd, mai toți cu trupurile ciuntite de 
răni, au îmbătrînit răbdind cîte treizeci şi patruzeci 
de ani asprimile serviciului. Și încă, nici eliberarea 
nu înseamnă sfîrșitul slujbei la oaste, căci tot în 
preajma stindardului își fac veacul, și, cu nume 
schimbat 7, aceleași chinuri îndură. lar dacă vre- 
unul mai scapă cu viaţă din atîtea încercări, e tirit 
undeva la capătul pămîntului, unde, cu nume de 
ogor, i se dau noroaiele bălților și paragina mun- 
ţilor. Da, slujba însăși la oaste e anevoioasă, ne- 
plătită : zece ași pe zi, la atîta li se prețuiește su- 
fletul și trupul, zece àşi din care trebuie să chel- 
tuie pe haine, pe arme, pe corturi, să răscum- 
pere sălbăticia sutaşilor şi scutirea de corvezi. Dar, 
pe Hercule, nuielele și rămile, iernile aspre, verile 
istovitoare, războaiele cumplite sau păcile sterpe 
sint fără de sfîrşit. Există un singur leac: să nu 
mai intre în oștire decît cu tocmeală anume: să 


5 Suiaş : centurion, comandant al unei centurii, subunitate de o sută 
de ostași. 

4 Tribun (militar) : ofițer superior, comandant al unei cohorte, unitate 
de infanterie corespunzînd cu a zecea parte dintr-o legiune, 

1 Cu nume schimbati : după expirarea termenului stabilit al serviciului 
militar, ostașul mai trebuia să aștepte sub drapel, ca veteranus sau ve- 
xillarius eliberarea și recompensa la care avea dreptul. În acest răstimp, 
care se putea mult prelungi, era scutit de gărzi şi corvoade, dar nu şi 
de luptă. 

è As; monedă de aramă, în greutate de 1 uncie (27,288 g.). 

primească soldă cîte un dinar? pe zi, al şaispreze- 
celea 'an să aducă după sine sfîrşitul slujbei și să 
nu mai fie datori să rămână măcar o clipă sub stin- 
dard, ci pe loc, în tabără, să-și primească răsplata, 
în bani numaraţi. Oare cei din 'cohortele preto- 
riene, care primesc țite doi dinari pe zi, ei, care 
după șaisprezece ani sint lăsați să se întoarcă ła 
penații 10 lor, înfruntă mai multe primejdii ? Nu că 
ponegrește garnizoanele de la Roma, dar el, tăbă- 
rît printre neamurile cele sălbatice, zărește din 
cortul lui duşmanul. 

18 Mulțimea fremăta și bombănea în tot chipul, 
arătindu-și unii cu mustrare urmele de lovituri, 
alții părul alb, cei mai mulţi hainele în zdrenţe și 
pieile goale. Apoi crescîndu-le furia, începură să 
vorbească de unirea celor trei legiuni într-una sin- 
gură. Dar îi dădu peste cap ambiția, căci fiecare 
dorea această cinste pentru legiunea lui ; o întoar- 
seră deci altminteri și adunară laolaltă cele trei 
acvile și cele trei steaguri ale cohortelor ; strinseră . 
totodată brazde şi ridicară un tribunal, așa fel ca 
aşezarea să se vadă de cît mai departe, În timp 
ce trebăluiesc de zor, sosește Blaesus, îi amenință 
și-i oprește pe fiecare îm parte, strigind într-una : 
„Muiaţi-vă mai bine mîinile în sîngele meu: va fi 
o mai puțin cumplită fărădelege să ucideţi un ge- 
neral decît să vă trădaţi împăratul ; sau voi păzi, 
viu, credința legiunilor, sau le voi grăbi, cu răpu- 
nerea mea, căința“, 

19 Brazdele se adunau, totuși, una peste alta și 
ridicătuna crescuse cam pînă pe la piept, cînd, bi- 
ruiţi în sfîrşit de atîta neclintită stăruinţă, părăsiră 
cele începute, Cu multă elocventă, Blaesus le spu- 
nea că nu cu zurba, nu cu tulburări se cuvin înfă- 
țișate cezarului dorințele ostașilor, că asemenea 

8 Dinar ; monedă de argint, în greutate de 4 g. Un dinar echivala cu 


16 aşi (sau cu 4 sesterţi). 
10 La penații lor: la căminele lor. 

năstrușnicii n-au cerut nici cei vechi de la gene- 
ralii de odinioară și nici ei înșiși de la divinul Au- 
gust, şi că nu se cuvine să împovăreze și ei grijile 
acestui ceas: de domnie nouă. Dacă, totuși, se Încă- 
pâținează să năzuie, în plină pace, la pretenţii pe 
care nici În războaiele civile binuitorii nu le-au re- 
vendicat vreodată, de ce aceste gînduri de mânie, 
potrivnice rinduielilor ierarhice, potrivnice sfinte- 
lor legi ale disciplinei ? Să numească o delegaţie și 
s-o împuternicească, în fapa lui, cu cererile lor. Sute 
de glasuri strigară ca feciorul lui Blaesus — care 
era tribun — să fie însărcinat cu această delegaţie 
și să ceară liberarea ostașilor (după șaisprezece ani : 
cu privire la celelalte, vor da îndrumări după ce 
acest prim punct va fi cîștigat. Plecînd tînărul, lu- 
crurile se mai liniștiră ceva ; dar ostașii erau fuduli: 
faptul că avocatul cauzei de obște era însuși fecio- 
rul generalului lor le arăta limpede că smulseseră 
cu sila ceea ce cu supunerea n-ar fi dobîndit. 

20 iÎntr-acestea, cîteva manipule tt, trimise, îna- 
inte de începerea răscoalei, la Nauportum 12, pentru 
drumuri, poduri și alte lucrări, aflînd că în tabără 
s-a iscat zurbaua, apucă steagurile și pradă satele 
vecine, ba chiar Nauportum, care era un fel de mu- 
nicipiu, umplindu-i de batjocuri, de ocări și de lovi- 
turi pe sutașşii care încercau să-i oprească, și dez- 
lămțuindu-și mânia mai cu seamă împotriva lui 
Aufidianus Rufus, praefectus castrorum *, pe care-l 
dădură jos din căruță și, punîndu-i în 'cîrcă o gră- 
miadă de bagaje, îl porniră în fruntea coloanei, în- 
trebîndu-l într-una în bătaie de joc dacă-i place și 
dacă duce la atîta povară și la un drum așa de lung. 
Aceasta fiindcă Rufus, vreme îndelungată soldat 
prost, apoi sutaș și în sfîrşit praefectus castrorum, 


u Manipul ; companie de 200 de ostași, 

1: Nauportum : oraş în Panonia, azi Liubliana. 

13 Praefectus castrorum : ofițer de administraţie, care avea și unele 
atribuții de stat-major, ca de pildă instalarea taberei. 

încerca să învie vechea; disciplină de fier, îmibătri- 
nit cum era în trudă și necazuri şi cu atît mai săl- 
băticit, cu cît le răbdase însuși toate pe propria lui 
piele. 

21 La sosirea acestora, răscoala răbufni din nou 
Și hoarde rătăcitoare începură să tilhărească prin 
împrejurimi. Pe cîţiva, şi mai cu seamă pe cei în- 
Cărcaţți cu pradă, Blaesus poruncește să-i bată cu 
nuiele și să-i închidă în pușcării, ca să-i înspăimînte 
și pe ceilalți ; căci în momentul acela generalul mai 
era încă ascultat de sutași și de cei mai buni din- 
tre oșteni. Îi tirăsc pe osîndiţi, aceştia se împotri- 
vesc, îmbrățișează genunchii celor care-i împre- 
soară, îi strigă unul cîte unul pe nume, fie pe ei, fie 
centuria din care făceau parte fiecare, cohorta, le- 
giunea, zbierîind că aceeași soartă îi ameninţă pe 
toți. Totodată, adună toate blestemele pe capul ge- 
neralului, se jură. pe zei și pe ceruri şi mu lasă 
deoparte nimic îm stare să umfle la culme ura, mila, 
spaima și mînia. Dau buzna toţi din toate părțile, 
sparg pușcăria, sfărîmă lanțurile și, de rindul acesta, 
iau cu sine și pe dezertori, și pe criminalii osîndiți 
la pedeapsa cu moartea. 

22 Atunci focul izbucnește şi mai năprasnic; 
„capii răscoalei se înmulţesc. Un anume Vibulenus, 
soldat prost, ridicat pe umerii tovarășilor săi în fața 
tribunalului lui Blaesus, zise către mulțimea tulhu- 
rată care-l asculta cu gurile căscate : „Voi aţi redat 
acestor nevinovați lumina și aerul, dar fratelui meu 
Cine-i va reda viaţa, mie cine-mi va reda pe fratele 
meu ? Pe fratele meu, trimis la voi de armata din 
Germania pentru foloasele noastre de obște și pe 
care azi-noapte a pus de l-au ucis gladiatorii lui 14, 
ţinuţi şi înarmaţi de el ca să-i măcelărească pe 
ostași. Răspunde, Blaesus, unde zvirliși cadavrul ? 


1 Gladiatorii lui : pamenii bogaţi întreţineau trupe de gladiatori pen- 
tru jocurile pe care de ofereau poporului; acești gladiatori le serveau 
totodată ca un fel de gardă personală. a 

Tihna mormintului nu li se răpește nici vrăjmașilor! 
Îngăduie-mă să-mi ostoiesc durerea cu. sărutări și 
cu lacrimi și apoi poruncește să mă ucidă și pe 
mine, dar lasă-i pe oamenii aceștia ca măcar să-i 
ingroape pe cei uciși numai pentru crima de a fi 
gindit la. binele de obște al legiunilor.“ 

23 Pirjolul acestor cuvinte îl înteţea și mai tare 
plingind și bătindu-se cu pumnii în piept și pe 
obraz. Apoi, dîndu-i deoparte pe cei care-l ţineau pe 
umeri, se aruncă la pământ și, rostogolindu-se la 
picioarele tuturor, stirni asemenea indignare și Te- 
voltă, încît o parte din ostași pun în fiare pe gla- 
diatorii aflaţi în slujba lui Blaesus, alții pe sclavii 
lui, iar alții se răspîndesc prin toate părțile să caute 
cadavrul. În scurtă vreme se dumiriră toţi că nu 
se găsește mici un cadavru, că sclavii, deși puși la 
Cazne, neagă asasinatul, că, în sfirșit, Vibulenus nici 
n-a avut vreodată un frate ; altminteri puţin ar fi 
lipsit să-l răpună pe general. Îi izgonesc totuși pe 
' tribuni şi pe praefectus castrorum, pradă bagajele 
fugarilor și ucid pe sutașul Lucilius, pe care, în glu- 
mete lor soldăţești, îl porecliseră „Dă-mi alta“, 
fiindcă, după ce-și rupea nuiaua pe spinarea cîte 
unui soldat, cerea cu glas răspicat alta și iar alta. 
Pe ceilalți sutași îi ocrotiră ascunzătorile ; unul sin- 
gur fu oprit, Iulius Clemens, care, pentru isteţimea 
lui, era socotit cel mai vrednic să se facă purtătorul 
de cuvînt al ostașilor. Pînă și legiunile între ele, 
a opta și a cincisprezecea, erau cît p-aci să se în- 
caiere — căci a opta cerea capul lui Sirpicus 35, iar 
cei dintr-a cincisprezecea îl apărau pe sutaşul cu 
această poreclă — dacă ostașii dintr-a noua nu s-ar 
fi pus la mijloc, rugindu-se și chiar ameninţindu-i 
pe cei care nu voiau să-i ia în seamă. 

24 Nestrăbătut altminteri și ascunzind pe cit se 
putea orice sămință de mîhnire, aceste vești îl ho- 


15 Sirpicus ; textual: parfumat cu sirpe (laser bau silphium), un fel 
de rășină aromatică secretată de o anume răchită. 

tăriră, totuși, pe Tiberiu 16 să-l trimită acolo pe fe- 
ciorul lui, pe Drusus Caesar, împreună cu fruntașii 
cetății şi cu două cohorte pretoriene, fără să-i dea 
nici o poruncă foarte precisă: aveau să-l povățu- 
iască împrejurările. Cohortele fură și ele întărite, 
mai mult ca de obitei, cu ostași: aleși. Li se adău- 
gară o bună parte de călărime pretoriană, alcătuiri 
puternice de germani, aflaţi pe atunci în garda im- 
perială, precum şi prefectul pretorian Aelius Seia- 
nus 17, numit coleg al tatălui său, Strabo 3, și aflat în 
mare cinste la Tiberiu, ca să-i fie îndreptător tină- 
rului și să vădească fiecăruia primejdiile şi răsplata 
ce-l așteaptă. Apropiindu-se Drusus, legiunile își 
făcură cumva datoria și-i ieşiră în întîmpinare, dar 
nu voioase, cum e de datină, şi nici strălucind de 
decoraţii, ci într-un hal fără de hal și cu niște 
chipuri pe care, deși zugrăviseră jalea, se deslușea 
mai curînd răzvrătirea. 

25 După ce pătrunse înăuntrul liniei de apărare, 
pun strajă tare la porți şi poruncesc ca plutoane 
înarmate să-și ia posturi fixe în anume puncte din 
tabără ; ceilalți se string, într-un alai uriaș, în ju- 
rul tribunului. Sta Drusus în picioare, şi, ridicînd 
mina, cerea să se facă tăcere. Cind își întorceau 
ochii spre mulţime, ostașii ridicau glas de amenin- 
țare, cînd priveau, dimpotrivă, spre Cezar, îi cu- 
prindea sfiala ; se auzea un murmur nedeslușii, niște 
strigăte sălbatice și, deodată, se făcea liniște de- 
plină; mînați de patimi potrivnice, îi cutremura 
frica și răspiîndeau groaza. În sfîrșit, zarva conte- 
nește şi Drusus citește scrisoarea tatălui său, în 
care se spunea că cea dintii grijă a lui se îndreaptă 
către vitezele legiuni, împreună cu care îndurase 

16 Tiberiu : Tiberius Claudius Nero, ca împărat: Tib. Caesar Augusius ; 
al doilea împărat roman (n. 42 fen., domnește între 14—37). 

i? Aelius Seianus : favorit a! lui Tiberius; aflat în fruntea unei con- 
spirații, este ucis în 31. 

18 Seius Strabo : prefect pretorian, unul din primii care depune jură- 
mintu] de credință faţă de Tiberiu. 

atît de multe războaie ; că, de îndată ce-și va odihni 
puţin sufletul de atîta jale, va aduce cererile lor 
în fața Senatului ; că pînă atunci le-a trimis pe fiul 
lui, ca fără zăbavă să le încuviinţeze tot ce se poate 
acorda pe loc ; celelalte cată să le lase pe seama 
Senatului, căruia nu se cade să-i știrbim nici bună- 
voinţa, nici severitatea. 

26 Răspunsul adunării fu că l-au împuternicit pe 
Clemens, sutașul, să le înfăţișeze el pe toate. Acesta 
începu să ceară. liberarea după șaisprezece ani, răs- 
plata la sfîrşitul slujbei, ca leafa să fie de un dinar 
pe zi .şi veteranii să nu mai fie ţinuţi sub drapel. 
La acestea, Drusus se ascunse îndărătul hotăririi 
Senatului şi a părintelui lui, dar fu întrerupt de 
strigăte : „La ce a mai venit, dacă nu poate nici să 
'sporească leafa; soldaţilor, nici să le ușureze caz- 
nele, dacă n-are voie să facă nici un bine ? Dar, 
pe Hercule |! să lovească și să ucidă sint volnici 
toţi. Odinioară, Tiberiu își făcuse um obicei de ză- 
dărmnicea, jalbele ostașilor în numele lui August ; la 
aceleași tertipuri aleargă acum și -Drusus. N-o să. 
vină la ei niciodată decât copii minori ? Cam ciudat: 
lucru că împăratul trimite la Senat doar cele ce 
sînt spre folosul ostiaşilor. Să meargă dar să ceară 
părerea Senatului şi atunci cînd li se poruncesc: 
cazne şi bătălii, sau nu cumva răsplata are stăpin 
Şi 'osindele n-au nici o socoteală 2” 

„ 27 Părăsesc în sfîrşit tribunalul, și, cum întîlneau. 
pe cîte un pretoman sau pe cîte un prieten de-al 
Cezarului, îl amenințau cu pumnul, căutînd sămînţă 
de ceartă și de încăierare, porniţi mai cu seamă îrn-. 
potriva lui Cneius Lentulus 1?, pe care, cum era în. 
fruntea tuturor, şi ca vîrstă, şi ca glorie războinică, 
il bănuiau că-l întărește pe Drusus și că se leapădă 
cel dintii de asemenea fapte, adevărată rușine a 
armatei. Curind după aceasta, pe cînd pleca îm- 


1 Cneius Lentulus : consul în anul 18 î.e.n., condusese (10 î.e.n.) o ex- 
pediție împotriva geților ; făcea parte, acum, din suita lui Drusus. 

preună cu Cezar şi se îndrepta, conștient de pri- 
mejdie, spre tabăra de iarnă, îl împresoară și-l 
întreabă cu obrăznicie încotro a luat-o, către împă- 
rat, sau către Senat, ca să vatăme și acolo folosul 
legiunilor? O dată cu-'vorbele, tabără pe el cu ð 
ploaie de pietre. Un bolovan îl lovise, umplindu-l 
de sînge: și s-ar fi prăpădit cu siguranţă, dacă n-ar 
fi dat fuga oamenii lui Drusus, care l-au luat sub 
ocrotirea lor. 

28 Fărădelegea sta gata să ţișnească din noapte, 
dar soarta îi îmmblînzi amenințarea, căci pe seninul 
cerului văzură dintr-o dată luna pălipd. Necunos- 
cîndu-i pricina, ostașii luară această întîmplare 
drept o prevestire a celor ce se petreceau sub ochii 
lor, asemuimd întumecarea astrului cu propriile lor 
necazuri și gindind că dorințele lor vor avea o fe- 
ricită împlinire dacă zeița își va redobîndi strălu- 
cirea și limpezimea. Făcură dar să răsune, din 
goarne și trimbițe, zeci de glasuri de aramă, plini 
de bucurie sau copleșiți de jale după cum sporea 
sau se întuneca lumina, iar cînd, în cele din urmă, 
pieri pe după niște nori ce se iscaseră, își. închi- 
puiră că a fost înmormintată în beznă și, cu nesta- 
tornicia minţilor lovite Ge eresuri, începură a se 
căina că le e dat să-și ducă chinul în veci și că zeii 
și-au întors fața de la nelegiuirile lor. Înțelegîind 
priința acestei cotituri și socotind că e bine ca orice 
dar al întîmplării să fie întors în căile înțelepciunii, 
Cezarul poruncește să se cutreiere corturile ; pune 
de-l cheamă pe Clemens sutașul, și pe alții cu tre- 
cere la norod, dacă și-o ciștigaseră cu mijloace 
cinstite. Aceștia -se strecoară printre santinele prin 
posturi, pe la străjile porților, fac să licăre nădejdea 
și aţiţă temerile: „Pină cînd vom mai asedia pe 
feciorul împăratului nostru? Unde ne vor duce 
aceste frământări ? Nu cumva avem de gind. să 
juräm credință lui Percennius şi Vibulenus ? Per- 
cennius și Vibulenus o să-i pricopsească,- nu-i așa, 

pe ostasi cu lefuri şi pe veterani cu pământuri ? 
De-acum. încolo, în locul unui Nero și Drusus, VOT 
face ei legea poporului roman ! Nu e mai bine ca 
noi, care am căzut ultimii în greşeală, sa fim cei 
dintii la pocăință ? Zăbavnică e împlinirea unor 
cereri de obște, pe cînd milosindia se revarsă asu- 
pra fiecăruia de îndată ce s-a învrednicit de ea" 
Zădruncinînd, astfel sufletele și înteţindu-i să se bă- 
nuiască unul pe altul, dezbina deșca de răcan și le- 
giunile între ele. Atunci în inimi se întoarse iarăși, 
încetul cu încetul, dragostea de datorie: porțile 
sînt lăsate slobode, iar steagurile, strînse laolaltă 
la începutul *răzmeriței, sînt duse fiecare la locu- 
rile lor. 

29 În zorii zilei, Drusus convocă adunarea și, în- 
tocmai cum ar fi făcut um măiestrit cuvîntător, veș- 
teji, doar cu noblețea care-i era înnăscută, trecutul 
și lăudă prezentul, zicînd că pe el nu-l poate nimeni 
învinge cu teroarea și cu amenințările : Qacă-i va 
vedea supuși și cumințiţi, dacă va auzi vorbe de 
rugare, îi va scrie părintelui său să se îndure şi să 
asculte cam 'ce ar dori legiunile. La cererea osta- 
șilor, acelaşi Blaesus fu a doua oară trimis la Ti- 
beriu, împreună cu Lucius Aponius, cavaler roman 
din cohorta lui Drusus, și cu lustus Catonius, suta- 
şul 'centuriei intii. Părerile erau apoi împărţite : 
unii socoteau că trebuie să aștepte întoarcerea so- 
lilor și, în vremea aceasta, să-i domolească pe 
ostași cu duhul blîndeţii, alții că trebuie folosite 
mijloace mai tari ; mulțimea — ziceau aceştia — nu 
cunoaște nici o cale de mijloc; dacă nu e făcută 
să tremure, devine de temut, și, cînd a intrat 
groaza într-insa, poți s-o întrunți cît poftești : acum, 
cît mai stau încă sub apăsarea eresului, trebuie co- 
pleșiţi și cu teama de general, executîndu-se capii 
răscoalei. Drusus avea o firească înclinare spre as- 
prime ; poruncește să fie aduși Vibulenus și Per- 
cennius și să-i taie. Cei mai mulţi povestesc că tru- 

purile lor au fost îngropate în cortul generalului; 
alții că au fost aruncate în priveliște, în afara par- 
canei 20, 

30 Apoi începură să caute fruntea tulburătorilor ; 
cîţiva care se răspîndiseră în afara taberei fură uciși 
de sutaşi și de ostașii din cohortele pretoriene ; pe 
unii îi predară chiar manipulele, drept zălog de 
credință. O iarnă pretimpurie, cu ploi necontenite 
și grozave, sporea necazurile soldaților ; împiedi- 
caţi să iasă din corturi și să se adune laolaltă, abia 
își apărau steagurile, luate de vînt și de potop. Mai 
stăruia și spaima de urgia cerului: nu degeaba — 
ziceau — au pălit stelele și s-au dezlănțuit furtunile 
împotriva lor, nelegiuiţii ; alt leac al răutăţilor nu-i, 
decît să părăsească această piază rea de tabără pîn- 
gărită şi să dezlege blestemul întorcîndu-se fiecare 
la iernaticele lor. Plecă întîi legiunea a opta, apoi 
a cincisprezecea; cei dintr-a noua o ţineau una, 
strigînd să se aștepte scrisoarea lui Tiberiu, pînă 
cînd, rămași stingheri după plecarea celorlalți, pre- 
întimpinară singuri ceea ce oricum trebuia să se În- 
timple. Iar Drusus, văzînd că lucrurile se domoli- 
seră destul, nu. mai adastă întoarcerea solilor și se 
înapoie la Roma, 

31 Cam în aceleași zile și pentru aceleași pricini 
se tulburară și legiunile din Germania, cu atît mai 
aprig cu cît erau mai numeroase; mai trăgeau și 
bună nădejde că Germanicus Caesar nu va răbda 
să-i fie altul stăpîn și că se va da pe seama unor 
legiuni îndeajuns de puternice ca să le tragă după 
ele pe toate celelalte, Două armate erau pe mâlul 
Rinului : cea zisă superioară se afla sub ascultarea 
legatului Caius Silius21; pe cea inferioară o pri- 


2 Parcană (vallum): un fel de parapet, alcătuit din pari ascuțiți la 
virf, care înconjura tabăra, 

*1 Caius Silius: unul dintre generalii lui Germanicus, silit, după asasi- 
marea acestuia, să se sinucidă; vezi XI, 35, n. 15. 

veghea Aulus Caecina ??. Comandamentul suprem 
îl avea Germanicus, care tocmai se îndeletnicea cu 
recensămîntul galilor. Legiunile de sub comanda lui 
Silius urmăreau cu inima îndoită soarta celorlalți, 
căci ostașii armatei inferioare se aruncară ca tur- 
baţi în răscoală. Începutul îl făcuseră cei dintr-a 
douăzeci și una şi cei dintr-a cincea, tirînd după 
dîmșii şi legiunea întîi și a douăzecea. Într-adevăr, 
erau strînse laolaltă într-o tabără de vară la hota- 
rele ubienilor ?, unde tindăleau și nu se prea omo- 
rau cu slujba. Astfel, cînd se află de sfîrșitul hui 
August, o glioată de; mîrlani recrutați de curind la 
Roma, deprinși la dezmăţ și nesuferind munca, le 
împuiară capetele celorlalți  neciopliţi că a sosit 
vremea, să ceară pentru veterani o mai grabnică 
liberare, pentru tineri lefuri mai bogate, pentru toți 
curmarea suferințelor și să-și răzbune pe sălbăticia 
sutaşilor. Toate acestea nu le rostea unul singur, 
ca Percenminus pe la legiunile din Panonia, și nici la 
urechile spăimoase ale unor ostași care vedeau în 
jurul lor armate mai puternice, ci nenumărate guri 
și glasuri ale răscoalei : „În mîinile lor — ziceau — 
se află republica romană, biruințele lor îi sporesc 
pămîntul, după ei îşi iau numele generalii“, 

32 Nici generalul nu încercă să-i înfrunte, căci 
sminteala 'obşteaiscă, îi clintise şi lui tăria. Deodată, 
ostașii, cuprinși de nebunie, trag săbiile și tabără 
pe sutași, această 'veşnică ţintă a urii ostașilor şi 
început al tuturor revănsărilor lor de mânie. Îi culcă 
la păminit și îi rup în bătăi, cîte șaizeci pe unul sin- 
gur, ca să fie tot atîpia cît și sutașii; în cele din 
urmă îi 'azvîrlă, zdrobiţi și schilodiţi, ba pe unii 
chiar fără suflet în ei, înaintea parcanei sau în apele 
Rinului. Pe Septimius, care se refugiase pe tribunal 
şi se rostogolea. la picioarele lui Caecina, îl cerură 


22 Aulus Caecina Severus: general al lui Germanicus. 


= Ubieni : popor germanic, locuind pe țărmul drept al Rinului, în jurul 
orașului Köln de astăzi, 

cu îmidîrjire și nu se lăsară pină cînd nu le fu dat 
pe mînă ca să-l omoare. Cassius Chaerea 21 care, 
prin uciderea lui Caius Caesar 35, a rămas apoi veș- 
nic în amintire, flăcău pe atunci cu inimă vitează, 
își croi cu fierul în mină drum printre potrivnicii 
înanmaţi. Din acest moment, nici un tribun, nici un 
praefectus castrorum nu-și mai păstrară autoritatea ; 
vigiliile, gărzile, sau alte sarcini dictate de împreju- 
rari le împărțeau soldații între ei. Pentru oricine. 
pri cepe la sufletul ostașului, cel mai bun semn al 
unei mișcări uriașe și meînduplecate era acela că, 
nicidecum. răzleţi sau îmboldiţi de unul și de altul, 
toți deodată se înflăcănau, toți deodată se potoleau, 
cu atîta unire şi coeziune, de ai fi crezut că-i co- 
mandă cineva. 

33 Într-acestea, i se vestește lui io aicea care, 
cum spuserăm, supraveghea recensămîntul în Ga- 
lia, că August s-a petrecut din viaţă. Ținea de ne- 
vastă pe nepoata răposatului, pe Agrippina 26 și avea 
de la dinsa mai mulți copii ; el însuși era feciorul 
lui Drusus 77, fratele lui Tiberiu, și-i venea Augus- 
tei 2% nepot de fiu ; dar îl chinuia, totuși, ura tainică, 
pe care, pentru pricini cu.atît mai înverşunate, 
cu cît erau nedrepte, o nutreau împotrivă-i unchiu- 
său și bunică-sa 2. Într-adevăr, amintirea lui Dru- 
sus aflindu-se în mare cinste la romani, exista cre- 
dința că, dacă far fi pus el mîna pe putere, ar fi 
întemeiat iarăși vechea libertate : de unde dragostea 
lor pentru Germanicus, în care-și puneau nădejdi 
asemănătoare, lar noul avea. o fire blindă Și era 


24 Cassius Chaerea : în complotul din 41, Chaerea, tribun în garda 
pretoriană, îl ucide pe Caligula. 

3 Caius Caesar: e vorba de viitorul împărat Caligula, care acum 
avea abia doi ani (vezi mai jos, cap, 40). 
2 Agrippina (zisă apoi: „cea bătrină“) : fiica lui M; Vispaânius Agrippa 
a Iuliei (cea mare“), fiica lui August. 
2 Nero Claudius Drusus : cel de-al doilea fiu adoptiv al lui August. 
* Livia lulia Augusta: soția împăratului August. 
2 Unchiu-său și bunică-sa : împăratul Tiberiu şi Livia, 


pi. 

deschis la inimă foarte cu toată lumea, spre deose- 
bire de Tiberiu, arogant și ascuns la vorbă şi la 
chip. La acestea se adăugau și neînțelegerile dintre 
femei, căci Livia o tot înțepa ca o maștihă pe Agrip- 
pina, care şi ea era puţin mai aprigă decît ar fi 
trebuii ; totuși castitatea ei și iubirea pe care i-o 
purta lui Germanicus întorceau în bine acest ca- 
racter atît de greu de stăpînit, 

34 Dar Germanicus, cu cît se afla mai aproape de 
viitorul cel mai strălucit, cu atit silea mai stăruitor 
pentru Tiberiu: jură el însuși şi pune să-i jure 
credință împăratului și cei din jurul lui și cetăţile 
belgiene. Aflînd âpoi: de tulburarea legiunilor, 
pleacă în grabă și-i găseşte în afara taberei, întîm- 
pinîndu-l cu ochii la pămînt în chip de căinţă. Cînd 
păși înăuntrul incintei, începu să răsune un talmeș- 
balmeș de plingeri. Unii, luîndu-i mîna ca și cum 
ar fi voit să i-o sărute, îi virau degetele in gură, 
ca să le pipăie gingiile știrbe, alții își arătau tru- 
purile cociîrjite de bătrîneţe. Văzîndu-i cum stăteau 
toți acolo buluciţi de-a valma, porunceşte să se 
despartă pe manipule: astfel îi vor auzi mai bine 
răspunsul, și să se pună steagurile în faţă ca să 
poată cel puţin deosebi cohortele. Într-un tîrziu, 
s-au supus. Atunci, începînd prin a-și aduce pri- 
nosul lui August, trecu la biruinţele și la triumfu- 
vile lui Tiberiu, închinînd alese cuvinte mai cu 
seamă strălucitelor fapte de arme pe care le împli- 
nise în Germania, chiar în fruntea acestor legiuni. 
Lăudă apoi voia de obște a întregii Italii și fideli- 
tatea galilor : nicăieri nici o tulburare, nici o vrajbă. 
Aceste cuvinte fură ascultate în tăcere sau doar cu 
murmure abia auzite. 

35 Cînd ajunse la răscoală şi-i întrebă unde-i 
ostăşescul simţ al datoriei, unde e străvechea mîn- 
drie a disciplinei, unde şi-au azvirlit tribunii și cen- 
turionii, își despuiară toţi trupurile, arătindu-și cu 
mustrare semnele rănilor şi urmele lăsate de lo- 

vituri ; curînd apoi începură toţi într-un glas să se 
plingă de mezatul scutirilor, de sărăcia lefurilor, de 
anevoinţa corvezilor, şi anume parapetele, șanțu- 
rile, căratul nutreţului, al materialelor, al lemhelor 
şi atitea altele cite se cer pentru nevoile slujbei 
sau pentru a împiedica trindăvia ostașilor din ta- 
bere, Cel mai puternic se înălțau glasurile vetera- 
Nilor, care, numărîndu-și cei treizeci şi mai bine de 
ani de slujbă, se rugau să-i mintuie de osteneală, 
ca să nu-i găsească moartea tot la aceleași cazne, 
ci să poată pune capăt unei slujbe atit de istovi- 
toare şi să aibă parte de o odihnă ferită de nevoi. 
Se găsiră şi unii care cerură banii lăsaţi prin testa- 
ment de divinul August?’ şi, rostind cuvinte de 
fericit augur pentru “Germanicus, “se arătară gata 
să-l ajute dacă ar dori domnia.. Atunci însă, de 
parcă s-ar fi spurcat cu o fărădelege, sări jos de pe 
tribunal. Văzîndu-l că vrea să plece, ostașii îi în- 
făţișară armele și-l ameninţară să se întoarcă; el 
strigă însă că mai bine moare decit să-şi calce cre- 
dinţa și, -smulgindu-și sabia de la șold, o ridică și 
era cît pe-aci să și-o înfigă în piept, dacă cei de 
lîngă el nu l-ar fi apucat de braţ și nu l-ar fi oprit 
cu sila. Erau unii care se strinseseră. laolaltă la 
marginea adunării şi, lucru aproape de necrezut, 
cîţiva dintr-înșii făcură un pas înainte şi-l îndem- 
nau să lovească; iar un ostaş cu numele de Ca- 
lusidius îi puse înainte sabia lui, goală, zicînd că 
e mai ascuţită. Sălbatică le păru această faptă și 
întrecînd orice măsură chiar celor mai porniţi; 
astfel se născu o clipă de răgaz, în care Cezar fu 
luat pe sus de prieteni și duș în cortul lui. 

36 Acolo chibzuiră ce-i de făcut. Într-adevăr, se 
vestea că se pregăteşte o solie care să-i smomească 
și pe cei din armata superioară la cauza răscoalei, 
că s-a hotărît prădarea orașului ubienilor și că-și 

3% Banii lăsați.,, de... August: acești bani nu le-au fost distribuiți os- 
taşilor decît în anul următor, 

vor repezi labele mînjite de acest jaf și asupra Ga- 
liei, prăpădind-o. Îngrijorarea era cu atît mai mare, 
cu cit duşmanul cunoștea frămintările romanilor, 
și ar-fi dat năvală pe țărm, dacă ei l-ar fi părăsit; 
să-i înarmeze pe auxiliari și pe aliaţi impotriva le- 
giunilor răznite însemna să işte războiul civil. Pri- 
mejdioasă era asprimea, rușinoasă dărnicia: nefă- 
cîndu-i ostașului nici un hatir, sau tfăcindu-i-le pe 
toate, în aceeași cumpănă sta republica, Întorcînd 
așadar pe-o parte şi pe alta toate argumentele, ho- 
tăriră să plăsmuiască o scrisoare ca din partea 
împăratului : ,„,Ostașii vor fi liberaţi după douăzeci 
de ani de slujbă, după șaisprezece vor deveni ve- 
terani și vor răminea sub drapel slobozi de orice 
datorie alta decît să respingă dușmanul; darurile 
pe care le-au cerut le vor fi plătite şi îndoite“. 

37 Pricepu ostașul că scrisorile erau  măsluite 
pentru a se cîştiga timp şi ceru să se 'împlinească 
toate pe loc. Tribunii grăbiră liberările, însă da- 
niile se amînau spre a fi împărţite fiecăruia în ta- 
băra de iarnă. Cei însă dintr-a cincea legiune și 
dintr-a douăzeci şi una nu voiau să plece pînă cînd 
nu li se plătește, acolo, în tabăra de vară, în bani 
Chită, din punga lui Cezar însuși şi a prietenilor 
lui, Legatul Caecina duse îndărăt în cetatea ubie- 
nilor legiunea întii şi a douăzecea; rușinos alai, 
în care se căra, printre steaguri şi acvile, un tezaur 
răpit de la general! Germanicus plecă la armata 
superioară, unde primi fără nici o zăbavă jurămint 
de credinţă de la legiunea a doua, a treisprezecea 
și a şaisprezecea. Cei dintr-a paisprezecea păreau 
că șovăie : li se dădură, deși nu le ceruse nimeni, 
bani şi învoiri, 

38 Şi printre chauci“! încercară o  răzmeriţă 
niște vexilari din legiunile răsculate, aflați în gar- 
nizoană acolo, dar fură stăviliţi pentru o vreme, 
punindu-se pe loc la cazne doi ostaşi. Așa a fost 


3: Chauci ; popor germanic, trăind pe litoral, între Ems şi Elba. 

porunca lui Manlius Ennius, praefectus castrorum, 
dată mai mult spre bună învățătură de minte decît 
pe bună dreptate. Apoi însă; umilîndu-se iar în- 
volburarea, Ennius fuge, e descoperit şi, văzînd că 
ascunzătoarea nu-i mai e de nici o pază, își ia spri- 
jin de la cutezanţă :/ „nu pîngăresc:ei doar pe un 
prefect, ci pe Germanicus, generalul, şi pe Tiberiu 
împăratul”. Băgind astfel groaza în toţi cei carei 
se împotriveau, apucă steagul, îl întoarce spre țărm 
şi, strigînd în gura mare că oricine va părăsi rîn- 
durile va fi ţinut drept dezertor, îi mînă îndărăt 
la iernatice, înfierbintaţi, dar fără să fi îndrăznit 
NIMIC. 

39 Într-acestea, trimişii Senatului ajung la Ger- 
manicus, care se întorsese la altarul ubienilor. Două 
legiuni, prima și a douăzecea, iernau acolo, îm- 
preună cu veteranii de curînd liberaţi. Înspăimîn- 
taţi cum erau, și conştieriţi de nebunia lor, intră 
frica în ei că solii au venit din porunca Senatului 
ca să zădărnicească ce storseseră ei prin răscoală, 
Și, cum e năravul norodului să găsească, chiar pe-o 
părere, un tap ispăşitor, îl învinuiesc pe Munatius 
Plancus %, fost consul și căpetenie a delegaţiei, de 
a fi autorul senatus-consultului 3, li se năzare să 
ceară, în miez de noapte, steagul aflat în casa lui 
Germanicus, dau buzna la porţi, sparg canaturile 
și, smulgîndu-l pe Cezar din așternut, îl ameninţă 
cu moartea și-l silesc să dea steagul. Luînd-o apoi 
creanga pe drumuri, se întilnesc cu membrii dele- 
gaţiei, care, auzind de răzmiriţă, se îndreptau spre 
Cezar. Îi umplu de ocări și le gătesc pieirea, mai 
cu seamă lui Plancus, care, oprit de vrednicia ran- 
gului 'său,; nu fugisă ; în faţa primejdiei nu găsi alt 
liman decît tabăra legiunii întîi. Acolo îmbrăţișă 
steagurile şi acvila, punîndu-se sub sfinta lor ocro- 

32 Munatius Plancus : fiul oratorului cu același nume, căruia îi e adre- 


sată o odă a lui Horaţiu (Ode, I, 7). 
» Senatus-consult : decret (hotărire) a Senatului, 

tire, dar dacă purtătorul de acvilă, Calpurnius, n-ar 
fi îndepărtat cea de pe urmă silnicie, un sol al po- 
porului roman aflat într-o tabără romană ar fi pin- 
gărit — rară fărădelege chiar între dușmani — 
altarele zeilor cu sîngele lui. Făcîndu-se în sfîrşit 
lumină și deslușindu-se generalul, oștenii și faptele, 
Germanicus păși în incintă, chemă la dînsul pe 
Plancus și-l sui pe tribunal. Atunci, osîndind tur- 
barea cu care-i lovise soarta şi care răbufnise ia- 
răşi, din miînia zeilor, nu dintr-a lor, lămurește de 
ce a venit delegaţia ;. deplînge în calde cuvinte 
pîngărirea soliei și pătimirile atit de grele şi de 
nemeritate ale lui Plancus însuşi, precum și ne- 
cinstea pe care și-a ciștigat-o legiunea, apoi, lăsînd 
adunarea mai mult uimită decît liniştită, îi trimite 
indărăt pe delegaţi, cu o escortă de cavalerie 
auxiliară. 

40 În mijlocul acestot temeri, toţi îl ţineau de 
rău pe Germanicus că nu se îndreaptă spre armata 
superioară, unde ar găsi ascultare și ajutorare îm- 
potriva răsculaților : „destule și prea destule gre- 
șeli s-au făcut cu concediile, cu daniile şi cu hotă- 
rîrile lipsite de tărie. Oare dacă propria lui mîntuire 
nu plătește la el nimic, de ce să-și țină un copil 
mic şi o soție însărcinată printre nişte ieşiţi din 
minţi, nişte pingăritori ai tuturor legilor omeneşti ? 
Să-i înapoieze măcar bunicului lor și republicii.“ 
Stătu îndelung în cumpănă Germanicus, dar pînă 
la urmă, cum soţia lui se împotrivea, mărturisin- 
du-se vlăstar al divinului August și neînstare să-și 
plece capul în fața primejdiei, îi îmbrăţișă cu şi- 
roaie de lacrimi pîntecele și copilul ce-l avea cu 
dînsa şi o înduplecă să plece. Porni jalnicul alai de 
femei, o soţie de general pribeagă și stringiîndu-și 
pruncul la sîn, înconjurată de soțiile prietenilor, 
plinse și lăsindu-se duse împreună cu ea, iar du- 
rerea celor care rămineau nu era nici ea mai 
măruntă; 

41 Toate acestea n-aveau de loc înfățișarea în- 
floritoare a unui cezar aflat în mijlocul taberei 
sale, ci semănau mai degrabă cu un oraș cucerit; 
qemetele şi bocetele îi făcură pînă şi pe soldaţi 
să-şi ciulească urechile și să-şi întoarcă privirile 
într-acolo. leșiră din, corturi : „Ce-i cu aceste văi- 

căreli ? De ce atita jale ? Sint doamne de neam 
mare şi nu-i nici un ostaş care să le ocrotească, 
nici un soldat, nimic din cele cuvenite unei soţii de 
general sau alaiului ei obișnuit; şi se duc la tre- 
veri 54, să se încredinţeze unor străini!“ De aici 
gînduri de rușine și de milă, pentru tatăl ei, 
Agrippa, pentru memoria bunicului ei, August, pen- 
tru socru-său, Drusus, pentru ea însăși, cu fericitul 
ei pîntece și cu neprihănita-i curăţie, în sfîrşit pen- 
tru copilul acesta născut în tabără, crescut de-a 
valma cu legiunile şi pe care, cu o vorbă ostă- 
şească, îl numeau Caligula 3%, fiindcă spre a-i cîştiga 
dragostea mulţimii i se punea adesea acest soi de 
încălțări. Dar nimic nu le frîingea mai mult inima 
ca pizma pe treveri: se roagă şi stăruie să se în- 
toarcă, să rămînă acolo, şi, în vreme ce cîţiva 
roiesc în jurul Agrippinei, cei mai mulţi se întorc 
lîngă Germanicus. Plin încă de durere şi de miînie, 
acesta începu a grăi astfel către cei din jurul lui: 

42 „Nu, soția și fiul meu nu-mi sint mai dragi 
decît tatăl şi republica; dar pe, e] îl apără propria 
lui maiestate, întocmai cum apără celelalte armate 
imperiul roman. Pe soţia și pe copiii mei, pe care 
i-aș aduce bucuros jertfă gloriei voastre, îi smulg 
astăzi și-i îndepărtez de nebunia voastră, pentru ca 
orice fărădelege sînteţi în stare să făptuiţi să n-o 
ispășească decît sîngele meu și să nu vă mai în- 
cărcaţi sufletul şi cu uciderea strănepotului lui Au- 
gust sau cu răpunerea nurorii lui Tiberiu. Rä- 


 Treveri : popor germanic, locuind, pe malurile Moselei, un teritoriu 
al cărui centru este, astăzi, Trèves. 
25 Caligula; diminutiv de la caliga, încălțăminte ostășească, 

mas-a, oare, în aceste. zile, ceva de care v-aţi sfiit, 
ceva ce n-aţi cutezat ? Cum să numesc această adu- 
nătură ? Să vă zic ostași, vouă, care aţi prins pe îiul 
împăratului vostru în împreşurarea parapetului și a 
armelor ? Sau cetățeni, cînd aţi călcat în picioare 
autoritatea Senatului ? Aţi sfărimat drepturile acor- 
date pînă și dușmanului, sfinţenia soliei, dreptul 
ginţilor. Divinul Julius a alinat o răscoală militară 
cu un singur cuvînt, chemîndu-i quiriți 36 pe niște 
oameni care-și călcau jurămîntul; divinul August 
a băgat fiorii în legiunile de la Actium” numai 
cu chipul și înfățișarea sa ; pe noi, care, chiar dacă 
nu sîntem deopotrivă cu ei, de la ei purcedem, 
ne-âr prinde mirarea, ne-ar îneca minia dacă ne-ar 
înfrunta soldaţii Spaniei sau ai Siriei. Jar legiunea 
întîi şi a douăzecea, ea.care şi-a primit steagurile 
de la Tiberiu, și tu, de-atitea ori tovarășa lui de 
bătălie, tu, copleşită de răsplăți, asemenea strălu- 
cită răsplată, îi întoarceţi generaliilui vostru? 
Aceasta e dar vestea pe care o voi duce părintelui 
meu, deprins să audă numai bine din celelalte 'pro- 
vincii, că tinerii lui ostaşi, că veteranii lui nu se 
mai satură nici cu învoiri, mici cu danii; că aici 
și numai aici sutașii sînt uciși, tribunii izgoniți, 
solii popriţi, tabăra și fluviile pline de sînge, și că 
eu însumi abia îmi trag sufletul de azi pe miine 
în mijlocul unei gloate înduşmănite. 

43 De ce, în cea dintii zi cînd v-am adunat, mi-aţi 
smuls din miini fierul acela pe care eram gata să 
mi-l înfig în piept, o, necuminţii mei prieteni ? Mai 


86 Quiriţi : cetățeni romani., 

31 Legiunile de la Actium : după hotăritoarea. victorie navală obţinută 
în 31 î.e.n. la Actium (promontoriu în Grecia, pe coasta sudică a gol- 
fului Ambracia, azi Arta) împotriva trupelor lui Antoniu, trupele lui 
Octavian (viitorul împărat August), trimise înapoi la Brindisi (port la 
Adriatica), s-au răsculat, cerînd bani și 'concedii, Aflat la Samos (în 
Grecia), Octavian a plecat într-adevăr în Italia, dar a avut nevoie de 
aproape” o lună spre a restabili ordinea și a se putea întoarce în 
Asia și, apoi, în Egipt, în urmărirea lui Antoniu şi.a Cleopatrei, 

bine, mai cu dragoste a lucrat acela care mi-a înfă- 
țişat sabia lui. Aş fi murit încaltea fără să fi știut 
rusinea de care s-a acoperit armata mea; v-aţi fi 
ales un general care ar fi răbdat să lase moartea 
mea nepedepsită, dar l-ar fi răzbunat pe Varus 58 
și cele trei legiuni alge sale. Căci să nu dea zeii să 
ajungă pe seama belgilor, oricît îi vedeţi că ne 
înghesuie cu destoinicia lor, cinstea aceasta și slava 
de a fi sprijinit numele de roman și de a fi pus în 
îrîiu popoarele Germaniei. O, suflet al divinului 
August, ce te-ai suit la ceruri, şi tu, neștearsă 
icoană a părintelui meu, Drusus, spălațţi, împreună 
cu acești ostași, în care pătrunde iarăși simţul cu- 
viinţei și al gloriei, spălaţi această pată şi întoar- 
ceţi vrajba dintre fraţi spre pieirea dușmanului ! Și 
voi, pe care vă văd acum cu alte chipuri, cu alte 
inimi, dacă vreţi să-i înapoiaţi Senatului solii, îm- 
păratului supunerea, și mie pe soţia şi pe fiul meu, 
fugiți de molimă, despărțiţi-vă de stricătorii noro- 
dului : acesta va fi un temei de căinţă, un zălog 
pentru credinţa voastră.” 

44 Smeriţi de aceste cuvinte şi mărturisind că pe 
dreptate au fost astfel proboziţi, se roagă să-i pe- 
depsească pe vinovaţi, să ierte celor greșiţi și să-i 
mîine împotriva dușmanului : să-şi întoarne soţia şi 
să le înapoieze legiunilor pe ucenicul lor, ca să nu 
ajungă ostatic la gali. El se dezvinovăţeşte că pe 
Agrippina n-o poate aduce îndărăt, căci stă să nască 
și iarna se apropie : „băiatul va veni, celelalte rä- 
mîn pe seama lor să le împlinească“. Schimbaţi cu 
desăvirşire, cutreieră peste tot, pun în fiare pe ca- 
pii răscoalei și-i tirăsc înaintea lui Caius Caetronius, 


3 L-ar fi răzbunat pe Varus... : Publius Quintilius Varus fusese co- 
mandantul celor trei legiuni nimicite (anul 9) în marea răscoală din Ger- 
mania ; după acest dezastru, se sinucisese, Dacă el ar fi fost vmorit, 
pare că vrea să spună Germanicus, germanii ar fi îndrăznitţ să se täs- 
coale iarăşi (căci devotamentul belgilor era iluzoriu) şi astfel noul ge- 
neral ar fi avut, poate, învingîndu-i, prilejul să răzbune etc. 

legat ® al legiunii întîi, care făcu fiecăruia și milă 
şi dreptate în chipul următor : legiunile stăteau ca 
la adunare, cu săbiile trase ; învinuitul era suit pe 
o movilă, și tribunul îl arăta mulțimii ; dacă strigau 
toţi că e vinovat, era aruncat jos și ucis. Şi se bucu- 
rau ostașii de aceste omoruri ca și cum s-ar fi iz- 
băvit pe sine ; nici Cezar nu-i oprea, căci neexistind 
nici o poruncă dată de el, sălbăticia acestui măcel 
și dușmănia pe care o cășuna cădeau tot pe cape- 
tele lor. Veteranii, care urmară şi ei această pildă, 
fură curînd trimiși în Raetia 1, ca să apere chipurile 
provincia amenințată. de suebi, de fapt ca să-i scoată 
din această tabără însingerată pînă acum și de cru- 
zimea leacului, şi de neuitata fărădelege. Trecură 
apoi la cercetare sutașii. Chemat de general, își 
arăta fiecare numele, centuria, ţara din care era, 
anii de slujbă, vitejiile făptuite în lupte şi, care 
avea, recompensele 'ostășești. Dacă tribunii și le- 
giunile întăreau că e vrednic și nevinovat, își păstra 
rangul; cînd îi întimpinau toţi lăcomia sau cruzi- 
mea, era scos din oştire. 

45 Astfel potolindu-se lucrurile aci, mai rămînea 
o greutate la fel de mare, şi anume îndărătnicie 
legiunii a cincea și a douăzeci și una, care iernau 
la șaizeci de mile de acolo (într-un loc numit Ta- 
băra-Veche) ; într-adevăr, ei porniseră răscoala, cu 
mîinile lor se înfăptuiseră toate fărădelegile cele 
mai cumplite ; nu erau nici înspăimîntaţi de osînda 
tovarășilor lor de arme, nici întorși la căinţă, își 
păstrau mînia întreagă. Împăratul se găteşte dar să 
treacă Rinul cu armata, cu flota şi cu aliaţii, hotărît 
să-i certe cu război dacă-i vor înfrunta autoritatea, 

46 Iar cînd la Roma, unde nu se cunoştea încă 
nici cum au ieșit lucrurile în Illyria, se auzi că le- 
giunile germanice se mișcă, cetatea cuprinsă de 
neliniște aruncă vina pe Tiberiu, pentru că, în 


% Legat: aici, comandant, 
0 Raetia: o parte din Elveţia și Tirolul de astăzi, 

vreme ce el, cu prefăcutele lui tărăgăneli, își bate 
joc de Senat 'și de plebe, lipsite de putere și de 
armată, ostașii se răscoală și nici nu pot fi ţinuţi 
în frîu de autoritatea încă necoaptă a doi copilan- 
dri ; el însuși ar fi trebuit să plece și să pună îm- 
părăteasca lui maiestate în fața unora care s-ar 
pleca dacă ar vedea un domn trecut prin atitea în- 
cercări și la fel de atotputernic în.strășnicie și în 
generozitate. Oare August, vlăguit de ani, a putut 
să se călătorească de atitea ori în Germania, și 
Tiberiu, aflat în puterea virstei, zace în Senat și 
răstălmăcește cuvintele senatorilor ? Destul cu grija 
pentru înrobirea Romei, acum trebuie turnat puțin 
balsam pe sufletele aia au, ca să se iînvoiască să 
îndure pacea. 

47 Tiberiu rămase rece la această vorbărie, ne- 
clintit în hotărirea lui de a nu părăsi capitala și de 
a nu-și da pe seama: întimplării ființa lui și repu- 
blica: Fiindcă multe și potrivnice gînduri îl hărțu- 
iau : armata era mai puternică în Germania, cea din 
Panonia era mai apropiată; una se sprijinea pe 
toate puterile Galiei, ceastălaltă ameninţa Italia: pe 
care din ele s-o pună înainte, fără a aprinde focul 
jignirii în cei lăsaţi la urmă ? Poate însă merge deo- 
dată la amindouă prin fiii lui, păstrînd neatinsă îm- 
părăteasca maiestate, care de departe mai mult sme- 
rește. Totodată, li se va ierta flăcăilor dacă unele 
pricini le vor trimite la părintele lor, iar dacă i se 
“vor împotrivi lui Germanicus sau lui Drusus, poate 
să-i potolească el, sau să-i zdrobească ; ce scăpare 
ar mai rămînea însă după ce l-ar înfrunta pe însuși 
împăratul ? Pe de altă parte, își alese, ca și cum ar 
fi fost să plece din clipă în clipă, alaiul și puse de 
se echipară vase; apoi, ba sub cuvint că e iarnă, 
ba sub cuvînt că are treburi fel de fel, îi amăgi întîi 
pe cei mai isteţi, apoi norodul, și cel mai îndelung 
pe. cei din provincii, 

48 lar Germanicus, deși își strinsese toată armata 
și era gata să-i pedepsească pe răsculați după fapta 
lor, chibzui, totuși, că e mai bine să le dea un răgaz 
în care să se împărtășească și ei la o pildă încă 
proaspătă ; îi scrie deci lui Caecina să vină cu mină 
tare și, dacă nu i-o vor lua ei înainte cu pedepsirea 
vinovaţilor, să-i taie otova pe toți. În taină, Caecina 
citește purtătorilor de acvile, stegarilor, și celor 
din tabără care erau curaţi la sufletul lor scrisoarea 
și-i îndeamnă să-i mîntuje pe toți de mirșăvie și 
pe ei înșiși de moarte : căci în vreme de pace se 
caută la ce face și la cît preţuiește fiecare; cînd 
izbucnește războiul, vinovaţii pier de-a valma cu 
nevinovaţii. Aceștia, după ce iscodesc pe cei care 
li se păreau mai potriviţi și văd că cea mai mare 
parte a legiunilor e gata la datorie, hotărăsc, îm- 
preună cu legatul, un ceas în care să tabere cu 
sabia pe cei mai păcătoșiţi și mai tulburători. 
Atunci, la semnalul știut, dau năvală în corturi și 
ucid fără să-i lase măcar să se dumirească ; afară 
de cei vorbiţi, nimeni n-avea habar nici de cea 
început măcelul, nici cînd are să se sfirșească. 

49 A fost o priveliște încă nemaivăzută, nici 
chiar în războaiele civile. Nu în focul bătăliei, nici 
din două tabere așezate faţă-n faţă, ci din aceleași 
așternuturi sar deodată care-ncotro și se omoară 
cu armele niște oameni, pe care ziua i-a văzut 
mincînd laolaltă, care laolaltă s-au cufundat în 
tihna nopţii. Răcnete, izbituri și sînge, pe acestea 
le văd și le aud cu toţii, pricina le rămîne însă în- 
văluită în taină; peste toate e domn întîmplarea. 
Pieriră și cîţiva din cei buni, cînd cei mai înrăiţi, 
pricepînd împotriva cui se dezlănțuise urgia, pu- 
seră și ei mîna pe arme. Nici un legat, nici un tri- 
bun nu se apropie și nu încercă să-i stăpinească: 
i se dădu mulțimii frîu slobod, să-și răzbune pe 
săturate. Cînd, după scurtă vreme, păși în tabără 
Germanicus, i se umplură ochii de lacrimi și, zicînd 

că un asemenea leac e mai curînd un adevărat 
prăpăd, porunci să se ardă morții. 

Atunci aceste suflete încă însälbăticite fură cu- 
prinse de dorința de a zbura împotriva dușmanului, 
ca o ispașă a nebuniei lor, căci, ziceau ei, doar 
primind în piepturile lor pîngărite rănile gloriei 
vor putea alina manii tovarășilor lor de arme. Cezar 
se alătură înflăcărării ostașilor; făcînd un pod, 
trecu apa cu douăsprezece mii de legionari, două- 
zeci și șase de cohorte de aliaţi și opt pilcuri de 
călărime, care, în această răscoală, rămăseseră cu- 
minţi și fără de prihană. 


XI, 11—13. 


Claudiu 1 și Mesalina 2. 


Li 


11 În vremea aceloraşi consuli se văzură jocurile 
seculare 3, la opt sute de ani de la întemeierea Ro- 
mei t şi la șaizeci şi patru de ani de cînd le dăduse 
August 5. Las deoparte motivele celor doi domnitori 6, 
căci am vorbii pe larg de ele în cărţile unde am 
istorisit vremea împăratului Domițian. Într-adevăr, 
şi acesta a dat jocuri seculare, iar eu am luat înde- 
aproape parte la ele, învestit cum eram pe atunci 
cu dregătoria de cvindecemvir ? și de pretor; lucru 
pe care nu-l pomenesc ca să mă laud,ci pentru că 
dintotdeauna grija acestor jocuri au purtat-o cvin- 
decemvirii, iar ceremoniile le oficiau mai cu seamă 


1 Claudiu : Tiberiu Claudius Drusus, ca împărat: Tib. Claudius Caesar 
Augustus Germanicus ; al patrulea împărat roman (n. 10 î.e.n, domnește 
între 41—54 e.n.)." 

2 Valeria Messalina : soţia împăratului Claudiu, 

3 Jocurile seculare : la început un cult privat, ereditar în familia Va- 
leria, „jocurile seculare”, o succesiune de saorificii religioase în cin- 
stea zeilor — și pretext pentru grandioase spectacole — au devenit, pro~- 
babil în vremea räzboaielor punice, un cult public. 

4 Opi sute de ani de la întemeierea Romei: adică în 47. 

5 August: în 17 î.e.n., împăratul Octavian August reinstituie oficierea: 
acestor „jocuri“, prilej cu care Hordțiu alcătuieşte celebra sa odă 
Carmen saeculare 

î Celor doi domnitori : August şi Claudiu, care nu erau de acord cu 
numărul anilor ce alcătuiesc un secol; profitind de controversa dintre 
învățați, cei doi împărați (şi după ei și alții) întîrziau sau anticipaw 
„Secolul“ din motive politice, spre a celebra „jocurile“, pretext de a-șE 
spori popularitatea. 

1 Cvindecemvir : fiecare dintre cei cincisprezece membri ai colegiuluă 
însărcinat cu paza cărților sibiline, (Vezi mai jos XV, 44). 

magistrații 8. Pe cînd, sub oblăduirea lui Claudiu, 
tinerii de neam, printre care şi Britanicus, feciorui 
împăratului, și Lucius Domitius, ajuns apoi, prin 
adopțiune, împărat, cu numele de Nero, executa în 
circ jocurile troiene?, priința norodului, mai vie 
pentru Domitius, fu luată drept o prevestire. Mai 
umbla vorba că lingă leagănul lui se iviseră doi 
zmei, în Chip de străjeri, dar acestea erau basme, 
plăsmuite după minunile din străine izvoade, căci el 
însuşi, care nu căuta de loc să se defaime pe sine, 
povestea adesea că în tot iatacul nu se văzuse decit 
un şarpe mare şi lat. 

12 De fapt, această aplecare a poporului pentru 
el supraviețuia din amintirea lui Germanicus, al 
cărui singur urmaș bărbătesc era ; pe de altă parte, 
duioșia oamenilor pentru maică-sa, Agrippina, era 
sporită şi de cruzimile Mesalinei, mereu mai îndir- 
jită și mai împătimită, şi căreia o dragoste nouă și 
vecină cu nebunia nu-i mai da acum răgaz să-i tot 
clădească la pîre și pîrîși. Într-adevăr, i se aprinse- 
seră în aşa hal călcîiele după Caius Silius t°, cel 
mai chipeș dintre tinerii romani, încît îi stricase 
casa luniei Silana 1t, femeie de neam, și-și stăpînea 
singură ibovnicul. Silius își da prea bine 'seama de 
mișelie și de primejdie ; era sigur însă că orice îm- 
potrivire i-ar fi adus pieirea, și mai trăgea și ceva 
nădejde să-l îmbrobodească pe Claudiu ; pe de altă 
parte, îmbelșugatele foloase pe care le culegea îl 


8 Mai cu seamă magistrații : pentru a prezida jocurile, se alegeau de 
obicei acei cvindecemviri care, în momentul celebrării, deţineau o magi- 
stratură mai însemnată. 

? Jocurile iroiene : jocuri tradiționale pe care, potrivit legendei, Asca- 
nius, fiul lui Aeneas, le adusese la Alpa, de unde ajunseseră apoi la 
Roma ; constau dintr-o foarte spectaculoasă luptă călare între două grupe 
de copii, ~ ' 

i? Caius Silius : fiul lui C. Silius, locotenent și prieten al lui Germa- 
nicus ; (vezi mai sus I, 31 şi nota 21); el însuși consul designat. 

1 Junia Silanu: se pare că era fiica lui Marcus Silanus (consul în 
42) şi sora Claudiei Silana, prima soție a lui Caligula; vezi mai jos 
XIV, 12. 

făceau să se mîngiie închizînd ochii asupra zilei de 
miine și bucurîndu-se de prezent. lar ea venea toată 
ziua-bună ziua la el acasă, nicidecum pe furiș, ci cu 
tot alaiul împărătesc, se ţinea scai după urmele lui, 
îl copleșea cu daruri și cinstiri ; pînă la urmă, ca și 
cum s-ar fi și întors lucrurile, începură să fie văzute 
în casa ibovnicului sclâvii, liberţii şi mobila împă- 
ratului. 

13 lar Claudius, care habar n-avea de ce se pe- 
trece la el acasă, își îndeplinea dregătoria de cen- 
zor 1? și, cu aspre edicte, tuna și fulgera împotriva 
neînfrinării din teatre, unde poporul aruncase unele 
săgeți împotriva lui Publius Pomponius 15, fost con- 
sul (tăcea el şi versuri dramatice), și împotriva 
cîtorva doamne din lumea mare 14, Îngrădi de ase- 
menea cruzimea: creditorilor, împiedicîndu-i, prin- 
tr-o lege, să mai împrumute băieţilor de familie 
bani plătibili la moartea părinţilor. Întoarse apoi 
apele izvoarelor din munţii Simbruini 15 şi le aduse 
la Roma. Adăugă de asemenea noi semne la alfabet 
şi le răspîndi folosinţa, știut fiind că nici scrierea 
grecească nu s-a născocit dintr-o dată şi de tot. 


12 Cenzor : magistrat însărcinat cu recensămîntul persoanelor și al 
averilor și cu supravegherea moravurilor publice. 

13 Publius Pompeius Secundus : autor de tragedii; din operele lui nu 
ni s-a păstrat nimic, 

1 Doamne din lumea mare: în teatre, publicul rostea cu glas tare 
glume adesea foarte îndrăznețe, îndreptate nu numai împotriva actorilor, 
ci și împotriva unor personaje de vază prezente la spectacol. 

55 Munţii Simbruini: în aceşti munți, situaţi la marginea de răsărit a 
Campaniei romane, se aflau trei lacuri (Curtius, Ceruleus și Anio Novus), 
imense rezervoare naturale, din care Claudiu aduse la Roma apa nece- 
sară pentru faimosul său „,apeduct”. 


XI, 25—38. 


Desiriul împărătesei. Moartea ei. 


25 [...] Acum luă sfîrşit şi necunoaşterea lucruri- 
lor ce se petreceau în casa lui; curînd apoi fu silit 
să ia act de destrăbălările nevesti-sii şi să le pedep- 
sească, pentru ca în cele din urmă să se înflăcăreze 
la o incestuoasă căsătorie. 

26 Sastisită de adulteruri, care, fiind prea lesni- 
cioase, nu-i mai ziceau nimic, Mesalina începuse 
deja să alerge după dezmierdări noi şi necunoscute, 
cînd Silius, fie că soarta îi luase minţile, fie că se 
hotărise să rişte totul ca să scape de primejdiile 
care-l amenințau, începu și ela o zori să ispră- 
vească în sfîrşit cu prefăcătoria, căci, zicea el, n-au 
ajuns pînă acolo încit să fie nevoiţi să aștepte 
păirîneţile împăratului ; să lase pe seama oamenilor 
cumsecade planurile cele cuminţi ; un scandal public 
n-are altă ieşire decît cutezanţa. Tovarăşii lor, iată-i, 
aceleași temeri îi frămîntă. Cît despre el, necăsăto- 
rit, fără copii, e gata să se însoare şi să-l adopte 
pe Britanicus. Mesalina își va păstra neatinsă pu- 
terea, cîștigind pe deasupra şi siguranţa, dacă i-o 
vor lua înainte lui Claudiu, iute la mînie, dar lipsit 
de orice bănuială. Aceste cuvinte fură primite cu 
răceală de Mesalina, nu că și-ar fi iubit bărbatul, 
dar temîndu-se ca nu cumva Silius, ajuns pe culmile 
măreției, să prindă scîrbă de femeia curvă și să 
ajungă a preţui la cît tace o nelegiuire pe care în 
ceasuri de cumpănă o încuviința. Ideea de căsătorie 
ii aţiță însă patimile, tocmai pentru nesmăsurata ei 

infamie, izvor al celei din urmă desfătări pentru cei 
care le-au sleit pe toate celelalte. Nu mai aşteptă 
decit plecarea lui Claudiu la Ostia, pentru un sacri- 
ficiu, şi făcu nuntă, cu toată pompa sfintelor 
rinduieli, 

27 Poate părea un basm, ştiu bine, că într-un oraș 
care ştie tot, care spune tot, inconștienţa unui muri- 
tor de rînd, și cu atît mai vîrtos a unui consul de- 
signat, a putut merge pînă într-acolo încît s-a unit 
cu soţia domnitorului, într-o zi dinainte hotărită, în 
faţa martorilor şi ca pentru o căsătorie menită să 
perpetueze familia; că mireasa a ascultat cuvintele 
preoţilor, că nu s-a cutremurat ascultindu-le, că a 
adus jertfe zeilor, că s-a așternut masă cu oaspeţi, 
că au fost pupături și firitiseli şi că, în cele din 
urmă, noaptea s-a săvirşit în mijlocul zburdălnicii- 
lor nupţiale. N-am plăsmuit însă nimic de dragul 
fantasticului : nu fac decît să POVESIESE cele aang 
din bătrîni sau citite la ei. 

28 Aşadar, un fior de groază străbătu palatul 
domnesc ; mai cu seamă cei care erau la putere şi 
se temeau să nu se întoarcă lucrurile nu mai bom- 
păneau doar în convorbiri de taină, ci pe faţă. Atita 
vreme, ziceau ei, cît în iatacul domnului şi-a jucat 
mendrele un histrion 1, a fost desigur © grea 'ocară, 
dar ruina era încă departe; acum un tînăr de neam, 
frumos la chip, iscusit la minte și la un pas de con- 
sulat, ținteşte mai sus; într-adevăr, nu mai era o 
taină pentru nimeni ce avea să urmeze după o ase- 
menea nuntă. Li se făcea desigur frică gindindu-se 
că împăratul era timp şi rob muierii și că Mesalina 
pusese multe omoruri la cale; dar pe de altă parte, 
chiar slăbiciunea împăratului le dădea credința că, 
dacă grozăvia fărădelegii îi va face mai tari ca 
dinsa, vor izbuti să o osindească înainte de a fi 
judecată ; toată șiretenia era să știe însă dacă el îi 


1 Un histrion: e vorba de actorul Mnester, unul dintre amanţii de 
pină atunci ai Mesalinei ; vezi mai jos cap. 36. 

va asculta apărarea și să facă astfel încît chiar măr- 
turisirile ei să bată toba la urechea surdului, 

29 La început, Callistus2?, de care am mai vorbit 
cînd cu uciderea lui Gaius Cezar, Narcissus 8, zidi- 
torul pieirii lui Appius, şi Palas , aflat pe atunci în 
cea mai strălucită vază, chibzuiră dacă nu e bine 
ca, prin tainice ameninţări, s-o smulgă pe Mesalina 
din dragostea ei cu Silius, trecînd sub tăcere toate 
celelalte. Mai apoi însă, de teamă să nu se vire 
singuri în belea, renunțară, Palas din laşitate, iar 
Callistus învățase încă de pe vremea  trecutei 
domnii că e mai cuminte să-ți păstrezi trecerea 
prin manevre abile decit prin hotăriri violente. 
Narcissus stărui, cu o singură modificare, şi anume 
să nu scape nici o vorbă care să-i trezească Mesa- 
linei vreo bănuială cu privire la denunţ sau la acu- 
zator. Piîndește dar vreme cu prilej şi, cum cezarul 
zăbovea îndelung la Ostia, vorbește cu două ții- 
toare de-ale lui care-i intraseră sub piele și, mai cu 
daruri, mai cu făgăduieli, mai arătîndu-le cît le va 
creşte puterea după ce împăratul îşi va alunga soţia, 
le hotărăște să ia pe seama lor denunţul. 

30 Aşadar Calpurnia (astfel o chema pe una din 
tălaniţe), de îndată ce fu primită la ascultarea de 
taină, se aruncă la picioarele cezarului strigind că 
Mesalina s-a măritat cu Silius; printre strigăte, o 
îndemna pe cealaltă, care sta în picioare şi atita 
aștepta, să spună și ea dacă nu-i adevărat. Dind 
Cleopatra din cap că da, Calpurnia se roagă să fie 
chemat Narcissus. Acesta cere ieriare pentru trecut, 


2 Callistus ; libert al lui Caligula și complice al ucigașilor lui, ajunge 
mai tirziu să aibă o putere aproape egală cu cea a împăratului și o 
considerabilă avere; acum era procurator a libellis — căpetenia depar- 
tamentului care primea și lua în consideraţie plingerile. | 

3 Narcissus : libert al lui Claudiu și de asemenea înalt funcționar; a 
fost unul din principalele instrumente ale Mesalinei în uciderea soțului 
mamei ei, Appius Silanus, care refuzase să-i împărtășească patimile cri- 
minale. i 

+ Palas : libert al Antoniei, mama împăratului Claudiu, era procurator 
a rationibus, căpetenia departamentului care administra bunurile imperiale. 

cînd nu i-a dezvăluit nimic despre alde Vettius și 
Plautius 5, şi spune că nici acum n-a venit să fie 
pirişul unui adulter sau să-l îndemne să-şi ceară 
înapoi casa, sclavii şi toate podoabele măreției lui : 
bucure-se Silius de toate acestea, dar să-i dea 
înapoi soţia şi să rupă actul de'căsătorie. „Ai aflat 
— zice — că ai fost repudiat€ ? Într-adevăr, căsă- 
toria lui Silius au văzut-o şi Senatul, și poporul, și 
oștirea ; dacă nu te grăbești, Roma e în mîinile 
mirelui.” 

_31 Cheamă atunci pe prietenii lui cei mai apro- 
piaţi, întîi pe Turranius, praefectus rei frumenta- 
riae’, apoi pe Lusius Geta, comandantul pretorieni- 
lor, şi le cere lămuriri. Mărturisind aceștia cum stau 
lucrurile, se iscă zarvă mare și strigă toţi pe Între- 
cute să se ducă în tabără, să se încredinţeze de 
cohortele pretoriene, să se îngrijească întîi de sigu- 
ranţa lui, şi apoi de răzbunare. Se pare că împăratul 
fu apucat de o asemenea groază, încît întrebă în- 
tr-una dacă mai e stăpîn pe putere, dacă Silius mai 
e doar un simplu cetățean. lar Mesalina, mai dez- 
lănţuită și mai dezmăţată ca oricînd, dădea la ea 
acasă un fel de sărbătoare a culesului viilor, căci 
era miezul toamnei. Teascurile scrișneau, mustul 
gilgiia în tocitoare ; înveșmintate în piei de animale, 
femeile ţopăiau ca bacantele* cînd își oficiază 
sacrificiile sau cînd le cuprinde nebunia ; ea însăşi, 
cu pleiele în vint, legăna încoace și încolo un 
tirs?, iar lîngă dînsa Silius, încununat cu iederă şi 

5 Vettius Valens (medic celebru), Aulus Plautius (cuceritorul unei 
părți din Britania) : bărbați cu care Mesalina întreținuse relații adulterine. 

î Repudiere : procedură sumară și unilaterală prin care soțul îi noti- 
fica soției că se desparte de ea. ” 

1 Praefectus rei irumentariae : înalt funcţionar însărcinat cu aprovi- 
zionarea populaţiei cu grîu, 


5 Bacante : preotesele zeului Bacchus, 
? Tirs : toiag simbolic — împodobit cu viță de vie şi cu un con de pin, 

incālțat cu coturni, își clătina capul în sunetele 
unui cor zgomotos şi nerușşinat 10. Zic unii că, în 
sminteala petrecerii, Vettius Valens s-ar fi cocoţat 
într-un copac foarte înalt şi că, întrebat ce vede, 
ar fi răspuns: „o furtună grozavă ce vine de la 
Ostia”, sau că se arăta într-adevăr aşa, sau că a 
aruncat la întîmplare o vorbă de proroc. 

32 La început a fost doar un zvon, apoi din toate 
părțile începură să curgă vestitori care aduceau 
știrea că împăratul știe tot şi că sosește, gata de 
răzbunare. Atunci Mesalina se retrage în grădinile 
lui Lucullus 1t, iar Silius, ca să-și ascundă teama, 
se duce să-şi caute de treabă în For. Pe cînd cei- 
lalţi se risipeau care încotro, se ivesc sutașii şi-i 
pun în fiare, pe care unde-l găsesc, pe stradă sau 
prin ascunzători. Estimp Mesalina, deși tulburată 
de încercarea prin care trecea, ia pe loc o hotărîre 
îndrăzneață, care și altădată o mintuise, anume să 
meargă să-şi întimpine soțul și să se înfățișeze 
privirilor lui; trimite așadar vorbă lui Britanicus 
şi Octaviei să se ducă să se arunce în braţele 
părintelui lor și o roagă pe Vibidia, cea mai vîrst- 
nică dintre fecioarele vestale, să ceară audienţă la 
pontifex maximus !? şi să-i cerşească îndurarea. 
Pînă atunci, străbate, însoţită doar de trei inși — 
așa de iute se făcuse pustiu în jurul ei — tot ora- 
șul de jos, şi apoi, urcîndu-se într-o cotigă dintr-a- 
celea de cărat gunoiul de prin grădini, apucă dru- 
mul 'Ostiei, fără a stirni nici o lacrimă, căci în 
sufletele tuturor pluteau deasupra negrele ei fără- 
delegi. 


i? lederă.. coturni.., cor zgomotos și nerușina! : toate aceste amănunte 
sint specifice: ceremoniilor babhice. 

u Grădinile lui Lucullus: pe o parte din locul ocupat odinioară de 
aceste luxuriante plantații se mai întind şi astăzi, la Roma, grădinile vilei 
Medici, 

1? Pontifex maximus : marele preot, capul religiei. 

33 Îngrijorarea nu era cîtuși de puţin mai mică 
de partea cezarului, care nu se prea încredea în 
Geta, comandantul pretorienilor, deopotrivă de ușu- 
ratic și la bine, şi la rău. Așadar Narcissus, luînd 
asupra lui și temerile celorlalți, declară că pentru 
cezar altă nădejde de scăpare nu e decit să încre- 
dințeze, doar pentru acea singură zi, comandamen- 
tul oștirii unuia dintre liberți și se arătă gata să-l 
preia el. Şi, ca nu cumva, pe drumul de întoarcere 
la Roma, Lucius Vitellius 1% şi Largus Caecina 14 să-l 
facă să se căiască şi să-și schimbe gîndurile, cere 
şi dobindește un loc:în aceeași trăsură cu ei. 

34 De-atunci și pînă astăzi s-a povestit adesea 
că, între vorbele contradictorii ale domnitorului, 
care ba veștejea destrăbălările nevesti-sii, ba își 
întorcea gindul înapoi, la căsnicia lui și la pruncia 
copiilor, Vitellius nu rostea decît aceste cuvinte: 
„Ce fărădelege ! Ce ticăloșie !“ Zadarnic îl îmboldea 
Narcissus să dezlege cimilitura și să spună curat 
ce gîndeşte, că nu-i putu birui îndărătnicia de a 
răspunde tot vorbe în doi peri, ce se puteau tălmăci 
după cum pofteai. Largus Caecina urma şi el pilda 
lui Vitellius. Şi Mesalina începea a se zări, strigind 
într-una către domnitor s-o asculte pe maica lui 
Britanicus şi a Octaviei ; dar acuzatorul îi acoperea 
glasul amintind de Silius şi de nuntă, iar spre a-i 
înturna cezarului ochii de la dinsa, îi puse în faţă 
un memoriu, în care se arătau toate preacurviile ei. 
Curînd după aceea, la intrarea în oraș, era cît pe 
ce să i se înfățișeze copiii pe care-i aveau împre- 
ună, dacă Narcissus n-ar fi poruncit să fie îndepăr- 
taţi. Nu putu s-o alunge pe Vibidia, care cerea, 
fierbînd de miînie, să nu se dea morţii o soţie înainte 


13 Lucius Vitellius : tatăl viitorului împărat Vitellius ; fusese a treia 
oară consul în anul precedent. 
14 Caius Caecina Largus: consul împreună cu Claudiu în 42. 

de a-i asculta părerea. Narcissus îi răspunse că o 
va asculta domnitorul şi că va avea toată libertatea 
de a se spăla de învinuire ; pînă atunci să se retragă 
vestala şi să-şi caute de sfintele ei îndeletniciri. 

35 Ciudată era, în tot acest vălmăşag, tăcerea lui 
Claudiu ; Vitellius părea că n-are habar de nimic: 
toate erau la porunca libertului. Pune dar de se 
deschide casa ibovnicului şi- -1 bagă înăuntru pe îm- 
părat. Încă din vestibul îi arată statuia lui Silius- 
tatăl 15, care ar fi trebuit nimicită, potrivit unui 
senatus-consult, apoi toate bogățiile moştenite din 
tată în fiu de neamul lui Nero şi Drusus, înjosite 
să ajungă prețul mişeliei. Claudiu ia foc, pufneşte 
şi ameninţă ; acela îl ia şi-l duce în tabără. Aici, 
ostașii se și strinseseră la adunare ; le ţine, cum îl 
învățase Narcissus, o cuviniare scurtă, căci, deși 
dreaptă, rușinea îi stăvilea minia. Un strigăt ne- 
întrerupt porni atunci din rîndurile cohortelor, care 
cereau numele vinovaţilor şi osiîndirea lor. Adus în 
faţa tribunalului, Silius nu încercă nici o apărare, 
nici o amînare, ci se rugă doar să i se grăbească 
moartea. La fel de neclintiţi tură și alţi cavaleri 
romani de rangul întîi |... *]. Titius Proculus, pe 
care Silius îl însărcinase s-o păzească pe Mesalina, 
Vettius Valens, deși mărturisise și făgăduia să facă 
și alte destăinuiri, Pompeius Urnbicus şi Saufeius 
Trogus tê, doi complici, fură toţi mînaţi la locul de 
osîndă, după porunca împăratului. Decrius Calpur- 
nianus, praefectus vigilum 1", Sulpicius Rufus, ludi 
procurator 15, precum şi senatorul Iuncus Vergilia- 
nus 1? primiră aceeași pedeapsă. 


15 Silius-tatăl : vezi mai sus, I, 31, n. 21. 

* Text corupt. 

1$ Pompeius Urbicus, Saufeius Trogus : ambele personaje necunoscute. 

17 Praefectus vigilum : căpitanul gărzilor de noapte, alcătuite din liberți 
și avind în special. misiunea de a stinge incendiile. 

18 Ludi procurator : intendent a! spectacolelor sau director al școlii 
imperiale de gladiatori, 

1 Juncus Vergilianus : personaj necunoscut. 

59 Singur Mnester aduse ceva zăbavă. Sfişiin- 
du-și veşmintele, striga într-una către împărat să 
privească la urmele de bici, să-şi amintească de 
vorbele cu care el însuși îl dăduse rob poruncilor 
Mesalinei; pe alţii darurile și dorul de mărire i-au 
minat în greşeală, pe el l-a silit nevoia, și nimeni 
n-ar fi pierit înaintea lui dacă Silius ar fi pus mina 
pe putere, Mişcat de aceste cuvinte, cezarul înclina 
spre îndurare, dar liberţii îl încredinţară că, după 
ce au pierit atiţia bărbaţi de soi, nu mai are rost 
să stea la ginduri pentru un histrion; fapta e cum- 
plită, dacă a făcut-o de voie sau de nevoie nu-i 
pasă nimănui. Nu fu primită nici apărarea lui Trau- 
lus Montanus, cavaler roman. Era un băiat așezat, 
dar tare bine făcut; fără să fi alergat după ea, Me- 
salina îl chemase și-l dase afară în aceeaşi noapte: 
de poftă sau de scîrbă, la fel de iute îi veneau 
hachiţele. Lui Suilius Caesoninus % şi lui Plautius 
Lateranus °t li se cruţă viaţa, celui de al doilea dato- 
rită strălucitelor virtuţi ale unchiului lui ; pe Caeso- 
ninus îl ocrotiră propriile sale vicii, căci în această 
scîrbavnică adunătură el făcuse pe femeia. 

37 Într-acestea, Mesalina, în grădinile lui Lu- 
cullus, încercă să-și lungească viaţa şi dichisea o 
jalbă, nu fără urme de nădejde, ba chiar cu cite o 
toană de mînie : într-atîta era de trufaşă chiar în 
ceasul acesta rău ! Și dacă Narcissus nu i-ar fi gră- 
bit pieirea, năpasta s-ar fi întors asupra acuzatoru- 
lui. într-adevăr, Claudiu, întors în palat și îmblinzit 
de un ospăț prelungit, abia simţi că începe să fiarbă 
vinul în el, că şi porunci să i se vestească „bietei 
femei” (acestea au fost, după cum se zice, cuvintele 
pe care le-a folosit) să se înfățișeze a doua zi ca 


2 Suilius Caesoninus: fiul delatorului Suilius;  Caesonina, sora vi- 
tregă a tatălui său, fusese soția împăratului Caligula. 
2 Pjautius Lateranus : nepotul lui Aulus Plautius (vezi mai sus, R. 5). 

să-şi apere cauza. Auzind aceste vorbe, pricepură 
că mînia se stinge, că dragostea se întoarce și că, 
zăbovind, aveau a se teme de noaptea ce sta să 
cadă şi de amintirile alcovului ; ca o furtună, Nar- 
cissus iese din casă și spune sutașilor și tribunului 
de gardă să execute:omorul : poruncă împărătească. 
Evodus, unul dintre liberţi, e pus să-i supravegheze 
şi să-i mîne din urmă; luînd-o la fugă, intră cel 
dintii în grădină și o găsește tolănită pe jos, cu 
maică-sa, Lepida?, şezind lingă dînsa. Certată cu 
fiică-sa pe vremurile ei de înflorire, fusese răpusă 
de milă acum, cînd o vedea la ananghie, şi îi dădea 
povaţă să nu-și mai aştepte călăul : „și-a trăit traiul, 
acum nu-i mai răminea decît să moară cu cinste“. 
Dar în sufletul stricat al acestei dezmierdate nu mai 
rămăsese nimic nobil; încă vărsa rîuri de lacrimi, 
încă nu-și contenise gemetele zadarnice, cînd por- 
țile fură izbite în lături de sosirea ostașilor: fără 
să scoată un cuvînt, tribunul încremeni lingă dînsa, 
în vreme ce libertul rostea tot felul de înjurături 
murdare şi vrednice de un sclav. 

38 Atunci își văzu pentru întiia oară Mesalina 
ursita cu ochii. Apucă un jungher, dar pe cînd și-l 
îndrepta zadarnic și cu mîna tremurindă ba spre 
gît, ba spre piept, tribunul o străpunse dintr-o lovi- 
tură, Trupul se lăsă maică-sii, iar lui Claudius, care 
tot la masă se afla, i se vesti că Mesalina a murit, 
fără însă a i se arăta desluşit dacă a murit de mîna 
ei sau de a altuia. Mai mult nu cercetă nici el; ceru 
incă un pahar și cinsti masa pînă la sfîrşit, ca de 
obicei. Nici în zilele următoare nu arată vreo urmă 
de ură, de bucurie, de mînie, de mîhnire, într-un 
cuvînt nici o urmă de simțămînt omenesc, nici cînd 
vedea cum le zburdă inima acuzatorilor şi cum 
jelesc copiii. Îi ajută şi Senatul să o uite, prin 


22 Domitia Lepida : mama Mesalinei ; era fiica lui Lucius Domitius 
Ahenobarbus și a Antoniei cea tînără, nepoata de soră a lui August. 

hotărîrea ce o dădu ca numele şi chipul ei să fie 
scoase din toate locurile publice și private. Narcis- 
sus fu cinstit cu dregătoria de cvestor, costelivă 
răsplată pentru trufia unuia care se afla mai presus 
de Palas şi de Callistus. 

Se făcuse într-adevăr dreptate, dar cite nenorociri 
aveau să se tragă de aicil* 


* Text corupt, 


XMI, 12—18. 


- Asfințitul] Agrippinei. Otrăvirea lui Britanicus. 


12 Într-acestea, puterea Agrippinei! începu să 
se clatine, de cînd Nero căzuse la dragoste cu o 
libertă, pe nume Acteea?, şi începuse a se spovedi 
lui Marcus Otho 3 şi lui Claudius Senecio, doi tineri 
chipeși, dintre care Otho era coboritor dintr-o 
familie consulară, iar Senecio, fiul unui libert îm- 
părătesc î. Această dragoste, întîi necunoscută 
maică-sii, care apoi i se împotrivi zadarnic, se furișă 
adinc în inima lui, la adăpostul desfătărilor şi al 
tainelor împărtășite, și nici prietenii mai virsinici 
ai domnitorului nu i se puneau de-a curmezișul, 
căci muierușca nu supăra pe nimeni și-i făcea toate 
poftele, pe cînd pentru nevastă-sa, Octavia, deși 
era femeie de viţă şi cinstită cum nu se mai află, 
Nero n-avea decit silă, sau că aşa a fost să fie, sau 
că cele neîngăduite sint întotdeauna mai dulci, şi 
stăruia temerea ca nu cumva, stricîndu-i-se cheful 
acesta, dorinţele-i spurcate să facă proașcă printre 
doamnele din lumea bună. 

13 Dar Agrippina se tînguie că a ajuns rivala unei 
liberte și soacra unei slugi şi, cu alte asemenea 


1 Agrippina (cea tînără) : fiica Agrippinei celei bătrine și a lui Ger- 
manicus ; după moartea Mesalinei, se căsătorise de-al treilea cu Claudius, 
îl făcuse să-l înfieze pe fiul ei, Nero, și-l otrăvise spre a-l aşeza pe 
acesta pe tron. 

2 Acteea : sclavă greacă, cumpărată din Asia și eliberată de Claudiu. 

3 Marcus Salvius Otho : viitorul împărat, 

+ Impărătesc ; e vorba de împăratul Claudiu ; despre Senecio vezi mai 
jos XV, 50 și urm, 


368 PROZĂ ISTORICĂ LATINĂ 


cicăleli muierești, în loc să aştepte ca fiu-său să 
vină singur la căinţă sau să se sature, îl înteţește 
cu atit mai aprig, cu cît îi erau mai ocarnice doje- 
nile, pînă cînd, robit de puterea dragostei, leapădă 
orice ascultare faţă de maică-sa și se dă cu totul 
pe seama lui Seneca, sub cuvînt că e îndrăgostit 
de această libertă. Annaeus Serenus ô, unul dintre 
prietenii filosofului, ţinea mai de mult sub obroc 
patima născindă a tinărului domn, împrumutîndu-și 
şi numele, astfel încît daniile ascunse pe care i le 
făcea Nero muieruștii treceau în ochii lumii ca ale 
lui. Atunci Agrippina își schimbă tactica şi por- 
nește atacul cu duhul blindeţii, tăinuind chiar în 
ungherele iatacului ei plăcerile cerute de anii cei 
tineri și de culmea măririi, Mărturisea, chiar, că 
a fost de o asprime cam nelalocul ei şi începu să-și 
desferece belșugul visteriilor, care nu erau mai să- 
race ca ale împăratului; pe cît îşi strunise odi- 
nioară prea strașnic feciorul, pe atita se înjosea, 
dimpotrivă, mai peste măsură acum. Această schim- 
bare nu-l amăgi pe Nero, iar prietenii lui cei mai 
apropiaţi vedeau primejdia și-l implorau să se 
păzească de capcanele unei femei mereu neînduraţe 
și care, acum, mai era și fățarnică. Se întimplă că, 
în aceste zile, cezarul, cercetînd gătelile cu care se 
împodobiseră soțiile şi mamele împăraţilor, alese 
un veșmiînt și cîteva nestemate şi le trimise maică- 
sii în dar, fără să se scumpească şi făgăduind chiar 
și altele mai frumoase, rîvnite pînă atunci de multe 
femei. Dar Agrippina strigă că aceste podoabe nu-i 
sporesc cămările, ci o înţarcă de toate celelalte, și 
că fiul ei îi face parte dintr-o avere care ar trebui 
să-i aparţină întreagă. 


, 5 Lucius Annaeus Seneca : celebru filosof stoic, preceptor al lui Nero 
(3—65 e.n.) ; vezi mai jos XV, 60—70. 

4 Annaeus Serenus: deţinea funcția de prefectus vigilum şi era în 
foarte strînse legături cu Seneca filosoful, care îi dedică mai multe din 
tratatele sale. 

14 N-au lipsit nici cei care să ducă.mai departe 
aceste vorbe, umilîndu-le. lar Nero, furios pe cei pe 
care se sprijinea această trufie femeiască, îl scoate 
pe Palas” din dregătoria unde-l aşezase Claudiu și 
care-i dădea oarecum pe mină hăţțurile domniei; 
se povestește că, văzindu-l plecînd însoţit de un 
numeros alai, Nero ar fi spus, nu fără haz, că Palas 
se duce să dea î în primire 8. E sigur că Palas pusese 
condiţia să n-aibă a răspunde de nimic pentru tre- 
cut şi să nu trebuiască să dea republicii nici o 
socoteală. Atunci Agrippina, scoasă din fire, se 
porni pe cele mai grozave ameninţări şi, necruţirid 
nici urechile domnitorului, siriga sus şi tare că Bri- 
tanicus nu mai e un copil, că el e adevăratul vlăstar 
al lui Claudiu, vrednic să domnească în părintescul 
imperiu, pe care un pripășit, un copil luat de suflet 
îl stăpineşte doar ca să-și batjocorească mama. Că 
ea n-are nimic împotrivă să dea pe faţă toate nenc- 
rocirile acestei case blestemate, începind cu căsnicia 
ei şi cu otrăvirile : atîta doar i-au hărăzit zeii, că-i 
trăieşte feciorul cel vitreg. Va merge cu el în 
tabără, şi atunci vor auzi, pe de o parte pe fiica lui 
Germanicus ?, şi pe de alta pe schilodul de Burrus19 
şi pe Seneca, surghiunitul 14, cerînd, unul cu ciotul 
lui de braţ, celălalt cu vocea lui de dascăl, cîrmui- 
rea lumii întregi. Spunind acestea, ridica braţele în 


1 Palas : vezi mai sus, XI, 29 şi n. 4. 

% Să dea în primire (ut ejuraret) : în vremea republicii, magistrații, la 
ieşirea lor din funcție, depuneau în Forum un jurămînt solemn prin care 
declarau că au respectat cu sfințenie legile statului; de bună seamă că 
Palas, care în timpul cît a guvernat finanțele imperiului a dobindit, pe 
căile cele mai necinstite, o scandaloasă avere, n-ar fi putut depune un 
asemenea jurămînt. Vezi și fraza următoare. 

? Pe fiica lui Germanicus: adică pe ea însăşi. 

30 Sextus Afranius Burrus : prefect al pretoriului, exercită, împreună 
cu Seneca, o puternică influență asupra lui Nero; din propoziția urmă- 
toare rezultă că ar fi fost ciung. 

11 Surghiuniiul : acuzat de către Mesalina de adulter cu Iulia, fiica lui 
Germanicus, filosoful fusese exilat de Claudiu și petrecuse opt ani în 
Corsica. 

sus, aduna ocări peste ocări, îl invoca pe Claudiu 
cel trecut în rindul zeilor, invoca manii infernali 
ai Silanilor * şi atitea şi atîtea zadarnice nelegiuiri. 

15 Tulburat de toate acestea, şi cum se apropia 
și ziua in care Britanicus avea să împlinească 
paisprezece ani, în mintea lui Nero se perindau rînd 
pe rînd furiile maică-sii şi firea tiînărului, ce se dez- 
văluise de curînd, printr-o întîmplare neînsemnată, 
ce-i drept, dar care-i cîştigase o largă bunăvoință. 
În zilele saturnalelor 15, pe cînd se jucau cu alţii de 
seama lor, traseră, în glumă, la sorţi domnia, și 
sorţul îi căzu lui Nero. Le dădu aşadar tuturor cîte 
o poruncă, pe care o puteau împlini fără să ro- 
şească ; lui Britanicus însă îi porunci să se scoale, 
să vină în mijloc şi să zică un cîntec, chitind să 
stîrnească rîsul pe seama unui copil nedeprins nici 
cu întrunirile cele mai așezate, darămite cu cele de 
beţivi. Fără să-şi piardă cumpătul, acela începu o 
cîntare, al cărei înțeles era că fusese prăbușit din 
scaunul părintesc și din fruntea bucatelor. De aici 
se iscă o înduioşare cu atit mai nestăvilită, cu cît 
noaptea era în toi şi cheful fără perdea. Nero 
pricepu că s-a făcut nesuferit și ura-i spori; întă- 
rîtat de amenințările Agrippinei, neputind să-i scor- 
nească nici o vină și necutezind să dea porunci 
făţișe pentru uciderea unui frate, lucrează în taină 
și pune de se pregăteşte otrava, luîndu-șşi unealtă 
pe Iulius Polio, tribunul unei cohorte pretoriene, 
care avea sub pază pe numita Locusta 14, osîndită 
pentru otrăviri şi ajunsă de pomină pentru multe 
alte fărădelegi. Cum avuseseră încă de mult grijă 


12 A? Silanilor : Marcus și Lucius Silanus, două victime ale Agrippinei. 

13 Saturnale ; serbări care aveau loc în fiecare an în decembrie și 
țineau cîte șapte zile. Prăznuind, după cum se zicea, libertatea ce domnea 
între oameni în vremea cînd Saturn, izgonit din Olimp de Jupiter, ve- 
nise să locuiască în Latium, aceste serbări erau un prilej de nelimitată 
veselie, care degenera adeseori în desfriu, 

H“ Locusta ; cea care pregătise și otrava cu care Agrippina îl răpusese 
pe Claudiu, 

ca acei din jurul lui Britanicus să fie tot mișei fără 
nici un dumnezeu, o primă doză de otravă i-o dădură 
chiar dascălii lui, dar aceasta trecu printr-însul. și 
se slobozi prin pîntec, fie că nu era îndeajuns de 
puternică, fie că o îndoiseră ei, ca să nu lucreze 
prea dintr-o dată. Ci Nero, pe care zăbava în săvir- 
șirea fărădelegii îl scotea din răbdări, îl copleșește 
pe tribun cu ameninţări, poruncește să se pună la 
cazne otrăvitoarea, căci, spunea el, tot cătind la ce 
zice lumea și gindindu-se la apărarea lor, îi pre- 
lungesc lui nesiguranța. Îi făgăduiră atunci că Bri- 
tanicus va pieri tot atît de fulgerător ca şi cum l-ar 
zdrobi fierul, şi o licoare năprasnică, făcută din 
buruieni de mult încercate, se fierse chiar lîngă 
iatacul împărătesc. 

16 Datina era ca feciorii de domn să prînzească 
în faţa familiei, stîind la o masă a lor, mai simplă, 
împreună cu ceilalți nobili de o seamă cu ei. Acoio 
mînca Britanicus şi, fiindcă un slujitor devotat îi lua 
credinţa la toate bucatele şi băuturile, s-a închipuit 
următoarea viclenie, care nici să nu calce obiceiul, 
şi nici să nu dezvăluie nelegiuirea printr-o îndoită 
moarte : i se înfățișează lui Britanicus o băutură de- 
ocamdată nevătămătoare, dar foc de fierbinte, în 
care degustătorul își muiase buzele; fiind prea 
caldă, el o dă deoparte; atunci, o dată cu apa rece, 
i se toarnă înăuntru și otrava, care Îi pătrunse atit 
de repede toate mădularele, încît îi luă dintr-o dată 
şi graiul, și sufletul. De jur-împrejur se iscă panică, 
cei mai puţin cuminţi se risipesc care încotro, dar 
cei mai ageri la judecată rămîn lipiți locului, cu 
ochii ţintă la Nero. Acesta, tolănit cum era și făcîn- 
du-se că habar n-are de nimic, zise că e o întîmplare 
ca oricare alta, pricinuită de epilepsia care-l chi- 
nuia pe Britanicus încă din frageda copilărie și că 
încetul cu încetul va începe iar să vadă și își va 
veni în simţiri. Cît despre Agrippina, deși se silea 
să și-o stăpinească, i se citea pe față o asemenea 

spaimă, o asemenea turbare a minţii, încît apăru 
limpede că era la fel de neştiutoare ca și Octavia, 
sora lui Britanicus; înţelegea prea bine că cel din 
urmă sprijin îi fusese răpit şi că de aici pină la pa- 
ricid nu mai e decit un pas. Cu toată virsta ei crudă, 
Octavia învățase şi ea să-și ascundă durerea, și 
mila, şi simţămintele toate. Astfel, după cîteva clipe 
de tăcere, ospățul se înveseli din nou. 

17 Aceeași noapte întruni laolaltă și omorul lui 
Britanicus, și rugul lui funerar. Ceremonia, dinainte 
pregăiită, fu foarte neînsemnată. Îl îngropară to- 
tuşi în Cîmpul lui Marte 15, pe un asemenea potop 
de ploaie, încît norodul crezu într-un semn al mî- 
niei dumnezeieşti, dezlănţuită împotriva unei fără- 
delegi, pe care însă mulţi o iertau, gindind la stră- 
vechile uri dintre fraţi și la neputinţa de a se 
împărţi în două domnia. Aproape toţi cronicarii 
vremii arată că, în zilele de dinainte de sfîrşit, 
Nero batjocorise de nenumărate ori copilăria lui 
Britanicus, astfel încît, așa grabnică precum a fost 
— în sfîntul ceas al mesei, fără să i se dea măcar 
răgazul să-și îmbrăţișeze surorile, şi sub ochii duş- 
manului său — nu mai poate fi privită ca pretim- 
purie şi sălbatică această vărsare de sînge, ultimă 
rămășiță din vinele lui Claudius, pe care mîrșăvia 
o 'spurcase înaintea otrăvii. Printr-un edict, cezarul 
arătă temeiul pentru care s-au grăbit funeraliile, 
zicînd că așa era lăsat din strămoși, ca privirile 
norodului să nu adaste prea îndelung asupra în- 
mormîntărilor celor neviîrstnici, şi ceremonia să nu 
fie zăbovită cu elogiile funebre. Cît despre el, lip- 
sit de sprijinul unui frate, nu mai are nădejde de- 
cît în Republică, şi cu atît mai mult trebuie să-și 
arate Senatul şi poporul toată bunăvoința față de 
un domnitor care a rămas singur dintr-o familie 
născută pentru cele mai de sus trepte ale puterii. 


15 În Cîmpul lui Marie : în mausoleul lui August, 

18 Cu acest prilej, copleşi cu daruri pe cei mai 
puternici dintre prietenii lui. S-au ridicat chiar 
unele glasuri de protest împotriva vitejilor care 
propovăduiesc cinstea și cumpătarea şi care în clipe 
ca acestea și-au împărţit, ca pe o pradă, tot felul 
de case și conace. Alţii gqîndeau că au făcut-o fără 
voia lor, siliţi de domnitorul care, conştient de ne- 
legiuirea săvirșită, trăgea nădejde că-și va dobîndi 
iertarea, dacă va prinde în lanţurile daniilor pe toți 
cei mai de vază. Miînia mamei sale n-o domoli însă 
nici o dărnicie: o stringea în braţe pe Octavia, 
ţinea într-una sfaturi de taină cu prietenii; hrăpă- 
reață din fire, aduna mai mulţi bani din toate păr- 
țile, ca şi cum ar fi vrut să-și făurească dintr-inșii 
o unealtă; primea, plină de îndatorire, pe tribuni 
şi pe sutași, cinstea peste poate numele și virtuțile 
oamenilor de viță veche, atiîţia ciţi maj rămăseseră, 
căutînd parcă o căpetenie şi un partid. Ceea ce 
atlînd, Nero dă poruncă să i se ia straja militară, 
pe care o avusese ca soţie și pe care o păstra și 
acum, ca mamă de împărat, precum şi garda de ger- 
mani, pe care, tot spre a-i crește cinstirea, i-o adău- 
gase nu de mult chiar el. Și, ca să spargă gașca 
de curteni care roiau în jurul ei, desparte casele și 
o mută pe maică-sa în cea unde locuise Antonia“; 
el însuși nu se ducea acolo decit înconjurat de o 
gloată de sutași și, după o scurtă sărutare, pleca 
numaidecit, 


10 Antonia : mama lub Germanicus. 


XIV, 1—13. 


Nero și Popeea. Uciderea Agrippinei. 


1 În vremea consulilor Gaius Vipstanus și Caius 
Fonteius t, Nero nu mai amînă nelegiuirea la care de 
mult cugeta, căci lunga stăpinire îi nutrise cute- 
zanța, și inima i se înflăcăra din zi în zi mai aprig 
pentru Popeea ?, care, ştiind că n-are nici o nădejde 
ca domnitorul s-o izgonească pe Octavia și să se 
însoare cu dinsa atita vreme cît mai trăiește Agrip- 
pina, îl gilcevea într-una, ba chiar își bătea şi joc de 
el, numindu-l pupillus î, îngenuncheat de poruncile 
altora, nevrednic nu numai de domnie, dar și de li- 
bertate. Într-adevăr, zicea ea, de ce să mai amîne 
nunta ? I-e silă, nu-i așa, de chipul ei, de triumfu- 
rile strămoşilor ei, sau nu cumva de rodnicia și de 
sufletul ei credincios ? Da, le e teamă ca nu cumva 
o nevastă, măcar, să dea pe față ocările aduse se- 
natorilor și miînia norodului împotriva truiiei și lă- 
comiei unei mame ! Dacă Agrippina nu poate răbda 
ca noră decit pe o dușmancă, s-o lase pe ea să se 
întoarcă la bărbatu-său, Otho : se va duce la capă- 
tul pămîntului, unde va afla de jignirile aduse îm- 
păratului, dar cel puţin nu le va mai vedea cu ochii 


1 În vremea consulilor... Vipslanus şi... Fonteius: în anul 59. 

2? Poppaea Sabina : vezi mai sus, Istorii, I, 22, n. 3. 

3 Pupillus : copil nevirstnic, aflat sub epitropie, 

 Triumlurile.., + de fapt unul singur, decernat, pentru o victorie asu- 
pra tracilor, lui Poppaeus Sabinus, străbunicul ei dinspre mamă. Rodni- 
cid... : Poppaea avea un fiu de la cavalerul Rufius Crispinus; Octavia 
era stearpă, 

ei și nu va mai fi amestecată în primejdiile ce-l pasc. 
Aceste cuvinte şi altele asemenea, pe care lacri- 
mile și meșteșugurile de ibovnică le făceau și mai 
pătrunzătoare, nu le stăvilea nimeni, căci toţi erau 
dornici să vadă fringindu-se puterea mamei, şi ni- 
meni nu-și închipuia că ura unui fiu va fi atit de 
neîndurată încît să meargă pînă la omor. 

2 Povesteşte Cluvius 5 că, arzînd de dorul de a-și 
păstra puterea, Agrippina a ajuns pînă acolo încît 
ziua în amiaza mare, cînd Nero clocotea, îmbuibat 
de vin și de bucate, i s-a înfățișat de citeva ori aces- 
tui om, ameţit de băutură, împodobită și gata de 
incest. Cei dimprejurul lor băgaseră și pînă atunci 
de seamă cîteva sărutări dezmierdate și mîngiie- 
rile ce vesteau nelegiuirea, cînd Seneca, cerind 
ajutor femeiesc împotriva unor farmece de femeie, 
o trimise înăuntru pe Acteea, liberta, care, temă- 
toare şi pentru ea, și pentru cinstea lui Nero, să-i 
arate că ştirea incestului s-a răspîndit pretutin- 
deni, că maică-sa se făleşte cu el şi că oștirea nu 
va răbda comanda unui domnitor pîngărit. Fabius 
Rusticus 6 notează că cel cuprins de această poftă a 
fost Nero, și nu Agrippina, și că îndeminarea ace- 
leiaşi liberte a zădărnicit-o. Dar spusele lui Cluvius 
le întăresc și ceilalţi istorici, și părerea generală tot 
spre ele înclină : o asemenea grozăvie în cugetul 
Agrippinei s-a zămislit și, oricum, pare mai cu 
fiinţă de adevăr ca această nemaipomenită strică- 
ciune s-o fi scornit ea, care încă de copilă s-a spur- 
cat cu Lepidus 7, numai de dragul puterii, pe care 
aceeași patimă a supus-o toanelor lui Palas și care, 


5 Ciuvius Rufus : istoric latin, a scris despre domnia lui Nero și cele 
ale urmașilor săi, pînă la moartea lui Vitellius ; opera lui nu s-a păstrat. 

4 Fabius Rusticus: istoric contemporan cu Tacitus; scrierile lui, 
pierdute, aveau, după cite se pare, o înaltă valoare literară. 

7 Marcus Lepidus : de bună seamă fiul lui M. Aemilius Lepidus -(consul 
în anul 6); soţul Drusillei (fiica lui Germanicus): se pare că a întreținut 
relaţii incestuoase cu amindouă surorile soției sale : Agrippina şi Livilla. 

trecută prin ciur şi prin sită în căsnicia cu unchiu- 
său ê, era deprinsă cu orișice mișelie, 

3 Nero începu așadar să se ferească de întilnirile 
cu dînsa între patru ochi şi, cînd pleca la grădi- 
nile ei, sau la moşiile de la Tusculum sau An- 
tium 9%, o lăuda că bine face că-și mai ia puţină 
odihnă. Pînă la urmă i se păru că, orișiunde s-ar fi 
aflat, tot în spinare îi stă și hotărî s-o piardă, mai 
șovăind doar între otravă, sabie sau altă năprasnă. 
Întîi îi fu pe plac otrava. Dar dacă i-o dădea la 
masa domnească, era cu neputinţă să mai pună 
fapta pe seama întimplării, căci Britanicus pierise 
la fel; să-i cumpere slugile era anevoie lucru, căci 
femeia aceasta, frecată cu nelegiuirile, stătea cu 
ochii în patru la orice capcană; pe de altă parte, 
luînd antidoturi, își călise ea însăși trupul împotriva 
otrăvii, Fierul și sîngele unde să le ascundă ? Nu gä- 
sea nimeni nici un mijloc, şi Nero se temea ca nu 
cumva cel ales pentru o asemenea ticăloşie să nu 
pună prea puţin suflet în îndeplinirea poruncilor. O 
propunere iscusită făcu libertul Anicetus, coman- 
dantul flotei -de la Misenum 10, care-l crescuse de 
mic pe Nero şi care o ura pe Agrippina cu împăr- 
tășită ură, Îi arătă deci că se poate alcătui un vas 
cu o parte care, desfăcindu-se cu meșteșug chiar în 
largul mării, să-l scufunde pe neștiute, Nimic mai 
năbădăios ca marea ; și, dacă va fi înghițită de un 
naufragiu, cine va fi atit de nedrept încît să pună pe 
seama nelegiuirii vina vintului și a valurilor? Iar 
domnul îi va închina răposatei un templu, altare şi 
alte semne de evlavie. 

4 Tertipul acesta avu darul să placă, mai ales că 
și împrejurările îi erau prielnice, împăratul prăznu- 


ë Unchiu-său : împăratul Claudiu, care era fratele tatălui ei, Germa- 
nicus 

? Tusculum : vechi oraş în Latium, azi Frascaătti, Antium : veche aşe- 
zare în Latium, orașul de naștere a lui Nero, care îl înfrumuseță cu 
numeroase lucrări edilitare. 

1 Misenum : oraș și promontoriu în Campania. 

ind tocmai la Baiae!! sărbătorile Minervei2?. O 
ademenește pe maică-sa acolo, zicînd într-una cui 
voia sä-] asculte că trebuie să rabzi clipele de mî- 
nie ale părinților și să-ţi stăpinești inima, astfel încît 
să işte zvonul unei împăcări, pe care Agrippina îl 
va primi cu fireasca ușurință pe care o au femeile 
de a crede tot ce-i de bine. Sosind ea, îi iese în în- 
timpinare de-a lungul țărmului (căci venea de la 
Antium), îi ia mîna, o îmbrățișează și o însoţeşte 
pînă la Bauli ; așa se cheamă un conac aşezat între 
capul Misenum și lacul Baiae și scăldat de un mic 
golf. Printre celelalte, se legăna o navă mai împo- 
dobită decit toate, ca o nouă dovadă de cinstire 
adusă mamei, căci de obicei călătorea în triremă 13 
şi cu vîslașii flotei 14. Și acum era poftită la ospăț, 
adăogindu-se astfel şi întunericul nopţii la tăinu- 
irea fărădelegii. Se crede îndeobște că a fost la 
mijloc un vînzător și că Agrippina, înștiințată des- 
pre urzeală, dar îndoindu-se dacă știrea e adevă- 
rată, a făcut drumul pînă la Baiae în litieră. Acolo, 
măgulitile îi risipiră teama: fu primită cu toată 
îndatorinţa şi aşezată chiar la un loc mai de cinste 
decit împăratul. Cu tot felul de taclale, în care 
Nero, după o tinerească nestinjeneală, se încrunta 
dintr-o dată, de parcă ar fi vrut să o facă părtașă 
la cine știe ce planuri serioase, ospăţul se prelungi, 
iar la plecare o petrecu, sărutind-o apăsat pe ochi 
şi pe piept, fie ca o culme a prefăcătoriei, fie că 
gîndul de a o vedea pentru cea din urmă oară pe 
maică-sa, care se ducea la moarte, îi muie inima, 


cît era ea de crudă. 


1 Baiae : oraș la răsărit de Neapolis, situat într-un golfuleț, într-un 
ţinut bogat în ape termale şi minerale şi împodobit cu numeroase vile 
luxoase. 

12 Sărbătorile Minervei : ţineau cinci zile, începînd din 19 martie, data 
la care se socotea a fi născută zeița. 

1 Triremă ; corabie cu trei rînduri (caturi) de visle. 

u Cu vislașii flotei: și nu cu sclavii care făceau, de obicei, slujba 
de vislaşi. 

5 Dăduseră zeii, parcă anume spre a scoate în 
vileag fărădelegea, o noapte care sclipea de stele, 
plină de pacea unei mări netulburate. Abia se în- 
depărtase de țărm corabia. Dintre oamenii ei, doar 
doi o însoțeau pe Agrippina : Crepereius Gallus sta 
în picioare nu departe de cîrmă, iar Acerronia 15, 
sprijinită de picioarele patului pe care pirotea 
Agrippina, amintea cu bucurie căinţa feciorului și 
trecerea pe care și-o recîștigase mama, cînd, la un 
semnal, bagdadia încăperii se prăbușește sub o greu- 
tate uriașă de plumb, zdrobindu-l pe Crepereius și 
lăsîndu-l mort pe loc. Pe Agrippina și pe Acerronia 
le apărară pereţii patului, mai înalţi decit ele și des- 
tul de zdraveni ca 'să nu-i frîngă povara. Și corabia 
nu se mai desfăcea, căci se iscase panica și nume- 
roşi marinari străini de urzeală îi încurcau și pe cei- 
lalți. Atunci vislaşii chitiră să se aplece toţi pe o 
parte și să scufunde astfel vasul, dar fură prea ză- 
bavnici în împlinirea acestui plan născut la repe- 
zeală și cîţiva stînd în cumpănire înlesniră nau- 
fragiaților o cădere mai lină în mare. lar Acerro- 
nia, care făcu neghiobia să se dea drept Agrippina, 
strigind și cerînd ajutor pentru mama împăratului, 
fu ucisă cu prăjinile, cu vislele și cu toate sculele 
care le cădeau în mînă pe corabie. Agrippina nu 
scotea nici. o vorbă, și astfel trecu nebăgată în 
seamă (se alese, totuși, cu o rană la umăr); înot 
și apoi cu ajutorul bărcilor de pescari întilnite în 
cale, ajunse la lacul Lucrinum 16, de unde o duseră 
la conacul ei. 

6 Gîndind ea, acolo, că pentru aceasta fusese pof- 
tită cu scrisori viclene și primită cu atita cinste, 
că nava s-a năruit lîngă țărm, nebătută de vinturi, 
neizbită de stînci, şi anume de la virf, ca izbită 


3 Acerronia : fiica, sau poate sora lui Cn. Acerronius Proculus, 
consul în 44, 
1t- Lucrinum : lac în Campania, vestit pentru stridiile sale; pe locul 


acesta se ridică, de cînd su erupția vulcanică din 1538, muntele numit 
Monte-Nuovo. 

de o maşinărie de uscat, cugetind de aseme- 
nea la uciderea Acerroniei și privind totodată la 
propria ei rană, pricepu că singurul mijloc de a se 
mâîntui de capcană e să n-o priceapă. ÎI trimise dar 
pe libertul Agerinus să-i vestească fiului ei că, din 
mila zeilor și cu bunul noroc al impăratului, a scă- 
pat dintr-o grea nenorocire şi că îl roagă ca, măcar 
că e înspăimintat de primejdia prin care a trecut 
maică-sa, să-și mai amăgească dorul de a o vedea; 
deocamdată are nevoie de odihnă. În vremea 
aceasta, cu prefăcută siguranţă de sine,. își caută 
rana și-și oblojește trupul. Poruncește să se cer- 
ceteze testamentul Acerroniei și să se pună peceţi 
pe avere : aici, numai, nu se mai prefăcea, 
Într-acestea Nero, care aștepta să i se raporteze 
implinirea fărădelegii, primește știrea că Agrippina. 
a scăpat cu o rană uşoară și că n-a pățit decit atita 
necaz cît să nu se mai îndoiască de făptaş. Înne- 
bunit de groază, declară atunci că răzbunarea ei 
nu va întirzia nici o clipă, fie că va înarma sclavii, 
fie că va ațîța oștirea, fie că va da fuga la Senat și 
la popor, aruncîndu-le în faţă naufragiul și rana și 
uciderea prietenilor ei: lui ce ajutor îi rămîne ? 
Doar încă Burrus și Seneca [...'], pe care, sculin- 
du-i- din somn îi chemase numaidecit; nu e sigur 
dacă știau dinainte ceva. Deci tăcură îndelung 
amindoi, socotind că e zadarnic să încerce a-i 
schimba gindul, sau că lucrurile au ajuns pe un 
asemenea povirniş, încît, dacă n-o vor lua înainte, 
ponosluind-o pe Agrippina, Nero e pierdut. Pină la 
urmă Seneca arătă mai multă hotărire : îl privi drept 
în ochi pe Burrus și-l iscodi dacă nu e bine să se 
poruncească ostașilor să făptuiască ei omorul. El 
răspunse că pretorienii, legaţi de toată casa ceza- 
rilor și plini de amintirea lui Germanicus, nu vor 
cuteza nici o silnicie împotriva odraslei lui: să-și 
împlinească Anicetus pînă la capăt făgăduinţa. 


* Text corupt. 

Acela, fără nici o șovăială, cere să-și desăvirșească 
nelegiuirea. La aceste cuvinte, Nero strigă cu glas 
mare că astăzi abia i s-a dat împărăţia și că această 
împărătească danie, libertul i-a făcut-o : să dea zor, 
să plece, să-şi ia oamenii cei mai de credinţă. Şi 
cînd auzi că a sosit un trimis cu veste de la Agrip- 
pina, puse îndată la cale o năpastă, o lovitură de 
teatru : în vreme ce Agerinus își rostea solia, îi 
aruncă o sabie între picioare; apoi poruncește să-l 
pună în lanțuri, ca și cum ar fi fost prins asupra 
faptului, astfel încît să poată apoi băsni că mama a 
uneliit uciderea fiului ei și că, de rușine că nele- 
giuirea a fost descoperită, și-a luat singură viața. 

8 Într-acestea, se obștește că Agrippina e în pri- 
mejdie ; de îndată ce află zvonul aleargă. fiecare la 
țărm, punînd totul pe seama întimplării. Unii se 
urcă pe diguri, unii în bărcile cele mai apropiate, 
alții intră în valuri, atîta cît le îngăduie înălțimea 
trupului, cîțiva. fac semne cu mîinile ridicate; tot 
olatul mării vuiește de gemete, de îndemnuri, de 
larma miilor de întrebări, a miilor de răspunsuri 
fără noimă; un puhoi de oameni dă năvală cu fa- 
clele aprinse ; află în sfîrşit că Agrippina e teafără, 
sănătoasă și se grăbesc să meargă s-o firitisească, 
cînd, deodată, priveliștea unei trupe înarmate ce 
mărșăluiește înfricoșat îi risipește care încotro. Ani- 
cetus încercuieşte casa cu un cordon de ostaşi, 
sparge porțile, înșfacă pe sclavii care-i ies în cale 
și ajunge la ușa iatacului; aici nu află mai'pe ni- 
meni, căci această cotropire îi înnebunise de groază 
pe toţi. Înăuntru în iatac nu era decît o luminiţă 
pîlpîitoare și o singură slujnică. Din ce în ce mai 
neliniștită, Agrippina se frămînta de ce nu vine ni- 
meni de la fiul ei, nici măcar Agerinus : dacă ar fi 
bune, altfel ar arăta lucrurile, nu ca acum: pustiu, 
zarvă din senin şi toate semnele celei de pe urmă 
nenorociri. Văzind că slujnica pleacă, îi spune: 
„Si tu, şi tu mă părăseşti“, se întoarce și-l zărește 

pe Anicetus, însoțit de trierarhul !? Herculeius și 
de Obaritus, sutaș în flotă: Dacă a venit s-o vadă 
— zice — să ducă veste că s-a întremat, dacă a 
venit -să făptuiască vreo nelegiuire, e încredin- 
tată că fiul ei nu ştie nimic; n-a poruncit el un pa- 
ricid. Ucigașii înconțoară patul, şi trierarhul, cel 
dintii, o păleşte în cap cu un ciomag. Sutașul toc- 
măi trăgea; sabia ca.s-o omoare, cînd ea,. arătin- 
du-şi burta, strigă: „În pîntec să izbești“ 18, și-și 
dădu sufletul străpunsă de lovituri. 

9 Acestea sînt faptele asupra cărora se înțeleg 
toţi istoricii. A stat, oare, Nero, și a privit îndelung 
trupul neînsufleţit al mamei'sale și i-a lăudat frumu- 
seţea ? Unii așa povestesc, alții zic că nu-i adevă- 
rat., Fu arsă în aceeași noapte, pe un pat de su- 
fragerie !? şi fără nici o pompă; atîta vreme cît 
Nero a ţinut frînele puterii, n-a avut nici un gorgan, 
nici un gărduleţ la mormint. Mai apoi, din grija slu- 
jitorilor, i s-a ridicat o mică movilă aproape de dru- 
mul spre Misenum și de conacul dictatorului Cezar, 
o casă mai înaltă decît celelalte, de unde privirea 
cuprinde toate golfurile de la poalele ei. Cînd se 
aprinse rugul, un libert, anume Mnester, se stră- 
punse cu un jungher, nu ştiu dacă de mila stăpi- 
nă-sii sau de frică să nu fie osîndit la moarte. Încă 
de mulţi ani înainte, Agrippina credea în acest 
sfîrșit al ei, dar nici că-i păsa. Într-adevăr, cerce- 
tind o dată ursita lui Nero, chaldeii * îi răspunseră 
că-i e dat să domnească și să-și ucidă mama. „Să 
mă ucidă — zisese ea — dar să domnească.“ 


11 Trierarh : căpitanul unei trireme, i 


15 „In pîntec să izbești” : înțelesul acestor cuvinte apare limpede din- 
tr-un vers (368), al tragediei Octavia, de Seneca ; „Aici, aici străpunge cu 
sabia, unde s-a zănmislit un asemenea monstru“, 

1? Un „pat de sufragerie: un pat simplu, dintr-acelea pe care stăteau 
tolăniți mesenii, la ospeţe. 

!# Chaldeii ; locuitorii Chaldeei, în sud-vestul Babiloniei, se îndeletni- 
ceau la Roma cu astrologia. 

10 Ci abia după ce se făptui nelegiuirea își dădu 
seama cezarul de grozăvia ei. Ba încremenit în 
muțenie, ba răsărind din somn speriat și cu min- 
tea rătăcită, aștepta, în ceasurile ce mai rămineau 
din noapte, ivirea zorilor, de parcă ar fi fost să-i 
aducă sfîrşitul. Dar lingușirile sutașilor şi ale tri- 
bunilor,. îndemnați de Burrus, îi aprinseră iar nă- 
dejdea : îi stringeau mina și-l fericeau că a scăpat 
de o negindită primejdie și de fărădelegile mamei 
sale. Prietenii lui încep apoi să meargă pe la temple 
Și, liind pildă de la dînșii, municipiile cele mai apro- 
piate din Campania își dovedesc şi ele voioșia cu 
jertfe și cu delegaţii ; el însuși se prefăcea dimpo- 
trivă și părea că e covîrșit de durere, că-i e ciudă 
că a rămas în viaţă și că jelește moartea maică-sii. 
Dar înfățișarea locurilor nu se schimbă ca obrazul 
oamenilor, și marea aceea, țărmul acela i se ridicau 
cumplite înaintea ochilor — ba erau și unii care 
credeau că se aud sunete de trimbiță de pe colinele 
de-alături și gemete care ies din mormîntul Agrippi- 
nei. Se retrase deci cezarul la Neapolis și trimise 
Senatului o scrisoare, al cărui cuprins era că fusese 
prins cu fierul în mînă un ucigaș, Agerinus, libert 
și om de încredere al Agrippinei, şi că ea şi-a is- 
pășit singură păcatul de a fi pus la cale nele- 
giuireâ. | 

11 La această învinuire adăuga și altele, mai 
vechi, că Agrippina năzuia la împărțirea puterii, 
că nădăjduia că toate cohortele pretoriene vor jura 
credință unei femei și că senatorii şi poporul vor 
încuviinţa şi ei această ruşine. Că, înţelegind deșer- 
tăciunea tuturor acestor nădejdi, se pornise împo- 
triva ostașilor, împotriva Senatului și împotriva 
plebei, îl împiedicase să facă daruri ostașilor 
și norodului și urzise primejdii împotriva bărba- 
ților de seamă. Cîtă caznă n-a avut el într-una ca 
s-o oprească să dea năvală în Senat şi să răspundă 

ea națiunilor străine?!! Printr-un atac pieziș în- 
dreptat apoi {împotriva vremurilor lui Claudiu, 
aruncă toate ticăloșşiile domniei aceluia în spinarea 
maâică-sii, arătind că pieirea ei e o fericire obştească. 
Ba vorbea și de naufragiu, și unde s-ar fi putut 
găsi un asemenea netot care să mai creadă că fusese 
întîmplător ? Sau care să-și închipuie că o femeie, 
abia scăpată din valuri, a trimis un singur om cu 
o armă, să sfarme cohortele și flotele împărătești ? 
Pînă la urmă, hula nu se mai revărsă asupra lui 
Nero, a cărui neomenie era mai presus 'de orice îm- 
potrivire, ci împotriva lui Seneca, fiindcă el alcă- 
tuise prolepsa 2? în această cuvîntare. 

12 De minune au fost însă opintelile maimărimi- 
lor, cînd s-au întrecut care pe care, hotărînd ca toate 
icoanele zeilor să fie cinstite cu prinoase, ca săr- 
bătorile Minervei, vremea cînd s-a descoperit unel- 
tirea, să fie an de an prăznuite cu jocuri, ca în Se- 
nat să se așeze o statuie de aur a Minervei și, lîngă 
diînsa, chipul împăratului, ca aniversara nașterii 
Agrippinei să fie trecută printre zilele nefaste %, 
Paetus Thrasea ?4, care pînă atunci lăsa de obicei 
să treacă lingușirile tăcînd sau cu o scurtă încu- 
viințare, ieși în ziua aceea din Senat, ceea ce-l pri- 
mejdui pe el, dar nu-le dădu celorlalți nici un im- 
bold spre libertate. Se petrecură și citeva minuni, 
numeroase, dar fără nici o urmare: o femeie născu 
un șarpe, alta fu ucisă de fulgdr în timp ce 'se îm- 
preuna cu soțul ei; apoi soarele se întunecă dintr-o 
dată, și cele paisprezece mahalale ale Romei fură 


2 Să răspundă națiunilor străine : în 54, numai stăruințele lui Se- 
neca o împiedicaseră 'să intervină în tratativele ce le ducea Senatul: cu 
o delegație venită din Armenia. 

2 Prolepsă : figură de retorică prin care se preîntîmpină obiecțiile po- 
sibile ale adversarului. i 

23 Zile nefaste + acele zile din an în care, potrivit credinței romanilor, 
zeii nu erau favorabili întrunirilor’ publice, judecăților, pornirii războa- 
ielor efc., etc. 

* Publius Paetus Thrasea: fost consul, senator; PARURE într-un pro- 
ces, e silit să sé sinucidă, în 66. roa i 

lovite de trăsnet. Dar toate aceste întîmplări do- 
vedeau atît de puțin vreo grijă a zeilor, încît după 
aceea Nero își prelungi încă vreme de mulţi ani 
stăpînirea și fărădelegile. Altminteri, ca să îngroașe 
ura împotriva mamei sale și ca să arate că, după 
înlăturarea ei, îndurarea lui a crescut, îngădui ca 
nobilele doamne lunia 25 și Calpurnia °, precum și 
foștii pretori Valerius Capito și Licinius Gabolus ?, 
toți surghiuniți odinioară de Agrippina, să se În- 
toarcă la căminele lor părintești. Dădu voie ca și 
cenușa Loliei Paulina 728 să fie adusă în patrie și să 
i se clădească un mormiînt ; îi iertă de pedeapsă și 
pe Iturius 2? și pe Calvisius, pe care el însuși îl rele- 
gase nu demult. Căci Silana murise de moarte bună 
la Tarent, unde se întorsese dintr-un îndepărtat 
surghiun, pe vremea cînd Agrippina, care fusese 
pricina prăbușirii ei, se clătina sau îşi mai îmblîn- 
zise înverșunarea. 

13 Totuşi, Nero zăbovea prin orășelele Campa- 
niei, întrebîndu-se cu neliniște în ce fel își va face 
intrarea la Roma şi dacă va mai găsi aceeași as- 


cultare a Senatului și dragoste a plebei. Toţi ne- 


mernicii, însă, cu care nici o curte domnească n-a 
fost vreodată mai blagoslovită, îl încredințau că, 
dimpotrivă, numele Agrippinei stirnește ură și că 
moartea ei a aprins însufleţirea norodului pentru 
împărat ; să purceadă fără frică şi să vadă cu ochii 


% lunia Calvina: sora lui Silanus, surghiunită după sinuciderea aces- 
tuia (49), 

26 Calpurnia : fusese exilată tot în 49, numai pentru că împăratul îi 
lăudăse, întimplător, frumuseţea. 

21 Valerius Capito, Licinus (abolus :, asupra ambelor personaje infor- 
mațiile lipsesc, 

z Lolia Paulina : femeie celebră prin. luxul și averea ei; rivalizează în 
48 cu Agrippina la mîna lui Claudiu; silită să se sinucidă un an mai 
tirziu, 

2 Iturius, Calvisius, Silana : la îndemnul luniei Silana (vezi mai sus 
XI, 12, n. 11) Iturius și Calvisius fuseseră acuzatorii Agrippinei în pro- 
cesul ce i l-a intentat Nero după uciderea lui Britanicus; Agrippină tri- 
umfase atunci asupra acuzatorilor ei care avură de suferit crude represalii, 


Tacit, Anale, XIV, 13 385 


' Tui cîtă evlavie au toți pentru dînsul. Totodată, cer 
învoirea să pășească ei în fruntea alaiului. Iar 
rivna pe care o află acolo întrecea cu mult făgădu- 
ielile lor : triburile % îi ies în întîmpinare, Senatul, 
îmbrăcat de sărbătoare, șiruri-șiruri de femei și de 
copii rînduiți după sex și după vîrstă și, pretutin- 
deni pe tot drumul lui, tribune, clădite în amfitea- 
tru, de parcă ar fi stat să privească la un triumf. 
Ţanţoș atunci, biruitorul slugărniciei generale urcă 
în Capitoliu, se închină la zei și se lasă în voia 
tuturor patimilor, care, abia ţinute în friu de res- 
pectul față de maică-sa, oricum va fi fost ea, îşi în- 
tirziaseră izbucnirea, 


% Triburile : aici, reprezentanţii fiecărui trib (populaţia fiecărui district 
al Romei). 


| XV, 33—44. 


Arde Roma. 


33 În vremea consulilor Caius L.aecanius și Mar- 
cys Licinius, Nero era din zi în zi mai chinuit de 
dorinţa de a se arăta pe scena unui teatru public. 
Pînă atunci cîntase doar în palat și în grădini, pe 
la luvenalii 7, sărbători pe care nu le ţinea în mare 
şinste, fiindcă adunau puţină lume şi erau prea 
mărunte pentru o voce atît de puternică 3. Neîn- 
drăznind, totuși, să înceapă cu Roma, alese Neapo- 
lis-ul,. ca. fiind un oraș grecesc: acolo avea să-şi 
facă debutul, pentru ca, trecînd apoi în ţara ahei- 
lor 5 şi cîştigîndu-și strălucitele 'cununi€ de stră- 
veche slavă, să se înapoieze cu crescută vază și 
să smulgă ropotele de aplauze ale romanilor. Așa- 
dar un buluc de băştinaşi, locuitorii coloniilor și 
municipiilor învecinate, ademeniţi de zvonul acestui 
eveniment, alaiul cezarului, alcătuit din curteni și 
din tot felul de slujbaşi, ba chiar și cîteva manipule 
de ostaşi umplură pînă-n vârf teatrul din Neapolis. 

1 În vremea consulilor... Laecanius și Licinius: în anul 64.. 

2 Iuvenalii : sărbătorile tinerimii; adaose de Caligula după saturnale. 

3 O voce atit de puternică: expresia e ironică: vocea lui Nero era, 
în realitate, firavă şi lipşită de sonoritate, 

1 Un oraș grecesc: Neapolis era o colonie romană din Cumae, înte- 
meiată” cîndva de grecii veniţi din Chalcis „(Eubeea) ; poate că și aici 
e o ironie a lui Tacitus şi fraza trebuie înțeleasă: „unde domnea spi- 
ritul grecesc. — evident superior nepricepuţilor de la Roma.” ' 

s Ţara aheilor: Grecia, l 


€ Strălucitele cununi : cununile decernate învingătorilor în cele 4 mari 
jocuri grecești, i 

34 Acolo se întîmplă o-piază-rea, după socotința 
celor mai mulţi, iar după a lui mai: curînd un semn 
bun, o dovadă a priinţei zeilor: după ieşirea pọ- 
porului, teatrul, gol, se nărui fără a vătăma pe ni- 
meni. Alcătui deci cintări de mulţumire zeilor, slă- 
vind fericitul sfîrşit al acestei nenorociri, și, cu 
gindul să treacă Marea Adriatică, se opri, în drum, 
la Beneventum”, unde Vatinius dădea un măreț 
spectacol de gladiatori. Vatinius era una dintre 
cele mai scîrnave mutre ale acestei curţi domnesti : 
crescut într-o dugheană de ciubotar?, pocit la trup 
şi făcînd nişte cabazlicuri de măscărici, fusese luat 
întii ca să fie caraghiosul lor, dar apoi, tot bîrfind 
verzi şi uscate pe socoteala oamenilor de bine, se 
săltase într-ătita, încît îi depășea chiar și pe tică- 
loși cu trecerea lui, cu averea şi cu puterea de a 
face rău. 

35 Luînd parte la aceste jocuri, Nero nu-și în- 
cetă nici în toiul petrecerilor fărădelegile. Astfel, 
în aceste zile fu silit-să moară Torquatus Silanus b, 
pentru că era un mădular al strălucitei stirpe Iunia 
şi, pe deasupra, se fălea cu un străbunic ca August. 
Pirișilor li se porunci să-l scoată vinovat că-și ri- 
sipește averea cu danii şi că singura lui nădejde 
e într-o,răzmeriţă, ba chiar că ţine liberţi pe care-i 
numește ab epistulis 1, a libellis 7 şi a rationi- 
bus 1%, dregătorii ale puterii supreme la care însuși 
năzuiește. Apoi liberţii lui cei mai de credinţă fură 
puși în lanțuri și ridicaţi. lar Torquatus, în pragul 


7 Beneventum : patria" lui Orbilius, profesorul lui Horațiu ; există și 
astăzi cu același nume, 

8 Vatinlus ; vezi Istorii, I, 37, n, 24, 

+ Ciubotar : luvenal (V, 46) îl numește „Beneventanus sutor“ -(cîrpaci 
de Benevent). 

10 Decimus Iunius Torqualus Silanus: consul în 53, fratele lui Lucius 
și Marcus Silanus (vezi mai sus XIII, 14, n. 12). 

1 Procurator ab epistulis : căpetenia departamentului care avea în 
competență dispoziţiile imperiale, 

1? Procurator a libellis : vezi mai sus XI, 29, n. 2. 

13 Procurator a rationibus: vezi mai sus XI, 29, n. „4. 


- 

osîndei, își täie vinele brațelor. Nero nu se lăsă aș- 
teptat şi rosti, după obiceiul lui, o cuvîntare, pre- 
cum că oricit ar fi fost acela de vinovat și oricit 
i-ar fi fost de întemeiată îndoiala că se va putea 
apăra, ar fi trăit, totuşi, dacă s-ar fi încrezut în în- 
durarea judecătorului. 

36 Nu mult după aceea, uitînd deocamdată (nu 
se ştie de ce) de Grecia, se înapoie la Roma, fră- 
mîintind în taină gindul provinciilor orientale, şi 
mai cu seamă al Egiptului. Declară apoi, printr-un 
edict, că lipsa lui nu va fi îndelungată și că sigu- 
ranţa şi bunăstarea republicii vor rămînea neatinse, 
şi, înainte de a pleca, urcă în Capitoliu. Se închină 
acolo la zei, dar, cînd păși în templul Vestei, îl 
apucă dintr-o dată un tremurici din toate mădu- 
larele, sau că l-a speriat chipul zeiţei, sau că amin- 
tirea ticăloşiilor sale nu-l lăsa niciodată slobod de 
teamă. De atunci își părăsi planurile, zicînd în- 
tr-una că la el nimic mu atimă mai greu decit dra- 
gostea de fară: a văzut feţele abătute ale cetățeni- 
lor, îi aude plîngind într-ascuns că purcede la un 
drum așa de lung, pe ei, care suferă și cînd lipsește 
doar citeva zile, deprinși cum sînt să înfrunte mai 
diîrz toanele sorții atunci cînd îl văd înaintea ochi- 
lor. Aşadar, precum în legăturile de familie pre- 
domnește aplecarea către cel care ţi-e mai aproape, 
tot astfel poporul roman are drepturi depline asu- 
pra lui, şi, dacă ei îl opresc, el e dator să se 
supună. Aceste cuvinte şi altele asemenea fură pe 
placul plebei, ahotnică!* de distracţii şi care — 
grija ei cea mai mare — se temea să nu ducă lipsă 
de grîu dacă pleacă împăratul. Senatul și căpețe- 
niile nu mai ştiau ce să creadă, dacă e mai fioros 
de departe, sau de aproape; pînă la urmă, ca în- 
totdeauna în marile spaime, se temeau să nu se 
întîmple ceva mai rău. 


14 Ahoinic : dornic, lacom, 

37 Nero, pentru a întări credința că nimic nu-i 
e aşa de drag ca Roma, dădea ospeţe în locurile 
publice şi se purta de parcă întreg orașul ar fi fost 
palatul lui. Nici una n-a rămas de poveste prin 
luxul ei ca deocheata petrecere pusă la cale de 
Tigellinus !5 și pe care o voi pomeni ca pe o pildă, 
ca să-nu fiu nevoit să vonbesc încă o dată și încă 
o dată despre aceleaşi deșănţări. Se fabrică, deci, 
pe eleșteul lui Agrippa !* un planșeu plutitor, care, 
cu ajutorul altor nave, se plimba pe apă, împreună 
cu ospăţul ce-l găzduia pe punte. Navele erau di- 
chisite cu aur şi cu fildeș, iar vislașii se alcătuiau 
din puști 17, rînduiţi după vîrsta şi după meșteșugul 
stricăciunii lor. Strinseseră acolo păsări şi dobi- 
toace din ţările cele mai felurite, pînă la peștii din 
Ocean. Pe iezăturile eleşteului se ridicau lupanare 
ticsite cu doamne de neam, iar pe malul din faţă se 
vedeau tălaniţe în pielea goală. La început fură 
doar cîteva schime şi dansuri obscene, apoi însă, 
pe măsură ce întunericul "creştea, toată pădurea 
de alături, toate casele dimprejur răsunau de cîn- 
turi şi sclipeau de lumini. Nero, spurcat cu toate 
cele îngăduite și neîngăduite, nu mai era străin de 
nici o stricăciune; doar o singură blestemăție n-o 
făptuise încă: după cîteva zile, alegindu-și, din 
această ciurdă de procleţi, pe un oarecare Pytha- 
goras, se mărită cu el, cu toată pompa unei nunți. 
Horbota de mireasă împodobi capul împăratului, se 
trimiseră auspiciii !8 şi zestrea, patul nupţial și 
faclele se dădură în priveliște, toate cîte pînă și 
muierea le închide în bezna Nopții. 


55 Oionius Tigellinus : vezi mai sus, Istorii, I, 24, n. 5. r 

16 Eleşteul Iui Agrippa : una dintre realizările lui M. Vipsanius Agrippa 
(general 'al lui August și ginerele lui), care adusese numeroase transfor- 
märi şi înfrumusețări Romei, în special în Cimpul lui Marte. 

1 Puşti : copii care, în destrăbălările clasei dominante de la i 
făceau funcția de pederaşti pasivi, 

19 Auspicii : martorii religioși ai ceremoniei nupițiale, 

38 Pe urmă s-a petrecut catastrofa ; dacă la mij- 
Joc a fost întîmplarea sau lucrătura domnitorului nu 
Ştiu (căci izvoarele dau ambele versiuni), oricum 
însă, 'din toate pirjolurile cite au dat peste acest 
oraş, nici unul n-a fost atit de cumplit și de nă- 
prasnic. Izbucnit întîi şi-ntii în părţile circului, și 
anume în locurile învecinate cu muntele Palatin 
şi cu muntele Caelius, unde prăvăliile erau pline 
de mărfuri care i-au hrănit flacăra, focul, aprig din 
primele lui clipe și minat şi de vînt, cuprinse curînd 
toată întinderea circului. Căci nici case împrej- 
muite, nici temple îngrădite cu ziduri, într-un cu- 
vînt, nimic nu-i făcea zăbavă. Hoinărind cu turbare, 
pustii întîi cîmpia, se ridică apoi spre locurile mai 
înalte, cobori iarăși. spre părţile de jos, repeziciu- 
nea cu care se întindea dezastrul luiînd-o înaintea 
oricărui mijloc de apărare, şi ajutat şi de ulițele 
strîmte, întortocheate și fără nici o socoteală, cum 
erau în Roma de odinioară. Și, pe deasupra, şștri- 
gătele de groază ale femeilor, ale bătrînilor împo- 
văraţi de ani și ale copiilor cruzi de zile, oamenii 
care căutau să se salveze pe ei sau pe ceilalți, tră- 
gind după sine pe cei nevolnici sau aşteptîndu-i, 
unii abia mișcindu-se, alții gonind ca loviți de stre- 
che, totul era o piedică. O clipă de priveai înapoi, 
văpaia te cuprindea din lături sau din faţă și, dacă 
răzbeai puţin mai încolo, vedeai că flăcările au în- 
«ghiţit şi locul acela, dădeai peste aceeași nenoro- 
cire în colţurile pe care le credeai cele mai ferite. 
Pînă la urmă, nemaiştiind de ce să fugă și încotro 
să se îndrepte, oamenii umpleau drumurile şi se 
«Culcau în cîmp ; unii, care-șeprăpădiseră tot avutul, 
pînă şi pîinea zilnică, alţii de mila celor dragi pe 
«cae nu-i putuseră scăpa muriră cu zile. Şi nimeni 
nu îndrăznea să stăvilească focul, căci se auzeau 
numeroase glasuri amenințătoare care opreau stin- 
„gerea, iar alţii, strigînd că aşa li s-a poruncit, arun- 

cau fățiș torţe aprinse, fie ca să prade mai în voie, 
[ie că aveau într-adevăr .îndreptare s-o facă. 

39 În vremea aceasta, Nero, care se afla la An- 
tium, nu se întoarse la Roma decît atunci cînd pir- 
jolul se apropie de casa pe care şi-o clădise ca să: 
unească Palatiul cu grădinile lui Mecena. Totuși,. 
focul nu a putut fi împiedicat să mistuie şi Palatiul,, 
și casa, și împrejurimile toate. Dar ca o mingiiere 
pentru norodul pribeag și rămas de izbeliște, des- 
chise Cîmpul lui Marte și monumentele lui Agrippa, 
ba chiar şi înseși grădinile lui ®, și puse de: se ri- 
dicară barăci care să adăpostească gloatele de ne- 
voiaşi ; aduse alimente de la Ostia şi din munici- 
piile învecinate şi scăzu preţul griului pînă la trei 
sesterţi. Dar .toate acestea, deși menite să fie pe 
placul mulţimii, nimeriră alături de ţintă, căci se 
lăţise zvonul că, în clipele cînd Roma ardea în flă- 
Cări, el se suise pe scena lui din palat 20 și cîntase 
pieirea Troiei 21, căutînd, în străvechile catastrofe, 
icoana restriștei de-acum. 

40 Abia în ziua a șasea pirjolul fu stăvilit la 
poalele Esquiliilor ??, doborindu-se pe o uriașă în- 
tindere clădirile, astfel încît neostoita lui lăcomie 
să nu mai întîlnească în cale decît cîmpul gol și, 
ca să zic aşa, pustiul văzduhului. Abia ce se mai 
domolise spaima, abia mai prinsese ceva inimă no- 
rodul, şi focul răbuini din nou, într-un cartier mai 
puţin. înghesuit, astfel încît jertfele omenești nu 
mai fură aşa de numeroase, dar templele zeilor şi 
porticele de petrecere lăsară în urma lor un gol 
şi mai nemărginit. Acest pîrjol fu luat. la 'ochi niai 
mult decît celălalt, căci izbucnise de la niște case 


i Grădinile lui: grădinile lui Nero se aflau pe "oia Vaticană, pè 
celălalt mal al Tibrului, , 

2 Pe scena lui din palat: după unii autori, pe terașa palatului il 
(așa-zisul turn al lui Mecena), 
"vi Pieirea * Troiei :. poem alcătuit de, Nero. - y 

z Egquilii : cartier în Roma, situat în partea de. esta P la. poa 
lele colinei Esquilina. : 3 : Be sa n T 

ale lui Tigellinus, din cartierul Aemilian %, şi um- 
bla bănuiala că Nero năzuie la slava de a clădi 
un oraş nou, pe care să-l boteze cu numele lui, 
Roma se împarte în paisprezece cartiere: patru 
scăpară nevătămate, trei arseră pînă în temelii, iar 
în celelalte şapte abia se mai vedea pe ici, pe colo 
cîte o urmă de casă, surpată și pe jumătate scru- 
mită. r 

. 41 Cite au fost casele, insulele 2 şi templele ni- 
micite nu e lesne de numărat; dar cele mai vechi 
lăcașuri sfinte, cel pe care Servius Tullius îl ridi- 
case Lunei 25, altarul cel mare şi sanctuarul închinat 
de arcadianul Evandru lui Hercules Praesens 3%, 
templul menit de Romulus lui Jupiter Stator2', pa- 
latul lui Numa şi Capiștea  Vestei?5, cu penațţii 
poporului roman ??, fură prefăcute în cenușă ; afară 
de acestea, comorile cucerite în atitea și atitea bi- 
ruinţe, splendorile ariei grecești, în sfîrşit operele 
marilor scriitori, în exemplare străvechi și neco- 
rupte %, astfel încît, cu toată frumusețea oraşului 
ce începea să renască, bătrînii nu puteau uita aceste 
pierderi nenumărate şi de neînlocuit. Sînt unii care 
au băgat de seamă că focul a izbucnit în a paispre- 


3 Cartierul Aemilian: suburbie a Romei, aflată dincolo de poarta 
Flaminia, între Capitoliu şi Quirinal; Tigellinus avea aici numeroase 
case de raport. 

% insule : se numeau astfel grupurile de case (de obicei închiriate) 
lipite între ele şi înconjurate cu loc viran, 

25 Templul Lunei: se afla,pe Aventin. 

2 Sanctuurul,., lui Hercules. Praesens ; ridicat,’ după legendă, de Evan- 
dru (căpetenie a arcadienilor, întemeietor al unei colonii în Latium) după 
moartea lui Cacus, fiul lui Vulcan,: biruit de Hercule. 

:1 Templul... iu? Jupiter Stator : ridicat, după legendă, de Romulus, după 
biruința asupra lui Tatius și a sabinilor, 

* Palatul lu? Numa (Numa Pompilius, cel de-al doilea rege legendar al 
Romei) și Caplștea Vestei (zeiţa focului şi a căminului): cele două clă- 
diri erau lipite una de alta, 

2° Penații poporului roman : se numeau astfel diversele talismane (statui 
și alte simboluri de metal și argilă) socotite a fi protectoare ale Romei 
și conservate în templul Vestei.' 

3 Necorupie : de greșelile ulterioare ale copiștilor. 

zecea zi înainte de calendele lui august?!, adică în 
aceeași zi în care senonezii au luat şi au pirjolit 
Roma 52. Alţii au mers cu cercetările atît de de- 
parte, încît au socotit că între primul și al doilea 
incendiu este un număr egal de ani, de luni și de 
zile 5, ini) ; 
42 Altminteri, Nero se folosi de prilejul năruirii 
patriei și-și ridică un palat unde nestematele şi au- 
rul, lux care devenise obișnuit și la îndemîna ori- 
cui, nu mai erau nici o minune pe lingă parcurile, 
eleșteele, tainiţele artificiale, crîngurile alternînd 
cu esplanadele și cu perspectivele, giîndite și în- 
făptuite de Severus şi de Celer %, a -căror îndrăz- 
neaţă închipuire punea la încercare mijloacele 
artei în cele tăgăduite de natură și care dădeau 
iama în haznalele domnitorului. Se legaseră, în- 
tr-adevăr, să-i sape un canal navigabil de la lacul 
Avernus 5% și pînă la gurile Tibrului, de-a lungul 
unor dealuri sterpe sau prin zidul de munţi. Şi, ca 
să-l alimenteze, nu întilnea nici un fir de apă pină 
la mlaștinile Pomptine *, celelalte locuri fiind toate 
povirnite sau uscate ; chiar dacă ar fi izbutit să 
răzbească, ar fi fost muncă peste puterile omeneşti, 
pentru o prea puţină pricină. Totuşi Nero, care 
poftea cele mai năstrușnice lucruri, se strădui să 
străpungă crestele de lingă Avernus, și pină în 
ziua de azi mai dăinuie urmele nădejdilor lui. de- 
sarte. ' 


51 A paisprezecea zi... : adică la 17 iulie, 

3 Senonezii,.. au pirjolit Roma: e vorba de invazia galilor senonezi, 
din anul 390 (sau 387) î.e.n. ; vezi mai sus Tit Liviu, V, 47-49. 

3 Un număr egal de ani:...: 418 ani + 418 luni + 418 zile dau, aprozi- 
mafiv, 454 de ani, câţi s-au scurs între incendiul din 390 î.e.n, și acesta 
din anul 64 en. 

3 Severus şi Celer: desigur doi iscusiţi arhitecţi, 

% Lacul Avernus: se afla în Campania, aproape de orașul Cumae. 

3 Miaşiiniie Pompline : o întinsă cîmpie joasă, în sud-vestul vechiului 
Latium, străbătută de numeroase ape. 

43 Pe de altă parte, în oraș, locul rămas gol pen- 
tru locuințe n-a mai fost clădit, ca după pîrjolul ġa- 
ilor, de-a valma și la întîmplare, ci cartierele fură 
aliniate, străzile lărgite, înălțimea caselor stăvilită, 
se deschiseră curţi și se ridicară portice care să 
ocolească fațada insulelor. Aceste portice Nero fă- 
gădui să le clădească cu cheltuiala lui și să. le dea 
proprietarilor terenurile de construcţie gata cu- 
rățate, Adăugă și premii pe măsura rangului și 
averii fiecăruia, și puse soroc în care să-şi dea 
gata casele și. insulele ca să le poată dobîndi. Dă- 
rîmăturile hotări să se arunce în mlaştinile de la 
Ostia ; vasele care urcau Tibrul cu grine coborau 
încărcate cu moloz. O parte anume din fiecare casă 
fu încheiată fără lemn, cu bolovani de Gabii și de 
Alba, căci aceste pietre sint rezistente la foc. Zidu- 
rile comune fură interzise, fiecare casă trebuind 
să-și aibă împrejmuirea ei. Orîndui ca apa pe care 
unii cetățeni își îngăduiau s-o întoarcă din drum să 
curgă mai îmbelșugat și în mai multe locuri, -la în- 
demiîna tuturor, și-i puse străjeri. În sfîrşit, hotărî 
ca tot omul să ţină la vedere tot ce trebuie pentru 
stingerea focului. Aceste rînduieli, primite pentru 
folosul lor, aduseră și un spor de frumuseţe noului 
oraș. Erau, totuși, unii care socoteau vechea închi- 
puire a orașului mai prielnică şi mai sănătoasă, căci 
străzile înguste și casele înalte erau mai puţin nă- 
pădite de dogoarea soarelui, pe cînd acum în pie- 
tele acestea deschise, neocrotite de nici un petic 
de umbră, arşiţa era și mai înăbușitoare. 

44 Acestea fură măsurile îngăduite de prevede- 
rea omenească. Încercară apoi să-și cîştige îndu- 
xarea zeilor : cercetară cărţile sibiline*, potrivit 
cărora se îndreptară rugăciuni către Vulcan 3, 'Ce- 

571 Cărţile sibiline : oracolele Sybillei, strinse într-o lucrare revăzută 
'din orâinul lui August şi conservate în templul lui Apollo ; paza și con- 


sultarea lor era' încredințată colegiului de cvindecemviri, 
3 Vulcan : zeul focului. : ' 


Tacit, Anale, AV, 44 


res? și Proserpina 4; matroanele se  închinară 
lunonei îi, întîi în Capitoliu, apoi la ţărmul mării 
celei mai apropiate, din care, scoţind apă, stropiră 
templul și statuia zeiţei, iar nevestele săvirșiră 
sellisterne ? și priveghiuri. Dar nici strădaniile 
omenești, nici dărnicia domnitorului şi nici slujbele 
de  înduplecare a zeilor nu puteau astupa gura 
lumii, încredințată că focul fusese pus după po- 
runcă, [...] 


+ 


3 Ceres ; zeița grinelor şi a secerișului; invocată ca zeiță a pămina- 
tului pe care se ridica noul oraş, 

4 Proserpina : zeița Infernului, fiica lui Ceres. 

ii Iuno, Iunona ! zeița căsniciei și a dragostei curate, 

12 Sellisterne : ospeţe rituale în timpul cărora statuia zeiţei respective 
era „așezată pe un scaun, 

Conspirația lui Piso. Seneca în faţa morții. 


« 


48 Veniră apoi la consulat Silius Nerva și Atti- 
cus Vestinus t, în vremea unei conspirații care abia 
se înfiripă, și se și întinse. În rîndurile ei intraseră 
care mai de care senatori, câvaleri, ostași, ba chiar 
și femei, atît din ură pentru Nero, cît și din aple- 
care pentru Caius Piso. Pogoritor din ginta Cal- 
purnia și încuscrit, prin nobilul său părinte, cu nu- 
meroase familii ilustre, acesta se bucura de o strä- 
lucită trecere la norod, datorită virtuţilor sale, sau 
a ceea ce era luat drept virtute. Într-adevăr, eloc- 
venţa și-o închinase ocrotirii cetățenilor, avea 
mină largă față de prieteni, şi chiar cu necunosciţii 
se arăta săritor și plin de îndatorință; la acestea 
se adăugau și darurile norocului : o statură falnică 
și un chipeș obraz. Altminteri, departe de deprin- 
derile aspre, departe de a-și drămui desfătările, își 
îngăduia un trai ușor, pe picior mare și cu destule 
prisosuri, ceea ce era făcut să placă multora care, 
îndulciți la vicii, nu vor ca puterea supremă să fie 
țeapănă și din cale afară de severă. 

49 Uneltirea nu porni de la vreo năzuinţă de-a 
lui, totuși mi-ar fi greu să arăt cine i-a făcut în- 
ceputul, în mintea cui s-a iscat un gînd așa de larg 
împărtășit. Cei mai hotăriţi au fost Subrius Flavius, 
tribunul unei cohorte pretoriene, și sutașul Sul- 
picius Asper : a dovedit-o dirzenia cu care au murit. 


1 La consulat Silius Nerva şi Atticus Vestinus : în anul 65. 

Annaeus Lucanus ? și Plautius Lateranus ë? puseră tot 
focul lor de ură; pe Lucan îl însuflețea un temei 
personal: ca să-i înäbuşe vîlva, Nero îl oprise 
să-și mai arate versurile, potrivindu-se, în deșertă- 
ciunea lui, cu dinsul; pe Lateranus, consul desig- 
nat, nu-l aduse în tovărășie nici un gînd de răzbu- 
nare, ci doar dragostea de țară. Iar Flavius Scae- 
vinus și Afranius Quintianus, amindoi cu rangul 
de senatori, se înhămară printre cei dintii la o atît 
de însemnată ispravă, cu tot numele lor cel rău: 
căci Scaevinus avea o inimă vlăguită de dezmăţ și- 
şi ducea zilele dospind în lîncezeală, iar Quintia- 
nus, ajuns de pomină pentru destrăbălările trupu- 
lui său, fusese batjocorit de Nero în niște stihuri 
de ocară și umbla să-și răzbune jignirea. 

50 Tot vorbind așadar între dînşii și cu prietenii 
de nelegiuirile domnitorului, precum și că, apro- 
piindu-se sfîrşitul domniei, trebuie ales cineva care 
“să mâîntuie țara ajunsă la rîpă, își sporiră rîndurile 
cu Claudius Senecio t, Cervarius Proculus 5, Vulca- 
cius Araricus, Iulius Augurinus, Munatius Gratus, 
Antonius Natalis, Marcius Festus, toți cavaleri ro- 
mani. Dintre dinșii, Senecio, care se număra printre 
obişnuiții din cea mai nemijlocită apropiere a lui 
Nero, mai păstra și acum chip prietenesc, ceea ce 
îl punea în și mai mare primejdie; Natalis era 
pärtaşul tuturor tainelor lui Piso ; ceilalți își căutau 
nădejdea într-o răsturnare a lucrurilor. Pe lingă 
Subrius şi Sulpicius, de care pomenii mai sus, se 
mai adăugară și alte braţe de ostași, Gavius Silva- 
nus şi Statius Proxumus, tribuni de cohorte preto- 
Tiene, precum și sutașii Maximus Scaurus și Vene- 
tus Paulus. Puterea cea mare părea să fie însă la 


2 Marcus Annaeus Lucanus : poet, autorul poemului Pharsalia. 

“% Plautius Lateranus ; vezi mai sus, XI, 36, n. 21. 

1 Claudius Senecio. vezi mai sus, XIII, 12 și n. 4. 

$'Cervatius Proculus : ca și celelalte personaje, cunoscut numai din 
această povestire, i 

prefectul. Faenius Rufus, lăudat pentru viaţa şi 
numele lui bun și pe care, prin cruzimile și nerușie 
narea lui, Tigellinus îl rămăsese în inima domni- 
torului, încărcîndu-l cu ponoase, şi-l făcuse de 
citeva ori să știe ce-i frica, înfăţișîndu-l ca pe un 
ibovnic al Agrippinei, mînat de dorul s-o răzbune. 
Cind văzură așadar uneltitorii că pînă și un pre- 
fect al pretoriului s-a dat de partea lor,!' mărturi- 
sindu-și însuși, în repetate rînduri, credinţa, prin- 
seră la inimă și începură să chibzuiască despre 
ceasul și locul omorului. Se spunea că lui Subrius 
Flavius îi trăsnise încă mai demult în minte să-l 
atace pe Nero cînd cînta pe scenă sau cînd ardea 
palatul și el alerga bezmetic de colo pînă colo, în 
beznă și fără nici o strajă, Aici prilejul singurătăţii, 
dincolo tocmai marea de oameni, cel mai frumos 
martor al unei asemenea isprăvi, îi înflăcăraseră 
inima ; îl opri însă frica de pedeapsă, veșnica al 
mașă a marilor încercări, 

51 În vremea aceasta, pe cînd conjuraţii Aa zi 
după-zi, amînîndu-și şi nădejdile și teama, o anume 
Epicharis, care nu se știe cum le-a dat de rost (căci 
pînă atunci nici habar n-avea de vreo îndeletnicire 
cinstită), îi îmbărbăta într-una și-i probozea; pînă 
la urmă, sastisită de încetineala lor și aflindu-se în 
Campania, încearcă să le clatine căpeteniilor flotei 
de la Misenum credința și să-i prindă în lanţul 
uneltirii — şi iată cum începu: era în flota aceea 
unul Volusius Proculus, căpitan de corabie, care 
fusese părtaș la uciderea Agrippinei și care soco- 
tea că, față de însemnătatea fărădelegii, nu fusese 
înaintat cum 1 s-ar fi cuvenit. Acesta, fie că se cu- 
noștea mai demult cu femeia, fie că se împrieteni- 
seră de curînd, îi destăinuie îndatoririle pe care“i 
le făcuse lui Nero și neşecunoștința cu care fusese 
răsplătit, se plînge apoi și-și arată hotărirea de a se 


4 Faenius Rufus : prefect pretorian; împreună cu Tigellinus cade în 
disgrație după retragerea lui Seneca, 

răzbuna dacă s-ar ivi o împrejurare prielnică, pînă 
cînd îi dă nădejde aceleia că-l poate cîştiga, tră- 
gînd și pe alții după dînsul. Ajutorul flotei nu era 
de lepădat, și nici puţine prilejurile, căci Nero avea 
deosebită plăcere să se_ plimbe pe mare, la Puteoli” 
și la Misenum. Așadar Epicharis nu-i taie vorba, ci 
înșiră pe rînd toate nelegiuirile domnitorului, zi- 
cind că nici Senatul, nici poporul nu mai poate 
nimic, dar că s-a pus la cale ca nimicirea republi- 
cii să fie pedepsită : el să fie gata să-i dea o mină 
de ajutor, să-și atragă de partea lui pe ostașii cei 
maj, viteji și să ştie că-l așteaptă o vrednică răs- 
plată. Ascunse, totuși, sub tăcere numele conjura- 
ților, şi astfel dezvăluirile lui Proculus  rămaseră 
zadamice, deși repetă cuvînt cu cuvint lui Nero 
tot ce auzise. Într-adevăr, aducînd-o și  punînd-o 
față în faţă cu pîrîşul, Epicharis respinse cu uşu- 
rință niște învinuiri pe care nici un martor nu le 
sprijinea. Fu, totuși, poprită, căci bănuia Nero că 
fum fără foc nu iese. 

„52 Tar conjuraţii, tulburaţi T teama trădării, ho- 
tăriră să grăbească omorul, și să-l făptuiască la 
Baiae, lä conacul lui Piso, unde cezarul, fermecat 
de frumuseţile locurilor, venea adesea, ținindu-se 
de băi și de ospeţe, fără străjeri și slobod de orice 
stînjeneală. a rangului său. Dar Piso se împotrivi, 
aducînd ca pretext că ar fi o mirșăvie ca, prin 
omorul unui domnitor, oricum va fi fiind el, să 
spurce cu singe preasfinta masă și zeii ospitalieri *; 8; 
mai curînd la Roma — zicea — în palatul acela 
urît de toți și clădit din pleanul? luat de la cetă- 
țeni, sau într-un loc public trebuie împlinită o faptă 
gindită spre binele republicii. Pe față aşa vorbea, 
însă teama lui ascunsă era ca nu cumva Lucius Si- 


‘T Puteoli : port în Campania, azi Puzzoli. 
s Zeii ospitalier? : zeii despre care: se credea că patronează ospeţele 
? Plean: pradă de război, 

lanus 10, căruia străvechiul lui neam și învăţătura 
primită de la Caius Cassius 11, dascălul lui, îi des- 
chidea calea tuturor măririlor, să apuce puterea pe 
care ar fi fost gata să i-o dea cei străini de uneltire 
și cei care ar fi prins milă de.Nero, mort de nă- 
prasnă. Mulţi credeau că Piso se ferea şi de firea 
aprigă a consulului Vestinus, în stare să învie. ve- 
chea libertate, sau să aleagă el un alt împărat și 
să-i dea puterea, ca pe o danie din parte-i. Căci 
Vestinus nu era părtaş al conspirației, deși Nero, 
sub cuvîntul acestei acuzații, și-a săturat toată ve- 
chea lui ură împotriva bietului nevinovat. - 

53 În cele din urmă hotăriră să-și îndeplinească 
planul la jocurile de circ, în ziua închinată Cere- 
rei 12, căci cezarul, care ieşea rar, stînd mai mult 
închis în casă sau în grădinile lui, era nelipsit de 
la plăcerile circului; în veselia spectacolului, se 
ajungea mai lesne pînă la dînsul. Își rînduiseră 
aştfel atacul, încît Lateranus, ca și cum i-ar fi ce- 
rut un ajutor pentru casa lui, să cadă, rugător, la 
genunchii domnitorului, să-l trintească jos pină a 
nu băga de seamă și să-l grămădească sub el, căci 
era inimos și foarte voinic Lateranus ; atunci, dobo- 
rit şi imobilizat, tribunii, sutașii și toţi ceilalţi, fie- 
care după îndrăzneala lui, să dea năvală şi să-l 
ucidă. Cea dintîi lovitură o cerea pentru el Scae- 
vinus, care scosese pe furiș un jungher din templul: 
închinat, în orașul Ferentinum 1* zeiței Salus, sau, 
cum spuneau alţii, Fortunei, și-l purta cu sine ca pe 
o sculă menită unei isprăvi măreţe. În vremea 
aceasta, Piso avea să aştepte la templul Cererei, 


1 Lucius Silanus : fiul lui M. Iunius Silanus, consul în 46, ucis de 
Agrippina în 55, în vreme ce era proconsul în Africa, 

11 Calus Cassius Longinus : celebru prin studiile lui de jurisprudenţă. - 

iz? Ziua închinată Cererei : zeiței Ceres; 19 aprilie. 

13 Ferentinum ; oraş (azi ruinele de la Ferento) în Etruria; aci se 
afla templul închinat divinității etrusce Nortia, pe care unii o identifi- 
cau cu Salus (zeiţa sănătăţii și a salvării), iar alții cu Fortuna (zeița no-- 
rocului și a izbîndei). - | 

unde prefectul Faenius impreună cu ceilalți aveau 
să treacă să-l ia și să-l ducă la tabără, însoțiți de 
Antonia, fiica cezarului Claudiu, care să-i cîștige 
priința trupelor; așa povestește Plinius 14. Oricare 
ar fi adevărul cu privire la această versiune, n-am 
vrut: s-o tăinuiesc, deși pare greu de crezut ca An- 
tonia să-și fi împrumutat numele și să se fi pus în 
primejdie luîndu-se după o nălucă 15, sau ca Piso, 
cunoscut că-și iubea nevasta 16, să-și fi dat cuvîn- 
tul pentru o altă căsătorie, afară doar dacă pofta de 
a stăpîni nu e mai aprigă decît toate celelalte sim- 
täminte. 

54 Printre atîția conjurați, deosebiți ca rang, ca 
vîrstă și ca sex, bogaţi și săraci, e de minune cit 
de multă vreme au rămâs ascunse toate. Pînă la 
urmă, vînzarea porni din casa lui Scaevinus. În 
ajunul zilei de -atac; acesta, după o lungă CONVOI- 
Dire. cu Antonius Natalis, se întoarse acasă, își pe- 
cetlui testamentul și, scoţind din teacă jungherul 
de care vorbii mai sus, se plinse că vremea l-a tocit 
și porunci să-l tragă pe cute și să-i facă un virf ca 
de ac. Dă și această treabă pe seama libertului Mi- 
lichus, Totodată, întinse o masă și mai îmbelșugată 
ca de obicei ; sclavilor care-i erau mai dragi le dărui 
libertatea, și celorlalţi bani. El însuși se arătă mo- 
horît şi plin de ginduri grele, deși căuta să pară 
vesel, prin fel de fel de vorbe fără nici o noimă. 
Apoi îl pune pe același Milichus să pregătească 
feșe pentru răni și toate cele de trebuinţă pentru a 
opri sîngele, fie că libertul știa de conspirație și-și 
păstrase pînă atunci credința, fie că, precum po- 
vestesc cei mai mulţi, nu știa nimic și abia atunci 
i s-au trezit bănuielile. Într-adevăr, cînd sufletul 


1 Caius Plinius Secundus (zis cel Bătrin) : celebru naturalist și istoric, 
mort în catastrofa erupției Vezuviului (79). 

15 Nălucă : speranța himerică de a ajunge la tron măritindu-se cu 
Piso. 

1 iși fubea nevasta: vezi mai jos, sfirșitul cap, 59. 

acesta de rob începu să socotească preţul vinzării, 
nu mai zări în faţa ochilor decit comori și putere 
și-și uită dintr-o dată și de datorie, și de viața pa- 
tronului, și de libertatea ce-o dobîndise de la dîn- 
sul. Ba luase sfat și de la .nevastă-sa, sfat muieresc 
şi cu atît mai mișşelnic, căci mersese pină-ntr-acolo 
încît băgă groaza într-însul, zicînd că mulţi liberți 
și sclavi au fost de faţă și au văzut totul; tăcerea 
unuia singur nu va folosi la nimic, dar răsplata va 
fi numai pentru acela care va da cel dintii lucru- 
rile pe faţă. 

55 Așadar, cum se crăpă de ziuă, Milichus merge 
aţă la grădinile lui Servilius 7. Oprit la intrare, îi 
dă zor într-una că aduce vești mari și grozave, pină 
cînd paznicii porţii îl duc la Epaphroditus 18, liber- 
tul lui Nero, și acesta la Nero, căruia îi vădeșşte o 
primejdie fulgerătoare, niște uneltitori cumpliţi şi 
toate celelalte pe care le auzise sau pe care le ghi- 
cea. Îi arată chiar și arma gătită să-l ucidă şi cere 
să fie chemat pîrîtul. Ridicat de ostaşi, acesta își 
închipuie o apărare, zicînd că fierul cu care-l învi- 
nuiesc e un sfînt odor de familie, pe care-l ţine în 
iatacul lui, şi că libertul l-a furat de acolo; că fi- 
lele testamentului și le-a pecetluit de mai multe 
ori, fără să ia în seamă ziua; bani și libertate le-a 
mai dăruit şi altă dată sclavilor lui, și dacă acum. 
s-a arătat mai mărinimos, e pentru că averea i s-a 
împuţinat şi pentru că se teme ca datornicii să nu-i 
atace testamentul ; altminteri, ospeţele i-au fost în- 
totdeauna îmbelșugate și traiul înlesnit, nu tocmai 
pe placul unor judecători prea aspri ; leacuri pentru 
răni nici gînd n-a avut să poruncească, dar, fiindcă 
a priceput că e cu neputinţă să-l îniunde cu niște 
fapte pe care le cunosc și alții, pîrîșul îi pune în 


1 Grădinile lui Servilius: se aflau între Palatin și poarta Ostiensis, 
aproape de Tibru, o . 

18 Epaphroditus ; era procurator a libellis; el îi va ajuta lui Nero :5ă 
se sinucidă ; vezi mai jos Suetoniu,- Nero, 47-49. 

spate încă ọ vină, pe care el s-o denunțe, și la care 
singur el să fie și martor. Pune dirzenie în aceste 
vorbe, ba chiar îl face afurisit și nemernic, cu atita 
siguranţă în glas și în priviri, încît pîra ar fi căzut, 
dacă Milichus n-ar fi fost dăscălit de nevastă-sa că 
Amtonius Natalis a avut o lungă convorbire de 
taină cu Scaevinus și că amindoi sint prieteni apro- 
piați de-ai lui Piso. 

56 Îl aduc deci pe Natalis și-i cercetează pe fie- 
care în parte ce fel de sfat au ţinut şi despre ce 
anume. Atunci se iscă bănuiala, căci răspunsurile 
nu se loveau sînt puși în fiare. Înfăţișarea cazne- 
lor, ameninţarea lor îi birui; totuși, Natalis, care 
cunoștea mai bine toată uneltirea și care era tot- 
odată și un acuzator mai abil, dezvălui el cel dintii 
numele lui Piso, adăugind apoi pe Annaeus Seneca, 
fie pentru că el îi făcuse legătura cu Piso, fie ca să-și 
cîştige îndurarea lui Nero, care, pornit împotriva 
lui Seneca, căuta orice meșteșug ca să-l prăpă- 
dească. Atunci, aflînd de mărturisirile lui Natalis, 
Scaevinuș, la fel de nevolnic, sau gîndindu-se că 
de-acum toate sînt scoase în vileag și că nu mai e 
de nici un folos să tacă, îi dădu și pe ceilalţi. Din- 
tre aceștia, Lucanus, Quintianus și Senecio tăgă- 
duiră îndelung ; pe urmă, amăgiţi că vor scăpa de 
pedeapsă şi ca să facă să li se ierte zăbava, nu- 
miră Lucanus pe maică-sa, Acilia, Quintianus pe 
Glitius Gallus și Senecio pe Annius Pollio, cei mai 
buni prieteni ai lor. 

57 Într-acestea, Nero își aminti de Epicharis, în- 
temnițată după pira lui Volusius Proculus, și, soco- 
tind că un trup de femeie nu-i făcut să rabde du- 
rerea, porunci s-o pună la chinuri și s-o rupă în 
bucăți. Dar nici bicele, nici focul, nici minia că- 
lăilor, cu atît mai înverșunată cu cit nu sufereau 
să-i înfrunte o muiere, n-o putură îndupleca să 
mărturisească. Astfel îndură ea cea dintii zi de 
cazne. A doua zi, pe cînd o cărau la aceleași schin- 

mis 


giuiri, în lectică (pentru că picioarele, zdrobite, n-o 
mai puteau duce), își desfăcu fișia cu tare “era łe- 
gată peste piept, alcătui un fel de juvăţ, îl priponi 
zdravăn de bolta lecticii și, virîndu-și gitul în laț, 
se lăsă în el cu toată greutatea trupului, pînă își 
curmă și puținul răsuflet pe care-l mai avea: pildă 
cu atît mai strălucită, cu cît o dădea o fostă roabă, 
o femeie care, într-o atît de aspră încercare, se 
punea pavăză pentru niște străini, pentru niște oa- 
meni pe care aproape că nu-i cunoștea, în vreme ce 
alții, născuţi liberi, bărbaţi, cavaleri romani și se- 
natori, îşi trădaseră, fără să fi îndurat nici o caznă, 
ființele cele mai dragi și cele mai apropiate. Căci 
nici chiar Lucanus, nici Senecio și nici Quintianus 
nu mai pridideau să-și vîndă tovarășii, sporind încă 
și încă spaima lui Nero, în ciuda străjilor nenumiă- 
rate cu care se înconjurase. 

58 Mai mult decît atît, înţesă zidurile, umplu pînă 
și marea și fluviul cu manipule, de parcă Roma în- 
săşși ar fi fost băgată la popreală, Prin pieţe, prin 
case, ba chiar şi prin sate. și prin municipiile înve- 
cinate forfoteau pedestrași și călăreţi, amestecați 
cu germani, care, ca străini, se bucurau de incre- 
derea domnitorului. De acolo tîrau după dinșii şi- 
ruri nesfirșite de oameni în lanţuri, pe care-i în- 
grămădeau la porțile grădinilor 1? și, cînd fură aduși 
la judecată, un zîmbet, o vorbă aruncată, o întîl- 
nire întimplătoare cu conjuraţii, sau dacă te afla- 
seși cu ei laolaltă la un ospăț, la un spectacol, totul 
era socotit ca o crimă; pe lingă întrebările cu 
care-i hărțuiau Nero și Tigellinus, îi strîngea tare 
și Faenius Rufus, pe care încă nu-l numise nimeni 
și care, ca să se creadă că nu știe nimic, era fără 
milă cu tovarăşii lui. Iar Subrius Flavus, care era 
de față, întrebîndu-l printr-un semn dacă să nu 
tragă sabia și să săvirșească omorul chiar acolo în 


4 
i? Porţile grădinilor : grădinile lui Servilius, unde se afla împăratul, 

plină cercetare, el dădu din cap că: nu, tăindu-i 
avîntul cu care acela și pusese mîna pe plăsele. 
59 După dezvăluirea conspirației, în vreme ce 
era ascultat Milichus, și Scaevinus încă mai şovăia, 
au fost cîțiva care îl îndemnară pe Piso să meargă 
în tabără 2, sau şă se urce pe rostra?! şi să vadă 
în ce ape se scaldă oștenii și norodul„+ Dacă, ziceau 
ei, încercarea aceasta va izbuti să-i stringă laolaltă 
pe conjurațţi, li se vor alătura și cei străini de unel- 
tire, şi iureșul acesta va stirni oleacă de vilvă, lu- 
cru preţios într-o răzmeriţă. Pentru o asemenea 
împrejurare, Nero nu era pregătit. Chiar și cei mai 
viteji vor fi zăpăciţi de o întîmplare atit de neaș- 
teptată, darămite ăst măscărici, cu Tigellinus al lui, 
și cu ţiitoarele lor cu tot, vor îndrăzni ei, nu-i așa, 
să le stea împotrivă. cu armele? În focul încer- 
cării izbutesc adesea gînduri pe care cei mai puţin 
cutezători le-au socotit nesăbuite. Zadarnic nădăj- 
duiește el tăcere și credinţă de la sufletele și tru- 
purile atîtor tovarăși: caznele şi răsplata sînt mai 
tari ca orice. Vor veni să-l lege și pe el și să-l dea 
unei morţi nevrednice, Cită laudă ar fi, dimpotrivă, 
să piară îmbrăţişind cauza republicii, chemindu-i 
pe .cetățeni să mîntuie libertatea ! Chiar dacă osta- 
şii nu l-ar asculta, chiar dacă norodul l-ar lăsa sin- 
gur, şi încă, răpinidu-i-se viaţa, o asemenea moatte 
ar încuviința-o toţi moșii și strămoșii lui. Dar toate 
acestea îl lăsară rece; ieşi citeva clipe în oraş, 
apoi se închise în casă și-și întări- sufletul pentru 
cele. de apoi. Nu trecu mult, și sosi o ceată de 
ostaşi pe care Nero o alcătuise din recruți și din 
oameni intrați de curînd în slujbă : de ostașii vechi 
se temea să nu încline de partea uneltitorilor. Piso 
își dădu sufletul tăindu-și vinele braţelor. Făcu un 
testament plin de josnice lingușiri față de Nero, 
din iubire pentru nevastă-sa, o femeie decăzută, pe 


2 În tabără: în tabăra pretorienilor. 
“a Rostra ftribuną rosirata) : vezi mai sus, Istorii, I, 39, n. 26. 

care numai de frumoasă ce era o scosese din casa 
unui prieten de-al lui. O chema Satria Galla, iar pe 
bărbatul ei dintîi, Domitius Silus ; el cu nepăsarea 
lui, ea cu purtările-i nerușinate i-au stricat pe veci 
numele lui Piso, i 

60 Cel dintîi pieri apoi Plautius Lateranus, consul 
designat ; răpunerea lui, Nero o adăugă la cele- 
lalte, și anume atît de grabnic, încît nu-i îngădui 
nici să-și îmbrăţișeze copiii, nu-i îngădui nici scur- 
tul acela răgaz de a-și alege singur moartea. Luat 
pe sus, dus la locul menit numai execuţiei scla- 
vilor, pieri ucis de mîna tribunului Statius, dirz şi 
tăcut, fără măcar să-l învinuiască pe tribun că e 
însuși părtaș la uneltire. 

Urmă moartea lui Annaeus Seneca, plăcută dom- 
nitorului mai presus de toate, nu că ar fi existat 
vreo dovadă că a făcut parte din uneltire, dar fiindcă 
Nero voia să biruie cu fierul acolo unde otrava 
dăduse  greș??. Singur Natalis îl dăduse în 
vileag și spusese doar atita, că Seneca fiind bol- 
nav, el fusese trimis să-l vadă și să-l întrebe de ce 
nu vrea să-l primească pe Piso. Ar fi mai bine — 


zisese — să întreţină legături mai strînse amîndoi, 
prin întilniri prietenești. Asemenea vizite reci- 
proce — răspunsese Seneca — și prea desele con- 


vorbiri n-ar fi spre folosul nici unuia din ei; alt- 
minteri însă, mântuirea lui de bunăstarea lui Piso 
atirră. Gavius Silvanus, tribunul unei cohorte pre- 
torieme, fu însărcinat să-i comunice acestea lui Se- 
neca și să-l cerceteze dacă recunoaște cuvintele 
lui Natalis și propriile lui răspunsuri. Din întîm- 
plare sau anume, Seneca se înapoiase tocmai în 
ziua aceea din Campania și trăsese la un conac al 
lui de la a patra piatră militară %. Aici veni, la că- 
derea serii, tribunul şi împresură casa cu ostași; 


:2 Otrava dăduse greș: după unii, Nero încercase cu un an în urmă 
să-l otrăvească pe Seneca. P 
2 La a patra piatră militară: adică la vreo 6 km, de Roma. 

Seneca stătea la masă cu soția lui, Pompeia Pau- 
lina, și cu doi prieteni, cînd Silvanus se înfăţișă cu 
porunca domnească. 

61 Dădu răspuns că Natalis fusese trimis la dîn- 
sul ca să-l întrebe în numele lui Piso de ce îl 
opreşte să-l vadă, iar el se îndreptase că sănătatea 
ii e cam șubredă și că simte nevoia de linişte. 
N-avusese nici o pricină să pună viaţa unui ins 
oarecare mai presus de propria lui mîntuire, și nici 
nu-i stă în fire să umble cu lingușeli. Nimeni n-o 
știa mai bine ca Nero, care l-a cunoscut pe Seneca 
mai âdesea ca pe un om liber, decît ca pe un suflet 
de rob. Cînd, de față cu Popeea şi cu Tigellinus, 
sfetnicul de taină al tuturor cruzimilor împăratului, 
tribunul îi raportă aceste cuvinte, Nero întrebă 
dacă nu cumva Seneca se pregătește să-și curme 
singur zilele. Tribunul îl încredihță că n-a băgat 
de seamă nici un semn de frică și că nici vorba, 
nici chipul lui nu erau ale unui om abătut. I se dă 
atunci poruncă să.se întoarcă și să-i  vestească 
osînda de moarte. Povestește Fabius Rusticus?* că 
tribunul nu s-a înapoiat pe același drum pe care 
venise, ci a ocolit pe la prefectul Faenius și, după 
ce i-a înfățișat poruncile cezarului, l-a întrebat dacă 
să le dea ascultare: acesta l-a îndemnat să le îm- 
plinească fără întirziere, căci un val de blestemată 
mișelie îi înecase pe toți. Într-adevăr, Silvanus, 
părtaş el însuși la conspirație, sporea acum nele- 
giuirile pe care împreună cu ceilalți jurase să le 
răzbune. Se feri, totuși, să se arate și să vorbească 
și trimise înăuntru pe unul din sutașii lui, să-i ves- 
tească lui Seneca încercarea cea de pe urmă. 

62 Fără nici o spaimă, cere să i se dducă testa- 
mentul 25 ; cum sutașul se impotrivea, se întoarce 


*1 Pabiug ua se vezi mai sus, XIV, 2, n. 6. 
y 5 Testamentul : alcătuit mai demult, Seneca. îl cerea, desigur, spre a-i 
completa unele dispozițiuni. Sutașul îi refuză însă cererea, deoarce ave- 
ea urma să-i tie confiscată, A 

către prieteni și le spune că, 'de vreme ce e împie- 
dicat să le răsplătească binefacerile, le lasă moște- 
nire icoana vieţii sale, singurul şi totodată cel mai 
scump bun: care-i mai rămîne; aducîndu-și aminte 
de ea şi de cinstea-i fără de prihană, vor tulege 
roadele statornicei lor prietenii. Prietenii plîngeau; 
el îi îmibărbătă, cînd cu vorbe blinde, cînd cu un 
fel de ldojană, întrebîndu-i unde sînt poveţele în- 
țelepciunii, unde cugetul pregătit de atîția ani îm- 
potriva loviturilor soartei. Cine nu cunoaște cru- 
zimea lui Nero ? După ce şi-a ucis mama și fratele, 
nu i-a mai rămas decît să-l răpună și pe omul care 
l-a crescut și i-a dat învăţătură. | 

63 După ce rosti aceste cuvinte și altele aseme- 
nea, Îndreptate oarecum către toţi deopotrivă, își 
îmbrăţișă soţia şi, puţin înduioşat în ceasul acesta 
înfricoşat, o roagă şi o imploră să-şi potolească 
durerea, să nu se lase doborită pe veci, ci să-și 
aline dorul de bărbatul ei cu nobila mîngiiere pe 
care o dă contemplarea umei vieți închinate virtu- 
ţii. Dar Paulina îi întîmpină că şi ea e hotărită să 
moară şi cere cu stăruinţă un braţ care s-o răpună. 
Atunci, Seneca nu voi să stea în calea gloriei ei; 
o iubea şi nu-i venea să lase pradă jignirilor tot 
ce avea mai scump pe lume. „i-am arătat — zise 
— mijloacele cu care să-ţi îndulcești amarul vie- 
ţii; tu însă preferi gloria morţii: nu-ţi voi purta 
pică pentru o asemenea pildă. Dar chiar dacă vom 
înfrunta amîmdoi cu aceeași bărbăție acest năpras- 
nic deznodămint, sfîrşitul tău va fi mai plin de 
strălucire.” După aceste cuvinte, își Jdeschiseră vi- 
nele brațelor cu acelaşi jungher. Seneca, din al 
cărui trup bătrîn și vlăguit de schimnicie sîngele 
îmtîrzia să se scurgă, îşi tăie şi vinele de la ge- 
nunchi şi glezne ; sleit apoi ide dureri grozave, te- 
mîndu-se ca nu cumva chinurile lui să-i frîngă 
Paulinei sufletul şi ca el însuși să nu se lase furat 
de - slăbiciune la vederea caznelor ei, o sfătui să 

treacă într-o odaie alăturată. Își chemă apoi secre- 
tarii şi, cù o elocinţă care nu l-a părăsit nici în 
cele din urmă clipe, le dictă un discurs destul de 
lung, pe care mă scutesc de a-l mai transcrie cu 
vorbele mele, 'deoarece se află în mîinile tuturor, 
aşa cum a fost rostit. | 

64 Nero n-avea nici o ură anume împotriva Pau- 
linei şi, ca să nu se facă mai nesuferit, porunci s-o 
oprească de a muri. Îmboldiţi de ostași, sclavii și 
liberţii îi leagă brațele și-i stăvilesc sîngele, nu se 
ştie dacă fără sau cu ştiinţa ei. Într-adevăr, cum e 
obiceiul norodului, gata întotdeauna să creadă tot 
ce-i mai rău, n-au lipsit unii care au gindit că, 
atita vreme cît se temea că Nero va răminea ne- 
îndurat, năzuise la slava de a muri împreună cu 
bărbatul ei, dar că pe urmă, mijindu-i o mai blindă 
nădejde, se lăsase biruită de farmecele vieţii. Pu- 
tini au fost însă anii pe care i-a mai trăit; bărbatului 
ei îi păstră o amintire vrednică de toată lauda, iar 
obrazul și mădularele îi erau atit de palide, încît 
st vădea îndestul că duhul vieţii ieşise dintr-insa. 
Eștimp, Seneca, văzînd că sîngele se scurge ane- 
voie și că moartea întirzie, îl 'roagă pe Statius 
Annaeus, care-şi dovedise vechea lui prietenie, 
precum și priceperea în ale medicinii, să scoată 
otrava 26 pregătită mai demult, aceeași cu care se 
răpun, la Atena, osînidiţii de 'o judecată publică; 
otrava i se aduse, dar o înghiţi zadarnic, căci mă- 
dularele į se răciseră şi trupul îi răminea fereqat 
la puterea veninului. Intră după aceea într-o baie 
caldă și stropi cu apă pe sclavii dimprejur, zicînd 
că închină această libaţie lui Jupiter Liberator. În 
cele din urmă, se băgă într-un feredeu, ai cărui 
aburi îl înăbuşiră. A fost ars fără nici o pompă. Așa 
lăsase el însuşi în scris, încă din vremea cînd, de 


% Otrava: e vorba de cucută; aceasta nu acţionează însă decit asu- 
pra unor organisme care nu sînt slăbite de virstă și de regim, cum era 
cel al lui Seneca. 

pe culmile bogăției și pai puterii, se şi a ala la 
ceasul cel de pe urmă. i 

65 Umbla zvonul că, nu fără știrea lui Sundi: 
Subrius Flavus ţinuse sfat de taină cu sutaşii și 
hotärîse ca, după ce Piso îl va ucide: pe Nero, să 
fie și el omorît, iar spre a vădi bunele lor intenţii 
domnia să se dea lui Seneca, pe care strălucitele 
lui virtuţi îl desemnau pentru cele mai de sus 
trepte ale puterii. Se răspindise şi .o vorbă de-a 
lui Flavus, că nu-i mai mare necinste să izgonești 
pe un lăutar decît să-i dai urmaș pe un actor; 
aceasta fiindcă amindoi 'cîntau, Nero cu ghitara, 
iar Piso în veșmint de tragedian. 

66 Oricum, complicitatea ostașilor nu mai putu 
nici ea rămînea ascunsă : în focul cercetărilor, pî- 
riții îl dădură pe Faenius Rufus, fiindcă mu sufe- 
reau să-l vadă tovarăș cu ei şi anchetator. Deci, 
pe cind prefectul îl stringea cu întrebările şi-l ame- 
nința pe Scaevinus, acesta zîmbi a rîde și-i întoarse 
că el știe mai multe decât toţi, îndemnîndu-l totodată 
să-şi arate cum trebuie recunoştinţa faţă de un 
domnitor atît de bun. La acestea, Faenius nu răs- 
punse, dar nici nu tăcu, ci începi să se bilbiîie și: 
spaima i se citea pe faţă ; apoi, cum toţi ceilalţi, și 
mai cu seamă Cervarius Proculus, cavaler roman, 
se întreceau care mai de care să-l înfunde, împă- 
ratul porunci ostașului Cassius, pe care îl ţinea 
lîngă dînsul pentru că era voinic ca un uriaş, să 
pună mîna pe el și să-l bage în fiare. 

67 Curînd căzu, după pirile acelorași 7, tribunul 
Subrius Flavus. Acesta încercă întîi o apărare, cam 
trasă de păr, că altele erau apucăturile lui și că 
nu-iera să se înhăiteze el, ostaș, cu nişte civili și 
cu niște molii, la o ispravă atît de cutezătoare; 
strîns pe urmă cu ușa, inima îl îndemnă să facă 
o glorioasă mărturisire : „Te uram — zise — dar 


21 Acelorași : care îl denunțaseră pe Faenius Rufus. 

n-ai avut nici un ostaş mai credincios ca mine 
atîta vreme cît ai fost vrednic de dragoste. Am în- 
ceput să te urăsc după ce ţi-ai răpus mama și soţia 
și ai ajuns un ucigaș, un vizitiu, un măscărici și 
un incendiator.” Am pus aici chiar cuvintele. lui, 
fiindcă m-au fost publicate ca ale lui Seneca și 
fiindcă nu se cuvenea ca sufletul acesta ostășesc, 
verde și dintr-o bucată, să rămînă mai puţin cu- 
noscut. E sigur că nimic, în această conspirație, n-a 
rănit mai amarnic urechile lui Nero, gata să făp- 
tuiască orice fărădelege, dar nedeprins să i se vor- 
bească 'de cele pe care le făptuise. Cu împlinirea 
osîndei lui Flavus fu însărcinat tribunul Veianius 
Niger. Acesta puse să i se sape groapa, într-un 
cimp învecinat, pe care văzînd-o Flavus, i se păru 
prea puţin adincă și nu destul de largă: „Nici asta 
— zise e] către ostașii care-l înconjurau — nu se 
face după rinduială“, Punîndu-i-se în vedere să-și 
țină ţeapăn grumazul, răspunse : ,, Măcar de-ai lovi 
tu atît de ţeapăn”. Într-adevăr, tremurînd din toate 
încheieturile, Niger trebui să dea de două ori și 
abia îi reteză capul, ca apoi să-și facă o fală din 
sălbăticia lui şi să-i spună lui Nero că l-a ucis o 
dată, şi jumătate. , 

68 Încă 'o pildă de idirzenie dădu sutaşul Sulpi- 
cius Asper: cercetindu-l Nero de ce a uneltit îm- 
potriva capului său, răspunse că împotriva atitor 
nelegiuiri alt leac nu era. Și își primi osînda. Nici 
ceilalţi 'sutași pedepsiţi nu s-au lăsat zdrobiţi de 
suferinţă, numai Faenius Rufus a fost lipsit de 
inimă și şi-a umplut pină şi testamentul cu tînguie- 
lile lui, 

Nero aștepta să fie tirît în învinuire și consulul 
Vestinus, pe care-l credea aprig şi înduşmănit, dar 
conjuraţii nu-l amestecaseră în sfaturile lor, cîţiva 
din pricina unor vrăjmășii mai vechi, iar cei mai 
mulţi fiindcă îl şocoteau pripit și rău tovarăș. De 
altminteri, ura lui Nero împotriva lui Vestinus 

ieşise dintr-o strinsă prietenie : unul avea silă de 
mișelia domnitorului, pe care-o cunoscuse pină-n 
străfundurile ei, iar -celălalt se temea de semeţia 
prietenului său, care-l batjocorise adesea cu'`glu- 
mele lui usturătoare, iar glumele, cînd purced prea 
de-a dreptul de la adevăr, lasă în urmă amintiri 
nu tocmai plăcute. La acestea se adăuga și o pri- 
cină proaspătă: Vestinus se căsătorise cu Statilia 
Mesalina 2%, deşi știa foarte bine că printre ibovni- 
cii ei se numără și cezarul. 

69 Aşadar, cum nu se ivea nici o învinuire și 
nici un pîriș, Nero, neputind face pe judecătorul, 
o întoarse altminteri şi se folosi de silnicia: puterii. 
Trimise pe tribunul Gerellanus cu o cohortă de 
ostași, şi-i porunci să zădărnicească dinainte orice 
încercare a consulului, cucerind locuința aceea ase- 
mănătoare cu o cetățuie și supunind pe toți tinerii 
aceia aleşi pe sprinceană. Avea, într-adevăr, Vesti- 
nus o casă care domina tot Forul, și sclavi frumoşi, 
toţi de aceeaşi vîrstă. În ziua cu pricina îşi îm- 
plinise toate 'datoriile de consul şi dădea un ospăț, 
fără să se teamă de nimic, sau tocmai ca să-şi 
ascundă teama, 'cînd intrară înăuntru ostașii și-i 
spuseră că e chemat de tribun. El se ridică numai- 
decit și, cît ai bate din palme, treaba fu gata: îl 
închid într-o odaie, acolo se află un medic, i se taie 
vinele și, încă plin de viaţă, e dus în baie și băgat 
în apă caldă, fără să scoată un singur cuvînt de 
căinare. În vremea aceasta, mesemii fură împresu- 
raţi de ostaşi, care nu-i lăsară să plece pînă la că- 
derea nopţii, cînd Nero, închipuindu-și spaima unor 
oameni care ştiau că la sfîrşitul ospăţului îi 
aşteaptă moartea, rise și zise că au plătit destul 
de scump o masă la un consul. 

70 Apoi cezarul poruncește să fie ucis Annaeus 
Lucanus. În vreme ce sîngele gilgiia, poetul, sim- 


` 3 Statilia Mesalina: nepoata lui Statilius Taurus ; era o femeie bogată, 
frumoasă și inteligentă. È í 

tind că picioarele şi mîinile încep să i se răcească 
şi că viaţa i se scurge printre degete, dar păstrîn- 
du-și încă neştirbită toată înflăcărarea minţii, își 
aminti de niște stihuri alcătuite de el, unde spunea 
povestea unui ostaş rănit care se stinge de aceeași 
moarte ; recită stihurile cu pricina și acestea fură 
cele din urmă cuvinte ale sale. Pieri apoi Senecio 
şi Quintianus, şi Scaevinus, iar sfîrşitul lor nu fu 
după chipul vieții destrăbălate pe care o duseseră. 
Urmară unul după altul toţi ceilalţi conjurațţi, fără 
a face sau spune nimic vrednic de pomenire. 


SUE TONIU 


GAIUS SUETONIUS TRANQUILLUS 
(cca. 70/75—140) 


f 


Prima parte a vieții este marcată de prietenia cu Plinius 
cel Tînăr, om avut și influent care-l ajută în cele două insuc- 
cese ale debutului său în viața publică: încercarea de a apd- 
rea în for ca avocat (97) și renunțarea la cariera militară 
(101). Relaţiile dintre ei au fost şi de natură literară. Într-o 
scrisoare din anul 105—6 (V, 10) Plinius îl îndeamnă să pu- 
blice o operă îndelung migălită, De viris illustribus probabil, 
(Despre bărbaţii vestiți). Mai tîrziu îl însoțește pe Plinius în 
guvernarea Biliniei (112—413) şi acesta obține pentru el de la 
Traian ius trium liberorumi. După moartea lui Plinius (113) 
a fost sub protecția lui C. Seplticius Clarus, de origine cava- 
ler, care ajunge în 119 prefect al Pretoriului, cea mai înaltă 
dintre demnităţile ordinului. Graţie lui, şi Suetonius ajunge 
secretar ab epistulis, după ce străbătuse și celelalte două 
trepte din cariera ecvestră. E momentul culminant al vieţii 
sale cînd publică și opera principală ajunsă pînă la noi: 
Despre viaţa celor 12 cezari (De vita duodecim caesarum). 
În 122, în urma unor intrigi de curte, este îndepărtat de către 
Hadrian, împreună cu protectorul său, din funcția ocupată, 
și-și petrece restul vieţii studiind şi lucrînd la vasta sa operă. 

Numeroasele lucrări de erudiție, din care ne-au rămas doar 
titlurile şi neînsemnate fragmente, au influențat opera istori- 
cului, Reţinem cîteva : Despre semnele folosite în cărţi, o 
carte de critică filologică, metodă folosită în cercetarea do- 
cumentelor autografe ale cezarilor. Patru lucrări referitoare 


1 Este vorba de anumite privilegii și scutiri acordate celor care aveau 
trei copii. Sub imperiu acestea devin o simplă gratificaţie, oferită de im- 
părat și celor fără copii. 

la realități romane : Despre jocurile publice, anul roman, îm- 
bräcämintea, obiceiurile şi moravurile. Prata, o istorie natu- 
rală în 3 părți, O carte din partea I se ocupa de „cusururile 
fizice” (De vitiis corporalibus). Și biografiile dau o mare ex- 
tindere capitolului de jocuri (ludi), de asemenea descriu îm- 
brăcămintea, modul de viață şi defectele corporale ale împă- 
raților. 

Din prima operă, De viris illustribus, biografii de oameni. 
celebri, ne-a rămas un capitol intitulat „Despre gramatici gi 
retori” precum și unele biografii de scriitori latini (Terenţiu, 
Horaţiu, Lucan, Pliniu cel Bătrîn)}. 

Valoarea istorică constă în primul rînd în bogăția și uneori 
unicitatea informațiilor. Suetonius a cercetat tot ce a putut 
avea la îndemină şi desigur a verificat materialul, după crl- 
terii care ne scapă însă. El afirmă ciîteodată certitudinea 
relatărilor, alteori înfățișează mai multe variante, lăsînd citito- 
rului alegerea. Folosite în mod comparativ cu Tacitus şi Dio 
Cassius, care au descris aceeași perioadă, biografiile sale 
constituie o sursă importantă pentru istoricii moderni. În 
ceea ce privește figurile cezarilor, atenția şi simpatia lui 
Suetonius se îndreaptă spre primii doi, Divus lulius (Cezar) 
și îndeosebi Augustus, idealul său monarhic. Astfel, deşi îi 
dezvăluie unele trăsături negative privind moralitatea, el le 
pune în gura altora, le atribuie tinereții sau le califică drept 
calomnii. Un criteriu de apreciere îl constituie și poziția îm- 
păraților față de cavaleri. Se poate observa, în orice caz, o 
anumită coincidență între comportarea şi iavoarea cezarilor 
pe lîngă ordinul ecvestru gi gradul de virtuți sau vicii care-i 
situează într-o anumită lumină. Așa este, de pildă, figura 
întru totul odioasă a lui Caligula, care a lovit în cavaleri 
prin lăcomie și cruzime și se gîndea să-i extermine ca şi pe 
senatori. Această altitudine (determinată de poziția sa de 
clasă) nu diformează prea mult figurile cezarilor care, în ge- 
neral, corespund tradiției influențate și de orientarea opozi- 
ționistă senatorială. Valoarea documentară a biografiilor este 
de asemenea însemnată prin faptul că ele conțin iniormații 
prețioase cu privire la moravurile şi la modul de viaţă al ro- 
manilor. Printre acestea un loc important este acordat culturii 

și literaturii, considerate astfel un element component al 
istoriei, 

Valoarea artistică a operei lui Suetonius rezultă nu atit 
dintr-un proces de transiormare a materialului cît mai ales 
din natura faptelor și metoda filologică de triere şi expunere. 
Compoziția de ansamblu se caracterizează prin lipsa de uni- 
tate. Prezentarea pe compartimente îşi subordonează mici 
serii cronologice sau alternează cu ele, Şi liniile mari ale 
unei biografii sînt marcate de cîteva puncte succesive: la 
început genealogia și naşterea, apoi cucerirea puterii, iar la 
siîrșii moartea. Pe de altă parte, împărțirea per species se 
împletește şi cu punctul de vedere moral, clasificarea vir- 
tuți-vicii, în așa fel încît nu avem o normă constantă de 
compoziție ; un fapt de aceeași natură poate fi întîlnit în 
locuri diferite, legătura între părți și în interiorul lor se face 
fără tranziție. Dar prezentarea pe rubrici are avantajul prim- 
planului. Fapte de naturi și semnificații diferite sînt aduse pe 
aceeași linie de actualitate pentru a putea fi privite în toate 
detaliile. Expunerea cîștigă astfel în relief şi varietate, Me- 
toda de compoziție a lui Suetonius vădește desigur cultul 
naiv al eruditului pentru document, zelul de a da importanță 
egală tuturor mărturiilor, dar este și rezultatul unei orientări 
conștiente spre evidențierea detaliului: „voi cerceta una cîte 
una părțile (vieţii lui Augustus ; n.n.) nu cronologic (per tem- 
pora), ci pe rubrici (per species) ca să poată fi expuse şi cu- 
noscute cu mai multă claritate” (subl. n.) (August, 9). 

Din orientarea metodei de compoziție rezultă şi specificul 
narației. Materialul faptic constituie exemple care ilustrează 
diversele rubrici. De aceea se preferă episodul scurt, instan- 
taneul, faptul individual și pregnant: anecdota este forma 
caracteristică de povestire la Suetonius, Ea se distinge prin 
capacitatea de a impresiona, prin potențialul emotiv variat 
conținut în calitatea faptelor. Astfel, unele amuză prin extra- 
vaganță sau stupiditate : Domițian, închis într-o încăpere, 
prinde muște. Claudius ascuns după o perdea, la moartea lui 
Caligula, tremurînd de frică, e descoperit de un soldat și pro- 
clamat cezar. Veleitățile şi manifestările artistice ale lui Nero 
sînt comice prin puărilitatea și intatuarea personajului. Al- 

tele irapează prin caracterul patologig;, monstruos al manites- 
tărilor, acte de demenţă, tragi-comică uneori: Claudius în 
timpul conversației uită cine esie şi unde se află. Caligula 
invită luna plină să vie în brațele sale, cheamă la masă și 
distrează pe un tată care priveşte supliciul copilului, ordonă 
sfîgierea unui senator și priveşte cu satisfacție grămada de 
membre şi măruntaie după ce au fost tîrîte pe uliți. În ge- 
neral, critica tiraniei este făcută prin expunerea unor astfel 
de fapte. 

Suetonius nu foloseşte discursurile, elocința e izgonită din 
istoria sa. În schimb abundă vorbele de spirit, picante sau 
incisive, prinzînd o situație sau o trăsătură de caracter : Cu- 
vintele lui Cezar înainte de trecerea Rubiconului „Zarul a 
fost aruncat”, sau cele adresate lui Brutus în momentul uci- 
derii : „Și tu, fiule!'”. Tiberius către un deţinut care se ruga 
să-l execute mai repede : „Încă nu m-am împăcat cu tine”. 
Afirmația lui Caligula: „De ce n-are poporul roman un sin- 
gur git!”. Ticul verbal al lui Claudius : „Spune fără să mă 
atingi l”. Exclamaţia lui Nero înaintea morții: „Ce mare 
artist piere |!” etc. 

Un procedeu cu totul caracteristic lui Suetonius este por- 
tretul fizic, folosit incidental de Sallustius și, în mai mare 
măsură, sub forma mimicii, de Tacitus. În ceea ce privește 
structura, autorul notează aspectele generale: statura și fi- 
nuta, impresia globală de frumusețe, putere sau slăbiciune, 
starea sănătății. Apoi zăbovește asupra detaliilor fiecărei 
părți : părul, capul, ochii, expresia feței, trunchiul, membrele. 
Ca şi în cazul operei în ansamblu, metoda de compoziție a serii- 
torului nu e constantă. Amănuntele capătă uneori indepen- 
dență față de întreg, construcția este divergentă. Calităţi şi 
cusururi se împletesc sau se alternează pe același chip, în- 
tocmai ca viciile și virtuțile înfățișate în rubricile biograiiei. 
Claudius avea un chip impunător și frumos în stare de re- 
paos, dar neplăcut în mișcare. Domițian, chipeș în tinerețe, se 
urîțeşte cu vîrsta. Trăsăturile corporale sînt puse uneori în 
legătură cu caracterul, în acord sau în contrast cu acesta. 
Plasat de obicei pe la sfîrșitul biografiei, chipul împăratului 
se imprimă în memoria cititorului, aşa cum maeştrii timpului 

au căutat să-l prindă în bronz și în marmură — cu un spor 
de amănunte şi dezvăluire, naturalistă chiar, la Suetonias, 
pentru care particularul este esența fenomenului. 

Stilul nu se distinge prin calități artistice. Cercetarea obiec- 
livă a eruditului și zugrăvirea la rece a faptelor îşi găseşte 
expresia în idealul lingvistic al autorului, apropiat, se pare, 
de cel al lui Augustus, pe care îl elogiază. O orientare clasi- 
cizantă spre corectitudine și claritate evitind arhaismele sau 
vorbirea retorică a epocii. Vocabularul are un caracter con- 
cret, adeseori de precizie tehnică, desemniînd diferitele qs- 
pecte ale realităților înfățișate: în capul rubricilor, prima 
frază conține, ca un fel de titluri, termenii care definesc ca- 
tegoria ce urmează a fi înfățișată. Fraza, în general corectă, 
abuzează uneori de participii și devine monotonă prin repe- 
tarea unor tipuri de construcție. 

Privit în ansamblu, savantul filolog și artistul fără osten- 
tație a creat o operă plină de relief şi culoare, sursă impor- 
tantă pentru cercetător şi lectură plină de atracția ineditului 
pentru cititorii tuturor timpurilor. 


DESPRE VIAȚA 
CELOR DOISPREZECE CEZARI 


Cezar, 30—32 ; 45—64, 
August, 76—86 ; 88; 99—100. 
Nero, 40—49. 

Titus, 7—11. 


CEZAR 


30—32. 


4 


Începutul războiului civil. Cezar trece Rubiconul. ! 


30 Dar cum Senatul nu intervenea şi cum adver- 
sarii lui se împotriveau la orice înţelegere în legă- 
tură cu treburile statului, Cezar trecu în Galia Ci- 
terioară, și, după ce își ţinu sfatul, se opri la Ravena, 
hotărît să se răzbune pe calea armelor dacă Senatul 
ar fi ajuns la o încheiere prea gravă privind pe 
tribunii plebei, care făceau 'opoziţie în favoarea lui. 
Aceasta i-a slujit şi de pretext pentru începerea 
războiului civil; cauzele însă se socotesc a fi fost 
altele. Cneius Pompeius spunea într-una că, ne- 
fiind în stare mici să desăvirşească monumentele pe 
care le începuse, nici să împlinească singur cu ale 
sale mijloace nădejdile pe care şi le pusese po- 
porul în întoarcerea lui, a vrut să tulbure şi să 
învălmășească totul. Alţii zic că s-a temut ca nu 
cumva să fie silit să dea socoteală de toate cite, 
în vremea primului său consulat, le făcuse, în ciuda 
auspiciilor, a legilor și a opoziţiei magistraţilor ; 
căci Marcus Cato vestise de mai multe ori, și anume 
sub prestare de jurămînt, că, de îndată ce îşi va 
fi scos Cezar de sub arme 'oștirea, el îl va trage în 
judecată, şi toată lumea vorbea că dacă se va în- 
toarce fără nici o dregătorie, va fi nevoit, precum 
odinioară Milo, să-şi facă apărarea în fața unor ju- 


1 Rubicon : astăzi Fiumicello sau Pisatello; se varsă în Marea Adri- 
atică, 

decători înconjurați de oameni înarmaţi 7. Ceea ce 
dă mai mult temei acestei păreri sint spusele lui 
Asiniuls Pollio 5, cum că, în bătălia de la Pharsalus, 
văzîndu-şi potrivnicii tăiaţi şi zdrobiţi, Cezar ar fi 
rostit întocmai aceste cuvinte : „Ei înşişi au voit-o; 
după atît de mari isprăvi, eu, Caius Cezar, aș fi 
fost condamnat dacă n-aş fi cerut ajutorul ostaşi- 
lor“. Alţii socot că obişnuința de a porunci l-a ame- 
tit şi că, așezînd în cumpănă puterile lui și pe ale 
potrivnicilor lui, s-a folosit de prilej ca să pună 
mîna pe conducere, pe care o riîvnea încă din cea 
dintîi tinereţe. Așa credea, pare-se, şi Cicero, care, 
în cea de a treia carte a lucrării lui Despre dato- 
rii 4, scrie că Cezar avea mereu pe buze aceste ver- 
suri ale lui Euripide, pe care le traduce însuşi ast- 
fel: „Dacă e, într-adevăr, să calci legea, calc-o spre 
a stăpini; altminteri păzește-io cu sfinţenie”. 

31 Cum află, aşadar, că opoziţia tribunilor nu fu- 
sese luată în seamă şi că tribunii înşişi părăsiseră 
Roma, trimise de îndată înainte citeva cohorte, în 
taină, ca să nu işte vreo bănuială, luă parte, cu 
şiretenie anume, la un spectacol public, 'cercetă 
planul unei școli de gladiatori pe care urma s-0 
dlădească și pofti, după obicei, numeroși oaspeţi la 
masă. Mai tîrziu, după scăpătat, înjugind la o că- 
rută 'doi catiri de la o brutărie apropiată, purcese 
într-ascuns la drum, însoţit de un neînsemnat 
alai; stingindu-se apoi luminile, pierdu dru- 
mul și rătăci o bună bucată de vreme; în sfir- 
şit, în zori, găsi o călăuză și ieși la ţintă, pe jos, 
pe niște cărări foarte înguste. Ajungindu-și din 


> Milo... oameni înarmați : de fapt Cicero, care își rostise (52 f.e.n.) 
pledoaria pentru Titus Annius Papianus Milo, — învinuit de uciderea lui 
Clodius — în vreme ce la Roma se luaseră măsuri excepţionale pentru 
liniștirea tulburărilor iscate de acest eveniment. 

3 Asinius Pollio (76—45 î.e.n.): a scris tragedii, epigrame, discursuri, 
o istorie a războaielor civile; a inaugurat obiceiul declamărilor și lec- 
turilor publice. 

1 Despre datorii: una dintre lucrările filosofice ale celebrului orator. 

urmă cohortele la malul rîului Rubicon, care era 
hotarul provinciei sale, se opri puţin în loc, și, cu- 
getiînd cît e de grav lucrul pe care îl pune la cale, 
se întoarse către cei de lingă dinsul și zise: „Şi 
acum încă mai putem da îndărăt, dar, dacă vom 
trece puntea, totul va răminea pe seama armelor“. 

32 Cum sta şi şovăia, i se arătă următorul semn: 
se ivi deodată un bărbat foarte înalt și minunat la 
“chip, care şedea acolo aproape și cînta din fluier; 
ciobanii dădură fuga să-l asculte și, împreună cu 
ei, o mulţime de ostași din posturile vecine, printre 
care și cîțiva gornișşti; atunci el îi smulse unuia 
goarna, porni întins peste riu şi, sunind cu nemai- 
pomenită putere marșul, trecu pe malul celălalt. şi 
Cezar zise : „Să mergem acolo unde ne cheamă 
semnele zeilor şi strimbătatea duşmanilor noștri. 
Zarul a fost aruncat.“ 5 


š In original: Alia facta est. 


45—64. 


Portretul lui Cezar. Talentele și cusururile 
acestuia în raport cu moravurile epocii. 


* 45 Era, zice-se, înalt de stat, avea fața albă, mii- 
nile şi picioarele armonios proporționate, obrazul 
puţin plinuț, ochii negri și vioi și era sănătos din 
fire, afară de ultimele zile cînd i se întîmpla adesea 
să-și piardă deodată răsuflarea și chiar să răsară 


speriat din somn. 
A fost, de asemenea, zguduit de două ori în plin 


lucru de atacuri de epilepsie. Puțin prea meticulos 
în propria-i dichiseală, nu se mărginea să se tundă 
și să se radă cu deosebită grijă, ci se și epila, încit 
unii îl și mustrau pentru asta; ponosul cheliei îl 
răbda anevoie, ca unul ce îndurase adesea bobir- 
nacele pizmașilor. Avea, aşadar, obicei de-șşi aducea 
pe frunte părul cel rar din creștet și, din toate 
cinstirile pe care i le decernase Senatul și poporul, 
pe nici una n-o primise cu mai multă bucurie ca pe 
dreptul de a purta în permanenţă o cunună de lauri. 
Se zice că şi portul îi era ales: laticlavat o purta 
cu niște ciucuri care ajungeau pină la miini și nu 
se încingea niciodată decit peste ea, și anume cu 
o centură foarte largă ; de unde ar fi ieșit și vorba 
cu care îi îndemna mereu Sylla pe optimaţi?: „să 
se păzească de tinerelul acesta nestrîns în chingi“. 


* Laticlavă : îişie lată de purpură, care împodobea tunica purtată de 
senatorii romani, 

? Optłmaji : unul dintre cele două grupuri politice principale; spra 
deosebire de „populari'', care reprezentau interesele plebei de la oraşe şi 
sate, opiimații reprezentau interesele aristocrației, 

46 A locuit întîi în Subura 3, într-o casă modestă, 
iar apoi, după ce a devenit pontifex maximus, pe 
Via Sacra $, într-un palat al statului. Mulţi îl arată 
foarte dornic de fast şi strălucire : un conac al lui 
din Aricia ï, nou-nouţ și abia sfîrşit cu mari chel- 
tuieli, a pus, cică, de l-a dărîmat din temelie, fiindcă 
nu era întocmai pe gustul lui, și asta într-un mo- 
ment cînd era sărac și plin de datorii; în expediţii 
căra, pare-se, cu dinsul dale și bucăţi de mozaic. 

47 Se zice că Britania a atacat-o în nădejdea de 
a găsi mărgăritare și că, pentru a le cunoaște greu- 
tatea, le cîntărea el însuși cîteodată în palmă; că 
a adunat mereu și cu patimă nestemate, vase pre- 
țioase, statui, tablouri de meșteri vechi ; că-și cum- 
pära sclavi deosebit de frumoși și de stilați, cu 
prețuri atit de uriașe încît îi era lui însuși rușine 
de ele și interzicea să fie trecute în socoteli. 

48 Că în provincii dădea într-una ospeţe, la cite 
două mese deosebite: la una luau loc ofițerii și 
grecii, la cealaltă romanii cu maimărimile provin- 
ciei. În casa lui, făcea să domnească o disciplină 
atît de riguroasă și de strașnică, încît puse în fiare 
pe un sclav bucătar care a servit oaspeţilor alt soi 
de piine decît lui însuși, iar pe un libert lui foarte 
drag, care a necinstit pe soţia unui cavaler roman, 
il condamnă la moarte, deși nu exista nici o recla- 
mație, | eoi 

49 Faima curăției nu i-a știrbit-o decît împreu- 
narea cu Nicomedes ê, destul însă ca să nu se mai 


* Subura : cartier în Roma; pe lîngă prăvăliile de zarzavaturi se 
aflau aici şi numeroase bordeluri, care dăduseră cartierului o faimă din 
cele mai proaste, 

1 Via Sacra : stradă principală în centrul Romei. 

* Aricia : vechi oraș în Latium, situat la poalele muntelui Albanus. 

" Nicomedes al IV-lea: regele Bitiniei. 4 

+reabiliteze niciodată și să-l umple de hula tuturor. 
Las deoparte binecunoscutele versuri ale lui Calvus 
Licinus ? : | 


metot ce Bitinia 
Și hăndrălăul lui Cezar au stăpînit vreodată”. 


Trec peste cuvîntările lui Dolabella și a lui 
Curio ? bătrinul, în care Dolabella îl numea „tăla- 
nița reginei, salteaua lecticii regale“ iar Curio 
„haznaua lui Nicomedes” și „tractirul Bitiniei”. Nu 
mai vorbesc de edictele lui Bibulus 1 în care nu- 
mele colegului său stătea astfel scris pe ziduri: 
„Regina Bitiniei, după ce a iubit un rege, vrea 
acum să fie rege”. 

Tot în vremea aceasta, cum spune Marcus Bru- 
tus li, un oarecare Octavius, cam smintit şi slobod 
la gură, după ce-l numi, într-o adunare foarte nu- 
meroasă, pe Pompei „rege“, îl salută pe Cezar cu 
titlul de „regină“. Iar Memmius 1? îl mustră chiar 
că, împreună cu alți puști, a slujit de paharnic 
acelui Nicomedes, la un ospăț mare unde luau parte 
cîțiva negustori romani, cărora le dă și numele. lar 
Cicero nu se mărginește ca în cutare scrisori să 
scrie că, petrecut de străjeri în iatacul regelui, s-a 


1 Licinus Calvus : autor de epigrame şi de poezii erotice. 

4 Cornelius Dolabella: fost consul; la ieșirea lui (77 î.e.n.) din 
funcția de proconsul al Macedoniei, Cezar îl acuzase de delapidare. 

? Curio bătrinul ; Caius Scribonius Curio, consul în 77 î.en.; se 
bucură de prețuirea lui Cicero ca orator, 

w Marcus Bibulus : consul, împreună cu Cezar (59 î.e.n); împotrivin- 
du-se la unele din propunerile colegului său, fusese izgonit din Forum 
cu armele, și împiedicat să-și mai exercite magistratura, 

1 Marcus lunius Brutus: admirator și rudă a lui Cato cel Tînăr, se 
considera urmaș al semilegendarului Brutus, care a izgonit din Roma pe 
Tarquini (vezi mai sus, Tit Liviu, I, 57—60). Se afla în fruntea conspi- 
răției care urmărea să restabilească dominația aristocrației senatoriale 
şi îl ucide pe Cezar în 44 î.e.n. 

2 C, Memmius : după 'ieșirea lui Cezar din funcția de consul, Mem- 
mius, pe atunci pretor, depusese un raport în care semnala ilegalităţile 
pe care le comisese acesta. “oe 

culcat pe un pat de aur, îmbrăcat cu purpură, și că 
un coboritor din Venus !8 și-a spurcat în Bitinia 
floarea tinereţii, ci chiar într-o zi în Senat, pe cînd 
Cezar pleda pentru Nysa, fiica lui Nicomedes, și 
amintea binefacerile regelui faţă de el, i-a spus: 
„Treci, te rog, peste astea, căci se știe doar că v-aţi 
dăruit unul altuia pe deplin”. În sfîrșit, în triumful 
galic, cîţiva ostași de-ai lui, printre celelalte cînte- 
cele pe care le cîntau însoţind carul, rostiră și 
aceste stihuri, devenite populare ; 


„Cezar pe gali i-a supus, Nicomede pe Cezar. 

lată, azi Cezar triumfă, cel care-i supuse pe gali, 

Și nu Nicomede triumfă — cel care pe Cezar 
supuse.“ 


50 Toți zic că era ahotnic de plăcerile trupului, 
și foarte mărinimos, și că a sedus numeroase femei 
de neam mare, printre care pe Postumia lui Servus 
Sulpicius 14, pe Lollia lui Aulus Gabinius î5, pe Ter- 
tulla lui Marcus Crassus 16, și chiar pe Mucia lui 
Cneius Pompeius 17. Oricum, Pompeius a fost mus- 
trat și de Curio tatăl şi fiul şi de mulţi pentru că, 
de pofta puterii, s-a căsătorit cu fiica aceluiași 
Cezar pe care îl numea, oftînd, Egist 18, și din pri- 
cina căruia fusese silit să-și repudieze soția, mamă 
a trei copii. Dar cel mai multa îndrăgit-o pe Ser- 
vilia, mama lui Marcus Brutus, căreia, în vremea 
primului său consulat, i-a cumpărat un mărgăritar 
de șase milioane de sesterţi și, în vremea războaie- 
lor civile, pe lingă numeroase alte danii i-a adju- 
decat la licitaţie pe preţuri de nimica proprietăţi 


"3 Coboritor din Venus: după cum afirmă Cezar însuși, familia Iulia 
se socotea coboritoare din zeița Venus. 

u Servus Sulpicius : consul în 51 î.e.n. 

15 Aulus Gabinius : fost guvernator al Siriei. 

9 Marcus Licinius Crassus : triumvir, cu Pompei şi Cezar. 

11 Cnelus Pompeius : vezi mai sus, Sallustiu, Catilina, XVI nota. 

18 Egist: regele legendar al Argona ; Îl ucide pe Agamemnon și 
o seduce pe Clitemnestra. pa 5 


- 

uriașe 1? ; minunîndu-se mulţi de așa chilipir, Cicero 
zise cu mult haz: „Aflaţi că tirgul e și mai ieftin, 
există o treime rabat“ ; se bănuia, într-adevăr, că 
Servilia i-o mijlocea lui Cezar și pe fiică-sa Tertia 2, 

51 Se pare că n-a cruțat nici căminele celor din 
provincii, după cum reiese din acest distih, cîntat 
de ostași tot în triumiul galic: 


„Romani,  păziţi-vă  soajele :-aducem pe  chelul 
curvar. 
Aurul tot, de-aci-mprumutat, la gale-ntre pulpi îl 
virişi“. 

52 A avut și regine ca ţiitoare, printre care pe 
Eunoe — soţia lui Bogud — regina Mauretaniei, 
căreia, după cum scrie Naso 21, îi făcu, ca și soţului 
ei, daruri foarte numeroase și iîmbelșugate; cel 
mai mult a iubit-o însă pe Cleopatra 2, căreia nu 
numai că i-a oferit adeseori ospeţe ce se prelun- 
geau pînă în zori, dar, pe o corabie cu cabine, ar 
fi străbătut împreună cu dînsa tot Egiptul pînă în 
Etiopia, dacă oștile lui nu s-ar fi împotrivit să-l în- 
soțească ; aducind-o, în sfirșit, la Roma, a trimis-o 
îndărăt copleșită de minunate cinstiri şi răsplăţi și 
i-a îngăduit să-i dea numele lui feciorului 2% ce i se 
născuse. Despre acest fecior zic unii greci că ar fi 
semănat cu Cezar la chip și la umblet. M. Antonius 
a afirmat 2% chiar în Senat că l-ar fi recunoscut 
oficial, după cum bine știu Ç. Matius, C. Oppius 2% 


1 Proprietăți uriaşe : din averea confiscată a cetăţenilor „,proscriși''. 

% Tertia: joc de cuvinte: tertia pars — o treime, 

21 M, Actorius Naso :; istoric contemporan cu Suetonius, 

% Cleopatra : regină a Egiptului; la sosirea. lui Cezar în Egipt, Cleo. 
patra fusese izgonită de pe tron de fratele ei; spre a-și redobîndi puterea, 
îl face pe Cezar să se îndrăgostească de dinsa. 

2 Feciorului : Cesarion ; a pierit ucis de August. 

4 A afirmat: spre a-l submina astfel pe Octavian (viitorul împărat 
August) pe care Cezar îl înfiase, r 

#5 C. Mattius : traducător al Iliadei. C. Oppius : istoric, i s-au atribuit 
unele lucrări ale lui Cezar (vezi mai jos, cap. 56.) 

și ceilalţi prieteni ai lui Cezar; Gaius Oppius, so- 
cotind că e bine să-l adăpostească de această vină 
și să-l apere, a scos o carte în care arăta că băiatul 
pe care i-l pune Cleopatra în seamă lui Cezar nu-i 
al lui. Helvius Cinna, tribunul plebei, a declarat 
mai multora că a avut în mîinile lui o lege scrisă 
gata, pe care Cezar poruncise s-o treacă în lipsa 
lui, și prin care i se îngăduie ca, în vederea dobiîn- 
dirii de urmași, să-și aleagă oricite soţii poftește. 
Iar ca să nu-i rămînă nimănui vreo îndoială că a 
avut o faimă cum nu se poate mai deocheată, și de 
curvar, şi de sodomit, [mentionez că] Curio bătrinul 
l-a numit cîndva într-o cuvintare „bărbatul tuturor 
muierilor și muierea tuturor bărbaţilor“. 

53 Vin bea foarte puţin, nici dușmanii lui n-au 
zis altfel. A lui Marcus Cato e vorba : „Din toţi care 
au pornit să răstoarne republica, singur Cezar nu 
era bețiv“. Cît despre mîncare, Gaius Oppius îl 
arată atit de nepăsător, încît servindu-i odată gazda 
ulei rînced în loc de cel bun, și pe cînd toţi ceilalți 
se strimbau, el singur, se pare, s-a arătat că-i place 
foarte mult, ca să nu pară cumva că învinuiește 
gazda de neglijenţă sau de mojicie. 

Nelăcomia nu și-a manifestat-o nici în coman- 
damente, nici în magistraturi. 

54 Într-adevăr, după cum mărturisesc unii în 
scrierile lor, pe cînd era consul în Spania, nu numai 
că a primit, de la aliaţii noștri, bani pe care-i milo- 
gise ca să-și plătească datoriile lui, dar a şi prădat 
ca pe locuri dușmane cutare orașe din Lusitania ?6, 
deși acestea nu se împotriveau să plătească cele 
poruncite, ci îl primeau cu porţile deschise. În 
Galia a jefuit locurile sfințite și templele. zeilor 
cele pline de prinoase; orașele le-a dărîmat mai 
adesea pentru pradă decît ca represalii ; aşa şe face 

3 Lusitania : provincie romană în peninsula Iberică, cuprinzind teri- 


toriul pa care se află astăzi Portugalia și provinciile spaniole Estramadura 
şi León, 


434 PROZĂ ISTORICĂ LATINĂ 


că s-a umplut de aur și că a trebuit să-l viîndă în 
toată Italia și în provincii cu trei mii de sesterţi 
livra. În timpul primului consulat a furat din Capi- 
toliu trei mii de livre de aur și le-a înlocuit cu o 
cantitate egală de bronz aurit. Alianţele și domniile 
le-a vîndut pe bani, astfel încît numai de la Ptole- 
meu 27 a stors aproape șase mii de talanţi, în nu- 
mele lui şi al lui Pompei. Mai apoi, doar cu fățișe 
tilhării și nelegiuiri a putut face față greutăților 
războaielor civile și ale triumiurilor. 

55 Cît privește elocvenţa și arta militară, a ega- 
lat, ba chiar a întrecut gloria celor mai iluștri îna- 
intași. După rechizitoriul împotriva lui Dolabelia, 
a trecut fără tăgadă în rîndul celor dintii maeștri 
ai baroului. Oricum, Cicero, enumerînd, în Brutus?8, 
pe oratori, zice „că el nu vede cine să-l depășească 
pe Cezar“ și adaogă că are „o elocvenţă elegantă 
și strălucitoare, ba chiar măreaţă, nelipsită deo 
firească noblețe”; iar lui Cornelius Nepos2'i-a 
scris despre el astfel : „Cum ? Ce orator pui tu mai 
presus de el, dintre profesionişti? Cine altul are 
judecăți mai ample sau mai pătrunzătoare ? Cine se 
exprimă în cuvinte mai alese sau mai elegante ?' 
Cel puţin în tinereţe, a urmat, pare-se, genul de 
elocvenţă a lui Strabo Cezar 3%, din a cărui cuvin- 
tare intitulată Pentru sarzi a reprodus chiar, cuvînt 
cu cuvînt, cîteva pasaje, în Divinaţia*! lui. 


27 Ptolemeu al XI-lea Auleies : refugiat în Siria e sprijinit de Aulus 
Gabinius și repus pe tronul Egiptului, de unde fusese izgonit de populație, 

% Brutus sau De oratore: celebră lucrare a lui Cicero, dedicată lui 
Marcus Iunius Brutus; sub forma unui dialog, autorul face o largă ex- 
punere despre istoria elocvenței romane, 

 Cornellua Nepos (?99—24 î.e.n.) : istoric şi geograf; opera lui e 
în cea mai mare parte pierdută. à f 

% Caesar Sirabo: orator (?120—87 î.e.n.); Cicero spune despre el 
că avea un stil lipsit de vigoare, dar plin de eleganță. 

si Divinația : divinalio se numeau dezbaterile preliminare în urma cărora 
se dădea decizia de numire a acuzatorului: e' vorba aici de discursul în 
urma căruia Cezar fusese admis de tribunal ca acuzator al lui Dolabelia: 

Vorbea, zice-se, cu un glas pătrunzător, cu oO 
gestică şi o mimică înflăcărată, însă nelipsită de 
graţie. A lăsat cîteva cuvîntări, dar unele din ele i 
se atribuie în mod greşit lui. Cuvîntarea Pentru 
Quintus Metellus %, August socotește nu fără temei 
că a fost mai curînd culeasă de scribii care urmă- 
reau rău cuvintele oratorului, decît editată de el 
însuși ; într-adevăr, în unele exemplare găsesc nu 
titlul Cuvîntare pentru Metellus, ci Cuvîntare alcă- 
tuită pentru folosința lui Metellus, și, totuși, cuvîn- 
tarea este a lui Cezar care a rostit-o personal spre 
a-l apăra pe Metellus şi pe el însuşi de acuzaţiile 
acelorași detractori 5. Cuvîntările Către ostași, în 
Spania August socotește de asemenea îndoielnic că 
ar fi ale lui, și, totuși, amîndouă i se atribuie: una 
ar fi fost rostită înainte de prima, cealaltă înainte 
de a doua bătălie 34, în care Asinius Pollio arată că, 
din pricina unui atac neprevăzut al inamicului, 
Cezar n-a mai avut răgaz nici să le vorbească 
ostașilor. 

56 A mai lăsat și comentarii despre luptele lui 
în războaiele împotriva galilor și în războaiele 
civile, împotriva lui Pompei. Căci autorul războaie- 
lor din Alexandria, Africa și Spania este nesigur: 
unii socotesc că ar fi Oppius, alții Hirtius %, care ar 
fi completat chiar ultima carte a războiului împo- 
triva galilor, neterminată de Cezar. Iată ce scrie 
Cicero, în același Brutus, despre comentariile lui 
Cezar : „A scris comentarii vrednice într-adevăr de 
toată lauda: sînt goale-goluţe, drepte și pline de 


n Pentru Quintus Metellus: e vorba de Q. Caecilius Metellus, fost 
proconsul în Numidia, care era învinuit de complicitate cu Catilina. 

3 Acuzajiile acelorași detractori : pentru poziţia lui Cezar în judecarea 
lui Catilina și a tovarăşilor săi, vezi mai sus, Sullustiu, Catilina, 48 
şi urm. 

3 Prima... a doua bătălie: de lîngă Ilerda (49 î.e.n.) și de la Munda 
(45 î.e.n.), duse împotriva armatelor lui Pompei și, respectiv, ale fiilor lui. 

s Aulus Hirtius (90—43 î.e.n.) : general, partizan al lui Cezar, consul 
după moartea acestuia. 

farmec, dezbrăcate de orice dichis oratoric, ca un 
trup de haine ; intenţia lui însă de a pregăti altora 
material de inspirație pentru a scrie istorie i-a 
fericit poate pe unii neghiobi, care s-or apuca să le 
gătească pe toate și să le spilcuiască, celor zdra- 
veni la minte le-a luat însă curajul să mai scrie“. 
Aceleași comentarii, Hirtius le laudă astfel: „Atit 
e de mare prețuirea unanimă de care se bucură ele, 
încît Cezar, în loc să-i ajute pe istorici, pare să le 
fi răpit, dimpotrivă, toate mijloacele. Iar încîntarea 
noastră pentru această lucrare este mai mare decit 
a celorlalţi, căci ei îi preţuiesc desăvirșirea și cize- 
larea, pe cînd noi știm cît de lesne și de repede a 
fost scrisă“. Asinius Pollio le socotește scrise neîn- 
grijit și nu tocmai pe potriva adevărului, căci de 
cele mai multe ori Cezar s-a încrezui prea lesne în 
cele făptuite de alţii, iar pe cele săvirșite de el le-a 
înfățișat inexact, fie anume; fie pur și simplu pentru 
că nu le mai ţinea minte ; după el, autorul avusese 
de gînd să-și revadă și să-și îndrepte lucrarea. 
Cezar a mai lăsat și două cărţi Despre analogie, alte 
două Împotriva lui Cato şi, afară de acestea, un 
poem intitulat Călătoria. Dintre aceste lucrări, pe 
cea dintii a scris-o pe cînd se înapoia din Galia 
Citerioară şi trecea Alpii ca să-și întilnească ar- 
mata ; pe cea de-a doua în epoca bătăliei de la 
Munda ; pe cea din urmă în cele 23 de zile cît a 
călătorit de la Roma în Spania Ulterioară. S-au 
păstrat și scrisorile lui către Senat, pe care el cel 
dintii, pare-se, le-a împărţit în pagini, în chip de 
memoriu, pe cînd înainte consulii și generalii își 
trimiteau întotdeauna rapoartele : scrise pe toată 
foaia. S-au păstrat de asemenea scrisorile lui către 
Cicero, precum şi cele adresate rudelor și prieteni- 
lor în legătură cu treburi de-ale casei ; dacă, în ele, 
avea de comunicat ceva tainic, scria cu cifru, 
incurca adică literele astfel încît nu se mai putea 
recunoaşte nici un cuvint: dacă cineva vrea să le 

cerceteze și să le descifreze, trebuie să înlocuiască 
fiecare literă cu a treia care-i urmează în alfabet, 
adică D pentru A, și așa mai departe. Se mai vor- 
bește și de unele lucrări din frageda tinereţe, ca 
Lauda lui Hercules, tragedia Oedip, și o Culegere 
de cuvinte de seamă; August însă, într-o scrisoare 
foarte scurtă şi limpede către Pompeius Macer *, 
însărcinat cu gospodărirea bibliotecilor, a interzis 
publicarea tuturor acestor încercări. 

57 Era un ostaș și un călăreț desăvirșit, de o 
nemaipomenită rezistență. În marșuri mergea în 
fruntea trupelor, ciîteodată călare, mai adesea pe 
jos, cu capul gol, fie soare, fie ploaie; a străbătut 
distanţe foarte lungi cu o iuţeală de necrezut, fără 
nici un bagaj, într-o trăsură de închiriat, făcînd 
cîte o sută de mii de pași pe zi; dacă-l împiedica 
vreo apă, o trecea înot sau sprijinit pe niște bur- 
dufe umflate, astfel încît adesea o lua înaintea 
curierilor. l 

58 Cînd își desfäşura expedițiile, prudenţa și În- 
drăzneala lui se întreceau una pe alta ; nu-și ducea 
niciodată oștirea pe drumuri primejdioase fără să 
fi controlat cu luare aminte așezarea locurilor, şi 
nici în Britania n-a dus-o pînă n-a cercetat el însuşi 
porturile, navigația și căile de acces pe insulă, 
Dimpotrivă, în Germania, vestindu-i-se că una 
dintre taberele lui fusese încercuită, s-a deghizat 
în gal şi printre posturile inamice a răzbit pînă la 
ai săi. S-a strecurat de la Brundisium la Dyrrachium 
prin flota inamică și, cum trupele care poruncise 
să-l urmeze întirziau, deși trimisese — zadarnic — 
de mai multe ori după ele, s-a suit în cele din: urmă 
singur, noaptea, cu capul îmbrobodit, într-o bărcuţă 
mititică, și nu s-a lăsat recunoscut şi nici n-a îngă- 
duit cîrmaciului să se lase învins de furtună, pînă 
cînd era gata să fie înghiţit de valuri. 

s Pompeius Macer : va fi pretor în vremea lui Tiberiu, cînd, determinat 


de versurile populare care îi satirizau abuzurile, împăratul îi dă diapo- 
ziţie să aplice fără şovăială legea de les-maiestate. 

59 Nici un scrupul religios nu l-a făcut vreodată 
să renunţe sau să zăbovească executarea unui 
proiect. Deși victima a fugit cînd erau s-o jert- 
fească, el nu și-a aminat expediția impotriva lui 
Scipio și Iuba 37, Ba chiar, împiedicîndu-se și căzind 
cînd cobora de pe vas, zise, întorcînd în bine pre- 
vestirea : „Africă, te-am apucat“. Dar, spre a eluda 
profețiile potrivit cărora, în acea provincie, suc- 
cesul și izbînda atîrnau în mod fatal de numele 
Scipionilor, ţinu pe lîngă el în tabără pe unul, 
foarte disprețuit, din familia Cornelia, căruia, din 
pricina nerușinării purtării sale, i se dăduse porecla 
Salvito 38. 

60 Lupta n-o pornea intotdeauna la un ceas anu- 
me, ci la un prilej favorabil și adesea îndată după 
un marș, citeodată pe vremea cea mai cumplită, 
cînd credeai cel mai puţin că se va mișca din loc; 
abia în vremea din urmă s-a făcut mai greoi la 
atac, gindind că pe cît de numeroase îi fusese 
biruinţele, pe atit mai puţin trebuia să ispitească 
norocul și că nu-i va aduce atîta folos victoria, cîtă 
pagubă înfriîngerea. Niciodată n-a pus pe fugă un 
dușman fără să-l izgonească și din tabără : în felul 
acesta nu-i da nici o clipă de răgaz ca să-și revină 
în fire. Cînd bătălia rămînea nehotărită, alunga 
caii, și cel dinții pe al lui, pentru ca, înlăturînd 
mijlocul de fugă, să așeze mai hotărît datoria de a 
rezista, 

61 Avea un cal nemaivăzut, cu picioare ca de 
om, și cu copitele despicate ca nişte degete; calul 
acesta se născuse la el în casă și, cum haruspiciile 
îl arătaseră ca pe o prevestire că stăpînul lui va 
dobîndi domnia lumii întregi, l-a hrănit cu multă 

3? luba: regele Numidiei, aliat al lui Pompei; a pierit în lupta de la 
Thapsus (47 î.e.n.), în care armata lui Cezar a zdrobit rezistența potrivni- 


cului său. 
3% Salvito : personaj necunoscut, 

îngrijire și l-a încălecat cel dintîi, nerăbdînd calul 
nici un alt călăreț; mai tîrziu i-a ridicat chiar o 
statuie în fața templului lui Venus Genetrix %. 

62 Adesea a refăcut singur frontul care se spăr- 
gea, punindu-se în calea fugarilor, oprindu-i unul 
cîte unul și apucindu-i de grumaz ca să-i întoarcă 
spre inamic, și asta adesea în mijlocul unei aseme- 
nea panici încît un purtător de pajură a întors 
coada ascuţită a steagului către cel care-l oprea, 
iar un altul și l-a părăsit în mîinile lui încleștate. 

63 Nu mică îi era vitejia și au fost şi dovezi mai 
pilduitoare : după bătălia de la Pharsalus 4 și în 
timp ce, trimiţindu-și oștile înainte în Asia, trecea 
pe un mic vas de călători prin strimtoarea Heles- 
pontului, îi ieși înainte Lucius Cassius, care era din 
partidul potrivnic, cu zece nave de război; el nu 
dădu îndărăt, ci, îndreptindu-se numaideciît spre 
dînsul, îl îndemnă el cel dintîi să se predea ; cerînd 
îndurare, Lucius Cassius fu primit pe bord. 

64 La Alexandria, în timpul atacului unui pod, 
fu silit de un atac neașteptat al inamicului să sară 
într-o barcă ; cum în ea se repezeau alţii, se aruncă 
în apă și răzbi pînă la barca cea mai apropiată 
înotînd drum de două sute de pași cu mîna stîngă 
în aer, ca să nu ude niște documente pe care le 
avea, și cu mantaua de general în dinţi, ca să n-o 
lase pradă dușmanului. 


32 Templul lui Venus Genetrix : situat în Forum, fusese ridicat de 
Cezar în urma biruinței lui de la Pharsala, în cinstea zeiţei care zămis- 
lise (Genetrix) pe Aeneas, strămoșul legendar al poporului roman și 
din care coborau, după cum pretindeau membrii acesteia, înșiși strămoșii 
familiei Yulia, 

4 Bătălia de la Pharsalus : în care Cezar a zdrobit armatele lui Pompei 
(48 i.e.n. 


AUGUST 


76—86. 


Viaţa intimă a lui August. Portretul împăratului. 
Însușirile literare. 


76 La mîncare (căci nu vreau să trec nici peste 
aceste amănunte) era foarte cumpătat și avea gus- 
turi aproape vulgare. Cel mai mult îi plăcea piinea 
neagră, peștii mici, brînza de vaci presată cu mina 
și smochinele verzi care ies de două ori pe an; 
mînca și înainte de cină, oricînd și oriunde, după 
pofta stomacului. Spune chiar el într-una din scri- 
sorile lui : „În trăsură, am luat o gustare: pîine și 
curmale“. Sau iarăși : „Pe cînd mă întorceam acasă 
de la galerie în lectică, am mîncat o uncie! de 
piine și cîteva boabe de strugure coarnă“. Și încă: 
„Nici iudeii, dragul meu Tiberius, nu păzesc cu 
atita strășnicie postul de sabat cum l-am păzit 
astăzi eu, care abia la baie şi după primul ceas al 
nopții am luat două îmbucături de pîine înainte de 
masaj“. Din pricina acestei capricioase pofte, mînca 
adesea singur, înainte sau după ospăț, pe cînd la 
masă nu se atingea de nimic. 

77 La vin era, de asemenea, foarte cumpătat din 
fire. După cum povestește Cornelius Nepos, în ta- 
bără la Mutina? nu obișnuia să bea mai mult de 
trei înghiţituri la o masă. Mai tirziu, chiar cînd 
pierduse cu desăvirşire măsura, tot nu bea mai 
mult de cîte un șiştar 5, 'sau, dacă-l depășea, vărsa. 


1 0 uncie: 27,288 g. 

 Mutina : localitate în Italia in care oștile Senatului și legiunile coman- 
date de Octavian au înfrînt oștile lui Antonius (43 î.e.n.) 

* Un şiștar (sexiarius) : 0,547 |, 

Cel mai mult îi plăcea vinul de Raetia dar, de 
obicei, ziua nu bea. Ca să-și domolească setea, lua 
o bucăţică de piine muiată în apă rece, sau o felie 
de castravete, sau o inimă de lăptucă tînără, sau 
un fruct zemos, proaspăt ori conservat. 

78 După prinzul de amiază, se odihnea puţin, așa 
îmbrăcat și încălţat cum era, cu mîna pe ochi. După 
cină se retrăgea într-o mică lectică de veghe: ră- 
mînea într-însa pînă tirziu în faptul nopții, cînd 
sfîrșea sau aducea aproape de sfîrșit treburile ră- 
mase de peste zi, Trecînd apoi în pat, dormea cel 
mult șapte ceasuri, și nici acelea neîntrerupte, căci 
în acest răstimp se trezea de cîte trei sau patru ori. 
Dacă, după cum se întîmplă, nu-și mai putea afla 
somnul întrerupi, chema la el cititori sau povesti- 
tori și adormind astfel la loc, își prelungea adesea 
somnul pînă după zorii zilei. Niciodată n-a vegheat 
pe întuneric fără să aibă pe cineva pe lîngă dinsul. 
Nu-i plăcea să se scoale devreme și dacă, pentru 
vreo obligaţie sau pentru vreun sacrificiu, era ne- 
voit să se scoale prea de dimineaţă, atunci, ca să 
scape de acest necaz, se culca în vecinătate, la 
vreunul dintre casnicii lui, în odăile de sus. Adesea, 
totuşi, mai simțea incă nevoie de somn și dormea 
adinc în timp ce era purtat prin oraş şi, dintr-o 
pricină sau alta, litiera se oprea și purtătorii o 
puneau jos. 

79 A avut un chip minunat de frumos, care și-a 
păstrat farmecul toată viața; dispreţuia, totuşi, 
orice cochetărie și era atit de nepăsător cu îngriji- 
rea capului, încît îl dădea în mare grabă pe mina 
mai multor bărbieri deodată ; barba ba și-o tundea, 
ba și-o rădea, şi în vremea aceasta citea ceva sau 
chiar scria. Înfăţișarea lui, fie că vorbea, fie că 
tăcea, era atit de senină și de maiestuoasă, încit 
una din căpeteniile galilor a mărturisit față de ai 


t Raetia : regiune în nordui Lombardiei, vestită pentru vinurile el. 

săi că, la trecerea Alpilor, prefăcîndu-se că vrea 
să-i vorbească și strecurindu-se lingă el cu gind 
să-l arunce într-o prăpastie, l-a văzut și a rămas 
locului, lipsit de orice putere. Ochii îi erau vioi și 
limpezi ; îi plăcea chiar să se creadă că erau înzes- 
trați cu un fel de putere divină și se bucura cînd, 
aţintindu-și-i cu oarecare asprime asupra cuiva, 
acesta își pleca fața, ca orbit de soare ; la bătrîneţe 
însă ochiul stîng îi slăbi ; dinţii îi erau rari, mărunți 
și neregulaţi ; părul puţin imelat și bălăior; sprîn- 
cenele împreunate ; urechi nici prea mari, nici prea 
mici ; nasul boltit la rădăcină şi adus la virf; fața 
smeadă ; era mic de stat (totuși Iulius Marathus, 
libertul și arhivistul lui, spune că avea cinci pi- 
cioare și nouă degete înălțime); cusurul acesta 
Tămînea însă ascuns datorită armonioasei proporții 
a trupului și nu se băga de seamă decît cînd stătea 
în picioare lîngă unul mai înalt. 

80 Trupul îi era, zice-se, acoperit cu pete răspin- 
dite pe piept și pe pintece, niște semne din naștere 
care, după formă, așezare și număr, închipuiau Ursa 
cerească ; totodată însă, din pricina miîncărimii şi 
a obiceiului ce avea să se frece tare cu strigilul ê, 
i se făcuse pe trup niște calozităţi care, din loc în 
loc, arătau ca o pecingine. Șoldul, pulpa și piciorul 
stîng îi erau cam slabe, încît cîteodată chiar șchio- 
păta ; le întărea însă cu ajutorul curelelor şi al 
scîndurelelor. De asemenea, arătătorul mîinii drepte 
și-l simțea citeodată așa slab, de parcă ar fi fost 
înțepenit de ger, și abia putea să scrie, înconju- 
rindu-l cu un inel de os. A suferit și cu bășicași 
nu se ușura decît după ce lepăda pietre odată cu 
udul. 

81 Numeroase boli grele și primejdioase l-au in- 
cercat toată viaţa ; una mai cu seamă cînd cu supu-. 

5-Cinci picioare și nouă degete: cca 1,70 m. 


ë Strigil : un fel de răzuitoare din os sau din metal, cu care se frecau 
romanii la băile de aburi. 

nerea cantabrilor? : adus la deznădejde de vărsă- 
turile de fiere — suferea de ficat — s-a văzut ne- 
voit să intre în primejdia leacurilor contrarii, căci 
cataplasmele calde nefolosindu-i, Antonius Musa ê 
ii prescrise altele reci. Unele boli îl încercau în 
fiecare an la aceeași dată; era mai întotdeauna 
bolnav de ziua lui, la începutul primăverii suferea 
de inflamație de stomac, iar vintul de miazăzi îi 
dădea guturai și durere de cap. Așa se face că, din 
pricina sănătății șubrede, nu răbda nici frigul, nici 
arșşița. 

82 Iarna purta, sub o tunică groasă, patru tunici, 
cămașă, pieptar de lină, feminalia și tibialia °’, iar 
vara dormea cu ușile iatacului deschise și în peristi- 
lium Y, lîngă havuz, sau chiar punînd pe un sclav 
să-i facă vînt. Soarele îl supăra și iarna: nu umbla 
sub cerul liber fără petasus11, nici măcar acasă. 
Călătorea în lectică și mai întotdeauna noaptea, 
încet și cu numeroase popasuri, astfel încît făcea 
cîte două zile pînă la Praeneste sau Tibur !?; şi 
dacă putea ajunge undeva pe mare, mai bucuros 
călătorea pe apă. Numai cu mare necaz își îngrijea 
el o sănătate atit de firavă, și mai ales prin rari- 
tatea băilor ; își făcea adesea masaje și transpira 
lingă foc, apoi se stropea cu apă călduţă sau în- 
călzită mult la soare. Şi de cîte ori trebuia, pentru 
nervi, să se ducă la mare sau la băile termale de la 


1 Caniabri : viteaz popor spaniol, „împotriva căruia August pornește 
personal o campanie de cotropire în 26 î.e.n.; supuşi în 25 f.e.n, de 
legaţii lui, ei se răscoală apoi din nou și, după lupte îndirjite, sînt 
supuși definitiv în 19 î.e.n. 

2 Antonius- Musa : medic roman, îl salvează, în 23 i.e.n, pe August prin 
hidroterapie rece, 

t? Feminalia, tibialia : fişii (obiele) cu care se înfășurau pulpele, respectiv 
picioarele de la gleznă pînă la genunchi, 

i0 Peristilium : curte interioară, înconjurată de portice acoperite, 

11 Petasus ; pălărie cu boruri mari, purtată mai ales în călătorii, 

i» Praeneste, Tibur : oraşe în Latlum. în imediata apropiere a Romei. 

Albula 13, se mulțumea să se așeze pe un scăunel 
de lemn, pe care el însuși îl numea cu o vorbă 
spaniolească dureta, şi să-și cufunde pe rînd mîinile 
și picioarele în apă. 

83 Exerciţiile militare, călăria și scrima le-a pă- 
răsit numaidecit după războaiele civile și a trecut 
întîi la jocul cu mingea și cu balonul; mai tirziu 
nu mai făcea decît plimbări, în lectică sau pe jos, 
la capătul cărora alerga și sărea, învăluit într-o 
blană sau într-o pătură subțire. Pentru a se des- 
tinde, fie pescuia cu undiţa, fie juca în zaruri, în 
pietricele sau în nuci cu copii mici, plăcuţi la chip 
și la grai, pe care punea să-i caute pretutindeni, și 
mai ales printre mauri şi sirieni, Căci nu putea 
suferi piticii, schilozii și pe ceilalți asemenea, soco- 
tindu-i ca pe niște pozne ale firii și pieze-rele. 

84 Elocvenţa şi studiile liberale !* le-a cultivat 
din frageda lui tinereţe, și cu pasiune, și cu sirgu- 
ință. În timpul războiului de la Mutina, cu tot 
noianul de treburi, citea, zice-se, scria și declama 
în fiecare zi. Mai tîrziu n-a vorbit niciodată, nici 
în Senat, nici în fața norodului sau a ostașilor, fără 
să-şi fi gindit și pregătit dinainte cuvintarea, deși 
nu-i lipsea darul improvizaţiei. Ca să înlăture pri- 
mejdia uitării și ca să nu-și piardă vremea învăţind 
pe dinafară, s-a deprins ca toate cuvintările să și 
le citească. Pină și convorbirile particulare, chiar 
cu Livia 1%, cînd erau mai însemnate, le avea întot- 
deauna scrise dinainte și le purta după note, ca nu 
cumva, nepregătit, să spună mai mult sau mai puţin 
decît trebuia. Avea o voce dulce, cu un timbru 
propriu ; studia fără întrerupere arta oratoriei cu 


B Albula : localitate cu izvoare de apă sulfuroasă; azi Bagni. 

14 Studii liberale: în această expresie, romanii cuprindeau studiul 
literaturii, al gramaticii, al filosofiei şi al altor discipline, care, spre 
deosebire de meşteşugurile manuale, erau socotite vrednice de un om 
liber. 

15 Livia Drusilla : soţia împăratului; a jucat adesea un important rol 
politic. 

un profesor de declamaţie ; totuși, în cîteva rînduri, 
fiind bolnav de git, a vorbit norodului pon mijlo- 
cirea unui crainic. 

85 A scris în diferite genuri numeroase lucrări 
în proză, dintre care, în cercul prietenilor, care-i 
țineau loc de public, a citit cîteva, ca : Răspunsurile 
lui Brutus cu privire la Cato; după ce făcu lectura 
unei bune părți din această lucrare, bătrîn fiind, 
osteni și i-o trecu lui Tiberiu să o sfirșească el; de 
asemenea a mai scris: Îndemnuri la filosofie și 
niște amintiri, Despre viața lui, pe care o povestește 
în treisprezece cărţi, oprindu-se la războiul cu can- 
tabrii. S-a apropiat, în treacăt, și de poezie. Ni se 
păstrează de la el o carte, scrisă în versuri hexa- 
metre, al cărei titlu și subiect este Sicilia și o altă 
lucrare, la fel de scurtă, de Epigrame, pe care le 
alcătuia de obicei în vremea băii. Începuse de ase- 
menea, cu mare aviînt, o tragedie, însă, neajutindu-l 
condeiul, o nimici, iar prietenilor care-l întrebau ce 

s-a făcut cu Aiax * le răspunse că „Aiax-ul lui s-a 
aruncat într-un burete”. 

86 Folosea un stil elegant și simplu, js se 
de găunoșenia spilcuită a formulelor retorice, pre- 
cum și, cum însuși spunea, de „duhoarea cuvinte- 
lor înmormiîntate“ ; grija lui cea mai de seamă a 
fost să exprime cît mai limpede înţelesul celor. gin- 
dite. Ca să atingă cît mai bine această țintă și ca 
să nu-l stînjenească sau să-l zăbovească cumva pe 
ascultător ori pe cititor, nu se sfia să pună prepo- 
ziții înaintea numelor de orașe și nici să repete 
adesea conjuncţiile, a căror înlăturare aduce, o 
dată cu sporul de farmec, umbrirea înţelesului. Pe 
preţioși 1! și pe arhaizanţi îi disprețuia în egală 
măsură, ca pe unii ce sint loviți de cele două ex: 
treme ale aceluiași rău, și rîdea adesea de ei, mai 

12 Aiax : erou mitologic," participant la războiul troian; s-a sinucis 


aruncîndu-se în virful unei săbii, 
17 În original: xoxoEnioc— prost gust, cu un stil căutat, 

cu seamă de prietenul său Mecena t8, căruia nu pu- 
tea să-i ierte, cum însuși spunea, „zulufeii parfu- 
maţi“ şi de care făcea haz imitindu-l în bătaie de 
joc. Dar nu-l cruța nici pe Tiberiu, care umbla citeo- 
dată după expresii învechite sau întortocheate. Pe 
Marcus Antonius !* în special îl mustră pentru smin- 
teala lui de a Scrie așa ca oamenii să se minuneze 
și nu să înțeleagă; mai apoi, rizind de prostul lui 
gust și de nehotărirea de a-și alege stilul potrivit, 
adăogă : „Și tu te întrebi dacă să-l imiţi pe Annius 
Cimber 2 sau pe Veranius Flaccus 21, folosind cu- 
vintele scoase de Sallustius Crispus din Originile °? 
Catonilor, sau dacă nu cumva e mai bine să răsă- 
dești în limba noastră vorbăria găunoasă a oratori- 
lor asiatici ?“ Iar într-o scrisoare în care o laudă pe 
nepoată-sa Agrippina?’ pentru mintea ei ascuţită, 
îi spune: „Trebuie însă să te silești să scrii și să 
vorbeşti cit mai limpede“. 


13 Mecena : cavaler roman (69—9 î.e.n.), unul dintre cei mai apropiaţi 
sfetnici ai lui August ; protector al scriitorilor şi al artiștilor. 

19 Marcus Antonius: membru, împreună cu Octavian și Lepidus, în 
cel de-al doilea triumvirat (43 î.e.n.) 

2 Annius Cimber : retor, satirizat și de Vergiliu pentru stilul său afec- 
tat şi arhaizant, 

21 M. Veranius (sau Verrius) Flaccus ; gramatic ; studiază limba latină 
veche. 

2 Originile ; e vorba de una dintre cele mai vechi opere analistice 
romane, datorită lui Marcus Porcius Cato cel Bătrin (234-149 î.en.); 
aluzia se referă la stilul arhaizant al lui Sallustiu. 

z3 Agrippina (zisă apoi cea Bătrînă) : vezi mai sus, Tacit, Anale, 1I, 33, 
n. 26. 


88. 


4 
Ortografia împaratului. 


+ 


88 Ortografia, adică meșteșugul de a scrie după 
regulile statornicite de gramatici, nu o respecta cu 
strășnicie, fiind, pare-se, mai curind de părerea 
celor care preconizează scrierea fonetică. I se În- 
timpla adesea să sară sau să pună o literă, ba chiar 
o silabă întreagă, una în locul alteia; sînt greșeli 
pe care toată lumea le face, și nici n-aș pomeni de 
ele, dacă nu mi s-ar părea ciudat să aud pe alţii 
povestind că ar fi înlocuit, ca pe un prost.și fără 
carte, pe un legat consular, fiindcă a băgat de 
seamă că scrisese ixi” în loc de „ipsi“... 


99—100, 


Siîrşitul lui August; funeraliile lui. 


99 În cea de pe urmă zi a vieţii lui, întrebînă 
mereu dacă a început să se zvonească ceva despre 
el în oraș, ceru o oglindă, puse să i se orinduiască 
părul și să i se dreagă obrajii căzuţi și, poftindu-şi 
prietenii, îi întrebă „dacă socotesc că a jucat bine 
pînă la capăt comedia vieţii“, adăogind și formula. 
tradiţională : 


3 ` 
el Geri : 
"Exo xaaðc, tõ naryy® ðóre xpórov 
| Kai mâvyrec hus yape mportutporret. 


Apoi'îi pofti pe toți să iasă și, în vreme ce îi 
întreba pe cei veniţi de la Roma despre fiica lui 
Drusus 2, care era bolnavă, își dădu deodată sfir- 
șitul în braţele Liviei, zicînd: „Livia, să-ți aduci 
aminte toată viaţa de căsnicia noastră; răâmii cu 
bine“. A avui o moarte ușoară și așa cum mereu și-a 
dorit-o. Într-adevăr, mai întotdeauna cînd auzea de 
cîte unul că a murit repede și fără chinuri, se ruga. 
ca el şi ai lui să aibă parte tot de o asemenea 
evOavaotia 3 (chiar acesta era termenul pe care 
obișnuia să-l folosească). N-a arătat decît un singur 
semn de tulburare a minţii înainte de a-și da duhul, 
şi anume, cuprins de o bruscă slăbiciune, s-a plins 


1 „Dacă piesa v-a plăcut, aplaudaţi și arătați-vă cu toţii bucuria” 
(grecește în original). i 

z Fiiċa lui Drusus : Livilla; Drusus e fiul viitorului împărat Tiberiu. 

? Textual : moarte frumoasă. 

că patruzeci de tineri îl răpesc. Şi încă, aceasta a 
fost mai curind prevestire decît delir, căci tocmai 
patruzeci au fost ostașii pretorieni care-l-au scos 
în piaţa publică. 

100 A murit în același iatac ca și taică-său, Octa- 
vius, în vremea consulatului celor doi Sextus 4 — 
Pompeius și Appuleius — a 14-a zi înainte de ca- 
lendele lui septembrie, la al nouălea ceas: al zilei, 
în vîrstă de șaptezeci şi şase de ani fără 35 de zile. 
Decurionii municipiilor și coloniilor i-au dus trupul 
de la Nola 5 şi pînă la Bovillae 6, noaptea, din pri- 
cina anotimpului”, iar ziua era așezat în templul 
fiecărui oraș sau în cel mai însemnat altar. La Bo- 
villae l-au luat în primire cavalerii, care l-au dus 
pînă la Roma și l-au depus în vestibulul casei lui. 
Senatorii s-au întrecut în zel unii pe alţii pentru a-i' 
face cît mai strălucite funeraliile și pentru a-i cinsti 
memoria ; astfel, unii au propus, printre altele, ca 
alaiul să treacă pe sub arcul de triumf, cu Victoria 
curială 8 în frunte, şi însoţit de imnul funerar cîntat 
de băieţii și fetele celor mai de seamă cetățeni; 
alţii, ca în ziua înmormiîntării inelele de aur? să fie 
lepădate şi să se pună inele de fier; alţii iarăși, ca 
osemintele să fie adunate de preoţii celor dintii 
colegii. Ba a fost și unul care a propus ca numele 
lui August să se transfere lunii septembrie, căci în 
cea dintîi s-a născut, dar în cea de-a doua a murit; 
altul, ca întreg răstimpul dintre nașterea și moartea 
lui să fie numit „Secolul lui August“ și să fie astfel 
trecut și în faste 70, S-a pus însă în aceste onoruri 
măsura cuvenită; fu lăudat în două cuvîntări ftu- 


í In vremea consulatului celor doi Sextus: în anul 14, 

5 Nola : important oraş în Campania de Sud. 

€ Bovillae : oraș în Latium, la 11 mile de Roma. 

1 Din pricina anotimpului : călduros, desigur, în mijlocul lunii august. 

* Victoria curială ; statuia zeiței Victoria aflată în Senat. 

? inelele de aur: pe care le purtau senatorii și cavalerii. Inele de 
fier : simbol al umilinţei, al tristeții pricinuită de moartea împăratului. 

1 Faste : listele oficiale, anuale, cu numele demnitarilor romani. 

nebre — una a lui Tiberiu în faţa templului divinu- 
lui Iulius 1!, cea de-a doua a lui Drusus, fiul lui 
Tiberiu, pe vechea tribună i? — apoi senatorii îl 
duseră pe umeri pină în Cimpul lui Marte, unde fu 
incinerat, S-a găsit și un fost pretor care a jurat că 
după incinerare i-a văzut năluca suindu-se la ceruri. 
Cenușa i-au cules-o căpeteniile ordinului cavaleri- 
lor, în tunici, descinşi și desculți, și au înmormin- 
tat-o în Mausoleu. Această clădire o ridicase 
August în al șaselea consulat al lui, între via Fla- 
minia şi malul Tibrului, și deschisese, încă de pe 
atunci, accesul publicului în boschetele și aleile 
ce-o înconjurau. 


Tia vaa 

1! Templul divinului lulius: e vorba de templul pe care l-a ridicat 
August în cinstea lui Caius Iulius Caesar, 

1: Vechea tribună : e vorba de tribuna rostrata, aflată în for, 


| NERO 


, 40—49, 


Siîrşitul lui Nero, 


4 


40 După ce a răbdat aproape patrusprezece ani! 
un asemenea împărat, pămîntul l-a lepădat în cele 
din urmă şi începutul îl făcură galii?, în frunte cu 
Iulius Vindex, care conducea pe atunci provincia, 
în calitate de propretor. Astrologii îi prezisese încă 
de mult lui Nero că va fi odată răsturnat; atunci 
rostise el celebrele cuvinte : 78 rexvtov î)uăs Bx0pteă 
ca astfel să i se ierte mai lesne âplecarea lui către 
arta citaredică 4, artă care ca împărat îi plăcea, dar 
ca ins oarecare i-ar fi fost chiar de folos, Totuși, 
cîțiva îi făgăduise că, după ce va fi răsturnat, va 
dobîndi stăpînirea Orientului — și anume, după 
unii, regatul Ierusalimului: — iar alții că-și va re- 
dobîndi întreaga glorie de odinioară. Încrezător în 
această nădejde, socoti, atunci cind Britania? și 
Armenia ê fură pierdute și apoi iarăși cucerite, că 
a sfîrşit cu toate relele ce-i erau sortite, Astfel, 


1 Patrusprezece ani: adică între anii 54—68. 

2 Galii: în urma creșterii, în întreg imperiul, a mișcării antiromane, 
popoarele din Gallia Lugdunensis se răscoală (68), sub conducerea guver- 
naiorului Gaius Iulius Vinder. Nero trimite acolo armatele din Germania 
de Sus, răscoala e înfrintă și Vindex se sinucide. 

2 „Intreg pămîntul hrăneşte arta”; (în limba greacă în original), 

t Citared : cintăreț care se acompania și cu chitara. 

5 Britania : năvălind, în 5!, asupra centrelor provinciale romane, răs- 
culații britani au măcelărit aproape 70.000 de romani; răscoala a fost 
înăbușită în singe abia în 61. i 

e Armenia : în tradiționala rivalitate între poporul scitic al parțţilor și 
romani, problema armenească a jucat un rol însemnat: parții nu puteau 
admite în Armenia o influență romană care reprezenta un pericol: pentru 
stăpînirea lor în Mesopotamia şi în satrapiile apusene, iar romanilor nu 
le convenea stăpînirea parților, căci aceasta le împiedica legătura cu 

iscodindu-l pe Appolo din Delfi 7 și âuzind că pie 
a se păzi de virsta de șaptezeci și trei de ani,/nu 
se gîndi la vîrsta lui Galba 8, ci înțelese că va trăi 
el însuși cel puţin atît și prinse o asemenea încre- 
dere nu numai în lungimea vieţii, ci și într-un 
noroc statornic și neobișnuit, încît pierzind, odată, 
într-un naufragiu, o seamă de lucruri de mare preţ, 
nu se sfii să le spună alor săi că „peștii i le vor 
aduce îndărăt“. Vestea despre răscoala galilor o 
află la Napoli, chiar în ziua în care o ucisese pe 
maică-sa ?, și o primi cu atîta linişte și sînge rece, 
încît se născu bănuiala că chiar se bucura, câ de 
un prilej de a prăda, potrivit legii războiului, niște 
provincii atît de bogate; plecă numaidecit la 
gimnaziu 10 şi urmări cu pasionată atenţie luptele 
atleţilor. Ba chiar, tulburat la masă de o scrisoare 
deosebit de îngrijorătoare, mînia lui nu depăși 
amenințările cu moartea împotriva răsculaților. lar 
“apoi, vreme de opt zile, nu s-a ostenit nici să răs- 
pundă la vreo scrisoare, nici să poruncească ceva 
sau să dea măcar vreo indicație, și a lăsat să se 
aștearnă tăcerea asupra întregii afaceri. 

41 Scos din fire pină la urmă de proclamaţiile 
insultătoare și mereu mai dese ale lui Vindex, în- 
demnă printr-o scrisoare Senatul să-l răzbune pe el 
și republica, şi se scuză că nu poate veni personal, 


litoralul răsăritean al Mării Negre și prezenta o amenințare permanentă 
pentru Siria și Capadocia, În vremea aceasta, după ce „candidatul“ (con- 
ducătorul roman al provinciei) fusese nevoit, în 55, să se retragă, după 
ce, în 61—62, o campanie militară romană se soldase cu un insucces, 
romanii * au ajuns la o soluție de compromis, recunoscînd în Armenia un 
rege part, care trebui să primească însă insignele demnității regale la 
Roma, din miîinile împăratului roman (66). 

t Delfi : loc în Grecia, unde se afla un templu închinat lui Apollo; 
o preoteasă a zeului făcea aici diverse ,,prorociri" absurde şi cel maji 
ădesea neinteligibile. i i 

# Galba : viitorul .împărat (care avea să-l succeadă lui Nero) era pe 
atunci în virstă de tocmai 73 de ani. 

? O ucisese pe maică-sa: pe Agrippina (zisă cea Tinără, fiica lui 
Germanicus și soția lui Claudiu) ; vezi mai sus, Tacit, Anale, XIV, 1—13, 

10 Gimnaziu : incintă unde se făceau exerciţii atletice, 

fiindcă-l doare gîtul. Nimic nu l-a supărat însă atîta 
ca învinuirea de prost cîntăreț și ca numele de 
Ahenobarbus, ce i se dădea în loc de Nero; des- 
pre numele lui de familie, declară că, de vreme ce 
i se aruncă în batjocură, îl va purta din nou, înlă- 
turîndu-l pe cel de adopțiune u, cît despre cele- 
lalte ocări, îi ajungea un singur argument spre a le 
dovedi mincinoase, şi anůsę că era învinuit 
de nepricepere tocmai În arta pedu care cu atîta 
rîvnä muncise s-o aducă pînă la 2 
treba mereu pe fiecare „dacă a cunoscu 
un artist mai măreț decit el“. Dar veștile rele 
una după alta, se înapoie înspäimîntat la Ro 
în drum abia i se liniști puţin sufletul, datorită une 
neînsemnate prevestiri : văzînd, pe un monument, 
un basorelief în care un ostaș gal era doborit și 
tîrît de păr de un cavaler roman, văzînd deci aeest 
chip, sări în sus de bucurie și aduse laude cerului. 
Nici în aceste împrejurări nu luă cuvintul, nici în 
faţa Senatului, nici în fața norodului, ci, chemând 
acasă la el cîteva căpetenii, ţinu cu dînșii un sfat 
grăbit și petrecu restul zilei arătîndu-le niște orgi 
hidraulice noi și cu desăvirșire necunoscute, amă- 
nunţindu-le fiecare piesă, explicîndu-le mecanismul 
Și complicațiile fiecăreia, și asigurindu-i că „în cu- 
rînd, cu voia lui Vindex, le va înfățișa pe toate n 
teatru“, 

42 Mai apoi însă, cînd află că și Galba și provin- 
ciile spaniole trecuse de partea cealaltă, leșină și 
rămase vreme îndelungată fără grai, ca mort, apoi, 
după ce își veni în fire, își sfișie hainele și se bătu 
cu pumnii în cap, zicînd că „s-a isprăvit cu dinsul“; 
miîngiindu-l doica lui și amintindu-i că și alți dom- 
nitori au păţit asemenea necazuri, el răspunse că 


“1 Numele de familie... de adopțiune : numele „de familie“ era Lucius 
Domitius Ahenobarbus (textual: barbă-roșie); după înfierea de către 
Claudius, se numi Nero Claudius Drusus Germanicus Caesar, iar ca 
împărat, Nero Claudius Caesar Augustus Germanicus. 

„suferinţa lui nu se potrivește cu a altora, că e ne- 
maiauzită și nemaipomenită, de vreme ce puterea 
supremă îi scapă cît încă trăiește“. Cu toate aces- 
tea, însă, nu-și părăsi și nici nu-și potoli năravurile 
de lux și de trîndăvie; ba chiar primind o veste 
bună dintr-o provincie, cîntă, ti un ospăț foarte 
îmbelșugat, însoţindu-le și cu mimica potrivită, cîn- 
tecele hazlii îndrep împotriva capilor răscoalei, 
cîntecele care ăspîndiră în public; ducîndu-se 

i a teatru, trimise vorbă unui actor 
„abuzează de îndeletnicirile im- 


Se crede că, încă de la începutul răscoalei, 
ugetase o mulțime de măsuri nelegiuite, dar pe 
măsura firii sale : să ucidă și să înlocuiască pe că- 
peteniile provinciilor și ale armatei, pe care-i soco- 
tea “drept niște conspiratori însuileţiți de aceleași 
sentimente ; să măcelărească pe toţi surghiuniţii, 
orișiunde s-ar fi aflat, și pe toţi galii de la Roma, 
pe cei dintii ca să-i împiedice să se alăture răscu- 
laţilor, iar pe cei de-al doilea ca pe complicii și 
sprijinitorii compatrioților lor ; să îngăduie solda- 
ților să prade Galia ; să-i otrăvească la ospeţe pe 
toţi senatorii; să dea foc Romei și să sloboadă fia- 
rele sălbatice în norod, spre a zădărnici încercările 
de salvare. Le-a părăsit însă pe toate, dar nu din că- 
ință, ci fiindcă pierduse nădejdea de a le putea duce 
la capăt și, socotind că trebuie făcută o expediţie, îi 
scoase pe consuli înainte de soroc din rangul lor, 
punîndu-se singur în locul amîndurora, sub cuvînt 
că este sortit ca galii să nu poată fi biruiţi decît 
de un singur consul. Luînd dar fasciile și ieșind 
sprijinit pe umerii prietenilor lui din triclinium 2 
după un ospăț, le zise că „de îndată ce va pune pi- 
ciorul în provincie, se va înfățișa fără arme privi- 
rii soldaţilor și va vărsa numai cîteva lacrimi y 


13 Triclinium : sala de mîncare în casele romane, 

atunci răsculații vor fi cuprinși de căinţă și, a doua 
zi, el însuși, cel mai bucuros în mijlocul bucuriei 
obștești, va cînta plin de bucurie un imn de biruinţă, 
pe care trebuie încă de pe acum să-l alcătuiască". 

44 În pregătirea expediției, cea dintii grijă a lui 
a fost să aleagă, care, ca să-i ducă orgile de teatru, 
și să tundă păieţește pe ibovnicele pe care voia să 
le ia cu dînsul, înarmindu-le totodată cu securi și 
cu scuturi, în chip de amazoane. Convocă apoi tri- 
burile urbane să presteze jurămiîntul militar, însă ne- 
prezentindu-se nici un cetățean apt de serviciu, ceru 
de la fiecare stăpîn cîte un număr de sclavi şi nu 
primi, din familia fiecăruia, decît pe cei mai buni, 
nescutindu-i nici pe vechili și pe secretari. Porunci 
chiar ca toţi cetăţenii, din toate ordinele, să depună 
o parte din averea lor, și, pe lingă aceasta, ca toţi 
locatarii caselor particulare și a celor de raport *' 
să verse la fisc chiria pe un an; cu neînduplecată 
exigenţă, pretindea numai bani noi, argint trecut 
prin foc și aur încercat la creuzet, astfel încît cei 
mai mulţi refuzau fățiș orice dare, strigind cu toții 
să ceară mai bine delatorilor să dea îndărăt răsplă- 
tile primite. 

45 Dușmănia pe care și-o atrăsese asupră-și spe- 
culînd pînă și scumpetea griului crescu încă atunci 
cînd, din întîmplare, în plină foamete, se vesti că 
din Alexandria sosește un vas cu nisip pentru lup- 
tătorii curții. Astfel stiîrnindu-se împotrivă-i ura tu- 
turor, n-a existat batjocură pe care să n-o fi sufe- 
rit. Agăţară un moţ ** la capul uneia din statuile lui, 
cu aceste rînduri în grecește : „Lupta 15 abia acum 


13 Case particulare şi... de raport (privalae aedes şi insulae) : sa 
numeau insulae casele sau grupurile izolate de case, în care prăvăliile 
şi apartamentele erau închiriate mai multor locatari, spre deosebire de 
aedes privatae sau domi, în care locuia cîte o singură familie. 

it Un mof: ca să semene cu o femeie, sau, mai curînd, cu una din 
statuile lui Apollo citared. 

15 Lupta : aluzie la întrecerile de cînt la care participase Nero în Gre- 
cia, de unde se întorsese la Roma (68) ca un adevărat triumfător. 


= 

începe, păzește-te !” De gitul alteia legară un sac 
pe care scria: „Eu ce puteam face? tu însă ești 
vrednic de traista de milog!6“. Pe coloane scri- 
seră : „$i pe cocoşi t? i-a trezit din morți cu cîntă- 
rile lui”. 

În sfîrșit, noaptea se auzeau adesea oameni care, 
făcîndu-se că se ceartă cu sclavii, cereau în gura 
mare un „Vindex 8“, 

46 Pe lingă acestea, era înspăimîntat de semne 
foarte limpezi ce i se arătau în vis, în auspicii !* și 
în fẹlufite prevestiri, nu numai vechi, dar şi noi. De 

e pînă atunci nu visase niciodată, începu, după 
uciderea maică-sii, să'i se năzară în somn că cineva 
ii smulge cîrma unei corăbii pe care o conduce, că 
nevastă-sa Octavia 20 îl tîräşte cu ea într-o beznă 
neagră, că e umplut tot de o mulțime de furnici cu 
aripi, că statuile popoarelor ridicate lîngă teatrul 
lui Pompei îl înconjură și-i taie drumul; în sfîrşit, 
că armăsarul lui asturian 21, care îi era foarte drag, 
s-a prefăcut în maimuţă, rămînindu-i neschimbat 
doar capul, și că necheza cumplit. Din fundul Mau- 
soleului %, ale cărui porți se deschisese singure, 
răsuna 0 voce care-l chema pe nume. La calen- 


it Traista de milog (culeum) : înţelesul acestei expresii e mai puţin 
limpede ; ea a fost interpretată astfel: „eu, ca om'simplu, nu pot face 
mai mult (să te osindesc, bunăoară, la moarte), dar te osîndese, ca 
matricid, la exil, unde vei trăi din cerșit”. 

1! Pe cocoși (în limba latină gallos): aluzi€ la răsculați cu acelaşi 
nume, 

15 Vindex : (în limba latină „apărător”, dar şi „„răzbunător”) ; aluzie la 
numele conducătorului răsculaților din Galia. 

19 Auspicii: prevestire făcută după zborul, cintecul sau măruntaiele 
păsărilor. 

2 Octavia : fiica împăratului Claudius, prima soție a lui Nero, repu- 
diată (53), exilată și apoi ucisă, la virsta de douăzeci de ani, din ordi- 
nul lui. | 

*1 Asturian : din Asturia, regiune în Spania vestită pentru caii ei. 

* Mausoleu : vezi mai sus, August, sfîrşitul cap, 100. 

dele 23 lui ianuarie, zeii lari 2%, împodobiţi. cu flori, 
se prăbușiră chiar în timpul pregătirilor sacrificiu- 
lui ; oficiind auspiciul, Sporus 2 îi dărui un inel, pe 
a cărui piatră era săpată răpirea Proserpinei*f ; 
cînd să se rostească rugăciunile solemne și pe cînd 
cetăţenii din feluritele ordine se și adunase în mare 
număr, nu se găseau cheile Capitoliului. Atunci 
cînd, în Senat, se citi, din cuvîntarea lui împotriva 
lui Vindex, că li se vor da nelegiuiţilor pedepsele 
cuvenite și că, în scurtă vreme, li se va afla un sfîr- 
şit vrednic de ei, toţi strigară : „Tu îl vei afla, Au- 
gustus 27 |” Și chiar s-a băgat de seamă că ultima 
lui cîntare în public a fost legenda lui Oedip 28 sur- 
ghiunit, și că se isprăvea cu acest vers: 


Qovelv u’ ğvwys ovyYyauos, mnp, nathe? 


47 Vestindu-i-se, în vremea aceasta, că și alte 
oștiri % se răsculase, luă scrisoarea — care i se În- 
mînase pe cînd se afla la un ospăț — și o rupse în 
bucăţi, răsturnă masa, dădu de pămînt cu două cupe 
pe care le numea „homerice“, fiindcă în cizelura 
lor erau înfățișate cîteva versuri din Homer, și din 
care îi plăcea foarte mult să bea, apoi, luînd de la 
Locusta *1 niște otravă pe care o închise într-o cu- 


233 Calende : numele primei zile a lunii, în calendarul roman, 

Lari; nume dat de romani divinităților socotite a fi protectoarele 
casei şi ale familiei. f 

235 Sporus : tînăr curtean pe care Nero îl castrase și cu care întreținea 
relații depravate. i 

20 Proserpina : zeița Infernului, în mitologia romană. 

7 Augustus : vezi mai sus, cap. 41, n. 11, 

% Oedip : rege legendar al Tebei, fiul lui Laios şi al Iocastei; aflat în 
surghiun, se însoară cu mama lui, pe care n-o cunoştea, și își scoate singur 
othii, înnebunit de deznădejde. f 

» „Sojla mea, mama şi tata, toți îmi poruncese să mor". 

% Alte oştiri: e vorba de cohortele pretoriene ; (în limba greacă în 
original). 

si Locusta : otrăvitoare, condamnată pentru acest delict și eliberată după 
uciderea lui Britannicus (vezi mai sus, Tacit, Anale, XIII, 15). 

tiuță de aur, trecu în grădinile lui Servilius ; de aci 
trimise pe cei mai credincioși din liberţii lui la 
Ostia, ca să pregătească o flotă, și întrebă pe tri- 
bunii și pe centurionii pretorieni dacă aveau să-l 
însoţească în fuga lui. Unii însă se codeau, alţii zi- 
ceau nu de-a dreptul, iar unul strigă chiar: 


“ „E, oare, atît de greu să mori ?” 32 


„ Fel de fel de gînduri începură atunci să-i umble 
prin cap : ba că să se ducă să se roage de parți sau 
de Galba, ba că să se înfățișeze îmbrăcat în negru 
norodului și, de sus de pe tribună, să cerșească plin 
de cea mai mare umilinţă iertarea celor trecute și, 
dacă tot nu le-o înduioșa inimile, să roage să i se 
dea măcar prefectura Egiptului, Mai tîrziu s-a găsit 
în scrinul lui şi o cuvîntare pregătită pentru această 
țintă ; a părăsit-o însă, zice-se, de frică să nu fie 
sfîșiat înainte de a ajunge în for. Își amînă deci pe 
a doua zi hotărîrea, dar, trezindu-se la miezul nop- 
ţii și aflind că straja fugise, sări din pat şi trimise 
după prieteni ; cum nu-i venea însă nici un răspuns 
de la nimeni, plecă el însuși, însoţit numai de cîţiva, 
să ceară găzduire la unul și la altul. Găsind închise 
toate porţile şi nimeni nerăspunzindu-i, se întoarse 
în iatac, de unde și străjerii fugise, furind pînă și 
așternuturile și luînd cu ei și cutiuța cu otravă ; tri- 
mise atunci după gladiatorul Spiculus %, sau după 
oricine ar vrea să-l omoare cu mîna lui, și, negă- 
sindu-se nici unul, zise : „N-am, așadar, nici un prie- 
ten și nici un dușman ?' și începu să alerge, ca și 
cum ar fi vrut să se arunce în Tibru, 

48 Părăsi însă curînd această pornire și dori un 
adăpost mai ascuns unde să mai prindă inimă; 
Phaon, libertul său, poftindu-l atunci în căsuţa lui 


32 „e Să moti” : versul e din Vergiliu, Eneida, XII, v. 646. 

3 Spiculua : ca şi altor favoriți, Nero îi dăruise uriașe averi confiscate 
de la cei uciși din porunca sa; după moaitea împăratului, Spiculus fu 
aruncat sub statuile lui Nero care erau tîrîte prin oraș și strivit sub ele. 

periferică, așezată între via Salaria și via Nomen- 
tana, cam pe la a patra milă, împăratul, așa cum 
se afla, desculţ și numai în tunică, trase pe el o 
măntăluță decolorată, își acoperi capul, își puse o 
basma pe obraz şi porni călare, cu numai patru 
tovarăși, printre care se afla și Sporus. Înspăimîn- 
tat dintr-o dată de un cutremur de pămînt și de un 
fulger care izbucni chiar în faţa lui, auzi din tabăra 
de alături strigătele ostașilor care-l blestemau pe 
el și-i făceau urări lui Galba ; unul din trecătorii 
pe care-i întilnea zise chiar : „Ăștia îl urmăresc pe 
Nero“, iar altul căuta să afle „ce mai e nou la Roma 
cu Nero”. Și speriindu-i-se calul de duhoarea unui 
stîrv ce zăcea în drum, își descoperi obrazul și fu 
recunoscut şi salutat de un pretorian eliberat. Cînd 
ajunseră la un drumeag lăturalnic, dădură drumul 
la cai și, printre tufari și mărăcini, pe o cărare măr- 
ginită de trestii, răzbiră anevoie, așternîndu-și hai- 
nele Sub picioare, la zidul dindărăt al casei. Aici, 
Phaon îl îndemnă să se ascundă o clipă într-o gră- 
madă de nisip, dar el se împotrivi, zicînd că nu vrea 
să se îngroape de viu și, făcînd un scurt popas pînă 
să i se pregătească intrarea tainică în casă, scoase, 
cu căușul palmei, dintr-o băltoacă de sub picioare 
nițică apă ca să-și stingă setea și zise: „lată răco- 
ritoarele lui Nero“. Apoi, cu măntăluța sfișiată, se 
strecură prin lăstăriș și, în patru labe, ajunse, prin 
tunelul îngust ce-l săpaseră, în odăiţa cea mai apro- 
piată ; aci se culcă pe un'pat așternut cu o saltea 
proastă și cu o manta veche drept pătură; încer- 
cîndu-l iarăși foamea și setea, respinse pîinea neagră 
ce i se oferea, dar bău destul de multă apă căl- 
duţă. E 

49 Apoi, cum toți stăruiau să fugă cît mai neîn- 
tirziat de jignirile care-l așteptau, porunci să se sape 
în fața lui o groapă pe măsura corpului lui, să se 
așeze de jur-împrejurul ei cîteva bucăţi de mar- 

mură — dacă s-or găsi — apoi să se aducă apă și 
lemne, ca să-i îngrijească cît de curînd cadavrul; 
la fiecare din aceste pregătiri, plingea și zicea În- 
tr-una : „Ce artist piere cu mine !” În mijlocul aces- 
tor zăbave, un curier îi aduce lui Phaon o scrisorică : 
smulgindu-i-o din miîini, Nero citi că Senatul l-a 
declarat inamic public și că e căutat, ca să fie pe- 
depsit după obiceiul strămoșesc ; întrebînd ce fel 
era această pedeapsă și aflind că osînditul, în pie- 
lea goală, era înțepenit cu grumazul într-o furcă 
și bătut pînă la moarte cu nuiele *, fu cuprins de 
groază și, punînd mîna pe două pumnale ce le adu- 
sese cu sine, le încercă pe rind tăișul, dar apoi le 
puse la loc, sub cuvînt că „ora fatală încă n-a so- 
sit“, Ba îl îndemna pe Sporus să înceapă jălania 
și bocetele, ba se ruga să-i dea cineva o pildă de 
curaj, curmîndu-și zilele ; din cînd în cînd, se ocăra 
singur pentru lașitatea lui cu aceste cuvinte : „pur- 
tarea mea e mîrșavă, înjositoare — où mptrev Népwvi, 
od 7cptrev — vipew det èv totç Toroyrolg — de ăyeps 
GEXTOyi155, | 

Se apropiau acum călăreţii, care aveau poruncă să-l 
aducă viu. Auzindu-i, spuse tremurind : 

şi își înfipse fierul în beregată, cu ajutorul lui 
Epaphroditus, secretarul lui a libellis. Mai era încă 
pe jumătate viu cînd, dînd buzna înăuntru un cen- 
turion, îi puse, ca și cum ar fi voit să-l ajute, man- 
taud pe rană ; Nero îi spuse doar atît: „E prea tîr- 
ziu” și „lată cît preţuiește credința”. Cu aceste vorbe 
își dădu sfîrşitul, cu ochii ficși și ieşiţi din cap, de 
4 Cu nuiele : vezi mai sus, Tit Liviu, I, 26. 

5 „E nevrednic de Nero, da, nevrednic, Trebuie pujin sînge rase în 

asemenea clipe, haide, vino-ți în fire!" (în limba greacă în original). 


3. „Galopul cailor cu iuți copile îmi izbeşte urechile“ (Homer, Iliada, 
X, v. 535). 


Suetonu,. 72. cezari : Nero, 49 4ol 


se uimiră și se îngroziră toţi cei de faţă. Cea dintii 
și cea mai de seamă făgăduință pe care o ceruse to- 
varășilor săi fusese să nu lase pe nimeni să pună 
mîna pe capul lui, ci să-l ardă întreg, oricum o fi. 
Icelus — libertul lui Galba, pus în fiare la începutul 
răscoalei și de curînd slobozit — le dădu această 
îngăduinţă. 


TITUS 


7—11. 


Viciile pe care le părăseşte și virtuțile lui 
i excepţionale. 


7 Pe lîngă cruzirne, mai dădea prepus și desfriul 
lui, din pricina orgiilor pe care, împreună cu cei 
mai risipitori prieteni, le lungea pînă la miezul nop- 
ţii ; și nu mai puţin destrăbălarea, din pricina mul- 
țimii de puşti şi de eunuci pe care-i ținea și din pri- 
cina dragostei lui nesăbuite pentru regina Berenice !, 
căreia îi făgăduise chiar să o ia în căsătorie; mai 
dădea prepus şi lăcomia lui, fiindcă toată lumea 
știa că avea obicei să facă negustorie şi să-și cîș- 
tige dobindă de pe urma judecăților lui taică-său ; 
în sfîrşit, toţi îl socoteau și îl numeau fățiș al doilea 
Nero. Dar aceste ponosuri se întoarseră în bine și 
se schimbară în admiraţia cea mai desăvirșită 
atunci cînd se vădi că nu avea nici un viciu, ci, 
dimpotrivă, cele mai alese virtuţi. Începu să dea 
ospețe, nu atit de scumpe pe cît de pline de voio- 
șie. Și-a ales prieteni care s-au bucurat de trecere 
și de slujbe înalte chiar şi la urmașii lui, ca unii ce 
erau de trebuinţă atit domnitorului, cît și 'statului. 

Pe Berenice, cu voia cu nevoia amîndurora, o tri- 
mise departe de Roma. Ciţiva din „băieţii“ lui ce: 
mai dragi, deși erau atit de buni dansatori, încît 
deveniră mai tîrziu adevărați maeștri ai scenei, îşi 


1 Berenice : principesă iudee, fiica lui Irod Agrippa; la sfîrşitul marii 
expediții conduse de Vespasian şi de fiul său, Titus, care a dus la înă- 
buşirea răscoalei din Judeea și la dărimarea templului din Ierusalim (66—70), 
“Titus o adusese pe Berenice la Roma. 

văzură oprite îmbelșugatele danii, ba împăratul se 
feri chiar cu desăvirșire să-i mai privească în vre- 
un spectacol public. N-a răpit niciodată nimic nici 
unui cetățean, nimeni altul n-a rivnit mai puţin ca 
el la bunul altuia ; respingea chiar contribuţiile de 
mult admise şi statornicite. Şi, totuși, nici unul din 
înaintașşii lui n-a fost mai generos ca el, căci clădind 
un amfiteatru — la care se adaogă niște terme? 
ridicate în grabă — desfășură un spectacol somp- 
tuos și plin de măreție ; mai dădu și o bătălie na- 
vală, în vechea naumahie 3, unde, într-o singură zi, 
se văzură și gladiatori, și cinci mii de fiare sălba- 
tice de tot soiul, 

8 Plin de firească bunăvoință, de unde pînă la el 
toți împărații, potrivit obiceiului așezat de Tiberiu, 
nu luau în seamă privilegiile conferite de înainta- 
şii lor, decît dacă le acordau ei înșiși acelorași și 
în aceeași formă, el cel dintii le întări pe toate prin- 
tr-un Singur decret, și fără să mai aștepte să i se 
facă cereri. Cît despre celelalte nevoi ale oameni- 
lor, ţinea cu tărie ca nimeni să nu iasă de la dinsul 
fără să tragă nădejde ; ba chiar, atrăgindu-i luarea- 
aminte cîțiva din casnicii lui că făgăduiește mai 
mult decit poate împlini, răspunse că „nimeni nu 
trebuie să plece mîhnit după o convorbire cu împă- 
ratul“ ; și odată, la cină, amintindu-și că nu făcuse 
nimănui nici un bine toată ziua, zise aceste vorbe, 
vrednice de pomenire și de laudă : „Prieteni, mi-am 
pierdut ziua“ 1. Norodului mai cu seamă i-a arătat 
întotdeauna atîta bunăvoință, încît, vestind odată 
un spectacol de gladiatori, arătă că „îl dă pe placul 
publicului, și nu pe al lui“, și întocmai așa și făcu. 


2 Terme : băi publice. 

2 Vechea naumahie : depresiune artificială în apropierea Tibrului (creată 
în vremea lui August), unde se dădeau bătălii navale, 

* În original: „Amici, diem. perdidi“. 

ens. 


Într-adevăr, nu numai că nu se împotrivi la nimic 
din cele cerute, ba chiar îndemna el oamenii să ceară 
ce poftesc. Mai mult, cum nu-și ascundea aplecarea. 
către gladiatorii traci, a avut adesea cu publicul, 
care-l învinuia că-i ocrotește, schimburi de vorbe 
și gesturi glumeţe ; acestea nu i-au știrbit însă nici 
măreţia, nici dreptatea. Ca să nu lase deoparte 
nimic din ce ar fi putut să-i crească popularitatea, 
a îngăduit de cîteva ori plebei să intre în termele 
lui cînd îşi făcea baia. În vremea domniei lui s-au 
petrecut cîteva nenorociri, datorite întîmplării, ca 
erupția Vezuviului 5 în Campania, un foc de trei 
zile și trei nopți la Roma, precum și o ciumă mai 
grozavă ca oricînd. Tuturor acestor cumplite ca- 
tastrofe le-a făcut față nu numai cu solicitudinea 
unui împărat, dar cu duioșia fără seamăn a unui 
părinte, fie aducînd mîngiieri poporului prin edicte, 
fie ajutindu-i pe cît îi îngăduiau puterile. A însăr- 
cinat, prin tragere la sorţi, pe cîțiva foști consuli 
să reconstruiască Campania ; averile celor pieriţi 
fără moștenitori la catastrofa Vezuviului le-a atri- 
buit reclădirii orașelor distruse. Cînd cu piîrjolul 
Romei, declarind că statul n-a suferit nici o pagubă, 
a dăruit monumentelor și templelor toate obiectele 
de artă din vilele lui de la ţară și a încredinţat mai 
multor cavaleri conducerea lucrărilor, ca să fie 
toate cît mai repede gata. Ca să tămăduiască boala 
și să stăvilească molima, n-a lăsat deoparte nici un 
mijloc dumnezeiesc sau omenesc şi n-a cruțat nici 
un fel de sacrificiu sau de leac. Printre -relele 
vremii se numărau, dintr-o îndelungată îngăduinţă, 
și delatorii și aţițătorii la delaţiune. După ce i-a 
bătut de nenumărate ori în for cu nuiele și cu bețe, 

5 Erupția Vezuviului : e vorba de catastrofa care, în 79, a distrus orașele 


Pompei și Herculanum. 
1 Un foc: incendiul s-a întîmplat în anul 80. 

după ce i-a pus să defileze în arena amfiteatrului, 
a poruncit ca unii să fie scoși în piață și vinduțţi 
ca sclavi, iar alţii să fie cărați în insulele cele mai 
sălbatice. Şi, ca să: le taie pe veci pofta tuturor 
acelora care ar mai cuteza unele asemenea, inter- 
zise chiar, printre altele, ca același proces să se 
judece de mai multe ori pe baza unor legi diferite, 
și ca statutul social” al unui defunct oarecare să 
mai poată fi cercetat după un număr de ani anume. 

9 Dregătoria de pontifex maximus declară că nu 
o primeşte decit ca să-și păstreze mîinile curate, 
şi s-a ținut de cuvint, căci nimeni, de atunci, n-a 
fost condamnat la moarte, nici din porunca, nici cu 
știința lui, deși nu i-au lipsit întotdeauna pricinile de 
răzbunare ; se jura însă că „mai bine moare decit 
să ucidă“. Doi patricieni fiind dovediţi că rivnesc 
domnia, nu făcu altceva decît îi sfătui să pără- 
sească acest gind, zicîndu-le că „domnia o dăruie 
soarta" și făgăduindu-le să le împlinească ce-ar 
mai dori, Şi, cum mama unuia dintr-înșii era plecată 
departe, trimise de îndată la diînsa un curier de-al 
lui, ca să-i vestească înfricoșatei femei că feciorul 
ei este teafăr ; cît despre cei doi, nu numai îi primi 
la o masă prietenească, ci şi, a doua zi, așezindu-i 
lingă dînsul la un spectacol de gladiatori, şi înfă- 
țişindu-i-se armele luptătorilor, li le întinse ca să 
le cerceteze. Se zice chiar că, aflindu-le horoscoa- 
pele, le-a spus că „îi paşte pe amindoi o primej- 
die, dar mai tîrziu, şi de la altul“, ceea ce s-a și 
întimplat. Iar pe fratele lui8, care nu înceta să 
uneltească împotrivă-i, care îndemna aproape fățiș 
oștirea la răscoală şi se pregătea să fugă, a avut 

7 Statutul social : dacă defunctul fusese liber, libert sau sclav, fapt de 
mare însemnătate în chestiunile de succesiune ; termenul fixat pare să fi 


fost de 5 ani. 
* Fratele lui: e vorba de Domițian, viitorul împărat. 

tăria să nu-l ucidă, să nu-l alunge și nici să-i mic- 
șoreze cinstea de care se bucura, ci, dimpotrivă, 
n-a contenit să-l numească, la fel ca în cea dintii 
zi a domniei, asociatul și urmașul lui, rugindu-l 
cîteodată cu lacrimile în ochi, cînd erau singuri, 
„Să se îndure, în sfîrşit, să-i împărtășească dragos- 
tea“, 

10 Estimp, fu răpit de moarte, spre nenorocui 
omenirii, mai mult decît al lui însuși. La încheierea 
unui spectacol, la al cărui sfîrşit vărsase belșug 
de lacrimi în fața norodului, plecă spre ţinutul sa- 
binilor plin de mîhnire, fiindcă victima fugise cînd 
erau s-o înjunghie și fiindcă tunase din senin. Apu- 
cat apoi de friguri încă la cel dintîi popas, pe cînd 
își urma drumul în lectică, dete deoparte perdelu- 
ţele și, ridicînd ochii la cer, se tingui, zice-se, cu 
amărăciune, că „i se ia viaţa fără să fie vinovat cu 
nimic, căci n-are a se căi de nici o faptă, afară de 
una singură”. Care să fi fost această faptă, n-a des- 
tăinuit-o atunci, și nimeni n-ar putea s-o ghicească 
prea lesne. Unii socotesc că şi-ar fi amintit de legă- 
tura ce-a avut-o cu soția lui frate-său; Domitia? 
însă se jura pe toți zeii că n-a fost nimic 'între ei, 
iar dacă ar fi fost, totuși, ceva, în loc să se lepede, 
s-ar îi lăudat, cum făcea întotdeauna cu toate des- 
trăbălările ei. 

11 A murit în aceeași vilă de la ţară ca și taică- 
său !, la idele lui septembrie, doi ani, două luni şi 
douăzeci de zile după ce i-a urmat la domnie, în 
al patruzeci și unulea an de viaţă 11. Cînd știrea se 


°’ Domitia Longina : căsătorită cu Domițian care o Tăpise de la primub 
e. soț, Aelius Lamia. 


1 Taică-său : împăratul Vespasian, 
1 Al patruzeci şi unulea an de viață: în 831, 

răspîndi, se jeleau toți de obște, de parcă ar fi plins 
pe unul din neamul lor, iar senatorii, înainte chiar 
de a fi convocați de vreun edict, alergară la curie 
și, deschizînd ușile care erau încă închise, aduseră 
răposatului mai multă cinstire și laudă, decît îi ară- 
taseră cît a trăit Titus şi a fost de faţă. 

